
LOGIKA IR ISTORIJA, DVASIA IR FILOSOFIJA 


Tarsi savaime suprantama, kad filosofijos istorija — tai tokia 
pažinimo sritis, kuri akivaizdžiai skiriasi nuo pačios filosofijos. 
Juk filosofijų daugybė, jos ne tik skirtingos, bet dažniausiai ir 
gana priešiškos viena kitos atžvilgiu, viena kitą neigia ir atme- 
ta, žodžiu, kiekviena iš jų linkusi į vienvaldystę. O filosofijos 
istorija - tai visai kas kita. Ji turi apimti jeigu ir ne visas (nes tai 
neįmanoma), tai bent jau svarbiausias iki tol buvusias filosofi- 
jas, turi jas aprašyti ir suskirstyti, aptarti jų ryšius ir jas įvertin- 
ti. Taigi čia reikalinga ir kitokia sąmonės nuostata negu paties 
filosofijos kūrėjo, nes būtina išeiti už vienos filosofinės siste- 
mos ribų, persiimti istoriko požiūriu, siekti nešališkumo, kuris 
paprastai vadinamas moksliniu objektyvumu. Bet tai reiškia, 
kad filosofijos istorikas nebūtinai pats turi būti savos filosofijos 
kūrėjas, gal net geriau, jeigu jis toks nėra, nes jis privalo būti 
nešališkas. Sutikus su tokia nuostata, kartu turi būti pripažįsta- 
ma, kad filosofijos istorija užsiimantis žmogus dėl to dar nėra 
filosofas, bent jau nėra filosofas tikrąja žodžio prasme. Jis tik 
rašo apie filosofus, juos išdėsto ir atpasakoja, padeda skaityto- 
jui juos suprasti, o kai kada priduria ir savo asmeninę nuomo- 
ne - vienus filosofus pagiria, o kitus papeikia. 

Tokie vaizdiniai apie filosofijos istoriją įprasti, todėl dažniau- 
siai jų pagrįstumas (ar nepagrįstumas) net nesvarstomas. Jų pa- 
tikimumas paprastai grindžiamas vadinamuoju sveiku žmo- 
gaus protu. O priskirti kokią nors mintį sveikam protui reiškia 
ją laikyti tokia akivaizdžia, kad jos įrodinėjimas būtų tik laiko 
gaišinimas. 

Tačiau kai į filosofijos istorijos sritį įžengia Hegelis, staiga 
paaiškėja, kad visi šie vaizdiniai nėra tvirčiau pamatuoti. Pa- 
sirodo, kad tas sveikas protas negali būti patikimas vedlys fi- 
losofijos istorijoje, nes tuomet tektų pripažinti, kad protas, ku- 
ris yra vedamas, nėra visiškai sveikas, taigi dar nėra protas. 
Mat protas, kuris nėra savarankiškas, kuris sutinka būti ve- 
damas, kuris laukia nurodymų iš šalies, - toks protas ir filo- 
sofijoje, ir filosofijos istorijoje neturi ką veikti. Laisvas mąsty- 
mas - nes tik laisvas mąstymas yra filosofija — nei remiasi ko- 
kiomis nors jo atžvilgiu išoriškomis prielaidomis, nei gali būti 
redukuotas į kokius nors galutinius savo veiklos rezultatus. 
Taigi filosofinis mąstymas nėra nei kokios nors jo prielaidos, 
nei kokios nors jo išvados, - filosofinis mąstymas yra jis pats. 
Todėl ir sveiko proto vaizdiniai apie filosofijos istoriją, pasak 
Hegelio, tėra mąstymo pančiai, iš kurių mąstymas privalo iš- 
silaisvinti. Ir kai mąstymui pavyksta nusimesti šituos pančius, 
paaiškėja, kad tai, ką protas laikė akivaizdžiu ir savaime su- 
prantamu dalyku, iš esmės yra klaidinga. Filosofinė tiesa, anot 
Hegelio, anaiptol nėra akivaizdi, ji veikiau yra akivaizdumo 
priešingybė. 

Tad, Hegelio žodžiais, nuo ko filosofijos istorijos tyrinėtojas 
turi pradėti? Kitaip sakant, nuo ko tokį tyrinėjimą pradeda pats 
Hegelis? Kadangi bet kokie išankstiniai vaizdiniai būtų laisvo 
mąstymo arba mąstymo laisvės apribojimas, taigi neleistina fi- 
losofijos prielaida, tai Hegelis dėstymą pradeda nuo negaty- 
viosios dalyko pusės - nuo įsigalėjusių, tariamai akivaizdžių 
filosofijos istorijos vaizdinių kritikos ir jų atmetimo. Tačiau daug 
sunkesnis uždavinys iškyla po tokios kritikos - pasiekti, kad 
atmestos filosofinio mąstymo prielaidos nebūtų pakeistos ki- 
tomis. Kaip tai įmanoma ir ar apskritai įmanoma? 

Hegelio filosofijos istorijos paskaitų „Įvadas“ - tai pirmiau- 
sia mėginimas kritiškai įvertinti banalius tos pažinimo srities 
vaizdinius ir pagrįsti kitokią (anot jo paties - mokslinę) filo- 
sofijos istorijos sampratą. Žinoma, tai, kas dėstoma šiame „Įva- 
de^, negali neatrodyti kaip išankstinės dogminės prielaidos, 

kurios, vertinant griežtų paties Hegelio kriterijų požiūriu, fi- 
losofijai neleistinos. Kad nepasidarytų nenuoseklus, Hegelis 
nurodo, jog filosofijos istorijos įvado turinys turi būti pagrįs- 
tas pačiu tos istorijos išdėstymu, antraip tai iš tikrųjų būtų tik 
savavališkos prielaidos. Šiaip ar taip, šis „Įvadas“ vis dėlto yra 
savotiška nuolaida skaitytojui, kurią būtina daryti jeigu ir ne 
dėl jo supratingumo stokos, tai bent jau todėl, kad, pateikus 
filosofijos istoriją be tam tikrų pradinių paaiškinimų, ji būtų 
sunkiai suprantama. Beje, su tokia pat problema Hegelis su- 
siduria ir kituose savo veikaluose, todėl, neperžengdamas gry- 
nosios minties ribų, jis dėstomą medžiagą papildo šiek tiek 
iliustratyviais ir vaizdingesniais dalykais, be kurių mirtingo 
žmogaus protui iš tikrųjų būtų sunku suprasti, apie ką čia kal- 
bama. 

Hegelis taria, kad bet kurio dalyko istorija pirmiausia pri- 
klauso nuo turimo to dalyko vaizdinio, nes nuo to, kaip su- 
prantamas pats dalykas, priklauso jo istorijos faktų atranka ir 
požiūris į juos. Taigi filosofijos istoriją pirmiausia lemia pa- 
čios filosofijos samprata. Tačiau toks išeities taškas, kuris filo- 
sofijos istoriją turėtų padaryti vientisą, iš tikrųjų ją tik išskai- 
do. Juk filosofijos istorija apžvelgia daugybę filosofijos siste- 
mų, kurios skiriasi ir pačios filosofijos samprata. Todėl patys 
filosofijos kūrėjai filosofijos istorijoje nerasdavo ją vienijan- 
čio pagrindo, ir iš to neišvengiamai buvo daroma išvada, kad 
filosofijos istorija pačiai filosofijai negali būti naudinga. Mat 
filosofijos tikslas yra tiesa, o ši savo prigimtimi yra vienintelė 
ir amžina, tad iš praeities ateinanti nuomonių įvairovė tiesą 
paverčia veikiau miražu, nes nelieka jokio kriterijaus, kuris 
leistų teikti pirmenybę vienai, o ne kitai filosofijai. Todėl filo- 
sofijos istorijos pateisinimas nesunkiai virsta jos menkumo įro- 
dymu. Filosofiją jos istorija atskleidžia kaip begalinę nuomo- 
nių virtinę — visi filosofai vienodi bent jau tuo, kad jie visi kly- 
do. Tiesa, šitos klaidos savaip įdomios, nes, šiaip ar taip, jos 
gimė protingų, išmintingų Žmonių - filosofų - galvose. Jau 
vien tai šioms klaidoms teikia žavesio, ir nors filosofijos isto- 

rijai nebūdinga tikra pažintinė reikšmė, tačiau paklaidžioti po 
ją gali būti ir smagu, ir įdomu, be to, toks užsiėmimas yra pa- 
mokomas, nes klaidos irgi moko. 

Hegelio netenkina atviras subjektyvizmas, kurį įgydavo 
ankstesnių filosofų istoriniai vaizdiniai, kai jie mėgindavo išsi- 
veržti iš šitokio klaidų pasaulio. Kadangi tiesos išsižadėjusi fi- 
losofija jau nebūtų filosofija, tai filosofijos orumas paprastai iš- 
saugomas grynai subjektyviu būdu - tikint, kad savoji filosofi- 
jos sistema atitinka tiesą, kad ji yra vienintelė teisinga. Žinoma, 
toks būdas kitas ir kitokias sistemas atmeta kaip klaidingas. Prie 
tokių sistemų savaime priskiriamos visos praeities filosofijos, 
ir tada filosofijos istorija, vaizdžiu Hegelio palyginimu, pasi- 
daro panaši į mūšio lauką, sėte nusėtą mirusiųjų kaulais. Nors 
toks požiūris į filosofijų įvairovę tarsi ir pripažįsta filosofinę tie- 
są, tačiau tai nėra tikra tiesa, nes objektyvios vertės ji, deja, ne- 
turi. Ši tiesa neigia kitų filosofijų tiesas, bet ir ji pati galiausiai 
paneigiama. Tokia istorija, kuri yra visų filosofijų kapinynas, 
Hegelio nuomone, nesuderinama su aukšta filosofijos paskir- 
timi. Iš tikrųjų, ko tada vertos filosofų pastangos, jei jau iš anksto 
žinoma, kad visos filosofijos galų gale vienodai beprasmės. 


Kaip tik čia Hegelis ir žengia ryžtingą žingsnį, kuris buvo 
filosofijos istorijos reabilitavimo pradžia, žingsnį, kuris paga- 
liau leido filosofijos istorijai pajusti pagrindą po kojomis, taigi 
padarė ją mokslinio žinojimo sritimi, o patį Hegelį - šio moks- 
lo pagrindėju. 

Žingsnis, kuriuo įžengiama į Hegelio filosofijos istorijos pa- 
sauli, yra savotiška antitezė ligtol buvusiems šios srities vaizdi- 
niams. Požiūriui, kad visi filosofai klydo, Hegelis priešina po- 
žiūrį, kad visi filosofai buvo teisūs. Pastarasis požiūris filosofi- 
jos istorijai suteikia visiškai kitokią prasmę. Jeigu tiesa nėra tik 
vienos (arba jokios) filosofijos savastis, o yra bendra joms vi- 
soms, tai bet koks dalinis filosofinės tiesos ieškojimas tampa 
neįmanomas. Dabar tariama, kad filosofija iš esmės yra viena, 
kaip kad viena yra tiesa, bet šiai vienai filosofijai priklauso vi- 

sos filosofijos sistemos. Tačiau tada pati filosofijos istorija tam- 
pa filosofijos mokslu. 

Postuluoti tokį požiūrį nesunku. Tačiau juk Hegelis nema- 
no, kad filosofija galėtų remtis kokiais nors postulatais. Naują 
požiūrį filosofijoje galima pagrįsti vienu vieninteliu būdu - šis 
požiūris turi būti įdiegtas paties dalyko išdėstyme. Bet įdiegti 
tokį požiūrį, kurį subrandino Hegelis, atrodo, yra visiškai ne- 
įmanomas uždavinys. Juk ieškoti bendrybių, kurios susietų skir- 
tingas filosofijas, - tai kelias, vedantis į visiškai tuščią filosofi- 
jos abstrakciją; tada reikėtų tenkintis nebent pačiu filosofijos 
pavadinimu, nes nuo visko, kas įvairiose filosofijose yra tikrai 
įdomu, tektų atsitraukti. Tačiau Hegelio užmojis visiškai kitoks - 
jis siekia išsaugoti visą reikšmingą filosofijos turinį, jis įsitiki- 
nęs, kad kiekviena buvusi filosofijos sistema ne tik paliko pėd- 
saką filosofijoje, bet ir yra organiška, taigi būtina, filosofijos ap- 
skritai dalis. 

Visi tie (netgi rimti filosofijos tyrinėtojai), kurie mėgina He- 
gelį suprasti ir išdėstyti remdamiesi jo filosofijos išvadomis, at- 
siduria gana keblioje padėtyje. Mat tos išvados pačios savaime, 
kai jos suvokiamos atsietai nuo paties dalyko dėstymo, atrodo 
tiesiog keistos ir paradoksalios. Gal todėl Hegelio filosofiją taip 
mėgstama kritikuoti. Menkam protui ši filosofija yra išties pui- 
ki proga pademonstruoti savo tariamą pranašumą, stebintis He- 
gelio keistenybėmis. Kadangi išskleisti visą Hegelio filosofiją 
kaip mokslinę sistemą yra labai sunkus uždavinys, tai beveik 
visa vadinamoji hegeliada lengvai virsta paprasčiausiu prieka- 
biavimu. Užtat kantrieji ir ryžtingieji, tie, kurie užsimoja He- 
gelio minties nutiestais takais patekti į jo sukurtą dvasios pa- 
saulį, - tie negali nesistebėti atsivėrusio reginio didingumu. Kad 
ir kaip jie tada vertintų šią filosofiją, noras žiūrėti į ją iš aukšto 
jiems praeina. 

Hegelis nesitiki, kad įvairias filosofijos sistemas vienijantį 
požiūrį, kuris joms visoms suteiktų prasmę ir pateisinimą, jis 
ras tiesiogiai jų teikiamoje medžiagoje. Tam būtina aukštesnė, 
universalesnė sistema, į kurią sutekėtų, bet vis dėlto joje neiš- 

nyktų kitos filosofijos. Tokia universalesnė, teisingiau, abso- 
liučiai universali sistema yra paties Hegelio filosofija. Tačiau 
tai pripažinus, nebeįmanoma išvengti klausimo, ar iš tikrųjų 
filosofijos istorija, kaip vieningas ir vientisas mokslas, gali būti 
pagrįsta tik Hegelio sistema. Nors teigiamai atsakyti į šį klau- 
simą neįmanoma, tačiau ir neigiamas atsakymas negali būti 
labai griežtas. Negalima nepripažinti, kad Hegelio filosofijos 
sistema tarsi specialiai skirta filosofijos istorijai pagrįsti ir pa- 
teisinti. Mat ši sistema iš visų kitų išsiskiria savo universalu- 
mu. Tik todėl Hegelis gali ne tik įžvelgti vienybę filosofijų skir- 
tybėse, bet ir tą vienybę racionaliai paaiškinti bei išreikšti kaip 
pačiai filosofijai būdingą išsiplėtojimą. Šitokio uždavinio, bent 
jau tokia jo aprėptimi ir tokiu nuoseklumu, filosofijoje po He- 
gelio niekas nebesiėmė. Tai turint galvoje, galima teigti, kad 
Hegelis gali būti laikomas ne tik filosofijos istorijos pradinin- 
ku, bet ir - tam tikra prasme - jos užbaigėju. Mat tokių ambi- 
cingų reikalavimų filosofijai, kad ji turi būti išskleidžiama kaip 
laisvo mąstymo būtini Žingsniai, kaip sistema, kurioje kiek- 
vienam filosofijos principui skirta būtent ši, o ne kita vieta, — 
tokių griežtų reikalavimų po Hegelio nebemėgino sau kelti 
nė vienas filosofijos istorikas — gal dėl to, kad Hegelio uzmo- 
jis buvo suprastas kaip per didelė proto puikybė, gal dėl to, 
kad tokiuose pretenzinguose užmojuose jau nebematyti pras- 
mės. Hegelio požiūrį į filosofijos istoriją vėlesni filosofai pe- 
rėmė tik apytikriai. Tai, kad kiekviena filosofijos sistema išky- 
la tam tikrame filosofiniame ir apskritai kultūriniame konteks- 
te, kad kiekvienas filosofas turi ir pirmtakų, ir sekėjų, kad 
esamoje filosofijoje jau glūdi klausimai (nors paprastai dar ne- 
įsisąmoninti), į kuriuos turi atsakyti (ir atsako) būsimos filo- 
sofijos, taigi kad tokie įvairių filosofijų santykiai ir yra filoso- 
fijos istorija, - visa tai po Hegelio buvo visuotinai pripažinta 
be specialaus įrodinėjimo. Įdomu, kad bendrąsias Hegelio fi- 
losofijos istorijos kaip mokslo pagrindimo išvadas nesiprie- 
šindami priėmė ir tie autoriai, kurie apskritai neigiamai verti- 
no jo filosofijos sampratą. 

Tai, kad Hegelis pripažįsta kiekvienos filosofijos tiesą, kitaip 
sakant, mano jas visas dalyvaujant vienoje ir amžinoje tiesoje, 
kuri yra visos filosofijos tikslas, visiškai nereiškia, kad Hegelis 
šiuo atžvilgiu yra visiškai liberalus. Veikiau priešingai. Jis tie- 
siai sako, kad daugybė dalykų, kurie pateko į filosofijos istori- 
jos knygas, anaiptol nėra filosofija. Maža, kad kas nors laiko 
save filosofu arba kiti jį laiko tokiu, — dėl to visi jo vaizdiniai, 
teiginiai, samprotavimai savaime dar nepriklauso filosofijai. Pa- 
sak Hegelio, filosofijai priklauso vien tai, kas atitinka jos sąvo- 
ką ir, žinoma, sąvoką hegeline žodžio reikšme. Todėl patekti į 
filosofiją reiškia išlaikyti labai griežtą atranką. 

Nors šitas filosofijos atrankos kriterijus labai griežtas, vis 
dėlto jis yra labai platus. Tos įvairios priešybės: idealizmo - 
realizmo, racionalizmo - empirizmo, subjektyvumo - objek- 
tyvumo ir t. t.,- o vieną jų filosofai dažnai yra linkę laikyti 
klaidinga, - patenka į Hegelio filosofiją ir yra paaiškinamos. 
Filosofijos apibrėžimo išeities tašką Hegelis mato kitur. Filo- 
sofija pirmiausia yra mintinis dalyko nagrinėjimas. Todėl ji 
nagrinėja ne bet kokį sąmonės turinį, o tik tą, kuris įgijo mąs- 
tymo formą. Sąmonės turinys iš pradžių pasirodo įvairiomis 
kitomis formomis, kaip antai pojūtis, jausmas, vaizdinys, tiks- 
las ir t. t. Hegelis mano, kad tas pats sąmonės turinys gali reikš- 
tis įvairiai ir šis įvairumas - tai tik formos, kurios yra įsismel- 
kusios į turinį. Mąstymas yra viena iš jų, ir jis yra būtent filo- 
sofinė sąmonės forma. Iš visų šių formų mąstymas vis dėlto 
yra aukščiausia veikla, nes dvasia turi pakilti į ją, kad pasiek- 
tų tiesą. Mintis - tai save įsisąmoninusi sąmonė, todėl filoso- 
fijai svarbiausia vaizdinius pakeisti mintimis, kategorijomis, 
tiksliau - sąvokomis. Įžengti į filosofijos žemę labai sunku, nes 
sąmonė, praradusi vaizduotę, pasijunta kaip be atramos. To- 
dėl užsiėmimas grynuoju mąstymu (t. y. filosofija) reikalauja 
didžiulio įgudimo, be kurio kasdienė sąmonė filosofijos ne- 
pajėgia suprasti. Tačiau kažkodėl manoma, kad (tatai yra He- 
gelio mėgstamas palyginimas) batsiuviu galima tapti tik iš- 

mokus šio amato, o filosofu tariasi esąs kiekvienas. Kaip tik 
todėl filosofija ir virstanti beforme maišalyne. 

Šitas kelias į filosofiją kaip sąmonės formą - tai dvasios taps- 
mo kelias. Sąmonė siekia grynumo vaduodamasi iš to, kas kū- 
niška (taigi kas jusliška, kas vaizdu), ir kiek jai tai pavyksta, 
tiek ji prieina prie minties. Tačiau toks kelias nėra ėjimas iš em- 
pirijos, iš patyrimo į mąstymą, nes taip nuosekliai pereiti iš vie- 
nos srities į kitą neįmanoma. Jei ir galima laikyti teisingu sen- 
sualizmo principa (nihil est in intellectu, quod non fuerit in sensu), 
tai šis principas, ko gero, teisingesnis atvirkštine išraiška. Nors 
sąmonė bręsta, pakyla į mąstymą kiekviename žmoguje, indi- 
vide, iš esmės šis procesas peržengia individualios sąmonės ri- 
bas. Taigi kalbama ne apie žmogaus sąmonės brendimą, o apie 
sąmonės apskritai brendimą. 

Apibrėždamas filosofiją tokiu būdu, Hegelis turi spręsti, 
kaip vis dėlto turi būti dėstoma filosofija, kad ji virstų moksli- 
ne sistema. Nuo ko pradėti, kur eiti? Hegelis atsidūrė kryžke- 
lėje ir išmėgino du kelius. Iš pradžių jam atrodė, kad geriau 
eiti sąmonės pabudimo ar dvasios tapsmo atskleidimo keliu. 
Hegelis tokio uždavinio ir imasi pirmajame dideliame savo 
veikale - „Dvasios fenomenologijoje“ (1807). Aišku, kad šiuo 
atveju pirmenybė teikiama turiniui. Hegelis nagrinėja Zinoji- 
mo tapsmą, nes mano, kad tiesa gali egzistuoti tik kaip moks- 
liné jos sistema. Tad žinojimo tapsmas ir turi išsiskleisti kaip 
dvasios sistema - nuo juslinės sąmonės, kuri, kaip netarpiš- 
koji dvasia, dar yra nedvasiška, iki absoliutaus žinojimo, iki 
filosofijos mokslo. Kad taptų tikruoju žinojimu, jis turi nueiti 
visus tarpinius šito kelio etapus. Ir apie tai, kas yra filosofinė 
tiesa, galima spręsti iš visos šitos išsklaidos, o ne vien iš jos 
rezultato, nes pastarasis, atskirtas nuo paties proceso, tėra la- 
vonas. Beje, tokią išsklaidą Hegelis laiko ir būtina mokslo vi- 
suotinio suprantamumo sąlyga, antraip mokslas tampa ezo- 
teriškas, taigi suprantamas tik nedaugeliui. Kaip tik taip filo- 
sofinės tiesos išdėstymo būdą Hegelis apibūdino minėtojo 
veikalo pratarmėje. 

Tačiau po dešimties metų - per tą laiką jis daugiausia tyri- 
nėjo logiką (kitas jo stambus veikalas buvo 1812 m. išleistas „Lo- 
gikos mokslas“) - savo „Filosofijos mokslų enciklopedijoje“ He- 
gelis reziumuodamas nurodė to dėstymo būdo, kurio jis laikė- 
si „Dvasios fenomenologijoje“, trūkumus. Mat turinys, kuris 
galų gale, praėjęs tarpines pakopas, įgyja filosofijos mokslo for- 
mą, taigi yra tam tikra to mokslo prielaida, tas turinys dar iki 
filosofijos atsiskleidžia kitomis sąmonės formomis, kaip antai 
moralė, dorovė, menas, religija. Taigi dėstant sąmonės turinio 
sklaidą, pačios tos formos tarsi virsta filosofijos prielaida, jos 
sąlyga, jos pasidaro tam tikras filosofijos įvadas, nors iš tikrųjų 
tos formos gali būti suprastos tik remiantis pačia filosofija. Tai- 
gi, pasak Hegelio, toks dėstymo būdas gali sukelti painiavą. Tas 
dėstymas nepatogus dar ir todėl, kad tada jis darosi tik istori- 
nis, o iš tikrųjų sąmonės formas reikėtų redukuoti į paprastas 
minties apibrėžtis, kurių nuoseklus išplėtojimas yra logikos sri- 
tis. Tokio naujo dėstymo Hegelis laikosi ir savo „Filosofijos is- 
torijos paskaitose“. Skaitant šį veikalą, svarbu turėti galvoje ši- 
tą logikos pirmumą istorijos atžvilgiu. Toks požiūris į istoriją 
išveja iš jos atsitiktinumą, ji nebėra tik praeities įvykių aprašy- 
mas, o kadangi ji yra minčių istorija, tai yra pavaldi imanenti- 
niam, t. y. laisvam ir būtinam, mąstymo judėjimui. Norint su- 
prasti, kas yra Hegelio filosofijos istorija, kuri sutampa su filo- 
sofija, pirmiausia būtina žinoti, kas yra Hegelio logika. 

Filosofija - tai mintinis esamybės supratimas, pati šita mąs- 
tymo veikla, o mokslas apie mąstymą yra logika. Logiką Hege- 
lis apibrėžia kaip mokslą apie grynąją idėją, t. y. idėją, kuri yra 
abstrakčioje mąstymo stichijoje. Sąmonės filosofinei formai 
(mąstymui) apibūdinti Hegelis vartoja tris terminus, kuriems 
būdingi skirtingi apibrėžtumo laipsniai; tai - mintis, sąvoka ir 
idėja; mintis dar formali, sąvoka jau išeina už to formalizmo 
ribų, taigi yra labiau apibrėžta mintis, o idėja yra mintis savo 
visybėje, taigi išsiskleidžianti ir išsiskleidusi mintis. 

Taigi Hegelis dabar pasirenka kitą savo filosofinės sistemos 
išdėstymo būdą negu tas, kuriuo jis rėmėsi „Dvasios fenome- 

nologijoje“ (tatai, žinoma, nereiškia, kad jis atsisako pačių šia- 
me veikale išsakytų minčių). Dabar jis pradeda ne nuo filosofi- 
jos prielaidų, kitų sąmonės formų, o nuo pačios filosofijos, nuo 
filosofijos kaip mąstymo. (Jeigu šiuo atveju pasiremtume vaiz- 
diniu, kuris, kaip matysime, slypi pačioje Hegelio filosofijos kon- 
strukcijoje ir padeda ją suprasti, tai galėtume sakyti, kad dabar 
kalbama ne apie tai, kaip sąmonė pakyla į Dievą, kaip pažįsta- 
mas Dievas, - dabar pradedama nuo to, kas Dievas yra ir kaip 
jis sukuria pasaulį.) 

Logika tampa svarbiausia filosofijos dalimi, nes kaip tik ji 
padeda pasiekti mąstymo kaip grynojo mąstymo supratimą. 
Šitas mąstymo išgryninimas pirmiausia pasireiškia filosofijai 
įprastos subjektyvumo ir objektyvumo priešingybės įveika. 
Subjektas nėra mąstymo prielaida, jeigu subjektas supranta- 
mas kaip mąstantys Žmonės, individai. Jų sąmonės turinys (jų 
pojūčiai, vaizdiniai, jausmai, tikslai ir t. t.) grynojo mąstymo 
požiūriu yra labai įvairus, skirtingas, taigi daugiausia atsitikti- 
nis. Kadangi jis yra toks, filosofija privalo nuo jo abstrahuotis, 
ji turi palikti jį pačiam atsitiktiniam individui. Tad mąstyme sub- 
jektu laikytinas pats mąstymas. Filosofijoje pats mąstymas yra 
kuriantis subjektas, todėl filosofijos rezultatai, pasak Hegelio, 
yra juo puikesni, juo mažiau juos galima laikyti kurio nors in- 
divido nuopelnu. Tiksliai kalbant, apie tą mąstymą, kuriuo turi 
užsiimti filosofija (kaip logika), netiktų sakyti: mąsto individas, 
tiksliau būtų sakyti, kad mąstymas tik naudojasi individu kaip 
savo priemone. Logikoje mintis atsiranda ne iš patyrimo, o iš 
paties mąstymo. Mąstydamas individas atsisako savo subjek- 
tyvaus ypatingumo, jis įsigilina į objektą ir leidžia mąstymui 
veikti pačiam. Jeigu individas mąstydamas ką nors prideda nuo 
savęs, jis mąsto blogai. 

Tačiau ir objektas, apie kurį mąstoma, nėra tokio grynojo 
mąstymo prielaida. Hegelis nesunkiai atsako į tradicinius filo- 
sofijos klausimus ir išsprendžia principinius su jais susijusius 
keblumus, kurie kyla aiškinantis, kaip mąstymas (subjektyvi 
veikla) gali pagauti visiškai skirtingą negu jis objektą. Hegelis 

mano, kad mąstymas negali pagauti jam svetimo objekto, bet 
jam ir nereikia to daryti. Mąstyti galima tik mintį, ir filosofija 
mąstymo objektu turi padaryti patį mąstymą. Mąstymas mąs- 
tydamas apibrėžia savo objektą ir taip jį sukuria. Kas mąsto ir 
ką mąsto - tai tik paties mąstymo apibūdinimai. Subjektyvu- 
mas ir objektyvumas sutampa tik mąstyme. Filosofija gali būti 
tik mąstymas apie mąstymą, mąstymo mąstymas. Tatai ir yra 
grakščioji Aristotelio formulė, atskleidžianti pačią filosofijos pri- 
gimtį, jos esmę. Beje, pamatinius savo filosofijos konstravimo 
principus Hegelis perėmė būtent iš Aristotelio. Jis besąlygiškai 
pripažįsta šitą savo filosofijos ryšį su Aristoteliu, pareikšdamas, 
kad Aristotelis - tai vienas didžiausių mokslo genijų, kuriam 
lygių neiškėlė nė viena istorijos epocha. Hegelis ėmėsi plėtoti 
Aristotelio metafizikos idėjas, derinti jas su naujųjų laikų filo- 
sofija ir naujųjų laikų dvasia. Šitas dviejų filosofijos genijų, ku- 
riuos vieną nuo kito skiria du tūkstančiai metų, sutarimas yra 
iškalbingas filosofijos amžinumo liudijimas. Antra vertus, gal- 
būt toks laiko tarpas jau yra pakankamas, kad į filosofiją jos 
kūrėjai nebežiūrėtų pro asmeninių nuopelnų, taigi aistrų ir am- 
bicijų, prizmę. 

Grynojo mąstymo sritis, taigi logika, yra tikroji tiesos buvei- 
nė. Juk ir pagal įprastą tiesos supratimą ji yra subjektyvumo ir 
objektyvumo atitikimas. Tačiau Hegelio logikoje ir vienas, ir ki- 
tas, ir subjektyvumas ir objektyvumas, yra tas pats dalykas, t. 
y. mąstymas. Taigi tiesa yra minčių santykis, tačiau tai nėra ko- 
kios nors vienos minties sutapimas su kita mintimi. Tiesa ga- 
liausiai yra viena, ir filosofija šitą tiesą turi pažinti, nes ji yra 
filosofijos tikslas. Filosofija tiesą pirmiausia turi pažinti kaip šal- 
tinį, iš kurio išteka visa kita, visi dėsniai, visi gyvenimo ir sa- 
monės reiškiniai. Tiesą pažinti galima ir einant priešinga kryp- 
timi - mėginant tuos įvairius dėsnius ir reiškinius sugrąžinti į 
aną šaltinį, taigi suprasti juos kaip kilusius iš jo. Todėl tiesa iš- 
ryškėja tik idėjoje, nes tiesa yra mintys, tapusios moksline sis- 
tema. Tokia sistema turi pradžią ir pabaigą, kurios joje sudaro 
tam tikrą vienybę. Tarp pradžios ir pabaigos, pabaigos ir pra- 

džios glūdi pačios tiesos atsiradimas ir jos pažinimas, jos atsi- 
skleidimas ir jos atskleidimas, - ir tai yra svarbiausias tiesos mo- 
mentas. Be šito ėjimo viena ar kita kryptimi, be šito kelio tiesa 
yra negyva, taigi nėra tiesa. Apie tiesą teisingiau būtų sakyti, 
kad ji ne įrodoma, o pati save įrodo. Anot Hegelio, idėja pati 
turi save padaryti tuo, kas ji yra. 

Toks tiesos apibrėžimas būtų visiškai tuščias, jeigu tiesa čia 
būtų redukuojama į paprastą minties tapatumą su pačia savi- 
mi. Tada apie viską būtų galima kalbėti tik tuščiomis tautolo- 
gijomis. Tačiau Hegelis tiesą laiko tikslu, kuris turi būti pa- 
siektas. Toks tikslo siekimas yra procesas, turintis ir pradžią, 
ir pabaigą. Tas procesas - tai minties ėjimas prie savęs pačios, 
ir jį galima apibūdinti kaip galimybės virtimą tikrove. Toks 
vyksmas būdingas pasauliui apskritai, toks apibūdinimas tai- 
kytinas viskam, kas pasaulyje yra. Proceso apibrėžtis Hegelis 
laiko universalia schema, kurią pažinimas užpildo konkrečiu 
turiniu. Hegelis vartoja dvi apibrėžtis - tai „savaime“ (an sich) 
ir „sau“ (für sich). Jos, be abejo, atitinka Aristotelio terminus 
Bóvaqus ir švėpyeLa, potencija ir aktualybė, tačiau Hegelis jas 
vartoja universaliau. Hegelis, kaip ir Aristotelis, aiškindamas 
tokius vyksmus ir jų išraišką, pirmiausia ima pavyzdžius iš 
tos srities, kurioje tie dalykai geriausiai matyti. Tokia sritis — 
tai gyvoji gamta; paprastai pateikiami tokie pavyzdžiai - sėk- 
la virsta augalu, vaisiumi (ir vėl sėkla), gemalas virsta tam tik- 
ru gyvu organizmu, gyvūnu. Tačiau gamta Hegeliui nėra ta 
sritis, kurioje šie procesai iškyla grynu pavidalu. Pastarasis pa- 
sirodo tik mąstymo srityje, taigi logikoje. Būtent čia šie proce- 
sai yra minties savęs pačios įsisąmoninimas, minties sugrįži- 
mas į mintį. Mintis apskritai gali mąstyti tik mintį, tačiau jau 
visai kitas dalykas yra tai suprasti, prieiti prie to pačiame pa- 
žinime, pačiai minčiai suvokti savo mąstomą dalyką kaip min- 
tį. Tuo Hegelio filosofijoje pagrįstas jai labai svarbus skirtu- 
mas tarp sąmonės ir savimonės. Tik savimonėje sąmonė su- 
grįžta į save, tik joje subjektas ir objektas sutampa. Hegelio 
mėgstamas šio proceso apibūdinimas - tai žmogaus protin- 

gumo ir laisvės tema; Hegelis tokį procesą įžvelgia ir indivi- 
dualiame žmogaus brendime, ir pasaulio istorijoje. Antai vai- 
kas yra protingas „savaime“ ,suaugdamas jis darosi protingas 
ir „sau“, taigi šiuo atveju realizuojamas protingumo gebėji- 
mas, įgyvendinama jo galimybė. Pasaulinė istorija yra laisvės 
įsisąmoninimas, ir tuo pagrįstas Hegelio pateikiamas pasau- 
lio istorijos suskirstymas; išaiškinimas, kad, pavyzdžiui, ver- 
gas yra laisvas žmogus „savaime“, yra labai iškalbingas. Beje, 
šita apibrėžčių schema turi ir savo pilnąją išraišką, kuri atitin- 
ka triadinę Hegelio apibrėžčių sklaidą: „savaime“ - „sau“ - „sa- 
vaime ir sau“. Taip sukonstruota ir visa Hegelio logika, kuri 
susideda iš būties, esmės ir sąvokos teorijų. Šioje triadoje bū- 
tis apibrėžiama kaip sąvoka „savaime“, esmė - kaip sąvoka 
„Sau“, o sąvokos sąvoka, žinoma, yra „savaime ir sau“. Hege- 
lio žodžiais, būtis nėra tiesa, nes ji netarpiška, esmė nėra tie- 
sa, nes ji tarpiška, ir tik sąvokoje ši priešingybė išnyksta, todėl 
sąvoka yra tiesa. 

Tokia sąvoka jau nėra paprasta bendrybė, abstrakcija. Ji yra 
subjektas, kuris pats išskleidžia savo turinį ir išdėsto jį minties, 
mąstymo forma. Tačiau toks mąstymas jau negali tilpti įpras- 
tos, formaliosios logikos ribose. Hegeliui reikia visiškai kitokios 
logikos. Mąstymas yra sąmonės turinio forma, bet logika kaip 
mokslas apie grynąjį mąstymą nebegali tenkintis formaliuoju 
mąstymo aspektu. Formalioji logika, užsiimanti mąstymo for- 
ma kaip formaliomis mąstymo taisyklėmis, abstrahuojasi nuo 
mąstymo turinio ir palieka jį pojūčiui, vaizdiniui, jausmui, in- 
teresui ir t. t. Tačiau jeigu logika apsiribotų vien forma, tai ji 
visai nepagrįstai pretenduotų į filosofijos svarbiausios discipli- 
nos statusą. Todėl Hegelis turi išeiti už tradicinės logikos. Jeigu 
mąstymas yra veiklusis subjektas, tai jam neužtenka būti tai- 
syklingam, - jis turi būti ir protingas. Taigi, apibrėžęs filosofiją 
kaip mąstymą, Hegelis to mąstymo turinį gali gauti tik iš paties 
mąstymo. Tai, žinoma, nereiškia, kad tradicinė logika yra klai- 
dinga, kad jos reikia atsisakyti. Hegelis-ją didžiai vertina ir lai- 
ko būtinu bei esminiu išsilavinimo elementu. Tačiau jis šios lo- 

gikos nelaiko proto logika, o ją vadina sampročio logika. Šitas 
sampročio (der Verstand) ir proto (die Vernunft) skirtumas Hege- 
liui yra labai svarbus. Samprotį jis laiko žemesniąja protavimo 
galia, kai mąstymas remiasi abstrakcijomis. Samprotis suteikia 
turiniui visuotinumo formą, bet toks visuotinumas, kadangi jis 
yra tik ypatingumo priešybė, pats yra ypatingas. Todėl sam- 
protis vien skaido ir abstrahuoja. Be sampročio neįmanomas 
minties apibrėžtumas ir tvirtumas. O filosofijai būtina, kad kiek- 
viena mintis būtų mąstoma labai griežtai, kad ji nebūtų miglo- 
ta ir neaiški. Sampročio veikimo principas - minties tapatumas 
sau. Šis principas sąlygoja ir vienos minties perėjimą prie ki- 
tos. Samprotavimas yra minties judėjimas pagal tapatumo prin- 
cipa. Tad samprotis yra logiškumo forma, tačiau tik pirmoji lo- 
giškumo forma. 

Mąstymas, atrodo, yra samprotis. Hegelis šią regimybę nei- 
gia. Pasak jo, jau sąvoka yra ne sampročio, o proto apibrėžtis. 
Samprotis, jo skaidymo ir jungimo taisyklės priverstos tenkin- 
tis tik baigtiniais dalykais. Tačiau yra ir tokių dalykų, kurie yra 
begaliniai. Tai pirmiausia - laisvė, dvasia, Dievas. Būtent tokius 
dalykus protas ir siekia pažinti, bet jeigu jis, jų siekdamas, ne- 
turi kito vadovo, tik formaliąją logiką, tai jis neišvengiamai su- 
sipainioja, pradeda neigti pats save ir puola į mizologiją. Hege- 
lis reabilituoja šitas aukštesniąsias mąstymo pretenzijas, susie- 
damas protą su kitokia logika, kurią jis vadina spekuliatyviąja. 
Spekuliatyvus mąstymas, pasak Hegelio, leidžia pagauti tuos 
patyrimo galimybes viršijančius begalinius objektus, kurių sam- 
protis nepajėgia pažinti. Hegelio teigimu, jis tik pagrindžia ir 
pateisina tą protingumą, apie kurio buvimą žino kiekvienas 
žmogus; antai vaikas žino ir pripažįsta tėvų valią, pilietis - įsta- 
tymus, žmogus - Dievą. Toks pažinimas - jau proto sritis. 

Tiesa, logiką, kuri išveda už sampročio ribų, Hegelis pirmiau- 
sia vadina dialektine. Ji yra tam tikra formaliosios logikos prie- 
šingybė ir joje pirmiausia krinta į akis jos negatyvumas. Dia- 
lektika iškyla tada, kai samprotis, mėgindamas pakilti iki bega- 
linių dalykų pažinimo, pradeda prieštarauti pats sau, kai jo 

apibrėžtys virsta jų priešybėmis. Taigi atrodo, kad dialektika 
pirmiausia yra prieštaringas mąstymas, ir tada ji laikoma tokiu 
pažinimu, kuris pats save paneigia. Todėl dialektika atidengia 
ir kitą savo aspektą - ji yra efektyvus žinojimo neigimo instru- 
mentas. Antai sofistai ją padaro sąmojingu būdu bet ką įrodyti, 
taigi ir bet ką paneigti. Tad neišvengiamas tokios dialektikos 
palydovas yra skepticizmas. 

Tačiau Hegelio dialektika yra šis tas daugiau negu tokia ne- 
gatyvi laikysena. Jo požiūriu, dialektika yra sampročio pabaiga 
ir proto pradžia. Dialektikoje glūdintis neigimas yra aukštes- 
nis už samprotyje glūdintį tapatumą. Dialektika yra didysis ju- 
dėjimo, gyvybės, vystymosi principas. Būtinas tam tikros api- 
brėžties virtimas savo priešybe - tai ne proto bejėgiškumas, o 
natūrali jo būklė. Dialektiką Hegelis apibūdina kaip bet kokio 
mokslinio pažinimo, minties sklaidos spiritus movens, kaip vie- 
nintelį principą, kurio dėka mokslo turinyje atsiranda imanen- 
tinis ryšys ir būtinumas. Tai jau proto sritis, įėjimas į tikrąjį pa- 
saulį, nes visi baigtiniai daiktai, kaip kintantys ir laikini, yra 
netikri. Tad dialektika tik pagauna tikruosius (begalinius) ob- 
jektus tokius, kokie jie yra, ji leidžia atsiskleisti jiems patiems. 
Hegelis nelaiko savęs šitokios dialektikos kūrėju, jis tik bando 
griežčiau suformuluoti principus tokios objektyviosios dialek- 
tikos, kurios kūrėju laiko Platoną. 

Hegelio filosofavimo metodas paprastai vadinamas dialek- 
tiniu. Todėl svarbu atminti, kad savąjį logikos perorientavimą 
Hegelis užbaigia ne dialektika, o spekuliacija. Mąstymas, ku- 
riuo užsiima ir turi užsiimti filosofija, yra spekuliatyvusis mąs- 
tymas. Nuo dialektinio spekuliatyvusis mąstymas skiriasi tuo, 
kad yra pozityviai protinis, tuo tarpu dialektinis - tik negaty- 
viai protinis. Hegelis taria, kad tas neigiamas rezultatas, prie 
kurio prieina dialektika, kartu yra ir teigiamas rezultatas. Todėl 
tikrasis mąstymo proceso grandžių santykis yra ne grynas nei- 
gimas, o neigimo neigimas arba įveika (das Aufheben). Tatai yra 
tam tikras atmetimas išsaugant arba išsaugojimas atmetant. Jei- 
gu minčių santykis yra būtent toks, tai mąstymas negali prieiti 

prie kokių nors galutinių išvadų, o jo turinys yra jis pats kaip 
procesas. Logika, kuri ne tik įteisina priešybes, bet ir pagauna 
jų vienybę, taigi neleidžia joms susinaikinti, - tokia logika ir 
yra spekuliatyvioji logika. Ši logika yra proto savarankiškumo 
ir galios pagrindimas. 

Dabar Hegelis jau gali teigti, kad mąstymas, kuris remiasi 
tik pats savimi, pažįsta absoliučius, besąlygiškus dalykus, taigi 
jis pralaužia patyrimo rėmus ir pasiekia tokius objektus, kurie 
yra tikrasis proto interesas. Tokia išvada yra viena svarbiausių 
Kanto ir Hegelio takoskyrų. Kantas spekuliatyviu žinojimu va- 
dino tą teorinį protą, kuris mėgina išeiti už patyrimo ribų ir dėl 
to, praradęs bet kokią atramą šitame begalinių dalykų pasauly- 
je, patiria visišką fiasko. Hegelis mano priešingai: begalinius, 
besąlygiškus dalykus pažinti gali vien tik spekuliatyvus mąs- 
tymas, ir būtent šis pažinimas yra tikroji filosofijos paskirtis; 
tas protas, kuris šioje srityje susipainioja, dar nėra tikrasis pro- 
tas, o tik žemesnioji jo galia - samprotis. 

Bene nuostabiausia šitos spekuliatyviosios logikos ir ją ati- 
tinkančio mąstymo ypatybė yra ta, kad ji, pasirodo, gali įvesti į 
karalystę, į kurią logika, rodos, niekaip negalėjo patekti ir kuri 
paprastai buvo vadinama mistikos vardu. Mistine paprastai lai- 
koma ta sąmonė, kuri yra paslaptinga ir nesuprantama, todėl 
tokia gali būti tik išrinktųjų sąmonė; tariama, kad tai, kas ant- 
gamtiška, transcendentiška, dieviška, paprastam protui yra ne- 
įveikiama paslaptis, į kurią įsiskverbti įmanoma tik ypatingais 
būdais, o misterijos juos ir atskleidžia savo išrinktiesiems. Nors 
mistika, kurios apraiškų esama tam tikrose tautose, tam tikrose 
filosofijose, yra gana įvairi, tačiau ji visur paprastai laikoma ira- 
cionalia sąmone. Sąmonės iracionalumas pasireiškia tuo, kad 
žmogus su tam tikra aukštąja esybe susijungia arba ištirpdyda- 
mas savo sąmonę joje, arba pasinerdamas į savo būties gelmę. 
Šiaip ar taip, mistiška yra tai, kas racionaliam mąstymui nepa- 
siekiama, nesuprantama; vieni filosofai tokius nesuprantamus 
dalykus vertina kaip pačią aukščiausią tiesą, į kurią filosofija 
turi ieškoti kelių, kiti - kaip paprasčiausius prietarus ir apga- 

vystę, nuo kurių filosofija turi apsivalyti. Hegelis dabar prieina 
prie kiek netikėtos išvados - kad apskritai viskas, kas protinga, 
gali būti pavadinta mistika, ir tai pirmiausia reiškia, kad misti- 
ka yra protinga. Spekuliatyvųjį mąstymą jis traktuoja kaip mis- 
tikos iššifravimo, jos racionalinimo būdą. Nors mistiniai moky- 
mai dažnai įgyja slaptų religijų formą, bet dėl to šie mokymai 
nepasidaro protui nesuprantami. Slėpiningoje mistikoje, pasak 
Hegelio, slypi gilios, tačiau visiškai racionalios idėjos; tatai ir 
yra spekuliatyviosios idėjos. 

Spekuliatyvųjį mąstymą Hegelis ir supranta kaip filosofiją 
par excellence. Šitas save mąstantis mąstymas yra visiškai lais- 
vas, jam nieko nereikia, jis nuo nieko nepriklauso. Bet tai ne- 
reiškia, kad jis yra uždaras. Priešingai, jame glūdi viskas, už jo 
jau nieko negali būti. Pats savaime toks mąstymas yra absoliu- 
tus ir vientisas. Visi santykiai, taigi ir bet koks apibrėžtumas, 
slypi šiame mąstyme jau vien dėl to, kad išorės jis neturi. Todėl 
šis mąstymas ne apibrėžiamas, o tik pats apsibrėžia. Tatai jau 
išplaukia iš jo kaip absoliutaus subjekto, Dievo, prigimties. 

Taigi spekuliatyvusis mąstymas, Hegelio požiūriu, yra ne tik 
forma, bet ir turinys. Tas mąstymo turinys - tai pati tikrovė. 
Tačiau mąstymo turinys gali būti tiktai tokia tikrovė, kuri yra 
protinga. Iš čia ir kyla garsioji Hegelio formulė: kas protinga — 
tas tikra, ir atvirkščiai. Šios formulės prasmė - tam tikras tikro- 
vės atribojimas nuo reiškinio, nuo atsitiktinumo, nuo galimy- 
bės. Mat pastarieji, jeigu jie suprantami kaip savarankiški, nė- 
ra protingi. Protinguma jie gali įgyti tik tapę mąstymo kaip lais- 
vos veiklos momentais. 

Kad šitas turinys, kaip su protingumu sutampanti tikrovė, 
nepasidarytų visiškai tuščias, Hegelis turi paneigti jo abstrak- 
tumą. Juk jeigu tikrovės protingumas būtų įgyjamas abstra- 
havimusi nuo begalinio reiškinių pasaulio, einant bendrybių 
ieškojimo keliu, tai rezultatas kaip tik būtų gana neturiningos 
abstrakcijos. Hegelio filosofija dažnai laikoma vos ne abstrak- 
tumo viršūne. Toks požiūris yra nepamatuotas bent jau tuo 
atžvilgiu, kad pats Hegelis anaiptol ne abstraktumą laiko siek- 

tinu filosofijos tikslu ir tikrąja jos vystymosi kryptimi. Jis ne- 
mano, kad filosofinis mąstymas - tai kilimas į abstrakcijas. 
Šiaip ar taip, kilimu nevadintinas turinio praradimas. Hegelis 
teigia priešingai: mąstymas yra abstraktumo kilimas į konkre- 
tumą. Jeigu tiesa lieka abstrakti, tai ji apskritai neturi būti lai- 
koma tiesa. Jis vadina prietaru mintį, kad filosofija užsiima 
tik bendrybėmis, tik abstrakcijomis. Filosofija kaip tik ir yra 
labiausiai priešiška abstraktumui. Mat idėja savo turiniu yra 
konkreti, nes joje „sau“ turi tapti tai, kas jau yra „savaime“. 
Tatai reiškia, kad atskleidžiamas idėjoje glūdintis turinys. Šis 
atsiskleidimas yra procesas, ir pradžia jame - tai, kas abstrak- 
tu. Toks pradinis abstraktumas tiesiai susiliečia su tuo, kas ne- 
tarpiška, t. y. kas jusliška, suvokiama, vaizdu ir t. t., nors ne- 
galima teigti, kad abstrakcijos kyla iš patyrimo. Paties mąsty- 
mo srityje pradiniai dalykai yra skurdžiausi savo apibrėžčių 
požiūriu. Tai, kas konkretu, čia atsiranda vėliau. Tokią išvadą 
Hegelis gali pateisinti tik tada, kai gamtiniam konkretumui 
priešina mintinį konkretumą. Jo požiūriu, paprastas, tiesiogi- 
nis juslinis suvokimas nėra konkretus. Nors jis ir yra netar- 
piškas, bet minties atžvilgiu jis yra būtent abstraktus, nes yra 
neapibrėžtas, todėl ir nelaikytinas pažinimu. Mokslas yra kon- 
kretesnis už stebėjimą. Tuo remdamiesi, turime vertinti ir jaus- 
mus. Paprastai mums atrodo, kad jausmas yra konkretesnis 
už mąstymą, o iš tikrųjų yra priešingai. Hegelis pateikia gra- 
žų pavyzdį - vaiko ir vyro palyginimą šiuo požiūriu. Palygi- 
nę vieną su kitu, abstraktesniu (ir skurdesniu) minties atžvil- 
giu turime laikyti vaiką. Įprastą nuomonę, kad vaikas gyvena 
konkretų gyvenimą, o vyras - abstraktų, Hegelis laiko nepa- 
grįsta. Vaikas pilnas jausmo ir neribotų užmojų, tačiau bejė- 
gis konkrečių gyvenimo situacijų atžvilgiu, nes jis jų nepajė- 
gia suprasti kaip konkrečių situacijų, kurios reikalauja kon- 
krečių sprendimų. O vyro sąmonė yra ne totalus jausmas, o į 
sistemišką daugybę atskirybių išsiskaidęs ir apibrėžtumą įgi- 
jęs mąstymas, ir šio apibrėžtumo dėka jis konkrečiose situaci- 
jose gali konkrečiai veikti. 

Toks abstraktumo kilimas j konkretuma galimas tik dél mas- 
tymo aktyvumo. Pats mastymas Cia yra savo objekta, taigi kon- 
kretuma, kurianti veikla. Taciau kaip tada suprasti ta tikrove, 
kuriai mąstymo neįmanoma priskirti, kuriai mąstymas yra sve- 
timas, kitaip tariant, kaip tada reikėtų suprasti gamtą? Hegelio 
nuomone, viskas, kas vyksta gamtoje, yra būtina, taigi joje nė- 
ra laisvės, kuri yra esminis mąstymo požymis. Todėl gamtai lem- 
ta likti abstrakčiai, mintinio konkretumo ji įgyti negali. O tai, 
kas yra tik abstraktu, pasak Hegelio, apskritai neegzistuoja. 

Ši paradoksali išvada tarsi reikštų, kad gamta, kaip mąsty- 
mui svetima sritis, filosofijai neegzistuoja. Tačiau tokios reikš- 
mės šiai išvadai Hegelis neteikia. Priešingai, jis randa būdą, kaip 
į savo visa apimančią filosofinę sistemą įkomponuoti ir gamtą. 
Jis taria: nors gamtos daiktams negalima priskirti sąmonės, jų 
negalima laikyti mąstančiais, tačiau mintis juose vis dėlto yra. 
Apie gamtą galima kalbėti kaip apie nesąmoningą minties sis- 
temą arba, Schellingo posakiu, kaip apie „suakmenėjusį inte- 
lekta". Sąmonės stoka šiuo atveju reiškia veiklumo stoką, kū- 
rybinį bejėgiškumą. Ta mintis, kuri gamtoje vis dėlto yra, - tai 
gamtai svetima mintis, mintis, atėjusi į gamtą iš šalies. Gamta, 
kuri negali egzistuoti kaip pati save kurianti (kaip mąstymas), 
gali egzistuoti kaip kūrinys, kaip mąstančio proto kūrinys. Gam- 
tos ryšį su kuriančiuoju protu, su idėja Hegelis pavaizduoja kaip 
idėjos suišorėjimą (die Entūuferung). Gamta pasirodo kaip idė- 
jos kitabūtis, maža to - kaip jos nuopuolis. Pasirodo, kad kūri- 
nys žemesnis už kūrėją, jis gali būti net pastarojo priešingybė. 

Tačiau iš savo nuopuolio idėja pakyla. Tatai įvyksta dvasio- 
je. Dvasia yra materijos, kūniškumo, gamtiškumo priešingybė, 
ir jos tapsmas yra išsilaisvinimas iš savo kūniškojo kevalo. Tad 
dvasia kyla ne iš gamtos, ji tik išsivaduoja iš jos. Šita iš gamtos 
ištrūkstanti, taigi laisvę įgyjanti dvasia - kaip tik ir yra dvasios 
pabudimas, jos pakilimas iki mąstymo, o tai Hegelis iš pradžių 
ir mėgino pavaizduoti savo „Dvasios fenomenologijoje". Kaip 
minėta, Hegelis vėliau iš dalies nusivylė anuo žinojimo taps- 
mo traktavimu, ir, kai jis pagrindė savo spekuliatyviąją logiką, 

galima suprasti, kodėl. Mat kol idėja nėra išsiskleidusi savo gry- 
na forma, kol ji nėra mąstymo stichijoje, gali atrodyti, kad dva- 
sios išnirimas iš žemesniųjų jos formų - jutimo, suvokimo, vaiz- 
dinių, jausmų ir t. t. - yra mąstymo atsiradimas iš šių formų, 
bet tai reikštų, kad mąstymas įgyja savo turinį iš šių Žemesnių- 
jų dvasios formų. Tačiau tai visiškai neatitinka svarbiausio He- 
gelio požiūrio — mintis gali mąstyti tik mintį. Kad iš pojūčių ar- 
ba vaizdinių galėtų kilti mintis, ji juose jau turi būti. Remiantis 
griežtu šios koncepcijos požiūriu, dvasios tapsmas yra ne Zi- 
nojimo tapsmas, o susvetimėjusio mąstymo sugrįžimas į save. 
Laipsniškai įsisąmonindama pati save, dvasia proceso pabai- 
goje atranda, kad tikrasis jos turinys yra mąstomas, o ji pati yra 
mąstymas, ir tokia dvasios savimonė yra jos sugrįžimas į logi- 
nę idėją. 

Dvasios išsilaisvinimas iš materijos kartu yra ir jos objekto 
susigrąžinimas. Juntančiosios dvasios objektas yra jutimas, įsi- 
vaizduojančiosios dvasios — vaizdas, dvasios, kuri yra valia, ob- 
jektas yra tikslas ir t. t. Tačiau, pasiekusi aukščiausią savo esmę, 
dvasia savo objektu padaro mąstymą. Pastarasis ir yra tikrasis 
dvasios principas. Dvasios turinys kaip tikslas egzistuoja tiktai 
mąstyme. Tiktai čia dvasia galutinai išsivaduoja iš bet kokio kū- 
niškumo ir jo palydovų (atskirumo, ribotumo, baigtinumo, at- 
sitiktinumo ir t. t.) ir tampa absoliučia dvasia. 

Toks dvasios sugrįžimas į mąstymą iš esmės pakeičia anks- 
tesnį turinį - pojūtį, suvokimą, vaizdinį. Atsirandantis mąs- 
tymo turinys yra šito pakeitimo rezultatas. Todėl filosofijoje 
dažnai linkstama manyti, kad pažinimas yra pažįstančiojo sub- 
jekto įsikišimas į pažįstamąjį objektą, todėl tai esąs objekty- 
vaus pažinimo turinio subjektyvus iškreipimas. Pasak Hege- 
lio, pažinimą laikyti tik subjektyviu yra naujųjų laikų filosofi- 
jos liga. Iš tikrųjų yra kaip tik priešingai: tik mąstyme 
pažinimas įgyja tikrąjį objektyvumą. Šitą pokytį, dvasios ta- 
pimą mąstymu, Hegelis mėgsta iliustruoti sugretindamas jį 
su bibliniu mitu apie pirmųjų Žmonių nusidėjimą. Įdomu, kad 
tiesioginė mito reikšmė jo pavyzdyje iš esmės pasikeičia. He- 

gelis vertina šitą mite papasakotą pirmųjų žmonių nuodėmę 
jau ne kaip nuopuolį ir ne kaip atsitiktinumą. Nuopuoliu žmo- 
gaus norą pažinti gėrį ir blogį būtų galima laikyti tuo atveju, 
jei toks Žmogaus žingsnis būtų buvęs vien tik praradimas dva- 
sinio gyvenimo natūralumo, paprastai vadinamo religiniu 
jausmu, moraline nekaltybe, naiviu pasitikėjimu ir ištikimy- 
be. Reflektuojantis pažinimas nutraukia ryšį su tokiu natūra- 
lumu, ir tai jau suponuoja Žmogaus ir gamtos priešingumą. 
Tačiau Hegelis mano, kad žmogui visai nebūtina tokiame prie- 
šingume likti. Supriešinęs save ir gamtą, žmogus yra privers- 
tas savo gyvenimo sąlygas kurti darbu, bet šis (kaip ir kultūra 
apskritai) yra ir to priešingumo įveika. Natūralusis, naivusis 
žmogus yra ne tik geras (nes dar nepažįsta blogio), bet ir blo- 
gas (nes savo gyvenimą tvarko pagal tiesioginius savo porei- 
kius). Žmogaus atitrūkimas nuo gamtos, jo susidvejinimas ir 
buvo jo nuopuolis, nuodėmė, ir tik dėl to Dievas žmogų pa- 
smerkė. Tačiau iš šito nuopuolio žmogus turi pakilti, ir pakilti 
pats, savo pastangomis ir savo valia. Jis pats atkuria prarastą 
natūralumą ir vienybę, bet dabar tai jau vienybė ne su gamta, 
o su substancialiu jos pamatu, su mąstymu, galų gale tai yra 
žmogaus vienybė su Dievu. Filosofija yra tas pažinimas, ku- 
rio dėka Žmogus realizuoja savo pirmapradę paskirtį - būti 
Dievo atvaizdu. 

Dabar jau galima pamėginti kiek tiksliau nustatyti, kokią vie- 
tą Hegelio filosofijos sampratoje užima filosofijos istorija. Aki- 
vaizdu, kad principinės Hegelio nuostatos, jog filosofija ir filo- 
sofijos istorija yra tas pat, dar maža. Juk Hegelio filosofijoje bet 
kokia vienybė lengvai virsta skirtybėmis, o pastarosios vėl su- 
sijungia į vienybę. Tad kuo filosofijos istorija, Hegelio požiū- 
riu, vis dėlto skiriasi nuo filosofijos? 

Kaip jau minėjome, filosofiją Hegelis pirmiausia vertina kaip 
mokslą apie grynąją idėją. Pastaroji yra gyva, veikli, pati save 
laisvai išskleidžianti per būtinas savo grandis. Idėjai kaip pro- 
cesui apibūdinti Hegelis vartoja vystymosi terminą. Tačiau vys- 
tymasis — ir tai šiuo atveju esminga - nėra istorija. Vystymasis 

šiuo atveju yra idėjos, taigi spekuliatyviosios logikos, apibrėž- 
tis, o šioje srityje nėra nieko istoriška. Istorijai reikia įvykių, o 
svarbiausia - laiko, bet nei vieno, nei kito idėjos vystymesi nė- 
ra. Idėjos atsiskleidime akimirka ir amžinybė sutampa, laiko 
matmuo jai apskritai netaikytinas. 

Hegelis filosofiją gali iškelti į tokias grynojo mąstymo aukš- 
tumas tik todėl, kad jis suranda būdą, kaip realią istoriją įvesti 
į šitą mąstymo karalystę. Filosofijos apribojimas vien spekulia- 
tyviąja logika reikštų jos atribojimą nuo jos kūrėjų ir jų kūri- 
nių, ir tada filosofijos raida įgytų visai antžmogišką prasmę. 
Įjungęs į savąją filosofijos sampratą visą filosofijos istoriją, He- 
gelis tokios išvados išvengia. Filosofija nusileidžia iš dieviškų- 
jų grynojo mąstymo aukštybių, - ji apima ir Žmogaus veiklą su 
visais jai būdingais ribotumais. 

Filosofijos istorija į filosofiją ateina per dvasios tapsmą. Fi- 
losofija pasidaro istorija tik todėl, kad loginė idėja, nupuolusi į 
kitabūtį, į gamtą, turi prisikelti ir tapti dvasia. Laikas kaip tik ir 
yra gamtos daiktų kaip baigtinių, atsitiktinių, taigi kaip laiki- 
nų, apibrėžtis, ir filosofija neturėtų jokios galimybės patekti į 
šią jai visiškai svetimą sritį, jei nebūtų gamtos ryšio su idėja. 
Tik dėl to ryšio gamta įgyja protingumą ir tikrumą, kurių pati 
neturi. Vaduodamasi iš tokio išoriškumo, grįždama pati į save, 
dvasia nėra laisva nuo tų apibrėžčių, kurios priklauso baigti- 
niams daiktams, ir pirmiausia ji nėra nepriklausoma nuo laiko. 
Todėl greta loginės idėjos raidos iškyla ir filosofijos istorija. 

Minties atsiskleidimo būdas filosofijos istorijoje, pasak He- 
gelio, yra visai kitoks negu grynosios idėjos sklaida filosofijoje. 
Mintis, jos išsiplėtojimas čia nėra įsisąmoninti, taip kaip gam- 
toje, arba gali būti įsisąmoninti tik iš dalies, taip kaip dvasioje. 
Filosofijos istorijoje idėjos vystymosi momentai, jos raidos skir- 
tingos pakopos atsiskleidžia laike kaip įvykiai, atsitinkantys ku- 
rioje nors vietoje, kurioje nors tautoje, tam tikromis gyvenimo 
aplinkybėmis. Šitokių įvykių veikėjai yra giliai mąstančios as- 
menybės, kurių veikaluose išdėstytos mintys ir yra filosofijos 
istorijos turinys. 

Hegelis filosofijos istoriją vadina reginiu, bet tokia ji atrodo 
tik išoriškam žvilgsniui. Pastarajam atrodo, kad šioje srityje vy- 
rauja visiškas atsitiktinumas, tačiau įsigilinus paaiškėja, kad 
šiuose atsitiktiniuose įvykiuose slypi idėja, veikianti iš vidaus. 
Todėl tai, kas matoma filosofijos istorijoje, galima laikyti reiški- 
niais, kuriais atsiskleidžia idėja kaip esmė. Tokia filosofijos is- 
torijos ir filosofijos (logikos) santykio interpretacija išsakomas 
ir tam tikras požiūris į filosofus ir filosofijos istorikus. Pasirodo, 
kad ir vienas, ir kitas nebūtinai supranta (netgi galima sakyti, 
kad jie paprastai nesupranta) tai, ką jie daro, kad jie nesupran- 
ta tikrosios savo minčių prasmės. Antai kuris nors filosofas, teig- 
damas savo filosofinę tiesą (kuri turi būti amžina), paprastai 
laiko klaidingomis visas kitas filosofijas, o filosofijos istorikas, 
norėdamas aprašyti įvairias buvusias ir esamas filosofijas, dėl 
principinio jų savitarpio skirtingumo yra linkęs visas jas laikyti 
klaidingomis. Tai, kad nei filosofas, nei filosofijos istorikas ne- 
supranta giliosios savo dėstomų minčių prasmės, pirmiausia 
rodo, kad tikruoju subjektu šiuo atveju reikėtų laikyti ne juos, 
o pačią idėją. Bet, antra vertus, kadangi idėjoje jau iš anksto 
glūdi viskas, kas tik gali būti pasaulyje, tai ir minėtoji filosofų 
savo minčių supratimo stoka reiškia idėjos adekvačios išraiš- 
kos dvasioje stoką, kitaip sakant, reiškia, kad dvasia objektina 
save įvairiais išoriškais būdais, kad ji dar nėra visiškai sugrįžu- 
si į save. Filosofijos istorija — tai minties savęs suradimo istori- 
ja. Reikėjo pustrečio tūkstančio metų, kad mintis šitą savo tiks- 
lą pasiektų. 

Principinė Hegelio pozicija - tai logikos ir istorijos atitiki- 
mas filosofijoje. Jeigu iš filosofijos istorijos kaip filosofinių sis- 
temų sekos pašalinsime tai, kas yra išorinė jų forma, tai prieisi- 
me prie loginės idėjos išsiplėtojimo apibrėžčių. Ir atvirkščiai, 
loginiame judėjime jau matyti filosofijos istorinio judėjimo es- 
miniai bruožai. Po Hegelio šita logikos ir istorijos atitikimo nuo- 
stata daugmaž visuotinai įsitvirtino ir buvo pradėta laikyti vos 
ne akivaizdžia. Ir tada iš filosofų akiračio dingo pats Hegelio 
tos nuostatos pagrindimas, kurio jau niekaip neįmanoma lai- 

kyti akivaizdžiu. Negana to, šis pagrindimas dažniausiai bū- 
davo atmetamas, nes jis negalėjo neatrodyti mistiškas visai ne 
hegeliškąja mistikos termino reikšme. 

Logikos ir istorijos atitikimas filosofijoje pagal Hegelį yra aiš- 
kiai vienašališkas. Iš esmės jis reiškia logikos požiūrio taikymą 
istorijai, o ne istorijos - logikai. Hegelio nuomone, grynoji idé- 
ja gali būti išskleista ir nesiremiant filosofijos istorijos medžia- 
ga, ir tokią galimybę jis savaip pagrindžia ta minties eiga, kuri 
yra jo veikalo „Logikos mokslas“ turinys. Tiesa, šitas Hegelio 
atsiribojimas nuo istorijos ir jo logikoje nėra visiškai nuosek- 
lus, nes vargu ar jis būtų realiai įmanomas, tačiau principinė 
nuostata yra kaip tik tokia. 

Ši nuostata turi būti tokia, nes ja pagrįsta pati Hegelio filo- 
sofijos istorijos samprata. Juk filosofijos istorija pasirodo kaip 
reiškiniai, kurie patys savaime nėra šio mokslo objektas. Moks- 
lui privalu šiuose reiškiniuose atpažinti idėjos vystymąsi. Juk 
patys empiriniai reiškiniai yra atsitiktiniai ir chaotiški, todėl ne- 
tarpišku fiksavimu paremtas jų išdėstymas gali pateikti tik mar- 
gą nuomonių rinkinį, kuriame nėra tiesos, ir jo nebūtų galima 
vadinti mokslu. Tiktai idėjos atsekimas tokioje begalinėje reiš- 
kinių įvairovėje istorinį dėstymą gali padaryti nuoseklų, siste- 
mišką, taigi mokslišką. Hegelis ir taria, kad idėja yra istorijos 
mokslo protingumo pamatas, todėl idėjos atpažinimas yra svar- 
biausias filosofijos istoriko tikslas. Tačiau tada istorikas jau iš 
anksto turi turėti mastelį, pagal kurį jis galėtų matuoti reiški- 
nius, kad pastarieji įgytų protingą prasmę. Tad pats istorikas 
turi įprasminti istorinius reiškinius, bet tai jis gali padaryti tik 
įžvelgęs tuose reiškiniuose protą (idėją), kuris jau savaime glū- 
di juose. 

Toks filosofijos istorijos išaiškinimas perša išvadą, kad šis 
mokslas yra tik nebūtinas filosofijos priedas. Šiaip ar taip, idė- 
jos vystymasis yra ir filosofijos galimybės sąlyga, ir jos tikslas, 
taigi ir pradžia, ir pabaiga. Tačiau tokios išvados Hegelis išven- 
gia, antraip ši vien spekuliatyviąja logika apsiribojusi filosofija 
taptų pernelyg sausa ir formali. Tad Hegelis teigia, kad loginė 


32 


LOGIKA IR ISTORIJA, DVASIA IR FILOSOFIJA 


idėja būtinai turi atsiskleisti ir istorinėje filosofijos medžiagoje, 
iš kurios ji tik ir gali būti atsekama. Galima sakyti, kad paties 
Hegelio loginės idėjos išdėstymas yra absoliuti filosofijos pra- 
džia ir absoliuti jos pabaiga. Filosofijos istorija šioje konstrukci- 
joje atsiduria tarp šių dviejų taškų. Tai, kas slypi idėjoje, svar- 
biausiais etapais atsikartoja įvairiopoje istorinėje medžiagoje. 
Kad dvasia pakiltų į loginės idėjos aukštumas, ji turi tapti mąs- 
tančiąja dvasia ir, kaip tokia, turi atkartoti loginės idėjos išsi- 
vystymą. 

Todėl didžioji Hegelio filosofijos paslaptis, kuri yra sunkus 
jo principinio racionalizmo išmėginimas, yra anas loginės idė- 
jos savęs paneigimas, jos virtimas kitabūčiu, - ją neigiant savo 
ruožtu bunda ir išsiskleidžia dvasia. Tatai yra krikščioniškosios 
teologijos konstrukcija, kuri paremta atitinkamais religiniais 
vaizdiniais. Tačiau Hegelis nori kalbėti ne vaizdinių, o minčių 
kalba, tad religinius vaizdinius tariasi pakeliąs iki filosofinio 
mąstymo. Bet, atlikęs tokį veiksmą, Hegelis pasiekia veikiau 
priešingą tikslą negu norėjo. Jis mano filosofiškai paaiškinęs 
teologiją, o iš tikrųjų jis perkėlė į filosofiją teologinius vaizdi- 
nius. Jeigu teologijoje mistika yra natūralus dalykas, tai filoso- 
fijoje - nesuprantamas. Teologijos tikslas - aiškinti Dievo pri- 
gimt, ypač Dievo ir žmogaus santykį. Hegelis šią teologijos pro- 
blematiką išreiškia spekuliatyviąja logika: Dievas šiuo atveju 
yra idėja savaime ir sau, gamta — idėjos kitabūtis, dvasia - iš 
kitabūčio į save grįžtanti idėja. Hegelio sumanymas - įrodyti, 
kad teologija yra nevisiškai suprantama, nevisiškai aiški be fi- 
losofinio mąstymo, bet jo pasiektas tikslas įrodo greičiau prie- 
šingą dalyką - kad jo filosofija yra nevisiškai suprantama be 
teologinių vaizdinių. 

Idėjos susvetimėjimo ir jo įveikos, nuopuolio ir pakilimo 
schemą Hegelis realizuoja savo gamtos filosofijoje ir dvasios 
filosofijoje. Gamtai ir dvasiai tada pritaikomi du priešingi po- 
žiūriai. Gamtą, kuri yra baigtinių daiktų sritis, valdo būtinu- 
mas, bet gamtoje, kuri yra idėjos kitabūtis, vyrauja vidinis tiks- 
lingumas. Savo ruožtu dvasia, kaip kylanti iš gamtos, yra pri- 

klausoma nuo pastarosios sąlygiškumo, bet kaip bundanti są- 
monė jijau įgyja savaimingumo, darosi laisva ir pati save reali- 
zuojanti. Kitaip sakant, pats dvasios išsiskleidimas yra ir deter- 
minuotas, ir laisvas. Jeigu šitą požiūrį į idėjos ir dvasios santykį 
išreikšime šiuo atveju aiškesniais teologiniais vaizdiniais, tai ga- 
lėsime sakyti, kad Dievas sukūrė Žmogų virtualiai panašų į sa- 
ve, bet tokią prigimtį atskleisti ir išskleisti žmogus privalo pats. 
Šitas procesas turi laikinį, istorinį matmenį, dvasia turi pereiti 
subjektyvumo ir objektyvumo, individualios ir visuomeninės 
sąmonės pakopas, kad galų gale jau kaip absoliutinė dvasia pa- 
kiltų iki filosofijos. 

Taigi Hegelis taria, kad filosofijos istorija yra įvykiai mąs- 
tančios dvasios sferoje. Tokia filosofijos istorijos samprata lei- 
džia Hegeliui šį mokslą tiksliau apibrėžti, atribojant jį nuo to, 
kas jam neturėtų būti priskiriama. Lemiamą reikšmę šiuo atve- 
ju turi Hegelio nuostata, kad filosofijos istorija yra mąstymo 
istorija. Kad mintis būtų filosofinė, ji sąmoningai ar nesąmo- 
ningai turi užsiimti pati savimi. Filosofija ir filosofijos istorija 
ne tik priklauso absoliutinei dvasiai, bet ir yra pati jos viršūnė. 
Absoliutinės dvasios objektas yra aukščiausioji esybė, absoliu- 
tinė idėja. Šis objektas nefilosofinei sąmonei — menui, religijai — 
egzistuoja kaip juntamas ir kaip įsivaizduojamas. Mąstomu šis 
objektas tampa tik filosofijoje. Tuo ir pagrįsta šitų absoliutinės 
dvasios formų hierarchija. Idėja savo prigimtimi yra begalinė, 
o jutimas, vaizduotė, jausmas negali ištrūkti iš baigtiniams daik- 
tams būdingo ribotumo. Todėl absoliutinės idėjos išraiška ir me- 
ne, ir religijoje negali būti visiškai adekvati. Dvasios beribišku- 
mą gali pagauti tik mąstymas, taigi tik filosofija. 

Hegelio pateiktame filosofijos, jos istorijos išskyrime, jų at- 
ribojime svarbiausia yra jų santykis su religija, todėl savo pa- 
skaitų „Įvade“ šiam klausimui jis skiria daug dėmesio. Filoso- 
fijos apibrėžimas Hegelio logikos moksle pagrįstas pirmiau- 
sia minties atskyrimu nuo vaizdinio, tad dvasios filosofijoje 
šitą uždavinį turi išspręsti takoskyros su religija nustatymas. 
Aišku, kad vaizdinys kaip tam tikra sąmonės forma ir religija 

kaip absoliutinės dvasios forma, nors juos ir sieja ta pati vaiz- 
duotės galia, nesutampa. Vaizdinys apskritai yra baigtinių 
daiktų pagavos būdas ir yra susijęs su patyrimu. O religija 
yra orientuota į neribotą, begalinį objektą, Dievą, taigi ji at- 
gręžta į tai, ko vaizduotė negali aprėpti. Vis dėlto svarbiau- 
sias absoliutinės idėjos supratimo būdas religijoje yra vaiz- 
duotė. Pasak Hegelio, taip yra todėl, kad religija yra skirta vi- 
siems, bet kokio išsilavinimo, žmonėms, todėl ji turi įžengti į 
subjektyvumo sferą, pasikliauti vaizduote, baigtinių daiktų 
sampročiu. Šitokia sąmonė pajėgi išreikšti tik daiktus ir jų san- 
tykius, bet religijoje ji tampa begalinės prigimties ir begalinių 
santykių suvokimo būdu. Dėl šito neatitikimo vaizduotė čia 
paprastai įgyja simbolinę prasmę. 

Vaizduotė, fantazija religijoje susieta su dieviškuoju objek- 
tu — su absoliutine idėja. Pastaroji yra dvasinis turinys, tas pats 
ir religijoje, ir filosofijoje. Taigi religija ir filosofija skiriasi kaip 
to paties objekto įsisąmoninimo formos. Tačiau šitas formos skir- 
tumas religijos ir filosofijos neatriboja griežtai. Hegelis nenei- 
gia, kad religija dažnai pakyla iki minčių, kad įvairiose religijo- 
se gausu gilių, net spekuliatyvių įžvalgų. Jis neneigia, kad ir 
filosofijoje mes turime reikalą ne vien su grynu mąstymu, nes 
joje jis dažnai dar nėra laisvas nuo tokių liudijimų, kuriuos tei- 
kia juslės, ir nuo įvairiausių vaizdinių, kuriais mėginama išreikš- 
ti mintis. Tačiau principinis šių absoliutinės dvasios formų atri- 
bojimas išlieka, nes Hegelis pasiremia labai svarbia sistemišku- 
mo sąvoka. Vaizdiniai nėra sistemiški, sistemiškas tiktai 
mąstymas. Nors filosofija yra minčių sritis, tačiau jeigu tos min- 
tys, kad ir kokios gilios jos būtų, tėra pavienės, atskiros, tai apie 
filosofiją negali būti kalbos. Filosofija nėra nei atskiri teiginiai, 
nei tų teiginių visuma. Kiekviena filosofija - tai tam tikra siste- 
ma, tam tikro principo išplėtojimas ir to principo ryšys bei san- 
tykis su kitais principais. Dvasia yra veikli, o dvasia kaip mąs- 
tymas yra orientuota pati į save, subjektyvumas ir objektyvu- 
mas joje sutampa. Taigi filosofijoje dvasia pati savyje suranda 
loginės idėjos turinį, o loginė idėja iš to išoriškumo, susvetimé- 
» 

jimo, į kuriuos ji buvo įpuolusi, sugrįžta pati į save. Ir tik šita 
pati į save sugrįžusi dvasia yra laisva. 

Iš tokios Hegelio pozicijos išplaukia bene pati kontroversiš- 
kiausia jo filosofinės sistemos mintis, kad galutinį religijos tiks- 
lą realizuoja tiktai filosofija. Idealas, kuris paprastai yra religi- 
jos prasmė, yra Dievo pažinimas. Tačiau pačioje religijoje Die- 
vas yra tik įsivaizduojamas, todėl kaip beribis objektas jis 
pasilieka už žmogaus proto, tikrojo jo pažinimo galimybių ri- 
bos. Į Dievą veržiamasi, siela trokšta į jį pakilti, bet vaizduotė jo 
taip ir nepažįsta. Bergždžios šiuo atveju būna ir sampročio pa- 
stangos, nes ir jis neviršija baigtinių daiktų pažinimo galimy- 
bių. Tuo, pasak Hegelio, ir galima paaiškinti, kodėl nuo seno- 
vės iki dabar tokios populiarios teorijos, pasak kurių Dievas pa- 
žįstamas jausmu, širdimi, tiesioginiu išgyvenimu, bet negali būti 
pažintas protu. Paneigti tokį požiūrį ir yra vienas iš svarbių He- 
gelio filosofijos tikslų. Jausmai, vaizduotė, įsitikinimai ar išgy- 
venimai dar nėra tikrasis pažinimas, nes jų pasiekiama tiesa 
yra visiškai subjektyvi, taigi gali būti bet kokia. O tą tiesą, kuri, 
pasak Hegelio, yra vienintelė ir amžina, gali ir turi pasiekti tik- 
tai protas, tiksliau - spekuliatyvusis mąstymas. Sunku nesutikti, 
kad toks religijos ir filosofijos santykio aiškinimas labai nevie- 
nareikšmiškas. Todėl ginčai dėl to, kokia Hegelio filosofijos in- 
terpretacija: teistinė, panteistiné ar ateistinė - yra teisingiau- 
sia, tęsiasi iki šiol. Bet kurios interpretacijos šalininkai Hegelio 
filosofijoje randa argumentų. 

Filosofijos istorijai religija negali nebūti svarbi, nes religija 
apskritai yra ankstesnė už filosofiją. Todėl religijos ir filosofijos 
santykis yra atramos taškas filosofijos istorijos pradžiai nusta- 
tyti. Nors filosofija atsirado vėliau negu religija ir tam tikra pras- 
me pastarąja remiasi, nors filosofija realizuoja Dievo pažinimo 
tikslą, kuris pačiai religijai yra per sunkus, tačiau filosofija reli- 
gijos anaiptol neatstoja. Ir toliau istorijoje šitos dvasinės veik- 
los formos egzistuoja greta, o jų santykiai dažnai tampa gana 
konfliktiski. Kalbėdamas apie tuos santykius, Hegelis stengiasi 
išlikti garbingas ir korektiškas, t. y. jis nemano, kad, aptariant 

istorinę šių santykių raidą, būtina daug ką nutylėti, kad nebū- 
tų įžeista kokia nors šventenybė. Anot jo, beprasmiška slėpti, 
jog filosofija dažnai būdavo labai kritiška religijos atžvilgiu, ir 
tokią savo nuostatą paprastai grįsdavo religijai būdingu žmo- 
gaus proto nuZeminimu. Tik filosofijoje mąstymas pasijunta vi- 
siškai savarankiškas, tik filosofijoje jis tampa laisvas, nes remiasi 
tik pats savimi; tad filosofinis mąstymas nesutinka taikstytis su 
bet kokiu proto apribojimu, nes ten, kur mąstymas nėra lais- 
vas, tiesos negali būti. Filosofai lengvai pasiduoda pagundai 
kritiškai, iš aukšto žiūrėti į religiją, nes pastarosios turinys gau- 
namas iš šalies, jį paskelbia koks nors pranašas, Dievo pasiun- 
tinys arba Dievas jį apreiškia per kokius nors tarpininkus. Taigi 
religijos turinys yra tiesiog duotas, ir daugiausia, ką šiuo atve- 
ju gali protas, — tai mėginti tą turinį suprasti, imtis jį pagrįsti ir 
pateisinti. Bet religijoje ne protas šį turinį atranda, protas ne- 
gali jo laikyti savo turiniu. O kaip tik tokius reikalavimus tiesai 
kelia filosofija. Tačiau šito konflikto Hegelis nelaiko principi- 
niu, ir tai turi įrodyti visa jo dvasios raidos, galutinio jos tikslo 
konstrukcija. Pagal jį, tikroji filosofijos istorijos prasmė - tai iš- 
vada, kad pati save suradusi dvasia mąstymu atskleidžia tą pa- 
tį turinį, kurį jau suvokė religija. Taigi pati filosofija galiausiai 
pamato, kad ji tik išverčia į minčių kalbą tą visuotinį absoliutų 
turinį, kuris jau slypėjo teologijoje ir religijoje. 

Religijos požiūris į filosofiją yra kitoks. Konflikto tarp jų at- 
veju teologai yra linkę pasmerkti filosofus. Laisvamanybė reli- 
ginėms tiesoms besąlygiškai nepaklūsta, ir jos kibirkštį nuola- 
tos įžiebianti filosofija, žinoma, negali išvengti kaltinimų. Jau 
tautinės graikų religijos saugojo save tremdamos filosofus. Dar 
didesnį mastą toks priešiškumas filosofijai įgijo krikščionių Baž- 
nyčioje. Pagrindinis argumentas prieš filosofiją tokiais atvejais 
paprastai būna tas, kad filosofija esanti tiktai žmogaus proto 
pretenzija viską aprėpti, tačiau ši pretenzija yra visiškai nepa- 
grįsta, kai kalbama apie dieviškąjį protą ir dieviškuosius reika- 
lus. Teologija reikalauja griežtai atriboti dieviškąjį ir žmogišką- 
jį protą ir pripažinti dieviškojo proto nelygstamą vertę. Dieviš- 

kasis protas nepalyginamai aukštesnis ir žmogiškajam protui 
jis lieka paslaptis. 

Hegelis savo paskaitose dažnai grįžta prie šitos temos, nes 
šis klausimas yra esminis jo filosofinės sistemos konstravimo 
elementas. Jis neginčija, kad žmogiškasis protas yra žemesnis 
už dieviškąjį, bet kategoriškai nesutinka, kad tuos protus gali- 
ma priešinti vienas kitam. Protas esąs esamybės apskritai api- 
būdinimas, ir tas žmogus, kuris iš tikrųjų pažįsta ne kintamus 
ir laikinus dalykus, o pastovius ir amžinus, - tas žmogus įžvel- 
gia esamybés protingumą. Protas - tai ne tik pažintinė Zmo- 
gaus galia, jis pirmučiausia yra pačių daiktų prigimtis, tai, kas 
pasaulyje yra tikra. Taigi protas yra vienalytis ir savo prigimti- 
mi dieviškas. O kiek tas ar kitas Žmogus pažįsta šitą pasaulyje 
esantį protą, kiek jis savo protu dalyvauja šitame visuotiniame 
prote, tai jau yra kitas ir šalutinis klausimas. Pakilti pažinime 
iki visuotinio proto - tai ir reiškia atsiriboti ne tik nuo baigtinių 
daiktų, bet ir nuo individualios žmogaus prigimties. Ir tai įvyks- 
ta tiktai filosofijoje. 

Atskiras šito vienalyčio proto ir jo vidinės hierarchijos as- 
pektas, paryškinantis svarbiausius Hegelio filosofijos principus, 
yra gamtos procesų protingumo ir žmogaus veiklos protingu- 
mo lyginimas ir vertinimas. Apie gamtai būdingą protingumą 
galima kalbėti turint galvoje jos procesams būdingą vidinį tiks- 
lingumą. Pastarąjį Hegelis atkakliai bando grąžinti į gamtos fi- 
losofiją, kritikuodamas naujųjų laikų gamtos moksle įsigalėju- 
sį mechanicistinį determinizmą. Tačiau apskritai Hegelio gam- 
tos protingumo samprata yra teologinė. Nors Hegelio 
naudojama terminologija ir skiriasi nuo teologinės, tačiau da- 
lyko supratimo esmė yra ta pati: gamta traktuojama kaip aukš- 
tesnės galios, absoliutaus proto kūrinys ir reiškimasis. Vidinis 
gamtos procesų tikslingumas yra priklausomas nuo gamtos at- 
žvilgiu išoriško jos protingumo šaltinio. Tuo ir grindžiama te- 
ologijos paprastai prieinama išvada, kad gamtos tikslingumas, 
gamtos protingumas esąs akivaizdžiai pranašesnis už Žmogaus 
veiksmų, jo poelgių protingumą. Tokioje išvadoje ir slypi mi- 

nėtasis dieviškojo ir žmogiškojo proto supriešinimas. Gamta 
tada besąlygiškai priskiriama prie Dievo kūrinių, ir iš čia kyla 
jos protingumas. O žmogus yra ne tik Dievo kūrinys, bet ir sa- 
varankiškai, savo valia ir atsakomybe veikiantis subjektas, to- 
dėl jo veiksmai gali ir nukrypti nuo Dievo proto ir valios. Pa- 
kankamas žmogaus proto nepatikimumo pagrindas teologijai 
yra nuodėmė: gamtoje nuodėmė neįmanoma, nusidėti gali tik- 
tai Žmogus. 

Hegelio požiūris yra kitoks. Dvasia, jo požiūriu, yra ne- 
abejotinai aukštesnė už gamtą. Esmine proto apibrėžtimi jis 
laiko mąstymo savarankiškumą, laisvę, taigi ir valią. Pasak jo, 
absurdiška Žmogaus valią visiškai supriešinti su Dievo valia. 
Jeigu toks susipriešinimas įvyksta, tai žmogaus valia nustoja 
buvusi laisva ir protinga. Žmogaus, jo sąmonės formavima- 
sis, Žmogaus valia ir svarbiausieji jo kūriniai, pagaliau visa 
pasaulio istorija, - visa tai Hegeliui yra nepaneigiamas pro- 
tingumo įsitvirtinimas pasaulyje, įrodymas, kad idėjos susve- 
timėjimas, kurį ji patyrė gamtoje, įveikiamas dvasios tapsme. 
Tad dvasios kūriniai yra aukštesni už gamtos kūrinius. Dievo 
išmintis ir jo teisingumas daug geriau matyti Žmogaus veiks- 
muose, jo kuriamuose institutuose ir įstatymuose, jo gyveni- 
mą valdančiuose principuose, o ne nebyliuose gamtos reiški- 
niuose. Hegeliui nepriimtinas teologijoje gana populiarus 
vaizdinys, kad proto gilumo požymis yra jo nesuprantamu- 
mas, jo paslaptingumas. Ir žmogaus gyvenimas, ypač ta jo sri- 
tis, kuri susijusi su išoriniu žmogaus likimu, pilna visokiau- 
sių atsitiktinumų, kurie ypač skaudžiai paliečia žmogų, kai jį 
ištinka visokios nelaimės. Tokie atsitiktinumai racionaliai ne- 
paaiškinami, jų dažniausiai negalima numatyti, bet klaidinga 
būtų manyti, kad dėl to juose slypi didesnis protingumas ne- 
gu tas, kuris apskritai būdingas sąmoningiems žmogaus veiks- 
mams ir jo kūriniams. Žinoma, ne visi žmogaus sumanymai 
ir darbai yra protingi, bet, šiaip ar taip, protingumas yra pra- 
našesnis, kai jis yra sąmoningas siekis. Pasak Hegelio, jeigu 
mes to nepripažinsime, tai turėsime sutikti su tokiais įvairių 

Rytų religijų vaizdiniais, kad labiau dieviškos ir labiau gerbti- 
nos yra katės, beždžionės ar karvės, o ne žmonės. 

Taigi Hegelis prieina prie išvados, kad pati pasaulio protin- 
gumo hierarchijos viršūnė yra savarankiškas mąstymas ir sis- 
teminis mokslas apie jį - filosofija. Savokinis mąstymas yra 
aukščiausias pažinimas. Religijos ir filosofijos ginče, kuris isto- 
rijos bėgyje kai kada gana smarkiai įsiliepsnodavo, - šiame ginče 
Hegelis veikiau palaiko filosofijos pusę, bet tik dėl to, kad ma- 
no, jog būtent filosofija pajėgia pašalinti šių dvasinės veiklos 
formų galimą supriešinimą. Mat filosofija gali ir privalo atskleis- 
ti, kad irjos pačios, ir religijos turinys yra tas pats. Bet šį tapatu- 
mą gali suprasti ir išaiškinti tik filosofija. Hegelis šiuo atveju 
pateikia tokią formulę: filosofijos pranašumas prieš religiją yra 
tas, kad filosofija gali suprasti ir pati save, ir religiją, o pastaroji 
to negali. Mąstymas religijoje yra įspraustas į gana griežtus rė- 
mus, jis dar nėra laisvas. Todėl religija gali suprasti tik pati sa- 
ve, o filosofinė tiesa, jos nuomone, arba jos neliečia, arba yra 
priešiška jos atžvilgiu. 

Hegelis - labai griežto filosofijos istorijos išskyrimo iš kitų 
dvasinės kultūros sričių istorijos šalininkas. Atramos taškas 
šiuo atveju jam yra ne bendras tikslas, į kurį orientuota dva- 
sia apskritai ir kuris visai dvasinei veiklai suteikia tą patį vi- 
suotinį turinį, - atramos taškas jam yra mąstymas kaip filoso- 
finė dvasinės veiklos forma. Filosofijos istorija turi reikalą su 
istorine mąstančiosios dvasios sklaida. Hegelis sutinka, kad ir 
žemesnėse dvasios formose implicite glūdi mintys ir kad filo- 
sofija tas mintis gali iš šių formų išlukštenti, jas išryškinti, įsi- 
sąmoninti kaip mintis. Tačiau tokiu veiksmu filosofija nepa- 
šalina, neįveikia pačių formų, kurios visos turi savo pateisini- 
mą ir yra būtinos. Todėl filosofija ir jos istorija turi apsiriboti 
savimi kaip forma. Ir tokią atribojimo liniją Hegelis savo pa- 
skaitose aiškiai nubrėžia. Filosofijos istorijai nepriklauso nei 
religijose esančios mintys, nes jos yra tiktai pavienės ir gana 
atsitiktinės, filosofijos istorijai nepriklauso ir religijose slypin- 
čios filosofijos, nes jų turinys kyla ne iš laisvai išsiskleidžian- 

čio mąstymo, o yra priklausomas nuo tam tikrų postulatų. Dėl 
to Hegelis nesutinka priskirti filosofijos istorijai tos tariamos 
liausiai nuo filosofijos istorijos Hegelis atriboja ir mitologiją, 
nes ji esmei išreikšti žino tiktai juslinį, vaizduotės būdą, todėl 
dievai joje įgyja žmogaus pavidalą. Mitai yra proto kūriniai, 
bet tas protas dar nėra mąstantis. 

Kad mintis galėtų būti filosofijos istorijos reiškinys, ji turi 
būti pakilusi iki mąstymo formos. Bene pats ryškiausias tokios 
Hegelio nuostatos patvirtinimas yra jo paskaitose pateikiamas 
Platono filosofijos įvertinimas ir jos lyginimas su Aristotelio fi- 
losofija. Kone vyrauja požiūris, kad Platono dėstymo maniera 
yra puiki, ojo veikalai net pakyla iki meno kūrinių lygio. Tokia 
nuomonė atsirado dėl to, kad Platonas kalba labai vaizdžiai ir 
abstrakčias mintis geba išdėstyti kaip gražiai papasakotus mi- 
tus. Dėl tokio dėstymo būdo gilios Platono filosofijos mintys 
yra suprantamos ir nedaug filosofijoje išprususiems Žmonėms. 
Hegelis to neneigia, tačiau jis nesutinka su tokiu Platono filo- 
sofijos dėstymo manieros vertinimu. Tai, kas natūralu ir gražu 
mene ar religijoje, anaiptol nėra reikšminga filosofijoje. Mitas 
negali adekvačiai išreikšti minties, nes jis visada susijęs su jus- 
liniais vaizdais ir vaizdiniais. Hegelio nuosprendis labai kate- 
goriškas: mitinė Platono idėjų išraiška yra ne jo filosofijos pri- 
valumas, o trūkumas. Mitų pasakojimo Platonas griebiasi tada, 
kai nesugeba minties išreikšti jos gryna forma. Be to, mitas, ku- 
ris panaudojamas minčiai nusakyti, kuris yra simbolinė min- 
čių išraiška, - toks mitas jau nėra mitas tikrąja žodžio reikšme. 
Didžioji Platono filosofijos verfė yra ne šie jo piešiami vaizdai, 
ojo tikrai spekuliatyvus mąstymas, kuriam mito formos jau ne- 
reikia. Šiuo atžvilgiu, pasak Hegelio, Aristotelis daug nuosek- 
lesnis, nes savo filosofijoje apsieina be tokių puošmenų. Filo- 
sofijoje mintys turi būti išreiškiamos mąstymo forma. 

Taigi galima teigti, kad Hegelis filosofijos istoriją aiškina 
dviem būdais: pirmasis apibūdina jos santykį su filosofija, ant- 
rasis ją, jau su filosofija apskritai, atriboja nuo kitų dvasinės 

veiklos formų. Vadinasi, pirmuoju atveju filosofijos istoriją jis 
traktuoja kaip įvairiopas istorines formas, kuriomis reiškiasi fi- 
losofija. Tad idėjos sąvokinių apibrėžčių logika yra esmė, o filo- 
sofinių sistemų istorinė seka - reiškinys. Reiškinys nusako es- 
me, o filosofijos istorija atskleidžia loginę idėją. Pastaroji yra 
protingoji pasaulio prigimtis, kuriai negali nepaklusti ir filoso- 
fijos istorija. Bet šio paklusimo pati filosofijos istorija neįsisą- 
monina, bentjau ne visiškai. Tokia sąmonė atsiranda tik proce- 
sui pasibaigus, nes minėta priklausomybė aiškiai formuluoja- 
ma tik paties Hegelio filosofijoje. Šiaip ar taip, loginės idėjos 
pažinimas yra privaloma prasmingo filosofijos istorijos rašy- 
mo sąlyga, nes tik tokiu atveju margi istoriniai reiškiniai gali 
įgyti pačios filosofijos vertę. 

Antra vertus, filosofijos istoriją Hegelis atriboja nuo kitų dva- 
sinės veiklos formų ir jų istorijos. Tos kitos formos yra žemes- 
nės už filosofiją, bet žemesnės tik savo pažintine verte. Filoso- 
fija yra aukščiausia veiklos forma, nes mąstymas yra tikrasis 
pažinimas. Tad filosofijos istorija yra mąstymo istorinio taps- 
mo istorija. Tačiau ši istorija nagrinėja ne mąstymo atsiradimą 
iš žemesniųjų sąmonės formų. Iš esmės dvasinės veiklos for- 
mos skleidžiasi lygiagrečiai, ir nėra pagrindo manyti, kad jos 
kyla viena iš kitos, viena virsta kita. Visos dvasios formos (ir 
mokslai, ir menas, ir mitologija, ir religija) turi savo istoriją. Tad 
filosofijos istorijos ir pradžia, ir pabaiga yra mąstymas kaip dva- 
sios forma, tos istorijos įvykiai skleidžiasi mąstyme. 

Filosofijos istorija yra filosofinių sistemų eilė. Tų sistemų kū- 
rėjai savo kūrinius suvokia subjektyviai, t. y. laiko juos nepa- 
neigiama tiesa. Vertinant tokiu subjektyviu požiūriu, ankstes- 
nės filosofinės sistemos yra klaidingos. Tačiau tokią subjekty- 
vią tiesą savo ruožtu paneigia kitas, naujesnis subjektyvus 
įsitikinimas savo teisumu. Taip savo tarpusavio santykius yra 
linkę suprasti šių sistemų kūrėjai. Iš čia išplaukia, kad nueiti 
istorijon reiškia tapti klaida. O kadangi filosofiją domina tik tie- 
sa, tai filosofijos istorija šiuo atveju atsiduria už filosofijos ribų. 
Ši istorija gali būti savaip įdomi (kaip nuolat atsikartojančios 

klaidos), bet pozityvių pažinimo rezultatų ji nepasiekia. Kad 
ištrūktų iš šitokių subjektyvių tiesos iliuzijų, Hegelis turi už- 
baigti filosofijos istoriją. Jis tai padaro teigdamas, kad ana filo- 
sofinių sistemų seka nėra begalinė. Šis procesas turi savo abso- 
liutų tikslą, kurį pasiekus atsiskleidžia tikrieji, objektyvūs filo- 
sofinių sistemų santykiai. Tą absoliutų tikslą pasiekia paties 
Hegelio filosofija. Į tokią išvadą Hegelį įstūmė anaiptol ne jo 
didybės manija, - tiesiog jis nematė kitos galimybės nutraukti 
aną blogąją filosofinių sistemų seką, - kaip begalinę klaidų se- 
ką, nes per ją visos tos sistemos pasidaro vienodai beprasmiš- 
kos. Prasmingos jos gali pasidaryti tik tada, jei bus vertinamos 
pagal tai, kiek kuri iš jų pasiekė absoliutų tikslą. Todėl Hegelis 
ir konstatuoja, kad didžioji filosofijos istorijos prielaida yra ti- 
kėjimas, jog pasaulis yra protingas, ir tai, jo žodžiais, yra tas 
pat, kaip ir tikėjimas Apvaizda; tokį tikėjimą patvirtina tik pa- 
saulio protingumo pažinimas. Šita Hegelio filosofijos prielaida 
negali neatkreipti dėmesio, nes jis apskritai teigia, kad filosofi- 
ja prielaidų turi atsisakyti. 

Nors toks filosofijos susiejimas su absoliučiu jos tikslu vė- 
lesniems filosofams dažniausiai atrodė neįtikinantis, tačiau ma- 
žai kas ginčijo šitaip pagrįstą Hegelio filosofijos istorijos sam- 
pratą, kuri suteikė šiai disciplinai mokslinį filosofinio pažini- 
mo statusą. Vadovaudamasis šia samprata, Hegelis jau visai 
kitaip gali aiškinti filosofinių sistemų santykius. Jis gali jas ver- 
tinti kaip filosofijos apskritai tapsmo grandis. Svarbiausias to- 
kios filosofijos istorijos sampratos rezultatas, be abejo, yra tas, 
kad šiuo atveju visos ankstesnės filosofijos laikomos esančio- 
mis. Tiesa, istorinis praeities filosofijų tyrinėjimas atima iš jų 
joms įprastą subjektyvaus teisumo aureolę, jų pretenziją į ga- 
lutinę tiesą, tačiau dėl to jos nevirsta klaidomis, o tampa būti- 
nais momentais absoliučiame filosofijos tapsme. Šiame tapsme 
kiekviena filosofija susijusi su tam tikru principu, kurį būtina 
skirti nuo to principo realizavimo. Filosofijos istorijos vientisu- 
mo suvokimui svarbūs tik šitie principai, nes būtent jie yra tos 
sąvokinės apibrėžtys, kurios yra idėjos raidos momentai. Toks 

požiūris filosofijos veikalus atsieja nuo pačių filosofų gyveni- 
mu bei likimų, kurie yra laikini, ir perkelia juos į mąstymo plot- 
me, kuri ir užtikrina jiems amžinumą. 

Nemažiau įdomus ir Hegelio pateikiamas filosofinių siste- 
mų seką lemiančios tendencijos apibūdinimas. Tokia tendenci- 
ja - tai ne mąstymo abstrahavimo galios didėjimas. Kaip miné- 
ta, Hegelis atsisako plačiai paplitusio požiūrio į filosofiją, kad ji 
istoriškai plėtojasi kurdama vis bendresnes sąvokas, kategori- 
jas ir principus, taigi tapdama vis abstraktesnė. Filosofijos isto- 
rijoje atsiskleidžia ta pati tendencija, kuri būdinga ir loginės 
idėjos sklaidai: filosofijos istorija plėtojasi ne abstraktėjimo, o 
konkretėjimo linkme. Tokia Hegelio išvada neatrodys paradok- 
sali, jeigu atsižvelgsime į anksčiau aptartą filosofijos atribojimą 
nuo žemesnių dvasinės veiklos formų. Abstraktumo ir konkre- 
tumo problemą istorinėje filosofinių sistemų sekoje Hegelis nag- 
rinėja tik kaip vidinę mąstymo problemą. Istorijos tėkmėje fi- 
losofinis mąstymas įgyja vis didesnį apibrėžtumą, o tai ir reiš- 
kia, kad jis tampa konkretesnis. 

Filosofijos istorija ir yra mąstymo rutuliojimasis kaip tik to- 
kia linkme. Pirmosios istorijoje filosofinės sistemos yra pačios 
abstrakčiausios, taigi ir skurdžiausios. Mintys jose yra tam tik- 
ros bendrybės, ir jos suprantamos kaip tokios. Šitam abstrak- 
tumui trūksta apibrėžtumo, taigi ir tikrumo. Tikra yra ne tai, 
kas empiriškai duota (tai veikiau netikra), o tai, kas protinga. 
Protingumą sukuria idėjos raida, tad esminis protingumo mat- 
muo - sąvokos veiklumas. Iš šio veiklumo atsiranda minčių api- 
brėžtumas ir taip einama į konkretumą. Hegelis teigia, kad pas- 
kutinė šio judėjimo pakopa, kuri realizuoja galutinį jo tikslą, 
yra pati konkrečiausia. Bet tai nėra šios paskutinės pakopos pra- 
našumas ankstesnių pakopų atžvilgiu, jau vien todėl, kad be ju 
ir paskutinė pakopa būtų neįmanoma. Tuo ir pagrįsta Hegelio 
išvada, kad visos istorijoje buvusios filosofijos (jose išreikšti 
principai) filosofijoje išlieka. Tokį istoriškų filosofinių sistemų 
santykį su filosofija apskritai ir nusako minėtasis Hegelio ter- 
minas „įveika“, kuris šiuo atveju reiškia, jog filosofijos istorijo- 

je atskiros filosofijos paneigiamos tokiu būdu, kad jos tampa 
idėjos apibrėžtimis, filosofijos kaip mokslo sistemos formavi- 
mosi momentais. Taigi filosofijos istorijoje kiekviena filosofija 
turi tam tikrą, gana tiksliai apibrėžtą vietą 

Tad kiekviena filosofija yra atskiras filosofijos kaip visumos 
momentas, ir tik jos vieta šioje visumoje nustato jos vertę bei 
reikšmę. Taigi teisingai įvertinti kurią nors filosofiją be jos isto- 
rinio konteksto (kuris iš esmės yra loginis kontekstas) neįma- 
noma. Todėl, pasak Hegelio, visos kalbos apie vadinamuosius 
amžinus filosofijos klausimus, į kuriuos tiktai skirtingai atsaki- 
nėja įvairūs filosofai, yra beprasmės. Tiesa yra konkreti, tad kon- 
kreti yra ir filosofija kaip aukščiausioji tiesos atskleidimo for- 
ma. Filosofijos istorikas neturi būti ankstesnių filosofijų teisė- 
jas, jo reikalas - įžvelgti šiame istoriniame procese slypinčio 
proto judėjimą ir juo remiantis tą procesą kaip įmanoma tiks- 
liau aprašyti. 

Kalbant apie nuostatas, kuriomis, anot Hegelio, turi remtis 
filosofijos istorijos traktavimas, labai svarbus yra dar vienas da- 
lykas. Senosioms filosofijoms neturi būti priskiriamos tokios iš- 
vados ir tokie teiginiai, kurių jose dar nebuvo. Šiuo atveju būti- 
nas griežtai istorinis požiūris — neišeiti už minties tiesioginės 
duotybės ribų. Tatai svarbu pirmiausia todėl, kad mąstymas yra 
iš savęs išplėtojanti apibrėžtis potencija, dėl to kiekvienoje fi- 
losofijoje visuomet slypi ir iš praeities ateinantys postulatai, ir į 
ateitį nueinančios išvados. Taigi istorikui čia atsiveria neribotos 
galimybės imtis to, kas nesąmoningai glūdi vienoje ar kitoje 
filosofinėje sistemoje. Bet tai reikštų, kad istorikas atlieka tai, 
ko nepadarė pats filosofas, - istorikas filosofui priskiria tai, ko 
pastarasis dar nežinojo. Tačiau imdamasis tokios misijos, jis jau 
nebėra istorikas. Kad taip neatsitiktų, Hegelis filosofijos istori- 
kui (taigi šiuo atveju ir pats sau) kelia griežtą reikalavimą: pa- 
teikiant filosofines sistemas, turi būti dėstoma tik tai, kas jose 
jau buvo įsisąmoninta. Taigi, nors idėja turi savo vidinę rutu- 
liojimosi logiką, pačią filosofijos istoriją domina tai, kaip buvo 
nueiti atskiri šio išsirutuliojimo etapai - tam tikru laiku, tam 

tikroje tautoje; žinoma, ją domina ir, Hegelio žodžiais, „mąs- 
tančio proto herojai“, kurie tai įvykdo. 

Kai įžengiama į pačią filosofijos istoriją, filosofija nebelaiko- 
ma vien grynojo mąstymo sklaida. Ji pasipila kaip laike vyks- 
tančių margaspalvių mąstymo reiškinių srautas. Mąstymas jau 
nebėra apibrėžtas tik pats savimi, jis susijęs ir su įvairiomis ki- 
tomis, greta jo esančiomis aplinkybėmis. Šios aplinkybės - tai 
tam tikros tautos papročiai, religija, valstybės santvarka bei įsta- 
tymai, dorovė, mokslas ir menas, tos tautos santykiai su kito- 
mis tautomis, istorinis likimas ir t. t. Filosofijos istorikai tokias 
aplinkybes paprastai susieja su filosofija tam tikru priežastiniu 
ryšiu, ir tada filosofija sąmoningai ar nesąmoningai paverčia- 
ma arba tokių sąlygų padariniu, arba jų priežastimi. Hegelis 
tokį determinavimą laiko klaidingu, nes tada įvairūs istoriniai 
veiksniai padaromi daugmaž savarankiški, tarp jų matomas tik 
išorinis santykis. Hegelio nuomone, svarbiausia kategorija to- 
kiais atvejais turi būti visus šio istorinio proceso elementus ap- 
rėpianti vienybė, kurios pagrindas yra pati laiko dvasia. Pasta- 
roji - tai tuo metu esanti tautos dvasios organizacija, į jos įvai- 
rių formų sąveikas filosofijos istorikas ir turi gilintis. Viena tokių 
laiko dvasios formų yra ir pati filosofija, kuri šiame kontekste 
yra pranašesnė tik pažinimo atžvilgiu, ir tik dėl to Hegelis ją 
vadina gražiausiuoju šios laiko dvasios žiedu. 

Apie tuos filosofijos istorijai svarbius laiko dvasios ypatu- 
mus ypač daug pasako politinis, teisinis bei dorovinis žmonių 
gyvenimas. Pats Hegelis savo filosofijos istorijos paskaitose šiai 
sąveikai (greta filosofijos ir religijos bei teologijos sąveikos) ski- 
ria itin daug dėmesio. Tautoje vyraujantys papročiai ir galio- 
jantys įstatymai, valstybės santvarka ir individo santykis su ja, 
visuotiniai valstybės tikslai ir privatūs interesai, dorovinės ir 
moralinės žmonių elgesio paskatos — tai vis parametrai, kurie 
ypač daug pasako apie tam tikros tautos, tam tikro laikotarpio 
filosofiją. Nušviesdamas tokias sąveikas, Hegelis remiasi ne ko- 
kiomis nors formaliomis, visur pritaikomomis (todėl mažai pa- 
sakančiomis) schemomis, o gilia istoriko įžvalga, subtiliu istori- 


46 


LOGIKA IR ISTORIJA, DVASIA IR FILOSOFIJA 


nių reiškinių vidinės priklausomybės jutimu. Gebėjimo atskleis- 
ti šį svarbiausią filosofijos dvasinį kontekstą požiūriu Hegelis 
vargu ar turi sau lygių filosofijos istorikų. Atidų ir dėmesingą 
skaitytoją šios Hegelio filosofijos istorijos paskaitos paskatins 
kritiškiau pažvelgti į daugelį paplitusių madingų, bet banalių 
socialinio bei politinio gyvenimo vaizdinių ir dogmų, ir juos 
deramai įvertinti. 

Į Hegelio subtiliai nagrinėjamą filosofijos santykį su sociali- 
niu, politiniu, doroviniu žmonių gyvenimu, žmogaus padėti- 
mi tautoje ir valstybėje reikia atkreipti dėmesį dar ir dėl to, kad 
šis klausimas tiesiogiai susijęs su mūsų laikais atkakliai formuo- 
jamu požiūriu į Hegelį. Vienas iš gana madingų dabarties poli- 
tinių vėjų plaikstomų Hegelio apibūdinimų yra šis: jis esąs di- 
dysis totalitarizmo pagrindėjas ir pranašas. Tiesa, šia abejotina 
šlove Hegelis tokiuose vertinimuose dalijasi su antikos idealiz- 
mo atstovu Platonu. Žinoma, tokių bendraminčių Hegelis ne- 
būtų gėdijęsis, nors šiuo konkrečiu atveju didžiųjų filosofų pa- 
žiūros tapatinamos visai nepagrįstai. Apskritai bet kuri rimta 
filosofija visada iškilesnė negu tokios politizuotos, griežtai ver- 
tybiškai angažuotos etiketės, ir vienintelis būdas, kuriuo ji gali 
apsisaugoti nuo tokio tiesmukiško politinio pasmerkimo ar iš- 
aukštinimo (šiuos priešingus vertinimus lengvai galima sukeisti 
vietomis), tai paprasčiausiai nekreipti į juos dėmesio. O kad 
politiniai vertinimai ir politinės aktualijos iš tikrųjų padėtų ge- 
riau suprasti tam tikrą filosofiją, jie turi gebėti pakilti iki tos 
filosofijos problematikos lygmens, bet tai labai sunkus ir vargi- 
nantis užsiėmimas. Šiaip ar taip, madingame Hegelio, kaip to- 
talitarizmo įkvėpėjo, pasmerkime tokių pastangų autentiškai 
suprasti jo filosofiją nėra labai daug. 

Neturime čia galimybės plačiau analizuoti, kuo pagrįsta ir 
kiek pamatuota Hegelio, kaip totalitarizmo pagrindėjo, repu- 
tacija; tad tenka apsiriboti tik dviem šiuo atveju esminiais klau- 
simais. Pirma, kokia dabarties politinė ideologija iš tikrųjų yra 
priešiška Hegelio individo ir valstybės santykio doktrinai ir ar 
dėl to pastaroji laikytina totalitaristine? Antra, kokia yra ne po- 

litinė, o bendra filosofinė Hegelio orientacija, kurios tam tikras 
totalumas gali sukelti ryšio su totalitarizmo idėjomis įspūdį? 
Pirmasis klausimas susijęs su požiūriu į istorizmą ir atsiremia į 
socialinio idealo problemą. | 

Atsakymas į pirmąjį klausimą gana aiškus. Ta dabarties po- 
litinė ideologija, kuri Hegelį laiko savo priešininku, - tai poli- 
tinis liberalizmas. Hegelis tikrai nėra šio liberalizmo šalinin- 
kas, bet nesutikti su politinio liberalizmo pozicija dar nereiš- 
kia būti totalitarizmo šalininku. Karingieji šiuolaikinio 
liberalizmo gynėjai šitą skirtumą yra linkę ignoruoti. Tiesa, 
per pastaruosius pusantro šimtmečio liberalizmas beveik ne- 
atpažįstamai pasikeitė, kai kurios jo principinės nuostatos ta- 
po vos ne priešingos negu buvo, bet dėl to jo karingumas tik 
padidėjo. Bene ryškiausias tokio liberalizmo pavyzdys - K. 
Popperio idėjos, ypač jo garsusis veikalas „Atviroji visuome- 
né ir jos priešai“. Matyt, nėra kitos tokios knygos, kurios orien- 
tacija būtų labiau antihegeliška. 

Hegelis yra tapęs vos ne pačiu didžiausiu politinio libera- 
lizmo priešininku. Kaip tik iš šios politinės doktrinos adeptų 
pirmiausia ir kilo toks Hegelio idėjų vertinimas, kuriuo remian- 
tis jos traktuojamos kaip totalitarizmo pagrindimas. Tačiau to- 
kį vertinimą jau iš pat pradžių daro nekorektišką į jį įsimetusi 
dviprasmybė: mat apie totalitarizmą prasminga kalbėti tik po- 
litinių teorijų srityje, tačiau pagal savo politines pažiūras He- 
gelis apskritai nėra totalitarizmo šalininkas; antra vertus, visa 
Hegelio filosofija paženklinta tam tikra totalumo žyme, tačiau 
netikslu filosofiją apskritai (pirmiausia metafiziką, logiką, dva- 
sios filosofiją) paversti politinio vertinimo objektu, taigi priskirti 
jai tokius predikatus kaip totalitarizmas. Liberalistinis Hegelio 
vertinimas kaip tik ir sukasi šioje dviprasmybėje. 

Politinį liberalizmą įkvepia Žmogaus, individo laisvės gyni- 
mo reikalas. Natūralu, kad šiuo požiūriu jis vertina ir pačią lais- 
vės problemą. Individuali laisvė yra svarbiausia demokratinių 
valstybių vertybė, ir patys Žmonės turi rūpintis jos išsaugoji- 
mu. Tad liberalizmas kaip politinė doktrina yra vertybiškai an- 

gažuotas. Viskas, kas yra anapus laisvos individo veiklos, yra 
išorinės tos veiklos sąlygos, o pati svarbiausia iš jų yra valsty- 
bė. Išorinėse sąlygose slypi potenciali grėsmė žmogaus laisvei. 
Riba tarp individualios laisvės ir jos sąlygų - paslanki, ir įvai- 
rūs liberalizmo atstovai ją brėžia labai skirtingai. Protą ir tiesą 
liberalizmas paprastai sieja tik su daliniais konkrečios veiklos 
sprendimais, ir su tuo požiūriu turėtų skaitytis ir politikos te- 
oretikas. Jeigu socialinėje ar politinėje filosofijoje prieinama prie 
vienareikšmių sprendimų apie visuotinius dalykus - tai jau 
esanti pavojinga proto pretenzija, kurią Popperis vadina „isto- 
ricizmu" (pastarasis yra tam tikras leistinas ribas perzenges is- 
torizmas) ir kurioje įžvelgia totalitarizmo grėsmę. Hegelio nuo- 
mone, protas gali spręsti apie viską ir ypač apie pačius didžiau- 
sius ir svarbiausius dalykus, nes jis yra dieviška galia; Popperis, 
priešingai, yra įsitikinęs, kad proto pretenzija viską aprėpti yra 
veikiau šėtoniška galia, galinti sukelti baisius padarinius. Tad, 
pasak Popperio, tyrinėjant praeities filosofų, politinių veikėjų 
ar moralistų pažiūras, pirmiausia būtina nustatyti, kuri iš dvie- 
jų priešybių - Žmogus ar visuomenė, pilietis ar valstybė - jiems 
yra svarbesnė. Žinoma, tokia priešstata Hegelį nustumia į „at- 
virosios visuomenės“ priešų gretas. 

Tačiau tokia kritika mažai pasako apie politinę Hegelio filo- 
sofiją, nes ji pagrįsta principais, kurie pačiam Hegeliui svetimi. 
Hegelis tvirtai laikosi pačios istorijos požiūrio. Jo nuomone, be- 
prasmiška nagrinėti ir vertinti politikos teoretikų ar politinių 
veikėjų pažiūras, remiantis abstrakčia individo ir valstybės 
priešprieša, juoba taikyti tokią schemą skirtingoms istorinėms 
epochoms. Žmogaus padėtį jo tautoje, jo visuomenėje, jo vals- 
tybėje nulemia pati laiko dvasia, tad pirmiausia ją, jos konkre- 
tų apibrėžtumą ir reikia suprasti. Praeities mąstytojų skirsty- 
mas į laisvės gynėjus ir jos priešus yra abstraktus ir todėl tuš- 
čias. Nėra ir negali būti kokių nors amžinų, visur tinkančių 
socialinio vertinimo kriteriju. 

Ir šių laikų politinei minčiai Hegelis svarbus kaip tik tokio- 
mis savo nuostatomis, kurias jis išlukšteno iš žmonijos dvasios 

istorijos tyrimo. Politika Hegeliui tėra atskiras šios istorijos as- 
pektas. Hegelio nuopelnas ir yra tas, kad jis atskleidė žmogaus 
individualios laisvės problemos istorinę kilmę, jos vieta žmo- 
nijos dvasios tapsme. Ši problema - organiškas jo filosofijos is- 
torijos traktavimo komponentas. 

Kad individuali laisvė, paties žmogaus priimami sprendi- 
mai yra esminis moderniųjų valstybių stiprumo veiksnys, kad 
vienoks ar kitoks šios laisvės ignoravimas yra valstybės smuki- 
mo ženklas, - tai Hegelis laiko savaime suprantamu dalyku. 
Tačiau to negalima pasakyti apie senovės valstybes. Tai, kad at- 
sirado galimybė žmogui spręsti apie visuotinius dalykus - apie 
esamus papročius, religiją, įstatymus, - Hegelis vadina didžiuo- 
ju istorijos posūkiu. Klasikinę išraišką šis posūkis įgijo senovės 
graikų filosofijoje, didžiųjų jos mąstytojų - sofistų, Sokrato, Pla- 
tono, Aristotelio - idėjose. Hegelis šitą istorijos posūkį susieja 
su vadinamojo subjektyviosios laisvės principo įsigalėjimu ir 
ypatingu to principo vaidmeniu senovės graikų pasaulyje. Šio 
principo įsisąmoninimas buvo viena esminių to meto didžiųjų 
filosofų apmąstymų temų. Maža to, šio principo įsigalėjimas 
sukėlė dramatiškus padarinius: jis ne tik padarė poveikį asme- 
niniam pačių filosofų likimui, bet ir galiausiai nulėmė to meto 
graikų valstybių smukimą ir žūtį. Hegelio filosofijos istorijos 
paskaitose šios sąveikos atskleistos giliai ir įtaigiai. 

Tas valstybės valdymo būdas, kuris dabar vadinamas totali- 
tarizmu, senovės Graikijoje turėjo savo realų atitikmenį. Tatai 
buvo Lakedaimonas, arba Sparta. Šioje valstybėje individualy- 
bė, bet kokios asmeninės savybės buvo besąlygiškai aukojamos 
visuotiniam tikslui, valstybės gyvenimui. Joje vienintelis indi- 
vido garbės reikalas buvo darbas valstybės labui. Tokia santvar- 
ka sukūrė tvirtą vienybę valstybėje, ir ši vienybė pelnė Spartai 
didžiulę šlovę, o karuose padarė ją nenugalimą. Tačiau tokia 
šlovė nebuvo ilgalaikė. Hegelis paaiškina tokioje santvarkoje 
slypėjusio silpnumo priežastį: šios santvarkos principas buvo 
vienašališkas. Valstybė veltui stengėsi įveikti ir nustelbti indi- 
vidualybę. Asmeninės laisvės siekimas visvien prasiveržė, ta- 

čiau, valstybės slopinamas, jis įgijo iškreiptas formas: privatus 
interesas virto žemu godumu, kitų niekšišku prievartavimu ir 
veidmainyste. 

Hegelis atvirai simpatizuoja Spartos antipodui - Atėnams. 
Atėnų valstybės santvarka buvo pranašesnė, nes kiekvieno pi- 
liečio sąmonė buvo vienybėje su savo valstybe. Esamų įstaty- 
mų valstybė neprimesdavo žmonėms, patys žmonės juos laikė 
savais, jie buvo piliečiams savaime aiškus elgsenos pagrindas. 
Tokios santvarkos principas nėra vienašališkas, čia esama vals- 
tybės tikslų ir individų tikslų vienybės, todėl to laiko Atėnai 
istorijoje ir išliko kaip nepralenkiamas etalonas socialinio gy- 
venimo darnos, kuri ir buvo pagrindinė filosofijos, mokslo, me- 
no suklestėjimo sąlyga. Ši vienybė buvo nesąmoninga, veikiau 
instinktyvi, nes piliečiai dar nesusimąstydavo, ar esami papro- 
čiai, įstatymai teisingi. Tačiau ir šita darna - trumpalaikė. Po 
Periklio aukso amžiaus atskiro Žmogaus sąmonės laisvė nesu- 
laikomai plečiasi ir pradeda graužti valstybės pamatus. Jau so- 
fistai (taigi ir to meto atėniečiai) papročių, religijos, dorovės, 
įstatymų nesutinka priimti tokių, kokie jie yra. Jie jau nori Ži- 
noti, ar įstatymai teisingi ir kokie įstatymai yra teisingi. Bet kai 
tokios abejonės tapo visuotinės, esami papročiai, įstatymai ir 
t. t. nustojo galioti. Tai ir yra tolesnis subjektyviosios laisvės prin- 
cipo įsigalėjimo padarinys. 

Atėnams, kaip apskritai graikams, šio principo vienašališkas 
įsigalėjimas buvo pražūtingas. Mat atskiras individas, taigi kiek- 
vienas Žmogus, įtikėjo (ir sofistai tokį įsitikinimą pagrindė ir pa- 
skleidė), kad apie tai, kas teisinga, kaip reikia elgtis, gali ir turi 
spręsti jis pats. Tiesa, Sokratas dar tikėjo, kad ir graikų valstybė- 
se subjektyvioji sąmonės laisvė yra galima. Jis tiesiog rėmėsi jsi- 
tikinimu, kad individai, piliečiai, prisiėmę asmeninę atsakomy- 
bę už bendrus valstybės reikalus, savo individualiuose sprendi- 
muose gali prieiti prie visiems bendros, taigi visuotinės, tiesos. 
Žmonėms negali nerūpėti tiesos, kuri yra ir gėris, pažinimas. He- 
gelio nuomone, toks įsitikinimas - jis teisingas pasaulio istorijos 
požiūriu - dar nebuvo suleidęs šaknų to meto graikų visuome- 

nėje. Eilinis Atėnų pilietis — tai ne Sokratas. Juk subjektyviosios 
laisvės principas nesunkiai pritaikomas smulkiam ir žemam pri- 
vačiam interesui ginti. Taip ir atsitiko. O Sokratą tikėjimas indi- 
vidualia sąmonės laisve, pažinimo, tiesos galia atvedė į teismą ir 
mirties nuosprendį. Minėtasis principas istorijoje pirmą kartą 
iškyla graikų pasaulyje, ir jis iškyla kaip visuotinybės - esamų 
papročių, įstatymų, dorovės - priešybė, taigi kaip jos neigimas. 
Šios visuotinybės turinį individas mano galįs laikyti prietarais, 
tamsumu, o apie tai, kaip iš tikrųjų turėtų būti sutvarkyta valsty- 
bė, kokie turėtų būti įstatymai, - apie tai individas imasi spręsti 
pats. Tiesioginis tokios gyvenimo situacijos padarinys buvo vi- 
suotinai pripažintų socialinio elgesio normų nykimas. Atėnų vals- 
tybei iškilo visiškos sumaišties grėsmė. Tokiais atvejais ieškoma 
kaltininkų, ir vienu tokių tapo Sokratas. Pasaulio istorijos požiū- 
riu Sokratas buvo subjektyviosios laisvės principo pagrindėjas, 
tad nekeista, kad kaip tik prieš jį atsigręžė šio principo įgyvendi- 
nimo padariniai. Hegelis Sokrato nelaiko nekaltai nukentėjusiu. 
Šiame istoriniame konflikte susidūrė dvi dorovinės jėgos, ir kiek- 
viena turėjo savo tiesą. Kai Žmogus savo gyvenimą sąmoningai 
aukoja tam tikram reikšmingam principui įgyvendinti, tatai iš 
tikrųjų reiškia, kad istorijos protas pasinaudojo tuo žmogumi ir 
padarė jį didvyriu. Tačiau asmeninis didvyrių likimas paprastai 
būna tragiškas. 

Tiktai šitame konkrečiame graikų istorijos kontekste Hege- 
lis kalba ir apie garsiąją Platono idealiąją valstybę. Hegeliui ne- 
priimtinos išvados, prie kurių priėjo Platonas, savo idealiojoje 
valstybėje konstruodamas piliečio ir valstybės santykį. Tad ne- 
tiesa, kad Hegeliui būdingas Platono valstybės kultas, kad jam 
valstybė yra viskas, o individas - niekas. Platonas svarsto, kaip 
geriausiai būtų galima sutvarkyti valstybę, kad ji būtų tvirta, o 
Hegelis mano, kad Platonui reikėtų svarstyti klausimą, kokia 
turėtų būti valstybė, kad joje geriausiai galėtų pasireikšti sub- 
jektyvioji individualybė. 

Iš idealiosios Platono valstybės subjektyviosios laisvės prin- 
cipas yra pašalintas. Atskiro subjekto tikslas joje yra valstybės 

gėris, visuotinė dvasia, todėl visi piliečiai turi šiai visuotinybei 
paklusti ir ja džiaugtis. Šioje Platono plačiai ir spalvingai pa- 
vaizduotoje idealioje valstybėje individo sąmonės ir valios au- 
kojimas valstybei yra visiškai akivaizdus. Tokiai valstybei api- 
būdinti visiškai tinka dabartinis totalitarizmo terminas. Hege- 
lis paaiškina idealiosios Platono valstybės kilmę. Jis teigia, kad 
idealioji Platono valstybė išaugo iš jos kūrėjo skatinamojo mo- 
tyvo, kuris buvo ne pasaulinio pobūdžio, o grynai graikiškas. 
Tas motyvas - tai Platono susirūpinimas savo valstybės likimu. 
Kad valstybė būtų stabili, piliečiai turi gerbti jos papročius, įsta- 
tymus, religiją ir jų laikytis. Tačiau anuomet Atėnuose šitie vals- 
tybės pamatai, neatlaikę privačių interesų ir Žmonių aistrų spau- 
dimo, pradėjo klibėti. Kiekvienas žmogus manė galįs spręsti, 
kokia turėtų būti valstybė, kaip turėtų elgtis jos piliečiai. Sokra- 
tiškasis tikėjimas, kad tiesos meilė kiekvieno individo poelgius 
gali nukreipti į bendrus valstybės tikslus, - toks tikėjimas žlu- 
go. Platonas suvokia, kad esamiems papročiams, tikėjimui, vals- 
tybės institucijoms iškilo baisi grėsmė - subjektyvios individu 
savivalės grėsmė. Jo idealioji valstybė ir yra šios savivalės įvei- 
kimo planas. Subjektyviosios laisvės principe Platonas įžvelgė 
savo valstybės pražūtį ir jį atmetė. 

Ar tai buvo realus Atėnų valstybės gelbėjimo būdas? Hege- 
lis pripažįsta, kad graikams šitas principas iš tikrųjų buvo pra- 
žūtingas, nes jo visiškai neatitiko to meto graikų dvasia, valsty- 
bės santvarka, įstatymai. Tačiau Hegelis nemano, kad Platono 
siūlomas valstybės gelbėjimo kelias buvo realus. Individo sa- 
monės laisvė, pasak jo, yra aukštesnis pasaulinės dvasios eta- 
pas, ir kova su šiuo principu yra bergždžia ir neperspektyvi. 
Platono valstybės modelis nenurodo realaus kelio, o tik patei- 
kia anksčiau gyvavusios valstybės - Spartos - sutvarkymo bū- 
atgal. 

Tačiau Hegelis kritiškai vertina Platono sukonstruotą vals- 
tybe dar ir kitu - jos idealumo - požiūriu. Kodėl Platono vals- 
tybė dažniausiai vadinama idealiąja? Atsakymas paprastas: to- 


53 


LOGIKA IR ISTORIJA, DVASIA IR FILOSOFIJA 


dėl, kad ji išgalvota, o ne tuo metu realiai buvusi ar realiai gali- 
ma, taigi iš esmės yra utopija. Platonas savo valstybę pateikia 
kaip tobulą valstybės modelį ir mano, kad tai, kas tobula, glūdi 
idėjų karalystėje, prote. Taigi idealas Platonui yra tam tikra tik- 
rovės priešybė; idealo realizavimas šiuo atveju apskritai yra jo 
nuopuolis. Hegelis mano kitaip. Pasak jo, idealas, kuris yra tik 
abstrakti galimybė, tik pramanas, - toks idealas nevertas šio var- 
do. Tikras idealas —tai reali galimybė, kurios įgyvendinimas yra 
būtina idealo sąlyga. Tai, kas iš pradžių yra tik mintyje, po to 
atsiranda gyvenime. 

Tad praktinio (veikiančiojo) proto atribojimą nuo tikrovės 
Hegelis laiko nepamatuotu. Nors šis protas nuolatos konflik- 
tuoja su tikrove, tokius konfliktus įveikia pats protas, ir galiau- 
siai pasirodo, kad tikrovė yra proto realizavimasis. Praktinio 
proto konfliktą su tikrove Hegelis pirmiausia atskleidžia mora- 
lėje, kurią jis traktuoja kitaip negu dorovę. Moralė, anot Hege- 
lio, yra viešųjų papročių atmetimas, kai pavienė sąmonė tik sa- 
vyje ieško atsakymo į klausimus, į kuriuos paprastai atsako pa- 
protys, religija, įstatymas, valstybė. Taigi moralė yra pirmasis 
neigimas, kuris individą supriešina su tuo, kas visuotina; indi- 
vidas šiuo atveju yra įsitikinęs, kad tik jis pats turi spręsti, kas 
privalu daryti. Hegelio nuomone, tokia individualistinė mora- 
lės nuostata visuomenėje įsigali laikinai, vėliau antrasis neigi- 
mas išstumia moralinį požiūrį ir vietoj jo atneša dorovinį, t. y. 
atstato nutrūkusį individo sąmonės ryšį su bendru tautos, vals- 
tybės gyvenimu; jei tai neįvyksta, tokia tauta, valstybė pasitrau- 
kia iš istorijos arenos. 

Morale Hegelis supranta kaip tai, ką žmonės paprastai va- 
dina moralizavimu. Tatai yra individo pozicijos konfliktas su 
tikrove. Moralizuojantis žmogus nepriima tikrovės tokios, ko- 
kia ji yra. Jis nepriima kitų Žmonių irgi subjektyvių sprendi- 
mų, nes juos laiko klaidingais. Tad individas prieina prie išva- 
dos, kad gyvenimas yra apskritai ne toks, koks turėtų būti, kad 
viskas yra blogai visur, kur jo paties nėra. Bet viskuo nepaten- 
kintieji, kartu susibūrę, jau yra grėsminga jėga. Tokia radikali 

tikrovės atmetimo pozicija dažnai sąlygoja revoliucinius visuo- 
menės pertvarkymus, taigi, sakytume, totalitaristinius veikimo 
motyvus. 

Tokiame idealo ir tikrovės konflikte Hegelis teikia pirmeny- 
bę tikrovei. Idealas, kuriam nereikia tikrovės, yra tuščias. Kas 
protinga, tas ir tikra. Hegelio filosofija iš esmės skiriasi nuo Sok- 
rato ir Kanto filosofijų, kurios laikosi moralinio požiūrio, taigi 
iškelia idealo reikšmę. Hegelis, priešingai, mano, kad tikrovė 
yra aukštesnis dalykas negu idealas. Sugalvoti gražesnį gyve- 
nima negu esamas - itin mėgstamas užsiėmimas, bet, pasak He- 
gelio, tokie projektai visada yra abstraktūs ir netikri, taigi jiems 
trūksta būtent protingumo. Pats protingumas savo galią de- 
monstruoja tikrovėje. Realios istorijos logika pati išsprendžia 
prieštaravimus, kurių sutaikymą teoretikams sunku surasti. Tas 
gana įprastas vaizdinys, kad idealai paprastai lieka neįgyven- 
dinti todėl, kad jie yra per aukšti žemai tikrovei, Hegelio po- 
žiūriu, yra neteisingas. Jeigu idealas tikrovei per aukštas, tai ne 
idealo privalumas, o jo trūkumas. Protingi principai kyla iš pa- 
čios tikrovės ir joje yra įvykdomi. Pasak Hegelio, protas nėra 
toks silpnas, kad pasitenkintų idealu. 

Taigi Hegelis nesvarsto, kokia valstybė apskritai būtų tobu- 
la, kokia ji turėtų būti. Tokius klausimus jis laiko prerogatyva 
pasaulinio proto, kuris savo vystymesi ir išskleidžia kiekvienai 
istorinei epochai būtinus politinio žmonių gyvenimo principus. 
Šių principų nepaisymas tautą, sukūrusią valstybę, nustumia 
nuo istorijos avanscenos, taigi yra jai pražūtingas. Fundamen- 
talus principas, kuris Europoje įsitvirtino kartu su krikščiony- 
be, pasak Hegelio, buvo individuali (subjektyvioji) žmogaus 
laisvė. Taip Hegelis kartu išsako ir savo požiūrį į tas naujųjų 
laikų valstybes, kurios šią laisvę ignoruoja. 

Atrodytų, kad visa tai paneigia Hegeliui metamus kaltini- 
mus totalitarizmu, kurie liberalizmo laikais darosi gana madin- 
gi. Tačiau dviprasmybė, kuri yra įsimetusi į Hegelio filosofijos 
vertinimą, yra ta, kad argumentai minėtiems kaltinimams se- 
miami ne iš Hegelio politinių ar socialinių pažiūrų analizės, o 

išjo filosofijos apskritai. O tai, kad Hegelio filosofijai būdingas 
totalumas, nekelia abejonių. Pasaulį Hegelis regi Dievo, Apvaiz- 
dos akimis, kurias jis pats supranta kaip proto akis. Taigi pro- 
blema yra ne ta, kad Hegelio valstybė yra totali, - problema 
yra ta, kad totali yra visa Hegelio filosofija. Bet tai jau ne politi- 
kos, politinės filosofijos klausimas, ir jo susiejimas su mūsų lai- 
kų totalitarizmo tema gali tik klaidinti. Juk apie pasaulį negali- 
ma kalbėti taip, kaip kalbama apie valstybę. Žmogaus veiklai 
taikomi vertinimai šiuo atveju netenka prasmės. Ne Žmogus 
pasaulį sukūrė, ne žmogus jį gali ir turi tvarkyti. Pasaulis yra 
toks, koks yra, ir toks jis turi būti. Individas iki visuotinės pa- 
saulio tvarkos, iki pasaulį valdančio proto gali pakilti tik jį pa- 
žindamas. Bet tai pajėgia tik išskirtinės asmenybės, kurias He- 
gelis vadina herojais. Tad ir prasminga polemika su Hegeliu 
reikštų svarstymą, ar pasaulis iš tikrųjų yra toks, kokį jį mato 
Hegelis. | 

Susieti filosofiją su mąstymo mąstymu, už kurio nėra nieko, 
mąstymo stichijoje aprėpti viską - tai uždavinys, kurio gali im- 
tis tik archifilosofija. Tatai, žinoma, yra beribė proto pretenzija, 
dėl kurios vieni Hegelį be galo gerbia, kiti jo nesupranta ir jį 
niekina. Aišku, toks Hegelio filosofijos totalumas negali nesu- 
eiti į konflikta su atskiro Žmogaus požiūriu, su individu gyve- 
nimo situacijomis. Hegelis įžvalgiai atseka įvairiapusius indi- 
vido ryšius su „visuotinybe“ , tai, kaip šie ryšiai reiškiasi įvai- 
riose dvasios formose, ypač papročiuose, teisėje, moralėje, 
dorovėje, valstybėje, mene, religijoje. Tačiau pakilęs į pačią dva- 
sios viršūnę, į filosofiją, Hegelis negali nematyti, kad pavienis, 
masinis žmogus šiame grynajame mąstyme jau nepajėgia būti 
laisvas subjektas. Toks žmogus tampa veikiau priemone, o tiks- 
lu, tikruoju subjektu tenka laikyti patį pasaulinį protą. Ir tada 
individo likimas, jo laimė ar nelaimės, jo aistros, viltys ir nusi- 
vylimai, jo iliuzijos, tikėjimas ir t. t., - visa tai atsiduria toli nuo 
proto, tai priklauso veikiau atsitiktinumo žaismui, asmeninio 
gyvenimo sričiai. Žmogaus gyvenimas paprastai ir skleidžiasi 
šioje plotmėje. O jeigu toks gyvenimas ko nors netenkina, tas 

gali jį aukoti dideliems dalykams, kurie patys savaime yra pro- 
tingi, bet tokiai veiklai asmeninio gyvenimo vertinimai nebe- 
tinka; didžiųjų žmonių gyvenimas paprastai būna nelaimin- 
gas. Iš pasaulinio proto aukštybių Žmonės yra per maži, kad ju 
gyvenimas būtų prasmingas, tad jie turi tenkintis menkesne 
prasme. O tuo tarpu protas dirba savo darbą. Hegelis nuolat 
pabrėžia, kad filosofijos istorijoje pažanga yra lėta, protui čia 
nebūtina skubėti. Savo tikslui protas sunaudoja šimtus ir tūks- 
tančius metų, ištisas tautas ir žmonių kartas. 

Čia mes prieiname prie to aukšto motyvo, kuris negali ne- 
uždegti į Hegelio filosofiją įsigilinusio žmogaus. Tatai - dieviš- 
koji filosofijos vertė. Gilus tikėjimas tokia nelygstama filosofi- 
jos verte, matyt, ir yra požymis, kuris išskiria tikrai didžius fi- 
losofus. Šiuo atžvilgiu Hegelis stovi greta tokių filosofijos 
milžinų kaip Platonas, Aristotelis, Kantas. Tokiomis asmenybė- 
mis ir remiasi aukštoji tradicija, kurioje filosofiją, taip kaip ir 
dvasios prigimtį, taip kaip ir Žmogaus paskirtį, galima apibū- 
dinti tuo pačiu - laisvės - žodžiu. Laisvas žmogus - tas, kuris 
yra pats dėl savęs. Todėl filosofija yra tas vienintelis dalykas, 
kurio žmogus pagal savo tikrąją prigimtį turi siekti; visa kita 
turi tik partikuliarią reikšmę. Visos kalbos apie filosofijos nau- 
dingumą ar nenaudingumą, visokie utilitariniai interesai filo- 
sofijos jau negali paliesti. Pati filosofijos galimybė, jos atsiradi- 
mas šiuo atveju susiejamas su tokiu Žmonijos istorijos tarps- 
niu, kai jau patenkinti būtiniausi žmogaus poreikiai. Hegelis, 
kaip ir didieji jo pirmtakai, sutinka, kad filosofija - prabangos 
dalykas, kad be filosofijos galima apsieiti. Tačiau būti ir pasilik- 
ti filosofijoje gali tiktai tas, kuriam užtenka jos pačios. 

Mūsų laikais, kai begalinė pažinimo specializacija mokslą iš 
tikrųjų vis labiau paverčia efektyvių sprendimų inžinerija, kai 
vos ne nuolatiniu didžiųjų metafizinių žmogaus problemų pa- 
lydovu tampa skepticizmas, kai tokių problemų žadinamos abe- 
jonės galiausiai virsta abejingumu, - šiais laikais kyla labai rea- 
li pagunda globalines filosofines konstrukcijas, tokias kaip He- 
gelio pateiktoji, vertinti šiek tiek ironiškai. Ir tuo nereikėtų 

stebėtis. Didieji filosofai visada įplieks nepabaigiamus ginčus 
ir kels minčių konfrontaciją. Bet visa tai vargu ar gali užgožti 
Hegelio filosofijos didingumą. Laikyti protą kitu Dievo vardu 
ir tokį požiūrį realizuoti vientisoje filosofijoje - tai tiktai geni- 
jui pakeliamas uždavinys. Jau seniai žinoma tiesa, kad filosofi- 
joje genijus ir kvailys ginčijasi kaip lygūs, bet tik pastarasis jau- 
čia poreikį niekinti pirmąjį, kad susilygintų su juo. Mat geni- 
jus - arčiau Dievo, jis negali nebūti laisvas žmogus. Grakštus 
Dievo apibūdinimas, prie kurio jau antikoje priėjo filosofija, yra 
tas, kad Dievas nėra pavydus. Taigi ir vertinant Hegelio filoso- 
fiją, matyt, geriausia laikytis požiūrio, kurį pats Hegelis priski- 
ria kaip tik laisvam žmogui: toks žmogus nebūna pavydus, bet 
mielai pripažįsta, kas didu ir iškilu, ir džiaugiasi, kad tokių da- 
lykų esama. 


Albinas Lozuraitis 


PRATARMĖ 


Vienintelis dalykas, kurį šioje knygos vietoje turi pada- 
ryti jos leidėjas, - aptarti principus, kuriais jis vadovavosi re- 
daguodamas šias Hegelio filosofijos istorijos paskaitas. 

Apie šį mokslą Hegelis skaitė paskaitas iš viso devynis 
kartus įvairiuose universitetuose, kuriuose jis dirbo: pirmą 
kartą Jenoje 1805-1806 m. žiemos semestrą, po to du kartus 
Heidelberge, 1816-1817 ir 1817-1818 m. žiemos semestrus; 
likusius šešis kartus — Berlyno universitete: 1819 m. vasaros 
semestrą ir 1820-1821, 1823-1824, 1825-1826, 1827-1828, 
1829-1830 m. žiemos semestrus. 1831 m. lapkričio 10 d. jis 
irgi pradėjo savo Žiemos semestro paskaitas (tarp jų buvo ir 
dešimtą kartą skaitomas filosofijos istorijos kursas) ir kuo 
sklandžiausiai dvi valandas skaitė paskaitą apie filosofijos is- 
toriją, kai staiga jį nutraukė mirtis. 

Iš šitų įvairių metų mes turime tiktai jo paties ranka ra- 
šytą Jenos laikotarpio sąsiuvinį in guarto, kurio stilius be- 
veik ištisai tobulintas; tuo metu Hegelis dar nedrįso leistis 
į laisvą žodinį dėstymą be teksto. Be šio sąsiuvinio, dar yra 
taip pat in guarto trumpa filosofijos istorijos santrauka, pa- 
rašyta Heidelberge ir skirta tolesniam išplėtojimui dėstant; 
joje iš esmės, tikslia ir lakoniška kalba formuluojami tie pa- 
grindiniai momentai, kurie yra svarbūs kalbant apie kiek- 
vieną filosofą. Visi papildymai, kuriuos jis įterpė pakarto- 
tinai skaitydamas šias paskaitas, surašyti ar apmesti Jenos 
sąsiuvinio ir santraukos paraštėse, o kai kada užrašyti dau- 


59 


PRATARMĖ 


gybėje atskirai pridedamų lapų, jų stilius kur ne kur taisy- 
tas, tad dažniausiai tai tik popieriuje apmestos mintys. Šie 
lapai yra neįkainojamos vertės, nes jie yra visais vėlesniais 
metais skaitytų paskaitų labai gausių papildymų dokumen- 
tas; dažnai aiškiai matyti, ką laisvas dėstymas, užfiksuotas 
paskaitų užrašų sąsiuviniuose, įgijo iš šitų apmatų ir kur 
bei kaip prireikus tos paskaitos arba, tiksliau, tų paskaitų 
užrašai, remiantis šiais apmatais, turi būti taisomi. 

O jei kalbėsime apie pačius užrašų sąsiuvinius, tai kaip 
šaltinius, kurių ištraukos pateko į šias mano redaguotas 
Hegelio filosofijos istorijos paskaitas, aš pirmiausia turiu 
išskirti šiuos: 1) pono dr. J. E C. Kampės 1829-1830 m. są- 
siuvinį, 2) pono Hauptmanno iš Grysheimo1825-1826 m. 
žiemos semestrą užrašytų paskaitų sąsiuvinį, 3) mano už- 
rašytų 1823-1824 m. žiemos semestrą klausytų Hegelio 
paskaitų sąsiuvinį. Aš neturėjau paskaitų užrašų iš Hei- 
delbergo laikotarpio, o vietoj Jenos laikotarpio sąsiuvinių 
panaudojau paties Hegelio sąsiuvinį. Tačiau pastarojo sa- 
siuvinio vertę dar labiau didina tai, kad Hegelis vėlesnė- 
se, Berlyno laikotarpio, paskaitose, sprendžiant iš jų, vis 
dažniau grįždavo prie šio sąsiuvinio, pažodžiui dėstyda- 
mas pagal jį - tai daug kur matyti, sakysim, iš viduram- 
žių filosofijos kurso; tačiau, skaitydamas paskaitas, jis, Ži- 
noma, visada naudojosi ir minėtąja santrauka. 

„Įvado“ šaltiniai, išskyrus užrašų sąsiuvinius, yra ge- 
riausiai parengta Hegelio rankraščio (iš dalies in guarto, iš 
dalies in folio) dalis, kuri beveik visa parašyta Berlyne, tik 
kai kurios šio rankraščio vietos - Heidelberge. Jenos sąsiu- 
vinio „Įvado“ jis pats vėliau nenaudojo, ir leidėjas šiuo 
tekstu, net ir atskiromis jo vietomis, iš tikrųjų negalėjo 
remtis: vėlesnieji „Įvadai“ (visose savo paskaitose šią dalį 
jis tobulino daugiausiai) aiškumu, tikslumu ir įtikinamumu 
juos aiškiai pranoksta. Gera pusė šio „Įvado“ ir „Įžangos 
žodis“ yra rašytinis tekstas, ne tik sakytinė kalba, o ir liku- 
si dalis, taip pat ir graikų filosofijos įvadas, yra metmenys, 

kurie — išskyrus kelis intarpus - buvo taip parengti, kad 
jiems betrūko vieno kito potėpio. Daugelis lapų, ypač tie, 
kurie yra tarp „Įžangos žodžio“ ir „Įvado“, taip pat kai ku- 
rios „Įvado“ pradžios vietos, atrodo, jau paties Hegelio bu- 
vo parengtos ne tik žodiniam dėstymui, bet ir publikavi- 
mui; šiaip ar taip, paskaitinis jų pobūdis visiškai išblėsta. 

Iš užrašų sąsiuvinių paimtas Rytų filosofijos paskaitas 
praplečia daugybė ištraukų ir išrašų iš anglų ir prancū- 
zu autorių kūrinių apie Rytus apskritai; tais išrašais, papil- 
dytais trumpomis pastabomis paraštėse, Hegelis naudoda- 
vosi katedroje, - déstydamas iš jų paskaitydavo, tai čia pat 
juos išversdamas, tai juos įvairiai praplėsdamas pastabomis 
ir teiginiais. 

Taigi visi šitie šaltiniai man, redaktoriui, buvo trejopa me- 
džiaga: 1) nuodugniai apgalvoti, nuosekliai užrašyti, dažnai 
sunkūs periodai, išsakyti įprasta solidžia Hegelio kalbos ma- 
niera; 2) grynai momentinės, jau stovint katedroje išsakytos, 
iš pačios paskaitos, iš jos formos ir turinio kilusios mintys, 
dažnai genialiausios ir giliausios, kurių pėdsakų apmatuose 
kartais nėra nė žymės, tad jų autentiškumą gali liudyti, be 
užrašinėtojų, tik geriausias autoritetas — vidinis turinys; 3) 
tai, kas yra tarp šitų abiejų atvejų, - apmatuose užfiksuoti 
metmenys minties, kuri suformuluojama paskaitoje žodiniu 
dėstymu. Šiuo atveju forma retai būna sunki, dažnai ji net- 
gi graži. Apskritai šios paskaitos pasižymi formos grynumu, 
rodančiu dėstančiojo tikrumą, kuris atsiranda iš to, kad min- 
tis jo sieloje jau iš anksto aiški, ir tatai nekelia abejonių, nes 
jis jokioms kitoms paskaitoms neskyrė tokių ilgų studijų, 
trukusių visą jo akademinę karjerą; tai rodo, kad jis, dar kar- 
tą apmąstydamas iškilią dvasinę minčių tvarką, siekė priei- 
ti prie savo požiūrio, kuris geriausiai paaiškintų visą jo filo- 
sofijos sampratą. 

Iš Hegelio paskaitų minėtųjų trijų elementų skaitytojas 
bent jau pirmąjį galės visiškai lengvai atskirti nuo kitų 
dviejų. Žinoma, šitas paskaitų stiliaus skirtingumas yra šio- 

kia tokia blogybė, bet jos neįmanoma išvengti; susidūręs su 
minėtomis paskaitų formos ypatybėmis, aš nei mėginau, 
nei apskritai turėjau teisę ištisai perlydyti frazes, kad sa- 
kytinį žodį priartinčiau prie rašytinio. Žinoma, užrašytame 
žodyje taip pat esama reikšmingų atspalvių skirtumų. Bū- 
tina skaitytis su visais Hegelio filosofijos formavimosi lai- 
kotarpiais ir kiekvienam iš jų būdingais skirtumais: greta 
grynosios Hegelio vėlesniųjų metų terminijos randame (Je- 
nos sąsiuvinyje) mano kitur! apibūdintą jo pradinę termi- 
niją, tokią, kokia ji iš dalies yra pati sau, o iš dalies virsta 
„Dvasios fenomenologijos" terminija. Sakytinio žodžio at- 
žvilgiu aš galėjau sau leisti viso labo tai, kad kai kada, siek- 
damas vientisumo, rinkdavausi tam tikrą dėstymo formą, 
idant ji geriausiai atitiktų velionio minčiai teiktą prasmę ir 
dvasią- tada, kai (nesvarbu, ar mintis būtų išsakyta tame 
pačiame sąsiuvinyje, ar skirtingais semestrais) sakinių su- 
siejimu arba nedideliu frazės pertvarkymu buvo galima, 
nesuardant pirminės išraiškos, išvengti monotoniško pasi- 
kartojimo ar visiškai palaidų sakinių. Aš sąmoningai netai- 
siau mažų stiliaus trūkumų, žinomų Hegelio rašybos ano- 
malijų ir anakoliutų. Kas nežino, kad pačios mažiausios da- 
lelytės, pavartotos neįprastoje vietoje, dažnai suteikia 
minčiai subtilius prasmės niuansus? Juk mes nemanome, 
kad leistina taisyti ir naikinti kokio nors senovės rašytojo 
anomališkus savitumus, tad Hegelis nusipelno bent jau to- 
kio pat dėmesio. 

Jungdamas į vieną minėtuosius elementus, kurie buvo vi- 
suose sąsiuviniuose, aš nesilaikiau požiūrio, kad viena ar ki- 
ta iš šių paskaitų būtinai turi būti tam tikras pagrindas, į kurį 
privalėčiau įterpti iš kitų paskaitų paimtas jame nesamas 
vietas. Kruopščiai palyginus visas tas vietas paaiškėdavo — 
negana, kad įvairiose paskaitose daug būdavo ir tokių da- 
lykų, kurie pasitaikydavo tik vienoje ar keliose iš jų, - kad 
ir tie dalykai, apie kuriuos būdavo kalbama visose paskai- 
tose arba daugumoje jų, dažnai skiriasi ne tik kai kurių sa- 

vo komponentų vieta, bet ir jų suvokimo būdu (žinoma, tai 
irgi priklauso nuo pasikeitusios komponentų padėties), ku- 
ris būdavo kitoks ir naujas. Taigi siekiant išvengti kartojimo- 
si, tokių vietų dėti greta nebuvo galima ir man nebeliko nie- 
ko kita, tik rinktis, kuris traktavimo būdas kurioje paskaito- 
je yra pranašesnis. Todėl aš pasirinkdavau tai vieną, tai kitą 
paskaitą, o kai medžiaga nesikartodavo, aš remdavausi ke- 
liomis. Leidėjo uždavinys šiuo atveju buvo išmoningai įterp- 
ti vieną į kitą ne tik didelius įvairių paskaitų fragmentus, bet 
prireikus ir atskirus sakinius. Spręsdamas šią problemą, pri- 
valėjau paisyti vieno dalyko: buvo galima jungti tik tokius 
fragmentus, ir kaip tik taip, kad jie tarpusavyje derėtų iš es- 
mės netaisyti; taip jungti, kad skaitytojas nepastebėtų šio su- 
durstymo, o atvirkščiai, jam atrodytų, jog vientisa visuma 
tarsi nulieta kyla iš kūrėjo dvasios. Be vidinio minčių gimi- 
niškumo apskritai, tokiais atvejais beveik visada pirmiausia 
atsižvelgdavau į abstraktesnį ar konkretesnį tų minčių po- 
būdį, mažesnį ar didesnį jų išplėtojimą. Juk skirtingas tų pa- 
čių dalykų traktavimas įvairiose paskaitose dažnai būdavo 
tik jų išvystymas, išplėtojimas, smulkesnis pagrindimas. Tokį 
fragmentą aš nesvyruodamas ir nebodamas įdėdavau antrą 
kartą po atitinkamo kitos paskaitos fragmento, tada, kai jį 
pastarasis implikuodavo. Taip aš įžvelgiau, kad labai dažnai 
ankstesnės paskaitos - ypač Jenos sąsiuvinis, be to, prie jo 
pridėta santrauka - pateikia abstrakčią, paprastą dalyko sa- 
voką, o vėlesnės paskaitos ją išplėtoja. Todėl dažnai to pa- 
ties dalyko fragmentai gali būti sudėti chronologine tvarka, 
ir tada po Jenos sąsiuvinio paskaitos kaip jos papildymas ei- 
na viena arba kelios kitos paskaitos; šiuo požiūriu Jenos sa- 
siuvinj aš galiu laikyti pagrindu - tačiau tik pagrindu, - ar- 
ba, kitaip sakant, jį vadinti skeletu, kurį vėliau apaugo gy- 
vos mintys. 

Taigi čia skelbiamos paskaitos nesutampa su tais ar ki- 
tais metais skaitytomis, tačiau jos geriausiai atitinka, visa- 
pusiškiausiai išreiškia Hegelio dvasią. Kadangi jis jokių ki- 

tų paskaitų nėra taip dažnai jei ne skaitęs, tai bent perdir- 
bęs ir papildęs (tai neabejotinai rodo pastabos paraštėse ir 
pridėti lapai), - šios paskaitos, kaip galbūt pačios bran- 
džiausios, turėjo būti ir didžiausios apimties. Jis visada jas 
skaitydavo po penkias valandas per savaitę, o baigdamas 
kursą turėjo padidinti valandų skaičių ir užtrukti ilgiau ne- 
gu skaitydamas kitas paskaitas, be ko kita, tai matyti ir iš 
jo paties rašytų pastabų sąsiuvinio gale. 

Teksto pabaigoje dedamos citatos yra paties Hegelio, iš- 
skyrus tas, kurios išspausdintos kursyvu ir kurias dažnai 
sunku rasti, nes daugelio iš jų nėra moksliniuose kompen- 
diumuose ir filosofijos istorijose. Nė vieno Hegelio pateikto 
kurio nors filosofo teiginio, apskritai jokio apie jį papasako- 
to fakto aš neįtraukiau į tekstą nenurodes šaltinio, kuriuo 
Hegelis rėmėsi, nes aš maniau, kad net tada, kai Hegelis tų 
šaltinių nenurodo, skaitytojas turi turėti galimybę įsitikinti, 
kad autorius ir leidėjas yra teisūs. Tačiau kad citatų nebūtų 
per daug, aš pateikiau tik tas, kuriomis, mano įsitikinimu, 
rėmėsi pats Hegelis, rengdamas savo sąsiuvinį. 

Buvau įsitikinęs, kad citatas, kurias Hegelis ėmė iš Bipon- 
to išleistų Platono veikalų, geriau pakeisti populiaresnio 
Bekkerio leidimo citatomis, tačiau puslapių numeraciją pa- 
teikiau pagal Stephanusą; apskritai ir kitais atvejais pirme- 
nybę teikiu paplitusiems, geresniems leidiniams. Aristotelio 
veikalų citatas nurodžiau, kaip įprasta, pagal knygas ir skir- 
snius, nors Hegelis daugiausia nurodo Bazelio leidimo in fo- 
lio puslapius. Jis dažnai sakydavo, kad kitiems studijuoti 
Aristotelį lengviau negu jam; Hegeliui Aristotelio studijos 
gerokai apkarto, nes iš sunkiai įskaitomo Bazelio leidimo, 
neturinčio lotyniško vertimo, jis turėjo išgauti giliąją šio fi- 
losofo minčių prasmę. Tačiau, šiaip ar taip, Hegelis yra tas, 
kuris vėl atidengė šias Aristotelio gelmes. 

O dėl paties dalyko žodinės išraiškos, tai vertimas Jenos 
sąsiuvinyje daro šiuolaikišką įspūdį, skaitytojų jis neliks ne- 
pastebėtas; apskritai visas traktavimas, ypač Aristotelio, pa- 

sižymi tikru moksliškumu, kuriam svetimas bet koks išori- 
nis blizgesys, būdingas naujiesiems kritiniams tyrinėjimams; 
Hegelis su pastaraisiais yra susipažinęs, bet nepritaria jų re- 
zultatams. Prie šių rezultatų, be kitų dalykų, priskirtina ir 
paini samprata, iškelianti ir išaukštinanti Anaksimandrą, - 
pasak jos, apie jį turėtų būti kalbama net vėliau nei apie He- 
rakleitą, nes jame įžvelgiama dar brandesnė negu pastarojo 
spekuliacija; tokio hipermoksliškumo čia, žinoma, nėra. Ly- 
giai taip pat jo nėra, kai Hegelis Herakleitą dėsto ne su anks- 
tyvaisiais jonėnais, o nukelia jį po pitagorininkų ir elėjiečių,- 
Hegelis nesilygiuoja į mūsų laikų moksliškumo aukštumas, 
nes ir šiuo atveju moksliškumas pasižymi tuo, kad sprendžia 
tik pagal paviršutiniškus santykius. Užtat jis įtraukia į savo 
paskaitas daug dalykų, kurie nepateikiami įprastiniuose va- 
dovėliuose ir visiškai naujai išaiškina daugelį filosofinių sis- 
temų, o tas lig tol atsijas filosofemas ne tik susieja tarpusa- 
vyje, bet ir geba pavaizduoti kaip būtinas filosofuojančios 
dvasios istorinės raidos pakopas. 

Iš to, kas pasakyta, aiškėja, kad šitos paskaitos savo po- 
būdžiu yra tarpinis dalykas tarp knygos ir paskaitų; tatai su- 
teikė leidėjui teisę pateikti kai kurias Hegelio paraštines 
mintis kaip išnašas, taip, kaip yra pateiktos citatos; jos per- 
daug nutolusios nuo teksto, kad galėtų būti laikomos paren- 
tezėmis, bet jų atsisakyti būtų gaila. Bet ar tarpinis šių pa- 
skaitų pobūdis nereiškia, kad pats autorius jas buvo numa- 
tęs spausdinti? Ir ar pats Hegelis neketino iš jų padaryti 
knygą? Maža to, ar jis nebuvo pradėjęs šio darbo? Aiškiau- 
gelis stilių dažnai dailino kruopščiau, negu tai būtina paskai- 
toms. Knyga paskaitas galėjo paversti tik paties kūrėjo ran- 
kos, kaip buvo „Teisės filosofijos“ atveju. Tačiau skaitytojas 
turės pasitenkinti dabartine šių paskaitų forma, kadangi li- 
kimas neleido pačiam autoriui parengti savo veikalo 
spaudai. Dabartiniai ir vėlesnių laikų skaitytojai šiose pa- 
skaitose atpažins autentiškiausią Hegelio dvasią ir mąstyse- 


4. 823 


PRATARMĖ 


ną, ir ši knyga galės lygintis su paties Hegelio išleistais vei- 
kalais. Argi didžiuma senojo Aristotelio veikalų nėra atsira- 
dusi lygiai taip, kaip ir šita Hegelio raštų dalis, bet juk nie- 
kam neateina į galvą abejoti tų veikalų turinio autentišku- 
mu? Ar nėra daugiau negu tikėtina, kad ypač „Metafizika“ 
atsirado iš daugelio traktatų, fragmentų, įvairiai redaguotų 
variantų, leidinių, paskaitų, tačiau pati filosofiškiausia dva- 
sia — nesvarbu, ar paties Aristotelio, ar kurio nors vėlesnio 
peripatetiko - juos sulydė į tam tikrą sisteminę visumą. Ar 
neišliko, be jo etikos paskaitų, dar ir daugybė kitų varian- 
tų? Ir ar Nikomachas bei Eudemas nėra tie, kurie, galimas 
daiktas, šias Aristotelio paskaitas užrašė ir išleido? 

Šita Hegelio filosofijos istorija išlaiko paskaitų pobūdį dar 
ir todėl, kad dėl laiko stokos pabaigoje ją reikėjo dėstyti 
glausčiau negu pradžioje. Todėl Hegelio dėstymas tampa ne 
toks išsamus jau nuo Aristotelio filosofijos, kurią išnagrinė- 
jęs jis, sprendžiant iš užuominų sąsiuvinyje, paprastai bū- 
davo išnaudojęs daugiau negu pusę semestro, o tai, apskri- 
tai paėmus, nėra taip neproporcinga, kaip gali pasirodyti iš 
pirmo žvilgsnio. Trumpiausiai nagrinėjamas paskutinis lai- 
kotarpis nuo Kanto, ypač vėliau skaitytose paskaitose, ku- 
riose išplėtotas įvadas ir Rytų filosofija jau iš pat pradžių už- 
imdavo daug valandų. Mano manymu, tai bus pretekstas 
užbaigus šių paskaitų leidimą parengti spaudai jas pratę- 
siantį išsamų veikalą apie naujausių filosofijos sistemų isto- 
riją Vokietijoje nuo Kanto iki Hegelio. 


Micheletas 
Berlynas, 1833 m. balandžio 28 d. 


ĮŽANGOS ŽODIS, 
pasakytas Heidelberge 1816 m. spalio 8 d. 


Gerbiamieji ponai! 

Kadangi mano paskaitų objektas bus filosofijos istorija, o 
aš šiandien pirmą kartą kalbu šiame universitete, tai tebus 
man leista savo prakalboje pasakyti, kad man ypač malonu, 
jog aš kaip tik šiuo metu vėl pradedu savo filosofinę veiklą 
aukštojoje mokykloje. Nes atrodo, kad stojo metas, kai filo- 
sofija vėl gali tikėtis dėmesio ir meilės, kai šitas kone visai 
nutilęs mokslas vėl gali prabilti ir viltis, kad pasaulis, tapęs 
jai kurčias, vėl ją išgirs. Sunkmetis privertė taip sureikšminti 
kasdienio gyvenimo mažus interesus, o aukštieji gyvenimo 
interesai ir kova už juos taip įtraukė visus gebėjimus ir vi- 
sas dvasios jėgas bei išorines priemones, kad aukštasis vidi- 
nis gyvenimas, grynasis dvasingumas negalėjo išsaugoti sa- 
vo reikšmės, taigi net geriausios prigimties žmonės neatsi- 
laikė prieš tokias aplinkybes ir iš dalies tapo jų aukomis. 
Kadangi pasaulinė dvasia taip buvo įnikusi į tikrovę, ji ne- 
galėjo atsigręžti į vidų ir susikaupti pati savyje. Dabar, kai 
šitas tikrovės srautas įveiktas, kai vokiečių tauta išbrido iš 
pačių didžiausių sunkumų ir išgelbėjo savo nacionalumą, tą 
gyvą viso gyvenimo pagrindą, - dabar mes galime tikėtis, 
kad greta valstybės, kuri iki šiol surydavo visus interesus, 
prisikels ir Bažnyčia, kad greta šio pasaulio karalystės, į ku- 
rią iki šiol buvo nukreiptos visos mintys ir pastangos, vėl 
bus mąstoma ir apie Dievo karalystę, kitaip sakant, kad greta 
politinių bei kitų su kasdienybe susijusių interesų vėl su- 
klestės ir mokslas, laisvas, protingas dvasios pasaulis. 

Filosofijos istorijoje mes pamatysime, kad kitose Europos 
šalyse, kuriose uoliai ir pagarbiai rūpinamasi mokslu bei 
proto lavinimu, filosofija, išskyrus jos pavadinimą, išnyko 
palikusi tik prisiminimą ir miglotą supratimą; mes pamaty- 
sime, kad ji išliko vokiečių tautoje kaip tam tikras jos ypa- 
tumas. Mes gavome iš gamtos aukštą pašaukimą būti šios 
šventosios ugnies saugotojai“; taip, kaip kadaise Eumolpidų 
šeimai Atėnuose buvo lemta saugoti Eleusino misterijas, Sa- 
motrakės salos gyventojams - išlaikyti ir palaikyti aukštąjį 
religinį kultą; kaip - dar anksčiau - pasaulinė dvasia žydų 
tautai paliko aukščiausiąją sąmonę, kad ji kils iš šios tautos 
kaip nauja dvasia. Tačiau sunkmetis, taip pat dėmesys didie- 
siems pasaulio įvykiams, kuriuos jau minėjau, ir mumyse 
nuslopino nuodugnų bei rimtą užsiėmimą filosofija ir atbai- 
dė nuo jos visuotinį dėmesį. Todėl atsitiko taip, kad rimti 
protai ėmėsi praktinių reikalų, o banalūs ir paviršutiniški fi- 
losofijoje nurodinėja ir šeimininkauja. Galima sakyti, kad 
nuo to laiko, kai Vokietijoje pradėjo skleistis filosofija, šitas 
mokslas dar niekada neatrodė taip blogai kaip dabar, dar 
niekada tuštybė ir pasipūtimas nebuvo taip iškilę į paviršių, 
nekalbėjo ir neveikė moksle taip arogantiškai, tarsi visą val- 
džią turėtų savo rankose. Pasipriešinti šitam lėkštumui, pa- 
laikyti vokiškąjį rimtumą ir sąžiningumą, kad filosofija bū- 
tų išvaduota iš to vienišumo, į kurį pasitraukė mėgindama 
gelbėtis, - to, tikėkimės, reikalauja iš mūsų gilesnė laiko dva- 
sia. Tad kartu pasveikinkime beauštančius gražesnius laikus, 
kai dvasia, iki šiol prievarta tempiama išorėn, galės sugrįžti 
į save ir atsitokėti, galės įgyti vietos ir žemės savo karalys- 
tei, kurioje protai pakils virš trumpalaikių interesų ir pasi- 
savins tai, kas tikra, amžina ir dieviška, bus linkę tyrinėti ir 
suvokti pačius aukščiausius dalykus. 

Mes, vyresniosios kartos žmonės, kurie subrendome aud- 
ringu metu, galime laikyti laimingais jus, kurie esate jauni 
dabar, kai netrukdomi galite atsidėti tiesai ir mokslui. Aš sa- 
vo gyvenimą atidaviau mokslui, ir man džiugu nūnai būti 

tokioje vietoje, kur aš daug labiau, didesniame veiklos rate 
galiu prisidėti prie aukštųjų mokslinių interesų plėtojimo 
bei žadinimo ir pradžiai jus įvesti į tų interesų sritį. Aš ti- 
kiuosi, kad man pavyks pelnyti jūsų pasitikėjimą. Bet kol 
kas aš nereikalauju nieko, išskyrus vienintelį dalyką - kad 
jūs atsineštumėte su savimi pasitikėjimą mokslu ir pačiais 
savimi. Tiesos drąsa, tikėjimas dvasios galia yra pirmoji fi- 
losofijos sąlyga. Žmogus, o jis yra dvasia, gali ir privalo lai- 
kyti save vertu aukščiausiųjų dalykų, jis net negali įsivaiz- 
duoti savo dvasios didybės ir galios; su šiuo tikėjimu jam jo- 
kie dalykai nebus pernelyg kieti ir trapūs, tokie, kad 
negalėtų atsiskleisti. Visatos esmėje, kuri iš pradžių atrodo 
paslėpta ir uždara, nėra jėgos, kuri pajėgtų pasipriešinti pa- 
žinimo drąsai; ji turi žmogui atsiverti, parodyti savo turtin- 
gumą, savo gelmę ir suteikti jam pasigėrėjimą. 


FILOSOFIJOS ISTORIJOS PASKAITOS 


Kalbant apie filosofijos istoriją, savaime peršasi mintis, 
kad ji verta didesnio dėmesio ne tik tada, kai jos objektas 
suprantamas kaip pagarbos vertas, bet kad ji skatina domė- 
jimąsi ja ir tada, kai jos tikslas suvokiamas iškreiptai. Gali 
net atrodyti, kad šio intereso reikšmė padidėja tiek, kiek mū- 
soji filosofijos bei to, ką gali duoti jos istorija, samprata esti 
klaidinga, nes iš filosofijos istorijos pirmučiausia įgyjamas 
šio mokslo menkumo įrodymas. 

Reikalavimas, kad bet kurio dalyko istorija pateiktų fak- 
tus nešališkai, be ypatingo intereso ir tikslo savo pačios dė- 
ka jiems suteikti reikšmę, turi būti laikomas teisingu. Bet 
toks reikalavimas, kuris skamba kaip bendra frazė, ne kažin 
ko vertas, nes dalyko istorija visada glaudžiai susijusi su tuo, 
kaip mes įsivaizduojame tą dalyką. Juk nuo to, kas tam tik- 
rame moksle laikoma svarbu ir tikslinga, koks yra įvykių 
santykis su tokiu nusistatymu, priklauso nagrinėjamųjų fak- 
tų atranka, jų suvokimo būdas, požiūris į juos. Tad gali atsi- 
tikti, kad skaitytojas, remdamasis samprata, kurią jis įgijo, 
pavyzdžiui, apie valstybę, šalies politinėje istorijoje nesuras 
kaip tik to, ko ieško. Dar labiau taip gali atsitikti filosofijos 
istorijoje; galima nurodyti tokius jos aprašymus, kuriuose 
rasime visko, tik ne to, kas laikytina filosofija. 

Kitų mokslų istorijose jų objekto, bent jau pagrindinių jo 
bruožų, samprata yra aiški - tai gali būti tam tikra šalis, tau- 
ta, apskritai Žmonija, tam tikras mokslas - matematika, fizi- 

ka ir t. t., arba tam tikras menas, tapyba ir t. t. O filosofija, 
lyginant su kitais mokslais, yra kitokia, ji, galima sakyti, tu- 
ri tą trūkumą, kad esama pačių įvairiausių požiūrių ir į jos 
sąvoką, ir į tai, ką ji gali ir turi daryti. Jei pirmoji prielaida, 
taigi istorijos objekto samprata, yra neapibrėžta, tai pati is- 
torija neišvengiamai bus keliantis abejonių dalykas; ji įgys 
pastovumą tik tada, kai postuluos tam tikrą objekto sampra- 
tą, vis dėlto tada ši samprata bus lyginama su kitokiomis to 
objekto sampratomis, ir istorija neišvengs priekaišto, kad ji 
esanti vienašališka. 

Tačiau anas trūkumas liečia tik išorinį istoriografijos trak- 
tavimą. Su juo susijęs kitas didesnis trūkumas. Jeigu esama 
skirtingų filosofijos mokslo sąvokų, tai tik adekvati jos są- 
voka leidžia suprasti tų filosofų veikalus, kurie kūrė remda- 
miesi tokia sąvoka. Nes minčių, ypač spekuliatyvių minčių, 
požiūriu suprasti reiškia visai ką kita, ne vien gramatinės žo- 
džių prasmės suvokimą ar net jos pasisavinimą, deja, tokį, 
kuris neperzengia vaizduotės srities ribų. Todėl galima žinoti 
filosofų teiginius, posakius arba, tarkime, jų nuomones, ga- 
lima daug padaryti aiškinantis tų nuomonių pagrindus ir jas 
toliau plėtojant, tačiau šioms pastangoms vis viena stigs 
svarbiausio dalyko - tų sakinių supratimo. Todėl netrūksta 
daugiatomių, sakytume, mokslingų filosofijos istorijų, kurio- 
se apeinamas pats dalyko pažinimas, nors jam ir skirta daug 
pastangų. Tokių istorijų kūrėjus galima lyginti su gyvūnais, 
kurie geba išgirsti visus kokios nors melodijos garsus, bet 
nepajėgia suvokti vieno dalyko - tų garsų harmonijos. 

Filosofijos, labiau negu bet kurio kito mokslo, istorijoje 
šita aplinkybė būtinai verčia pradėti nuo įvado, o jame pir- 
ma aiškiai apibrėžti dalyką, kurio istorija bus dėstoma. Nes, 
tarkime, kaip galima pradėti nagrinėti kokį nors dalyką, 
kurio pavadinimas gerai žinomas, bet nežinoma, kas yra jis 
pats? Jei filosofijos istorijoje būtų taikomas toks metodas, 
joje tektų orientuotis ieškant ir renkant tai, kas kada nors 
ir kur nors buvo pavadinta filosofijos vardu. Iš tikrųjų, jei 

filosofijos sąvoką siekiama apibrėžti ne savavališkai, o 
moksliškai, toks tyrinėjimas pats virsta filosofijos mokslu. 
Nes šio mokslo ypatumas yra tas, kad jo sąvoka tik atrodo 
esanti šio mokslo pradžia, o iš tikro tik šio mokslo nagri- 
nėjimo visuma yra jo sąvokos įrodymas, galima sakyti, pats 
filosofijos sąvokos suradimas, o tai iš esmės yra kaip tik šio 
nagrinėjimo rezultatas. 

Todėl minėtame įvade taip pat būtina kaip prielaida rem- 
tis filosofijos sąvoka, filosofijos istorijos objekto samprata. 
Tačiau apskritai ir šiam įvadui, kuris turi liesti tik filosofijos 
istoriją, galioja tas pat, kas pirma buvo pasakyta apie pačią 
filosofiją. Tai, kas šiame įvade gali būti pasakyta, ko gero, yra 
ne tokie dalykai, dėl kurių būtų galima iš anksto susitarti, o 
tokie, kurie gali būti pateisinti ir įrodyti pateikiant pačią is- 
toriją. Tik todėl šitie išankstiniai aiškinimai negali būti pri- 
skirti savavališkų prielaidų kategorijai. Juos pateikti pra- 
dzioje - jie iš esmės gali būti pateisinti tik kaip rezultatas — 
galima tik turint tokį pat interesą, kuriuo vadovaujantis pa- 
čioje pradžioje dedamas tam tikro mokslo bendras turinys. 
Jie reikalingi tam, kad būtų išvengta klausimų ir reikalavi- 
mų, kuriuos įprastas išankstinis nusistatymas verstų kelti to- 
kio pobūdžio istorijai. 


FILOSOFIJOS ISTORIJOS ĮVADAS 


Apie interesą filosofijos istorijai galima pasakyti labai 
daug. Jei norime suvokti pačią jo esmę, turime jo ieškoti ta- 
me visų svarbiausiame ryšyje, jungiančiame tariamai pra- 
ėjusius dalykus ir dabartinę pakopą, kurią pasiekė filosofi- 
ja. Kad tas ryšys nėra tik viena iš išorinių aplinkybių, į ku- 
rias šio mokslo istorijoje galima atsižvelgti, kad jis veikiau 
išreiškia jos paskirties vidinę prigimtį, kad šios istorijos įvy- 
kiai, kaip ir bet kokie įvykiai, ne tik tęsiasi savo padariniuo- 
se, bet ir yra savaip vaisingi, - visa tai čia ir turi būti smul- 
kiau aptarta. 

Tai, ką mums pateikia filosofijos istorija, yra daugybė kil- 
nių dvasios Žmonių, galerija mąstančio proto didžiavyrių, 
kurie šio proto galia įsismelkė į daiktų, gamtos ir dvasios es- 
mę - į Dievo esmę ir užpelnė mums didžiausią turtą, proti- 
nio pažinimo turtą. Todėl šios istorijos įvykiai ir veiksmai yra 
tokie, kad jų turinį sudaro ne tik asmenybės ir individualūs 
charakteriai — kitaip negu politinėje istorijoje, kur individas 
yra veiksmų ir įvykių subjektas todėl, kad tai įgalina jo pri- 
gimtis, genijus, aistros, energija arba jo charakterio silpny- 
bės, taigi visa tai, kas jį padaro individu - veikiau filosofijo- 
je veiklos rezultatai yra juo geresni, juo mažiau jie laikytini 
atskiro individo nuopelnu ir juo labiau jie priskirtini laisvam 
mąstymui, bendram Žmogaus kaip Žmogaus charakteriui, 
taigi juo labiau šitas nesavybingas mąstymas pats yra ku- 
riantis subjektas. 

Iš pirmo žvilgsnio šitie mąstymo aktai atrodo kaip isto- 
rinė praeitis, kuri driekiasi už mūsų tikrovės ribų. Bet iš tik- 
rųjų tokie, kokie esame, mes esame istoriškai, tiksliau sa- 
kant: kaip šioje srityje - mąstymo istorijoje - praeitis yra tik 
viena pusė, taip ir tame, kas mes esame, bendri ir amžini da- 
lykai yra neatsiejamai susiję su tuo, kas mumyse istoriška. 
Tas savimonės protingumas, kuriuo pasižymime mes, dabar- 
ties pasaulis, neatsirado staiga, neišaugo tik dabarties dirvo- 
je; jo esminis bruožas - jis yra paveldėtas, tiksliau, jis yra 
darbo rezultatas, visos Žmonių giminės ankstesnių kartų 
darbo rezultatas. Išorinio gyvenimo tvarkymo menas, prie- 
monių ir įgūdžių masė, draugingo sambūvio ir politinio gy- 
venimo institutai bei įpročiai yra pirma mūsų buvusios is- 
torijos rezultatas, ankstesnio mąstymo, išradimų, poreikių, 
vargo ir nelaimių, išmonės, siekimų ir laimėjimų rezultatas, 
todėl už tai, kas mes dabar esame moksle, taigi ir filosofijo- 
je, turime būti dėkingi tradicijai, kuri per visa, kas laikina ir 
todėl jau praėjo, ringuoja, anot Herderio žodžių“, it švento- 
ji grandinė, ir tai, ką nuveikė buvusios kartos, išsaugojo ir 
perdavė mums. 

Tačiau šita tradicija nėra tik namų prižiūrėtoja, kuri išti- 
kimai saugo jai patikėtą turtą ir jį sveikutėlį perduoda įpė- 
diniams; panašiai ir gamtos tėkmė begaliniame savo pavi- 
dalų ir formų kitime ir judėjime visada paklūsta pradiniams 
dėsniams ir nedaro jokios pažangos. Tradicija nėra sustin- 
gusi statula, ji yra gyva ir tvinsta tarsi galinga upė, kuri pla- 
tėja vis labiau toldama nuo savo ištakų. 

Šitos tradicijos turinys yra tai, ką sukūrė dvasios pasau- 
lis, o visuotinė dvasia niekada nenurimsta. Čia mus iš esmės 
domina būtent visuotinė dvasia. Būna, kad tam tikros tau- 
tos gyvenime jos švietimas, menas, mokslas, apskritai jos 
dvasinė galia sustingsta; berods, toks likimas ištiko kinus, 
kurie prieš du tūkstančius metų visose srityse buvo pasiekę 
tokį pat lygį kaip dabar. Bet pasaulinė dvasia nepaskęsta 
abejingoje ramybėje. Tai aiškėja iš pačios dvasios sąvokos. 

Jos gyvenimas yra veikimas. Veikimą įgalina esama medžia- 
ga, į kurią jis yra nukreiptas ir kurią jis ne tik apskritai gau- 
sina, bet ir iš esmės perdirba ir performuoja. Tai, ką tokiu 
būdu kiekviena karta sukuria moksle, dvasinėje veikloje, yra 
paveldas, kurį sukaupė visas ankstesnis pasaulis, šventovė, 
į kurią visos žmonių kartos dėkingai ir džiugiai sudėjo visa 
tai, kas joms gyvenime padėjo, ką jos įgijo iš gamtos ir dva- 
sios gelmių. Šis paveldas sykiu yra palikimo gavimas ir jo 
valdymas. Toks palikimas yra kiekvienos naujos kartos sie- 
la, jos jai pačiai įprasta dvasinė substancija, jos principai, 
"prietarai ir turtas; sykiu šitas paveldėtasis palikimas traktuo- 
jamas ir kaip turima medžiaga, kurios formas keičia dvasia. 
Tokiu būdu tai, kas įgyjama, permainoma, ir perdirbtoji me- 
džiaga, todėl, kad ji perdirbta, praturtėja ir kartu išlieka. 

Tokia yra ir mūsų, ir kiekvienos kitos epochos padėtis bei 
veikla: pasisavinti turimą mokslą, prisitaikyti prie jo ir to- 
liau jį plėtoti pakeliant į aukštesnį lygį. Pasisavindami mes 
jį darome tam tikra savitybe, taigi jį padarome kitokį negu 
jis buvo pirma. Tokia kūrybos prigimtis, kai esamas dvasi- 
nis pasaulis yra prielaida ir kai jis, pasisavinant jį, yra per- 
formuojamas, reiškia, kad mūsų filosofija iš esmės gali eg- 
zistuoti tik būdama susijusi su ankstesne filosofija ir kad ji 
neišvengiamai iš jos yra kilusi. Ir istorijos eiga mums atsklei- 
džia ne svetimų daiktų tapsmą, o mūsų tapsmą, mūsų moks- 
lo tapsmą. 

Nuo čia aptarto santykio prigimties priklauso sampratos 
ir klausimai, galintys mums iškilti dėl filosofijos istorijos pa- 
skirties. Įsisąmoninus šitą santykį, geriau bus matomas sub- 
jektyvus tikslas - su šio mokslo istorijos studijų pagalba 
įvesdinti į paties mokslo pažinimą. Be to, šiame santykyje 
glūdį filosofijos istorijos traktavimo pobūdžio principai, to- 
dėl to santykio išsamus atskleidimas turi būti vienas pagrin- 
dinių šio įvado tikslų. Žinoma, turi būti atsižvelgiama ir į to 
tikslo, kurio filosofija siekia, sąvoką, dar daugiau, ši sąvoka 
turi būti aiškinimo pagrindas. Kadangi, kaip minėta, čia ne- 

galima pateikti mokslinio šios sąvokos aptarimo, tai ir aiški- 
nimo, kurio mes imsimės, tikslas gali būti ne įrodyti šio fi- 
losofijos tapsmo prigimtį remiantis jos sąvoka, o tik pateik- 
ti jos negalutinę sampratą. 

Šitas tapsmas nėra tik neveiklus radimasis, toks, koks, 
mūsų įsivaizdavimu, yra, pavyzdžiui, Saulės, Mėnulio ir 
t. t. užtekėjimas - paprasčiausias judėjimas pasyvioje erdvės 
ir laiko terpėje. Tai, su kuo siejasi minėtojo tapsmo vaizdi- 
nys, yra laisvos minties veiksmai; tai yra minčių pasaulio, 
intelektinio pasaulio istorija - kaip jis kilo, kaip jis save pa- 
gimdė. Seniai įsigalėjęs požiūris taria, kad tai, kas skiria 
žmogų nuo gyvūno, yra mąstymas; mes priimame tokį po- 
žiūrį. Visa, ką Žmogus turi tauresnio negu jo gyvuliška pri- 
gimtis, jis turi minties dėka. Visa, kas žmogiška, kad ir kaip 
tai atrodytų, yra žmogiška tik todėl, kad visame tame vei- 
kia ir veikė mintis. Bet mintis, nors ji dėl to yra esminga, 
substanciška, veikli, turi reikalą su įvairove. Tačiau, kalbant 
tiksliai, kaip pačią geriausią būtina vertinti tą minties veik- 
lą, kai ji nukreipta ne į ką nors kita, užsiėmusi ne kuo nors 
kitu, o kai ji užsiima savimi pačia, t. y. tauriausiu dalyku, kai 
ji pati savęs ieško ir save suranda. Istorija, kurią aprėpia mū- 
sų akys, yra minties savęs pačios suradimo istorija; ir su 
mintimi nutinka taip, kad ji save suranda tik sukurdama sa- 
ve, dar daugiau - ji egzistuoja ir būna tikra tik surasdama 
save. Šitie sukūrimai yra filosofijos. Šitų sukūrimų eilė, tie 
atradimai, į kuriuos leidžiasi mintis, kad pati save atskleis- 
tų, yra pustrečio tūkstantmečio darbas. 

Mintis, kuri savo esme yra mintis, - tokia mintis yra sa- 
vaime ir sau, ji yra amžina. Tai, kas yra tikra, glūdi tiktai 
mintyje ir tai yra tikra ne tik šiandien ir rytoj, bet ir už lai- 
ko ribų; kadangi tai yra laike, vadinasi, tai yra tikra visada 
ir bet kada. Tačiau kaip tada minčių pasaulis gali turėti isto- 
riją? Istorijoje vaizduojama tai, kas kintama, kas praėjo, kas 
nugrimzdo praeities sutemose, ko jau nebėra. Tačiau tikra, 
būtina mintis - o tiktai su tokia mintimi mes čia turime rei- 

kalą - negali būti kintama. Šitas klausimas yra pirmasis, kurį 
mes turime ištirti. Antra, neužmirškime, kad ir be filosofi- 
jos yra daugybė itin svarbių dalykų, kurie taip pat yra min- 
ties kūriniai ir kurių mes čia vis dėlto nenagrinėsime. Tokie 
kūriniai — tai religija, politinė istorija, valstybės santvarka, 
menai ir mokslai. Taigi kyla klausimas: kuo skiriasi šie kūri- 
niai nuo tų, kurie yra mūsų nagrinėjimo objektas? Ir kitas 
klausimas: koks yra jų tarpusavio santykis istorijoje? Į šiuos 
abu klausimus būtina atsakyti, kad galėtume orientuotis, 
kaip čia traktuojama filosofijos istorija. Be to, trečia, prieš 
imdamiesi atskirų dalykų, mes turime turėti bendrą požiū- 
rj; kitaip per atskirybes nematysime visumos, per medžius - 
miško, per įvairias filosofijas - pačios filosofijos. Atskiros fi- 
losofijos turi remtis visuotine filosofija. Dvasiai būtina turė- 
ti bendrą sampratą apie visumos tikslą ir paskirtį, kad ji Ži- 
notų, ko galima tikėtis. Reikia stengtis aprėpti kraštovaizdį 
kaip visumą, nes jeigu mes leidžiamės į kurią nors vieną jo 
dalį, tai pametame jį iš akių. Ir iš tikrųjų, atskiros dalys tam- 
pa svarbios ir vertingos tik tada, kai yra susijusios su visu- 
ma. Niekur šis susietumas nėra toks būdingas, kaip filosofi- 
joje ir jos istorijoje. Tiesa, istorijoje šitas visuotinumo pirmu- 
mas gali atrodyti esąs mažiau būtinas negu pačiame moksle. 
Juk istorija pirmiausia atrodo kaip atsitiktinių, vienas po ki- 
to einančių įvykių seka. Kiekvienas faktas joje yra pats sa- 
vaime ir izoliuotas, ir tik laikas juos susieja. Bet jau politi- 
nėje istorijoje toks požiūris mūsų netenkina. Mes nujaučia- 
me, įžvelgiame joje būtiną ryšį, kurio dėka atskiri įvykiai 
įgyja ypatingą vietą ir santykį su tam tikru tikslu, taigi ir 
reikšmę. Nes reikšmingais istorijoje dalykus padaro jų san- 
tykis, jų ryšys su tuo, kas visuotina. Todėl gebėti pamatyti 
tai, kas visuotina, reiškia suvokti prasmę. 

Todėl šiame įvade aš apsiribosiu tik keliais klausimais: 

Pirma, reikia išnagrinėti filosofijos istorijos paskirtį: jos 
reikšmę, sąvoką ir tikslą; iš čia išplauks ir jos traktavimo bū- 
das. Su tuo ypač susijęs įdomiausias klausimas apie filosofi- 

jos istorijos santykį su filosofijos mokslu, t. y. tai, kad ji vaiz- 
duoja ne tik tai, kas išoriška, kas įvyksta, koks yra įvykių tu- 
rinys, bet ir parodo, kad turinys - tai, kas istoriškai kyla — 
pats priklauso filosofijos mokslui: filosofijos istorija pati yra 
moksliška ir net iš esmės pati tampa filosofijos mokslu. 

Antra, turi būti tiksliau apibrėžta filosofijos sąvoka ir iš tos 
sąvokos nustatyta, kas iš tautų dvasinės kultūros begalinės 
medžiagos ir iš įvairių jos pusių turi būti išskirta kaip filo- 
sofijos istorija. Juk, be kita ko, religija, jos mintys ir mintys 
apie ją, ypač tos, kurios įgijo mitologijos formą, taip artimos 
filosofijai savo medžiaga, o kai kurie kiti mokslai (mintys 
apie valstybę, pareigas, įstatymus) taip artimi filosofijai sa- 
vo forma, kad filosofijos mokslo istorija savo apimtimi turi 
atrodyti visiškai neribota. Galima manyti, kad filosofijos is- 
torija turi apimti visas šias mintis. Ir iš tikrųjų, kas tik ne- 
buvo vadinama filosofija ir filosofavimu? Viena vertus, rei- 
kia tiksliau ištirti glaudų filosofijos ryšį su jai giminiškomis 
sritimis, su religija, menu, kitais mokslais, o taip pat su po- 
litine istorija. Antra vertus, jeigu deramai atribosime filoso- 
fijos sritį, tai kartu su filosofijos apibrėžimu - kas yra filo- 
sofija ir kas jai priklauso - įgysime jos istorijos pradinį tašką, 
kuris turi būti skiriamas nuo religinių vaizdinių ir minčių 
pilnų nuojautų ištakų. 

Iš paties objekto sąvokos, kuri glūdi dviejuose pirmuo- 
siuose klausimuose, tiesus kelias į trečią klausimą - šios is- 
torijos eigos bendrą apžvalgą ir suskirstymą būtinais peri- 
odais, kurie šią eigą turi parodyti kaip organiškai progresuo- 
jančią visumą, kaip protingą sąryšį, vien kurio dėka pati ši 
istorija įgyja mokslo vertę. Tačiau aš susilaikysiu nuo viso- 
kių refleksijų apie filosofijos istorijos naudą ir kitokius jos 
traktavimo būdus. Nauda ir taip aiški. Galiausiai aš dar no- 
rėčiau pakalbėti apie filosofijos istorijos šaltinius, nes tai yra 
įprasta. 

Mintis, kuri nagrinėjant filosofijos istoriją pirmiausia ga- 
li ateiti į galvą, yra ta, kad pačiame šitame objekte slypi vi- 
dinis prieštaravimas. Nes filosofija siekia pažinti tai, kas ne- 
kintama, amžina, kas yra savaime ir sau. Jos tikslas yra tie- 
sa. O istorija pasakoja tokius dalykus, kurie vienu laiku 
buvo, bet kitu laiku išnyko ir buvo išstumti kitų. Jeigu mes 
remsimės tuo, kad tiesa yra amžina, tai tada jos nėra laiki- 
nų dalykų srityje ir ji neturi istorijos. O jeigu ji turi istoriją, 
tai, turint galvoje, kad istorija pateikia tik buvusių pažini- 
mo pavidalų seką, istorijoje negalima rasti tiesos, nes tiesa 
nėra tai, kas praėjo. 

Galima būtų sakyti: „Juk šitas bendro pobūdžio sampro- 
tavimas taikytinas ne tik kitiems mokslams, bet ir pačiai krikš- 
čionių religijai“, nes ir čia galima laikyti prieštaringu dalyku, 
„kad esama šitos religijos, taip pat kitų mokslų, istorijos; tai- 
gi nebūtina šitą samprotavimą toliau nagrinėti, nes jį tiesio- 
giai paneigia jau pats faktas, kad tokios istorijos esti". Bet kad 
tiksliau būtų suprasta ano prieštaravimo prasmė, turi būti pa- 
rodyta, kuo skiriasi kokio nors mokslo arba religijos išorinio 
likimo istorija ir paties tokio objekto istorija. Be to, turi būti 
atsižvelgta į tai, kad filosofijos istorija yra ypatinga, nes ypa- 
tinga jos objekto prigimtis, todėl filosofijos istorija yra kito- 
kia negu kitų sričių istorijos. Akivaizdu, kad minėtasis prieš- 
taravimas priskirtinas ne išorinei, o vidinei, paties turinio is- 
torijai. Krikščionybė turi savo išplitimo, savo išpažinėjų 
likimo ir t.t. istoriją; kadangi ji savo egzistavimui suteikė Baž- 
nyčios pavidalą, tai ši Bažnyčia pati yra toks išorinis buvimas, 
kuriam būdingi įvairiausi laikiniai sąlyčiai ir kuris pasižymi 
įvairiausiais likimais ir iš esmės turi istoriją. Kalbant apie pa- 
tj krikščionybės mokslą, reikia pasakyti, kad ir jis kaip toks tu- 
ri istoriją; bet jis neišvengiamai greitai bei pilnai išsiskleidė ir 
buvo tam tikru būdu suformuluotas.Tas senasis tikėjimo iš- 
pažinimas galiojo visais laikais, jis dar ir dabar nepakeistas ga- 

lioja kaip tiesa visiems laikams, net jei tas galiojimas dabar bū- 
tų tik regimybė, o išpažinimo žodžius lūpos kartotų kaip tuš- 
čią formulę. Bet platesne prasme šio mokslo istorija apima du 
dalykus: viena vertus, tai įvairūs papildymai ir nukrypimai 
nuo anos tvirtos tiesos, antra vertus, tai kova su šiomis klai- 
domis, išlikusio pagrindo valymas nuo papildymų ir grįžimas 
prie pradinio paprastumo. 

Taip kaip religija, išorinę istoriją turi ir kiti mokslai, taip 
pat ir filosofija. Pastaroji turi savo atsiradimo, išplitimo, su- 
klestėjimo, nuosmukio, atgimimo istoriją, savo mokytojų, 
gynėjų ir priešininkų istoriją, taip pat išorinių santykių daž- 
niausiai su religija, o kai kada su valstybe istoriją. Šita jos 
istorijos pusė kartu yra dingstis iškilti įdomiems klausi- 
mams, antai tokiam: kaip paaiškinti tai, kad filosofija, nors 
ir turi reikalą su absoliučia tiesa, visada apsiriboja gana ma- 
žu skaičiumi individų, atskiromis tautomis, atskirais laiko- 
tarpiais? Panašiai ir krikščionybėje - kuri yra tiesa daug ben- 
dresne forma negu jos filosofinė forma - susiduriama su 
problema ir klausiama, ar tai ne vidinis prieštaravimas, kad 
ši religija atsirado taip vėlai ir taip ilgai, dar net dabar, liko 
apribota atskiromis tautomis. Tačiau ir šis, ir kiti klausimai 
pernelyg specialūs, kad priklausytų tik nuo minėto bendro 
prieštaravimo. Tik tada, kai geriau susipažinsime su savita 
filosofinio pažinimo prigimtimi, galėsime nuodugniau ištir- 
ti tas puses, kurios labiau susijusios su filosofijos išorine eg- 
zistencija bei išorine istorija. 

Bet jeigu lyginsime religijos istoriją su filosofijos istorija 
jų vidinio turinio atžvilgiu, tai pamatysime, kad filosofijai, 
kitaip negu religijai, negalima priskirti kaip jos turinio iš pat 
pradžių aiškiai apibrėžtos tiesos, kuri kaip nekintama pri- 
klausytų istorijai. Tuo tarpu krikščionybės turinys, kuris yra 
tiesa, kaip toks išliko nepakitęs ir todėl neturi jokios arba be- 
veik jokios tolesnės istorijos*. Todėl kalbant apie religiją mi- 
nėtasis prieštaravimas jos pagrindinio apibrėžimo, dėl ku- 
rio ji yra krikščionybė, požiūriu atpuola. O klaidos ir papil- 

dymai nesudaro jokių keblumų; jie yra kintamas dalykas ir 
pagal savo prigimtį yra visiškai istoriški. 

Žinia, kiti mokslai ir turinio atžvilgiu turi istoriją. Jie turi 
bent vieną dalį, kuri rodo jų kitimą, - tai atsisakymas teigi- 
nių, kurie anksčiau buvo pripažįstami. Tačiau didelė, galbūt 
net didesnė turinio dalis yra tokia, kad ji išlieka, ir tie daly- 
kai, kurie atsiranda naujai, ne pakeičia ankstesniuosius, o 
greičiau juos papildo ir pagausina. Šitie mokslai žengia pir- 
myn kaupdami mažmožius. Plėtojantis mineralogijai, bota- 
nikai ir t. t., kai kurie turimi dalykai patikslinami, bet didžiu- 
ma išlieka kokia buvus ir praturtinama jos nekeičiant, tik pa- 
pildant nauja medžiaga. Tokiame moksle kaip matematika 
istorijai turinio požiūriu tenka labai malonus užsiėmimas - 
ji pasakoja apie mokslo papildymus; o, pavyzdžiui, elemen- 
tariąją geometriją ta jos apimtimi, kurią išdėstė Eukleidas, 
nuo tada galima laikyti neturinčia istorijos. 

Filosofijai, priešingai, nebūdingas nei paprasto, nepapil- 
domo turinio sustingimas, nei vien ramaus kaupimo tėkmė, 
kai senieji turtai gausinami naujais. Veikiau ji - nuolat atsi- 
naujinantys visumos kitimai, kurių tikslas net nėra bendras 
ryšys: priešingai, išnyksta pats abstraktus objektas, protinis 
pažinimas, ir mokslo statinys galiausiai turi dalintis su tuš- 
čia vieta pretenzijomis ir tuščiu filosofijos vardu. 


1. Įprastinė filosofijos istorijos samprata 


Čia kaip mat atgyja sąmonėje įprastinės paviršutiniškos 
filosofijos istorijos sampratos, kurias būtina paminėti ir pa- 
tikslinti. Apie šias labai paplitusias pažiūras, kurios jums, 
gerbiamieji ponai, be abejo, taip pat yra žinomos - nes iš tik- 
ro tai patys paprasčiausi vaizdiniai, kurie ateina į galvą vos 
tik pagalvojame apie filosofijos istoriją, - aš noriu trumpai 
pasakyti tai, kas svarbiausia, o išsiaiškinę įvairių filosofijų 
skirtumus, mes galėsime įžengti į patį dalyką. 

a. Filosofijos istorija kaip nuomonių sankaupa 


Iš pirmo žvilgsnio atrodo, kad istorija pasakoja apie atsi- 
tiktinius laikų, tautų ir individų įvykius - atsitiktinius iš da- 
lies laiko sekos, iš dalies ir turinio požiūriu. Apie atsitikti- 
numą laiko sekos atžvilgiu kalbėsime vėliau. Iš pradžių mes 
norime užsiimti turinio atsitiktinumu - atsitiktinių veiksmų 
sąvoka. Bet filosofijai būdingas turinys yra ne veiksmai ir ne 
nuo aistrų ar sėkmės priklausantys įvykiai, o mintys. Tačiau 
atsitiktinės mintys yra ne kas kita kaip nuomonės, o filoso- 
finės nuomonės yra nuomonės apie tam tikrą apibrėžtą tu- 
rinį ir būdingus filosofijos objektus - apie Dievą, gamtą, 
dvasią. 

Taigi mes tučtuojau susiduriame su įprastiniu požiūriu į 
filosofijos istoriją - ji turinti pasakoti apie visas, kiek tik yra, 
filosofines nuomones, apie jų atsiradimą laike ir rutuliojimą- 
si. Kai kalbama atlaidžiai, šita istorijos medžiaga vadinama 
nuomonėmis; tie, kurie mano galį tiksliau išreikšti šį požiū- 
rį, šitą istoriją tiesiog vadina galerija kvailysčių arba bent jau 
suklydimų, į kuriuos puola žmonės, besigilinantys į mąsty- 
mą ir grynąsias sąvokas. Tokį požiūrį tenka girdėti ne tik iš 
tų, kurie prisipažįsta neišmaną filosofijos (jie pripažįsta sa- 
vo nežinojimą, nes įprasta manyti, kad jis nekliudo spręsti 
apie filosofiją, - priešingai, kiekvienas yra tikras, kad jis ga- 
li spręsti apie jos vertę ir esmę, nors visiškai jos nesupran- 
ta), bet ir iš tų, kurie patys filosofijos istoriją rašo arba rašė. 
Pateikiama kaip visokiausių nuomonių perpasakojimas, ši- 
ta istorija virsta tuščio Zingeidumo reikalu arba, jei norite, 
mokslingumo interesu. Juk mokslingumas kaip tik ir yra Zi- 
nojimas daugybės niekam nereikalingų dalykų, kurie patys 
savaime neturiningi ir neverti kitokio intereso, išskyrus tą, 
kad jie mums būtų žinomi. 

Tačiau kartu tariamasi, kad iš šitos pažinties su visokio- 
mis svetimomis nuomonėmis ir Mintimis galima turėti nau- 
dos, nes ji stimuliuoja proto jėgą, taip pat sukelia įvairių ge- 

rų minčių, t. y. savo ruožtu vėl atveda prie tam tikros nuo- 
monės, taigi mokslas užsiima tuo, kad verpia nuomones iš 
nuomonių. 

Jeigu filosofijos istorija būtų tik nuomonių galerija, nors 
tos nuomonės išsakytos apie Dievą, apie gamtinių ir dvasi- 
nių dalykų esmę, tai ji būtų niekam nereikalingas ir nuobo- 
dus mokslas, kad ir kaip būtų pabrėžiama nauda, kuri gau- 
nama iš proto aktyvumo ir erudicijos. Kas gali būti bepras- 
miškiau negu vien tik nuomonių pažinimas? Kas gali būti 
nuobodžiau? Gana užmesti akį į veikalus, kuriuose filosofi- 
jos istorija dėstoma ir traktuojama būtent šitaip — kad filo- 
sofijos idėjos tėra nuomonės, - kad suprastum, kaip visa tai 
nuobodu ir neįdomu. 

Nuomonė yra subjektyvus vaizdinys, bet kokia mintis, 
fantazija, kurią aš galiu susigalvoti vienoką, o kitas visai ki- 
tokią. Nuomonė yra mano, ji nėra savyje bendra, savaime ir 
sau esanti mintis. Bet filosofijoje nėra nuomonių - filosofi- 
nių nuomonių nebūna. Žmogui, net jei jis pats rašytų filo- 
sofijos istoriją, trūksta paprasto filosofinio išsilavinimo, jei- 
gu jis kalba apie filosofines nuomones. Filosofija yra objek- 
tyvus tiesos mokslas, jos būtinybės mokslas, sąvokinis 
pažinimas, 0 ne nuomonės ar nuomonių plėtojimas. 

Be to, tokia samprata reiškia dar ir tai, kad tai, apie ką 
mes įgyjame žinių, yra tik nuomonės. Čia pabrėžiamas žo- 
dis nuomonė. Tai, kas priešinama nuomonei, yra tiesa. Tiesa 
yra tai, prieš ką nublanksta nuomonė. Tačiau tiesa sykiu yra 
žodis, kurį išgirdę nusigręžia tie, kurie filosofijos istorijoje 
ieško tik nuomonių ir apskritai mano, kad tik jas ten galima 
rasti. Šiuo požiūriu filosofija susiduria su dvejopu antago- 
nizmu. Viena vertus, pamaldumas, kaip žinia, aiškina, kad 
protas arba mąstymas nepajėgus pažinti tiesą; priešingai, 
protas veda tik į abejonės bedugnę, todėl, norint pažinti tie- 
są, reikia išsižadėti proto bei savarankiško mąstymo ir juos 
pajungti aklam tikėjimui autoritetu. Apie religijos santykį su 
filosofija ir jos istorija kalbėsime vėliau. Antra vertus, taip 

pat yra žinoma, kad vadinamasis protas mėgino iškelti save 
atmesdamas tikėjimą autoritetu ir siekė padaryti krikščiony- 
bę protu paremtą; taigi tik manasis požiūris, manasis įsiti- 
kinimas įpareigoja mane ką nors pripažinti. Labai keista, bet 
šitas proto teisių teigimas išvirto į savo priešingybę, ir ga- 
lop imta tvirtinti, kad protas negali pažinti tiesos. Šitas va- 
dinamasis protas, viena vertus, mąstančio proto vardu ir jė- 
ga kovoja prieš religinį tikėjimą, bet kartu atsigręžia prieš 
protą ir tampa proto priešu. Jis apeliuoja prieš protą į vidi- 
nę nuojautą, į jausmą, o tikrumo masteliu padaro subjekty- 
vu požiūrį - savąjį įsitikinimą, kurį kiekvienas, vadovauda- 
masis savo subjektyvumu, įgyja ir turi. Toks savasis įsitiki- 
nimas yra ne kas kita, o nuomonė, kuri dėl to žmonėms 
tampa galutiniu dalyku. 

Pradėdami nuo to, su kuo susiduriame pirmoje sampra- 
toje, negalime nepaminėti ir šito požiūrio, kurio būta filoso- 
fijos istorijoje. Šitas požiūris kaip rezultatas įsigalėjo bendra- 
me išsilavinime - tarsi mūsų laikų prietaras, principas, pagal 
kurį žmonės vienas kitą supranta ir atpažįsta, prielaida, kuri 
laikoma įrodyta ir kuria grindžiami visi kiti moksliniai inte- 
resai. Tas principas yra tikrasis laiko ženklas. Antai teologijo- 
je ne Bažnyčios tikėjimo išpažinimas laikomas krikščionybės 
mokslu, o veikiau tai, ką kiekvienas pagal savo įsitikinimą 
daugmaž susikuria kaip savo paties krikščioniškąjį mokslą. 
Lygiai taip pat dažnai matome, kad teologija vertinama iš is- 
torijos pozicijų ir teologijos mokslo interesu laikoma pažintis 
su įvairiomis nuomonėmis; pirmiausia čia remiamasi tuo, kad 
visi įsitikinimai yra gerbtini ir kad jie turi būti laikomi tokiu 
dalyku, kurį kiekvienas įgyja tik sau - taigi tiesos pažinimas 
šiuo atveju nėra tikslas, kurio siekiama. 

Savasis įsitikinimas iš tikrųjų yra tas galutinis, absoliučiai 
esminis dalykas, kurio protas reikalauja iš filosofijos pažini- 
mo subjektyvumo požiūriu. Tačiau jis daro skirtumą, ar įsi- 
tikinimas remiasi subjektyviais pagrindais (jausmais, nuo- 
jauta, pažiūromis ir t. t.), apskritai subjekto ypatumais, ar 

mintimi ir kyla iš dalyko sąvokos bei prigimties supratimo. 
Anas pirmasis įsitikinimo būdas tėra nuomonė. 

Čia aptartą nuomonės ir tiesos priešstatą mes pastebime 
jau Sokrato ir Platono laikų, graikų gyvenimo nuosmukio lai- 
kų, švietime, - tai Platono pabrėžta nuomonės (965a) ir moks- 
lo (ėnvoTn un) priešstata. Tai toji priešstata, kurią matome ro- 
mėnų visuomeninio ir politinio gyvenimo smukimo epocho- 
je Augusto ir vėlesniais laikais. Tada plačiai išplito 
epikūrizmas ir abejingumas filosofijai. Tokia prasme kalbėjo 
Pilotas, kai jis, išklausęs Kristaus žodžių: „Aš esu gimęs ir at- 
ėjęs į pasaulį, kad liudyčiau tiesą“, paklausė: „Kas yra tiesa?“ 
Tai buvo pasakyta puikuojantis ir reiškė: „Šita sąvoka, tiesos 
sąvoka, yra baigtas dalykas ir mums daugiau neberūpi. Mes 
daug toliau pažengę, mes Žinome: apie tiesos pažinimą ne- 
begali būti nė kalbos. Mums tai jau praeitas etapas“. Kas taip 
tvirtina, tam tiesa iš tikrųjų yra tolima praeitis. 

Jei filosofijos istorijoje būtų remiamasi tokiu požiūriu, 
tai ji būtų svarbi tik tuo, kad supažindina su individualio- 
mis nuomonėmis, kurios kiekvieno Žmogaus vis kitokios, 
kad supažindina su pažiūromis, kurios man svetimos ir ku- 
riose mano mąstantis protas nedalyvauja, taigi kurios man 
tėra išorinė negyva, istorinė medžiaga, savaime tuščio tu- 
rinio masė. O pasitenkinti tuščiais dalykais gali tik subjek- 
tyvi tuštybė. 

Nešališkam žmogui tiesa visada bus didis žodis, nuo ku- 
rio smarkiau ims plakti širdis. O apie teiginį, kad tiesa ne- 
gali būti pažinta, galima pasakyti, jog jis sutinkamas pačio- 
je filosofijos istorijoje, ir joje mes jį smulkiau panagrinėsi- 
me. Tik būtina priminti, kad, jeigu tarsime, jog toji prielaida 
teisinga, o taip daro, pavyzdžiui, Tennemannas, tai bus ne- 
suprantama, kodėl dar rūpinamasi filosofija. Juk tada kiek- 
viena nuomonė klaidingai tvirtintų esanti tiesa. Kol kas aš 
čia nurodysiu tik seną, įsigalėjusį požiūrį, kad Žinojimas yra 
tiesa, bet kad tiesą mes prieiname ne savaime, o tik mąsty- 
dami, kad tiesa pažįstama ne tiesioginiu suvokimu, žiūrėji- 

mu, ne išorine jusline ar intelektine Žiūra (nes kiekviena žiū- 
ra kaip žiūra yra juslinė), o tik mąstymo pastangomis. 


b. Filosofinio pažinimo menkumo įrodymas 
remiantis pačia filosofijos istorija 


Antra vertus, iš anos sampratos išplaukia dar kita išva- 
da, kurią norint galima laikyti arba žalinga, arba naudinga. 
Susidūrę su daugybe įvairiausių nuomonių, su daugybe fi- 
losofinių sistemų, mes atsiduriame sunkioje padėtyje ir ne- 
bežinome, kurios iš jų laikytis. Matome, kad, išsakydami sa- 
vo nuomonę apie aukštas materijas, kurioms žmogus jaučia 
polinkį ir į kurias įžvelgti norėtų padėti filosofija, didžiau- 
sieji mąstytojai klydo, nes juk juos paneigė kiti. „Jei taip nu- 
tiko tokiems dideliems mąstytojams, kaip apie jas gali spręs- 
ti ego homucio?“ Šita išvada, kuri gaunama iš filosofinių sis- 
temų įvairovės, apskritai laikoma žalinga, tačiau kartu joje 
esama ir subjektyvios naudos. Juk šita įvairovė tiems, kurie 
laiko save žinovais ir nori atrodyti besidominčiais filosofija, 
yra įprastas pasiteisinimas todėl, kad jie, būdami tariamai 
geros valios ir pripažindami, kad būtina užsiimti šiuo moks- 
lu, iš tikrųjų yra visiškai abejingi filosofijai. Tačiau šita filo- 
sofinių sistemų įvairovė nėra tik paprastas pasiteisinimo 
motyvas. Ji yra rimtas, tikras akstinas griauti rimtumą, su 
kuriuo filosofuojantys žiūri į šį užsiėmimą, taigi argumen- 
tas prieš užsiėmimą ja, nepaneigiamas įrodymas, kad pa- 
stangos siekti filosofinio tiesos pažinimo yra bergždžios. O 
jeigu ir tarsime, kad filosofija gali būti tikras mokslas ir kaž- 
kuri filosofija yra visai teisinga, tai iškils klausimas: o kuri? 
Kaip ją atpažinti? Kiekviena filosofija įsitikinusi, kad ji tei- 
singa, kiekviena teikia vis kitus požymius ir kriterijus, iš ku- 
rių galima pažinti tiesą, todėl blaivus, atsargus mąstymas ne- 
turėtų imtis spręsti, kuri iš jų yra teisi. 

Tatai yra papildomas filosofijos istorijos interesas. Cice- 
ronas (De natura deorum I, 10 sqq.) pateikia vieną tokią nie- 

kalinę filosofinių minčių apie Dievą istoriją. Jis įdėjo jas į 
vieno epikūrininko lūpas, bet nemokėjo joms duoti atkirčio; 
taigi tai yra jo paties požiūris. Epikūrininkas sako, kad filo- 
sofija nepriėjo prie jokios apibrėžtos sąvokos. Įrodymą, kad 
filosofijos pastangos bergždžios, jis kaip mat paremia ben- 
dru paviršutinišku požiūriu į filosofijos istoriją: šios istori- 
jos rezultatas — atsirado įvairiausių minčių, daugybė filoso- 
fijų, kurios viena kitos atžvilgiu yra visiškai priešingos, vie- 
na kitai prieštarauja ir viena kitą griauna. Šitas faktas, kurio 
negalima paneigti, matyt, pateisina ir net reikalauja taikyti 
filosofams Kristaus žodžius: „Sek paskui mane ir palik mi- 
rusiems laidoti savo numirėlius.“ Taigi filosofijos istorijos vi- 
suma yra karalystė buvusių, ne tik fiziškai mirusių indivi- 
dų, bet ir paneigtų, dvasiškai atgyvenusių sistemų, ir kiek- 
viena iš jų nužudė ir palaidojo kitą sistemą. (Tai tarsi mūšio 
laukas, nuklotas mirusiųjų kaulais.) Žinoma, vietoj „sek pas- 
kui mane“ šia prasme geriau būtų sakyti „sek paskui save“, 
t. y. laikykis savo įsitikinimo, pasilik prie savo nuomonės. 
Nes kam tau svetima? 

Žinoma, būna, kad pasirodo nauja filosofija. Ji teigia, kad 
kitos filosofijos esančios nieko vertos. Juk kiekviena filoso- 
fija iškyla su pretenzija, kad ji ne tik paneigė ankstesnes fi- 
losofijas, bet ir įveikė jų trūkumus ir pagaliau priėjo prie tie- 
sos. Tačiau ankstesnis patyrimas rodo, kad ir tokiai filosofi- 
jai taikytini kiti Šventojo Rašto žodžiai, kuriuos apaštalas 
Paulius pasakė Ananijui: „Štai ties durimis skamba žingsniai 
tu, ... kurie tave išneš“. Taigi filosofijos, kuri paneigs ir iš- 
stums tavąją, ilgai neteks laukti, taip kaip jos netekdavo 
laukti iškilus kiekvienai kitai filosofijai. 


c. Filosofijų skirtingumo aiškinimas 
Faktas, kad yra ir buvo skirtingų filosofijų, pakankamai 


pagrįstas. Tačiau tiesa yra viena, - šį nenugalimą jausmą ar- 
ba tikėjimą turi proto instinktas. „Vadinasi, tik viena vienin- 

telė filosofija gali būti tikroji, o kadangi jos tokios skirtingos, 
tai iš čia plaukia išvada, kad kitos filosofijos gali būti tik su- 
klydimai. Tačiau kiekviena iš jų užtikrina, pagrindžia ir įro- 
do, kad kaip tik ji yra toji vienintelė“. Toks yra blaivaus mąs- 
tymo įprastas samprotavimas ir tariamai teisingas požiūris. 
O dabar dėl mąstymo blaivumo, dėl tos taiklios frazės: apie 
blaivumą iš kasdienio patyrimo žinome - kai būname blai- 
vūs, kaip mat arba neilgai trukus pasijuntame alkani*. Bet 
anas blaivus mąstymas ypatingas tuo, kad toks blaivumas 
nevirsta alkiu ir noru jį nuraminti, o savaime yra sotus ir 
toks lieka. Tuo šitas mąstymas, kuris taip samprotauja, išsi- 
duoda, kad jis yra negyvas samprotis (Verstand), nes tik mi- 
ruolis susilaiko nuo maisto ir vis tiek yra bei lieka sotus. Bet 
dvasios, kaip ir fizinė, gyvybė soti ne susilaikymu, ji yra po- 
traukis, virstantis tiesos, tiesos pažinimo alkiu ir troškuliu, 
ji verčia tenkinti šį potraukį ir nepasisotina vien tokiais sam- 
protavimais, kaip pirma minėtieji. 

Kalbant apie tokį samprotavimą, pirmiausia reikėtų pa- 
sakyti tai, kad filosofijoms, nors jos ir labai skirtingos būtų, 
bendra tai, jog jos visos yra filosofijos. Taigi kas kokią nors 
filosofiją studijuoja arba ja užsiima (jeigu tik ji yra filosofi- 
ja), tas turi reikalą su filosofija. Tokius pasiteisinimus ir sam- 
protavimus, kurie kabinasi į nuogą skirtingumą ir bjaurėda- 
miesi bei baisėdamiesi ypatingybe - o joje matyti visuotiny- 
bé - nenori suvokti ir pripažinti tos visuotinybės, — aš kitoje 
vietoje? palyginau su ligoniu, kuriam gydytojas patarė val- 
gyti vaisių, bet kai šiam buvo pasiūlyta vyšnių, slyvų bei vy- 
nuogių, jis dėl savo proto pedantizmo jų atsisakė, nes tai esą 
ne vaisiai, o vyšnios, slyvos bei vynuogės. 

Tačiau iš esmės svarbu giliau suprasti, ką reiškia šitas fi- 
losofinių sistemų skirtingumas. Filosofinis pažinimas to, 
kas yra tiesa ir filosofija, leidžia patį šitą skirtingumą pa- 
žinti ir visai kita prasme negu abstrakti tiesos ir klaidos 


*Cia ir toliau žodžių žaismas: vok. „Nūchternheit“ - ir blaivumas, ir 
tuščias skrandis. - Vert. 

prieštara. Paaiškinus šitą dalyką, mums atsiskleis visos fi- 
losofijos istorijos reikšmė. 

Mes turime suvokti, kad toji daugybės filosofijų įvairo- 
vė ne tik nekenkia pačiai filosofijai, jos galimybei, bet ir bu- 
vo ir yra absoliučiai būtina filosofijos mokslo egzistencijai ir 
yra esminė jos ypatybė. 

Žinia, šiuo atveju samprotaudami mes remiamės tuo, kad 
filosofijos tikslas - mąstymu bei sąvokomis pažinti tiesą, o 
ne suvokti, kad nėra ką pažinti, taigi filosofija nesiekia įro- 
dinėti, kad tikra tiesa esanti nepažini, o pažini tik laikinė, 
baigtinė tiesa (t. y. tiesa, kuri kartu yra ir netiesa); be to, ji 
moko suvokti, kad filosofijos istorijoje mes turime reikalą su 
pačia filosofija. 

Tai, kas čia svarbiausia, mes galime aprėpti vienintele 
„vystymosi“ sąvoka. Jei ji mums taps aiški, tai visa kita sa- 
vaime atsiskleis ir išplauks. Filosofijos istorijos įvykiai - tai 
toli gražu ne nuotykiai (deja, pasaulinėje istorijoje romanti- 
kos irgi ne per daugiausia), filosofijos istorija nėra atsitikti- 
nių įvykių rinkinys, kelionės klajojančių riterių, kurie plū- 
kėsi patys sau, be tikslo vargo ir kurių veikla pražuvo ne- 
palikusi nė menkiausios žymės. Lygiai taip pat ji nereiškia, 
kad vienur koks nors Žmogus ėmė ir sugalvojo kokį dalyką, 
kitur kitas, - mąstančios dvasios judėjime, kuris yra protin- 
gas, esama esminio ryšio. Su tokiu tikėjimu pasauline dva- 
sia mes ir turime imtis istorijos, ypač filosofijos istorijos. 


2. Filosofijos istorijos sąvokos 
apibrėžimo paaiškinimai 


Pateiktasis teiginys, kad tiesa yra viena, dar yra abstrak- 
tus ir formalus. Gilesne prasme filosofijos pradžios taškas 
bei jos tikslas yra pažinti šitą vieną tiesą, bet kartu pažinti 
ją kaip šaltinį, iš kurio tik išteka visa kita, visi gamtos dės- 
niai, visi gyvenimo bei sąmonės reiškiniai - to šaltinio at- 

spindžiai; arba jos tikslas yra visus šiuos dėsnius ir reiški- 
nius, einant tarsi priešinga kryptimi, sugrąžinti į aną vieną 
šaltinį, bet sugrąžinti tam, kad tas šaltinis leistų juos supras- 
ti, t. y. pažinti kaip atsiradusius iš jo. Taigi esminis dalykas 
yra suvokti, kad šita viena tiesa yra ne paprasta, tuščia min- 
tis, o savyje apibrėžta mintis. 

Siekdami šio pažinimo, mes turime išnagrinėti keletą 
abstrakčiųjų sąvokų, kurios apskritai yra visiškai bendros ir 
neiškalbingos. Tatai yra dvi sąvokos - vystymasis ir konkrety- 
bė. Mąstymo produktas yra išmąstyti dalykai apskritai; min- 
tis yra formali; sąvoka yra labiau apibrėžta mintis; idėja yra 
mintis savo visybėje, savo savaime ir sau esančioje apibrėž- 
tyje. Taigi idėja sykiu yra tiesa, ir tik tiesa. Esminė idėjos pri- 
gimties ypatybė yra ta, kad ji pati save išvysto ir išvystyda- 
ma save suvokia, tampa tuo, kas ji yra. 


a. Vystymosi sąvoka 


Vystymasis yra žinomas vaizdinys. Bet filosofijos savitu- 
mas yra tas, kad ji nagrinėja ir tokius dalykus, kurie laiko- 
mi žinomais. Tai, su kuo mes visiškai negalvodami turime 
reikalą, kuo naudojamės, kas mums gyvenime patarnauja, 
yra kaip tik mums nežinomi dalykai, nežinomi tada, jei 
mums trūksta filosofinio išsilavinimo. Tiksliau šią sąvoką 
aiškina logikos mokslas. Tai, kad idėja iš pradžių turi save 
padaryti tuo, kas ji yra, atrodo prieštaravimas; juk galima 
būtų sakyti, kad ji yra tai, kas yra. 

Kad suvoktume, kas yra vystymasis, turime, taip sakant, 
skirti dvi būsenas. Pirmoji - tai ta, kuri žinoma kaip polin- 
kis, gebėjimas, būtis savaime (kaip kad aš tai vadinu), poten- 
tia, $Sóva utc. Antroji - tai būtis sau, tikrovė (actus, év&pyeta). 
Mes sakome: žmogus yra protingas, iš prigimties turi pro- 
tą; tai reiškia, kad jis jį turi kaip polinkį, kaip užuomazgą. 
Žmogus vos užgimęs, dar motinos kūne turi protą, intelek- 
tą, fantaziją, valią. Vaikas taip pat yra žmogus, bet jis turi tik 

proto gebėjimą, tik realią jo galimybę; bet tai yra tas pat, tar- 
si proto nebūtų, nes protas jam dar neegzistuoja: vaikas dar 
neišgali būti protingas, dar neturi protingos sąmonės. Tik ta- 
da, kai žmogus, tai, kas jis yra savaime, tampa žmogumi jam 
pačiam, taigi kai protas tampa protu sau, - tik tada tam tik- 
ru atžvilgiu Žmogus pasidaro tikras, yra tikrai protingas ir 
egzistuoja protui. 

Ką visa tai reiškia? Tai, kas esti savaime, žmogui turi tap- 
ti objektu, turi ateiti į sąmonę; tada visa tai tampa Žmogui. 
Tai, kas Žmogui tapo objektu, yra tas pats, kas žmogus yra 
savaime; ir taip Žmogus tampa pats sau, susidvejina, išlie- 
ka, bet netampa kitu. Žmogus mąsto, ir tada jis mąsto min- 
tį; mąstyme objektas yra tik mąstymas, protingumas kuria 
tai, kas protinga, protas yra savo paties objektas. (Kartais 
mąstymas nupuola į tai, kas neprotinga, bet tai mes nagri- 
nėsime vėliau.) Žmogus, kuris savaime yra protingas, nėra 
toliau pažengęs negu tada, kai jis yra protingas sau. Tai, kas 
buvo savaime, išliko, tačiau skirtumas didžiulis. Naujo turi- 
nio neatsiranda, bet šita forma jau yra milžiniškas skirtumas. 
Nuo šito skirtumo priklauso visi pasaulinės istorijos skirtu- 
mai. Visi žmonės yra protingi; šito protingumo formali api- 
brėžtis (das Formelle) yra ta, kad žmogus yra laisvas; tokia 
yra jo prigimtis. Tačiau daugelis tautų pažinojo vergovę, o 
kai kuriose ji ir dabar gyva, ir tautos ja patenkintos. Vienin- 
telis skirtumas tarp Afrikos bei Azijos tautų ir graikų, romė- 
nų bei moderniųjų laikų tautų yra tas, kad pastarosios Zi- 
no, jog jos laisvos, jog laisvė yra laisvė joms; anos tautos taip 
pat laisvos, bet jos to nežino, jos neegzistuoja kaip laisvos. 
Ir tai yra milžiniška būsenos permaina. Bet koks pažinimas, 
mokymasis, mokslas, net veikla siekia vienintelio dalyko - 
ištraukti iš savęs išorėn tai, kas yra viduje, kas yra savaime, 
ir tapti objektu sau pačiam. 

Įgyti egzistavimą - reiškia pasikeisti, bet ir pasilikti to- 
kiu pat bei tame pačiame vienyje. Tai, kas yra savaime, val- 
do kitimą. Augalas nepraranda savęs nuolatiniame kitime. 

Augalo sėkloje negalima nieko įžiūrėti. Ji veržiasi save iš- 
plėtoti, jos nepatenkina buvimas tik savaime. Veržimasis 
yra prieštaravimas: jis yra savaime, bet jis neprivalo būti 
tik savaime. Veržimasis išsilieja į egzistavimą. Atsiranda 
įvairovė, visa tai jau slypėjo gemale, tik buvo ne išvystyta, 
o susupta, idealiu pavidalu. Prasideda šio išsiliejimo užbai- 
gimas, atsiranda tikslas. Galutinis paties savęs išorėn iš- 
skleidimo taškas, iš anksto nulemta pabaiga yra vaisius, 
t. y. gemalo sukūrimas, sugrįžimas į pradinę būseną. Ge- 
malas nori pats save pagimdyti, į save patį sugrįžti. Jis 15- 
skleidžia tai, kas jame glūdi, kad vėl sugrįžtų į tą vienybę, 
iš kurios yra išėjęs. Apie gamtos pasaulio daiktus pasaky- 
tina, kad subjektas, kuris yra proceso pradžia, ir egzistuo- 
jantysis, kuris yra proceso pabaiga (vaisius, sėkla), yra du 
atskiri individai. Susidvejinimas tariamai baigiasi suskili- 
mu į du individus; turinio požiūriu tie du individai yra vi- 
siškai tokie patys. Taip yra ir gyvūnų gyvenime: tėvai ir 
vaikai yra skirtingi individai, bet jų prigimtis yra ta pati. 

Dvasios pasaulyje yra kitaip. Dvasia yra sąmonė, ji yra 
laisva, todėl, kad joje pradžia ir pabaiga sutampa. Gamto- 
je gemalas, padaręs save kitu, vėl susitelkia į vienybę. Taip 
pat ir dvasioje: kas yra savaime, tampa dvasiai, ir taip ji 
tampa pati sau. Vaisius, sėkla tampa ne pirmajam gemalui, 
o tik mums; dvasioje abu yra ne tik savaime ta pati prigim- 
tis, bet tai yra ir buvimas vienas kitam ir kaip tik todėl bu- 
vimas sau. Tas, kuriam yra kita, yra tas pats kas kita. Tik 
todėl dvasia yra pati savyje savo kitabūtyje. Dvasios vys- 
tymasis yra išėjimas iš savęs, savęs išskleidimas ir kartu su- 
grįžimas į save. 

Šitą dvasios buvimą savyje, šitą jos sugrįžimą į save gali- 
ma laikyti jos aukščiausiu, absoliučiu tikslu. Ji nori tiktai ši- 
to ir nieko kito. Viskas, kas vyksta danguje ir žemėje, amži- 
nai vyksta, - Dievo gyvenimas ir viskas, kas darosi laike, sie- 
kia vienintelio dalyko - kad dvasia save pažintų, pati save 
paverstų objektu, save surastų, sau pačiai taptų, pati su sa- 


92 


FILOSOFIJOS ISTORIJOS SĄVOKA 


vimi susijungtų. Dvasia yra susidvejinimas, susvetimėjimas, 
bet jai to reikia, kad galėtų pati save surasti ir pati į save su- 
grįžti. Tik šitai yra laisvė; laisvas yra tas, kas nesusijęs su kitu 
ir yra nuo jo nepriklausomas. Dvasia, sugrįždama pati į sa- 
ve, įgyja laisvę. Tik taip atsiranda tikroji nuosavybė, tikrai 
savas įsitikinimas. Niekur kitur, išskyrus mąstymą, dvasia 
neįgyja laisvės. Stebėjime, jausmuose aš esu apibrėžtas, esu 
nelaisvas, o esu toks, net jei ir įsisąmoninu šitą savo pojūtį. 
Valioje esama tam tikro tikslo, tam tikro intereso; taip, aš esu 
laisvas, nes tai yra mano interesas, bet šiuose tiksluose vi- 
suomet glūdi ir kažkas kita arba kažkas, kas man yra kita, 
antai potraukiai, polinkiai ir t. t. Tik mąstyme visas svetimu- 
mas yra permatomas ir išnyksta; dvasia jame yra absoliučiu 
būdu laisva. Taigi mes pasakėme, koks yra idėjos, filosofijos 
interesas. 


b. Konkretybės sąvoka 


Apie vystymąsi galima klausti: kas vystosi? Kas yra ab- 
soliutusis turinys? Paprastai vaizduojamasi, kad vystymasis 
yra formali veikla, neturinti turinio. Tačiau veiksmas neturi 
kitos paskirties, tik veiklą; pastarąja apibrėžiama bendroji 
turinio ypatybė (die allgemeine Beschaffenheit des Inhalts). 
Bütis savaime ir bütis sau yra veiklos momentai; o veiksmas 
yra tai, kame glūdi tokie skirtingi momentai. Tačiau veiks- 
mas esmiškai yra vienis, ir tai yra konkretybė. Ne tik veiks- 
mas yra konkretus, bet ir tai, kas esti savaime, veiklos sub- 
jektas, kuris pradeda: produktas, taip pat veikla ir prade- 
dantysis. Vystymosi procesas sykiu yra turinys, pati idėja. 
Jis yra viéna ir kita, ir abu yra viéna; tai yra trėčia, - viena 
yra kitame, bet yra savyje, o ne už savęs. 

Paprastai manoma, kad filosofijos mokslas užsiima tik 
abstrakcijomis, tuščiomis bendrybėmis; priešingai, Žiūra, 
mūsų empirinė savimonė, mūsų savivoka, gyvenimo jaus- 
mas esą tai, kas savyje konkretu, tai esančios savyje apibrėž- 

tos sritys. Iš tikrųjų filosofija yra minčių sritis, ji turi reikalą 
su bendrybėmis, jos turinys abstraktus, bet tik formos, ele- 
mento požiūriu, o pati savyje idėja yra iš esmės konkreti — 
ji yra skirtingų apibrėžčių vienybė. Tai ir skiria proto paži- 
nimą nuo paprasto sampročio pažinimo, ir, kitaip negu pas- 
tarojo, filosofijos reikalas yra parodyti, kad tiesa, idėja yra 
ne tuščios visuotinybės, o toks visuotinumas, kuris savyje 
yra tai, kas ypatinga ir apibrėžta. Jeigu tiesa abstrakti, ji - ne 
tiesa. Sveikas žmogaus protas siekia konkretybės. Tik sam- 
pročio refleksija yra abstrakti teorija, netikra, ji teisinga tik 
galvoje, be to, nepraktiška. Filosofija labiausiai priešiška 
abstraktumui, ji mus veda į konkretumą. 

Taigi idėja savo turinio požiūriu savyje yra konkreti; ji 
konkreti ir savaime, ir savo interesu sau būti tuo, kas ji yra 
savaime. Sujungę abi sąvokas, mes gauname konkretybės 
judėjimą. Kadangi tai, kas yra savaime, yra konkretu savy- 
je, o mes teigiame tik tai, kas savaime jau yra, tai nauja for- 
ma tik prisideda prie to, kad dabar atrodo skirtinga tai, kas 
pirma buvo jimta į pradinę vienybę. Konkretybė privalo tap- 
ti būtimi sau. Ji yra savyje skirtinga, bet kaip būtis savaime, 
kaip galimybė, ji dar neteigiama kaip skirtinga, dar teigia- 
ma kaip esanti vienybėje (kuri prieštarauja skirtybei); ji yra 
paprasta, bet sykiu skirtinga. Šitas vidinis konkretybės prieš- 
taravimas yra pati vystymosi varomoji jėga. Taip atsiranda 
skirtumas. Bet ir skirtumą ištinka bausmė; jis sugrąžinamas 
atgal, jveikiamas (wird aufgehoben); jo tiesa yra būti vieny- 
je. Tai yra gyvybingumas - ir gamtos, ir idėjos, ir dvasios sa- 
vyje. Idėja nėra abstrakti, kitaip tai būtų aukščiausia būty- 
bė, apie kurią nieko daugiau nebūtų galima pasakyti; toks 
Dievas yra moderniojo pasaulio intelekto produktas. Idėja 
yra judėjimas, procesas, bet jame yra rimtis; skirtumas, ku- 
ris esti, yra tik laikinas, ir jam išnykus atsiranda pilna, kon- 
kreti vienybė. 

Norėdami toliau aiškinti šią konkretybės sąvoką, galime 
iš pradžių pasiremti jusliniais daiktais kaip konkretybės 

pavyzdžiais. Nors gėlei būdingos įvairios kokybės, kaip 
antai kvapas, skonis, pavidalas, spalva ir t. t., ji vis dėlto 
yra tam tikras vienis. Šių savybių negali neturėti štai šitos 
gėlės šitas lapas; kiekviena atskira lapo dalis turi visas sa- 
vybes, kurias turi visas lapas. Lygiai taip pat auksas kiek- 
viename savo taške turi visas savo savybes, neišskaidytas 
ir nepadalintas. Mes neprieštaraujame, kad jusliniuose 
daiktuose tokia įvairovė būna išvien, tačiau dvasiniuose 
dalykuose skirtingumas dažniausiai suprantamas kaip 
priešingumas. Mes nematome jokio prieštaravimo ir nesi- 
jaudiname dėl to, kad gėlės kvapas ir skonis, nors jie ski- 
riasi vienas nuo kito, vis dėlto yra gėlės vienis, mes jų ne- 
priešiname vienas kitam. Tik samprotis, samprotaujantis 
mąstymas laiko nesuderinamu dalyku tai, kas skirtinga. Pa- 
vyzdžiui, materija yra vientisa arba erdvė yra tolydi ir ne- 
pertraukiama, ir mes lygiai taip pat galime tarti, kad erd- 
vėje yra tam tikri taškai. Materija yra sąryšinga, bet ją ga- 
lima skaidyti ir iki begalybės dalinti, ir tada sakoma, kad 
materija susideda iš atomų, taškelių, taigi kad ji netolydi. 
Taip abi apibrėžtys būna kaip viena. Samprotis jas laiko 
viena kitą panaikinančiomis: „Materija yra arba tolydi, ar- 
ba diskreti“; o iš tikrųjų ji turi abi apibrėžtis. 

Arba antai mes sakome apie Žmogų, kad jis yra laisvas; 
kita apibrėžtis yra būtinybė. „Jeigu dvasia yra laisva, tai 
žmogus nepavaldus būtinybei“; ir vice versa, „jo valia, mas- 
tymas apibrėžti būtinybės, taigi jie nelaisvi ; taigi sakoma: 
„vična šalina kita“. Šiuo atveju skirtingumas suprantamas 
kaip viena kitą naikinančios, o ne kaip konkretybę sukurian- 
čios priešybės. Tiesa ir dvasia yra konkrečios, jų apibrėžtys 
yra laisvė ir būtinybė. Taigi teisingas požiūris yra šis: dva- 
sia yra laisva savo būtinybėje ir tik joje suranda laisvę, o jos 
būtinybė glūdi tik laisvėje. Šiuo atveju mums sunkiau teig- 
ti vienybę. Žinia, esama ir tokio egzistavimo, kuris vienaša- 
liškai priklauso būtinybei; tai gamtos daiktai. Todėl gamta 
yra abstrakti, ji nepasiekia tikro egzistavimo, bet tai nereiš- 

kia, kad tai, kas abstraktu, visai neegzistuoja. Pavyzdžiui, 
raudonis yra abstraktus juslinis vaizdinys, ir kai paprasta są- 
monė kalba apie raudonį, ji nemano, kad turi reikalą su abst- 
rakcija. Bet rožė, kuri yra raudona, yra konkretus raudonis, 
iš kurio galima visaip išskirti ir izoliuoti abstrakčius dalykus. 
Laisvė taip pat gali būti abstrakti laisvė be būtinybės; tokia 
netikra laisvė yra savivalė, ir kaip tik todėl ji yra savęs prie- 
šybė, yra sąmonės neturintis ryšys, tuščia nuomonė apie 
laisvę, taigi tik formali laisvė. 

Trečia, vystymosi vaisius yra judėjimo rezultatas. Kadan- 
gi jis yra tik vienos pakopos rezultatas, tai kaip šios pako- 
pos pabaiga jis kartu yra kitos vystymosi pakopos pradžia, 
jos pradinis taškas. Todėl Goethe yra teisingai pasakęs: „Kū- 
rinys visuomet vėl virsta medžiaga . Materija, iš kurios kaž- 
kas jau padaryta, kuri jau įgijo formą, vėl tampa materija 
naujai formai. Dvasia eina į save ir padaro save objektu, ir 
jos mąstymo kryptis jai suteikia minties formą ir apibrėžtu- 
mą. Šita sąvoka, kuria ji save suprato ir kuri yra ji pati, šitas 
jos kūrinys, šita jos būtis vėl nuo jos atskiriama, vėl pada- 
roma jos objektu, vėl stumia jos veiklą. Taip šį veikimą for- 
muoja anksčiau suformuoti dalykai, suteikia jam daugiau 
apibrėžčių, daro jį savyje labiau apibrėžtą, išplėtotą ir gilų. 
Šitas judėjimas, kaip konkretus judėjimas, yra vystymosi 
procesų seka, kuriuos mes turime įsivaizduoti ne kaip tie- 
sią liniją, nusidriekiančią į abstrakčią begalybę, o kaip ap- 
skritimą, kaip sugrįžimą į save. Šito apskritimo periferijoje 
esama daugybės apskritimų; visuma yra didžioji į save su- 
grįžtanti vystymosi procesų seka. 


c. Filosofija kaip konkretybės vystymosi pažinimas 
Bendrais bruožais išaiškinęs konkretybės prigimtį, dar 
noriu pridurti apie jos reikšmę, kad tiesa, būdama apibrėž- 


ta pati savyje, turi polinkį vystytis. Tik gyva, dvasiška ne- 
rimsta savyje, vystosi. Taigi idėja - konkreti savaime ir save 

vystanti - yra organiška sistema, visybė, kurioje glūdi dau- 
gybė pakopų ir momentų. 

Tad filosofija pati sau yra šio vystymosi pažinimas ir, kaip 
sąvokinis mąstymas, pati yra šitas mąstantis vystymasis. Juo 
toliau šitas vystymasis yra nužengęs, juo tobulesnė yra fi- 
losofija. 

Be to, šitas vystymasis yra nukreiptas ne laukan, ne į iš- 
Ore, o šitas į visas puses besiplečiantis vystymasis yra ir éji- 
mas vidun, t. y. bendroji idėja visada būna pagrindas ir vi- 
sada būna visa apimanti ir nekintama. 

Kadangi filosofinės idėjos išėjimas iš savęs jai vystantis 
yra ne tik pasikeitimas, virtimas kažkuo kita, bet ir ėjimas į 
save pačią, savęs gilinimasis į save, tai, žengdama tolyn, iki 
tol bendra, neapibrėžta idėja pasidaro apibrėžtesnė; toles- 
nis idėjos vystymasis ir jos didesnis apibrėžtumas yra tas 
pat. Čia esama didžiausio ekstensyvumo ir didžiausio inten- 
syvumo - ekstensyvumas kaip vystymasis nėra išsisklaidy- 
mas ir suirimas, o yra susitelkimas, kuris juo stipresnis ir in- 
tensyvesnis, juo tįsumas, tai, kas laikoma sutelkta, yra gau- 
sesnis ir platesnis. 

Tokie yra abstraktūs teiginiai apie idėjos prigimtį ir jos 
vystymąsi. Tokia yra moderni filosofija: ji yra viena idėja 
ir kaip visuma, ir kaip visi jos nariai, panašiai kaip gyva- 
me individe viena gyvybė, vienas pulsas muša visuose jos 
nariuose. Visos filosofijoje pasireiškiančios dalys ir jų sis- 
teminis ryšys kyla iš vienos idėjos; visos tos atskiros dalys 
tėra šitos vienos gyvybės veidrodis ir atspindys; jos yra tik- 
ros tik šioje vienybėje, o jų skirtumai, visos jų įvairios api- 
brėžtys pačios tėra idėjos išraiška ir joje glūdinti forma. To- 
dėl idėja yra centras, kuris kartu yra periferija, ji yra švie- 
sos šaltinis, ir kad ir kaip jis trykštų, vis dėlto neišsklinda 
už savo ribų, o išlieka savyje esantis ir imanentiškas. Taigi 
ji yra sistema būtinybės, savo pačios būtinybės, kuri todėl 
taip pat yra ir jos laisvė. 

3. Filosofijos istorijos sąvokos išdavos 


Taigi filosofija yra besivystanti sistema, tokia pat yra ir fi- 
losofijos istorija; tatai yra svarbiausias dalykas, pagrindinė 
sąvoka, kuri bus nagrinėjama šiose filosofijos istorijos pa- 
skaitose. 

Kad tai paaiškintume, iš pradžių turime parodyti skirtu- 
mą, kuris gali atsirasti vystymosi pasireiškimo būde. Minties 
raidoje skirtingos pakopos gali atsirasti arba suvokiant bū- 
tinybę, kuri sąlygoja kiekvienos naujos pakopos atsiradimą 
ir kuriai veikiant pasirodo tik ši apibrėžtis ir tik ši forma, ar- 
ba tai gali vykti be šio suvokimo, kaip natūralus, tariamai at- 
sitiktinis radimasis, vykstantis tokiu būdu, kad sąvoka iš vi- 
daus veikia pagal savąjį nuoseklumą, bet tas nuoseklumas 
yra neišreikštas. Taip yra gamtoje - antai tokiose vystymosi 
pakopose, kai formuojasi šakos, lapai, žiedai, vaisiai, kiek- 
vienas tas dalykas atsiranda pats sau, bet šitą išsiskleidimo 
seką nulemia ir apibrėžia vidinė idėja; arba vaikui bręstant 
paprastai ir natūraliai vienas po kito atsiranda fiziniai įgū- 
džiai ir pirmučiausia dvasinės galios, todėl tėvams, kurie pir- 
mą Sykį susiduria su tokiais dalykais, atrodo, kad jie mato 
stebuklą, kur viskas iš vidaus čia ir dabar atsiskleidžia, ir vi- 
sa šitų reiškinių virtinė turi tik laikinės sekos formą. 

Vienas iš šio radimosi būdų - nuoseklus formų atsklei- 
dimas, mąstomos, pažintos apibrėžčių būtinybės pavaizda- 
vimas, yra pačios filosofijos uždavinys ir reikalas; kadangi 
šiuo atveju mums rūpi tik grynoji idėja, o ne jos tolesnė 
ypatingybe paženklinta forma kaip gamta ir dvasia, tai mi- 
nėtasis pavaizdavimas visų pirma yra loginės filosofijos už- 
davinys ir reikalas. Bet kitas radimosi būdas, kai skirtingos 
pakopos ir vystymosi momentai atsiskleidžia laike kaip 
įvykiai tam tikroje vietoje, vienoje ar kitoje tautoje, esant 
tam tikroms politinėms aplinkybėms ir tam tikroms jų 
komplikacijoms, trumpai tariant - tam tikra empirine for- 
ma, - jau yra reginys, kurį mums atidengia filosofijos isto- 

rija. Toks požiūris į šį mokslą yra vienintelis jos vertas; jis 
yra teisingas pats savaime dėl paties dalyko sąvokos, o kad 
jis toks pat yra ir tikrovėje, tai parodys ir patvirtins pačios 
šios istorijos studijos. 

Remdamasis šita idėja aš teigiu, kad filosofijos sistemų 
seka istorijoje yra ta pati kaip ir idėjos sąvokinių apibrėžčių 
loginio išplėtojimo seka. Aš teigiu, kad jeigu iš filosofijos is- 
torijoje iškylančių sistemų pagrindinių sąvokų visiškai pa- 
šalinsime jų išorinę formą, jų taikymą ypatingybei ir pan., 
tai gausime pačios idėjos skirtingų pakopų apibrėžtį jos lo- 
ginėje sąvokoje. Ir atvirkščiai, loginėje raidoje įžvelgsime is- 
torinių reiškinių tėkmės pagrindinius bruožus; Žinia, reikia 
mokėti atpažinti šias grynąsias sąvokas iš jų istorinių formų. 
Be to, tam tikru atžvilgiu istorijos seka laike skiriasi nuo 5ą- 
vokos tvarkos sekos; tačiau jei užsimotume nuodugniai at- 
skleisti šį skirtumą, nuklystume nuo savo tikslo. 

Vienu žodžiu, iš to, kas pasakyta, plaukia, jog filosofijos 
istorijos studijos yra pačios filosofijos studijos, ir kitaip ne- 
gali būti. Kas studijuoja fizikos, matematikos ir t. t. istoriją, 
tas juk susipažįsta ir su pačia fizika ar matematika. Tačiau 
kad toje empirinėje formoje ar reiškinyje, kuriuo filosofija 
pasirodo istorijoje, atpažintume jos raidą kaip idėjos vysty- 
mąsi, jau turime būti pažinę tą idėją, taip kaip vertinant 
žmogaus veiksmus jau būtina turėti supratimą, kas yra tei- 
singa ir privalu. Priešingu atveju, o tai matome daugelyje fi- 
losofijos istorijos veikalų, prieš idėjos neturinčias akis atsi- 
vers tik chaotiška nuomonių gausybė. Įrodyti jums šitą idė- 
ją ir ja remiantis aiškinti reiškinius - toks yra filosofijos 
istorijos dėstytojo uždavinys. Kadangi stebėtojas iš anksto 
turi turėti dalyko sąvoką, kad ją galėtų įžvelgti to dalyko 
reiškinyje ir galėtų teisingai interpretuoti objektą, mūsų ne- 
turėtų stebinti, kad esama tokių lėkštų filosofijos istorijų, 
kad jose filosofinių sistemų seka pateikiama tik kaip nuo- 
monių, suklydimų, minties žaismo seka, net jei tai būtų toks 
žaismas, kuriam išgalvoti reikėjo daug sąmojo, dvasios pa- 

stangų ir visokiausių pagirtinų formos dalykų. Bet kaip to- 
kie istorijos rašytojai, kurie neturi filosofinio požiūrio, gali 
suprasti ir išdėstyti tai, kas yra protu pagrįstas mąstymas? 

Iš to, kas buvo pasakyta apie formalią idėjos prigimtį, aiš- 
kėja, kad tik filosofijos istorija, kuri suvokiama kaip minė- 
toji idėjos vystymosi sistema, verta mokslo vardo (tik todėl 
aš tuo užsiimu ir skaitau apie tai paskaitas), nes mokslas tai 
ne įvairių žinių rinkinys. Tik kaip protu pagrįsta reiškinių 
seka, kurios pačios turinys yra protas ir jo atsiskleidimas, — 
tik kaip tokia pati ši istorija gali būti protinga ir pateikti sa- 
ve kaip protingą dalyką. Kaip galėtų viskas, kas atsitinka 
proto srityje, nebūti savaime protinga? Juk turi būti protin- 
gas tikėjimas, kad žmonių gyvenimą valdo ne atsitiktinu- 
mas; todėl filosofijos reikalas yra pažinti, kad filosofijos is- 
toriją, kadangi pačios filosofijos reiškinys yra istorija, apibrė- 
žia tik idėja. 

Šiomis iš anksto pateikiamomis bendrosiomis sąvokomis 
apibrėžėme kategorijas, kurių konkretų taikymą filosofijos 
istorijai mums būtina aptarti. Šis taikymas išryškins reikš- 
mingiausius tos istorijos aspektus. 


a. Įvairių filosofijų vystymasis laike 


Pirmasis klausimas, kuris iškyla nagrinėjant filosofijos 
istoriją, tai klausimas apie tą idėjos reiškimosi skirtumą, 
kuris ką tik buvo aptartas; tai klausimas, kodėl filosofija pa- 
sirodo kaip vystymasis laike ir turi istoriją. Atsakymas į šį 
klausimą veda į laiko metafiziką, todėl mes nukryptume 
nuo tikslo, kuris čia yra mūsų objektas, jei neapsiribotume 
tik tais momentais, kurie yra svarbūs atsakant į minėtąjį 
klausimą. 

Apie dvasios esmę jau buvo pasakyta, kad dvasios būtis 
yra veikimas. Gamta yra tokia, kokia ji yra, todėl jos kitimai 
yra tik pasikartojimai, o jos judėjimas - tik sukimasis ratu. 
Tolesnis dvasios veiksmas - pažinti save. Aš pats esu netar- 

piškai, bet toks aš esu tik kaip gyvas organizmas, o kaip dva- 
sia aš esu tik tiek, kiek žinau save. Tv% ceauTroOv, pažink 
save, - šis užrašas ant žinančio dievo šventyklos Delfuose 
yra absoliutus priesakas, išreiškiantis dvasios prigimtį. Bet 
sąmonėje kaip jos esmė glūdi tai, kad aš sau esu objektas. 
Šiuo absoliučiu sprendimu, šiuo manęs atskyrimu nuo ma- 
nęs paties dvasia suteikia sau esatį, teigia save kaip išorišką 
sau pačiai, taigi ji prisiima išoriškumą, kuris juk yra bendras, 
skiriamasis gamtos egzistavimo būdas. Tačiau vienas iš iš- 
oriškumo būdų yra laikas. Smulkiau ši forma aptariama 
gamtos filosofijoje, taip pat baigtinės dvasios filosofijoje. 
Šita esatis, taigi ir būtis laike, yra momentas ne tik atski- 
ros sąmonės apskritai, kuri kaip tokia iš esmės yra baigtinė, 
bet ir filosofinės idėjos vystymosi mąstymo elemente. Nes 
idėja, kuri mąstoma jos rimtyje, veikiausiai nepriklauso lai- 
kui; mąstyti ją kaip rimtį, laikytis jos kaip netarpiško daly- 
ko - tai reiškia laikyti ją vidine įžvalga. Bet idėja kaip kon- 
kretybė, kaip skirtumų vienybė iš esmės, kaip minėta, nėra 
rimtis, o jos esatis iš esmės nėra įžvalga, priešingai, kaip iš- 
siskyrimas savyje, taigi vystymasis, ji pati savyje įgyja esatį 
ir išoriškumą mąstymo elemente; todėl grynoji filosofija 
mąstyme pasirodo kaip laike besiskleidžianti egzistencija. 
Bet pats šis mąstymo elementas yra abstraktus, jis yra atski- 
ros sąmonės veikla. Tačiau dvasia yra ne tik atskira, baigti- 
nė sąmonė, bet ir savyje visuotinė, konkreti dvasia. Šita kon- 
kreti visuotinybė apima visus išvystytus būdus ir puses, ku- 
riuose dvasia, remdamasi idėja, sau yra ir tampa objektu. 
Taigi dvasios mąstantis savęs supratimas kartu yra išsivys- 
čiusios, visuminės tikrovės pripildyta pažanga, kuri skinasi 
kelią ne individo mąstyme ir pasireiškia ne atskiroje sąmo- 
nėje, o pasirodo pasaulinėje istorijoje kaip savo formų tur- 
tingumu save atskleidžianti visuotinė dvasia. Todėl šitam 
vystymuisi būdinga tai, kad viena idėjos forma, viena jos pa- 
kopa įsisąmoninama vienos tautos, ir šita tauta bei šitas lai- 
kas išreiškia tik šitą formą, kurioje tauta sukuria savo uni- 

versumą ir užtikrina savo padėtį; o aukštesnė pakopa po 
daugelio šimtmečių iškyla kitoje tautoje. 

Taigi jei mes laikysimės šitų konkretybės ir vystymosi api- 
brėžčių, tai įvairumo prigimtis įgys visiškai kitą prasmę, ir 
tada tauškalai apie filosofijų skirtingumą kaip apie sustin- 
gusius, nepajudinamus, galutinai atsijusius dalykus iškart 
neteks bet kokio pagrindo ir bus atmesti. Puikybė mano, kad 
tokie tauškalai - tai neįveikiamas ginklas prieš filosofiją ir, 
didžiuodamasi tokiomis varganomis apibrėžtimis (tikrai el- 
getiškas išdidumas!), praranda net tą menką dalyką, kurį tu- 
ri ir Žino, - šiuo atveju įvairovę, skirtingumą. Juk tai kate- 
gorija, kurią kiekvienas supranta, kuri niekam nekelia abe- 
jonių, taigi yra žinoma, ir kiekvienas mano, kad jeigu jis ją 
turi ir ja naudojasi, tai jau savaime aišku, kad jis žino, kas 
tai yra. Bet tie, kurie įvairovę laiko absoliučiai nekintama 
apibrėžtimi, nežino jos prigimties ir dialektikos. Įvairovė 
srūva, ji iš esmės turi būti suvokiama kaip judanti vystyme- 
si — kaip praeinantis jo momentas. Konkreti filosofijos idėja 
yra vystymosi veikla, atskleidžianti joje slypinčius skirtu- 
mus. Šitie skirtumai yra mintys apskritai, nes mes kalbame 
apie vystymąsi mąstyme. Idėjoje glūdintys skirtumai teigia- 
mi kaip mintys; tai pirma. Antra - šitie skirtumai turi atsi- 
rasti, vienas čia, kitas ten. Kad jie tai galėtų, jie turi būti vi- 
suma, visybė, juose turi būti idėjos visybė. Tik tai, kas kon- 
kretu, yra ta tikrovė, kurioje glūdi skirtumai; todėl skirtumai 
būna kaip visiškos formos. 

Toks visiškas minties įforminimas (Gestaltung) yra filo- 
sofija. Bet kiekvienoje skirtingoje filosofijoje glūdinti idėja 
būna savitos formos. Galima pasakyti: forma nesvarbu, svar- 
biausia turinys, idėja. Berods, taip manyti teisinga, kai taria- 
ma, kad skirtingose filosofijose idėja glūdi skirtinga forma - 
ta prasme, kad šios formos esančios atsitiktinės. O iš tikrų- 
jų jos yra labai svarbios. Šios formos yra ne kas kita, o pa- 
matiniai pačios idėjos skirtumai; idėja tik juose yra tai, kas 
ji yra, taigi jai jie yra esminiai, jie yra idėjos turinys. Turi- 

nys išsiskaido ir taip būna kaip forma. Bet apibrėžčių įvai- 
rovė, kuri čia iškyla, esti ne neapibrėžta, o būtina; formos in- 
tegruojasi į visuminę formą. Tai pamatinės idėjos apibrėž- 
tys; visos kartu jos sudaro visumą. Kadangi tos apibrėžtys 
yra išsiskaidžiusios, tai jos susijungia ne savyje, o mumyse, 
kurie jas stebime. 

Kiekviena sistema turi vieną apibrėžtį, tačiau negalimas 
daiktas, kad ji būtų atskirta nuo kitų apibrėžčių. Visas api- 
brėžtis turi ištikti jų likimas, - jos sujungiamos viena su 
kita ir pažeminamos į momentų lygmenį. Būdas, kuriuo 
kiekviena iš jų teigia save kaip savarankišką, vėl įveikia- 
mas; po ekspansijos prasideda kontrakcija - atkuriama vie- 
nybe, iš kurios jos buvo kilusios. Tai trėčia, ir tai savo ruoZ- 
tu gali būti tik tolesnio vystymosi pradžia. Gali atrodyti, 
kad šitas judėjimas nusitęsia į begalybę. Bet jis turi abso- 
liutų tikslą, ir tai mums paaiškės vėliau. Tenka padaryti 
daugybę posūkių, kol dvasia, jsisamonindama save, save 
išlaisvina. Vadovaujantis šituo vieninteliu vertingu požiū- 
riu į filosofijos istoriją, turi būti tyrinėjama save suvokian- 
čio proto šventovė. Ją protingai pastatė vidinis meistras, ir 
pastatė ne taip, kaip žydai arba masonai stato Saliamono 
šventyklą. 

Didžioji prielaida, kad ir šituo požiūriu pasaulyje viskas 
vyko protingai, ta prielaida, kuri filosofijos istorijai sutei- 
kia tikrą interesą, yra ne kas kita, o tikėjimas Apvaizda, tik 
kitokiu būdu. Geriausia pasaulyje yra tai, ką sukuria min- 
tis. Todėl nederėtų manyti, kad protas yra tik gamtoje, o 
ne dvasios pasaulyje. Tas, kuris įvykius dvasios srityje - o 
tai yra filosofijos sritis — laiko atsitiktiniais, rimtai netiki 
dieviškuoju pasaulio valdymu, ir jo tikėjimas Apvaizda yra 
tuščios šnekos. 

Žinoma, reikia daug laiko - šiuo atveju laiko trukmė gali 
stebinti, - kad dvasia galėtų sukurti filosofiją. Jei laiko 
trukmė apskritai negali nepriblokšti, tai ji juoba stebina pa- 
viršutiniškai samprotaujančius žmones, taip kaip stebina dy- 

dis erdvių, apie kurias kalbama astronomijoje. O kai kalba- 
ma apie pasaulinės dvasios lėtumą, nereikia užmiršti, kad jai 
nebūtina skubėti ir kad ji turi pakankamai laiko - „tūkstantis 
metų - kaip viena diena“; ji turi laiko, nes ji pati anapus lai- 
ko, nes ji amžina. Vienadieniai efemerai pristinga laiko ir ne- 
pasiekia daugybės savo tikslų (o kas nemiršta taip ir nespė- 
jęs pasiekti savo tikslu?). Dvasiai užtenka ne tik laiko — juk 
ne tik laiką būtina eikvoti sąvokai įgyti, - ši kainuoja ir dau- 
gelį kitų dalykų. Jai nesvarbu net tai, kad ji šitam savęs įsisą- 
moninimo darbui panaudoja ne vieną žmonių kartą, kad ji 
panaudoja ir tai, kas kyla, ir tai, kas smunka. Ji pakankamai 
turtinga, kad galėtų taip išlaidauti, ji dirba savo darbą stam- 
biu mastu, jai užtenka tautų ir individų tokiam eikvojimui. 
Pasak banalaus teiginio: gamta į savo tikslą eina trumpiau- 
siu keliu; tai teisinga, tačiau dvasios kelias - tai tarpinės 
grandys, apylanka. Laikas, pastangos, sąnaudos - šitokios 
baigtinio gyvenimo apibrėžtys šiuo atveju netinka. Mums 
taip pat nevalia nekantrauti dėl to, kad tas ar kitas ypatin- 
gas dalykas negali atsirasti jau dabar, kad šito ar ano daly- 
ko dar nėra; pasaulinės istorijos pažanga neskubi. 


b. Pritaikymas filosofijos istorijos traktavimui 


Pirmoji išvada iš to, kas pasakyta, yra ta, kad filosofijos 
istorijos visetas yra savyje būtina, nuosekli pažanga; ji yra 
savyje protinga ir savo idėjos apibrėžta. [Zengus į filosofiją, 
atsitiktinumo reikia atsisakyti. Sąvokos vystymasis yra bū- 
tinas procesas ir filosofijoje, ir jos istorijoje. Valdantysis pra- 
das čia yra vidinė formų dialektika. Baigtiniai dalykai dar 
nėra tikri, tokie, kokie turėtų būti; kad jie egzistuotų, būti- 
nas apibrėžtumas. Bet vidinė idėja suardo šitas baigtinės for- 
mas. Filosofija, kuri neturi absoliučios, turinį atitinkančios 
formos, turi pasitraukti, nes jos forma yra netikra. A priori 
pažanga yra būtina. Šitai filosofijos istorija patvirtina savo 
pavyzdžiu. 

Antroji apibrėžtis, kuri plaukia iš ankstesnio nagrinėjimo, 
yra ta, kad kiekviena filosofija buvo ir tebėra būtina, nė vie- 
na iš jų neišnyko, o visos jos išliko filosofijoje kaip tvirtinan- 
tys visumos momentai. Bet mes turime skirti šių filosofijų 
ypatingą principą kaip tokį nuo to principo realizavimo vi- 
soje pasaulėžiūroje. Principai išliko, naujausioji filosofija yra 
visų ankstesnių principų rezultatas, todėl nė viena filosofi- 
ja nėra paneigta. Tai, kas buvo paneigta, yra ne ankstesnės 
filosofijos principas, o tai, kad šitas principas yra galutinis 
dalykas, absoliuti apibrėžtis. Pavyzdžiui, atomistinė filoso- 
fija priėjo prie apibrėžties, kad atomas yra absoliutas, kad 
jis yra nedalomas vienis, o tai pagal gilesnį požiūrį reiškia 
individualumą, subjektyvumą; kadangi grynasis vienis yra 
abstrakti būtis sau, tai absoliutas suprantamas kaip be galo 
daug vienių. Atomistinis principas buvo paneigtas, mes ne- 
same atomistai. Dvasia taip pat yra sau esantis vienis, ato- 
mas, bet tai yra skurdi apibrėžtis. Toks vienis neišreiškia ab- 
soliuto, bet šis principas irgi išliko, tik jis nebėra visa abso- 
liuto apibrėžtis. Toks neigimas būdingas visiems vystymosi 
procesams. Medžio vystymasis yra sėklos neigimas, žiedai 
paneigia lapus, parodo, kad jie nėra aukščiausia ir tikra me- 
džio egzistencija. Galop Žiedus paneigia vaisius, tačiau pas- 
tarasis negali įgyti tikrovės, nepraėjęs visų ankstesniųjų pa- 
kopų. Taigi požiūryje į tam tikrą filosofiją turi būti ir teigi- 
mas, ir neigimas, tik tada mes su ta filosofija elgsimės 
teisingai. Teigimas atpažįstamas vėliau, ir gyvenime, ir 
moksle; paneigti lengviau negu pateisinti. 

Trečia, mes ypač apsiribosime principų nagrinėjimu. Kiek- 
vienas principas vyravo tam tikrą laiką; pasaulėžiūros vise- 
to išdėstymas šia forma vadinamas filosofine sistema. Su 
šiuo viseto išdėstymu taip pat būtina susipažinti. Bet kai 
principas dar abstraktus, nepakankamas, jis negali būti 
orientyras, padedantis suvokti formas, kurios priklauso mū- 
sų pasaulėžiūrai. Pavyzdžiui, skurdi vienio apibrėžtis nepa- 
jėgia išsakyti dvasios gelmės. Kartezijaus apibrėžtys yra to- 

kios, kad labai gerai tinka mechanizmams, bet tik jiems; o 
kitų pasaulėžiūros sričių, pavyzdžiui, augalų ir gyvūnų pa- 
saulio, vaizdavimas su jų pagalba netenkina, todėl jis yra ne- 
įdomus. Todėl mes nagrinėjame tik šių filosofijų principus, 
o konkrečiose filosofijose turime atsižvelgti ir į pagrindines 
išvadas bei taikymą. Filosofijos, kurių principas vaidina ne 
svarbiausią vaidmenį, yra nenuoseklios; jose gali būti gerų 
įžvalgų, bet šios prasilenkia su jų principais. Antai Plato- 
no,Timajuje" regime gamtos filosofiją, kurios pateikimas 
empirijos požiūriu yra skurdus, nes jos principas tam buvo 
nepakankamas; už gilias įžvalgas, kurių čia netrūksta, mes 
turime būti dėkingi ne principui. 

Ketvirta. Iš viso to apie filosofijos istoriją galima pasaky- 
ti, kad joje, nors ji ir yra istorija, mes turime reikalą ne su 
praeities dalykais. Šios istorijos turinys yra moksliniai pro- 
tingumo produktai, o jie nėra trumpaamžiai dalykai. Tai, kas 
šiame lauke sukuriama, yra tiesa, o tiesa yra amžina, ne to- 
kia, kuri vienu laiku egzistuoja, o kitu nebe. Ir kūnai dva- 
sių, kurios yra šios istorijos veikiantieji asmenys, ir jų laiki- 
nas gyvenimas (tai išoriniai filosofų likimai) jau praėjo, bet 
jų kūriniai (mintys, principai) nenuėjo jų pėdomis, nes pro- 
tingas tų kūrinių turinys nėra jų vaizduotės sukurtas, nėra 
jų išgalvotas pramanas. (Filosofija nėra somnambulizmas, ji 
greičiau yra budriausia sąmonė.) Tų veikiančiųjų asmenų vi- 
sas nuopelnas yra tas, kad tai, kas protinga savaime, jie iš- 
traukė iš dvasios gelmių, kur šie dalykai iš pradžių egzistuo- 
ja tik kaip substancija, kaip vidinė esmė, - į dienos šviesą ir 
perkėlė į sąmonę, į žinojimą; tai tarsi laipsniškas pabudimas. 
Todėl šių herojų nuopelnai ne tik sukrauti prisiminimų 
šventovėje kaip praeities vaizdai, bet ir būna dabar, yra to- 
kie pat dabartiški, tokie pat gyvi kaip tada, kai atsirado. 
(Principas nepraėjo; mes patys jame turime būti dabartiški.) 
Tai padariniai ir kūriniai, kurių nesugriovė ir nesunaikino 
vėliau pasirodžiusieji. Elementas, kuriame jie išlieka, yra ne 
drobė, ne marmuras, ne popierius, ne vaizduotė ar atmin- 

tis, patys laikini arba laikinumą auginantys elementai, - toks 
elementas yra mąstymas (sąvoka), nepraeinanti dvasios es- 
mė, kurios nepasiekia nei kandys, nei vagys. Mąstymo už- 
pelnas kaip mąstymo sugestija yra pati dvasios būtis. Todėl 
šitas pažinimas nėra mokslingumas, tai ne žinios apie mi- 
rusius, palaidotus ir sutrūnijusius dalykus; filosofijos istori- 
ja turi reikalą su tuo, kas nesensta, kas dabartiška ir gyva. 


c. Tikslesnis filosofijos istorijos palyginimas 
su pačia filosofija 


Mes galime pasisavinti visus lobius, pasklidusius po įvai- 
rius laikus. Nagrinėjant filosofijų eilę, būtina parodyti, ko- 
kiu būdu ji yra paties filosofijos mokslo sistema. Galima ma- 
nyti, kad filosofijos tvarka idėjos pakopose yra kitokia ne- 
gu toji, pagal kurią šios sąvokos atsirado laike. Apskritai 
paėmus, tvarka yra ta pati, nors nereikėtų išleisti iš akių vie- 
no skirtumo. Pradžia yra tai, kas yra savaime, kas netarpiš- 
ka, abstraktu, visuotina, kas dar nepažengę pimyn. Tai, kas 
labiau konkretu ir labiau turtinga, atsiranda vėliau; pirmi- 
niai dalykai yra labiausiai neturtingi apibrėžčių. Gali atro- 
dyti, kad tai prieštarauja pradiniam įspūdžiui, bet filosofi- 
niai vaizdiniai dažnai būna tikros priešingybės tam, kas, 
kaip manoma, turėtų atsispindėti įprastiniame vaizdinyje, 
tačiau šito nenorima pastebėti. Galima pamanyti, kad tai, 
kas yra pati pradžia, yra tai, kas konkretu. Antai vaikas jau 
savo prigimties pradine visybe yra konkretesnis. Mes įsi- 
vaizduojame, kad vyras yra apribotas, jau nebe visybiškas, 
gyvena abstraktų gyvenimą. Vyras vadovaujasi apibrėžtais 
tikslais, veikia ne visa siela ir ne visa širdimi, o yra išsiskai- 
dęs į daugybę abstrakčių atskirybių; priešingai, vaikas, jau- 
nuolis veikia iš visos širdies. Jausmas ir žiūra yra pirmas da- 
lykas, mąstymas - paskutinis, todėl jausmas mums atrodo 
konkretesnis negu mąstymas, abstraktumo, bendrybių veik- 
la. Iš tikrųjų yra priešingai. Žinoma, juslinė sąmonė apskri- 

tai konkretesnė, ir nors ji skurdžiausia mintimis, bet turtin- 
giausia turiniu. Taigi gamtinę konkretybę turime skirti nuo 
minties konkretybės, kuri savo ruožtu yra skurdi juslumo 
požiūriu. Vaikas yra abstrakčiausias, taigi skurdžiausias min- 
čių; lyginant su tuo, kas gamtiška, vyras yra abstraktus, bet 
mąstymo atžvilgiu jis yra konkretesnis negu vaikas. Tiesa, 
vyro tikslas yra abstraktus, nes yra bendro pobūdžio, - pa- 
vyzdžiui, išmaitinti savo šeimą arba tvarkyti tarnybinius rei- 
kalus; bet jis prisideda prie didelės, organiškos visumos, pa- 
laiko ją, jai vadovauja; vaiko veiksmuose vyrauja vaikiškas 
Aš, ir vyrauja dabar, šiuo momentu, o jaunuolio veiksmų pa- 
grindinis tikslas yra subjektyvus lavinimasis ar tiesiog dy- 
kinėjimas. Taigi mokslas yra konkretesnis negu žiūra. 

Jeigu visa tai pritaikysime įvairioms filosofijos formoms, 
tai prieisime prie išvados, kad, pirma, pradinės filosofijos yra 
skurdžiausios ir abstrakčiausios, idėja jose mažiausiai api- 
brėžta, jos neturiningos ir laikosi tiktai visuotinybėse. Tai bū- 
tina žinoti, kad senosiose filosofijose neieškotume daugiau 
negu jose įmanoma rasti. Todėl neturime iš jų reikalauti to- 
kių apibrėžčių, kurias gali pateikti tik gilesnė sąmonė. Pa- 
vyzdžiui, mėginta klausti, ar Talio filosofija yra teistinė, ar 
ateistinė“, ar jis pripažino asmenybinį Dievą, ar tik beasme- 
nę visuotinę būtybę. Čia kalbama apie aukščiausios idėjos 
subjektyvumo apibrėžtį, Dievo asmenybės sąvoką. Toks sub- 
jektyvumas, kurio samprata būdinga mums, yra daug tur- 
tingesnė, daug intensyvesnė, todėl daug vėlesnė sąvoka, ku- 
rios senuosiuose laikuose apskritai neverta ieškoti. Fantazi- 
joje ir vaizduotėje graikų dievai yra asmenybiški, toks pat 
yra ir vienas Dievas žydų religijoje, bet fantazijos vaizdinys 
ir tai, kas sugaunama gryna mintimi bei sąvoka, yra visai 
skirtingi dalykai. Jeigu remsimės dabartiniu vaizdiniu, tai, 
matuodami šiuo gilesniu vaizdiniu, kokią nors senąją filo- 
sofiją pagrįstai galėsime vadinti ateizmu. Tačiau toks pava- 
dinimas bus lygiai taip pat klaidingas, nes mintys, pradžios 
mintys, dar negalėjo būti taip išvystytos kaip dabar, kada 

mes regime šitą jų išvystymą. Atrodo, kad gilumas reiškia 
intensyvumą, bet juo dvasia intensyvesnė, juo ji ekstensy- 
vesné, juo ji išsklidesnė. Didumas čia yra prieštaros, atsky- 
rimo stiprumas; didesnė galia įveikia didesnį skyrimąsi. 

Iš šitos išvados tiesiogiai plaukia, kad - jeigu vystymo- 
si procesas yra vis tolesnis apibrėžimas, o šis yra idėjos jsi- 
gilinimas į save ir savęs suvokimas, - vėlesnė, jaunesnė, 
naujesnė filosofija yra labiausiai išvystyta, turtingiausia ir 
giliausia. Joje išsaugota ir glūdi viskas, kas iš pradžių atro- 
do jau praėję, - ji turi būti visos istorijos veidrodis. Tai, kas 
ankstyviausia, yra abstrakčiausia, nes tas pradinis dalykas 
dar nėra pažengęs pirmyn; paskutinis pavidalas, kuris at- 
siranda iš šito judėjimo kaip nepaliaujamo apibrėžimo, yra 
konkrečiausias. Ši išvada nereiškia, ir tai galima pasakyti 
pirmučiausia, kad mūsų laiko filosofija yra pranašesnė; juk 
visais tais išdėstytais dalykais norima pasakyti, kad vėles- 
nių laikų toliau pažengusi filosofija iš esmės yra mąstan- 
čios dvasios ankstesnių darbų rezultatas, kad ją pašaukė ir 
sudaigino tie ankstesni požiūriai, taigi kad ji neprasikalė 
viena pati savaime. 

Kita išvada, kurią čia irgi būtina paminėti, yra ta, kad ne- 
reikia bijoti pasakyti tai, kas išplaukia iš pačios dalyko pri- 
gimties, - kad idėja, taip kaip ji suvokiama ir vaizduojama 
naujausioje filosofijoje, yra labiausiai išvystyta, turtingiausia 
ir giliausia. Aš tai primenu todėl, kad pavadinimas nauja, 
naujesnė, naujausia filosofija labai paplito. Tie, kurie mano, 
kad jie tokiu įvardijimu kažką pasako, juoba lengva ranka 
galėtų ir nukryžiuoti, ir palaiminti daugelį filosofijų, juo la- 
biau jie yra linkę ir krintančioje žvaigždėje, ir žvakėje ma- 
tyti saulę arba paskelbti filosofija kiekvieną plepėjimą, o 
kaip įrodymą pateikti bent jau tai, kad esti daugybė filoso- 
fijų ir kasdien viena iš jų išstumia kitą. Jie net surado kate- 
goriją, kuriai jie priskiria, atrodytų, reikšminga tampančią fi- 
losofiją, ir jos dėka su ta filosofija kaip mat susitvarko; jie 
vadina ją mados filosofija. 

Juokdary, tu vadini tai mada, 
kai vis iš naujo 

Žmogaus dvasia atkakliai švieson 
pakilti veržias. 


Antroji išvada susijusi su senovės filosofijų traktavimu. 
Anas požiūris mus turi sulaikyti nuo kaltinimo, galimo mesti 
šioms filosofijoms, esą jose pasigendama apibrėžčių, kurių 
jų formavimosi metu dar net nebuvo, taip pat nuo to, kad 
joms būtų priskiriamos tokios išvados ir teiginiai, kurių jos 
nedarė ir nemąstė, net jeigu tokie teiginiai iš tikrųjų gali būti 
išvedami iš šitų filosofijų minčių. Būtina laikytis istorinio po- 
žiūrio ir joms priskirti vien tai, ką jos mums tiesiogiai duo- 
da. Daugumoje filosofijos istorijų šito dalyko kaip tik ir 
trūksta; mes matome, kad jos tam ar kitam filosofui priski- 
ria daugybę metafizinių teiginių, pateikia tokių nurodymų, 
kurie turi galioti kaip istoriniai duomenys apie to filosofo 
mintis, nors jis tų minčių niekada negalvojo, nė vienu žo- 
džiu apie jas neužsiminė, ir neišliko jokio tų minčių istori- 
nio pėdsako. Didžiojoje Bruckerio filosofijos istorijoje patei- 
kiama visa eilė - trisdešimt, keturiasdešimt, šimtas - Talio’ 
ir kitų filosofų filosofemų, apie kurias tie filosofai niekada 
nėra užsiminę, nes tai įrodoma istoriškai, taip pat vardijami 
teiginiai, pastiprinti citatomis iš panašaus sukirpimo sam- 
protavimų, kurių būtų galima ilgai ieškoti. Bruckeris papras- 
tą senovės filosofo teiginį papildo visomis išvadomis ir prie- 
laidomis, kurios, remiantis Wolffo metafizikos samprata, ga- 
lėtų suponuoti aną filosofinį teiginį ir plaukti iš jo, - ir toks 
grynas, pats tikriausias pramanas pateikiamas taip, tarsi jis 
būtų tikras istorinis faktas. Senieji filosofai prašyte prašosi 
įvelkami į mūsų refleksijos formą. Bet vystymosi pažanga 
reiškiasi kitaip: epochos, kultūros ir filosofijos kaip tik ir ski- 
riasi tuo, ar tokios refleksijos, tokios minčių apibrėžtys ir są- 
vokų santykiai jau yra įimti į sąmonę, taigi ar sąmonė jau 
pasiekė tokį išvystymą, ar dar ne. Filosofijos istorijoje turi- 

me reikalą tik su tokia minčių raida ir atskleidimu. Apibrėž- 
tys iš tikrųjų gali plaukti iš esamo teiginio, tačiau visai kas 
kita, ar jos jau atidengtos, ar ne; šiuo požiūriu svarbu tik tai, 
ar jau atidengtas viduje glūdintis turinys. 

Todėl mes turime vartoti tik pačių filosofų žodžius, išplė- 
tojimas jau yra minties tolesnės apibrėžtys, kurios dar ne- 
priklauso to filosofo sąmonei. Antai Aristotelis sako Talį tei- 
giant, kad visų daiktų pradas (ėeyn) esąs vanduo. Tačiau pir- 
masis zoyx7 terminą pavartojo Anaksimandras, todėl Talis dar 
nežinojo šitos minties apibrėžties; jis žinojo &pyr, kaip pra- 
džią laike, bet ne kaip pamatinį pradą. Talis į savo filosofiją 
net neįvedė priežasties sąvokos, o juk pirmosios priežasties 
sąvoka yra dar tolesnė apibrėžtis. Esama ištisų tautų, kurios 
šios sąvokos apskritai dar neturi; tam būtina pasiekti aukš- 
tą išsivystymo pakopą. Jei apskritai išsimokslinimo skirtu- 
mas yra atidengtų minties apibrėžčių skirtumas, tai filosofi- 
jai šitas dalykas turi būti dar būdingesnis. Antai, pasak Bru- 
ckerio, Talis pasakęs: Ex nihilo fit nihil, nes Talis moko, kad 
vanduo yra amžinas, todėl jis turįs būti priskirtas prie filo- 
sofų, kurie neigia kūrimą iš nieko. Bet apie tai Talis - bent 
jau istoriškai - nieko nežinojo. Taip pat ponas profesorius 
Ritteris, kuris parašė puikią Jonijos filosofijos istoriją ir ku- 
ris, apskritai paėmus, stengiasi jai nepriskirti svetimų, ne- 
būdingų dalykų, vis dėlto Taliui, atrodo, priskyrė daugiau 
negu istorija leistų manyti. Jis sako*: „Todėl tą požiūrį į gam- 
tą, kurį randame Talio veikaluose, turime pripažinti dinamiš- 
ku. Jis traktavo pasaulį kaip visa apimantį gyvūną, kuris iš- 
sivystė iš sėklos kaip visi gyvūnai, ir šita sėkla, kaip ir visų 
gyvūnų, buvo drėgna arba vanduo. Taigi pagrindinis Talio 
požiūris yra tas, kad pasaulis yra gyva visuma, kuri išsivys- 
tė iš vieno gemalo ir kuri kaip gyvūnai palaiko gyvybę jų 
pirmykštei esmei tinkamu maistu“?. Tai jau visai kas kita, ne- 
gu kalbėjo Aristotelis. Senovės autoriai nepaliko liudijimų, 
kad Talis taip būtų kalbėjęs. Tokia išvada peršasi, bet isto- 
riškai jos neįmanoma patvirtinti. Nevalia, remiantis tokio- 

mis išvadomis, versti tam tikrą senovės filosofiją dalyku, ku- 
ris visiškai skiriasi nuo to, kas jis yra iš tikrųjų. 

Trečia, kaip mąstymo loginėje sistemoje kiekvienas jos da- 
rinys turi savo vietą, nuo kurios tik ir priklauso jo reikšmin- 
gumas, kaip šitas darinys tolesnėje raidoje pažeminamas ir 
paverčiamas vienu iš subordinuotų momentų, taip ir kiek- 
viena filosofija visumos eigoje yra viena iš ypatingų vysty- 
mosi pakopų ir turi savo apibrėžtą vietą, nuo kurios priklau- 
so jos tikroji vertė ir reikšmė. Remiantis šituo apibrėžtumu, 
iš esmės turi būti suprantamas jos ypatingumas, atsižvel- 
giant į šitą vietą, ji turi būti vertinama, nes tik šie dalykai 
sąlygoja teisingą požiūrį į filosofiją. Kaip tik todėl iš jos ne- 
galima reikalauti ir laukti daugiau, negu ji įstengia duoti. Iš 
jos negalima tikėtis, kad ji patenkins tai, ką gali patenkinti 
tik tolesnė pažinimo raida. Mes neturime viltis, kad seno- 
vėje surasime atsakymus į klausimus, kuriuos kelia mūsų sa- 
monė, dabarties pasaulio interesai. Tokie klausimai supo- 
nuoja tam tikrą minties vystymosi lygmenį. Kaip tik todėl, 
kad kiekviena filosofija yra tam tikros vystymosi pakopos iš- 
raiška, ji priklauso savo laikui ir nėra laisva nuo jo ribotu- 
mo. Individas yra savo tautos, savo pasaulio sūnus, jis gali 
pūstis kiek tinkamas, bet vis tiek neperžengs šių ribų. Juk 
jis priklauso visuotinei dvasiai, kuri yra jo substancija ir es- 
mė. Kaip jis galėtų iš jos išeiti? Juk filosofija mąstymu kaip 
tik ir suvokia tą visuotinę dvasią. Filosofija yra dvasios sa- 
vęs pačios mąstymas, taigi jos apibrėžtas substancinis turi- 
nys. Kiekviena filosofija yra tam tikro laiko filosofija, ji yra 
dvasios vystymosi visos grandinės grandis; taigi ji gali pa- 
tenkinti tik tuos interesus, kurie atitinka jos laiką. 

Bet dėl šios priežasties kiekviena ankstesnė filosofija ne- 
patenkina dvasios, kurioje jau glūdi giliau apibrėžta sąvo- 
ka. Tai, ką dvasia nori joje surasti, yra ši sąvoka, kuri jau yra 
jos vidinė apibrėžtis bei jos esaties šaknis ir kuri suvokiama 
kaip mąstymo objektas; dvasia nori pažinti save pačią. Bet 
šitokios apibrėžties idėjos ankstesnėje filosofijoje dar nesa- 

ma. Taip, Platono, Aristotelio ir t. t. filosofija, visos filosofi- 
jos, visada ir dabar yra gyvos savo principais, tačiau filoso- 
fija nebėra tokios formos ir tokios pakopos, kokioje buvo 
Platono ir Aristotelio filosofija. Mes negalime likti prie jų, jų 
neįmanoma atgaivinti. Todėl šiandien nebegali būti platoni- 
kų, aristotelininkų, stoikų ar epikūrininkų. Šių filosofijų at- 
gaivinimas reikštų išsimokslinusios, giliau į save įžengusios 
dvasios sugrįžimą į ankstesnę pakopą. Tačiau ji neleis su sa- 
vimi taip pasielgti, tai būtų neįmanoma, tai būtų tokia pat 
kvailystė, kaip ši, jei vyras panorėtų tapti jaunuoliu arba jau- 
nuolis vaiku ar kūdikiu, nors ir vyras, ir jaunuolis, ir vaikas 
yra tas pats individas. Mokslų atgimimo laikas, nauja žini- 
jos epocha, prasidėjusi XV ir XVI amžiais, ne tik pažadino 
senųjų filosofijų studijas, bet ir siekimą jas atgaivinti. Mar- 
silijus Fičinas buvo platonikas, Kozimas Medičis net įsteigė 
platoniškosios filosofijos akademiją (su profesoriais) ir jos 
vadovu paskyrė Fičiną. Buvo ir grynų aristotelininkų, pa- 
vyzdžiui, Pomponacis; Gassendis vėliau atkūrė epikūrinin- 
kų filosofiją ir filosofavo pagal Epikūrą fizikoje, Lipsijus no- 
rėjo būti stoikas ir t. t. Apskritai remtasi priešingybės požiū- 
riu: senoji filosofija ir krikščionybė, iš kurios ir kurioje dar 
nebuvo išsivysčiusi savarankiška filosofija, laikytos tokios 
skirtingos, kad manyta, jog krikščionybėje negalinti išsivys- 
tyti savarankiška filosofija, kad tai, ką krikščionybėje arba, 
lyginant su krikščionybe, galima laikyti filosofija, esanti vie- 
na iš tų senovės filosofijų, į kurias šiuo požiūriu vėl buvo 
atsigręžta. Bet mumijos, atsidūrusios tarp gyvųjų, subyra. 
Dvasia jau seniai gyveno savyje substanciškesnį gyvenimą, 
seniai buvo sunokinusi savyje gilesnę savęs pačios sąvoką, 
todėl jos poreikis savo mąstymui buvo aukštesnis už tą, ku- 
rį galėjo patenkinti anos filosofijos. Todėl tokį atgaivinimą 
reikia vertinti kaip tarpinę stotį, kurioje pasisavinamos sa- 
lygotos ankstesnės formos, kaip pakartotinį kopimą būtino- 
mis raidos pakopomis, o šis dvasiai dabar visai svetimų prin- 
cipų mėgdžiojimas ir kartojimas (mokymasis iš naujo), ku- 

rio griebiamasi po tokio ilgo laiko tarpo, istorijoje yra trum- 
palaikis, be to, dar ir vykstantis mirusia kalba reiškinys. To- 
kio pobūdžio dalykai - tik vertimai, bet ne originalai, o dva- 
sia pasitenkina tik pažindama savo pačios ištakas. 

Jeigu naujausiais laikais vėl kviečiama grįžti prie kokio 
nors senovės filosofijos požiūrio ir ypač rekomenduojama 
Platono filosofija kaip gelbėjimo priemonė, kaip išeitis iš vė- 
lesnių laikų visokiausių komplikacijų, tai toks grįžimas - jau 
nebe anas nuoširdus pirmasis sugrįžimas. Šitas patarimas 
būti kukliems ištryško iš tos pačios versmės kaip ir siūlymas 
dabartinei šviesuomenei grįžti į Šiaurės Amerikos laukinių 
būklę, į jų papročius ir atitinkamų vaizdinių pasaulį arba 
kaip siūlymas vėl priimti Melchizedeko religiją, kurią Fich- 
te (rodos, savo knygoje „Žmogaus paskirtis“) pavadino gry- 
niausia ir paprasčiausia, todėl, anot jo, mes turėtume prie 
jos sugrįžti. Tokioje atžangoje negalima nepastebėti pradžios 
ir nepajudinamo atramos taško ilgesio; tačiau pastarojo reik- 
tų ieškoti mąstyme ir pačioje idėjoje, o ne tam tikroje auto- 
ritarinėje formoje. Antra vertus, išsivysčiusios, praturtėju- 
sios dvasios grįžimą į tokio pobūdžio paprastumą, t. y. į abst- 
raktumą, į abstrakčią padėtį arba abstrakčias mintis, galima 
laikyti tik priebėga, kurioje gelbstisi bejėgystė, nesijaučianti 
pajėgi susidoroti su turtinga vystymosi medžiaga, matoma 
priešais save ir keliančia mąstymui reikalavimą pasisavinti 
ją, įsigilinti į ją ir ją suvienyti; bėgdamas nuo turtingumo, 
bejėgiškumas ieško išeities skurde. 

Iš to, kas pasakyta, aiškėja, kodėl tų, kurie atsigręžia į se- 
novę, norėdami ją padaryti savo filosofijos šaltiniu (nesvar- 
bu, ar juos į tai pastūmėjo ypatingos rekomendacijos, ar pa- 
traukė Platono, apskritai visos senovės filosofijos šlovė), - 
tokios studijos nepatenkina ir kodėl jie jas užmeta kaip ne- 
pasiteisinusias. Tokios į senovės filosofiją dedamos viltys gali 
pasiteisinti tik iš dalies. Būtina žinoti, ko mes ieškome seno- 
vės arba kokio nors kito apibrėžto laiko filosofijoje, ar bent 
žinoti, kad tokiose filosofijose mes susiduriame su tam tik- 

ra mąstymo vystymosi pakopa ir kad jose yra įsisąmonin- 
tos tik tos dvasios formos ir reikmės, kurios išsitenka šioje 
pakopoje. Naujųjų laikų dvasioje glūdi gilesnės idėjos, ku- 
rioms pažadinti reikia kitokios aplinkos ir sąlygų negu abst- 
rakčioms, neaiškioms ir miglotoms senovės mintims. Pavyz- 
džiui, Platono filosofijoje į klausimus apie laisvės prigimtį, 
nedorybės ir blogio kilmę, Apvaizdą ir t. t. nepateikiamas 
galutinai aiškus filosofinis atsakymas. Apie šiuos dalykus iš 
jo labai gražaus aiškinimo galima įgyti arba populiarių die- 
vobaimingų pažiūrų, arba prieiti prie išvados, kad filosofija 
tuos dalykus turi apeiti lankstu arba kad ji turi traktuoti blo- 
gi, laisvę tik kaip neigiamus dalykus. Bet nei vienas, nei ki- 
tas požiūris nebegali patenkinti dvasios, jei jau tokie klau- 
simai jai iškilo, jei savimonės prieštaravimas joje taip sustip- 
rėjo, kad ji priversta gilintis į tokius interesus. Tas pat 
pasakytina ir apie tokius klausimus kaip pažinimo galia, 
subjektyvumo ir objektyvumo priešybė, nes jie Platono lai- 
kais dar nebuvo iškilę. Aš savyje savarankiškumas, jo būtis 
sau Platonui buvo svetimi. Žmogus dar nebuvo taip sugri- 
Zes į save, dar neteigé savęs sau. Tiesa, subjektas buvo lais- 
vas individas, bet jis save pažinojo tik kaip vieningą su sa- 
VO esme. Atėnietis suvokė save kaip laisvą, Romos pilietis, 
ingenuus, buvo laisvas. Tačiau kad žmogus savaime ir sau yra 
laisvas, laisvas savąja substancija, kaip žmogus gimęs lais- 
vas — to nežinojo nei Platonas, nei Aristotelis, nei Ciceronas, 
nei romėnų teisininkai, nors tik ši sąvoka yra teisės šaltinis. 
Tiktai krikščionybės principe individuali, asmenybinė dva- 
sia iš esmės įgyja begalinę, absoliučią vertę; Dievas nori, kad 
visi žmonės būtų išgelbėti. Krikščionių religija atnešė moks- 
lą, kad prieš Dievą visi žmonės laisvi, kad Kristus Žmones 
išlaisvino, kad jie prieš Dievą lygūs ir išlaisvinti krikščioniš- 
kajai laisvei. Šitos apibrėžtys padaro laisvę nepriklausomą 
nuo kilmės, luomo, išsilavinimo ir t. t., ir vėlesniems laikams 
tai buvo labai daug, - bet jos dar skiriasi nuo tos apibrėžties, 
pagal kurią pati žmogaus sąvoka jį nusako kaip laisvą. Šitos 

apibrėžties nuojauta buvo varomoji paskata ištisus šimtme- 
čius, ištisus tūkstantmečius, ši paskata sukėlė milžiniškus 
perversmus; tačiau sąvoka, įžvalga, kad žmogus iš prigim- 
ties yra laisvas, šitas jo paties savęs Žinojimas yra nesenas. 


B. FILOSOFIJOS SANTYKIS 
SU KITOMIS SRITIMIS 


Filosofijos istorija turi pateikti šį mokslą laiko ir indivi- 
dualybių pavidalu, kurie yra jos statinio pradžia. Tačiau toks 
pateikimas turi atsiriboti nuo išorinės laiko istorijos ir neiš- 
leisti iš akių tik bendro tautos ir laiko charakterio bei ben- 
dros būklės. Bet iš tikrųjų pati filosofijos istorija yra šis cha- 
rakteris ir net aukščiausia jo viršūnė. Ji kuo glaudžiausiai su- 
sijusi su šiuo charakteriu, o tam tikro laiko apibrėžta 
filosofijos forma pati yra tik viena iš jo pusių, vienas iš jo 
momentų. Dėl šito itin glaudaus ryšio būtina tiksliau nagri- 
nėti ir tai, koks yra filosofijos santykis su jos istorine aplin- 
ka, ir ypač tai, kas jai būdinga, į ką tik ir būtina atkreipti dė- 
mesį, atsiejus visa kita, nors ir kaip tai būtų jai artima ir gi- 
miniška. Šitas ne tik išorinis, bet ir esminis ryšys yra 
dvilypis, taigi tą dvilypumą mes ir aptarsime. Viena vertus, 
tai, tiesą sakant, istorinė šio ryšio pusė, antra vertus, tai da- 
lykų ryšys, filosofijos ryšys su religija ir t. t.; i$ to mes įgysi- 
me tikslesnį pačios filosofijos supratimą. 


1. Istorinė šio ryšio pusė 


Paprastai sakoma, kad būtina nagrinėti politinius santy- 
kius, religiją ir t. t., nes jie padarė didelę įtaką tam tikro meto 
filosofijai, o filosofija savo ruožtu irgi padarė įtaką šioms sa- 
lygoms. Bet jeigu pasitenkinsime tokiomis kategorijomis 
kaip „didelė įtaka“, tai tada abi puses susiesime išoriniu ry- 

šiu ir vadovausimės požiūriu, kad jos abi yra savarankiškos. 
Tačiau šiuo atveju mes turime nagrinėti tą santykį kitos ka- 
tegorijos požiūriu, o ne pagal šio santykio pusių įtaką ir po- 
veikį viena kitai. Esminė kategorija šiuo atveju yra visų šių 
skirtingų darinių vienybė, nes šiais skirtingais momentais 
reiškiasi ir skleidžiasi viena dvasia. 


a. Išorinė, istorinė filosofavimo sąlyga 


Visų pirma pastebėtina, kad tam, jog filosofavimas ap- 
skritai galėtų vykti, būtina tam tikra tautos dvasinės kultū- 
ros pakopa. „Tik po to, kai buvo pasirūpinta gyvenimo reik- 
mėmis, pradėta filosofuoti“, - sako Aristotelis; kadangi fi- 
losofija yra laisva, nesavanaudiška veikla, tai iš pradžių turi 
išnykti geismų baimė, sustiprėti, iškilti, įsitvirtinti dvasia sa- 
vyje, turi būti įveiktos aistros, turi pažengti priekin sąmo- 
nė, kad būtų galvojama apie visuotinius dalykus. Todėl fi- 
losofiją galima pavadinti tam tikra prabanga, nes prabanga 
laikomi tie pomėgiai ir užsiėmimai, kurie nepriklauso išori- 
nei būtinybei kaip tokiai. Juk, šiaip ar taip, be filosofijos ga- 
lima apsieiti. Bet kitas klausimas, ką mes vadiname būtinu 
dalyku. Dvasios požiūriu filosofiją galima teigti kaip būti- 
niausią būtinybę. 


b. Istorinis dvasinio poreikio filosofuoti 
atsiradimas 


Nors filosofija kaip mąstymas, kaip laiko dvasios suvoki- 
mas yra aprioriška, ji iš esmės yra ir rezultatas, nes mintis 
yra reziumuojanti, sukurta, ji yra gyvybingumas, veikla, kuri 
pati save steigia. Veikloje glūdi esminis neigimo momentas, 
nes steigimas kartu yra naikinimas; kad filosofija pati save 
steigtų, jos pradinis taškas turi būti tai, kas gamtiška (das 
Natūrliche). Filosofija atsiranda tuo metu, kai tautos dvasia 
nusimeta pirmykščio gamtiško gyvenimo (des ersten Natur- 

lebens) abejingą bukumą, nusikrato karšto intereso požiū- 
rio, taigi kai ji daugiau nebesiorientuoja į atskirybę. Dvasia 
peržengia savo gamtinio pavidalo ribas, ji nuo savo realaus 
dorovingumo ir gyvybinės jėgos pasuka į reflektavimą ir su- 
vokimą. Rezultatas būna tas, kad ji užsipuola bei išklibina 
šį substancinį egzistavimo būdą, šį dorovingumą, šį tikėji- 
mą, todėl ateina prapulties metas. Dvasiai toliau rutuliojan- 
tis, mintis susitelkia savyje. Galima sakyti - kai tauta apskri- 
tai išeina iš savo konkretaus gyvenimo, kai luomai atsiski- 
ria bei išsisluoksniuoja, o tauta artėja prie savo pražūties, kai 
atsiradęs lūžis atidalija vidinį siekį ir išorinę tikrovę, kai re- 
ligijos ir t. t. ankstesnės formos jau nebetenkina, kai dvasia 
abejingai nusigręžia nuo savo gyvybinės egzistencijos arba 
nepatenkinta tūno joje, kai paprotinis gyvenimas irsta, - ta- 
da pradedama filosofuoti. Dvasia ieško prieglobsčio minty- 
je ir kaip tikrovės pasaulio priešpriešą susikuria minties ka- 
ralystę. 

Taigi filosofija yra susitaikymas su prapultimi, į kurią 
pastūmėjo mintis. Filosofija prasideda žlungant realiam pa- 
sauliui; kai ji pasirodo su savo abstrakcijomis, viską pieš- 
dama niūriomis spalvomis, jaunystės ir gyvybingumo gai- 
va jau būna išblėsusi; filosofijos nešamas susitaikymas yra 
susitaikymas ne tikrovėje, o idealiame pasaulyje. Filosofai 
Graikijoje laikėsi nuošaliai nuo valstybės reikalų, žmonės 
juos vadino dykinėtojais, nes jie buvo pasitraukę į minčių 
pasaulį. 

Tai yra esminė apibrėžtis, kurią patvirtina pati filosofijos 
istorija. Antai joniečių filosofija radosi žlungant joniečių 
valstybėms Mažojoje Azijoje. Sokrato ir Platono nebedžiu- 
gino Atėnų valstybės gyvenimas, kuris tuo metu jau smu- 
ko; Platonas mėgino sukurti geresnę valstybę Dionisijo val- 
dose. Taigi Atėnuose filosofijos pabudimo laikas sutampa su 
atėniečių tautos žlugimu. Romoje filosofija plėtojosi žlun- 
gant tikram romėniškam gyvenimui, respublikai, ir įsigalint 
Romos imperatorių despotizmui - tuo metu, kai pasaulį už- 

griuvo nelaimės ir pradėjo silpti politinis gyvenimas, kai lig- 
tolinis religinis gyvenimas pašlijo, kai viskas pradėjo irti ir 
įsigalėjo naujovių siekis. Su Romos imperijos, kuri buvo to- 
kia didelė, turtinga ir prašmatni, tik jos vidus negyvas, žlu- 
gimu yra susijusi aukštoji ir aukščiausioji senosios filosofi- 
jos pakopa - Aleksandrijos neoplatonikų filosofija. Lygiai 
taip pat XV bei XVI amžiais, kai viduramžių germanų gy- 
venimas įgijo kitą formą ir praraja atskyrė valstybę ir Baž- 
nyčią (anksčiau politinis gyvenimas dar nebuvo atsiskyręs 
nuo religijos, o valstybė jei ir kovojo su Bažnyčia, tai pasta- 
roji vis dėlto viešpatavo), pradėta mokytis filosofijos, o vė- 
liau, naujaisiais laikais, ji jau tapo savarankiška. Taigi filo- 
sofija asiranda tik tam tikroje visos dvasinės kultūros epo- 
choje. 


c. Filosofija kaip savo laiko mintis 


Tačiau ne tik ateina laikas, kai apskritai pradedama filo- 
sofuoti, bet ir kiekviena tauta įgyja tam tikrą filosofiją, ir ši- 
tas jos požiūrio, jos minties apibrėžtumas yra tas pats api- 
brėžtumas, kuris persmelkia ir visas kitas tautos dvasios is- 
torines puses, kuris susijęs su jomis vidiniu ryšiu ir yra jų 
pagrindas. Taigi tam tikros filosofijos apibrėžta forma yra 
vienalaikė su apibrėžta forma tautų, kuriose ji pradeda 
skleistis, su jų santvarka ir valdymo forma, su jų dorove, 
dvasiniu gyvenimu, su jų gebėjimais, papročiais ir gyveni- 
mo patogumais, su jų pastangomis ir darbais mene bei 
moksle, su jų religijomis, kariniu gyvenimu ir apskritai iš- 
oriniais santykiais, su žlugimu valstybių, kuriose šitas api- 
brėžtas principas parodė savo galią, ir su atsiradimu bei iš- 
kilimu naujų valstybių, kuriose gimsta ir vystosi aukštesnis 
principas. Dvasia savo savimonės apibrėžtos pakopos, ku- 
rią ji pasiekė, principą nuolat formuoja ir plėtoja, atskleis- 
dama visą įvairiapusį jo turtingumą. Šita turtinga tautos 
dvasia yra organizacija, tai - katedra, turinti skliautą, kori- 

dorius, kolonas, sales, įvairiopai suskirstytą vidų, ir visa tai 
radosi iš vieno viseto, iš vieno tikslo. Šitų įvairių pusių po- 
žiūriu filosofija yra viena forma. Tačiau kokia? Ji yra nuo- 
stabiausias žiedas, viso dvasios pavidalo sąvoka, tautos vi- 
sos būklės sąmonė ir dvasinė esmė, laiko dvasia kaip save 
mąstanti dvasia. Įvairiopa visuma joje atsispindi kaip lęšio 
židinyje, kaip Zinancioje save jos sąvokoje. 

Filosofija, kuri neišvengiamai yra krikščionybėje, nega- 
lėjo rasti vietos Romoje, nes visos viseto pusės yra vienos 
apibrėžties išraiška. Todėl nereikia manyti, kad politinės is- 
torijos, valstybės santvarkos, meno, religijos santykis su fi- 
losofija yra toks, tarsi tie dalykai būtų sąlygoję filosofijos 
atsiradimą arba, atvirkščiai, tarsi filosofija būtų jų pagrin- 
das; greičiau visi tie dalykai išaugo iš tos pačios bendros 
šaknies - laiko dvasios. Tatai yra viena apibrėžta esmė, cha- 
rakteris, kuris persmelkia visas puses ir pasirodo politiko- 
je bei kitur kaip besireiškiantis įvairiais elementais. Tatai 
yra viena būklė, kurioje visos dalys tarpusavyje susijusios, 
o įvairiose jos pusėse, kad ir kokios jos atrodytų skirtingos, 
atsitiktinės ar net prieštaringos, nėra nieko, kas būtų hete- 
rogeniška pagrindo atžvilgiu. Šita apibrėžta pakopa kilo iš 
ankstesnės pakopos. Tačiau mes negalime čia parodyti, 
kaip tam tikro laiko dvasia nukaldina visą tikrovę ir jos li- 
kimą pagal savo principą, čia ne vieta vaizduoti sąvokomis 
visą šitą statinį - tai būtų apskritai filosofinės pasaulinės is- 
torijos objektas. Mums rūpi tik tie pavidalai, kuriais dva- 
sios principas pasireiškia filosofijai giminiškame dvasinia- 
me elemente. 

Tokia yra filosofijos padėtis tarp kitų dvasios pavidalų. Iš 
čia plaukia, kad filosofija yra visiškai tapati savo laikui. To- 
dėl filosofija neiškyla virš savo laiko, ji yra savo laiko sub- 
stanciškumo žinojimas. Lygiai taip pat individas, kaip savo 
epochos vaikas, neiškyla virš savo laiko; laiko substancišku- 
mą, kuris yra pati giliausia jo esmė, jis manifestuoja tik to- 
kia forma, kokia šiam būdinga; niekas negali išeiti iš savo 

laiko, taip kaip niekas negali išsinerti iš savo kailio. Tačiau, 
antra vertus, savo formos požiūriu filosofija iškyla virš savo 
laiko, nes ji, kaip mąstymas to, kas yra laiko substancinė 
dvasia, paverčia tai savo objektu. Kadangi filosofija būna sa- 
vo laiko dvasioje, tai ši yra jos apibrėžtas pasaulinis turinys, 
bet sykiu ji, kaip žinojimas, iškyla virš šio turinio, priešina 
jį sau, bet tik formaliai, nes ji iš tikrųjų neturi jokio kito tu- 
rinio. Tiesa, pats šitas žinojimas yra dvasios tikrovė, dvasios 
savivoka; todėl formalus skirtumas kartu yra realus ir tik- 
ras skirtumas. Be to, šitas Žinojimas yra tai, kas sukuria nau- 
ją vystymosi formą; naujos formos yra tik žinojimo būdai. 
Žinojimo dėka dvasia daro skirtumą tarp žinojimo ir to, kas 
yra; šitame Zinojime savo ruožtu glūdi naujas skirtumas, ir 
taip atsiranda nauja filosofija. Taigi filosofija jau yra kitas 
dvasios būdas, ji yra vidinis lopšys dvasios, kuri vėliau už- 
siims tikrovės formavimu. Konkrečias šios veiklos puses mes 
aptarsime vėliau. Pamatysime, kad tai, kas buvo graikų fi- 
losofija, tapo tikrove krikščioniškajame pasaulyje. 


2. Filosofijos atribojimas nuo jai 
giminiškų sričių 


Iš dalies savo elementų, iš dalies savo objektų požiūriu 
filosofijos istorija yra labiausiai giminiška kitų mokslų ir kul- 
tūros istorijai, ypač meno ir religijos istorijai. Šitas giminiš- 
kumas ypač daro keblų filosofijos istorijos nagrinėjimą. Jei 
bus gilinamasi apskritai į kultūros vertybes, tiksliau, į moks- 
linę kultūrą ir ypač į tautų mitus bei juose slypinčias filoso- 
femas, be to, į tokias religines mintis, kurios jau yra mintys, 
į spekuliatyvius dalykus, kurie jose išnyra, tai tokiam nag- 
rinėjimui niekada nebus galo - iš dalies dėl gausumo pačios 
medžiagos ir pastangų ją pasisavinti bei preparuoti, iš da- 
lies dėl to, kad ta medžiaga tiesiogiai susijusi su daugeliu ki- 
tų medžiagų. Tačiau reikia žiūrėti, kad atribojimas nebūtų 

savavališkas ir tik apytikris, jis turi remtis tvirtomis apibrėž- 
timis. Jeigu vadovausimės tik filosofijos pavadinimu, tai vi- 
sa šita medžiaga priklausys jos istorijai. 

Aš noriu kalbėti apie šią medžiagą trim požiūriais: iškel- 
ti tris giminiškas sritis ir jas atriboti nuo filosofijos. Pirmo- 
ji sritis yra tai, kas apskritai priskiriama mokslinei kultū- 
rai; tai yra samprotinio mąstymo pradai. Antroji sritis yra 
mitologija ir religija; filosofijos santykis su jomis dažnai es- 
ti priešiškas, ir graikų, ir krikščioniškaisiais laikais. Trečioji 
sritis yra samprotaujantis filosofavimas, intelektinė meta- 
fizika. 


a. Filosofijos santykis su moksline kultūra 


Jei kalbėsime apie specialiuosius mokslus, tai, žinoma, jų, 
kaip ir filosofijos, elementas yra pažinimas ir mąstymas. Ta- 
čiau jų objektai pirmučiausia yra baigtiniai dalykai ir reiški- 
niai. Tokio pobūdžio žinių rinkinys savaime turi būti atribo- 
tas nuo filosofijos, nes jai nerūpi nei šitas turinys, nei tokia 
forma. Net jeigu jie yra sisteminiai mokslai, turintys ben- 
druosius principus bei dėsnius ir jais besiremiantys, šie 
mokslai vis vien apsiriboja tik tam tikru objektų ratu. Galu- 
tiniai pagrindai, taip pat ir patys objektai, juose laikomi duo- 
tais, o šaltinis, iš kurio jie semiami, gali būti ir išorinis paty- 
rimas arba širdies jausmai, ir prigimtinis ar išugdytas teisės, 
pareigos suvokimas. Logika, mąstymo apibrėžtys ir princi- 
pai glūdi jų metode kaip prielaida. 

Tačiau mąstymo formos, taip pat požiūriai ir principai, 
kurie galioja moksluose ir ant kurių laikosi kita jų medžia- 
ga, nėra tik tiems mokslams būdingi dalykai, jie yra bendri 
visai tam tikro laiko ir tam tikros tautos kultūrai. Ši kultū- 
ra — tai apskritai bendrieji vaizdiniai ir tikslai, visuma api- 
brėžtų dvasinių galių, kurios valdo sąmonę ir gyvenimą. 
Mūsų sąmonė įėmė šituos vaizdinius, ji juos pripažįsta kaip 
galutinį dalyką, veikia remdamasi jais kaip kryptį rodančio- 

mis gairėmis, bet ji jų nežino, ji jų nepadaro savo stebėjimo 
objektu ir interesu. Pateikdami abstraktų pavyzdį, galime sa- 
kyti, kad kiekviena sąmonė turi ir naudojasi visiškai abstrak- 
čiomis mąstymo apibrėžtimis: būtis - saulė yra danguje, 
vynuogė yra sunokusi ir t. t. iki begalybės; aukštesnėje kul- 
tūroje pereinama prie sąryšio - priežasties ir padarinio, jé- 
gos ir jos raiškos ir t. t. Visas jos Žinojimas ir visi vaizdiniai 
persunkti ir valdomi šios metafizikos; ji yra tinklas, pagau- 
nantis visą konkrečią medžiagą, už kurios užkliūva Žmogaus 
žvilgsnis jam plušant ir triūsiant. Tačiau šitas audinys ir jo 
mazgeliai mūsų įprastinėje sąmonėje nugrimzdę daugia- 
sluoksnėje medžiagoje; pastarojoje glūdi protu suvokti mū- 
sų interesai ir objektai, kuriuos regime priešais save; anie 
bendrieji siūlai neiškeliami paviršiun ir nepadaromi mūsų 
refleksijos objektu. 

Bendrąją mokslinę kultūrą mes, vokiečiai, retai priskiria- 
me prie filosofijos. Tačiau tam tikrų tokio reiškinio pėdsakų 
esama; pavyzdžiui, filosofijos fakultetui priklauso visi moks- 
lai, kurie tiesiogiai nesusiję su valstybės ir Bažnyčios tikslais. 
Iš čia ir filosofijos vardo svarba, ypač Anglijoje net ir dabar 
jam teikiama ypatinga reikšmė. Gamtos mokslai Anglijoje 
vadinami filosofija. Thomsono leidžiamas „Filosofijos Zurna- 
las“ rašo apie chemiją, žemdirbystę (mėšlą), ekonomiką, ver- 
slus ir šių sričių išradimus; toks pat yra ir Hermbstadto lei- 
džiamas žurnalas. Fizikinius instrumentus, kaip antai baro- 
metras ir termometras, anglai vadina filosofiniais 
instrumentais. Filosofija vadinamos ir teorijos, ypač moralė 
ir moralės mokslai, kurie remiasi žmogaus širdies jausmais 
arba patyrimu; tas pat pasakytina ir apie politinės ekonomi- 
jos teorijas bei principus. Taigi Anglijoje gerbiamas bent fi- 
losofijos vardas. Sykį Liverpulyje buvo surengtas banketas 
ministro Canningo garbei; dėkodamas ministras pasakė lin- 
kįs Anglijai tokios laimės, kad joje filosofiniai principai bū- 
tų diegiami valstybės valdyme. Taigi ten filosofija bent jau 
nėra keiksmažodis. 

Bet kultūros užgimimo laikais mes veikiau matome filo- 
sofijos ir bendrojo išsimokslinimo maišinį. Tautos gyvenime 
ateina laikas, kai dvasia susidomi visuotiniais objektais ir na- 
tūralius dalykus mėgina sujungti su visuotinėmis sampro- 
čio apibrėžtimis, pavyzdžiui, siekia pažinti daiktų priežas- 
tis. Tada sakoma, kad tauta pradėjo filosofuoti, nes ir šį tu- 
rinį, ir filosofiją sieja vienas bendras dalykas - mąstymas. 
Arba pradėjus stebėti dvasinius dalykus, kai formuluojami 
visuotiniai dorovingumo, valios (pareigų, pagrindinių san- 
tykių) principai; tada žmonės, kurie juos pateikia, vadina- 
mi išminčiais arba filosofais. Antai pačioje graikų filosofijos 
pradžioje būta septynių išminčių ir jonėnų filosofų. Jie 
mums pateikia daugybę vaizdinių ir atradimų, kurie deda- 
mi šalia filosofinių teiginių. Pavyzdžiui, Talis (kitų nuomo- 
ne - kitas) aiškinęs Saulės ir Mėnulio užtemimus tuo, kad 
tarp jų įsiterpią Mėnulis arba Žemė. Toks aiškinimas irgi bu- 
vo vadinamas filosofema. Pitagoras atrado garsų dermę. Kiti 
sukūrė vaizdinius apie dangaus šviesulius: dangaus skliau- 
tas esąs skylėtas metalas, pro kurį matyti pasaulį supantis 
empirėjus, amžinoji ugnis. Tokie teiginiai kaip sampročio 
produktas nepriklauso filosofijos istorijai, tačiau jie rodo, 
kad jau nesitenkinama vien jusliniu spoksojimu arba vien 
tokių dalykų įsivaizdavimu fantazuojant. Taip žemė ir dan- 
gus išvalomi nuo dievų, nes samprotis deda daiktus prieš 
dvasią kaip iš išorės, natūraliai apibrėžtus. Tuo laiku mes jau 
randame posakių apie visuotinius gamtos procesus, taip pat 
dorovinių ištarmių, moralinių sentencijų, kurių turinys yra 
bendro dorovinio pobūdžio: antai būtų galima paminėti 
septynių išminčių ištarmes. 

Mokslų atgimimo tarpsnis vėlesniais laikais šiuo požiū- 
riu irgi vertas dėmesio. Buvo suformuluoti bendrieji valsty- 
bės principai ir t. t.; tam tarpsniui būdingas ir filosofinis as- 
pektas, pavyzdžiui, Hobbes'o ir Descartes'o filosofija. Pasta- 
rojo veikaluose esama filosofinių principų, bet jo gamtos 
filosofija ir etika empirinės, tuo tarpu Spinozos etikoje esti 

ir visuotinių idėjų, Dievo, gamtos pažinimo. Jeigu anksčiau 
medicina buvo atskirų dalykų rinkinys, teosofinis bizalas, 
sumaišytas su astrologija ir t.t. (čia nesunku buvo sugalvo- 
ti, kad gydo ir šventųjų relikvijos), tai dabar, priešingai, at- 
sigręžta į gamtos tyrinėjimą, kuriuo siekta pažinti gamtos 
dėsnius ir jėgas. Apriorinių samprotavimų apie natūralius 
dalykus, samprotavimų, kurie rėmėsi scholastinės filosofijos 
metafizika arba plaukė iš religijos, buvo atsisakyta. Newto- 
no filosofija yra ne kas kita, o gamtos mokslas, t. y. žinios 
apie dėsnius, jėgas, bendrąsias gamtos savybes; jos pagrįs- 
tos suvokimu ir patyrimu. Kad ir kaip visa tai, rodos, prieš- 
tarautų filosofijos principui, vis dėlto tame esama bendru- 
mo su filosofija, nes remiamasi bendraisiais principais, tiks- 
liau, tuo, kad aš supratau, todėl pasisavinau ir laikau tikru 
dalyku. 

Šita forma apskritai priešinga pozityvumui ir ypač nu- 
kreipta prieš religiją bei prieš tai, kas joje pozityvu. Vidur- 
amžiais Bažnyčia teigė dogmas kaip bendrąsias tiesas, ta- 
čiau dabar žmogus, remdamasis savo mąstymu!!, savo su- 
vokimu ir vaizduote, pradeda nebepasitikėti tokiomis 
tiesomis. Kartu šitas principas atsigręžia prieš esamą vals- 
tybės santvarką, ieškoma naujų principų, kad pagal juos ta 
santvarka būtų ištaisyta; taip atsiranda bendrieji valstybės 
principai. Kol religija buvo vertinama pozityviai, ji buvo 
pagrindas valdinių klusnumui valdovų ir valdžios atžvil- 
giu. Karaliai buvo laikomi Viešpaties pateptaisiais, kurie, 
kaip ir žydų karaliai, savo valdžią gauna iš Dievo ir tik jam 
yra atsakingi; valdžia esanti Dievo duota. Šiuo požiūriu te- 
ologija ir jurisprudencija buvo apskritai tvirti, pozityvūs 
mokslai, kad ir kuo šitas pozityvumas būtų rėmęsis. Dabar 
prieš šitą išorinį autoritetą stoja apmąstymai; valstybinės 
bei civilinės teisės šaltinis daugiau nebėra (ypač Anglijoje) 
tik Dievo autoritetas, o taip buvo Mozės teisėje. Pavyz- 
džiui, Hugonas Grotius parašo veikalą apie tautų teisę; ja- 
me nuolat pabrėžiama, kad tai, kas istoriškai tautose buvo 

laikoma teise, buvo consensus gentium. Karalių autoritetui 
ieškoma kitokio pateisinimo, pavyzdžiui, imanentinis vals- 
tybės tikslas arba tautos gerovė. Tai jau visai kitas tiesos šal- 
tinis, ir tokia tiesa priešinama apreikštai, duotai ir pozity- 
viai tiesai. Kitokio, ne autoritetu paremto, pagrindo sutei- 
kimas buvo pavadintas filosofavimu. 

Taigi šitas žinojimas buvo baigtinių dalykų žinojimas, o 
pasaulis buvo jo turinys. Kadangi šitas turinys atsirado iš 
žmogaus proto šiam žiūrint į save, tai Žmonės įgijo savai- 
minį veiklumą. Šitas nuosavas mąstymas buvo gerbiamas 
ir vadinamas Žmogaus išmintimi, žemiškąja išmintimi, nes 
jo objektas buvo žemiškas, kilęs iš mūsų pačių pasaulio.To- 
kia buvo filosofijos reikšmė, todėl ji pagrįstai vadinama že- 
miškąja išmintimi. Taip, filosofijai rūpi baigtiniai dalykai, 
bet, anot.Spinozos, ji tai daro buvodama Dievo idėjoje, tai- 
gi turi tą patį tikslą kaip ir religija. Friedrichas von Schle- 
gelis vėl atgaivino filosofijos kaip žemiškosios išminties pa- 
vadinimą, nes taip norėjo pabrėžti, kad ji turinti tylėti, kai 
kalbama apie aukščiausius dalykus, pavyzdžiui, religiją; ir 
jis turėjo daug šalininkų. Šiuo atveju savaiminis dvasios 
„veiklumas yra tas visiškai teisingas aspektas, kuris būdin- 
gas filosofijai, nors formali apibrėžtis, apsiribojanti baigti- 
niais dalykais, dar neišsemia filosofijos sąvokos. Tiems 
mokslams, kurie ir dabar atsiejami nuo filosofijos, jau Baž- 
nyčia priekaištavo, kad jie veda šalin nuo Dievo, nes jų ob- 
jektas yra tik baigtiniai dalykai. Šitas trūkumas, žvelgiant 
iš turinio pusės, mus atveda prie antros filosofijai giminiš- 
kos srities, prie religijos. | 


b. Filosofijos santykis su religija 
Pirmoji sritis, kaip minėta, yra giminiška filosofijai forma- 
laus, apskritai savarankiško pažinimo požiūriu; turinio po- 
žiūriu būdama šio pirmojo būdo bei pirmosios sferos prie- 


šingybė, religija kaip tik dėl šio turinio yra giminiška filo- 

sofijai. Jos objektas yra ne tai, kas žemiška, pasaulietiška, o 
begaliniai dalykai. Filosofijai ir menui, ypač filosofijai ir re- 
ligijai bendra tai, kad jų turinys yra labai bendro pobūdžio 
objektai. Menas ir religija yra būdai, kuriais aukščiausioji 
idėja būna nefilosofinei, juntančiajai, žiūrinčiajai, jsivaiz- 
duojančiajai sąmonei. Kultūros eigoje laiko atžvilgiu religi- 
ja atsirado anksčiau negu filosofija, todėl šitą santykį būti- 
na nuodugniai aptarti. Jis bus atramos taškas filosofijos is- 
torijos pradžiai nustatyti, nes būtina parodyti, kiek turi būti 
atriboti nuo filosofijos religiniai dalykai ir kiek jie nėra filo- 
sofijos pradžia. 

Kaip Žinia, į religijas tautos sudėjo savo vaizdinius apie 
pasaulio esmę, apie gamtos ir dvasios substanciją bei žmo- 
gaus santykį su jomis. Absoliutinė būtybė jose yra Žmogaus 
sąmonės objektas, kuris iš pradžių jai yra kita, anapusiška, 
o toji anapusybė gali būti arčiau arba toliau, draugiškesnė 
arba baugesnė, priešiškesnė. Maldoje ir kulte žmogus įvei- 
kia šitą priešingumą ir pakyla į suvokimą, jog jis ir jo esmė 
yra viena, - tai jausmas arba įsitikinimas Dievo malone: Die- 
vas atsigręžė į žmones, kad sutaikytų juos su savimi. Jei toji 
būtybė įsivaizduojama, kaip antai graikų religijoje, savaime 
ir sau draugiška Žmogui, tai kultas veikiau yra tik mėgavi- 
masis šia vienybe. Šita būtybė, apskritai paėmus, yra protas, 
esantis savaime ir sau, visuotinė, konkreti substancija, dva- 
sia, kurios pirminis pagrindas sąmonėje yra pats sau objek- 
tyvus; taigi tai yra sąmonės vaizdinys, kuriame esama ne tik 
apskritai protingumo, bet ir visuotinio, begalinio protingu- 
mo. Kaip sakyta, religiją, kaip ir filosofiją, iš pradžių būtina 
suprasti, t.y. ji turi būti pažinta kaip protinga ir tokia laiko- 
ma. Juk ji yra save apreiškiančio proto kūrinys, aukščiausias 
ir protingiausias. Absurdiška manyti, jog Žyniai sugalvojo 
religiją, kad meluotų žmonėms ir turėtų naudos; taip pat ne- 
rimta ir klaidinga religiją vertinti kaip tam tikrą savivalę ir 
apgavystę. Jie dažnai piktnaudžiaudavo religija - tai galimy- 
bė, kuri yra religijos išorinių santykių ir jos esaties laike pa- 

darinys. Kadangi ji yra religija, ją kai kada galima suvokti 
pagal šias išorines sąsajas, bet esmės požiūriu ji yra tokia, 
kad veikiau priešinasi baigtiniams tikslams bei jų keliamai 
painiavai, ji yra sritis, iškylanti virš jų. Šita dvasios sritis yra 
greičiau pačios tiesos šventovė, kurioje išsisklaido juslinio 
pasaulio, baigtinių vaizdinių ir tikslų, šitos nuomonių ir sa- 
vivalės karalystės, visokiausios iliuzijos. 

Gali pasirodyti, kad šitą protingumą, kuris yra esminis re- 
ligijos turinys, įmanoma išskirti ir išdėstyti kaip istorinę fi- 
losofemų eilę. Filosofija auga toje pačioje dirvoje kaip ir re- 
ligija, ji turi tą patį objektą — bendrą, savaime ir sau esantį 
protą; dvasia nori šitą objektą pasisavinti, religijoje jis pasi- 
savinamas malda ir kultu. Tačiau religijoje minėtasis turinys 
būna kitokia forma negu filosofijoje, todėl filosofijos istori- 
ja neišvengiamai skiriasi nuo religijos istorijos. Malda siekia- 
ma tik galvoti apie jį slystant išilgai jo, o filosofija šitą susi- 
taikymą nori pasiekti mąstančiu pažinimu, kai dvasia jima į 
save savo esmę. Filosofijos santykis su savo objektu turi 
mąstančios sąmonės formą, o religijoje yra kitaip. Tačiau ši- 
tas abiejų sferų skirtumas neturi būti suprastas taip abstrak- 
čiai, tarsi mąstoma tik filosofijoje, bet ne religijoje; pastaro- 
joje irgi esama vaizdinių, bendrųjų idėjų. Kadangi šios dvi 
sferos tokios artimos, filosofijos istorijoje seniai susiforma- 
vo tradicija kalbėti apie persų, indų ir t. t. filosofiją; šis įpro- 
tis iš dalies dar gyvas filosofijos istorijos kursuose. Taip pat 
esama plačiai paplitusios legendos, kad, pavyzdžiui, Pitago- 
ras savo filosofiją pasisėmė iš Indijos ir Egipto. Sena šių tau- 
tų išminties šlovė vertė manyti, kad ta išmintis įėmė ir filo- 
sofiją. Be to, Rytų kraštų vaizdiniai ir kultai, Romos imperi- 
jos laikais prasiskverbę į Vakarų kraštus, irgi vadinami Rytų 
filosofijos vardu. Krikščioniškajame pasaulyje krikščionių re- 
ligija ir filosofija gana apibrėžtai traktuojamos kaip skirtin- 
gi dalykai, tačiau Rytuose religija ir filosofija senovėje buvo 
traktuojamos kaip nedalomos tuo požiūriu, kad turinys tu- 
rėjo formą, kuri būdinga filosofijai. Turint galvoje, kad to- 


128 


FILOSOFIJOS SANTYKIS SU KITOMIS SRITIMIS 


kie vaizdiniai labai paplitę, ir siekiant aiškiau atriboti filo- 
sofijos istoriją nuo religinių vaizdinių, tikslinga dar kiek pa- 
nagrinėti tą formą, kuria religiniai vaizdiniai skiriasi nuo fi- 
losofemu. 

Religijai būdingos ne tik visuotinės idėjos kaip vidinis tu- 
rinys, esantis implicite jos mituose, įsivaizdavimuose, pozi- 
tyviuose jos pasakojimuose, todėl mums tenka šį turinį iš- 
lukštenti iš mitų kaip filosofemas, - jai taip pat būdingas tu- 
rinys, implicite glūdintis joje minties forma. Persų ir indų 
religijose išsakyta labai gilių, iškilių, spekuliatyvių minčių. 
Negana to, religijoje sutinkama abejonių nekeliančių filoso- 
fijų, pavyzdžiui, Bažnyčios tėvų filosofija. Scholastinė filo- 
sofija iš esmės buvo teologija. Joje turime reikalą su teolo- 
gijos ir filosofijos junginiu arba, jeigu norite, mišiniu, kuris 
gali trikdyti. Čia iškyla du klausimai: pirmasis - kuo filoso- 
fija skiriasi nuo teologijos (religijos žinojimo) arba religijos 
(kaip sąmonės); antrasis - kiek mes filosofijos istorijoje tu- 
rime atsižvelgti į religijos dalykus. Šiuo atveju būtina aptarti 
du aspektus, pirma, mitinį ir istorinį religijos aspektą bei jos 
giminiškumą su filosofija, antra - filosofiją pačioje teologi- 
joje, aiškias (ausdrūcklich) filosofemas ir spekuliatyvias min- 
tis religijoje. 

Pirma. Labai įdomu nagrinėti mitinę pusę - apskritai is- 
torinę pozityviąją puse, - nes ji leidžia suprasti, kuo skiria- 
si forma, kurią turėdamas šitas turinys yra priešingas filo- 
sofijai. Iš tikrųjų, nors religija ir filosofija giminiškos, jų skir- 
tingumas netgi virsta tariamu nesuderinamumu. Šitas 
priešingumas atsiranda ne tik mūsų nagrinėjime, bet ir pats 
yra labai apibrėžtas momentas istorijoje. Filosofija pasidarė 
religijos priešingybė, o religija ir Bažnyčia filosofavime iZvel- 
gė priešą ir jį prakeikė. Taigi ne tik būtina klausti, ar filoso- 
fijos istorija turi atsižvelgti į religiją, bet ir skaitytis su tuo, 
kad pati filosofija ima domėn religiją, o ši - filosofiją. Kadan- 
gi istorijos būvyje jos abi nuolat susiliečia, tai ir mums ne- 
valia išleisti iš akių šios aplinkybės. l 
5. 823 

Iš filosofijos reikalaujama, kad ji pateisintų savo 
atsiradimą, savo pažinimo būdą. Jau graikų nacionalinė 
religija išvarė į tremtį daug filosofų, bet dar labiau šitas 
priešiškumas įsigalėjo krikščionių Bažnyčioje. Apie šituos 
santykius mes turime kalbėti konkrečiai, atvirai ir garbingai, 
aborder la question, anot prancūzų, o ne niurzgėti, kad tai 
pernelyg delikatu, ne atsikalbinėti ar kalbėti užuolankomis, 
ne išsisukinėti, ne kreipti kalbą kita linkme, kad galiausiai 
niekas nesuprastų, ką čia norima pasakyti. Nereikia stengtis 
nuduoti, kad religijos apskritai nenorima liesti. Tokia 
regimybė yra ne kas kita, o mėginimas nuslėpti, kad filosofija 
stojo prieš religiją. Tiesa, religija, t. y. teologai, daro kitaip: jie 
ignoruoja filosofiją, bet tik todėl, kad filosofija nekliudytų iš 
jų pačių valios atsirandantiems samprotavimams. 

Gali pasirodyti, jog religija reikalauja, kad žmogus liau- 
tųsi mąstęs apie visuotinius dalykus, kad atsisakytų filoso- 
fijos, nes tai esanti tik žemiškoji išmintis, žmogaus reikalai. 
Šiuo atveju žmogaus protas priešinamas Dievo protui. Tie- 
sa, mes įpratę skirti Dievo protą ir įstatymą nuo Žmogaus 
varganų darbų bei atradimų ta prasme, kad prie pastarųjų 
priskiriama visa tai, kas kilmės požiūriu išplaukia iš žmo- 
gaus sąmonės, iš jo intelekto arba valios, ir visa tai priešina- 
ma žinojimui apie Dievą ir dieviškuosius dalykus (dieviška- 
jam apreiškimui). Šituo priešinimu pasakoma, kad žmogaus 
darbai yra menki; tačiau, tuo nesitenkinant, šis teiginys dar 
labiau sugriežtinamas: esą mums yra skirta gėrėtis Dievo iš- 
mintimi gamtoje, mes turime šlovinti kaip Dievo kūrinius 
pasėlius, kalnus, puikius Libano kedrus, juose giedančius 
paukščius, žvėrių jėgą ir prijaukintus gyvulius; mes turime 
ir Žmogaus daiktuose įžiūrėti Dievo išmintį, gerumą ir tei- 
singuma, bet tai įžiūrėti ne žmogaus institutuose, įstatymuo- 
se, iš jo valios kylančiuose veiksmuose, pasaulio eigoje, o 
veikiau žmogaus likime, t. y. visame tame, kas žinojimui ir 
laisvai valiai yra išoriniai ir todėl atsitiktiniai dalykai. Šitie 
išoriniai ir atsitiktiniai dalykai pirmiausia ir susiejami su 

Dievo darbais, o esminiai dalykai, kurių šerdis yra valia ir 
sąžinė, aiškinami tik kaip žmogaus veiksmai. Žinoma, tai, 
kad išoriniai santykiai, aplinkybės ir įvykiai atitinka Zmo- 
gaus tikslus, yra aukštesnis dalykas, bet taip yra tik todėl, 
kad tikslai, apie kuriuos kalbama šio atitikimo požiūriu, yra 
žmogaus, o ne gamtos tikslai, kaip antai gyvenimas žvirblio, 
kuris ieško lesalo, ir t. t. Bet jeigu didingu dalyku laikysime 
tai, kad Dievas yra gamtos valdovas, tai kas tada yra laisva 
valia? Ar jis nėra dvasios valdovas arba (nes jis pats yra dva- 
sinis) dvasinis valdovas? Ir ar dvasios valdovas arba dvasi- 
nis valdovas nėra aukštesnis už gamtos valdovą ar gamtinį 
valdovą? Bet ar anas gėrėjimasis Dievu gamtos daiktuose 
kaip tokiuose - medžiuose, žvėryse, priešinant juos žmo- 
gui, — ar toks gėrėjimasis labai skiriasi nuo senovės egiptie- 
čių religijos, kuri tikėjo, kad dieviškumas glūdi ibiuose, ka- 
tėse ir šunyse, arba nuo senovės ir dabartinių indų skur- 
džios religijos, kur karvės ir beždžionės garbinamos kaip 
dieviškos ir sąžiningai rūpinamasi jų išlaikymu bei maitini- 
mu, bet leidžiama badauti žmonėms, nes gelbėti juos nuo 
bado mirties paskerdžiant anuos gyvulius arba pasinaudo- 
jant jiems paruoštu ėdalu būtų baisi piktadarystė? 

Šitas minties posūkis, atrodo, pasako, kad žmogaus rei- 
kalai, lyginant juos su gamta, yra nedieviški: gamtos kūri- 
niai yra Dievo kūriniai, o tai, ką sukuria žmogus, nėra die- 
viška. Bet juk tai, ką sukuria žmogaus protas, turėtų turėti 
bent tokią vertę, kokią turi gamta. Čia mes nužeminame 
protą daugiau negu leistina. Jeigu jau gyvulių gyvenimas ir 
veiksmai yra dieviški, tai žmogaus veiksmai turi stovėti 
daug aukščiau ir turi būti vadinami dieviškais be galo aukš- 
ta prasme. Kartu turi būti pripažintas Žmogaus mąstymo 
pranašumas. Kristus apie tai sako (Mt 6, 26-30): „Įsižiūrėki- 
te į padangių sparnuočius“ (šiems sparnuočiams priklauso 
taip pat ibiai ir kokiliai)... „Argi jūs ne daug vertesni už juos?... 
Jeigu Dievas taip aprengia laukų gėlę, kuri šiandien žydi, o 
rytoj metama į krosnį, tai argi jis dar labiau nepasirūpins ju- 

mis, mažatikiai?“ Žmogaus, kaip Dievo paveikslo, pranašu- 
mas prieš gyvulius ir augalus paprastai pripažįstamas savai- 
me, bet kai klausiama, kur tame pranašume ieškotinas ir 
įžvelgtinas dieviškumas, tai nurodomi ne pranašesni daly- 
kai, o menkesni. Taip pat ir apie Dievo pažinimą Kristus kal- 
ba visiškai kitaip: jis Dievo pažinimą ir tikėjimą į jį grindžia 
ne susižavėjimu, kurį kelia gamtos kūriniai, ne nuostaba, ku- 
rią kelia Dievo valdžia jiems, ne ženklais ir stebuklais, o dva- 
sios liudijimais. Dvasia yra nepalyginamai aukštesnis daly- 
kas už gamtą, ir joje dieviškumas reiškiasi daugiau negu 
gamtoje. 

Tačiau forma, kurios dėka visuotinis turinys, esantis sa- 
vaime ir sau, priklauso pirmiausia filosofijai, yra mąstymo 
forma, pačios visuotinybės forma. Religijoje šitas turinys 
meno dėka atsiskleidžia tiesioginei išorinei žiūrai, po to 
vaizduotet ir jausmams. Reikšmė atsiskleidžia mąsliai sielai, 
ji yra liudijimas dvasios, kuri supranta tokį turinį. Kad bū- 
tų aiškiau, galima priminti skirtumą tarp to, kas mes esame 
ir ką turime, ir to, kaip mes tai žinome, t. y. kokiu būdu mes 
tai žinome, taigi turime kaip objektą. Šitas skirtumas yra be 
galo svarbus, tik apie jį viskas sukasi tautų ir individų kul- 
tūroje, ir jis yra tai, ką mes pavadinome išsivystymo skirtu- 
mu. Mes esame Žmonės ir turime protą; tai, kas žmogiška, 
kas apskritai protinga, atsiliepia mumyse, mūsų jausmuose, 
sieloje, širdyje, apskritai mūsų subjektyvume. Šitas aidas, ši- 
tas apibrėžtas judesys yra tai, ko dėka turinys apskritai tam- 
pa mūsų turiniu. Jame glūdinčių apibrėžčių įvairovė yra su- 
telkta ir įsiausta į šitą vidujiškumą, į tą tamsų dvasios judu- 
liavimą savyje, visuotiniame substancialume. Taigi turinys 
yra tiesiogiai tapatus paprastam, abstrakčiam mūsų pačių 
tikrumui, savimonei. Tačiau dvasia, kadangi ji yra dvasia, sy- 
kiu esmišku būdu yra sąmonė. Pati savyje uzsisklendusi isi- 
skverbtis turi objektyvuotis, turi pasiekti žinojimą. Ir šitame 
objektiškumo büde, kuris yra ir sąmonės būdas, glūdi visas 
skirtumas. 

Šitas būdas apima ir paprastą neaiškaus jausmo išraišką, 
ir pačią objektyviausia, savaime ir sau objektyvią formą - 
mąstymą. Paprasčiausias, formaliausias objektyvumas yra 
ano jausmo ir jį lydinčios nuotaikos išraiška ir įvardijimas; 
kad ir kaip tas jausmas būtų vadinamas - pagarbumu, pa- 
maldumu ir t. t., „Šlovinkime, melskimės“ - tai tik papras- 
čiausias to jausmo priminimas. Bet žodžiai „Galvokime apie 
Dievą“ jau pasako daugiau, nes jais išreiškiamas ano sub- 
stancialaus jausmo absoliutus, visa apimantis turinys - ob- 
jektas, kuris skiriasi nuo jausmo kaip subjektyvaus, save su- 
vokiančio judėjimo arba kuris yra turinys, kitoks negu šis ju- 
dėjimas kaip forma. Bet šitas objektas, nors jame glūdi visas 
substancialus turinys, pats dar yra neišvystytas ir visiškai 
neapibrėžtas. Šito turinio išvystymas, jame slypinčių santy- 
kių supratimas, išreiškimas ir jsisamoninimas - tai religijos 
atsiradimas, kūrimas, apreiškimas. Forma, kuria šitas išvys- 
tytas turinys iš pradžių tampa objektiškas, yra tiesioginis 
stebėjimas, juslinė vaizduotė arba iš natūralių, fizinių arba 
dvasinių reiškinių ir santykių kilusi, tiksliau apibrėžta vaiz- 
duotė. 

Menas yra šitos sąmonės tarpininkas, jis suteikia patva- 
rumą ir tvirtumą tai tekančiai regimybei, kuri būdinga jaus- 
mo objektyvumui. Beformis šventas akmuo, šventa vieta ar- 
ba bet kas kita, su kuo iš pradžių susisieja objektyvumo po- 
reikis, meno dėka įgyja formą, bruožus, apibrėžtumą ir 
apibrėžtesnį turinį, kuris gali būti žinomas ir duotas sąmo- 
nei kaip objektas. Taigi menas tapo tautų mokytoju, kaip, pa- 
vyzdžiui, „Homeras ir Hesiodas, kurie sukūrė graikams jų 
teogoniją '* - esamus ir paveldėtus padrikus vaizdinius bei 
tradicijas, kurie atitiko jų tautos dvasią, jie iškėlė ir įtvirtino 
kaip apibrėžtus paveikslus ir vaizdinius. Tai nebuvo toks 
menas, kuris mintimis, vaizduote ir žodžiais jau suformuo- 
tos, užbaigtos religijos turinį perkelia į akmenį, į drobę arba 
žodį, kaip tai darė naujųjų laikų menas, vaizduodamas reli- 
ginius objektus arba istorinius siužetus, kurie jau buvo pa- 

grįsti tam tikrais vaizdiniais ir mintimis; šituos vaizdinius ir 
mintis, kurie savuoju būdu jau buvo visiškai išreikšti, me- 
nas dabar išreiškė savuoju -būdu: Šitos religijos sąmonė yra 
produktas mąstančios fantazijos arba mąstymo, kuris suvo- 
kiamas tik fantazija ir išreiškiamas jos vaizdais. 

Nors tikrojoje religijoje apsireiškė ar apsireiškia begalinis 
mąstymas, absoliuti dvasia, vis dėlto indas, kuriame ji pasi- 
rodo, yra širdis, vaizdus kurianti sąmonė ir baigtinių daik- 
tų samprotis. Religija ne tik apskritai orientuota į bet kokio 
išsilavinimo žmones („Evangelija skelbiama vargšams“), bet 
ir, kaip religija, kuri orientuota į širdį ir sielą, ji turi įžengti į 
subjektyvumo sferą, taigi į baigtinio vaizduotės būdo sritį. 
Suvokiančioje ir apie suvokimą reflektuojančioje sąmonėje 
savo prigimtimi spekuliatyviems absoliuto santykiams iš- 
reikšti žmogus disponuoja tik baigtiniais santykiais, kurie, 
nesvarbu, ar jie turėtų tiesioginę, ar simbolinę prasmę, tik 
ir gali jam padėti suvokti ir išsakyti tą begalinę prigimtį ir 
begalinius santykius. 

Religijoje, kaip artimiausiame ir netarpiškame Dievo ap- 
reiškime, vaizdavimosi ir reflektuojančio baigtinio mąstymo 
forma yra ne tik vienintelė galima forma, kuria mąstymas 
įsisąmonina savo esatį, bet ši forma ir yra toji, kuria jis pasi- 
reiškia, nes ji yra vienintelė suprantama religinei sąmonei. 
Kad būtų aiškiau, reikia pakalbėti apie tai, kas yra suprati- 
mas. Pirmiausia, kaip sakyta, supratimas būtinai turi turėti 
substancialų turinio pagrindą, kuris, eidamas prie jo kaip ab- 
soliuti dvasios esmė, paliečia jo vidines gelmes ir suskam- 
ba, - taip gauna iš jo tikrumo paliudijimą. Tai pirmoji abso- 
liuti supratimo sąlyga; tai, ko savaime nėra supratime, ne- 
gali į jį ateiti, negali jam būti, - tai turinys, kuris yra 
begalinis ir amžinas. Juk begalinis substancialumas yra be- 
ribis tų dalykų požiūriu, su kuriais jis susijęs, antraip jis bū- 
tų ribotas, taigi nebūtų tikrai substancialus; ir dvasia pati sa- 
vaime negali būti tai, kas yra ribota, kas yra išoriška, nes 
baigtiniai ir išoriški dalykai jau yra ne patys savaime, o eg- 

zistuoja tik kitam, tik santykyje su kitu. Bet, antra vertus, ka- 
dangi tai, kas tikra ir amžina, turi būti žinoma, t. y. turi pa- 
tekti į baigtinę sąmonę, turi būti dvasiai, tai šita dvasia, ku- 
riai visa tai pirmučiausia ir yra, - šita dvasia yra baigtinė, o 
jos sąmonės būdas - tai baigtinių dalykų bei santykių vaiz- 
diniai ir formos. Šitos formos sąmonei žinomos ir įprastos, 
tai visuotiniai baigtinybės būdai; šituos būdus sąmonė pa- 
sisavino ir padarė juos visuotiniu savo vaizduotės tarpinin- : 
ku, kuris turi formuoti viską, kas į sąmonę patenka, kad ji 
pati save turėtų ir pažintų. 

Religijos situacija yra ta, kad tiesa, kuri per ją mums at- 
eina, yra duota iš išorės. Teigiama, kad apreikštoji tiesa žmo- 
gui buvo duota, todėl jis turi ją nuolankiai priimti, nes žmo- 
gaus protas negalėtų pats prie jos prieiti. Religinės tiesos tie- 
siog yra, nežinoma, iš kur jos atėjo; jų turinys yra duotas, 
jis yra virš ir už proto. Tokia yra pozityvioji religija. Tiesą pa- 
skelbia koks nors pranašas arba Dievo pasiuntinys. Jis yra 
individas; kas šis individas yra, tiesos turiniui savaime ir sau 
nesvarbu. Cerera ir Triptolemas įvedė žemdirbystę, santuo- 
ką ir buvo graikų garbinami; Mozei ir Mahometui buvo dė- 
kingos ištisos tautos. Išoriškumas, tai, per kokį individą at- 
nešama tiesa, yra istorinio pobūdžio dalykas, kuris neturi jo- 
kios reikšmės absoliučiam turiniui. Asmuo nėra paties 
mokymo turinys. Krikščionių religija yra savita tuo atžvil- 
giu, kad šitas asmuo, pats Kristus, kadangi jis yra apibrėž- 
tas kaip Dievo Sūnus, priklauso paties Dievo prigimčiai. Jei- 
gu Kristus krikščionims būtų tik mokytojas, toks kaip Pita- 
goras, Sokratas ar Kolumbas, tai tas turinys nebūtų bendras 
ir dieviškas, joks apreiškimas, joks Dievo prigimties atsklei- 
dimas, o kaip tik tokius dalykus mes ir norime patirti. 

Šiaip ar taip, tiesa, kad ir kokios svarbos ji būtų, iš pra- 
džių Žmogui ateina iš išorės, kaip juslėmis įsivaizduojamas, 
esamas objektas: Mozė pamatė Dievą liepsnojančiame krū- 
me, graikai įsisąmonino Dievą turėdami prieš akis marmu- 
ro statulas ar kitokius vaizdinius. Dar būtina pastebėti, kad 

religija, kaip ir filosofija, prie šito išorinio būdo nepasilie- 
ka ir negali pasilikti. Toks vaizduotės paveikslas arba isto- 
rinis turinys (pavyzdžiui, Kristus) dvasiai turi pasidaryti 
dvasinis, taigi jis nustoja buvęs išorinis, nes išorinis būdas 
yra bedvasis. Mes privalome pažinti Dievą „dvasioje ir tie- 
soje“. Dievas yra visuotinė, absoliuti, esminė dvasia. Žmo- 
gaus dvasios santykio su šita dvasia nagrinėjimas atveda 
prie šių išvadų. 

Žmogus privalo priimti tam-tikra-religija. Kas yra jo ti- 
kėjimo pagrindas? Krikščionių religija sako: toks pagrindas 
yra dvasios liudijimas apie šį turinį. Kristus priekaištauja fa- 
riziejams, kad jie reikalauja stebuklų; tik dvasia išgirsta dva- 
sią, stebuklas yra viso labo dvasios nuojauta, stebuklas yra 
gamtos pertrūkis, tik dvasia yra tikrasis stebuklas, nes ji pa- 
Žeidžia gamtos eigą. Taigi dvasia yra savęs pačios išgirdimas. 
Yra tik viena dvasia, visuotinė Dievo dvasia, - maža pasa- 
kyti, kad ji yra visur esanti. Jos nereikia suprasti tik kaip 
bendrystės, kaip išorinės visybės daugelyje, visuose indivi- 
duose, kurie iš esmės yra paskiri, - ji yra tai, kas viską per- 
smelkia, ji yra vienybė savęs pačios ir tam tikro regėjimo sa- 
vęs kaip kito, kaip to, kas subjektyvu ir ypatinga. Kaip vi- 
suotinė, dvasia yra pati sau objektas, o apibrėžta kaip 
ypatinga, ji yra tam tikras individas; bet kaip visuotinė ji iš- 
eina už šio savojo kito ribų, josios kita ir ji pati yra viena. 
Tikrasis visuotinumas, populiariai tariant, atsiskleidžia kaip 
dvejetas, kaip pačios visuotinybės ir ypatingybės bendru- 
mas. Paties savęs girdėjimas teigia susidvejinimą, ir dvasia 
yra girdimojo ir girdinčiojo vienybė. Dievo dvasia, kuri yra 
girdima, yra objektyvi; subjektyvioji dvasia girdi. Tačiau 
dvasia nėra pasyvi, pasyvumas gali būti tik laikinas; tai dva- 
sinė substanciali vienybė. Subjektyvioji dvasia yra veikli, bet 
objektyvioji dvasia pati yra šita veikla. Veikli, subjektyvi 
dvasia, kuri girdi Dievo dvasią - kadangi ji girdi Dievo dva- 
sią, - yra pati Dievo dvasia. Šitas dvasios nukreiptumas tik 
į save pačią yra absoliuti apibrėžtis; Dievo dvasia gyvena sa- 

vo bendruomenėje ir joje yra aktuali. Šitas girdėjimas buvo 
pavadintas tikéjimu.' Mes, liuteronai - aš esu ir noriu likti 
liuteronas, - turime tik aną pirmapradį tikėjimą. Šita vieny- 
bė yra ne spinoziškoji substancija, o žinanti substancija sa- 
vimonėje, kuri paverčia save begaline ir nukreipta į visuo- 
tinuma. Šnekos apie žmogaus mąstymo ribas yra tuščios 
šnekos; Dievo pažinimas yra vienintelis religijos tikslas. 
Dvasios liudijimas apie religijos turinį yra pats religingu- 
mas; tai liudijimas, kuris liudija, kad tai yra paliudyta. Dva- 
sia gimdo pati save ir daro tai pirmiausia liudydama; ji eg- 
zistuoja tik save gimdydama ir liudydama, tik atsiskleisda- 
ma ir save manifestuodama. 

Tolesnė raida yra ta, kad šitas liudijimas, šita vidinė sa- 
vimonė, šitas vyksmas savyje, pamaldumas ir užsisklendusi 
sąmonė (o tai dar nėra tikroji objekto sąmonė) atsiskleidžia. 
Šita persmelkianti ir persismelkusi dvasia dabar stojasi prieš 
akis; Dievas pereina į kita, padaro save objektu. Čia pasiro- 
do visos duotų ir gautų dalykų apibrėžtys, kurias randame 
mitologijoje; čia susitelkia visa, kas istoriška, pozityvioji pu- 
sė. Kalbant konkrečiau, tada mes turime Kristų, kuris beveik 
prieš 2000 metų atėjo į pasaulį. Bet jis sako: „Aš esu su ju- 
mis iki pasaulio pabaigos; kur du susirinks mano vardan, aš 
būsiu tarp jūsų“; jeigu aš nebebūsiu jusliniu būdu kaip as- 
muo priešais jus, tai „dvasia atves jus į tiesą ,- išorinis san- 
tykis nėra tas tikrasis santykis, jis save įveikia. 

Jame aiškiai matyti dvi pakopos. Pirmoji pakopa yra mal- 
da, kultas, pavyzdžiui, komunija; tai yra susilietimas su Die- 
vo dvasia bendruomenėje, kurioje dabar įgyja tikrumą da- 
lyvaujantis, joje esantis gyvas Kristus kaip savimonė. Ant- 
roji yra išvystytos sąmonės pakopa, kur turinys tampa 
objektu; čia šitas dalyvaujantis, esantysis Kristus nukeliamas 
2000 metų į praeitį, išsiunčiamas į vieną Palestinos kampelį 
ir kaip istorinis asmuo būna toli, Nazarete, Jeruzalėje. Pana- 
šiai yra ir graikų religijoje, kur garbinamas dievas tampa 
prozaiška statula, marmuru, tapyboje - drobe arba medžiu; 

jis virsta tokiu išoriškumu. Liuteronų komunija glūdi tiktai 
tikėjime, sąlytyje su Dievu, ji jau negarbinama kaip ostija. 
Tad ir kokio nors šventojo paveikslas yra ne kas kita, o ak- 
muo, daiktas. Beje, antrasis požiūris yra tai, nuo ko sąmonė 
pradeda; ji turi pradėti nuo išorinio šito objekto pagavimo, 
ji turi priimti tokį pranešimą, jimti į atmintį turinį. Bet jeigu 
ji tuo apsiribotų, šis požiūris būtų bedvasis. Neišaugti iš ši- 
to antrojo požiūrio, įklimpti šioje istorinėje, negyvoje ato- 
kumoje - reikštų atmesti dvasią. Kas ignoruoja Šventąją 
Dvasią, to nuodėmė neatleistina. Bet ignoruoti dvasią kaip 
tik ir reiškia manyti, kad ji nėra visuotinė, nėra šventa, t. y. 
kad Kristus yra tik kažkas atskira ir atskirta, tik kitas asmuo, 
kaip anas asmuo buvęs Judėjoje arba ir dabar dar esantis, 
bet tik anapus, danguje, kažin kur, tik ne tikru, dabartišku 
būdu savo bendruomenėje. Kas kalba tik apie ribotą, tik 
žmogaus protą, tik proto ribas, tas ignoruoja dvasią, nes 
dvasia kaip begalinė, visuotinė, girdinti pati save, girdi sa- 
ve ne tam tikrame „tik“, ne tam tikrose ribose, ne baigtiniuo- 
se dalykuose, ji neturi su jais nieko bendra, o girdi save tik 
savyje, savo begalinume. 

Sakoma, kad filosofija pažįsta esmę. Šiame teiginyje svar- 
biausia tai, kad esmė nėra išoriška atžvilgiu to, ko esmė ji 
yra. Mano dvasios esmė yra pačioje mano dvasioje, o ne ša- 
lia jos. Šiuo atveju yra lygiai taip, kaip ir kalbant apie kny- 
gos turinio esmę: aš abstrahuojuosi nuo viršelių, nuo popie- 
riaus, poligrafijos, kalbos, nuo nesuskaičiuojamos daugybės 
joje esančių raidžių; paprastas, bendras turinys kaip knygos 
esmė yra ne šalia knygos. Taip ir įstatymas yra ne šalia in- 
divido, o yra tikroji individo būtis. Mano dvasios esmė yra 
mano esminė būtis, pati mano substancija (kitaip aš neturė- 
čiau esmės); šita esmė yra, taip sakant, degioji medžiaga, ku- 
ri gali užsidegti, įsiliepsnoti nuo visuotinės esmės kaip to- 
kios, nuo objekto. Ir tik todėl, kad žmoguje yra šio fosforo, į 
jį gali nukristi kibirkštis, jis gali užsidegti ir įsiliepsnoti; tik 
todėl žmoguje gyvas Dievo jutimas, nuojauta, žinojimas. Jei- 

gu šito nebūtų, tai nebūtų ir Dievo dvasios kaip savaime ir 
sau visuotinio dalyko. Esmė pati yra esminis turinys, o ne 
tai, kas neturininga ir neapibrėžta. Bet kaip knyga dar turi 
ir kitą turinį, taip ir individualioje dvasioje yra daug kitų 
bruožų, kurie yra tik šito esmingumo raiškos. Religija yra tik 
būklė, leidžianti Žinoti apie šią esmę; nuo šios esmės būtina 
skirti individualumą bei jo išorinius bruožus. Esmė yra dva- 
sia, o ne abstrakcija. „Dievas yra ne mirusiųjų, o gyvųjų Die- 
vas", ir, be kita ko, gyvųjų sielų Dievas. 


Be draugų kentėjo mūs pasaulio Dievas, 
Tad dvasias sukūrė, kad nebūtų vienas, 
Atspindį savosios tobulybės. 
Nors nerado Jis tokių kaip pats didingų 
Dvasių karalystėj jo laimingų, 
Kalbasi su Juo vis begalybė. 


Kalbant apie žinojimo religijoje ir filosofijoje formą, rei- 
kia pasakyti, kad filosofija griauna tą religijoje glūdintį san- 
tykį, pagal kurį bendroji dvasia iš pradžių pasirodo kaip iš- 
oriška, kaip objektinis sąmonės būdas. Pamaldumas prasi- 
deda nuo išoriškumo ir, kaip minėjome, pats apgręžia šitą 
santykį, jį įveikia; taigi filosofija, pagrįsta pamaldumu ir 
kultu, daro tą patį, ką ir jie. Filosofija dabar turi siekti dvie- 
jų dalykų: pirma (kaip ir religija pamaldume), substancia- 
laus turinio, dvasinės sielos, antra, ji turi siekti paimti šį tu- 
rinį ir padėti jį prieš sąmonę kaip objektą, jam suteikusi 
mąstymo formą. Filosofija mąsto, supranta tai, ką religija 
įsivaizduoja kaip sąmonės objektą, nesvarbu, ar tai būtų 
vaizduotės kūrinys, ar istorinis įvykis. Religinėje sąmonė- 
je žinojimo apie objektą forma yra vaizduotės dalykas, ji 
turi šiek tiek juslumo. Filosofijoje mes nevartojame posa- 
kių, tokių kaip šis, kuris yra pasiskolintas iš prigimtinės gy- 
vybės santykio: Dievas pagimdė Sūnų. Tačiau tokio santy- 
kio mintis, substancialus turinys, filosofijoje pripažįstamas. 

Kadangi filosofija savo objektą mąsto, ji turi tą pranašumą, 
kad tai, kas religijoje yra skirtingi momentai, filosofijoje 
yra vienybė. Maldoje nugrimzdimo sąmonė įeina į absoliu- 
čią esmę. Filosofiniame mąstyme abi religinės sąmonės pa- 
kopos yra suvienytos. 

Šios abi formos tarpusavyje skiriasi, todėl gali pasirody- 
ti, kad jos yra priešingos, prieštarauja viena kitai. Ir natūra- 
lus bei neišvengiamas dalykas yra tas, kad, taip sakant, pa- 
sirodydamos kaip apibrėžtos, jos suvokia tik savo skirtingu- 
mą, todėl jos iš pradžių yra viena kitai priešiškos. Reiškinyje 
pirmoji pakopa yra esatis kaip apibrėžta būtis, kaip būtis sau 
kito atžvilgiu. Vėlesnėje pakopoje pats mąstymas save su- 
vokia konkrečiau, įsigilina į save ir įsisąmonina dvasią kaip 
tokią. Konkretybė yra apibrėžta visuotinybė, taigi joje glūdi 
jos kita. Iš pradžių dvasia yra abstrakti; šitame būvyje ji su- 
vokia save kaip skirtingą ir kaip šio'kita priešpriešą. Suvo- 
kusi save konkrečiau, ji nebebūna tik apibrėžtyje, tame skir- 
tingume tik save žinanti ir turinti, bet kaip konkretus dva- 
siškumas ji pagauna ir substancialumą tuo pavidalu, kuris 
buvo kitoks negu jos, kurio reiškimąsi ji tik suvokė ir į jį at- 
sisuko, - dabar ji to pavidalo turinyje, jo viduje atpažįsta sa- 
ve pačią, ir tik dabar ji suvokia savo priešybę ir teisingai ja 
įvertina. 

Apskritai šitos prieštaros eiga istorijoje yra ta, kad mąs- 
tymas pirmiausia pasirodo tik religijoje, - tada jis esti nelais- 
vas, tai tik atskiros jo apraiškos. Antroje pakopoje mąstymas 
sustiprėja, pasijunta kaip savimi besiremiantis, jis būna prie- 
šiškas kitos formos atžvilgiu ir neatpažįsta joje savęs. Trečio- 
je pakopoje jis galiausiai šitame kita atpažįsta save. 

Filosofavimas turėjo prasidėti nuo siekimo padaryti šį už- 
siėmimą savarankišką, izoliuoti mąstymą nuo liaudies tikė- 
jimų ir įsitvirtinti visiškai kitame lauke, tokiame, kuris nu- 
sigręžia nuo vaizdavimosi pasaulio; tie du laukai egzistavo 
šalia vienas kito arba, teisingiau, dar nebuvo reflektuojama 
jų prieštara, taip kaip ir mintis juos sutaikyti (tautos tikėji- 

me tada reikėtų surasti tą patį turinį, tik turintį kitokią iš- 
orinę formą negu sąvoka), taigi paaiškinti ir pateisinti tau- 
tos tikėjimą, kad pačias laisvo mąstymo sąvokas vėl būtų ga- 
lima išreikšti tautinių religijų būdu. 

Taigi mes matome, kad filosofija iš pradžių buvo surišta 
su graikų pagonybe ir sukosi jos rate. Po to, pradėjusi rem- 
tis savimi, ji stoja prieš tautos religiją ir jos atžvilgiu užima 
priešišką poziciją, kol galiausiai suvokia jos vidinį turinį ir 
jame atpažįsta save. Antai seniausieji graikų filosofai daž- 
niausiai pagarbiai žiūrėjo į tautos religiją ar bent nebuvo 
prieš ją nusistatę ir apie ją nesamprotavo. Vėlesni filosofai, 
jau Ksenofanas, smarkiausiai puola tautiškus vaizdinius, 
taip daro ir daugelis vadinamųjų ateistų. Kad tautiškųjų 
vaizdinių ir abstraktaus mąstymo sritys taikiai sugyvena, 
mes matome iš vėlesnių, mokytesnių graikų filosofų, kurių 
spekuliatyvūs užmojai jiems nekliudė atlikti kulto apeigų, 
garbinti dievų, aukoti jiems aukų ir t. t., ir tai jie darė ne 
veidmainiškai, o sąžiningai. Sokratas buvo apkaltintas tuo, 
kad moko garbinti kitus, ne graikų religijos dievus; ir iš tik- 
ruju, jo Šxtuoviov prieštaravo graikų dorovės ir religijos prin- 
cipui; bet jis visiškai sąžiningai laikėsi religinių papročių, ir 
mes žinome, kad savo paskutiniame žodyje jis pavedė savo 
draugams paaukoti Asklepijui gaidį, o šis pavedimas tikrai 
nesiderina su nuosekliai išplėtotomis Sokrato mintimis apie 
Dievo esmę, ypač apie moralę. Platonas karštai ginčijosi su 
poetais ir pasisakė prieš jų dievus. Tik daug vėliau neopla- 
tonikai atpažino visuotinį turinį filosofų kadaise atmestoje 
tautinėje mitologijoje, suteikė jai minties reikšmę, išvertė ją 
į minties kalbą ir šią mitologiją vartojo kaip savo filosofemų 
simbolinę vaizdų kalbą. 

Lygiai taip pat ir krikščionių religijoje mes iš pradžių ma- 
tome, kad nesavarankiškas mąstymas sieja save su šia reli- 
gija ir juda joje; taigi mąstymas deda religiją savo pagrin- 
dan ir remiasi krikščionybės mokslu kaip absoliučia prielai- 
da. Vėliau mes regime prieštaravimą tarp vadinamojo 

tikėjimo ir vadinamojo proto, mąstymas išskleidžia sparnus 
ir kaip jaunas erelis pats kyla į tiesos saulę, bet kaip plėšrū- 
nas žvelgia į religiją ir kovoja su ja. Dar vėliau filosofija at- 
stato teisingumą, t. y. pateisina religijos turinį remdamasi 
spekuliatyviomis sąvokomis, pateisina jį prieš pačią mintį; 
kad tai įvyktų, sąvoka turėjo suvokti save konkrečiai, prasi- 
skverbti iki konkretaus dvasiškumo. Toks turi būti filosofi- 
jos požiūris dabarties laikais. Šitas požiūris atsirado pačioje 
krikščionybėje ir neturi kito turinio, išskyrus pačią pasauli- 
nę dvasią; ir jeigu filosofijoje jis save suvokia, tai suvokia to- 
kia forma, kuri anksčiau šiai buvo priešiška. 

Taigi religija turi bendrą su filosofija turinį, skiriasi tik 
jų formos; reikalas tik tas, kad sąvokos forma turi būti to- 
kia išbaigta, kad galėtų suvokti religijos turinį. Tikra yra tik 
tai, kas buvo pavadinta religinėmis misterijomis; jos išreiš- 
kia tai, kas religijoje spekuliatyvu. Tai, ką neoplatonikai va- 
dino puety, uueto9ai (būti įšventintam), reiškė užsiimti spe- 
kuliatyviomis sąvokomis. Misterijomis, paviršutiniškai kal- 
bant, buvo laikoma tai, kas yra ir lieka paslaptis, taigi kas 
nesužinoma. Eleusino misterijose nebuvo nežinomų daly- 
kų (visi atėniečiai buvo į jas įšventinti ir tik Sokratas ne); 
ir čia aš, kreipdamasis į ponus filologus, norėčiau pastebė- 
ti, kad filologijoje šitas vaizdinys taip pat galioja. Vienin- 
telis draudžiamas dalykas buvo viešai supažindinti svetim- 
šalius su šiomis misterijomis, daug kam už tai teko nuken- 
tėti kaip už padarytą nusikaltimą. Krikščionių religijoje 
dogmos vadinamos misterijomis, ir jos yra tai, kas žinoma 
apie Dievo prigimtį; ši prigimtis taip pat nėra paslaptis, ją 
žino visi krikščionys ir tuo jie skiriasi nuo kitų religijų iš- 
pažinėjų; taigi misterija nėra tai, kas nežinoma, nes visi 
krikščionys įšventinti į paslaptį. Tad misterijos kaip speku- 
liatyvus turinys savo prigimtimi yra paslaptis sampročiui, 
bet ne protui; spekuliatyvumo požiūriu jos kaip tik yra 
protingos. Samprotis nesuvokia spekuliatyvumo, jis nesu- 
vokia šitos konkretybės, nes samprotis skirtybes sugauna 


142 


FILOSOFIJOS SANTYKIS SU KITOMIS SRITIMIS 


tiesiog kaip atskiras, o misterijoje esama jų prieštaravimo, 
bet taip pat ir to prieštaravimo įveikos. 

Tačiau filosofija yra priešinga naujosios teologijos racio- 
nalizmui, ir nors pastarasis visą laiką kalba apie protą, iš tik- 
rųjų tai tik sausas samprotis, jame nieko nėra iš proto, išsky- 
rus savimąstos (Selbstdenken) momentą, bet tai tik abstrak- 
tus mąstymas. Racionalizmas priešingas filosofijai ir turiniu, 
ir forma; jis ištuštino turinį, ištuštino dangų ir viską nuže- 
mino iki baigtinių santykių. Formos požiūriu jis irgi priešin- 
gas filosofijai, nes jo forma yra samprotavimas, nelaisvas 
samprotavimas, o ne suvokimas. Supernatūralizmas religi- 
joje yra priešingas racionalizmui, ir nors jis giminiškas filo- 
sofijai tikrojo turinio atžvilgiu, vis dėlto nuo jos skiriasi sa- 
vo forma, nes jis pasidarė bedvasis, medinis ir mėgina save 
pateisinti išoriniu autoritetu. Scholastai nebuvo tokie su- 
pernatūralistai; jie siekė mąstymu pažinti Bažnyčios dog- 
mas. Jeigu religija, remdamasi savo nepalenkiamu abstrak- 
čiu autoritetu, mąstymui atsikerta, kad „pragaro vartai jos 
nenugalės“, tai nereikia pamiršti, kad proto vartai stipresni 
už pragaro vartus - ne kad nugalėtų Bažnyčią, o kad su ja 
susitaikytų. Filosofija kaip šito turinio sąvokinis mąstymas 
turi tą pranašumą prieš religiją, kad ji supranta jas abi; ji gali 
suprasti religiją, ji supranta ir racionalizmą bei supernatū- 
ralizmą, taip pat ir save, tačiau to paties negalima pasakyti 
apie religiją. Kadangi religija laikosi vaizduotės požiūrio, ji 
supranta tik tuos dalykus, kurie remiasi tuo pačiu požiūriu 
kaip ir ji, bet ne filosofiją, sąvoką, visuotines mąstymo api- 
brėžtis. Dažnai priekaištai tam tikrai filosofijai, kad ji prie- 
šiška religijai, nėra nepagrįsti, tačiau kai tokius priekaištus 
meta religijos pusė, su filosofija elgiamasi neteisingai. - 

Dvasiai, kokia ji yra savaime ir sau, religijos forma yra 
būtina. Ji yra tiesos forma, kuria ji egzistuoja visiems žmo- 
nėms ir kiekvienam sąmonės būdui; šita visiems žmonėms 
būdinga forma yra, pirma, juslinė sąmonė ir, be to, antra, vi- 
suotinumo formos įmaišymas į juslinius reiškinius, reflek- 

sija. Įsivaizduojanti sąmonė, tai, kas mistiška, pozityvu, is- 
toriška, yra forma, kuri priklauso samprotingumui. Dvasios 
liudijime glūdinti esmė sąmonei tampa tik objektu, jeigu toji 
esmė pasirodo samprotine forma. Sąmonė su šitomis formo- 
mis turi būti susipažinusi iš gyvenimo, iš patyrimo. Taigi re- 
ligija turi turėti sąmonės to, kas tikra, kas dvasiška, taigi pro- 
to, formą; arba tiesos sąmonė turi turėti religijos formą. Tai 
yra visuotinis šitos formos pateisinimas; bet mąstanti sąmo- 
nė nėra visiškai visuotinė forma, būdinga visiems žmonėms. 

Taigi mes išnagrinėjome filosofijos ir religijos skirtumą, 
tačiau mums dar reikia pakalbėti apie tai, ką mes nagrinėsi- 
me filosofijos istorijoje; iš dalies tos pastabos išplaukia iš to, 
kas jau buvo pasakyta. 

Antra. Kaip mes turime elgtis su šitais filosofijos istori- 
jai giminiškais dalykais? Pirmiausia mes susiduriame su mi- 
tologija; kyla įspūdis, kad ją galima priskirti prie filosofi- 
jos istorijos. Ji yra vaizduotės, ne žmogaus valios produk- 
tas, nors pastarosios čia irgi netrūksta. Bet tai, kas 
mitologijoje svarbiausia, yra kūrinys įsivaizduojančio pro- 
to, kuris esmę paverčia savo objektu, bet dar neturi kito or- 
gano, tik juslinę vaizduotę, todėl dievai įgyja žmogaus pa- 
vidalą. Mitologija gali būti studijuojama meno sumetimais 
ir t. t., tačiau mąstanti dvasia turi atrasti mitologijoje im- 
plicite glūdintį substancialų turinį, mintis, filosofemas, taip 
kaip gamtoje ieškoma proto. Šitaip mitologiją traktavo ne- 
oplatonikai; naujausiais laikais šį būdą itin mėgsta taikyti 
mano draugas Kreuzeris savo „Simbolikoje“. Kiti šį nagri- 
nėjimo būdą vertina priešiškai ir smerkia. Esą mitus reikia 
nagrinėti tik istoriškai, o juk tai anaiptol ne istorinis būdas, 
kai į mitus įvedamos arba jais remiantis aiškinamos filoso- 
femos, apie kurias tų laikų žmonės dar negalėjo galvoti. Iš 
dalies tai visiškai teisinga; kaip tik toks yra Kreuzerio nag- 
rinėjimo būdas, tokį pat būdą taikė ir aleksandriečiai. Sa- 
moningame mąstyme senovės žmonės nesusidurdavo su 
tokiomis filosofemomis. Bet to juk niekas ir neteigia; o tai, 

kad tai implicite nėra mitų turinys, yra absurdiška išvada. 
Kadangi tautų religijos, taigi ir jų mitologijos, kad ir kokios 
paprastos ir primityvios jos atrodytų, yra proto (nors ir ne 
mąstančio) produktas, jose, kaip tikruose meno kūriniuo- 
se, glūdi mintys, visuotinės apibrėžtys, tiesa, nes jos pagrįs- 
tos protingumo instinktu. Su tokia dalykų padėtimi susiję 
tai, kad mitologiniams dalykams smelkiantis į juslinį trak- 
tavimą, čionai patenka įvairios atsitiktinės, išorinės me- 
džiagos. Juk jusliniu būdu vaizduojant sąvoką, visuomet 
neišvengiama tam tikro neadekvatumo, nes fantazijos dir- 
voje idėjos neįmanoma teisingai išreikšti. Šis juslinis pavi- 
dalas, kuris sukuriamas istoriniu arba natūraliu būdu, turi 
būti apibrėžtas įvairiais požiūriais, ir ši išorinė apibrėžtis 
dažnai turi būti tokia, kad neatitinka idėjos. Taip pat gali 
būti, kad šiame aiškinime esama klaidų, ypač kai kalbama 
apie atskirybę. Įvairiausi papročiai, veiksmai, indai, apda- 
rai, aukos ir t. t. gali turėti panašumo, turėti tam tikrą ryšį, 
bet šis panašumas labai tolimas, todėl jame negali nebūti 
daugybės atsitiktinių elementų. Tačiau svarbu pripažinti, 
kad visuose tuose dalykuose vis dėlto yra protas; tokia mi- 
tologijos samprata yra būtinas jos nagrinėjimo būdas. 

Tačiau nuo mūsų filosofijos istorijos mitologija turi būti 
atsieta. Ši nuostata pagrįsta tuo, kad filosofijoje mes turime 
reikalą ne apskritai su filosofemomis, ne su mintimis, kurios 
tik implicite glūdi tam tikrame aprašyme, o su mintimis, ku- 
rios atsiskleidė - todėl, kad jos jau atsiskleidė, nes religijoje 
filosofiją domina toks turinys, kuris pateko į sąmonę min- 
ties forma. Ir tai yra didžiulis skirtumas. Vaikai irgi turi pro- 
tą, jis yra juose, bet tik kaip gebėjimas; o filosofijoje mes tu- 
rime reikalą su tokia forma, kai šitas turinys jau įvilktas į 
minties formą. Idėjos absoliuti forma yra tiktai mintis. Filo- 
sofemos, kurios implicite glūdi religijoje ir dar neegzistuoja 
kaip mintys, mūsų nedomina. 

Tiesa, daugelyje mitų susiduriame su vaizdais ir jų reikš- 
mėmis arba matome, kad vaizdai suponuoja reikšmes. 5e- 

novės persai garbino saulę arba apskritai ugnį kaip aukš- 
čiausią bütybe.i Pirminis pradas persų religijoje yra Zerva- 
nas Akarana, beribis laikas (amžinybė). Šita paprasta bega- 
linė būtybė turi du principus, Ormuzdą (Opoudodnę) ir Ari- 
mana (Apetuavioc), gėrio ir blogio valdovus”. Plutarchas 
rašo": „Ne viena būtybė palaiko visumą ir ją valdo, o gėris, 
sumaišytas su blogiu, ir apskritai gamta nesukuria nieko 
gryna ir paprasta; taigi yra ne vienas aukotojas, kuris kaip 
šeimininkas iš dviejų indų maišo ir dalija mums gėrimą, o 
yra du priešingi ir priešiški pradai, iš kurių vienas krypsta į 
dešinę, o kitas į priešingą pusę, judina nevienodai jeigu ir 
ne visą pasaulį, tai bent šitą žemę. Zoroastras tai puikiai pa- 
vaizdavo, kad vienas pradas (Ormuzdas) yra šviesa, o kitas 
(Arimanas) - tamsa; jų vidurys (u£coc dė augotv) yra Mit- 
ra, kurį persai vadina tarpininku (ueoitns)”. Taigi Mitra yra 
ir substancija, visuotinė esmė, į visuotinumą pakelta saulė. 
Jis yra ne tarpininkas tarp Ormuzdo ir Arimano, kuris turi 
padaryti taiką, kad abu galėtų išlikti, bet stovi Ormuzdo pu- 
sėje ir kartu su juo kovoja su blogio pradu. Mitra nedalyvau- 
ja nei gėryje, nei blogyje kaip bejėgis vidurinis narys. 
Arimanas kai kada vadinamas pirmagimiu šviesos sūnu- 
mi, bet tik Ormuzdas yra šviesoje. Regimojo pasaulio kūri- 
mo metu Ormuzdas savo neaprėpiamoje šviesos karalystė- 
je į Žemę atrėmė tvirtą dangaus skliautą, kurį aukštai iš vi- 
sų pusių dar supa pirmapradė šviesa. Žemės viduryje stovi 
aukštas kalnas Albordi, kuris siekia pirmapradę šviesą. Or- 
muzdo šviesos karalystė driekiasi skaisti virš tvirto dangaus 
skliauto ir Albordi kalno; žemėje jos būta iki trečiojo laiko. 
Tada Arimanas, kurio nakties karalystė iki tol plytėjo tik po 
žeme, įsiveržė į Ormuzdo kūnų pasaulį ir kartu su juo pra- 
dėjo valdyti. Nuo tada erdvė tarp dangaus ir žemės pada- 
linta pusiau, į šviesą ir tamsą. Iki tol Ormuzdas valdė tik 
šviesos dvasių karalystę, o Arimanas - tik nakties karalystę, 
bet įsibrovęs Arimanas žemiškajai šviesos kūrinijai priešstatė 
žemiškąją nakties kūriniją. Nuo to laiko vienas prieš kitą sto- 

vi du kūnų pasauliai, vienas skaistus ir geras, kitas neskais- 
tus ir blogas. Šitas prieštaravimas apima visą gamtą. Ant Al- 
bordi kalno Ormuzdas sukūrė Mitrą kaip tarpininką žemei. 
Kūnų pasaulis buvo sukurtas tik tam, kad su jo pagalba bū- 
tų sugrąžintos nuo jų kūrėjo atsimetusios būtybės, kad jos 
vėl pasidarytų geros ir taip visiems laikams būtų nugalėtas 
blogis. Kūnų pasaulis yra gėrio ir blogio kovos arena, bet 
šviesos ir tamsos kova nėra visiškai neišsprendžiamas prieš- 
taravimas savaime, tai laikinas prieštaravimas, ir Ormuzdas, 
šviesos pradas, nugalės. 

Čia aš pastebėsiu, kad filosofijos požiūriu reikšmingas tik 
šitas dualizmas. Jis negali apsieiti be sąvokos, kuri jame tie- 
siogiai yra savo pačios priešybė, o kitame ji yra vienybė su 
savimi pačia. Bet iš jų abiejų tik šviesos pradas yra esmė, o 
tamsos pradas yra niekas; taigi pats šviesos pradas sutam- 
pa su Mitra, kuris pirma buvo pavadintas aukščiausia esme. 
Jei sumanytume panagrinėti tuos šito vaizdinio momentus, 
kurie šiek tiek glaudžiau susiję su filosofija, tai mūsų dėmesį 
patrauktų tik šito vaizdinio visuotinybė: paprastoji esmė, 
kurios absoliuti prieštara yra prieštara tarp esmės ir jos įvei- 
kos. Prieštara nusimeta atsitiktinumo regimybę. Bet dvasi- 
nis pradas neatskirtas nuo fizinio, nes gėris ir blogis kartu 
apibrėžti kaip šviesa ir tamsa. Taigi šiuo atveju mes mato- 
me, kad mintis atplyšo nuo tikrovės, bet kartu ir neatplyšo, 
ir tai būdinga tik religijai, taigi tai, kas antjusliška, vėl įsi- 
vaizduojama jusliškai, padrikai, o ne suprantama sąvoko- 
mis; o čia visas juslinis padrikumas sutelktas paprastojoje 
prieštaroje, taip pat paprastai įsivaizduojamas ir judėjimas. 
Šios apibrėžtys daug artimesnės minčiai, tai jau ne tik vaiz- 
dai. Tačiau ir tokie mitai nerūpi filosofijai. Juk čia ne mintis 
yra pirmas dalykas, o persveria pati mito forma. Visose re- 
ligijose svyruojama tarp vaizdo ir minties, ir toks mišinys 
dar yra už filosofijos ribų. 

Taip pat yra ir finikiečio Sanchuniatono? kosmogonijo- 
je: „Daiktų pradas yra chaosas, kuriame elementai buvo ne- 

išplėtoti ir sumišę, bei oro dvasia. Pastaroji apvaisino chao- 
są ir pagimdė su juo gleivėtą medžiagą, dumblą (iAuv), ku- 
riame buvo gyvybės jėgos ir žvėrių sėklos. Dumblui susimai- 
šius su chaoso materija ir prasidėjus rūgimui, išsiskyrė ele- 
mentai. Ugnies gabalai pakilo aukštyn, ir iš jų atsirado 
žvaigždės. Šioms veikiant orą, gimė debesys. Žemė tapo vai- 
singa. Iš vandens ir žemės mišinio, kuris virto pūvančiu 
dumblu, atsirado žvėrys, netobuli ir be juslių. Šie vėl pagim- 
dė kitus žvėris, tobulesnius ir su juslémis. Griaustinio bilde- 
sys per audrą pažadino gyvenimui pirmuosius žvėris, ku- 
rie iki tol miegojo savo sėklidėse“. 

Iš chaldėjo Beroso" fragmentų: „Pirmapradis dievas yra 
Belas, deivė Omoroka (Jūra), tačiau, be jų, buvo dar kitų die- 
vų. Belas perpjovė Omoroką pusiau, kad iš jos dalių pada- 
rytų dangų ir žemę. Po to jis nusipjovė sau galvą, ir iš jo die- 
viško kraujo lašų atsirado Žmonių giminė. Sukūręs žmogų, 
Belas išblaškė tamsą, atskyrė dangų nuo žemės ir suteikė pa- 
sauliui natūralų pavidalą. Kadangi atskiros žemės sritys jam 
atrodė dar per menkai apgyventos, tai jis privertė kitą die- 
va sužeisti save, ir iš jo kraujo gimė daugiau žmonių bei ki- 
tos žvėrių rūšys. Žmonės iš pradžių gyveno kaip laukiniai, 
be kultūros, kol pabaisa“ (kurią Berosas vadina Oanu) „ne- 
sujungė jų vienoje valstybėje, neišmokė jų menų bei moks- 
lų ir neišugdė jų žmoniškumo. Dėl to pabaisa išniro iš jūros 
tekant saulei, o jai leidžiantis vėl pradingo bangose“. 

Mitologija gali norėti būti tam tikras filosofavimo būdas. 
Kai kurie filosofai naudojosi mito forma, kad savo filosofe- 
mas priartintų prie vaizduotės; mito turinys yra mintis. Ta- 
čiau senuosiuose mituose mitas nėra vien tik apvalkalas; ne- 
galima tiesiog turėti mintį ir ją įvilkti į mitą. Mūsų reflek- 
tuojantis mąstymas tai gali padaryti, bet ankstyvoji poezija 
dar nemėgino atidalyti prozą ir poeziją. Kai filosofai naudo- 
davosi mitais, tai dažniausiai tai reikšdavo, kad jie turi mintį 
ir ieško jai vaizdo. Antai Platonas pateikė daug gražių mi- 
tų, kiti taip pat naudojosi mito forma. Pavyzdžiui, Jacobi fi- 

losofija turi krikščionių religijos formą, - tokiu būdu jis pa- 
sakė pačių spekuliatyviausių dalykų. Bet iš esmės ši forma 
filosofijai nedera. Mintis, kurios objektas yra ji pati, net tu- 
rėdama minties formą privalo būti sau pačiai objektas, ji ir 
privalo pakelti save iki savo formos. Platonas dažnai verti- 
namas dėl savo mitų; esą jis taip įrodęs, kad yra genialesnis 
už kitus filosofus. Manoma, kad Platono mitai yra geresni 
negu abstraktus išraiškos būdas; ir iš tikrųjų, Platono aiški- 
nimas gražus. Tačiau įsigilinus paaiškėja, kad tai iš dalies esti 
dėl negebėjimo išreikšti mintį gryna forma, antra vertus, 
Platonas taip kalba tik įvade, o kai prieina prie pagrindinio 
dalyko, jis aiškina kitaip, pavyzdžiui, „Parmenide“ papras- 
tos minties apibrėžtys pateikiamos be vaizdų. Vertinant iš 
šalies, tokie mitai gali būti naudingi: iš spekuliatyvių aukš- 
tumų leidžiantis žemyn, minčiai suteikiamas didesnis vaiz- 
dingumas; bet Platonas vertingas ne dėl mitų. Jei mąstymas 
jau toks tvirtas, kad pajėgia savyje, savo elemente sau duo- 
ti esatį, tai mitas tada yra tik nereikalingas papuošalas, ne- 
duodantis filosofijai jokios naudos. Dažnai būdavo paisoma 
tik šių mitų. Antai Aristotelis būdavo neteisingai supranta- 
mas, nes jis vienur kitur pažerdavo palyginimų. Palyginimas 
negali visiškai atitikti minties, nes juo visada pasakoma dau- 
giau. Kai negebama minties pateikti kaip minties, griebiama- 
si pagalbinių priemonių, ir mintis išreiškiama jusline forma. 
Tačiau mitas neturi paslėpti minties; griebiantis mito, pa- 
prastai siekiama geriau išreikšti ir atskleisti mintį. Aišku, kad 
tokia išraiška, simbolis, yra ydinga; kas slepia mintį simbo- 
lyje, tas neturi minties. Mintis atskleidžia pati save, todėl mi- 
tas yra neadekvati minčių aplinka. Aristotelio" žodžiais: 
„Apie tuos, kurie filosofuoja mitiškai, neverta rimtai kalbė- 
ti“; mitas nėra ta forma, kuria mintis leidžia save pasakyti, - 
jis tėra pagalbinis būdas. 

Prie mito šliejasi kitas giminiškas būdas visuotiniam tu- 
riniui pavaizduoti - skaičiai, linijos, geometrinės figūros. Jie 
yra vaizdūs, bet ne konkrečiai vaizdūs, kaip kad mitai. Pa- 

vyzdžiui, galima sakyti, kad amžinybė yra apskritimas - gy- 
vatė, ryjanti savo uodegą. Tai yra vaizdas, bet dvasiai nerei- 
kalingi tokie simboliai, ji turi kalbą. Esama tautų, kurios lai- 
kosi tokio aiškinimo būdo, bet su tokiomis formomis toli ne- 
nueisi. Pačias abstrakčiausias apibrėžtis tokia forma galima 
išreikšti, bet einant toliau kyla didelė painiava. Antai maso- 
nai turi simbolį, kuris laikomas gilia išmintimi - gilia, taip 
kaip giliu vadinamas šulinys, kurio dugno nematyti, - tad 
žmonės nesunkiai patiki, kad gilu yra tai, kas paslėpta; tai 
ir esąs gilumas. Bet jeigu kas yra paslėpta, tai juk gali būti, 
kad ten nieko ir nėra, kaip kad tai, ką masonai laiko visiš- 
koje slaptyje (ir viduje, ir nuo pašalinių akių), visai nėra toks 
dalykas, kuris būtų ypatinga išmintis ar ypatingas mokslas. 
Priešingai, mintis pati save parodo, ji, jos prigimtis yra to- 
kia, kad ji turi būti aiški. Atsiskleidimas nėra toks dalykas, 
kuris gali ir būti, ir nebūti, tarsi mintis liktų mintimi net ir 
neatskleista; iš tikrųjų atsiskleidimas yra pati jos būtis. 

Kai kalbėsime apie pitagorininkus, pamatysime, kad skai- 
čiai yra netikęs tarpininkas minčiai suvokti. Antai imkime 
Pitagoro skaičius povas, Šudę, Tptaz; pirmasis yra vienybė, 
antrasis — skirtumas, o trečiasis turi būti vienybės ir dvejy- 
bės vienybė; 3 = 1 + 2, bet tai jau blogas ryšys. Du pirmieji 
skaičiai sujungiami sudėties veiksmu, o tai blogiausia vieny- 
bės forma. Religijoje skaičius trys tampa gilesnis, nes virsta 
trejybe, o filosofijoje - sąvoka. Bet skaičiavimas šiuo atveju 
yra blogas įprotis. 

Taip pat kalbama kinų filosofijoje, foizme, kur mintys ir- 
gi išreiškiamos skaičiais. Tačiau kinai savo simbolius dar ir 
aiškino, taigi siekė apibrėžčių. Bendrosios, paprastosios abst- 
rakcijos buvo žinomos visoms tautoms, pasiekusioms tam 
tikrą kultūros lygį. 

Antra, dar būtina pastebėti, kad religijoje kaip tokioje 
bei poezijoje glūdi mintys. Religijoje, kuri išreikšta ne vien 
meno būdu, glūdi tikros mintys, filosofemos. Poezijoje (o 
tai yra menas, kurio elementas yra kalba) taip pat išsako- 

mos mintys, ir poetų kūriniuose tikrai nestinga gilių, visuo- 
tinių minčių. Visuotiniu minčių apie esminius dalykus ran- 
dama visur. Ypač indų religijoje raiškiai išsakomos visuo- 
tinės mintys. Todėl sakoma, kad tokios tautos turėjo ir tik- 
rą filosofiją. Šiaip ar taip, indų knygose esama įdomių 
visuotinių minčių; šitos mintys apsiriboja pačiais abstrak- 
čiausiais dalykais - atsiradimo ir išnykimo, amžino suki- 
mosi ratu vaizdiniais. Antai yra žinomas fenikso įvaizdis, 
kuris apskritai atėjo iš Rytų kraštų. Senovės autorių kūri- 
niuose randama minčių apie gyvenimą ir mirtį, būties per- 
ėjimą į nyktį: iš gyvenimo randasi mirtis, iš mirties - gy- 
venimas; būtyje, pozityvume jau savaime glūdi negatyvu- 
mas. Lygiai taip pat negatyvume jau glūdi pozityvumas; tai 
ir yra visas kitimas, gyvybės procesas. Bet tokios mintys 
pasirodo tik retsykiais, ir jos nelaikytinos tikromis filoso- 
femomis. Filosofija atsiranda tik tada, kai mintys kaip to- 
kios tampa visų kitų dalykų pagrindu, absoliutu, šaknimi; 
tačiau minėtuose aiškinimuose taip nėra. 

Filosofija nepateikia minčių apie ką nors, apie tam tik- 
rą objektą, kuris jau anksčiau kaip substratas buvo pagrin- 
das. Pats turinys jau yra mintis, visuotinė mintis, kuri tie- 
siog turi būti visų pirmiausia; tai, kas absoliutu, filosofijo- 
je turi egzistuoti kaip mintis. Graikų religijoje mes turime 
reikalą su amžinąja būtinybe; tai - absoliutus, tiesiog vi- 
suotinis santykis, minties apibrėžtis. Bet šita mintis šalia sa- 
vęs dar turi subjektus, ji išreiškia tik santykį; būtinybė čia 
nereiškia tikrosios, visa apimančios būties. Taigi ir šito bū- 
do mums nebūtina nagrinėti. Taip mes galėtume kalbėti 
apie Euripido, Schillerio, Goethe's filosofiją. Tačiau visos 
šios mintys - bendrieji tiesos, žmogaus paskirties, moralės 
ir t. t. įsivaizdavimo būdai - iš dalies pasakytos tik prabė- 
gomis, iš dalies nėra įgijusios minties savitos formos, kad 
tai, kas pasakyta, būtų galutinis dalykas ir absoliutus pa- 
grindas. O tai, ką indai pateikia kaip mintis, yra gana pa- 
drika. 

Trečia, mes atsiribojame ir nuo filosofijos, išsiskleidusios 
kurioje nors religijoje. Ne tik indų religijoje, bet ir Bažny- 
čios tėvų ir scholastų kūriniuose randama gilių, spekulia- 
tyviųjų Minčių apie paties Dievo prigimtį. Dogminėje is- 
torijoje ypač svarbu susipažinti su tokiomis mintimis, bet 
filosofijos istorijai jos nepriklauso. Tačiau scholastai šiuo at- 
žvilgiu daugiau verti dėmesio negu Bažnyčios tėvai. Tie- 
sa, pastarieji buvo dideli filosofai, kurie daug prisidėjo prie 
krikščionybės susiformavimo. Tačiau jų spekuliatyviosios 
mintys iš dalies priklauso kitoms filosofijoms, kurios turi 
būti nagrinėjamos atskirai, pavyzdžiui, Platono filosofija, 
o iš dalies jų spekuliatyviųjų minčių atsiradimą sąlygojo 
pats religijos spekuliatyvus turinys, kuris, kaip Bažnyčios 
mokslas, yra savo paties pagrindas ir pirmučiausia priklau- 
so tikėjimui. Taigi tos mintys paremtos tam tikra prielaida. 
Jos yra ne tikra filosofija, t. y. mintis, kuri remiasi pati sa- 
vimi, o jos greičiau reikalingos kaip neabejotinai suponuo- 
jamas vaizdinys filosofijai paremti, ir nesvarbu, ar jos nau- 
dojamos kitiems vaizdiniams ir filosofemoms atremti, ar 
nuo jų apginti filosofijos požiūriu savo religinį mokslą. Tai- 
gi šiuo atveju mintis nepažįsta ir neatskleidžia savęs kaip 
galutinio dalyko, turinio absoliučios viršūnės, kaip save iš 
vidaus apibrėžiančios minties. Turinys sau jau laikomas 
kaip tikras ir remiasi ne mintimi. Samprotis nesuvokia re- 
ligijos tiesų; jeigu jis save vadina protu (kaip darė švietė- 
jai) ir laiko save valdovu bei kūrėju, tai jis klysta. Krikščio- 
nių religijos turinys gali būti suvoktas tik spekuliatyviu bū- 
du. Taigi jei Bažnyčios tėvai mąstė neišeidami už Bažnyčios 
mokslo ribų, tai mintys buvo labai spekuliatyvios, bet tu- 
rinį šiuo atveju pateisino ne mąstymas kaip toks. Galuti- 
nis šito turinio pateisinimas buvo Bažnyčios mokslas. Šiuo 
atveju filosofuojama pačioje nepajudinamoje dogmoje, tai 
ne laisvai iš savęs kylantis mąstymas. Scholastai irgi kon- 
struoja Mintį ne iš jos pačios, o susieja ją su prielaidomis. 
Scholastai mąstymą jau daugiau grindžia juo pačiu, bet jis 

niekuomet neprieštarauja Bažnyčios mokslui. Abu jie pri- 
valo derėti ir dera, bet mintis, remdamasi savimi, privalo 
įrodyti tai, ką Bažnyčia jau yra pripažinusi tiesa. 

Taigi mes atsiribojame nuo to, kas giminiška su filosofi- 
ja. Sykiu mes atkreipėme dėmesį į tuos šitų giminiškų sri- 
čių momentus, kurie priklauso filosofijos sąvokai, bet iš da- 
lies yra nuo jos atskirti. Taip mes įgyjame galimybę pažinti 
filosofijos sąvoką. 


c. Filosofijos atsiejimas nuo populiariosios 
filosofijos 


Iš dviejų su filosofija giminiškų sferų viena (specialieji 
mokslai) negali būti priskirta filosofijai, nes ji turi trūku- 
mą, kad, kaip savęs matymas, savęs mąstymas, ji yra nu- 
grimzdusi baigtinėje medžiagoje, o kaip neramų siekimą 
pažinti baigtinius dalykus, ją ir filosofiją jungia tik forma- 
lus, subjektyvus momentas; antroji sfera (religija) negali 
būti priskirta todėl, kad ji turi bendrą su filosofija tik turi- 
nį, objektyvų momentą, nes savęs mąstymas nėra jos es- 
minis momentas, o objektas turi vaizdinę formą arba yra 
istoriškas. Filosofijai reikalinga vienybė, abiejų momentų 
susipynimas; ji sujungia šitas abi puses: gyvenimo sekma- 
dienį, kai žmogus nuolankiai pats savęs išsižada, ir šiokia- 
dienius, kai žmogus stovi ant savo kojų, pats yra šeiminin- 
kas ir veikia žiūrėdamas savo interesų. Esama trečiojo mo- 
mento, kuris, atrodo, sujungia abu pirmuosius; tai — populiarioji 
filosofija. Ji užsiima visuotiniais objektais, filosofuoja apie 
Dievą ir pasaulį, be to, mąstymas joje veikia, kad pažintų 
tokius objektus. Tačiau ir šitą filosofiją mes turime palikti 
ramybėje. Prie tokios filosofijos galėtume priskirti Cicero- 
no raštus; tai filosofavimas, kuris turi savo vietą ir pasako 
puikių dalykų. Ciceronas turėjo sukaupęs įvairiopą gyve- 
nimo ir savo dvasios patirtį, ir, pamatęs, kaip viskas pasau- 
lyje vyksta, sėmė iš jos tiesą. Jo išsilavinęs protas duoda sa- 

vo ištarmes apie didžiuosius žmogaus reikalus, tad šis fi- 
losofas yra labai mėgiamas. Antra vertus, prie tokios filo- 
sofijos galėtume priskirti įvairius svajotojus ir mistikus. Jie 
išsako savo gilų pamaldumą, jie yra sukaupę patirties apie 
aukštąsias sferas, moka išreikšti aukščiausią turinį, o jų 
vaizduosena gali būti patraukli. Tokie yra Pascalio raštai; 
jo „Pensėes“ esama pačių giliausių įžvalgų. 

Bet šita filosofija irgi su trūkumais. Galutinis dalykas, į 
kurį ji apeliuoja (kaip ir naujaisiais laikais), yra tai, kas žmo- 
gui įdiegta pačios prigimties. Šiuo požiūriu Ciceronas labai 
dosnus. Dabar kalbama apie moralės instinktą, bet jis vadi- 
namas jausmu. Taigi dabar religija pagrindžiama ne objek- 
tyviais dalykais, o religiniu jausmu: tiesioginė Žmogaus tu- 
rima Dievo sąvoka esąs galutinis pagrindas. Ciceronas daž- 
nai kalba apie consensus gentium; toks rėmimasis dabar 
neretai ignoruojamas, kadangi subjektas privalo remtis sa- 
vimi. Pirmiausia visas dėmesys sutelkiamas į jausmą ir tik 
paskui einama prie pagrindo, samprotavimų apie pagrindą, 
bet šie gali nurodyti tik į tai, kas netarpiška. Tiesa, šiuo at- 
veju reikalaujama savęs mąstymo, turinys taip pat semiamas 
iš paties mąstančiojo, bet mes turime iš filosofijos pašalinti 
ir šitą būdą. Juk šaltinis, iš kurio semiamas turinys, yra to 
paties pobūdžio kaip ir pirmųjų sferų. Pirmo- 
sios šaltinis yra gamta, antrosios - dvasia. Bet religijos šalti- 
nis yra autoritetas, turinys joje yra duotas, ir pamaldumas 
šitą išoriškumą pašalina tik trumpam. Šaltinis yra širdis, po- 
linkiai, gebėjimai, mūsų prigimtis, manasis teisės, Dievo 
jausmas. Turinys joje yra tik gamtinės formos. Jausme aš tu- 
riu viską, bet juk ir mitologijoje esti visas turinys; tačiau ir 
jausme, ir mitologijoje tas turinys neįgyja tikros formos. Re- 
ligijos įstatymais, dogmomis šitas turinys vis dėlto įsisąmo- 
ninamas tam tikru apibrėžtu būdu, o jausme subjektyvumo 
savivalė sumaišyta su turiniu. 

3. Filosofijos ir jos istorijos pradžia 


Filosofijoje mintis, visuotinybė yra turinys, kuris yra vi- 
sa būtis. Šitas visuotinis turinys turi būti apibrėžtas; mes pa- 
matysime, kaip filosofijos istorijoje viena po kitos atsiranda 
šito turinio apibrėžtys. Iš pradžių šitos apibrėžtys bus netar- 
piškos; vėliau visuotinybė turės būti suvokta kaip tai, kas sa- 
ve apibrėžia begaliniu būdu. Jei mes taip apibrėžėme filo- 
sofijos sąvoką, tai kyla klausimas, kur prasideda filosofija ir 
jos istorija. 


a. Mąstymo laisvė kaip filosofijos 
pradžios sąlyga 


Bendras atsakymas, išplaukiantis iš to, kas buvo kalbė- 
ta, yra šis: filosofija prasideda tada, kai bendrybė suvokia- 
ma kaip visa aprėpianti esamybė arba kai esamybė suvo- 
kiama visuotiniu būdu, kai atsiranda mąstymo mąstymas. 
Kur tai įvyko? Kur prasidėjo? Tai istorinė klausimo pusė. 
Mąstymas turi būti pats sau, savo laisvėje, jis turi įgyti eg- 
zistenciją, atsiplėšti nuo gamtiškumo ir, pakilęs iš nugrimz- 
dimo, pasidaryti matomas žiūrai. Mąstymas kaip laisvas tu- 
ri eiti į save, taip randasi laisvės sąmonė. Tikrąja filosofi- 
jos pradžia laikytina ta akimirka, kai absoliutumas 
pamatomas jau ne kaip vaizdinys, o kai laisva mintis ne tik 
mąsto absoliutumą, bet ir suvokia jo idėją, t. y. būtį (o ji gali 
būti ir pati mintis), kurią mintis pažįsta kaip daiktų esmę, 
kaip absoliučią visybę ir imanentinę visumos esmę, - taigi 
kai visa tai suvokiama kaip mintis, nors tai ir atrodytų kaip 
išorinė būtis. Taigi paprasta, nejuslinė esmė, kurią žydai 
mąstė kaip Dievą (visos religijos yra mąstymas), nėra filo- 
sofijos objektas, tačiau filosofija yra, pavyzdžiui, tokie tei- 
giniai: daiktų esmė arba pradas yra vanduo, arba ugnis, ar- 
ba mintis. 

Šita visuotinė apibrėžtis, mąstymas, kuris pats save tei- 

gia, yra abstrakti apibrėžtis. Ji yra filosofijos pradžia, sykiu 
toji pradžia yra istoriška, tai konkretus tam tikros tautos 
pavidalas, o jo principas yra tai, apie ką mes kalbėjome. 
Tauta, turinti šitą laisvės sąmonę, savo egzistenciją grindžia 
šiuo principu. Tautos įstatymų leidybos, visos jos būklės 
pagrindas yra ta sąvoka, kurią dvasia įgyja apie save, rem- 
damasi turimomis kategorijomis. Jei, kaip sakėme, filoso- 
fijai atsirasti būtina laisvės sąmonė, tai šitas principas kaip 
pamatas turi glūdėti tautoje, kurioje randasi filosofija. 
Praktiniu požiūriu tai reiškia, kad suklesti tikroji laisvė, po- 
litinė laisvė. Šita laisvė prasideda tik ten, kur individas sau 
suvokia save kaip individą, kaip tai, kas visuotina ir esmiš- 
ka, kas kaip individas turi begalinę vertę, arba kur subjek- 
tas pasiekė asmenybės sąmonę, taigi nori būti vertingas 
pats sau. Tai ir yra objekto - absoliutaus, visuotinio, esmiš- 
ko objekto - laisvas mąstymas. Mastyti reiškia ką nors jvilk- 
ti į visuotinybės formą; save mąstyti reiškia save suvokti 
savyje kaip visuotinybę, duoti sau visuotinybės apibrėžtį, 
save susieti su savimi. Čia glūdi praktinis laisvės elemen- 
tas. Filosofiniam mąstymui irgi būdingas šitas sąryšis, kad 
mintis kaip mąstymas deda prieš save visuotinį objektą, 
kad ji visuotinybę daro savo objektu arba objektiškumą 
apibrėžia kaip visuotinybę. Natūralių daiktų, esančių jus- 
linėje sąmonėje, atskirybę mąstymas apibrėžia kaip visuo- 
tinybe, kaip mintį, kaip objektyvią mintį, kaip minties ob- 
jektyvumą. Kitas momentas yra tas, kad aš šitą visuotiny- 
bę dabar pažįstu, apibrėžiu, suvokiu. Suvokiantis, 
pažįstantis santykis su visuotinybe atsiranda tik tada, kai 
aš save laikau, išlaikau savimi. Kadangi prieš mane esan- 
tis objektiškumas ir toliau yra tai, kas objektiška, ir aš tai 
kartu mąstau, tai jis yra man priklausantis, ir nors tai yra 
mano mąstymas, aš tai laikau absoliučia visuotinybe; ras- 
damas save, būdamas šitame objektyvume, begalinume, aš 
jį suvokiu ir toliau laikausi objektiškumo požiūrio. 

Toks yra bendras politinės laisvės sąryšis su minties lais- 

vės atsiradimu. Todėl istorijoje filosofija pasirodo tik ten, kur 
susiformuoja laisva valstybės santvarka. Dvasia turi save iš- 
skirti iš savo prigimtinių troškimų, iš nugrimzdimo medžia- 
goje. Iki šito atsiskyrimo buvusi forma, nuo kurios pradeda 
pasaulinė dvasia, - tai dvasios vienybės su gamta pakopa; 
kaip netarpiška, ji nėra tikra. Tokia apskritai yra Rytų esmė; 
filosofija prasideda graikų pasaulyje. 


b. Atsiribojimas nuo Rytų ir jų filosofijos 


Reiktų trumpai paaiškinti šitą pirmąjį pavidalą. Dvasia 
yra tai, kas mąsto, nori, geidžia. Jeigu savimonė yra šitoje 
pirmoje pakopoje, tai jos vaizdinių, siekimų ratas yra baig- 
tinis. Kadangi čia intelektas yra baigtinis, tai ta dvasios ir 
gamtos vienybė nėra tobula būklė. Tikslas šiuo atveju dar 
nėra tai, kas visuotina sau. Jeigu aš noriu teisės, dorovės, tai 
aš noriu to, kas visuotina, noriu tokio dalyko, kuris jau yra 
pagrįstas visuotinybe. Jeigu tauta turi teisės įstatymus, tai ta- 
da visuotinybė jau yra objektas; tai jau suponuoja dvasios 
augimą ir stiprėjimą. Jeigu valia nori to, kas visuotina, tai ji 
pradeda laisvėti. Visuotiniame nore glūdi mąstymo susietu- 
mas su mąstymu (visuotinybė); taigi mąstymas yra pačiame 
savyje. Jeigu tauta nori laisvės, tai ji savo troškimus pajun- 
gia įstatymui, nes norai tėra ypatingybės sritis. Valios baig- 
tinumas yra Rytų bruožas; taigi valia nori savęs kaip baigti- 
nės, ji dar nesuvokė savęs kaip visuotinės. Todėl esama tik 
ponų luomo ir vergų luomo, ir tai yra despotizmo sfera. Bai- 
mė yra apskritai valdančioji kategorija. Valia nėra laisva nuo 
šito baigtinumo, nes mąstymas dar nėra laisvas sau; taigi jį 
galima sugriebti už šito baigtinumo, baigtinumą galima teig- 
ti kaip negatyvų. Šitas negatyvumo jausmas - kad kažkas 
gali neišlaikyti - yra baimė. Laisvė yra ne būti baigtinume, 
o būti sau, ir toji būtis sau negali būti pažeista iš šalies. Žmo- 
gus yra baimėje arba jis valdo žmones baime; abu atvejai 
priskirtini tai pačiai pakopai. Jie skiriasi tik didesne valios 

energija, kuri gali būti pasitelkta tam, kad visi baigtiniai da- 
lykai būtų paaukoti ypatingam tikslui. 

Religijai neišvengiamai būdingas toks pat pobūdis; pa- 
grindinis dalykas yra Viešpaties baimė, iš kurios negalima 
ištrūkti. „Viešpaties baimė yra išminties pradžia“, ir tai tie- 
sa; žmogus turi pradėti štai nuo ko, - jis turi žinoti, kas yra 
baigtiniai tikslai negatyvumo apibrėžtyje. Bet žmogus turi 
įveikti baimę - atsisakyti baigtinio tikslo. Religijos teikiamas 
dvasinis pasitenkinimas irgi susijęs su baigtiniais dalykais. 
Pagrindinis susitaikymo būdas yra gamtos reiškiniai, kurie 
personifikuojami ir garbinami. Sąmonė iškelia save virš 
gamtinio turinio į begalinumą; tada pagrindinė apibrėžtis 
yra baimė jėgos, prieš kurią individas suvokia save kaip ak- 
cidentišką. Šita priklausomybė gali įgyti dvi formas ir turi 
pereiti nuo vieno kraštutinumo į kitą. Baigtinumas, su ku- 
riuo susiduria sąmonė, gali turėti arba baigtinumo, arba be- 
galinumo formą, bet ši yra abstraktus dalykas, ir tiek. Nuo 
valios pasyvumo, nuo vergovės praktiniame gyvenime per- 
einama prie valios energijos, bet ši yra tik savoji valia. Tas 
pat ir religijoje - pats giliausias nugrimzdimas juslume lai- 
komas tarnavimu Dievui, o tuščia abstrakcija - begalinumu. 
Karštas troškimas visko išsižadėti būdingas Rytų tautoms, 
ypač indams; jie kankina save ir įsismelkia į giliausią vidi- 
nę abstrakciją. Antai tie indai, kurie dešimt metų žiūri į sa- 
vo nosies galą ir kuriuos tuo metu maitina aplinkiniai, ne- 
įgyja kokio nors gilesnio dvasinio turinio; jie tik žino abst- 
rakciją, kurios turinys yra visiškai baigtinis. Tai nėra laisvės 
dirva. Despotas įgyvendina savo įnorius, kai kada ir gerus, 
bet ne kaip įstatymą, o kaip savo valią. 

Tiesa, dvasia Rytuose auga, bet santykis ten vis dar toks, 
kad subjektas yra ne asmuo, o būna objektyviame substan- 
cialume (kuris įsivaizduojamas iš dalies kaip antjuslinis, iš 
dalies kaip visai materialus) kaip negatyvus ir laikinas. Di- 
džiausia aukštuma, kurią gali pasiekti individas, - amžinoji 
palaima, įsivaizduojama kaip panirimas substancijoje, kaip 

sąmonės išnykimas, taigi ir skirtumo tarp substancijos ir in- 
dividualybės išnykimas, vadinasi, kaip susinaikinimas. Tai- 
gi čia prieinama prie bedvasio santykio, nes aukščiausia šio 
santykio būsena yra sąmonės nebuvimas. Žmogus, egzistuo- 
jantis kaip šitos substancijos priešybė, yra individas: juk 
substancija yra tai, kas visuotina, o individas - kas atskira; 
todėl žmogus, nepasiekęs tos palaimintos būsenos, yra atsi- 
jęs nuo substancijos, yra nevienybėje, neturi jokios vertės ir 
yra tik akcidentiškas, beteisis ir baigtinis. Todėl jis suvokia 
save tik kaip prigimties apibrėžtą, pavyzdžiui, kastose; va- 
lia čia nėra substanciali valia, ji yra savivalė, palikta išori- 
niam ir vidiniam atsitiktinumui, nes tik substancija yra tei- 
giantis dalykas. 

Žinoma, visa tai nereiškia, kad negali būti didžia- 
dvasiškumo, didybės ar charakterio kilnumo, bet šios savy- 
bės būna tik kaip prigimties apibrėžtis arba savivalė, o ne 
kaip objektyvios dorovės, teisėtumo apibrėžtys, kurias visi 
privalo gerbti, kurios visiems galioja ir todėl yra visų pripa- 
žįstamos. Rytų subjektas pranašesnis nepriklausomumu. 
Viskas nepastovu. Jei Rytų Žmogaus substancija neapibrėž- 
ta, tai toks pat neapibrėžtas, laisvas, nepriklausomas tik ir 
gali būti jų charakteris. Tai, kas mums yra teisėtumas, doro- 
vė, to ten taip pat esama valstybėje, bet tik substancialiu, 
prigimtiniu, patriarchaliniu būdu, o ne kaip subjektyvi lais- 
vė. Nėra sąžinės, nėra moralės, o tik prigimties tvarka, kuri 
greta didžiausių blogybių leidžia egzistuoti ir aukščiausiam 
taurumui. 

Iš viso to plaukia išvada, kad čia negali būti filosofinio pa- 
žinimo. Toks pažinimas - tai žinojimas substancijos, visuo- 
tinybės, kuri yra objektiška; nors aš ją mąstau ir vystau, ji 
lieka objektas sau; taigi substancialume aš kartu esu apibrė- 
žiamas ir šio teigimo dėka išlieku. Vadinasi, tai nėra tik ma- 
no subjektyvios apibrėžtys, mintys (taigi nuomonės), bet ly- 
giai taip pat, kaip jos yra mano mintys, jos yra ir objekty- 
vumo mintys, substancialios mintys. 

Taigi Rytų mintis turi būti atribota nuo filosofijos istori- 
jos; bet apskritai aš noriu apie ją, ypač apie indų ir kinų min- 
tį, kai ką pasakyti. Anksčiau aš ją apeidavauP, nes tik nese- 
niai atsirado galimybė apie ją spręsti. Kadaise buvo labai 
gerbiama indų išmintis, nors ir nebuvo žinoma, kas ji yra; 
dabar mes su ja susipažinome, ir paaiškėjo, kad ji atitinka 
bendrą Rytų būdą. 


c. Filosofijos pradžia Graikijoje 


Tikroji filosofija prasideda Vakaruose. Tik Vakarų kraštuo- 
se pateka ta savimonės laisvė, kurios dėka prigimtinė sąmo- 
nė nugrimzta savyje ir dėl to dvasia įsigilina į save. Rytų kraš- 
tų spindesyje individas tik ištirpsta; tik Vakarų kraštuose švie- 
sa virsta minties žaibu, kuris trenkia į save ir taip iš savęs 
sukuria pasaulį. Todėl Vakarų dvasiškumas (Seligkeit) yra taip 
apibrėžtas, kad subjektas kaip toks nepražūva ir išsilaiko sub- 
stancialume. Atskira dvasia suvokia savo būtį kaip visuotiny- 
bę; visuotinumas yra šitas santykis su savimi. Šitas buvimas 
savyje (Beisichsein), šitas Aš asmenybiškumas ir begalinumas 
yra dvasios būtis; tokia ji yra, ir ji negali būti kitokia. Tai yra 
tautos, suvokiančios save kaip laisvą ir egzistuojančios kaip 
visuotinybė, būtis, tai jos viso dorovinio bei kitokio gyveni- 
mo principas. Tai lengva suprasti iš vieno pavyzdžio: savo es- 
minę būtį mes suvokiame tik taip, kad mūsų asmeninė lais- 
vė yra pagrindinė sąlyga. Jei nuoga valdovo savivalė būtų 
įstatymas ir jis norėtų įvesti vergovę, tai mumyse būtų gyva 
sąmonė, kad tai negalimas dalykas. Kiekvienas žino, kad jis 
negali būti vergas. Būti mieguistam, gyventi, būti valdinin- 
ku - tai nėra mūsų esminė būtis, bet nebūti vergu - tai yra 
esminė mūsų būtis. Tai įgijo prigimtinės būties reikšmę. Taigi 
mes Vakaruose esame tikrosios filosofijos dirvoje. 

Jeigu, apimtas potraukio, aš esu priklausomas nuo kito, su- 
sieju savo būtį su tam tikra ypatingybe, tai taip egzistuoda- 
mas aš nesu lygus pats sau, nes aš esu Aš, esu visiška visuo- 

tinybė, tačiau esu aistros pavergtas. Tai - savivalė, formali lais- 
vė, kurios turinys yra potraukis. Tikros valios tikslą, gėrį, tei- 
se - kur aš esu laisvas, esu visuotinybė ir kiti taip pat yra Aš, 
lygūs man, taigi kur randasi laisvo žmogaus santykis su lais- 
vu žmogumi, o kartu ir esminiai įstatymai, visuotinės valios 
apibrėžtys, teisinė santvarka - tokią laisvę mes pirmąkart ran- 
dame graikų tautoje. Todėl čia prasideda filosofija. 

Graikijoje mes matome, kaip pražysta reali laisvė, bet kar- 
tu šita laisvė yra apibrėžtos formos, jai būdingas tam tikras 
ribotumas, nes čia dar esama vergovės ir vergove čia pagris- 
tos valstybės. Laisvę Rytuose, Graikijoje ir germanų pasauly- 
je mes galime iš pradžių apytikriai apibrėžti šiomis abstrak- 
cijomis: Rytuose laisvas yra tik vienas vienintelis (despotas), 
Graikijoje laisvi yra kai kurie, germanų gyvenime galioja tei- 
ginys, kad laisvi yra visi, t. y. laisvas yra žmogus kaip žmo- 
gus. Kadangi vienintelis Rytuose negali būti laisvas, nes jo 
laisvei reikia, kad jam ir kiti taip pat būtų laisvi, tai ten mes 
susiduriame tik su geismais, savivale, formalia laisve, abstrak- 
čia savimonės lygybe, su Aš = Aš. Kadangi Graikijai tinka par- 
tikuliarus sprendinys, tai ten atėniečiai, spartiečiai yra laisvi, 
bet nėra laisvi mesėniečiai ir helotai. Reikia žiūrėti, koks yra 
šitų „kai kurių“ laisvės pagrindas. Tai graikų pasaulėžiūros 
ypatingos modifikacijos, kurias mes turime išnagrinėti jų san- 
tykyje su filosofijos istorija. Nagrinėti šituos skirtumus reiš- 
kia pereiti prie filosofijos istorijos suskirstymo. 


C. FILOSOFIJOS ISTORIJOS SUSKIRSTYMAS, 
ŠALTINIAI, TRAKTAVIMAS 


1. Filosofijos istorijos suskirstymas 
Kadangi savo dalyko imamės moksliškai, tai turime pa- 
rodyti, kad ir pats suskirstymas yra būtinas. Apskritai turė- 

tume skirti tik dvi filosofijos istorijos epochas - graikų ir ger- 
manų filosofiją, kaip kad skiriame antikinį ir modernųjį me- 
ną. Germanų filosofija yra filosofija krikščionybėje, mat 
krikščionybė priklauso germanų tautoms. Europos krikščio- 
niškosios tautos, kiek jos priklauso mokslo pasauliui, kaip 
visuma priskirtinos germaniškajai kultūrai; Italija, Ispanija, 
Prancūzija, Anglija ir t. t. įgavo naują pavidalą germanų tau- 
tų dėka. Graikų kultūra irgi išplito romėnų pasaulyje, taigi 
turime kalbėti apie filosofiją romėnų pasaulio dirvoje; bet 
romėnai nesukūrė savitos filosofijos, kaip kad neturėjo ir sa- 
vitų poetų. Jie tik perėmė ir mėgdžiojo, tiesa, dažnai gana 
išmoningai. Net ir jų religija kilo iš graikų; saviti romėnų re- 
ligijos bruožai ne priartina ją prie filosofijos ir meno, o da- 
ro ją mažiau filosofišką ir menišką. Taigi jei filosofijos isto- 
rijos pradžios tašką galėtume taip apibūdinti: Dievas suvo- 
kiamas kaip tiesioginė, dar neišvystyta visuotinybė, o jos 
tikslas (mūsų laiko tikslas) - suvokti absoliutumą kaip dva- 
sią atsekant trijų su puse tūkstantmečių šiuo požiūriu van- 
gios pasaulinės dvasios darbą, tai mums bus visai nesunku 
eiti nuo vienos apibrėžties, parodant jos trūkumus, prie ki- 
tos, tačiau istorijos eigoje tai sunku padaryti. 

Turime tiksliau apibūdinti šiuos du pagrindinius, prie- 
šingus filosofijos tipus. Graikų pasaulis mintį išplėtojo iki 
idėjos, o krikščioniškasis germanų pasaulis, priešingai, 
mintį suvokė kaip dvasią. Idėja ir dvasia yra skirtingi da- 
lykai. Svarbiausia šitoje raidoje yra štai kas. Kadangi visuo- 
tinybė (Dievas), dar neapibrėžta ir netarpiška, būtis, objek- 
tyvioji mintis, pavydžiai niekam neleidžianti būti šalia sa- 
vęs, yra substancialus bet kokios filosofijos pagrindas, kuris 
nesikeičia, bet tik, eidamas gilyn į save, atskleidžia savo 
apibrėžtis ir save įsisąmonina, tai mes galime ypatingą šios 
raidos pobūdį pirmuoju filosofijos periodu apibūdinti kaip 
apibrėžčių, figūracijų, abstrakčių kokybių naivų išplėtojimą 
iš paprasto pagrindo, kuriame pačiame savaime jau viskas 
glūdi. 

Antroji į šitą bendrąjį pamatą besiremianti ir virš jo iš- 
kylanti pakopa yra išplėtotųjų apibrėžčių sujungimas (Zu- 
sammenfassen) subjektyvumu į idealią, konkrečią vienybę. 
Tiesą sakant, tos pirmosios apibrėžtys buvo abstrakcijos; 
dabar absoliutumas suvokiamas kaip pati save apibrėžian- 
ti visuotinybė, kaip veikli mintis, o ne kaip visuotinybė, tu- 
rinti šitą apibrėžtumą. Taigi jis yra apibrėžtas kaip apibrėž- 
čių visybė, kaip konkretus atskirumas. Taip nuo Anaksago- 
rO voUs, O ypač nuo Sokrato, atsiranda subjektyvi visybė, 
kurioje mąstymas suvokia save ir kurios pagrindas yra 
mąstymo veiklumas. 

Trečiojoje pakopoje šita iš pradžių abstrakti visybė reali- 
zuojama veiklios, apibrėžiančios, skaidančios minties dėka, 
pati save teigia šitose skirtingose apibrėžtyse, kurios kaip 
idealios jai priklauso. Kadangi šitos apibrėžtys glūdi vieny- 
bėje neišskirtos, taigi kiekviena iš jų sykiu yra ir kita, tai ši- 
tie priešingi momentai pakeliami į visybę. Pačios bendriau- 
sios prieštaravimo formos yra visuotinybė ir atskirybė; kita 
jo forma - mąstymas kaip toks ir išorinė realybė, juslumas, 
suvokimas. Sąvoka yra visuotinybės ir atskirybės tapatumas. 
Kadangi jos abi teigia save kaip konkrečias savyje, tai visuo- 
tinybė joje pačioje yra visuotinybės ir ypatingybės vienybė, 
ir tas pat pasakytina apie ypatingybę. Taigi abiejose formo- 
se teigiama vienybė. Visiškai konkreti visuotinybė dabar yra 
dvasia, visiškai konkreti atskirybė - gamta. Abstraktūs mo- 
mentai gali būti realizuoti tik per pačią jų vienybę. Taigi čia 
esama taip, kad kiekvienos iš jų skirtumai pakeliami į visy- 
bės sistemas, kurios susipriešina kaip dvi - stoikų ir epikū- 
rininkų - filosofijos. Stoicizme grynasis mąstymas išsivysto 
į visybę. Jeigu mes visybe paversime kitą dvasios pusę - 
gamtinę būtį, juslumą, tai gausime epikūrizmą. Kiekviena 
apibrėžtis išsiplėtojo į mąstymo visybe, į filosofinę sistema. 
Šiai sferai natūraliai plėtojantis, tie principai tampa savaran- 
kiški kaip dvi filosofijos, kurios sueina į tarpusavio ginčą. 5a- 
vaime jos abi yra tapačios, bet jos pačios laiko save priešta- 

raujančiomis viena kitai; ir pažintoji idėja irgi yra apibrėžta 
vienašališkai. 

Aukštesnis lygmuo šiuo atveju būtų šių skirtumų suvie- 
nijimas. Tai galima padaryti sunaikinimu, skepticizmu; bet 
aukštesnis lygmuo yra tvirtinantis, tai idėja, santykiaujan- 
ti su sąvoka. Sąvoka yra visuotinybė, kuri save apibrėžia 
savyje, bet kartu pasilieka vienybėje, idealybėje ir skaidru- 
me savo apibrėžčių, kurios netampa savarankiškomis. To- 
liau atsiranda sąvokos realumas: patys skirtumai paverčia- 
mi visybėmis. Ketvirtoji pakopa yra idėjos suvienijimas, kai 
visi šitie skirtumai kaip visybės panaikinami, bet kartu jie 
sudaro konkrečią vienos sąvokos vienybę. Pats šitas sujun- 
gimas iš pradžių vyksta tik tam tikru visuotiniu būdu ta- 
me naiviame visuotinybės elemente; naiviai suvokiamas ir 
visuotinis idealas. 

Iki šitos idėjos nuėjo graikų pasaulis. Jis sukūrė idealų in- 
telektualųjį pasaulį, kurį užbaigė Aleksandrijos filosofija; 
taip buvo išbaigta ir savo paskirtį atliko graikų filosofija. Ši- 
tą eigą galima iliustruoti: A. Mąstymas yra a) apskritai abst- 
raktus, kaip visuotinė erdvė; tuščia erdvė dažnai laikoma ab- 
soliučia erdve; B) po to pasirodo paprasčiausios erdvinės 
apibrėžtys; mes pradedame nuo taško ir pereiname prie li- 
nijos bei kampo; y) trečias žingsnis yra jų sujungimas į tri- 
kampį, - nors šis yra konkretus, bet dar neišeina už abstrak- 
taus plokštumos elemento ribų, taigi jis yra pirmoji dar for- 
mali visybė, atribojimas; jis atitinka voūs. B. Tolesnis etapas — 
kiekvieną iš trikampį sudarančių linijų paverčiame plokštu- 
ma, ir jos išvirsta į trikampio visybę, susiformuoja į figūrą, 
kuriai jos priklauso, - tai visumos realizavimas su įvairių jos 
pusių pagalba, kaip antai skepticizmas ir stoicizmas. C. Ga- 
lutinis Žingsnis: šitos plokštumos, šoniniai trikampiai, susi- 
jungia ir sudaro kūną, visybę. Tik kūnas yra tobula erdvinė 
apibrėžtis, tai trikampio susidvejinimas; kadangi trikampis 
yra šalia kūno, tai šitas pavyzdys netinka. 

Neoplatonikai užbaigė graikų filosofiją, sukūrę išbaigtą 

minties, dvasiškumo karalystę, tam tikrą savaime esantį ide- 
alų pasaulį; bet jis nėra veiklus (wirklich), nes visetas jame 
apskritai esti tik visuotinybės elemente. Šiam pasauliui dar 
trūksta atskirybės kaip tokios, kuri yra esminis sąvokos mo- 
mentas. Tikrovė yra tokia, kad abiejų idėjos pusių tapatu- 
me savarankiška visybė turi teigti save taip pat ir negatyviu 
būdu. Šito esančio sau negatyvumo - o tai yra subjektyvu- 
mas, absoliuti būtis sau - dėka idėja pirmąkart pakyla į dva- 
sią. Dvasia yra subjektyvumas, savęs žinojimas; bet dvasia 
ji yra tik tada, kai kaip visybė žino objektą - o objektas yra 
ji pati — ir yra visybé pati sau. Tai reiškia, kad du trikampiai, 
kurie yra prizmės viršuje ir apačioje, turi būti ne du sudve- 
jinti, o vienas kitą persmelkę ir suvienyti, antraip, atsiradus 
kūnui, atsiranda skirtumas tarp centro ir likusios kūno pe- 
riferijos. Šita realaus kūniškumo prieštara centrui kaip pa- 
prastumui dabar pasidaro akivaizdi; dabar visybė yra cen- 
tro ir substancialumo suvienijimas, bet ne naivus suvieniji- 
mas, o toks, kuris žino savo subjektyvumą kaip 
objektyvumo ir substancialumo priešybę. Taigi idėja yra ši 
visybė, ir save žinanti idėja iš esmės skiriasi nuo subjekty- 
vumo. Idėja teigia save, bet taip, kad ji kaip tokia mąsto sa- 
ve kaip substancialią. Ji iš pradžių tėra formali, bet ji yra re- 
ali substancialumo, visuotinybės savaime galimybė, turi pa- 
skirtį realizuotis ir teigti save kaip tapačią substancijai. Šito 
subjektyvumo, negatyvios vienybės, absoliutaus negatyvu- 
mo dėka idealas jau yra nebe objektas tik mums, o yra ob- 
jektas pats sau. Šitas principas radosi krikščionybės pasau- 
lyje. Taigi pagal modernųjį principą subjektas tampa laisvas 
sau, laisvas tampa žmogus kaip Žmogus; su tuo susijęs vaiz- 
dinys, kad žmogus savo polinkių dėka turi begalinę paskir- 
tį tapti substancialiu, kad jis yra dvasia. Dievą mes pažįsta- 
me kaip dvasią, kuri pati save sudvejina sau, bet kartu įvei- 
kia šitą skirtumą, kad būtų jame sau ir savyje. Taigi apskritai 
pasaulio reikalas - susitaikyti su dvasia, pažinti save joje. Ši- 
tas reikalas teko germanų pasauliui. 

Jo pradžia yra religijoje; ji yra šito principo kaip tikrosios 
esaties regėjimas ir tikėjimas juo, kol šitas principas nebus 
pažintas. Krikščionių religijoje šitas principas yra veikiau 
jausmas, vaizdinys; jis reiškia, kad žmogaus kaip žmogaus 
paskirtis yra amžinoji palaima, kad žmogus yra Dievo ma- 
lonės, gailestingumo, Dievo intereso objektas, t. y. kad žmo- 
gus turi absoliučiai begalinę vertę. Aiškiausiai šitas princi- 
pas matyti krikščionybėje Žmonėms Kristaus apreikštoje 
dogmoje apie Dievo ir Žmogaus prigimties vienybę: žmogus 
ir Dievas, objektyvi ir subjektyvi idėja joje yra viena. Kita 
forma tai išreikšta padavime apie nuopuolį: pasak jo, žaltys 
neapgavo žmogaus; juk Dievas sako: „Štai ir Adomas tapo 
kaip vienas iš mūsų, jis žino, kas yra gėris ir blogis“. Taigi 
svarbiausias dalykas ir yra subjektyvaus principo ir substan- 
cialumo vienybė; tai yra dvasios procesas, kuriame subjek- 
to vienis nusimeta savo netarpiškumą ir pasirodo kaip ta- 
patus substancialumui. Aukščiausias tobulumas paskelbia- 
mas žmogaus tikslu. Iš to matyti, kad religiniai vaizdiniai ir 
spekuliacija ne tokie jau tolimi dalykai, kaip dažnai gali at- 
rodyti. Ir aš pateikiu šituos vaizdinius, kad mes jų nesigė- 
dytume, jeigu juos esame pasisavinę; o jeigu iš jų jau išau- 
gome - kad nesigėdytume ankstesniais krikščionybės laikais 
gyvenusių savo protėvių, kurie šiuos vaizdinius laikė dide- 
lėje pagarboje. 

Čia svarbiausia - kad yra dvi visybės, tam tikras substan- 
cijos susidvejinimas, bet jo pobūdis yra toks, kad dvi visy- 
bės jau nebe atsijos, o savo tarpusavio santykyje reikalingos 
viena kitos. Jeigu anksčiau stoicizmas ir epikūrizmas, kurių 
negatyvumas buvo skepticizmas, buvo savarankiški, o ga- 
liausiai atsirado ir savaime esanti jų abiejų visuotinybė, tai 
dabar šitie momentai suvokiami kaip skirtingos visybės ir 
savo tarpusavio prieštaravime turi būti teigiami kaip viéna. 
Cia mes susiduriame su tikra spekuliatyviaja idėja, su sąvo- 
ka jos apibrėžtyse, kurių kiekviena yra realizuota kaip visya 
bė ir tiesiogiai susijusi viena su kita. Taigi iš tikrųjų mes tu- 

rime dvi idėjas, subjektyvią idėją kaip žinojimą, ir substan- 
cialią konkrečią idėją; moderniajai filosofijai rūpi plėtoti ir 
formuoti šį principą, kad jį įsisąmonintų mintis. Ir apibrėž- 
tys čia yra konkretesnės negu senovės filosofijoje. Šitas 
prieštaravimas, kuriam nuteiktos abi pusės, vertinant ben- 
driausiu požiūriu, yra mąstymo ir būties prieštaravimas, in- 
dividualumo ir substancialumo - ir pačiame subjekte jo lais- 
vė savo ruožtu sukasi būtinybės rate, - subjekto ir objekto, 
gamtos ir dvasios prieštaravimas, kadangi būtent pastaroji 
kaip baigtinė yra priešinga gamtai. Jų vienybė turi būti su- 
vokta jų priešybėje; tai yra krikščionybėje užgimusios filo- 
sofijos pagrindas. 

Graikų filosofavimas yra naivus, nes jis neatsižvelgia į ši- 
tą būties ir mąstymo prieštarą, kuri jam dar neegzistuoja. 
Graikai filosofuoja, mąsto, samprotauja mintimis; mąstymas 
remiasi nesąmoninga prielaida, kad mąstymas kartu yra ir bū- 
tis. Be to, kai kurios graikų filosofijos pakopos, atrodo, laiko- 
si to paties požiūrio kaip ir krikščionių filosofija. Graikuose 
susiduriame ne tik su sofistine, bet ir su naująja akademine 
bei skeptine filosofija, kuri apskritai teigia, kad tiesa yra ne- 
pažini. Taigi jos galėtų būti laikomos tuo, kas yra naujosios 
subjektyvumo filosofijos, nes jose teigiama, kad visos mąsty- 
mo apibrėžtys yra subjektyvaus pobūdžio, o apie objektyvu- 
mą dar nesiimama spręsti. Bet čia esama esminio skirtumo. 
Senosiose filosofijose sakoma, kad mes žinome tik apie regi- 
mybe, ir tuo viskas baigiasi; jose antrame plane nėra tam tik- 
ro dalyko savaime, anos pusės, apie kurią irgi galima žinoti, 
bet Žinoti ne sąvokiniu, ne pažinimo būdu. Naujoji akademija 
ir skeptikai buvo įsitikinę, kad praktikos požiūriu apskritai ga- 
lima orientuotis į regimybę. Bet regimybe laikyti gyvenimo 
taisykle bei matu ir pagal ją spręsti, kas teisėta, dora, protin- 
ga (pavyzdžiui, taip pat ir medicinoje), - tai nėra esamybės 
žinojimas; šiuo atveju tai reiškia tik tai, kad regimybė deda- 
ma kaip pagrindas. Todėl tai ne tas pat, kas yra tiesos Zinoji- 
mas. Tik naujųjų laikų subjektyvieji idealistai teigė, kad dar 

yra kitas žinojimas, kuris remiasi ne mąstymu, ne sąvoka, o 
yra netarpiškas Žinojimas, tikėjimas, regėjimas, ilgéjimasis 
anapusybės (antai taip manė Jacobi). Senovės filosofai nepa- 
žinojo tokio ilgesio, jie buvo visiškai patenkinti ir ramūs, bū- 
dami įsitikinę, kad žinojimas turi reikalą tik su regimybe. Šiuo 
atžvilgiu būtina nepainioti skirtingų požiūrių, antraip gausi- 
me vienodus rezultatus ir senovės filosofijose įžvelgsime mo- 
derniojo subjektyvumo apibrėžtį. Senovės filosofavimas dėl 
savo naivumo regimybę laikė visa sfera, todėl jam nekildavo 
abejonių dėl mąstymo objektyvumo. 

Naujieji laikai remiasi tuo, kad esama abiejų pusių, ku- 
rios yra visybė, apibrėžto prieštaravimo ir esmiško ryšio (Be- 
ziehung). Taigi mes susiduriame su proto ir tikėjimo prieš- 
tara, prieštara savojo požiūrio ir objektyviosios tiesos, kuri 
turi būti įgyjama ne savo protu, o jį pamynus ir jo atsisa- 
kius, - tai tikėjimas bažnytine prasme; arba tikėjimo moder- 
nia prasme, t. y. proto atmetimas ginant vidinį apreiškimą, 
tiesioginį žinojimą, regėjimą, instinktą, savyje užgimusį 
jausmą. Šitas žinojimas, kuris dar tik turi išsivystyti, kelia 
ypatingą interesą, taip randasi šio žinojimo ir žinojimo, ku- 
ris save vysto savyje, prieštara. Ir viename, ir kitame Zinoji- 
me teigiama mąstymo, subjektyvumo ir tiesos, objektyvumo 
vienybė, tik pirmuoju atveju sakoma, kad natūralus žmogus 
žino tiesą taip, kaip ja netarpiškai tiki, tuo tarpu antruoju 
atveju, nors ir pripažįstama žinojimo ir tiesos vienybė, ma- 
noma, kad subjektas pakyla virš juslinės sąmonės netarpiš- 
kumo ir pasiekia tiesą mąstymu. 

Tikslas - mąstyti absoliutumą kaip dvasią, kaip visuoti- 
nybę, kuri, kaip begalinis sąvokos gėris, savo realume lais- 
vai išleidžia iš savęs savo apibrėžtis, į jas visiškai pereina ir 
jomis save atskleidžia, kad jos nekreiptų dėmesio viena į ki- 
tą arba kovotų viena su kita; kadangi šios visybės yra tik 
vična ir yra tapačios ne tik savaime (tai būtų tik mūsų re- 
fleksija), bet ir sau, todėl jų skirtumo apibrėžtys yra sau pa- 
čioms tik idealios. 

Taigi mes turime iš viso dvi filosofijas - graikų ir germa- 
nų. Pastarojoje būtina skirti laiką, kai filosofija formaliai ima 
reikštis kaip filosofija, ir jos formavimosi bei pasirengimo 
moderniems laikams periodą. Germanų filosofiją galima 
pradėti nagrinėti tik nuo tada, kai ji savita forma pasirodo 
kaip filosofija. Tarp pirmojo periodo ir naujųjų laikų įsiter- 
pia vidurinysis, naujosios filosofijos rūgimo, tarpsnis, kai fi- 
losofija, viena vertus, laikosi substancialios esmės ir neįgyja 
formos, antra vertus, suteikia minčiai suponuojamos tiesos 
formą, kol pagaliau vėl pažįsta save kaip laisvą tiesos pa- 
grindą ir šaltinį. Todėl filosofijos istorija suskyla į tris peri- 
odus: graikų filosofiją, viduramžių filosofiją ir naujųjų lai- 
kų filosofiją. Pirmajai filosofijai būdinga mintis, antroji su- 
skyla į esmę ir formalią refleksija, o trečiosios pagrindas yra 
sąvoka. Būtų neteisinga manyti, kad pirmojoje filosofijoje 
yra tik mintys, - joje esama ir sąvokų bei idėjų, o trečioji ir- 
gi pradeda nuo abstrakčių minčių, tačiau jos pradžios taš- 
kas yra dualizmas. 

Pirmasis periodas: nuo Talio laikų (apie 600 m. pr. Kr.) iki 
neoplatonikų filosofijos (Plotinas III a.) ir jos tęsinio bei plė- 
tojimo (Proklas V a.), kol galiausiai visa filosofija užgęsta (ši 
filosofija vėliau įsijungė į krikščionybę, kurioje dauguma fi- 
losofijų rėmėsi tik neoplatonikais); šis periodas apima maž- 
daug 1000 metų, o jo pabaiga sutampa su tautų kraustymu- 
si ir Romos imperijos žlugimu. 

Antrasis periodas: tai viduramžių tarpsnis, jam priklauso 
scholastai, istorijos požiūriu taip pat paminėtini arabai ir Zy- 
dai, bet labiausiai ši filosofija plėtojasi krikščionių Bažnyčio- 
je; laikotarpis apima daugiau kaip 1000 metų. 

Trečiasis periodas: tai naujųjų laikų filosofija, kuri atsiran- 
da tik sulig Trisdešimties metų karu, o jos pradininkai yra 
Baconas, Jacobas Bóhme ir Cartesius (kuris pradeda nuo 
sprendinio: cogito ergo sum); periodas apima kelis šimtme- 
čius, taigi ši filosofija dar visai nauja. 

Filosofijos istorijos šaltiniai yra kitokio pobūdžio negu 
politinės istorijos. Pastarosios šaltiniai yra istoriografai, ku- 
rių šaltiniai savo ruožtu yra pačių individų veiksmai ir kal- 
bos, o ne pirminiais šaltiniais besiremiantys istoriografai dar 
semiasi žinių ir iš antrųjų rankų. Veiksmai, su kuriais susi- 
duria istoriografai, jau būna įvilkti į istoriją, į vaizdinio for- 
mą; juk žodis „istorija“ turi dvejopą prasmę: viena vertus, 
juo nusakomi patys veiksmai ir įvykiai, antra vertus, tie 
veiksmai ir įvykiai juo apibūdinami kaip įforminti vaizdi- 
niuose. Tačiau filosofijos istorijoje šaltinis yra ne istoriogra- 
fai, o patys veiksmai, - tai patys filosofijos veikalai. Jie yra 
tikrieji šaltiniai, ir jeigu mes ketiname rimtai studijuoti filo- 
sofijos istoriją, turime atsigręžti į tuos šaltinius. Bet šitie vei- 
kalai yra pernelyg didelis turtas, kad, nagrinėjant filosofijos 
istoriją, būtų galima tik jais remtis. Vis dėlto, kalbant apie 
daugelį filosofų, neišvengiamai turime remtis įvairiais rašy- 
tojais. Tyrinėjant kai kuriuos laikotarpius, kurių šaltinių 
mums neišliko, pavyzdžiui, senovės graikų filosofijos epo- 
chą, neišsiversime be istoriografų ir kitų rašytojų. Yra ir ki- 
tų periodų, apie kuriuos galima pasakyti: būtų labai gerai, 
jei kiti būtų skaitę filosofų veikalus ir mums pateikę jų iš- 
traukų. Daug scholastų paliko veikalus, apimančius 16, 24 ir 
26 foliantus, taigi tenka pasikliauti kitų triūsu. Be to, nema- 
žai filosofijos veikalų yra reti ir sunkiai gaunami. Kai kurie 
filosofai vertingesni istorijos ir literatūros požiūriu, todėl ga- 
lima apsiriboti rinkiniais, į kuriuos jie pateko. Patys žymiausi 
filosofijos istorijos veikalai yra šie (norintiems nuodugniau 
susipažinti su šiuo dalyku aš nurodau A. Wendto ištraukas 
iš Tennemanno filosofijos istorijos, nes čia nenoriu pateikti 
išsamios literatūros): 

1. Viena iš pirmųjų filosofijos istorijų, kuri verta dėme- 
sio tik kaip mėginimas, yra The History of Philosophy by Thom. 
Stanley (Lond. 1655, fol.; ed. III, 1701, 4; į lotynų kalbą vertė 

Godofr. Olearius. Lipsiae 1711. 4). Šia istorija jau beveik ne- 
besinaudojama, joje senosios filosofinės mokyklos pateikia- 
mos kaip sektos, tarsi nebūtų jokių naujų filosofijų. Ji grin- 
džiama įprastu to meto vaizdiniu, kad esama tik senovės fi- 
losofijų ir kad filosofijos laikas pasibaigė atsiradus 
krikščionybei, tarsi filosofija būtų pagonių reikalas, o tiesą 
būtų galima rasti tik krikščionybėje. Autorius daro skirtumą 
tarp tos tiesos, kuri pasemiama iš prigimtinio proto (seno- 
vės filosofijos) ir apreikštos tiesos krikščionių religijoje, ku- 
rioje filosofijos jau nebesą. Mokslų atgimimo metu dar ne- 
buvo savitų filosofijų, bet Stanley laikais jau buvo kitaip, tik 
tos filosofijos dar buvo per jaunos, kad garbaus amžiaus po- 
nai jas pripažintų ir laikytų jas savarankišku dalyku. 

2. Jo. Jac. Bruckeri Historia critica philosophiae. Lipsiae 1742- 
1744, keturios dalys penkiais tomais; nepakeistas, bet papil- 
dytas leidimas 1766-1767, keturios dalys šešiais tomais (ket- 
virtas tomas dviejų dalių, o šeštas yra papildomas). Tai yra 
daugiasluoksnė kompiliacija, grindžiama ne tik šaltiniais, 
bet ir pagal tuometinę madą primaišyta samprotavimų. Dės- 
tymas, kaip jau matėme iš vieno pavyzdžio, visiškai netiks- 
lus. Šitas dėstymo būdas yra neistoriškas, o istorinis požiū- 
ris niekur nėra svarbesnis kaip filosofijos istorijoje. Taigi šis 
veikalas yra didelis balastas. Ištrauka iš jo yra: Jo. Jac. Bruc- 
keri Institutiones historiae philosophicae, usui academicae iuven- 
tutis adornatae. Lipsiae 1747; antras leidimas Leipzig 1756; 
trecias, parengtas Borno, - Leipzig 1790. 

3. Dietrich Tiedemanns Geist der speculativen Philosophie. 
Marburg 1791-1797, septyni tomai. Politiné istorija joje dés- 
toma plačiai, bet sausai; kalba negyva ir manieringa. Visas 
veikalas - tai liūdnas pavyzdys, kaip mokytas profesorius vi- 
są gyvenimą gali paskirti spekuliatyviosios filosofijos studi- 
jomis, bet taip ir neįgyti jokio supratimo apie spekuliatyvu- 
mą. (Jo argumentai Platono dvitomiui parašyti tokia pat ma- 
niera.) Jis pateikia ištraukas iš filosofų, tačiau tik tol, kol jie 
samprotauja, bet vos tik jie pereina prie spekuliacijos, jis 

pradeda pykti, pareiškia, kad visa tai yra tuščias subtilumas, 
ir nutraukia dėstymą sakydamas, kad tuos dalykus mes iš- 
manome geriau. Jo nuopelnas tas, kad jis pateikia vertingų 
ištraukų iš viduramžių retų knygų - iš to meto kabalistiniu 
ir mistinių veikalų. 

4. John Gottlieb Buhle: Lehrbuch der Geschichte der Philoso- 
phie und einer kritischen Literatur derselben; Göttingen 1796- 
1804, aštuonios dalys. Senovės filosofija išdėstyta nepropor- 
cingai trumpai; juo toliau Buhle eina, juo jo dėstymas da- 
rosi išsamesnis. Jis pateikia vertingų ištraukų iš retų veika- 
lų, pavyzdžiui, iš Jordanus Bruno, kurie yra Gėttingeno 
bibliotekoje. 

5. Wilh. Gottl. Tennemanns Geschichte der Philosophie, Leip- 
zig 1798-1819; vienuolika dalių. (Aštunta dalis, skirta scho- 
lastinei filosofijai, susideda iš dviejų tomų.) Filosofijos dės- 
tomos išsamiai, naujieji laikai nagrinėjami geriau už senuo- 
sius. Naujųjų laikų filosofiją pavaizduoti yra lengviau, nes 
tereikia pateikti ištraukas arba tiesiog išversti; jos mintys 
mums artimesnės. Su senovės filosofais yra kitaip, jie atsto- 
vauja kitokiai sąvokos pozicijai, todėl juos sunkiau supras- 
ti. Senuosius filosofus lengva paversti tuo, kas mums labiau 
įprasta; kai taip pasielgia Tennemannas, jis pasidaro beveik 
nenaudotinas. Pavyzdžiui, jis taip klaidingai supranta Aris- 
totelį, kad šiam priskiria tiesiog priešingus dalykus; tad jei- 
gu apie Aristotelį manysime priešingai negu teigia Tenne- 
mannas, tai mūsų Aristotelio filosofijos supratimas bus tei- 
singesnis. Tačiau Tennemannas toks sąžiningas, kad po savo 
tekstu deda ištraukas iš Aristotelio, todėl originalas ir jo ver- 
timas dažnai vienas kitam prieštarauja. Tennemanno nuo- 
mone, ypač svarbu, kad istoriografas nebūtų jokios filosofi- 
jos šalininkas. Ir jis didžiuojasi neturįs jokios sistemos, bet 
iš esmės jis turi ją - jis yra kritinis filosofas. Jis giria filoso- 
fus, jų studijas, jų genijų, bet paprastai užbaigia tuo, kad jie 
visi yra peiktini, nes turi vieną, jiems visiems bendrą trūku- 
mą - jie dar nėra kantininkai, dar neištyrė pažinimo šalti- 

nio, nes kitaip jie būtų priėję prie išvados, kad tiesa negali 
būti pažinta. 

Iš vadovėlių paminėtini trys: 1. Friedrich Asts Grundrif ei- 
ner Geschichte der Philosophie; Landshut 1807; antras leidimas 
1825 m. Parašytas geros, daugiausia Schellingo, filosofijos 
dvasia, tik šiek tiek painiai. Tam tikru formaliu būdu jis at- 
sieja idealiąją ir realiąją filosofiją. 2. Profesoriaus Wendto (iš 
Góttingeno) parengta ištrauka iš Tennemanno (penktas lei- 
dimas, Leipzig 1829). Tiesiog keista, kas tik joje nelaikoma 
filosofija, nesvarbu, ar kas turėjo reikšmės, ar ne. Nieko nė- 
ra lengviau, kaip nusitverti tam tikro principo; manoma, kad 
taip surandama kažkas nauja ir gilu. Tokios tariamai naujos 
filosofijos auga tarsi grybai po lietaus. 3. Rixner: Handbuch 
der Geschichte der Philosophie, Sulzbach 1822-1823; trys tomai, 
antra pataisyta laida 1829 m. Vadovėlis labiausiai rekomen- 
duotinas, tačiau aš nenoriu pasakyti, kad jis atitinka visus 
filosofijos istorijai keliamus reikalavimus. Kai kurių dalykų 
neįmanoma pagirti, bet ypač tikslingi yra priedai prie kiek- 
vieno tomo, kur pateikiamos svarbiausios originalo vietos. 
Chrestomatijos, ypač iš senovės filosofijos, yra labai reika- 
lingos; jos nebūtų didelės, nes fragmentų iš filosofijos iki 
Platono nėra labai daug. 


3. Šios filosofijos istorijos traktavimas 


Kai dėl visuotinės istorijos, tai, kalbėdamas apie išorinę is- 
toriją, aš paliesiu tik laikų dvasią, principą, taip pat aptarsiu 
iškilių filosofų gyvenimus. Tačiau mes kalbėsime tik apie to- 
kias filosofijas, kurių principas davė postūmį, todėl plėtojosi 
mokslas. Taigi aš paliksiu nuošalyje daug vardų, - jie minimi 
moksliniuose darbuose, bet filosofijai mažai davė. Aš apeisiu 
tylomis tam tikros teorijos išplitimo, jos likimo istoriją, taip 
pat istoriją tų, kurie tos teorijos tiktai mokė; nesigilinsiu ir į 
tam tikrame principe pateikiamą visą pasaulėžiūrą. 

Reikalavimas, kad filosofijos istorikas neturėtų savos sis- 
temos, kad nieko nepridėtų nuo savęs ir nespręstų apie dės- 
tomus dalykus, iš pirmo žvilgsnio atrodo suprantamas. Fi- 
losofijos istorija privalo vadovautis būtent nepartiškumu, to- 
dėl atrodo, jog patartina pateikti tik ištraukas iš filosofų. Tas, 
kas nesupranta dalyko, turi ne sistemą, o tik istorinių žinių, 
žinoma, elgiasi nepartiškai. Bet reikia skirti politinę istoriją 
nuo filosofijos istorijos. Nors ir pirmojoje negalima apsiri- 
boti tik chronologiniu įvykių pavaizdavimu, vis dėlto joje 
galima dėstyti visiškai objektyviai, kaip Homero epopėją. 
Herodotas ir Tukididas, kaip laisvi žmonės, objektyviam pa- 
sauliui davė veiksmų laisvę, nieko nuo savęs nepridėdami 
ir nesiimdami spręsti apie vaizduojamus įvykius arba juos 
vertinti. 

Tačiau ir politinė istorija turi tam tikrą tikslą. Antai Livi- 
jui svarbiausias dalykas yra Romos viešpatavimas. Iš jo is- 
torijos sužinome, kaip Roma kyla, ginasi, valdo; bendrasis 
tikslas yra Roma, jos valdžios plėtojimas, valstybinės san- 
tvarkos kūrimas ir t. t. Taip ir filosofijos istorijoje save vys- 
tantis protas pats save padaro tikslu, tai ne svetimas, mūsų 
pramanytas tikslas; tai pats dalykas, kuris čia kaip visuoti- 
nybė yra pagrindas, taigi ir tikslas, ir kuriame savaime susi- 
taiko atskiri dariniai ir formos. Todėl jeigu ir filosofijos isto- 
rija turi pasakoti apie istorijos įvykius, tai pirmiausia iškyla 
klausimas: kas yra filosofijos įvykis ir ar tam tikras dalykas 
yra filosofinis, ar ne? Išorinėje istorijoje viskas yra įvykiai, 
tiesa, jie būna svarbūs arba nesvarbūs; bet įvykis joje tiesio- 
giai pastatytas prieš vaizduotę. Kitaip yra filosofijoje, todėl 
filosofijos istorija negali apsieiti be istoriko sprendimo. 


RYTŲ FILOSOFIJA 


Ankstyviausia yra vadinamoji Rytų filosofija. Tačiau ji ne- 
patenka į mūsų dėstymo sritį; ji yra tai, kas laikina, ir apie 
ją mes kalbame tik todėl, kad paaiškintume, kodėl jos smul- 
kiau nenagrinėjame ir koks yra jos santykis su mintimi, su 
tikrąja filosofija. Kai kalbame apie Rytų filosofiją, turime kal- 
bėti apie filosofiją; bet šiuo atveju reikia pasakyti, kad tai, 
ką mes vadiname Rytų filosofija, veikiau yra apskritai Rytų 
religiniai vaizdiniai - tam tikra religinė pasaulėžiūra, kuri 
dėl savo panašumo gali būti laikoma filosofija. Mes jau at- 
skyrėme darinį, kuriame tiesa įgyja religijos formą, ir formą, 
kuri minties dėka filosofijoje įgyja tiesą. Rytų filosofija yra 
religinė filosofija; taigi turime nurodyti pagrindą, kodėl Ry- 
tų religinius vaizdinius galima traktuoti ir kaip filosofiją. 

Kai susiduriame su romėnų, graikų ir krikščionių religi- 
jomis, neskubame tvirtinti, kad tai yra filosofija; jos nedaro 
tokio įspūdžio. Graikų ir romėnų dievai yra dievai sau, toks 
pat yra Kristus ir žydų Dievas. Mes juos irgi laikome tokiais 
ir nemanome, kad jie yra ir filosofemos; savarankiškas už- 
siėmimas būtų tokius mitologinius arba krikščioniškus die- 
vus interpretuoti, paversti filosofemomis. Tuo tarpu Rytų re- 
ligijos mums daug netarpiškiau primena filosofinius vaizdi- 
nius, yra arčiau jų. Šitas skirtumas atsiranda todėl, kad 
graikų, o dar labiau krikščionių elemente iškyla individo 
laisvės principas. Todėl graikų dievai yra individualizuoti, jie 
turi asmenų pavidalą. O Rytuose, kur subjektyvumo mo- 

mentas neryškus, religiniai vaizdiniai neindividualizuoti, jie 
turi visuotinių vaizdinių pobūdį, todėl šie atrodo esą filoso- 
finiai vaizdiniai, filosofinės mintys; juk jiems būdingas 
visuotinybės elementas, visuotinybė juose persveria. Tiesa, 
ten irgi esama individualių dievų, kaip antai Brahma, Viš- 
nus, Šyva, bet jų individualumas tik paviršutiniškas, ir tai 
tikra tiesa, nes vos tik patikime, kad turime reikalą su žmo- 
gaus pavidalą turinčiomis būtybėmis, šios kaip mat jį pra- 
randa arba be saiko išsiplečia. Kadangi trūksta laisvės, tai in- 
dividualumas nėra tvirtas, o kai visuotiniai vaizdiniai turi 
individualių bruožų, pasirodo, kad tai yra tik paviršutiniš- 
ka forma. 

Tai pagrindinė priežastis, kodėl Rytų vaizdiniai mums at- 
rodo ir kaip filosofinės mintys. Graikai turi Uraną, Kroną, 
t. y. laiką, bet jau individualizuotą, o persai - Zervan Aka- 
raną, bet tai yra begalinis laikas. Matome Ormuzdą ir Ari- 
maną kaip visiškai bendras rūšis, kaip vaizdinius; jie iškyla 
kaip bendrieji principai, todėl šie atrodo giminiški filosofi- 
jai arba patys tampa filosofemomis. Terminas „Rytų filoso- 
fija" ypač vartojamas kalbant apie laiką, kai ši didžioji visuo- 
tinė Rytų pasaulėžiūra susilietė su Vakarais, kur vyrauja ri- 
bos, saikas, kur persveria subjektyvumo dvasia. Ypač 
pirmaisiais krikščionybės amžiais, kurie buvo reikšminga 
epocha, ši didžioji Rytų pasaulėžiūra smarkiai skverbėsi į 
Vakarus, į Italiją ir pradėjo auginti beribiškumo (das Mailo- 
se) elementą gnostikų filosofijoje, taigi Vakarų dvasioje, kol 
pagaliau ši dvasia Bažnyčioje vėl įstengė paimti viršų ir aiš- 
kiai apibrėžti dieviškumą. 

Taigi toks yra pirmasis klausimas - liekamasis pobūdis 
tos visuotinybės, kuri yra Rytų charakterio pagrindas. Ant- 
rasis klausimas - smulkesnis Rytų religijų turinys. Dievas, 
esamybė savaime ir sau, amžinumas, taip pat ir individų 
santykis su šiais dalykais Rytuose suvokiami veikiau kaip 
visuotinybė. Rytų religijose pagrindinis Dievo ir individų 
santykis yra tas, kad tik viena substancija kaip tokia yra tik- 


176 


KINŲ FILOSOFIJA 


ras dalykas, o pats individas neturi jokios vertės ir negali 
jos įgyti, nes jis išsaugo save tik šalia tos esamybės savai- 
me ir sau; priešingai, jis gali įgyti tikrąją vertę tik įsiliejęs į 
šitą substanciją, kurioje jis tada nustoja buvęs kaip indivi- 
das ir išnyksta sąmonės nebuvime. Toks yra Rytų religijų 
pagrindinis santykis. Tuo tarpu graikų ir krikščionių reli- 
gijose subjektas suvokia save kaip laisvą ir toks privalo bū- 
ti. Bet šitaip individas išvaduoja save sau, būna sau, todėl 
minčiai daug sunkiau atsiplėšti nuo šito individualumo ir 
konstituoti save. Savaime aukštesnis individo graikiškos 
laisvės požiūris, džiugesnis ir subtilesnis gyvenimas apsun- 
kina minties darbą ir jai sunku pasiekti, kad visuotinumas 
galiotų. Priešingai, Rytuose jau religijoje substancialumas 
sau yra pagrindinis, esminis dalykas (su tuo tiesiogiai su- 
sijęs individų beteisiškumas, jų nesąmoningumas); aišku, 
šita substancija yra tam tikra filosofinė idėja. Rytuose esa- 
ma ir baigtinumo neigimo, bet jis toks, kad individas pa- 
siekia savo laisvę tik vienybėje su substancialumu. Kadangi 
Rytų dvasioje refleksija, sąmonė prieina prie skirtumo, prie 
principų apibrėžties su minties pagalba, tai tokios katego- 
rijos, tokie apibrėžti vaizdiniai lieka nesuvienyti su sub- 
stancialumu. Čia arba sugriaunama viskas, kas ypatinga, ir 
tada randasi beribiškumas, - rytietiškas didingumas, arba, 
jei ir apibrėžta duotybė sau yra pažinta, tai ji yra tai, kas 
sausa, samprotinga, bedvasiška, ir tai negali jimti į save 
spekuliatyvios sąvokos. Šitas baigtinumas gali tapti tiesa tik 
nugrimzdęs substancijoje, o kol jis nuo jos atskirtas, jis yra 
skurdus. Todėl mes Rytuose randame tik sausą samprotį, 
paprasčiausią apibrėžčių vardijimą, logiką, panašią į seną- 
ją Wolffo logiką. Tie dalykai yra tokie patys kaip ir jų kul- 
tai: viena vertus, panirimas maldoje ir religinių apeigų, ce- 
remonijų gausybė, kita vertus, didingas beribiškumas, ku- 
riame viskas prasmenga. 

Taigi aš norėčiau aptarti tik dvi Rytų tautas: kinus ir in- 
dus. 

Kinai, kaip ir indai, garsėja kaip labai kultūringa tauta, 
bet toji šlovė išblėso, o jų istorijos didieji skaičiai sumenko, 
kai mes juos geriau pažinome. Jų didžioji kultūra - tai reli- 
gija, mokslas, valstybės valdymas, valstybės santvarka, po- 
ezija, menų technika, prekyba ir t. t. Tačiau jei sumanytume 
palyginti Kinijos valstybės santvarką su kokios nors Euro- 
pos valstybės, tai šitai galėtume padaryti tik formos požiū- 
riu, nes jų turinys labai skirtingas. Tas pat bus, jei lyginsime 
indų ir europiečių poeziją. Ji yra puiki, turtinga ir, kaip ir 
kiekvienos tautos, ištobulinta, ir jeigu Rytų poeziją vertin- 
sime tik kaip fantazijos Zaisma, tai ji atrodys išties nuosta- 
bi; vis dėlto poezijoje labai didelė reikšmė tenka turiniui. 
Net Homero poezijos negalima vertinti rimtai, todėl tokia 
poezija pas mus negali atsirasti; tai ne genijų stoka, tokių pat 
įspūdingų genijų yra ir Rytuose, bet turinys vis tiek negali 
būti mūsų turinys. Indų, apskritai Rytų, poezija formos at- 
žvilgiu gali būti labai tobula, bet jos turinys neperžengia tam 
tikrų ribų ir mūsų negali patenkinti. Kalbant apie teisės ins- 
titucijas, valstybės santvarką ir t. t., mes taip pat jaučiame, - 
kad ir kaip šie dalykai formos požiūriu būtų ištobulinti, jie 
vis tiek mums netinka, ir mes jų nepakęstume, nes jie yra 
ne teisė, o veikiau teisės suvaržymas. Tai yra bendra pasta- 
ba apie tokio pobūdžio palyginimus, nes formos požiūriu 
Rytai mus gundo ir verčia pripažinti, kad minėti jų dalykai 
nenusileidžia mūsų arba juos net pranoksta. 

Pirma, Kinijos istorijoje vertas dėmesio Konfucijaus, gy- 
venusio 500 metų prieš Kristaus gimimą, mokymas. Leibni- 
zo laikais Konfucijaus filosofija sukėlė didelį susidomėjimą. 
Tai moralės filosofija. Jo knygos Kinijoje labiausiai gerbia- 
mos. Jis komentavo pagrindinius veikalus, ypač istorinius. 
Kiti jo veikalai skirti filosofijai, be to, tai ir senųjų tradicinių 
veikalų komentarai. Ypač jį išgarsino moralės pagrindimas, 
ir ši moralė Kinijoje yra autoritetinga. Jo biografiją prancū- 

zu misionieriai išvertė iš kinų originalių veikalų. Pagal ja ga- 
lima spręsti, kad jis gyveno apytikriai tuo pačiu metu kaip 
Talis. Ilgą laiką jis buvo ministras, po to pateko nemalonėn, 
prarado tarnybą ir gyveno filosofuodamas tarp savo drau- 
gu, bet dažnai būdavo kviečiamas kaip patarėjas. Mes turi- 
me Konfucijaus pokalbius su savo mokiniais, tai populiari 
moralė; tokią moralę, net geresnę, mes randame visur, kiek- 
vienoje tautoje, joje nėra nieko ypatinga. Konfucijus yra 
praktinis gyvenimo išminčius, jis nepateikia spekuliatyvios 
filosofijos, tik gerus, dalykiškus, moralinius pamokymus, de- 
ja, iš jų negalime pasisemti kokių nors ypatingų dalykų. Ci- 
cerono De officiis - moralinių pamokymų knyga - mums 
duoda daugiau ir geresnių dalykų negu visos Konfucijaus 
knygos. Remiantis jo originaliais veikalais, galima padaryti 
išvadą, kad Konfucijaus šlovei būtų buvę geriau, jei tie vei- 
kalai nebūtų buvę išversti.!? 

Antra dėmesio verta aplinkybė yra ta, kad kinai taip pat 
užsiėmė abstrakčiomis mintimis, grynosiomis kategorijomis. 
Senovinė I dzing knyga (Principų knyga) čia patarnauja kaip 
pagrindas: joje sutelkta kinų išmintis, ji priskiriama Fusi 
plunksnai. Knygoje esantys jo sukurti pasakojimai - tai pa- 
ti tikriausia mitologija ir pasakos; jie neturi jokios prasmės. 
Svarbiausia, kad jam priskiriamas išradimas lentelės su tam 
tikrais ženklais, figūromis (Ho tu), kurias jis pamatęs ant 
sparnuoto arklio nugaros, kai šis kilęs iš upės.” Šita lente- 
lė - tai tam tikra tvarka, greta ir virš vienas kito, išdėstyti 
brūkšniai; jie yra simboliai ir turi tam tikrą reikšmę; kinai 
sako, kad šitos linijos yra jų raidžių, taip pat ir jų filosofavi- 
mo pagrindas. Šitos reikšmės yra visiškai abstrakčios kate- 
gorijos, abstrakčiausios ir kartu paviršutiniškiausios sampro- 
čio apibrėžtys. Tiesa, reikia priimti domėn, kad tai yra įsisą- 
monintos grynosios mintys, bet toliau dalykas nejuda, nes 
pasiliekama prie visiškai paviršutiniškų minčių. Nors jos yra 
konkrečios, šitas konkretumas nėra suvokiamas, nėra speku- 
liatyviai traktuojamas; jis paimtas iš įprastinių vaizdinių ir 

apie jį kalbama remiantis Žiūra bei įprastiniu suvokimu; taigi 
šitame konkrečių principų rinkinyje neįmanoma rasti kokio 
nors prasmingo visuotinių gamtos ir dvasios galių suvokimo. 
Kuriozo dėlei aš smulkiau paaiškinsiu šitą pagrindą. Dvi pa- 
grindinės figūros yra ilgas horizontalus brūkšnys ( —, jang) 
ir įtrūkęs brūkšnys, tokio pat dydžio kaip anas ( —— , in); 
pirmoji figūra simbolizuoja tobulumą, tėvą, vyriškumą, vie- 
nybe, teigimą, taip kaip pitagorininkų teorijoje, antroji - ne- 
tobulumą, motiną, moteriškumą, dvilypumą, neigimą. Šitie 
ženklai kaip daiktų pradai yra didžiai gerbtini. Paskui jie 
jungiami vienas su kitu, iš pradžių po du, ir taip gaunamos 
keturios figūros ( —,=—,=—,== ): didysis jang, mažasis 
jang, mažasis in, didysis in. Šios keturios figūros reiškia ma- 
teriją, tobulą ir netobulą. Du jang yra tobula materija, bet 
pirmasis Jang Žymi jauną ir stiprią materiją, o antrasis — se- 
ną ir silpną. Trečioji ir ketvirtoji figūra, kurių pagrindas yra 
in, yra netobula materija, kuri taip pat turi dvi apibrėžtis — 
jaunumo ir senumo, stiprumo ir silpnumo. 

Šitie brūkšniai toliau jungiami po tris ir taip gaunamos 
aštuonios figūros, kurios vadinamos gua: 
==, ==,==,==,=—,==,==,== (Toliau, jungiant po ketu- 
ris, iš šitų brūkšnių gaunamos 64 figūros, iš kurių, kinų nuo- 
mone, kilę visi jų charakteriai, todėl prie šių tiesių linijų dar 
buvo prijungti įvairiomis kryptimis nubrėžti statmeni ir 
įstriži brūkšniai.) Aš noriu pateikti šitų gua reikšmes ir pa- 
rodyti, kokios jos paviršutiniškos. Pirmasis ženklas, kuriame 
yra didysis jang ir jang, - tai dangus (čian), viską persmel- 
kiantis eteris. (Dangus kinams yra tai, kas aukščiausia, ir mi- 
sionieriai tarpusavyje karštai ginčijosi, ar krikščionių Dievą 
vadinti, ar nevadinti čian.) Antrasis ženklas yra skaidrus 
vanduo (dui), trečiasis - švari ugnis (li), ketvirtasis — griaus- 
tinis (džen), penktasis - vėjas (sun), šeštasis - paprastas van- 
duo (kan), septintasis - kalnai (gen), aštuntasis - žemė 
(kun). Mes į tą pačią eilę nestatytume dangaus, griaustinio, 
vėjo ir kalnų. Taigi matome, kad visi daiktai filosofijos po- 

žiūriu kilę iš šių abstrakčių vienybės ir dvejybės minčių. Vi- 
si simboliai pirmučiausia yra tam, kad žymėtų mintis ir Za- 
dintų nuomonę, jog jų irgi ten būta.Taigi pradedama nuo 
minties, po to einama į kalnus; tad filosofavimas kaip mat 
pasibaigia.?! 

Šudzinge irgi yra skyrius apie kinų išmintį; jame kalba- 
ma apie penkis elementus, iš kurių viskas sudaryta: tai ug- 
nis, vanduo, medis, metalas, žemė. Jie tarpusavyje sumišę. 
Šudzingo pirma įstatymo taisyklė - išvardyti penkis elemen- 
tus, antra - į juos atkreipti dėmesį.“ Ir šito dalyko mes ne- 
galime vertinti kaip principo. Taigi bendroji abstrakcija ki- 
nų filosofijoje nusitęsia iki pat konkretybės, bet tik pagal iš- 
orinę tvarką; tai nėra koks nors prasmingas dalykas. Toks 
yra visos kinų išminties ir viso kinų mokslo pagrindas. 

Esama dar vienos savitos sektos - Daosiu, kurios nariai 
nebuvo mandarinai, nesišliejo prie valstybinės religijos, ne- 
priklausė budistams, nebuvo lamaistinės religijos išpažinė- 
jai. Šios religijos ir su ja glaudžiai susijusio gyvenimo būdo 
pradininkas yra Laodzi (gimęs VII a. pr. Kr. pabaigoje). Jis 
buvo vyresnis už Konfuciju, ir pastarasis vykdavo pas jį po- 
litiniais sumetimais, kad gautų iš jo patarimų. Laodzi kny- 
ga Dao dedzing, nors ir nepriskiriama prie tikrųjų Dzing ir 
neturi jų autoriteto, vis dėlto yra pagrindinis Daosiu veika- 
las (proto sekėjų, kurie savo gyvenimo būdą vadina Dao 
Dao: proto įstatymas). Savo gyvenimą jie skiria proto studi- 
joms ir tikina, kad kiekvienas, kuris iš pagrindų pažino pro- 
tą, įgijo visuotinį mokslą, visuotinį vaistą ir dorybę, kad toks 
žmogus įgijo antgamtinės galios ir valioja pakilti į dangų, 
kad jis gali skraidyti ir nemiršta.“ 

Apie patį Laodzi jo sekėjai sako, kad jis tapo Buda, kuris 
dar būdamas žmogumi tapo visada esančiu Dievu. Mums iš- 
liko pagrindinis jo veikalas; Vienoje jis buvo išverstas į vo- 
kiečių kalbą, kur aš pats jį mačiau. Pagrindinė jo vieta ypač 
dažnai cituojama: „Dao be vardo yra dangaus ir žemės pra- 
das, su vardu jis yra visatos motina. Neišsivadavę iš aistrų 

jį mato tik netobuloje jo būsenoje; kas jį nori pažinti, tas ne- 
turi turėti aistrų”. Abelis Remusatas sako, kad Dao geriau- 
sia būtų perteikti graikų kalbos žodžiu Aóvyoc. Bet ko mes ga- 
lime išmokti iš visų tų dalykų? 

Garsioji vieta, dažnai cituojama senovės rašytojų, yra ši: 
„Iš proto kilo vienas, iš vieno kilo du, iš dviejų kilo trys; ir 
trys kuria visą pasaulį. (Čia norėta įžvelgti užuominą į Tre- 
jybę.) „Visata rymo ant tamsiojo prado; visata aprėpia švie- 
sųjį pradą“, arba kitaip: ji aprėpta eterio; galima formuluoti 
ir vienaip, ir kitaip, nes kinų kalboje nėra linksnių, žodžiai 
tiesiog stovi šalia vienas kito.“ 

Kita vieta": „Tas, į kurį jūs žiūrite ir kurio nematote, va- 
dinasi i; tu jį girdi ir negirdi - jis vadinasi si; tu nori sugriebti 
jį ranka ir nepasieki - jis vadinasi vei. Tu eini jam priešprie- 
šiais ir nematai jo galvos; tu eini jam iš paskos ir nematai jo 
nugaros“. Šios skirtybės vadinamos „proto surišimu“. Po to- 
kių citatų negali neateiti į galvą mm ir afrikiečių karaliaus 
vardas Juba, taip pat Jupiteris. Šitas I-Si-Vei arba I-S-V toliau 
žymi absoliučią bedugnę ir nieką; tai, kas aukščiausia, galu- 
tina, pirmapradiška, pirma; visų daiktų pradžia yra niekas, 
tai, kas tuščia, neapibrėžta (abstrakčiai visuotina); tai taip pat 
vadinasi Dao, protas. Jeigu graikai sako, kad absoliutumas 
yra vienis (das Eine), o naujieji filosofai - kad tai yra aukš- 
čiausioji būtybė, tai ir čia nebėra jokių apibrėžčių; visai 
abstrakti būtybė mums nieko neduoda, išskyrus tą patį nei- 
gimą, tik pasakytą teigimo būdu. Jeigu filosofavimas nenu- 
ėjo toliau, tik iki tokių posakių, tai jis dar tebėra pirmojoje 
pakopoje. 


B. INDŲ FILOSOFIJA 
Kalbant apie indų išmintį, reikia pasakyti, kad anksčiau 


buvo nemažas malonumas tikėti gilia jos senove ir ją gerb- 
ti, nes buvo remiamasi dideliais jų skaičiais, bet dabar, susi- 

pažinus su jų didžiaisiais astronominiais veikalais, paaiškė- 
jo perkeltinė šių didžiųjų skaičių reikšmė. Negali būti nie- 
ko labiau supainiota ir netobula negu indų chronologija. Jo- 
kia tauta, kuri taip toli pažengė astronomijoje, matematiko- 
je ir t. t., nėra tokia negabi istorijai; indai neturi jokio 
atramos taško, jie nieko nesusieja. Buvo tikima, kad tokiu at- 
ramos tašku gali būti Vikramaditija era; jis gyveno apie 50 
m. pr. Kr., jam valdant gyveno poetas Kalidasa, sukūręs „Ša- 
kuntala". Tačiau nuodugniai ištyrus buvo atrasta bent pus- 
tuzinis Vikramaditija, o įsigilinus į dalyką, šią epochą teko 
perkelti į mūsų XI amžių. Indai turi karalių seką, kurioje 
daugybė vardų; bet joje viskas neapibrėžta. 

Mes žinome, kad seniai ir plačiai pasklidusi šios šalies 
šlovė buvo pasiekusi ir graikus, kad šiems buvo žinomi gim- 
nosofistai, pamaldūs žmonės, jei juos taip galima pavadin- 
ti, kurie savo gyvenimą paskyrė kontempliacijai, atsiribojo 
nuo išorinio gyvenimo, todėl numaldė visus poreikius ir 
kaip kinikai klajojo grupėmis. Jie buvo laikomi, ypač grai- 
kų, filosofais, kadangi kaip tik su filosofija siejamas tam tik- 
ras abstrahavimasis, kuris reiškia atsiribojimą nuo viso išori- 
nio gyvenimo; šita abstrakcija yra tas pagrindinis bruožas, 
kurį mums būtina pabrėžti ir išnagrinėti. 

Indų kultūra labai aukšta ir didinga, bet jų filosofija ta- 
pati jų religijai, todėl jų religiniai interesai yra tokie pat, ko- 
kius randame ir filosofijoje. Mitologija turi inkarnacijos, in- 
dividualizavimo aspektą, - galima manyti, kad jis priešta- 
rauja visuotinybei, kuri yra filosofinės idėjos būdas; bet šios 
inkarnacijos nereikia suprasti labai tiesiogiai, nes ten viskas 
gana neapibrėžta, ir tai, kas atrodo apibrėžta kaip individu- 
alumas, tuoj pat vėl ištirpsta visuotinybės ūkanose. Kadan- 
gi religiniai vaizdiniai turi apytikriai tą patį bendrą pagrin- 
dą kaip ir filosofija, tai pastaroji remiasi taip pat ir švento- 
siomis knygomis, Vedomis. Su jomis mes visai neblogai 
susipažinę; jose daugiausia maldos visokiems Dievo vaizdi- 
niams, apeigų, atnašavimo taisyklės ir t. t. Šios knygos pa- 

rašytos skirtingu laiku, vienos labai senos, kitų amžius jau- 
nesnis, pavyzdžiui, tų, kur dėstomas Višnaus kultas. Vedos 
yra indų filosofijos pagrindas, net jų ateistinės filosofijos pa- 
grindas; pastarojoje taip pat netrūksta dievų, o Vedos joje 
vaidina labai didelį vaidmenį. Todėl indų filosofija neatsie- 
jamai suaugusi su religija, kaip kad scholastinė filosofija bu- 
vo suaugusi su krikščionių dogmatika ir rėmėsi Bažnyčios 
tikėjimu, kuris buvo scholastinės filosofijos prielaida. 

Tiksliau tariant, indai yra įsitikinę, kad esama visuotinės 
substancijos, iš kurios visa kyla, ir ta substancija gali būti su- 
vokiama arba abstrakčiau, arba konkrečiau. Jos kūriniai, vie- 
na vertus, yra dievai, antra vertus, gyvūnai ir neorganinė 
gamta. Tarp jų stovi žmogus; aukščiausias dalykas ir religi- 
joje, ir filosofijoje yra tas, kad žmogus kaip sąmonė sutapa- 
tina save su substancija; jį įgalina tai padaryti malda, auka, 
atgaila bei filosofija — gilinimasis į grynąsias mintis. 

Tik neseniai mes įgijome tvirtų žinių apie indų filosofi- 
ją. Apskritai paėmus, filosofija buvo laikomi religiniai vaiz- 
diniai, bet naujaisiais laikais pagaliau susipažinome su iš- 
ties filosofiniais veikalais. Colebrooke% mums pateikė iš- 
traukų iš dviejų filosofinių indų veikalų, ir tai buvo mūsų 
pirmoji pažintis su indų filosofija. Teiginiai, kuriuos apie 
indų išmintį pateikia Friedrichas v. Schlegelis, paremti re- 
liginiais vaizdiniais. Jis buvo vienas iš pirmųjų vokiečių, 
kurie atsigręžė į indų filosofiją; jo užsiėmimas nebuvo la- 
bai vaisingas, nes jis skaitė ne daugiau kaip Ramajanos tu- 
rinį. Pasak Colebrooke'o ištraukų, indai turi senų filosofi- 
nių sistemų. Kai kurios iš jų traktuojamos ortodoksiškai; tai 
tos, kurios dera su Vedomis; kitos laikomos eretiškomis, 
nes neatitinka šventųjų knygų mokymo. Pirmosios siste- 
mos, iš esmės ortodoksinės, siekia ne ko kito, o palengvin- 
ti Vedų aiškinimą, jį paremti arba iš šitų pagrindinių kny- 
gų teksto ištraukti subtilią psichologiją. Šita sistema vadi- 
nasi mimansa, jai atstovauja dvi mokyklos. Iš kitų sistemų 
nurodomos dvi - samkhja ir njaja. Samkhja savo ruožtu 

dalijama į dvi dalis, tačiau jos skiriasi tik forma. Njaja sis- 
temos pradininkas yra Gautama; ši sistema ypač paini, jo- 
je pateikiamos specialios samprotavimo taisyklės, ji lygin- 
tina su Aristotelio logika. Iš šių abiejų sistemų Colebrooke 
pateikia ištraukų, anot jo, apie jas parašyta daug senų vei- 
kalų, o jų versus memoriales labai paplitę. 

A. Samkhjos pradininku laikomas Kapila, senas išmin- 
čius; vieni sako, kad jis buvęs Brahmos sūnus, vienas iš sep- 
tynių didžiųjų šventųjų; kiti, antai jo mokinys Asuri, laiko 
jį Višnaus inkarnacija ir tapatina su ugnimi. Apie Kapilos iš- 
tarmių (sutrų) amžių Colebrooke nieko negali pasakyti; jis 
tik pastebi, kad jos jau cituojamos kitose labai senose kny- 
gose, bet tiksliai pasakyti, kada jos parašytos, negalima. 

Samkhja suskyla į įvairias mokyklas, dvi ar tris, tačiau jos 
skiriasi tik detalėmis; samkhja laikoma iš dalies eretiška, iš 
dalies ortodoksine. Visos indų filosofijos mokyklos ir siste- 
mos siekia nurodyti būdus, kaip pasiekti amžiną palaimą ir 
prieš mirtį, ir po mirties. Vedos moko, kad tai, ką reikia pa- 
žinti, esanti siela, ji turi būti atskirta nuo gamtos, nes ant- 
raip ji daugiau nebesugrįš, t. y. ji išvaduojama iš sielų per- 
sikėlimo, taigi iš kūniškumo, ir daugiau nebejeis į kitą kū- 
ną. Šitas išvadavimas yra svarbiausias siekis, jis glūdi visose 
ateistinėse ir teistinėse sistemose. Jos teigia, kad toks išlais- 
vinimas gali būti pasiektas mokslu, nes laikinų priemonių, 
kuriomis pasiekiamas malonumas arba atsikratoma dvasios 
ir kūno ydų, nepakanka; neveiksmingos net tos priemonės, 
kurias nurodo Vedos, - tas apreiškimo būdas, pagal kurį rei- 
kia vykdyti religines apeigas, kaip jas aprašo Vedos. Šiuo at- 
žvilgiu samkhja nepripažįsta Vedų. Viena iš tokių priemo- 
nių yra pirmiausia gyvulių aukojimas. Samkhja jį atmeta, 
nes jis susijęs su gyvulių mirtimi, o svarbiausias dalykas yra 
nežaloti jokio gyvulio, nežudyti, todėl auka esanti nešvari. 

Kitas išsivadavimo iš blogio būdas yra karštas indų atgai- 
lavimas, kurį jie supranta kaip sugrįžimą į save. Apskritai 
paėmus, Brahma yra vienis, tai, kas neturi juslių, aukščiau- 

sia būtybė, tariant sampročio žodžiais. Taigi kai indas mels- 
damasis susitelkia, nugrimzta savo mintyse, save sukaupia 
savyje, tai šitas grynas koncentracijos momentas yra Brah- 
ma, tada Aš esu Brahma. Šitas nugrimzdimas mintyse bū- 
dingas ir indų religijai, ir indų filosofijai. Filosofija nori pa- 
laimą pasiekti mąstymu, religija - pamaldumu. Jos abi tei- 
gia, kad ši palaima yra aukščiausias dalykas, kad šiai būsenai 
paklūsta net dievai. Pavyzdžiui, Indra, matomo dangaus 
dievas, yra daug žemesnis negu savyje susitelkusi, kontem- 
pliatyviame gyvenime panirusi siela; daug tūkstančių Indrų 
praėjo, tačiau sielai nebaisūs jokie kitimai. Taigi visiškas ir 
amžinas išsivadavimas iš visokio blogio yra palaima, o ji, 
anot samkhjos, pasiekiama tikruoju mokslu. Todėl ši siste- 
ma nuo religijos skiriasi tik tuo, kad pateikia išsamų mąsty- 
mo mokymą, kad abstrakciją ne paverčia tuščiu dalyku, o 
pakelia ją aukštyn, ir ši įgyja apibrėžto mąstymo reikšmę. 
Pasak indų, šitas mokslas - tai teisingas pažinimas materia- 
laus bei nematerialaus pasaulio pradų, kurie suvokiami ar- 
ba nesuvokiami išoriškai. 

Samkhjos sistema dalijama į tris dalis, kurios nagrinėja 1) 
pažinimo būdą, 2) pažinimo objektą ir 3) apibrėžtą pradų 
pažinimo formą. 

1. Apie pažinimo būdą sakoma, kad esama trijų akivaiz- 
dumo rūšių: pirmoji yra suvokimas (perception), antroji - 
samprotavimas (inference, išvedimas), trečioji - teigimas, iš 
kurio galima kildinti visus kitus pažinimo būdus - dėmesį, 
gebėjimą mokytis, tradiciją ir t. t. Suvokimo aiškinti nerei- 
kia. Samprotavimas yra išvada iš priežasties ir padarinio, kai 
nuo vienos apibrėžties tik pereinama prie kitos. Esama trijų 
formų, kai sprendžiama iš priežasties apie padarinį, arba iš 
padarinio apie priežastį, arba pagal įvairius priežasties ir pa- 
darinio santykius. Pavyzdžiui, mes spėjame, kad lis lietus, 
jei matome besirenkančius debesis, kad dega ugnis, jei ant 
kalvos matome dūmus; arba darome išvadą, kad Mėnulis ju- 
da, kai mes įvairiu laiku jį matome įvairiose vietose. Tai pa- 

prasti, sausi sampročio santykiai. Trečioji rūšis yra teigimas. 
Juo laikomi tradicija, apreiškimas, pavyzdžiui, ortodoksinės 
Vedos; plačiąja prasme taip vadinamas netarpiškas žinoji- 
mas, siaurąja prasme - teigimas mano sąmonėje, žodinis pa- 
tvirtinimas arba patvirtinimas tradicija. Tokie yra trys paži- 
nimo būdai. 

2. Pažinimo objektų arba principų samkhjos sistemoje yra 
dvidešimt penki, kuriuos aš noriu išvardyti, kad parodyčiau, 
jog joje nėra tvarkos. 1. Gamta kaip visa ko šaltinis, sakoma 
joje, visuotinybė, materialioji priežastis, amžinoji materija, ne- 
išskirta, be dalių, kuria nekurdama, absoliuti substancija. 2. 
Intelektą, pirmąjį gamtos kūrinį, kuris pats kuria kitus prin- 
cipus, jie skiria esant kaip tris dievus, veikiančius trimis ko- 
kybėmis: gėriu, nevalyvumu arba bjaurumu (foulness, aistra, 
veiklumas) ir tamsa. Tai yra vienas asmuo ir trys dievai ir dar 
vadinama Trimurti, trejybe: būtent Brahma, Višnus ir Mahes- 
vara. 3. Sąmonė, ašumas (Ichheit), tikėjimas, kad Aš esu da- 
bartiškas visuose suvokimuose ir meditacijose, kad juslių ob- 
jektai, kaip ir intelekto objektai, liečia mane; trumpai tariant, 
kad Aš esu. Ji kyla iš intelekto galios ir pati kuria kitus princi- 
pus. 4-8. Penki subtilūs pradai, rudimentai, atomai, kuriuos 
gali suvokti tik aukštesnės tvarkos būtybė, o ne žmonės savo 
juslėmis; jie kilę iš sąmonės principo ir patys pagimdo pen- 
kis elementus: žemę, vandenį, ugnį, orą ir erdvę. 9-19. Vie- 
nuolika kitų principų yra jutimo organai, kuriuos sukūrė ašu- 
mas: dešimt išorinių organų - penki jutimo ir penki veikimo: 
balsas, rankos, kojos, išeinamoji anga, lyties organai. Vienuo- 
liktas organas yra vidinė juslė. 20-24. Šie principai yra minė- 
tųjų rudimentų pagimdyti penki elementai: erdvę pripildan- 
tis eteris, oras, ugnis, vanduo, žemė. 25. Siela. Mes matome, 
kad ši sumiša eilė - tai tik refleksijos užuomazgos; surikiuo- 
tos jos atrodo kaip visuotinybė. Bet toji seka net neturi pras- 
mės, o ką jau kalbėti apie sistemą. 

Iki šiol principai buvo sumišai dedami vienas po kito. Sie- 
loje jie suvienijami. Apie sielą pasakyta, kad ji nei sukurta, 

nei kuria; ji individuali, taigi yra daug sielų; ji geba jausti, 
yra amžina, nemateriali, nekiti. Čia Colebrooke atsieja teis- 
tine ir ateistine samkhjos sistemą. Pirmoji taria esant ne tik 
individualias sielas, bet ir Dievą (Išvara) kaip pasaulio val- 
dovą. Taigi svarbiausias dalykas yra sielos pažinimas. Gam- 
tos stebėjimu bei abstrahavimusi nuo gamtos sukuriama sie- 
los ir gamtos vienybė - kaip kad šlubas ir aklas sujungti ėji- 
mui ir vedimui - kur viena yra laikanti ir vedama (gamta?), 
kita laikoma ir vedanti (siela?). Šitas sielos ir gamtos suvie- 
nijimas sąlygoja kūrimą, - tai intelekto ir kitų principų plė- 
tojimas. Šita vienybė yra atrama savaime ir sau, tai, į ką re- 
miasi visa, kas apskritai yra ir į ką visa remdamasi išlieka. 
Tai didi mintis. Mąstyme glūdi objekto neigimas; negatyvus 
santykis yra būtinas, kad būtų galima suprasti.Visa tai yra 
daug gilesni dalykai negu šnekos apie netarpišką sąmonę. 
Priešingai, teiginys, kad Rytų tautos gyvena vienybėje su 
gamta, yra paviršutiniškas ir neteisingas. Nes būtent sielos 
veikla, dvasia, sueina į santykį su gamta ir yra vienovėje su 
gamtos tikrumu. Bet šitoje tikroje vienovėje iš esmės glūdi 
gamtos, tokios, kokia ji netarpiškai yra, neigimas. Tokia ne- 
tarpiška vienovė yra tik gyvūnų gyvenimas, juslinis gyve- 
nimas, suvokimas. Dvasia yra vienovėje su gamta tik kaip 
savyje esanti ir kartu teigianti gamtiškumą kaip negatyvų 
dalyką. 

Taigi idėja, kurią turi indai, yra gamtos ir sielos vienovė; 
ir šita vienovė yra kūrimas. Jie sako: „Sielos troškimas ir sie- 
kis yra malonumas ir išsivadavimas. Dėl to ji yra gaubiama 
švelnios aplinkos, kurioje yra visi minėtieji principai, tačiau 
jie išsiskleidę joje tik kaip elementai.“ Galima įžvelgti tam 
tikrą šios idėjos ir mūsiškojo idealumo, mūsiškojo „savaime“ 
panašumą; kaip kad daige žiedas jau yra idealiu, nors dar 
neveikliu ir nerealiu būdu. Tam indai vartoja terminą linga, 
kuriuo žymima gyvybinė galia, veiklioji gamtos galia, kuri 
aukštai vertinama visuose indų vaizdiniuose. Šitas subtilus 
pavidalas paskui įgyja daugiau materialumo ir įsikūnija dau- 

gelyje pavidalų. Kontempliacija yra priemonė, kurią filoso- 
fija nurodo kaip būdą, įgalinantį pasipriešinti smukimui į di- 
desnį kūniškumą. 

Iki šiol mes kalbėjome apie abstrakčius principus. Da- 
bar turime aptarti visatos konkrečios tikrovės kūrimą. Ma- 
teriali kūrinija - tai siela, įvilkta į grubų kūną, be to, aštuo- 
nios aukštesnių būtybių rūšys ir penkios žemesnių būty- 
bių rūšys; kartu su žmogumi, kuris yra savarankiška klasė, 
jos sudaro keturiolika rūšių ir skirstomos į tris pasaulius ar- 
ba klases. Aštuonios pirmosios rūšys turi pavadinimus, ku- 
rie sutinkami indų mitologijoje: Brahma, Pradžiapatis, In- 
dra ir t. t.; tai dievai ir pusdieviai. - Brahma čia vaizduoja- 
mas kaip kūrinys. Penkios žemesnės rūšys yra gyvūnai: dvi 
klasės keturkojų, trečia - paukščiai, ketvirta - ropliai, žu- 
vys ir vabzdžiai, ir pagaliau penkta - augalinės ir neorga- 
ninės substancijos. Aštuonių aukštesniųjų klasių buveinė 
yra dangus; jos mėgaujasi gėriu bei dorybe, todėl yra lai- 
mingos, bet jų laimė netobula ir laikina. Žemai yra tamsos 
ir apgaulės vieta, kur gyvena žemesnės rūšies būtybės. 
Tarp jų yra Žmonių pasaulis, kur viešpatauja bjaurastis 
(foulness) arba aistra. 

Šiems trims materialios kūrinijos pasauliams priešinama 
kita - intelektinių kūrinių - sistema. Ji susideda iš sampročio 
galios, pojūčių, kurie savo ruožtu skirstomi į keturias klases: 
tai apibrėžtys, kurios yra kliūtis; kurios daro negaliais; ku- 
rios patenkina ir kurios intelektą daro tobulą. 1. Išvardija- 
mos 62 kliudančios apibrėžtys: aštuonios klaidų rūšys; tiek 
pat nuomonių (apgaulės) rūšių; dešimt rūšių aistrų (kaip ap- 
gaulės kraštutinumų); aštuoniolika rūšių neapykantos (niū- 
rumo); tiek pat rūšių liūdesio. Tai veikiau empirinis psicho- 
loginis stebėjimo metodas. 2. Intelekto negalios irgi turi dvi- 
dešimt aštuonis poskyrius: organų pažeidimai, jų ydos ir 
t. t. 3. Patenkinimas būna vidinis arba išorinis. Vidinis pa- 
tenkinimas yra ketveriopas: pirmasis liečia prigimtį, labai 
bendrus dalykus, substancialumą ir reiškia nuomonę, kad 

pažinimas yra pačios gamtos principo atmaina; su laukimu 
susijęs išsivadavimas gamtos aktu - kad gamta filosofinia- 
me pažinime gali atnešti išvadavimą. Tačiau tikrojo išsilais- 
vinimo negalima laukti kaip gamtos akto; iš tikrųjų išlaisvi- 
na siela savąja mąstymo veikla. Antrasis patenkinimas yra 
tikėjimas, kad išsilaisvinimui gana askezės pratybų (skaus- 
mas, kančia, pasninkas). Trečiasis susijęs su laiku; tai jsivaiz- 
davimas, kad išsilaisvinimas ateis laikui bėgant, be pratybų. 
Ketvirtąjį patenkinimą atneša sėkmės įsivaizdavimas - išsi- 
laisvinimas priklauso nuo likimo. Išoriniai patenkinimo bū- 
dai susiję su susilaikymu nuo malonumo, bet tai susilaiky- 
mas dėl juslinių motyvų, pavyzdžiui, vengiant kaupimo ne- 
rimasties (t.y. veiklos nerimasties), baiminantis blogų 
malonumo padarinių ir t. t. 4. Taip pat vardijama daug inte- 
lekto tobulinimo būdų; tarp ju - tiesioginis, psichologinis 
būdas dvasiai ištobulinti, pavyzdžiui, samprotavimais, drau- 
giškais pokalbiais ir t. t.; tokių dalykų rasime ir mūsų taiko- 
mojo pobūdžio logikose. 

Dar būtina trumpai aptarti pagrindinį šios sistemos 
punktą. Samkhja, kaip ir kitos indų filosofijos sistemos, ypač 
didelį dėmesį skiria trims absoliučiosios idėjos kokybėms 
(guna), kurios pateikiamos kaip gamtos substancijos, modi- 
fikacijos. Pažymėtina, kad stabi indų sąmonė pamatė, jog tai, 
kas yra tikra, kas yra savaime ir sau, turi tris apibrėžtis ir kad 
idėjos sąvoka išbaigiama trimis momentais. Ši aukšta trejy- 
bės sąmonė, kuria pasižymi Platonas ir kiti, vėliau išnyko 
mąstančio regėjimo srityje ir išliko tik religijoje, bet tik kaip 
anapusių dalykų regėjimas. Vėliau prisistatė samprotis ir pa- 
reiškė, kad ji esanti nesąmonė. Tik Kantas vėl nutiesė tiltą į 
šios sąmonės pažinimą. Nuo to laiko bet kokio dalyko, ku- 
ris traktuojamas kaip substancija, sąvokos esmingumas ir vi- 
sybė absorbuojami apibrėžčių trejybe; ir mums būtų pravar- 
tu šitą požiūrį įsisąmoninti. 

Indijoje šita sąmonė atsirado tik kaip įžvalgaus stebė- 
jimo rezultatas. Jie šitas kokybes taip apibrėžia: pirmoji ir 

aukščiausia kokybė yra gėris (satva); jis yra kilnus, spin- 
dintis, susijęs su džiaugsmu ir palaima; jame vyrauja do- 
rybė. Jo daugiausia ugnyje; todėl liepsna kyla aukštyn, o 
kibirkštys lekia į viršų. Jeigu jis persveria žmoguje, taip 
kaip aštuoniose aukštesnėse rūšyse, tai jis yra dorybės 
priežastis. Taigi tai yra visiškai ir visais atžvilgiais teigianti 
bendrybė abstrakčia forma. Antra ir vidurinė kokybė yra 
bjaurastis (foulness) arba aistra (rajas, tejas - instinktas, po- 
linkis); ji akla, nešvari, žalinga. Ji yra veikli, verzli ir ne- 
pastovi, susijusi su blogiu ir nelaime, jos daugiausia ore, 
todėl vėjas juda kryžmai; gyvose būtybėse ji yra ydų prie- 
žastis. Trečioji ir paskutinė kokybė yra tamsa (tamas), ji 
tingi ir kliudanti, susijusi su rūpesčiais, bukumu ir apgau- 
le, jos daugiausia žemėje ir vandenyje, todėl žemė ir van- 
duo krinta ir veržiasi žemyn; gyvosiose būtybėse ji yra 
kvailumo priežastis. Taigi pirmoji kokybė yra vienybė su 
savimi, antroji - skirtumų pasireiškimas ir principas, ins- 
tinktas, susidvejinimas kaip blogis, o trečioji - grynas nei- 
gimas, kuris išreikštas ir mitologijoje kaip Šyva, Mahade- 
va (Mahesvara), griovimo ir kitimo dievas. Svarbus skir- 
tumas, lyginant su mūsuoju supratimu, yra tas, kad 
trečiasis principas nėra sugrįžimas į pirmąjį, kaip to rei- 
kalauja dvasia, idėja, kuri turi neigimo įveika apibrėžti 
savo santykį su savimi ir sugrįžti į save. Indų filosofijoje 
trečioji kokybė yra pasikeitimas, sunaikinimas. 

Šitos trys kokybės pateikiamos kaip gamtos esmė. 
Samkhja sako: „Mes kalbame apie jas kaip apie miško me- 
dzius". Tačiau tai blogas palyginimas, nes miškas yra tik 
abstrakti bendrybė, kuriame atskirybės yra savarankiškos. 
Vedų religiniuose vaizdiniuose (kuriuose šitos kokybės įvar- 
dijamos ir kaip trimurti) apie jas kalbama kaip apie nuosek- 
lias atmainas; taigi viskas iš pradžių buvo tamsa, paskui tam 
viskam buvo liepta save pakeisti, todėl tamsa virto veržimu- 
si, veiklumu (foulness) (kurie yra dar blogiau), ir pagaliau, 
dar sykį Brahmai liepus, įgavo gėrio pavidalą. 

Toliau pateikiamos tikslesnės intelekto apibrėžtys šitų ko- 
kybių atžvilgiu. Intelektui priskiriamos aštuonios rūšys, iš 
kurių keturios priklauso gėriui: pirmoji rūšis yra dorybė, 
antroji - mokslas ir žinojimas, trečioji - aistrų nebuvimas, 
kuris arba motyvuotas išoriniu juslumu, kaip antai nerimas- 
ties vengimas, arba yra dvasinio pobūdžio, nes kyla iš įsiti- 
kinimo, kad gamta esanti sapnas, tik iliuzija ir apgaulė; ket- 
virtoji — galia. Ši yra aštuoneriopa, ir čia pateikiamos aštuo- 
nios ypatingos savybės: gebėjimas susitraukti į visiškai mažą 
pavidalą, kuris gali prasiskverbti į kiekvieną daiktą; gebėji- 
mas išsiplėsti į milžinišką kūną; gebėjimas įgyti lengvumą, 
kad su saulės spinduliu būtų galima pakilti į Saulę; neribo- 
ta organų veikla, kad pirštų galais būtų galima liesti Mėnu- 
lj; visa jveikianti valia, įgalinanti, pavyzdžiui, pasinerti į Ze- 
mę taip pat lengvai, kaip ir į vandenį; valdyti visas gyvas ir 
negyvas būtybes; galia keisti gamtos procesus; gebėjimas 
įvykdyti visus troškimus. 

Colebrooke tęsia: „Tai, kad žmogus savo gyvenime gali 
įgyti tokios transcendentinės galios, yra ne tik samkhjos sek- 
tos požiūris, bet ir būdinga apskritai visoms sistemoms ir re- 
liginiams vaizdiniams; tokia galia dramose ir padavimuose 
priskiriama daugeliui šventųjų ir brahmanų, ir tuo tikima“. 
Juslių teikiamas akivaizdumas šiuo atveju nieko nereiškia, 
nes juslinis suvokimas indui apskritai neegzistuoja, viskas 
išvirsta fantazijos vaizdais, bet koks sapnas laikomas tiesa ir 
tikrove. Tokią galią samkhja priskiria žmogui, nes jis, lavin- 
damas savo mąstymą, pakyla į vidinį gyvenimą. Joga sastra 
viename iš keturių savo skyrių išvardija daugybę pratimų, 
kuriais tokia galia pasiekiama, pavyzdžiui, gili meditacija, 
kurią lydi kvėpavimo sulaikymas ir juslių apmirimas, kai iš- 
laikoma vienoda tam tikra kūno padėtis. Tokiais pratimais 
adeptas įgyja visos praeities ir visos ateities žinojimą, gali 
įspėti kitų mintis, įgyja dramblio stiprumą, liūto drąsą, vėjo 
greitį; jis gali skristi ore, plaukti vandenyje, pasinerti į že- 

me, pamatyti per akies mirksnį visus pasaulius ir padaryti 
kitus stebuklingus dalykus. Bet greičiausias būdas gilia kon- 
templiacija pasiekti palaimą yra pamaldus nukreiptumas į 
Dievą, kai be perstojo šnibždamas mistinis Dievo vardas 
Om. Tai yra labai bendras įsivaizdavimas. 

Colebrooke smulkiau paaiškina samkhjos skirstymą į teis- 
tinę ir ateistinę sistemas. Teistinėje sistemoje Išvara, aukš- 
čiausias pasaulio valdovas, suprantamas kaip nuo kitų sie- 
lų skirtinga siela arba dvasia, o Kapila (ateistinėje samkhjo- 
je) neigia Išvarą, pasaulio kūrėją, turintį sąmoningą valią (by 
volition), ir teigia, kad nėra jokio Dievo buvimo įrodymo. Su- 
vokimas Dievo neatskleidžia, samprotavimas taip pat nelei- 
džia apie jį spręsti. Tiesa, jis pripažįsta jį kaip iš gamtos ki- 
lusią būtybę, kuri yra absoliutus intelektas, visų individua- 
lių intelektų šaltinis, taip pat pradas visų kitų egzistencijų, 
kurios pamažu iš jo randasi. Jis primygtinai teigia, kad to- 
kio Išvaros tikrumas yra įrodytas - pasaulio kūrėjo šia kūri- 
mo prasme, - bet, sako jis, veiksmų buvimas priklauso nuo sie- 
los, nuo sąmonės, o ne nuo Išvaros; visa ko šaltinis yra didy- 
sis principas, intelektas, kuriam priklauso individuali siela 
ir kurio dėka ji veikia. 

3. Jeigu kalbėsime apie trečią samkhjos skyrių, apie labiau 
apibrėžtus principo pažinimo būdus, tai aš dar norėčiau iš- 
sakyti kelias, galimas daiktas, svarbias pastabas. Iš įvairių jau 
minėtų pažinimo būdų pagrindinė apibrėžtis tebėra sam- 
protavimas, iš priežasties ir padarinio santykio kylantis ry- 
šys sprendinyje; aš noriu parodyti, kaip indai suvokia šitą 
santykį. Samprotis ir visi kiti išvesti principai yra padariniai. 
Iš jų jie sprendžia apie jų priežastis; tai tam tikru atžvilgiu 
analogiška mūsų sprendiniui, bet, antra vertus, nepanašu. 
Samkhja teigia, kad padariniai egzistuoja jau prieš prade- 
dant veikti priežasčiai; nes kas neegzistuoja, tas negali įgyti 
egzistavimo priežastingumu. (Viena išvada čia būtų pasau- 
lio amžinumas, nes teiginys: „Iš nieko niekas neatsiranda", 

kurį čia prisimena Colebrooke, mūsų religijos forma prieš- 
tarauja pasaulio sukūrimui iš nieko.) Colebrooke: „Tai reiš- 
kia, kad padariniai yra veikiau eduktai, o ne produktai. Ta- 
da kyla klausimas - kas yra produktai? Pasak indų, priežas- 
tyje jau glūdi padarinys. Pavyzdžiui, aliejus jau yra sezamo 
sėklose, net kai jos dar neišspaustos, ryžiai jau yra stiebe- 
liuose net kai jie dar neiškulti, pienas jau yra karvės tešme- 
nyje net kai jis dar neišmelžtas. Taigi turinys, priežasties ir 
padarinio esmė yra ta pati; drabužis iš esmės nesiskiria nuo 
verpalų, iš kurių jis audžiamas. Taip indai suvokia šitą san- 
tykį. Jeigu sakoma: ex nihilo fit nihil, tai kartu reikia sakyti, 
kad Dievas kuria pasaulį ne iš nieko, bet iš savęs; tai yra jo 
paties apibrėžtis, kuriai jis suteikia egzistenciją. Priežasties 
ir padarinio skirtumas yra tik formos skirtumas; juos išski- 
ria samprotis, o ne protas. Drėgmė yra tas pat kaip ir lietus. 
Mechanikoje mes kalbame apie skirtingus judėjimus, bet ju- 
dėjimo greitis prieš stūmį ir po stūmio yra toks pat, - šis san- 
tykis įprastinės sąmonės požiūriu yra visai kitoks. Tai yra 
priežasties ir padarinio indiferentiškumas. 

Indai daro išvadą, kad esti visuotinė priežastis, kurios ne- 
įmanoma skirti. Apibrėžti daiktai yra baigtiniai; todėl turi 
būti juos persmelkianti priežastis. Net intelektas yra šios 
priežasties padarinys; šita priežastis yra siela, nes ji, būda- 
ma tapati gamtai, abstrahavusis nuo šios, yra kurianti. Pa- 
darinys išplaukia iš priežasties, bet ir pastaroji nėra savaran- 
kiška, o grįžta į visuotinę priežastį. Trys pasauliai yra sukur- 
ti, bet kartu yra duotas ir visuotinis sunaikinimas. „Kaip 
vėžlys iškiša galūnes, o paskui jas vėl įtraukia į savo kiautą, 
taip ir, atėjus tam tikram laikui, prasidės visuotinė žūtis ir 
išnyks daiktai, o penki elementai: žemė ir t. t., iš kurių susi- 
deda tie trys pasauliai, vėl bus įtraukti į pirmąjį principą 
priešinga tvarka negu ta, kuria jie iš jo kilo. Pamažu jie su- 
grįžta į pirmąją, aukščiausiąją ir neišskiriamą priežastį, kuri 
yra gamta”. Gamtai priskiriamos trys kokybės: gėris, aistra 

ir tamsa. Būtų labai įdomu daugiau sužinoti, koks yra šių 
apibrėžčių santykis, deja, jis suvokiamas labai paviršutiniš- 
kai. Gamta veikia panaudodama šių kokybių mišinį; kiekvie- 
name daikte visos trys kokybės glūdi kaip trys susiliejančios 
upės. Be to, gamta veikia per atmainas, taip kaip vanduo, 
kuris sugertas augalo ir atitekėjęs į vaisių, įgyja ypatingą 
skonį. Taigi čia esama tik susimaišymo ir atmainų kategori- 
jų. Pasak indų, gamta turi savo valioje tas tris kokybes kaip 
savo formas ir savybes; kiti daiktai jas turi tik todėl, kad jie 
yra jose kaip jų padariniai. 

Mes dar turime panagrinėti gamtos santykį su dvasia. 
Gamta, nors ji ir neturi sielos (siela yra sau, ji nėra malonu- 
mo objektas, ji nepasirodo), dirba savo darbą - rengia sielą 
išlaisvinimui, kaip kad pieno - substancijos, kuri neturi jus- 
lių — funkcija yra maitinti veršelį. Čia pateikiamas toks pa- 
lyginimas: gamta panaši į bajaderę, kuri parodo save sielai 
kaip per pasimatymą. Ji smerkiama už tai, kad yra begėdė 
ir nuolat pasirodo įžūliam žiūrovo žvilgsniui. Bet ji pasiša- 
lina, kai pakankamai save parodo; ji tai daro, nes jau yra pa- 
matyta; o žiūrovas pasišalina, nes ją jau pamatė. Pasaulis jos 
kitaip nenaudoja, tik šitaip. Tačiau gamtos ir sielos ryšys nie- 
kada nenutrūksta. Principų studijomis įgijus dvasinį paži- 
nimą, sužinoma svarbiausioji, nepaneigiama, vienintelė tie- 
sa: Aš nei esu, nei kas nors yra mano, nei egzistuoju. Ašu- 
mas dar skiriasi nuo sielos, bet galiausiai indams išnyksta ir 
ašumas, ir sąmonė: visa, kas būna sąmonėje, samprotyje, at- 
spindi siela, bet atspindi kaip vaizdą, kuris nesudrumsčia 
sielos kristalo bei jam nepriklauso. Turėdama šitą savižiną 
(be ašumo), siela patogiai stebi gamtą, taip ji yra išimta iš 
vaisingų permainų ir laisva nuo bet kokios kitos sampročio 
formos ir poveikio, išskyrus šitą dvasinį pažinimą. Tai - tar- 
piškas, dvasinis irgi sudvasinto turinio žinojimas, be ašumo 
ir sąmonės. Beje, siela dar kurį laiką būna apvilkta kūnu, bet 
tik taip, kaip puodžiaus ratas, kai puodas jau baigtas, vis dar 

sukasi, veikiamas anksčiau jam duoto impulso jėgos. Taigi 
siela, pasak indų, nebeturi nieko bendra su kūnu, todėl jos 
ryšys su juo tampa nereikalingas. Bet kai išmokyta siela pa- 
galiau atsiskiria nuo savo kūno ir gamta sielos atžvilgiu iš- 
nyksta, tada užbaigiamas absoliutus ir galutinis išsilaisvini- 
mas. Tokie yra pagrindiniai samkhjos filosofijos momentai. 

B. Gautamos ir Kanados filosofijos tarpusavyje susiju- 
sios”; Gautamos filosofija vadinama njaja (samprotaujančia), 
Kanados filosofija - vaišešika (partikuliarine). Pirmoji yra 
ypač išplėtota dialektika, antroji nagrinėja fiziką, t. y. ypa- 
tingus arba juslinius objektus. Pasak Colebrooke o, jokia ki- 
ta mokslo ar literatūros sritis taip nerūpėjo indams kaip nja- 
ja; šitų studijų vaisius yra gausūs raštai, tarp jų yra ir labai 
žymių mokslininkų darbų. 

Gautama ir Kanada laikosi tos tvarkos, kuri vienoje Ve- 
dų vietoje nurodyta kaip mokslui ir studijoms būtini žings- 
niai; tai įvardijimas, apibrėžimas ir tyrimas. Įvardijimas yra 
kokio nors daikto pavadinimas vardu, t. y. jį žyminčiu žo- 
džiu, kurį įduoda apreiškimas, nes kalba traktuojama kaip 
apreikšta žmogui. Apibrėžimas - tai tam tikros savybės, ku- 
rios ir yra esminis daikto pobūdis. Tyrimas yra apibrėžimo 
atitikimo ir pakankamumo nagrinėjimas. Remdamiesi visu 
tuo, filosofijos mokytojai pradeda nuo mokslinių posakių, 
paskui pereina prie apibrėžimų ir galiausiai imasi tirti taip 
iš pat pradžių tariamus esant subjektus. Vardas šiuo atveju 
reiškia vaizdinį, su kuriuo tiriant lyginama tai, kas nurody- 
ta apibrėžime. 

Toliau pereinama prie nagrinėjamojo dalyko. Gautama 
pateikia šešiolika punktų, iš jų pagrindiniai yra įrodymas, 
akivaizdumas (formalus momentas) ir tai, ką reikia įrodyti; 
kiti punktai yra pagalbiniai ir šalutiniai, jie tik padeda pa- 
žinti tiesą ir įsitikinti jos tikrumu. Tad njaja, kaip ir kitos psi- 
chologinės mokyklos, žada palaimą, baigtinį tobulumą ir iš- 
sivadavimą iš blogio kaip atlygį už tobulą pažinimą princi- 
pu, kuriuos ji skelbia, t. y. už tiesą; o ši suprantama kaip 

įsitikinimas, kad siela, kaip atskiriama nuo kūno, egzistuoja 
amžinai, taigi kad dvasia yra pati sau. Taigi pati siela yra ob- 
jektas, kuris turi būti pažintas ir įrodytas. Apie tai reikia pa- 
sakyti smulkiau. 

Pirmas svarbus punktas - įrodymo akivaizdumas yra ke- 
turių rūšių: pirma yra suvokimas; antra - išvada (inference); 
išvados būna trejopos: nuo padarinio į priežastį, nuo prie- 
žasties į padarinį ir pagal analogiją. Trečia akivaizdumo rū- 
šis yra palyginimas; ketvirta - patikinimas (tvirtinimas), ji 
apima ir tradiciją, ir apreiškimą. Šios įrodymo rūšys labai iš- 
plėtotos ir senajame traktate, kuris priskiriamas Gautamai, 
ir daugelio komentatorių traktatuose. 

Antras punktas yra objektas, kurį reikia įrodyti, kuris tu- 
ri pasidaryti akivaizdus; nurodoma dvylika dalykų. Bet pir- 
mas ir svarbiausias dalykas yra siela kaip nuo kūno ir jus- 
lių skirtinga pojūčių ir žinojimo buveinė, kurios egzistavi- 
mas įrodomas simpatija, antipatija, norėjimu ir t. t. Ji turi 
keturiolika kokybių, tai - skaičius, dydis, ypatingybė, sąry- 
šis, atsiejimas, intelektas, malonumas, skausmas, noras, 
vengimas, valia, nuopelnas, kaltė ir vaizduotės galia. Ir šio- 
se be jokios tvarkos pateikiamose pirmosiose refleksijos 
užuomazgose nematyti nei apibrėžčių ryšio, nei visybės. 
Antrasis pažinimo objektas yra kūnas, trečiasis - jutimo or- 
ganai; išvardijamos penkios išorinės juslės. Jos nėra sąmo- 
nės atmainos (kaip teigia samkhja), bet yra medžiaga, su- 
daryta iš elementų, tiksliau, iš žemės, vandens, šviesos, oro 
ir eterio. Akies obuolys (pasak jų) nėra regos organas, 0 au- 
sis nėra klausos organas; regos organas yra šviesos spin- 
dulys, kuris išeina iš akies į objektą; klausos organas yra 
eteris, kuris ausies angoje susijungia su girdimu objektu 
per tarp jų esantį eterį. Tas šviesos spindulys paprastai bū- 
na nematomas, taip kaip ir šviesa vidurdienį, bet esant tam 
tikroms aplinkybėms jį galima matyti. Skonio organas yra 
tam tikras vandeningas organas (kaip seilės) ir t. t. Pana- 
šiai apie regėjimą kalbama Platono „Timajuje'*. Įdomių 


197 


RYTŲ FILOSOFIJA 


pastabų apie akies fosforą yra Schulzo straipsnyje apie 
Goethe's morfologiją. Pavyzdžių, kad žmonės naktį mato, 
nes jų akis apšviečia objektą, pateikiama daugybė, bet ši- 
tam reiškiniui, šiaip ar taip, būtinos ypatingos aplinkybės. 
Ketvirtasis objektas yra juslių objektai. Čia Kesava (komen- 
tatorius) pasitelkia šešias Kanados kategorijas. Pirmoji yra 
substancija, kuri pateikiama kaip devynetas: žemė, van- 
duo, šviesa, oras, eteris, laikas, erdvė, siela, samprotis. „Ka- 
nados požiūriu, pagrindiniai materialių substancijų ele- 
mentai iš pradžių buvo atomai, o po to jų agregatai. Jis tei- 
gia, kad atomai yra amžini; paskui daug kalbama apie 
atomų junginius, taip pat ir apie saulės dulkes. Antroji ka- 
tegorija yra kokybė, kurių pateikiamos dvidešimt keturios: 
1) spalva, 2) skonis, 3) kvapas, 4) jausmas, 5) skaičius, 6) dy- 
dis, 7) individualumas, 8) ryšys, 9) atskyrimas, 10) priori- 
tetas, 11) posterioritetas, 12) sunkis, 13) skystumas, 14) kie- 
tumas, 15) garsas, 16) intelektas, 17) malonumas, 18) skaus- 
mas, 19) noras, 20 ) vengimas, 21) valia, 22) dorybė, 23) yda, 
24) gebėjimas, apimantis tris rūšis: greitį, lankstumą ir vaiz- 
duotę. Trečioji kategorija yra veiksmas, ketvirtoji - bendru- 
mas, penktoji - skirtumas, šeštoji, paskutinioji, Kanados 
kategorija yra ryšys (aggregation); kiti autoriai kaip septin- 
tą kategoriją prideda neigimą. Taip atrodo indų filosofija 
ir jos pobūdis. 

Po šių dviejų pagrindinių punktų, akivaizdumo ir to, 
kuo domisi žinojimas, Gautamos filosofijoje eina abejonė. 
Kitas punktas yra taisyklingas įrodymas, formalus sampro- 
tavimas, arba išbaigtas silogizmas (njaja), susidedantis iš 
penkių sprendinių: 1) teiginys, 2) pagrindas, 3) įrodymas 
(instance), 4) pritaikymas, 5) išvada. Pavyzdžiui: 1) šita kal- 
va dega, 2) nes ji rūksta, 3) kas rūksta, tas dega, kaip kros- 
nis, 4) duota, kad (accordingly) kalva rūksta, 5) todėl ji de- 
ga. Tai dėstoma taip, kaip mes dėstome silogizmus; tačiau 
tai, kas turi būti įrodyta, jau iš anksto postuluojama. Prie- 
šingai, mes pradėtume nuo visuotinybės. Tokia yra įprasti- 

nė forma, ir mums gana šitų pavyzdžių. Tačiau dabar dar 
turime reziumuoti dalyką. 

Matėme, kad indams pagrindinis dalykas yra sielos su- 
telkimas į save, jos pakėlimas į laisvę, mąstymas, kuris kon- 
stituoja save sau. Sielos tapsmą sau abstrakčiausiu būdu ga- 
lėtume pavadinti intelektiniu substancialumu; tačiau Cia esa- 
ma ne dvasios ir gamtos vienybės, o kaip tik priešingo 
dalyko. Dvasiai gamtos regėjimas yra tik priemonė, mąsty- 
mo pratybos, kuriomis siekiama išlaisvinti dvasią. Tikslas 
yra intelektinis substancialumas, bet filosofijoje, apskritai 
paėmus, jis yra esminis pagrindas, pradžia; filosofavimas - 
tai toks idealizmas, kai mąstymas yra sau, yra tiesos pagrin- 
das. Intelektinis substancialumas yra europiečių refleksijos, 
sampročio, subjektyvaus individualumo priešybė. Mums 
svarbu tai, kad Aš noriu, žinau, tikiu, manau remdamasis sa- 
vo motyvais, remdamasis savo paties valia; tam teikiama ne- 
apsakoma reikšmė. Intelektinis substancialumas yra viso Aš 
subjektyvumo kraštutinė priešybė, kurioje pastarasis išnyks- 
ta; šiam substancialumui visa, kas objektyvu, yra beprasmiš- 
ka, jam neegzistuoja objektyvi tiesa, pareiga, teisė, taigi 
vienintelis dalykas, kuris lieka, - tai subjektyvus tuštumas. 
Todėl visų svarbiausia - prieiti prie intelektinio substancia- 
lumo, kad jame būtų galima paskandinti tą subjektyvų tuš- 
tumą ir visus jo vylius bei refleksiją. Toks yra šio požiūrio 
pranašumas. 

Jo trūkumas tas, kad, pateikiant intelektinį substancialu- 
mą kaip tikslą, kurio turi siekti subjektas, kaip būseną, kuri 
privalo būti sukurta subjekto interesų labui, objektyvumo ja- 
me apskritai maža. Kad ir koks objektyvus būtų šitas inte- 
lektinis substancialumas, vis dėlto jis yra visiškai abstraktus 
objektyvumas, todėl jam stinga esminės objektyvumo for- 
mos. Taigi tas intelektinis substancialumas, kuris lieka abst- 
raktus, gali egzistuoti tik subjektyvioje sieloje, kurioje vis- 
kas turi išnykti. Kaip kad viskas išnyksta ir tuštume, kur vie- 
nintelis patvarus dalykas yra subjektyvi neigimo galia; taigi 

šitas abstraktus intelektinis substancialumas yra bėgimas į 
tuštumą ir neapibrėžtumą. Jam stinga save savyje formuo- 
jančio objektyvumo; todėl reikalinga tai, kas sukuria šitą pa- 
grindą, šitą apibrėžtį - reikalinga begalinė forma, kuri vadi- 
nama mąstymu, save apibrėžiančiu objektyvumu. Šitas 
mąstymas, pirma, kaip subjektyvus mąstymas yra mano 
(mąsto mano siela, Aš); bet, antra, jis yra ir visuotinybė, ku- 
rioje glūdi ir intelektinis substancialumas; ir trečia, mąsty- 
mas yra formuojanti veikla, apibrėžimo principas. Taigi mes 
turime antrą objektyvumo būdą, kuris savyje yra begalinė 
forma. Tokia yra tikroji dirva, kurią privalu paruošti, kuri pa- 
ti save išskleidžia, apibrėžia ir taip padaro vietos ypatingam 
turiniui, leidžia jam realizuotis ir jį išlaiko savyje. 

Rytų pasaulėžiūroje ypatingybė netvirta, jai skirta išnyk- 
ti; tačiau mąstymo dirvoje ji turi savo vietą. Ji gali savyje įsi- 
šaknyti ir sutvirtėti; toks yra tvirtas europietiškas sampro- 
tis. Tokie Rytų vaizdiniai padeda ja nusikratyti. Bet mąsty- 
mo dirvoje ji nepraranda paslankumo, ji neprivalo tapti 
savarankiška, o tik turi būti visos sistemos dalis. Rytų filo- 
sofijoje mes taip pat randame apibrėžtą turinį, už kurio už- 
kliūva žvilgsnis; bet šis regėjimas visai neturi minčių, jis ne- 
sistemiškas, nes yra virš dalyko, šalia vienybės. Kitoje pu- 
sėje stovi intelektinis substancialumas, tad šiapus sausa ir 
skurdu. Taigi ypatingybė turi tik nelanksčią sampročio ir 
samprotavimo formą, tokią kaip scholastikoje. Tačiau mąs- 
tymo dirvoje ypatingybė gali atgauti tas teises, kurios jai pri- 
klauso, ten ji gali būti įžvelgta ir suprasta kaip visos struk- 
tūros momentas. Indų filosofijoje idėja netapo objektiška; 
todėl tai, kas išoriška, objektiška, joje suvokiama ne pagal 
idėją. Tai Rytų pasaulėžiūros trūkumas. 

Tikrai objektyvią mąstymo dirvą išpurena tikroji subjek- 
to laisvė. Pati visuotinybė, pats substancialumas privalo tu- 
rėti objektyvumą. Kadangi mąstymas yra šita visuotinybė, 
substancialumo dirva ir kartu Aš (mąstymas yra „savaime“ 
ir egzistuoja kaip laisvas subjektas), tai visuotinybė egzis- 

tuoja ir yra dabartiška netarpiškai; ji nėra tik tam tikras tiks- 
las, tam tikra būsena, į kurią reikia pereiti, - absoliutumas 
yra objektiškas. Ši apibrėžtis yra tai, ką mes randame grai- 
kų pasaulyje, ir jos formavimasis yra tolesnio mūsų nagri- 
nėjimo objektas. Iš pradžių visuotinybė pasirodo kaip visiš- 
kai abstrakti, taigi ji yra konkretaus pasaulio priešprieša, bet 
ji esti abiejų pasaulių dirvoje - ir konkretaus, ir to, kuris eg- 
zistuoja savaime. Visuotinybė nėra tai, kas anapusiška, prie- 
šingai, dabartiškumas esti tame „savaime“, o šitas „savaime“, 
visuotinybė, yra objektų tiesa. 


PIRMA DALIS 


GRAIKŲ FILOSOFIJA 


Išsilavinę europiečiai, ypač mes, vokiečiai, išgirdę Grai- 
kijos vardą, pasijuntame esą gimtinėje. Savo religiją, anapu- 
sinio pasaulio vaizdinius ir kitus atokius dalykus europie- 
čiai perėmė ne iš Graikijos, o iš tolimesnių - Rytų - kraštų, 
tiksliau, iš Sirijos. Tačiau mes žinome, kad tai, kas šiapusiš- 
ka, kas yra čia ir dabar, mokslą ir meną, visa, kas tenkina ir 
daro vertingą mūsų dvasinį gyvenimą, kas puošia jį, - kad 
tai atėjo iš Graikijos, atėjo tiesiai arba netiesiai - aplinkiniu 
keliu per romėnus. Ši apylanka buvo ta ankstyvoji forma, 
kuria ši kultūra pas mus atėjo; tai pasakytina ir apie kadai- 
se visuotinę Bažnyčią, kuri kaip tokia save kildina iš Romos 
ir net iki dabar išsaugojo romėnų kalbą. Studijų šaltinis, be 
lotyniškosios Evangelijos, buvo Bažnyčios tėvų veikalai. Taip 
pat ir mūsų teisė didžiuojasi tuo, kad pačias tobuliausias 
kryptis perėmė iš romėnų. Germaniškasis nuodugnumas 
būtinai turėjo praeiti griežtą tarnavimo Bažnyčiai ir teisei, 
kurios pas mus atėjo iš Romos, mokyklą, kad taptų draus- 
mingas. Tik taip europiečio charakteris buvo išminkytas ir 
parengtas laisvei. Taigi tada, kai Europos tautos apsiprato sa- 
vo namuose ir atsigręžė į dabartį, jos atsisakė istorinės pra- 
eities, kurią joms įdavė svetimieji. Tada žmogus pradėjo gy- 
venti savo tėvynėje, ir kad išmoktų tuo gėrėtis, jis pasižiū- 
rėjo į graikus. Palikime Bažnyčiai ir teisei jų lotynų kalbą ir 
jų romėniškumą. Mes žinome, kad aukštesnis, laisvesnis 
mokslas (filosofijos mokslas), taip pat ir mūsų puikusis lais- 

vas menas, jo pomėgis ir meilė — visų tų dalykų šaknys sie- 
kia graikų gyvenimą ir iš jo paėmė savo dvasią. Jei būtų lei- 
džiama ilgėtis, tai ilgėtis vertėtų tik tokios šalies ir tokios 
būklės. 

Mes jaukiai jaučiamės pas graikus todėl, kad matome, jog 
jie savo pasaulį pavertė gimtaisiais namais; mus jungia ben- 
dra gimtųjų namų jaukumo dvasia. Juk ir kasdieniame gy- 
venime mums gera su žmonėmis ir tarp šeimos narių, kurie 
jaukiai įsikūrė savo namuose ir yra patenkinti savo gyveni- 
mu, kurie nesiveržia kažkur ir neieško kažko, - tad tokius 
pat jausmus mums sukelia ir graikai. Tiesa, savo religijos, 
kultūros, visuomeninio gyvenimo substancialius pradmenis 
jie daugiausia pasisavino iš Azijos, Sirijos ir Egipto, bet jie 
taip ištrynė įgytųjų pradų svetimumą, taip juos pakeitė, per- 
dirbo, atgręžė į save ir padarė iš jų visai ką kita, kad tai, ką 
ir jie patys, ir mes šiuose dalykuose vertiname, pripažįsta- 
me, mylime, iš esmės yra jų, graikų. 

Todėl, nagrinėjant graikų gyvenimo istoriją, galima 
skverbtis vis gilyn į jo ištakas, bet lygiai taip pat galima nu- 
spręsti, kad tai daryti nebūtina, ir likti pačiame graikų pa- 
saulyje ir jų būde, atsekti to pasaulio užuomazgas, daigus, 
apžvelgti mokslo ir meno raidą iki pat jų suklestėjimo, taip 
pat jų žlugimo šaltinį. Juk dvasiniam graikų augimui įgyti, 
svetimi dalykai buvo būtini tik kaip medžiaga, kaip impul- 
sas. Graikai šiuo atveju suvokė save ir elgėsi kaip laisvieji 
žmonės. Forma, kurią jie suteikė svetimam pagrindui, yra 
savitas dvelksmas jų dvasios, laisvės ir grožio dvasios, ku- 
rią, viena vertus, galima laikyti forma, bet, antra vertus, tai 
yra išties aukščiausias substancialumas. 

Tačiau taip jie ne tik patys susikūrė substancialų savo kul- 
tūros pagrindą (ir, atrodytų, nedėkingai užmiršo svetimą jo 
kilmę, nustūmė ją į pašalį - galbūt palaidojo tamsumose 
misterijų, kurias patys nuo savęs slėpė), ne tik padarė jau- 
kią savo egzistenciją, bet ir gerbė savo atgimimą, kuris iš tik- 
rųjų buvo jų tikrasis gimimas. Jie ne tik buvo tokie, jie ne 

tik naudojosi ir mėgavosi tuo, ką sukūrė ir ką iš savęs pa- 
darė, bet ir šitą visos savo egzistencijos jaukumą, kuris bu- 
vo jų pačių pradžia ir šaltinis, patys suvokė ir dėkingai bei 
džiugiai sau pavaizdavo, bet ne tam, kad būtų, turėtų ir nau- 
dotųsi. Nes kaip tik jų dvasia, gimusi iš jų dvasinio atgimi- 
mo, suvokia save kaip graikų dvasią - «) kad ji yra, B) kad 
ji yra kilusi, ir kilusi iš savęs. Jie įsivaizdavo savo egzisten- 
ciją atsietą nuo savęs kaip objektą, kuris kuria pats save sau 
ir kaip toks jiems yra reikalingas. Jie žinojo, kad yra pagrin- 
das ir pradžia, bet tai buvo jų pačių pagrindas bei pradžia. 
Taigi iš visko, ką jie turėjo ir kuo jie buvo, jie pasidarė tam 
tikrą istoriją. Jie ne tik įsivaizdavo, kaip atsirado pasaulis, 
t. y. dievai ir žmonės, žemė, dangus, vėjai, kalnai, upės, bet 
ir sukūrė žavias istorijas, kurios nušvietė visas jų esaties pu- 
ses, pasakojo, kaip viskas prasidėjo, - kaip graikai įsigijo ug- 
nį ir kokios buvo aukojamos aukos ugniai, kaip atsirado sėk- 
los, žemdirbystė, alyvmedis, arklys, santuoka, nuosavybė, 
įstatymai, menai, dievų kultas, mokslai, miestai, karalių gi- 
minės ir t. t. Žiūrėdami iš šios išorinės pusės, jie matė, kad 
istorijos bėgyje visa tai pas juos atsirado kaip jų kūriniai ir 
nuopelnai. 

Pačiame šitame namų jaukume, tiksliau - to jaukumo 
dvasioje, dvasioje, kai ji akivaizdžiai yra savyje pačioje, kad 
ji yra savyje pačioje savo fizinėje, pilietinėje, teisinėje, do- 
rovinėje, politinėje egzistencijoje, šitame laisvo, gražaus is- 
toriškumo pobūdyje, Mnemosinéje - nes tai, kas jie yra, 
jiems yra Mnemosinė, - visame tame taip pat slypi mąstan- 
čios laisvės užuomazga; taip galima paaiškinti, kodėl būtent 
pas juos atsirado filosofija. 

Kaip graikai yra savo namuose, taip ir filosofija: filosofi- 
ja reiškia būti savo namuose, - kad žmogus savo dvasioje 
būtų namie ir jaustųsi jaukiai. Ir jeigu pas graikus mes jau- 
čiamės kaip namie, tai juo labiau taip turime jaustis jų filo- 
sofijoje, bet joje mes neturime jaustis taip kaip pas graikus, 
nes pati filosofija yra savo namuose, o mes joje turime rei- 

kalą su mintimis, savo giliausia vidujybe, su tuo, kas laisva 
nuo visokių ypatingybių. Graikų mintis vystėsi ir skleidėsi 
iš savo pirmapradžių elementų, ir mes galime juos nagrinėti 
ir nebeieškoti kitų išorinių prielaidų. Kad suprastume grai- 
kų filosofiją, galime apsistoti ties jais. 

Tačiau mes turime tiksliau apibrėžti fiolosofijos pobūdį ir 
požiūrį. Kadangi graikai kilo patys iš savęs, jie rėmėsi tam 
tikra prielaida. Ši prielaida istoriška. Išsakyta kaip mintis, ji 
yra rytietiškasis dvasinių ir gamtinių dalykų vienybės sub- 
stancialumas. Tai natūrali vienybė. Kilti tik iš savęs, būti tik 
savyje - tai kitas abstraktaus subjektyvumo (gryno forma- 
lizmo) kraštutinumas, kai tas subjektyvumas dar tuščias ar 
juo labiau yra save ištuštinęs; tai abstraktus moderniojo pa- 
saulio principas. Graikai stovi pačiame tų dviejų kraštutinu- 
mų viduryje, tai grožio vidurys, nes jis yra ir gamtinis, ir 
dvasinis, bet dvasiškumas jame yra vyraujantis, apibrėžian- 
tis subjektas. Dvasia, nugrimzdusi gamtoje, yra substancia- 
lioje vienybėje su ja, ir kadangi ji yra sąmonė, ji pirmiausia 
yra regėjimas, apskritai paėmus, besaikis žiūrėjimas; kaip 
subjektyvi sąmonė, ji, aišku, yra formuojanti, bet formuojan- 
ti be saiko. Graikams substanciali gamtos ir dvasios vieny- 
bė buvo jų pagrindas, jų esmė; turėdami bei žinodami tai 
kaip objektą, - bet neišnykdami jame, o eidami į save, - jie 
nesimetė į formalaus subjektyvumo kraštutinumą, o kaip tik 
liko savyje, liko laisvas subjektas, kurio turinys, esmė, sub- 
stratas buvo minėtoji pirmapradė vienybė, taigi jie liko lais- 
vas subjektas, formuojantis savo objektą kaip grožį. Graikų 
sąmonės pakopa yra grožio pakopa. Juk grožis yra idealas, 
iš dvasios kylanti mintis, bet kylanti taip, kad dvasinis indi- 
vidualumas dar nėra pats sau abstraktus subjektyvumas, ku- 
ris paskui savyje pats turi formuoti savo esatį, kad ši taptų 
minties pasauliu. Tačiau šitas subjektyvumas savaime dar 
turi gamtinę, juslinę formą, bet ši gamtinė forma neturi to- 
kios padėties, tokios vertės, juo labiau tokios persvaros kaip 
Rytuose. Dabar pirmą vietą užima dvasinis principas, ir 

gamtinė esmė jau nebegalioja pati sau jos egzistuojančiuo- 
se pavidaluose; veikiau ji yra pro ją prasišviečiančios dva- 
sios išraiška, ji pažeminama ir paverčiama dvasios egzista- 
vimo priemone ir būdu. Bet dvasia pati sau dar nėra terpė, 
kurioje galėtų save įsivaizduoti savyje ir taip statyti savo pa- 
saulį. 

Taigi čia galėjo ir turėjo rastis laisva dorovė, nes dvasinė 
laisvės substancija buvo graikų papročių, įstatymų ir vals- 
tybės santvarkos pagrindas. Kadangi joje dar gajus gamti- 
nis momentas, tai valstybės dorovingumo būdas dar nėra 
laisvas nuo gamtiškumo. Valstybės yra maži natūralūs indi- 
vidai, kurie negali susivienyti į visumą. Kadangi bendrybė 
dar nėra pati sau laisva, tai dvasiškumas tebėra apribotas. 
Graikų pasaulyje savaime ir sau esantis amžinumo momen- 
tas įgyvendinamas mintimi, jis iimamas į sąmonę, tačiau 
taip, kad subjektyvumas savo atsitiktine apibrėžtimi jam dar 
priešinamas, nes tas subjektyvumas dar esmiškai susijęs su 
gamtiškumu. 

Saiko nepažįstančiai Rytų substancijos jėgai graikų dva- 
sia suteikė saiką ir ją sutramdė. Graikų dvasia yra saikas, aiš- 
kumas, tikslas, pavidalų apribojimas, neišmatuojamų daly- 
kų, begalinio prašmatnumo ir gausos redukcija į apibrėžtu- 
ma ir individualumą. Graikų pasaulio turtas - tai tik begalė 
gražių, meilių, žavių atskirybių, visos esaties giedrumas. 
Graikų didybė - tai individualybės, šitie meno, poezijos, 
giesmių, mokslo, sąžiningumo, dorybės virtuozai. Lyginant 
su Rytų prabanga ir iškilmingumu, didingais fantazijos kū- 
riniais, Egipto statiniais, Rytų imperijomis ir t. t., graikiška- 
sis giedrumas (gražių dievų, statulų, šventyklų) bei jų rim- 
tis (institucijos ir Žygiai) gali atrodyti kaip nereikšmingi vai- 
kų žaidimai; dar labiau tą įspūdį sustiprina suklestėjusi 
graikų mintis, kuri nuslopino šį atskirybių turtingumą bei 
rytietišką didybę ir visa tai redukavo į savo paprastą sielą, 
tačiau ji tapo aukštesnio idealaus pasaulio, minties pasau- 
lio turto šaltiniu. 

„Iš savo aistrų, o žmogau, - sakė vienas senovės auto- 
rius, - tu paėmei medžiagą savo dievams“, kaip kad rytie- 
čiai (pirmiausia indai) - iš gamtos elementų, jėgų, formų. „Iš 
minties, - galima pridurti, - tu imi sau medžiagą Dievui. 
Mintis čia yra dirva, kurioje išauga Dievas. Tačiau ne pradi- 
nė mintis yra tas pagrindas, kuriuo remiantis suvokiama vi- 
sa kultūra. Priešingai, lyginant šitą mintį su tuo turiniu, ku- 
rį Rytai suteikia savo objektui, ji atrodo labai skurdi, visiš- 
kai abstrakti ir menko turinio. Pradžia, kaip tiesioginė 
pradžia, pati turi gamtiškumo, netarpiškumo formą. Šiuo 
požiūriu ji nesiskiria nuo Rytų. Redukavusios Rytų turinį į 
visiškai skurdžias apibrėžtis, šios minys pasidaro beveik ne- 
pastebimos ir mūsų žvilgsnis už jų veik neužkliūva, nes jos 
dar neegzistuoja kaip mintys, jos turi ne minties, o gamtiš- 
kumo apibrėžtį ir formą. Taigi mintis čia yra absoliutas, bet 
absoliutas ne kaip mintis. Mes visuomet turime skirti du da- 
lykus - visuotinybę arba sąvoką, ir šitos visuotinybės realu- 
mą, nes juk svarbu tai, ar pats realumas yra mintis, ar tai, 
kas gamtiška. Kadangi realumas iš pradžių dar turi netarpiš- 
kumo formą ir yra tik mintis savaime, tai todėl mes ir pra- 
dėsime graikų filosofijos istoriją nuo jonėnų mokyklos gam- 
tos filosofijos. 

Kalbant apie to meto Graikijos išorinę istorinę situaci- 
ją, reikia pasakyti, kad ši graikų filosofijos pradžia datuo- 
jama šeštu šimtmečiu prieš Kristaus gimimą, kai karaliavo 
Kyras ir kai žlugo laisvosios jonėnų valstybės Mažojoje Azi- 
joje. Žlungant šitam gražiam pasauliui, kuris pats save už- 
siaugino ir pavertė aukšta kultūra, pasirodė filosofija. Iš 
pradžių jonėnų laisvei kėlė pavojų Kroisas ir lidai, vėliau 
jonėnai ją prarado pradėjus valdyti persams, todėl daugu- 
ma ieškojo kitos gyvenimo vietos ir steigė kolonijas, dau- 
giausia vakaruose. Tuo pat metu, kai žlugo jonėnų miestai, 
kitoje Graikijos dalyje prarado valdžią ir įtaką senos kara- 
lių dinastijos. Pelopidai ir kitos daugiausia svetimšalių ka- 
ralių giminės sunyko. Graikai užmezgė įvairiopus ryšius su 

kaimyniniais kraštais, antra vertus, patys savyje ieškojo to, 
kas jungtų jų visuomenę. Patriarchalinis gyvenimas nu- 
grimzdo praeitin, o daugelyje valstybių užgimė poreikis 
turėti jstatymines normas ir įstaigas - laisvai konstituotis. 
Mes matome, kaip iškyla daug individų, kurie valdo savo 
tėvynainius ne todėl, kad yra kilmingi, o kad yra gerbiami 
dėl savo talento, išmonės arba mokslingumo. Tokie indivi- 
dai sueina į įvairius santykius su kitais piliečiais. Kai kada 
jie būdavo patarėjai, nors jų gerų patarimų dažnai neklau- 
soma, kai kada tėvynainiai jų nekęsdavo ir juos niekinda- 
vo, ir tada šie vyrai pasitraukdavo iš visuomeninio gyve- 
nimo. Kiti tapdavo nors ir prievartiniais, vis dėlto Ziauru- 
mu nepasižyminčiais savo piliečių valdovais, galiausiai dar 
kiti tapo laisvės įstatymų leidėjais. 

Prie taip apibūdintų vyrų priskiriami naujausiais laikais 
iš filosofijos istorijos pašalinti vadinamieji septyni išminčiai. 
Kadangi jie yra tarsi pirmasis filosofijos istorijos paminklas, 
juos būtina trumpai apibūdinti čia, prie filosofijos slenksčio. 
Juos matome panirusius į pavaizduotąjį gyvenimą - jie da- 
lyvauja jonėnų miestų kovose, jie keliasi į kitus miestus, jie 
yra gerbiami žmonės Graikijoje. Septynių išminčių vardai 
pateikiami skirtingai; paprastai minimi šie: Talis, Solonas, 
Periandras, Kleobulas, Chilonas, Biantas, Pitakas. Pasak Dio- 
geno Laertijo?, „Hermipas mini septyniolika vardų, iš ku- 
rių įvairūs autoriai išrenka septynis, kiekvienas vis kitus.“ 
Anot Diogeno Laertijo, vienas senasis autorius „Dikearchas 
išvardija tik keturis, kuriuos visi autoriai mini tarp septynių 
vardų, - Talį, Biantą, Pitaką ir Soloną.“* Kiti dar mini šiuos 
vardus: Misonas, Anacharsis, Akusilajas, Epimenidas, Ferki- 
das ir t. t. Dikearchas, Diogeno liudijimu?!, apie juos sako, 
kad „jie nebuvo nei išminčiai, nei filosofai, o buvo protingi 
vyrai ir įstatymų leidėjai“ - genialūs žmonės. Šitas teiginys 
prigijo ir laikomas teisingu. Jie gyveno graikams pereinant 
nuo patriarchalinės karalių valdžios prie įstatymais arba 
prievarta pagrįstos. Jų išminties šlovę iš dalies sąlygoja tai, 


208 


GRAIKŲ FILOSOFIJA 


kad jie suvokė esminį praktinį sąmonės aspektą, t. y. savai- 
me ir sau visuotinio dorovingumo sąmonę, ir išreiškė tai pa- 
mokomomis ištarmėmis, iš dalies ir civiliniais įstatymais, ku- 
riuos patys ir pradėjo taikyti valstybių gyvenime; iš dalies 
jie teorinius dalykus suformulavo kaip išminties pilnas sen- 
tencijas. Kai kuriuos iš šių posakių galima laikyti ne tik ge- 
romis ir giliomis, bet ir filosofinę bei spekuliatyvią prasmę 
turinčiomis mintimis, nes šioms ištarmėms priskiriama ap- 
rėpi visuotinė reikšmė, nors ji iš jų pačių ir neišryškėja. Šie 
vyrai mokslo, filosofavimo nelaikė svarbiausiu savo tikslu; 
antai apie Talį aiškiai sakoma, kad jis tik vyresniame amžiu- 
je atsidėjo filosofijai. Dažniausiai jie užsiimdavo politika. Tai 
buvo praktiški, dalykiški žmonės, bet ne dabartine prasme, 
kai praktinė veikla būna orientuota į tam tikrą valstybės val- 
dymo, verslo, ekonomikos ir t. t. sritį. Jie gyveno demokra- 
tinėse valstybėse ir su visais dalinosi bendrais valstybės val- 
dymo ir tvarkymo rūpesčiais. Jie taip pat nebuvo tokie vals- 
tybės veikėjai kaip didžiosios graikų asmenybės - Miltiadas, 
Temistoklis, Periklis, Demostenas; jie triūsė valstybės labui 
tokiu metu, kai reikėjo gelbėti, stiprinti, kurti ir įtvirtinti 
valstybingumą, galima sakyti, sukurti valstybės gyvenimą, 
bent jau padėti įstatymiško ir stabilaus gyvenimo pagrindą. 

Taip darbavosi ypač Talis ir Biantas jonėnų miestuose. 
Herodotas” aprašo juos abu, o apie Talį sako, kad jis dar 
anksčiau, kol jonėnai tebebuvo laisvi (atrodo, turimas gal- 
voje Kroisas), „ragino jonėnus sudaryti Tėjo polyje buleu- 
terioną (šv BouheuTnpLov) (mat Tėjas esąs Jonijos viduryje)“, 
taigi federacinę valstybę su sąjungos sostine, „o kiti poliai 
turėtų tik tokią reikšmę, kokią dabar turi demai“ (d7ju0t)“. 
Tačiau šito patarimo jie nepaklausė. Todėl jie susiskaldė, nu- 
silpo ir galop buvo nugalėti. Graikams visuomet buvo sun- 
ku atsisakyti savo individualumo. Jonėnai taip pat nepaklau- 
sė patarimo, kurį jiems davė priėnietis Biantas; vėliau (kai 
Harpagas, Kyro karvedys, užkariavęs jonėnus, pastatė juos 
į sunkią padėtį), kai jie, „nepaisydami nepasisekimu, vis dėl- 

to susirinko į Panjoniją“, Biantas „siūlė visiems jonénams su- 
sirinkti, plaukti į Sardiniją ir ten įkurti vieną didžiulį visų 
jonėnų polį. Šitaip išvengę vergijos, gyvendami labai dide- 
lėje saloje ir kitas salas valdydami, jie būsią laimingi; o jei 
liksią Jonijoje, tvirtino jis, daugiau nematysią jie laisvės“. To- 
kiam patarimui pritaria ir Herodotas: „Jeigu jonėnai būtų jo 
paklause, tai būtų buvę laimingiausi iš visų helėnų“. Tačiau 
tokie dalykai padaromi tik prievarta, o ne savo noru. 

Panaši buvo ir kitų išminčių padėtis. Solonas buvo įsta- 
tymų leidėjas Atėnuose ir tuo ypač išgarsėjo. Nedaugeliui 
pavyko pasiekti tokią aukštą padėtį ir pelnyti įstatymų lei- 
dėjo šlovę. Tokia šlove su Solonu dalinasi tik Mozė, Likur- 
gas, Zaleukas, Numa ir t. t. Pasižvalgę po germanų tautas, 
nerasime asmenų, kuriuos gaubtų tokia - savo tautos įsta- 
tymų leidėjo - šlovė. Dabar jau nebegali būti įstatymų lei- 
dėjų; įstatyminės normos, teisiniai santykiai naujausiais lai- 
kais jau sukurti. Ir nelabai ką bereikia daryti; įstatymų lei- 
dėjas, įstatymų leidimo susirinkimas dar gali detalizuoti 
smulkmenas, kurti labai nereikšmingus šalutinius dalykus. 
Tai tik atskirybių rinkimas, redagavimas ir tvarkymas. Tačiau 
ir Solonas bei Likurgas darė ne ką kita, o stengėsi įdėti į są- 
monę (kita forma) tai, ką turėjo prieš save ir kuo galėjo rem- 
tis, - vienas jonėnų dvasią, kitas - dorėnų būdą; abu bandė 
įveikti tuo metu vyravusią suirutę ir užkirsti kelią šiai blo- 
gybei veiksmingais įstatymais. 

Solonas nebuvo tobulas valstybės veikėjas; tai matyti iš 
jo biografijos. Valstybės santvarka, kuri, matant pačiam So- 
lonui, leido Peisistratui pasiskelbti tiranu, ši santvarka bu- 
vo tokia bejėgė ir neorganiška, kad net nevaliojo pasiprie- 
šinti — ir dar kokiai valdžiai! - savo nuvertimui, taigi tikėti- 
na, kad ji buvo ydinga. Tai gali pasirodyti keista; juk 
valstybės santvarka turi būti pajėgi duoti atkirtį tokiems kės- 
lams. Bet pasižiūrėkime atidžiau, ką darė Peisistratas. 

Kas buvo tie vadinamieji tiranai, geriausiai paaiškina So- 
lono santykis su Peisistratu. Mes matome, kad, kai tik grai- 

kams prireikė tvirtos valstybės santvarkos ir įstatymų, atsi- 
rado įstatymų leidėjai ir valstybių valdytojai, kurie uždėjo 
tautai įstatymus ir pagal juos ją valdė. Įstatymas kaip ben- 
dras dalykas individui atrodo prievarta, nes šis neįžiūri jo 
protingumo ir jo nesupranta; jis mato tik dabar esančią prie- 
vartą. Iš pradžių taip atrodo visai tautai, vėliau tik kai ku- 
riems žmonėms. Todėl būtina individo atžvilgiu iš pradžių 
naudoti prievartą, kol jis nesusiprotės ir įstatymas jam ne- 
taps jo paties įstatymu, taigi nebebus svetimas. Dauguma 
įstatymų leidėjų ir valstybės tvarkytojų patys prisiėmė šitą 
darbą - naudoti prievartą tautos atžvilgiu - ir tapo jos ti- 
ranais. O tose valstybėse, kur jie patys to nedarė, tai turėjo 
padaryti kiti individai, nes tas dalykas yra būtinas. 

Mes matome, kad Solonas, kuriam draugai patarė paim- 
ti valdžią, „nes pati tauta norėtų, kad jis būtų tiranu“*, pa- 
tarimo nepaklausė ir mėgino sukliudyti Peisistratui, įtaręs 
jį tokiais ketinimais. Kai tik jis pastebėjo tokį Peisistrato 
kėslą, jis atėjo apsitaisęs šarvais ir su skydu į tautos susi- 
rinkimą, o tai jau tada buvo neįprasta“, „ir pranešė tautai 
apie Peisistrato sumanymą. Jis pasakė: „Atėniečiai! Aš esu 
išmintingesnis už vienus ir drąsesnis už kitus: esu išmin- 
tingesnis už tuos, kurie nemato Peisistrato apgaulės, ir drą- 
sesnis už tuos, kurie tą apgaulę mato, bet iš baimės tyli. 
Kai jam nieko nepavyko padaryti, jis paliko Atėnus*. Pa- 
sak Diogeno Laertijo?, Peisistratas, Solonui išvykus, net pa- 
rašė jam pagarbų laišką (kurį Diogenas mums pateikia), 
kvietė jį sugrįžti į Atėnus ir gyventi pas jį kaip laisvam pi- 
liečiui: „Nei aš vienintelis iš visų graikų užgrobiau tirano 
valdžią, nei paėmiau ją kaip kažką, kas man nepriklauso; 
juk aš esu iš Kodro giminės. Taigi aš tik susigrąžinau tai, 
ką atėniečiai prisiekė išsaugosią Kodrui ir jo giminei, bet 
paskui atėmė. Be to, aš nedarau nieko neteisėta dievų ir 
žmonių atžvilgiu, ir kaip tu uždėjai atėniečiams įstatymus, 
taip aš stengiuosi (ėnirpon6), kad jie nepažeistų piliečių 
gyvenimo (zol:TeVetv)“ (jo sūnus Hipijas darė ta pat). „Ir 

šita padėtis išsaugoma geriau, negu esant tautos valdymui, 
nes aš niekam neleidžiu neteisėtai elgtis (UBptCevwv), ir aš 
kaip tiranas nieko neimu sau daugiau (nAetov xt pėpouau), 
tik pagarbą ir garbę bei nustatytas dovanas“ (pajamas, tà 
onta yėpa), „taip kaip anksčiau jos būdavo dovanojamos 
karaliams. Kiekvienas atėnietis atiduoda dešimtąją dalį sa- 
vo įplaukų ne man, bet viešojo aukojimo išlaidoms ir ben- 
driesiems reikalams, taip pat atsargų karo atvejui kaupi- 
mui. Aš nepykstu ant tavęs, kad tu atskleidei mano kėslą. 
Juk tu tai padarei veikiau iš meilės tautai, o ne iš neapy- 
kantos man; ir kad tu tada dar nežinojai, kaip aš valdysiu. 
Jeigu tu būtum žinojęs, tas valdymas tau būtų patikęs ir tu 
nebūtum pabėgęs“ ir t. t. Atsakydamas jam, Solonas rašė“, 
kad jis „nejaučia pykčio Peisistratui ir turi jį pavadinti ge- 
riausiu iš visų tiranų. Tačiau sugrįžti jam nedera. Kadangi 
jis teisių lygybę padarė atėniečių santvarkos esme ir pats 
atmetė tiraniją, tai savo sugrįžimu jis pritartų tam, ką Pei- 
sistratas daro.“ 

Peisistrato valdžia pripratino atėniečius prie Solono įsta- 
tymų ir pavertė juos papročiu; taigi, pasibaigus šitam prati- 
nimui, virš Žmonių esanti valdžia pasidarė nebereikalinga, 
Peisistrato sūnūs buvo išvyti iš Atėnų, ir tik dabar Solono su- 
kurta santvarka galėjo pasiremti pati savimi. Taigi Solonas 
sukūrė gerus įstatymus, tačiau kitas dalykas yra šitas įsta- 
tymines nuostatas paversti jprociu, papročiu, pačios tautos 
gyvenimu. 

Tai, ką Solonas ir Peisistratas darė skyrium, viename as- 
menyje sujungė Periandras Korinte ir Pitakas Mitilénéje. 

Mes užtektinai pripasakojome apie išorinį septynių iš- 
minčių gyvenimą. Tačiau jie garsūs ir savo posakių, kurie 
mums išliko, išmintimi; deja, jie neretai mums atrodo labai 
paviršutiniški ir banalūs. Taip yra todėl, kad mūsų refleksi- 
jai bendrieji teiginiai yra visiškai įprasti; todėl ir Saliamono 
sentencijos dažnai mums skamba paviršutiniškai ir kasdie- 
niškai. Tačiau visai kas kita yra tokią bendrybę pirmą kartą 


212 


GRAIKŲ FILOSOFIJA 


suvokti ir pateikti bendrybės forma. Solonui priskiriama 
daug dvieilių, kurie mus pasiekė; jie yra tokio pobūdžio, kad 
glaustai išreiškia visiškai bendras priedermes dievams, šei- 
mai, tėvynei. Pasak Diogeno”, Solonui priklauso posakiai: 
„Įstatymai yra tarsi voratinklis: maži į jį įkliūva, dideli jį su- 
ardo”, „Kalba yra veiksmo vaizdas“ ir t. t. Tokie teiginiai yra 
ne filosofija, o bendri samprotavimai, dorovinių priedermių 
nuorodos, maksimos, esminės apibrėžtys. Taigi tokios yra jų 
išminties ištarmės; kai kurios iš jų nereikšmingos, o kai ku- 
rios atrodo nereikšmingesnės negu iš tikrųjų yra. Pavyz- 
džiui, Chilonas sako: „Laiduok už ką nors, ir gali laukti 
nuostolių“ (ėyyva, napa dėta). Viena vertus, tai visiškai pa- 
prasta gyvenimiškosios išminties taisyklė; antra vertus, ši- 
tam teiginiui skeptikai suteikė daug aukštesnę bendresnę 
reikšmę, kurią, tikėtina, jam teikė ir Chilonas. Ši reikšmė yra 
tokia: „Surišk save su kokiu nors konkrečiu dalyku, ir tu pa- 
kliūsi į bėdą“. Skeptikai pateikė šį teiginį pagal save, tarsi jis 
būtų pilnas skepticizmo; skeptikų principas yra toks: visi 
baigtiniai, apibrėžti dalykai yra savaime ir sau, tai tik regi- 
mybė, tai, kas nepastovu ir netvaru. Kleobulas sako: uėtpov 
&ptocov, kitas: urAšv yav; šie posakiai irgi turi bendrą pras- 
me. Platono nėpa;s, saikas, yra geriau negu &netpov; tai, kas 
apibrėžta, yra geriausia; tai, kas pats save apibrėžia, yra ge- 
riau negu tai, kas neapibrėžta. Todėl saikas yra aukščiausia 
būties apibrėžtis. 

Viena pačių garsiausių yra Solono sentencija, kurią jis pa- 
sakė pokalbyje su Kroisu; apie šį pokalbį savo papratimu 
smulkiai pasakoja Herodotas“. Solonas pasako mintį, kad 
kol žmogus „nemirė, susilaikyk ir tokio dar nevadink laimin- 
gu“. Šis pasakojimas įdomus tuo, kad leidžia mums geriau 
suprasti Solono laikų graikų refleksijos požiūrį. Mes mato- 
me, kad laimė vertinama kaip aukščiausias siektinas tikslas, 
kaip žmogaus paskirtis; ikikantinėje filosofijoje moralė — 
kaip eudaimonizmas - buvo grindžiama laimės apibrėžtimi. 
Solonas savo pokalbyje pakyla virš juslumo, virš to, kas ma- 

lonu, kas juslei leidžia mėgautis. Į klausimą, kas yra laimė 
ir kaip ją vertina refleksija, mes turėsime atsakyti, kad, šiaip 
ar taip, ji glūdi individo pasitenkinime, ir visai nesvarbu, kas 
jį sukelia - išorinis ar vidinis (fizinis ar dvasinis) malonu- 
mas, priemones gali pasirinkti pats žmogus. Bet iš šios lai- 
mės sampratos aiškėja dar ir tai, kad nereikia vaikytis kiek- 
vieno juslinio, tiesioginio malonumo, nes laimė yra visos bū- 
senos refleksija; taip, joje glūdi malonumo, pasitenkinimo 
principas, bet principas yra visuma, kuri turi nustelbti visus 
atskirus dalykus. Eudaimonizmui laimė reiškia būseną vi- 
sam gyvenimui, ir jis remiasi malonumų visybe. Ši visybė 
yra kažkas visuotina, taisyklė atskiriems malonumams, nu- 
rodanti, kad nereikia pasiduoti akimirkai, o reikia riboti geis- 
mus ir neišleisti iš akių bendro mastelio. Jeigu eudaimoniz- 
mą palyginsime su indų filosofija, tai pamatysime, kad jis 
yra jos priešingybė. Indų filosofijoje žmogaus paskirtis yra 
išvaduoti sielą iš kūniškumo, kad siela nuo visko abstrahuo- 
tųsi ir paprasčiausiai būtų savyje. Graikų filosofija šiuo at- 
žvilgiu teigia priešingai; joje irgi kalbama apie sielos pasi- 
tenkinimą, bet šio turi būti siekiama ne bėgant, ne abstra- 
huojantis, ne pasitraukiant į save; tai pasitenkinimas, kuris 
įgyjamas būnant dabartyje, - konkretus pasitenkinimas pai- 
sant aplinkybių. Refleksijos pakopa, kurią matome tokioje 
laimėje, yra viduryje tarp grynų geismų ir kito kraštutinu- 
mo - teisės kaip teisės ir pareigos kaip pareigos. Šios laimės 
turinys yra subjekto malonumas, jo pasitenkinimas, bet pa- 
sitenkinimas visuotiniu būdu, kai atskirų malonumų nebe- 
lieka; taigi tokioje laimėje jau glūdi visuotinybės forma, bet 
visuotinybė dar nepasirodo pati sau. Visa tai išplaukia iš 
Kroiso pokalbio su Solonu. Žmogus kaip mąstanti būtybė 
siekia ne tik patirti dabartinį malonumą, bet ir įgyti priemo- 
nių būsimiems malonumams. Kroisas rodo jam šitas priemo- 
nes, bet Solonas nė negalvoja teigiamai atsakyti į Kroiso 
klausimą, ar jis, Kroisas, esąs laimingas. Pasak Solono, kad 
ką nors galėtum pavadinti laimingu, iš pradžių turi sulauk- 

ti jo mirties, nes laimė yra būsena iki gyvenimo pabaigos, 
svarbu netgi tai, kad žmogus ramiai numirtų ir jo mirtis de- 
rėtų su aukščiausia žmogaus paskirtimi. Kadangi Kroisas dar 
gyvas, Solonas negalįs jo vadinti laimingu. Ir tolesnis pasa- 
kojimas apie Kroisą patvirtina, kad jokia laikina būsena ne- 
verta laimės vardo. Šis pamokomas pasakojimas gerai api- 
būdina to meto refleksijos požiūrį. 

Nagrinėdami graikų filosofiją, turime skirti joje tris pa- 
grindinius periodus: 1) nuo Talio iki Aristotelio; 2) graikų fi- 
losofija romėnų pasaulyje; 3) neoplatonikų filosofija. 

1. Mes pradedame nuo minties, visiškai abstrakčios min- 
ties, turinčios gamtinę arba juslinę formą, ir einame toliau 
iki apibrėžtos idėjos. Šitas periodas yra filosofuojančios min- 
ties pradžia, jos susiformavimas ir išsiplėtojimas iki mokslo 
paties savyje visybės. Tai Aristotelio filosofija; ji suvienija tai, 
kas buvo iki jos. Platonas irgi vienijo ligi tol buvusią filoso- 
fiją, bet nenuosekliai, nes jo požiūris yra idėja apskritai. 
Neoplatonikai buvo vadinami eklektikais, bet Platonas irgi 
vienijo; neoplatonikai nebuvo eklektikai, jie suvokė visų tų 
filosofijų būtinumą ir tiesą. 

2. Pagaliau buvo prieita prie konkrečios idėjos; ši idėja 
dabar pasirodo kaip priešybėmis save formuojanti ir reali- 
zuojanti. Antrasis periodas yra mokslo suirimas į atskiras sis- 
temas. Vaizdinių apie pasaulį visuma pajungiama vienaša- 
liškam principui; kiekviena pusė, kaip kitos pusės priešybė, 
išsiplėtoja į visybę. Tokios yra stoicizmo ir epikūrizmo filo- 
sofinės sistemos; skepticizmas iš jų dogmatizmo išplėtoja 
negatyvųjį momentą. Kitos filosofijos išnyksta. 

3. Trečiasis periodas yra teigimas, prieštaravimo sugrąži- 
nimas į tam tikrą idealų minties pasaulį, į Dievo pasaulį, ku- 
ris yra į visybę išsivysčiusi idėja; jame nesama subjektyvu- 
mo, begalinės būties sau. 


GRAIKŲ FILOSOFIJA 
Pirmas skyrius 


PIRMAS PERIODAS: 
NUO TALIO IKI ARISTOTELIO 


Pirmąjį periodą mes savo ruožtu dalijame į tris tarpsnius. 

1. Pirmas tarpsnis tęsiasi nuo Talio iki Anaksagoro - nuo 
abstrakčios minties, kuri yra tiesiogiai apibrėžta, iki pačios 
save apibrėžiančios minties. Čia pradedama nuo absoliutu- 
mo, nuo paprastumo, po to pasirodo pirmosios apibrėžtys, 
tai bandymai apibrėžti ir apibrėžimo būdai iki Anaksagoro. 
Jis tiesą apibrėžė kaip vouc, kaip judinančią mintį; mintis jau 
nėra tam tikru būdu apibrėžta, o yra pati save apibrėžianti 
mintis. 

2. Antras tarpsnis - tai sofistai, Sokratas ir sokratikai. Da- 
bar pati save apibrėžianti mintis suprantama kaip dabar 
esanti, kaip konkreti manyje. Tai subjektyvumo principas, 
nors dar ne begalinio subjektyvumo, nes mąstymas pasiro- 
do iš dalies kaip abstraktus principas, iš dalies kaip atsitik- 
tinis subjektyvumas. 

3. Trečias tarpsnis - tai Platonas ir Aristotelis - graikų 
mokslas, kur objektyvi mintis, idėja formuoja save kaip vi- 
sumą. Platonui konkreti, save savyje apibrėžianti mintis dar 
yra abstrakti idėja, esanti tik visuotinybės forma; Aristotelis 
idėją supranta kaip jos savęs pačios apibrėžimą veiklumo, 
veiklos apibrėžtyje. 


Pirmas skirsnis 


PIRMAS TARPSNIS: 
NUO TALIO IKI ANAKSAGORO 


Kadangi iš šitos epochos mus pasiekė tik liudijimai ir 
fragmentai, mums teks kalbėti apie šaltinius. 

1. Pirmasis šaltinis yra Platonas, jis dažnai mini senuo- 
sius filosofus. Kadangi jis konkrečiais tos pačios idėjos mo- 

mentais pavertė tas filosofijas, kurios anksčiau tarpusavy- 
je ne itin skyrėsi, nes jų sąvoka suprantama ganėtinai kon- 
krečiai, tai dažnai atrodo, kad Platono filosofija yra senų- 
jų filosofų mokymo labiau išvystytas dėstymas, kurį nesun- 
kiai galima palaikyti plagiatu. Platonas išleido daug pinigų 
senųjų filosofų raštams įsigyti, tad, turint galvoje, kad jis 
juos nuodugniai studijavo, jo pateikiamos citatos yra labai 
svarbios. Tačiau savo raštuose jis pats niekada nekalba kaip 
mokytojas, jo dialoguose visuomet filosofuoja kiti asmenys, 
todėl jo kūriniuose negalima atskirti, kas istorijos požiūriu 
yra pačių veikėjų, o ką Platonas pats prikūrė ir pateikė kaip 
jų mintis. Antai „Parmenide“ pateikiama elėjiečių filosofi- 
ja, bet tolesnis to mokymo išplėtojimas yra jo paties. 

2. Aristotelis yra turtingiausias šaltinis. Jis specialiai ir 
nuodugniai studijavo senuosius filosofus ir ypač savo „Me- 
tafizikos" pradžioje (dažnai ir kituose veikaluose) iš eilės ap- 
tarė juos istorijos požiūriu. Jis yra ir filosofiškas, ir moksliš- 
kas; juo galima pasitikėti. Graikų filosofijos supratimui bus 
geriausia, jei perskaitysime pirmąją jo , Metafizikos" knygą. 
Nors įžvalgumas, norintis būti mokslingu, ir stoja prieš Aris- 
totelį, teigdamas, kad šis neteisingai suprato Platoną, vis dėl- 
to jam galima atsakyti, kad Aristotelis pats bendravo su Pla- 
tonu, todėl, žinant jo gilų protą, galima manyti, kad niekas 
nepažinojo Platono geriau už jį. 

3. Ciceronas irgi gali ateiti į galvą, bet jis yra drumstes- 
nis šaltinis, nors ir duoda daug žinių; kadangi jam apskri- 
tai trūksta filosofinio požiūrio, jis filosofiją suprato veikiau 
istoriškai. Atrodo, jis pats šaltinių nestudijavo ir pats pri- 
sipažįsta, kad, pavyzdžiui, Herakleito nesupranta; kadan- 
gi jo šita sena ir gili filosofija nedomino, tai jis ir nenorėjo 
vargti ir ją atidžiai studijuoti. Jis pateikia Žinių daugiausia 
apie naujuosius filosofus - stoikus, epikūrininkus, naująją 
akimis ir apskritai per samprotavimo, o ne spekuliacijos 
prizmę. 

4. Sekstas Empirikas, vėlyvasis skeptikas, svarbus savo 
veikalais Hypotyposes Pyrrhoniae ir Adversus mathematicos. Ka- 
dangi jis kaip skeptikas iš dalies kovoja su dogminėmis fi- 
losofijomis, iš dalies remiasi kitais filosofais kaip liudytojais 
skepticizmo naudai (todėl didesnę jo raštų dalį užima teigi- 
niai iš kitų filosofų mokymų), tai jis šiuo požiūriu yra tur- 
tingiausias senovės filosofijos istorijos šaltinis. Jis išsaugojo 
mums daug vertingų fragmentų. 

5. Diogenas Laertijas. Jo knyga (De vitis etc. philosophorum 
lib. X, ed. Meibom. c. notis Menagii Amstel. 1692) yra svar- 
bi kompiliacija; liudytojus savo knygoje jis pateikia dažnai 
gan nekritiškai. Nepasakytume, kad jis būtų pasižymėjęs fi- 
losofiniu protu. Jis tenkinasi lėkštais blogais anekdotais. Ta- 
čiau iš jo sužinome apie filosofų gyvenimą, o kai kada ir jų 
filosofemu. 

6. Simplikijus, vélyviausias graikas i3 Kilikijos, gyvenes 
Justiniano laikais, VI a. viduryje, yra mokyčiausias ir 
izvalgiausias iš graikiškųjų Aristotelio komentatorių. Dau- 
guma jo veikalų dar neišspausdinti; jis nusipelno mūsų 
dėkingumo. 

Daugiau aš nenoriu vardyti šaltinių, juos be vargo gali- 
ma rasti kiekviename vadovėlyje. Nagrinėjant graikų filoso- 
fiją, paprastai buvo laikomasi tokios tvarkos, kuri - bendru 
įsitikinimu - atskleidžianti išorinį ryšį, ir tada aiškiai maty- 
ti, kad vienas filosofas buvęs kito filosofo mokytojas; šio ry- 
šio pradžia laikytinas, viena vertus, Talis, antra vertus, Pita- 
goras. Tačiau šitas sąryšis iš dalies nenuoseklus, o iš dalies 
tik išorinis. Filosofinių sektų, taip pat ir filosofų, kurie pri- 
skiriami vienai sistemai, eilė - pirmasis joje yra Talis - laiko 
ir dvasios bėgyje plačiai išsišakoja ir atsyja viena nuo kitos. 
Tačiau iš tikrųjų nerasime nė vienos eilės, kuri būtų visiškai 
izoliuota (net jeigu ji būtų minėto išorinio mokytojo ir mo- 
kinio ryšio eilė, nors ji iš tikrųjų tokia nėra); dvasios tvarka 
yra visai kita. Minėtos eilės susipina ir dvasios, ir tam tikro 
turinio požiūriu. 

Pirmiausia mes pamatome Talį iš jonėnų tautos, kuriai 
priklausė atėniečiai arba iš kurios apskritai kilę visi Mažo- 
sios Azijos jonėnai. Jonėnų gentis iš pradžių pasirodo Pelo- 
ponese, bet, atrodo, ji iš ten išstumiama; nežinoma, kokios 
gentys jai priklausė, mat kiti jonėnai ir net patys atėniečiai 
šio vardo atsisakė“. Pasak Tukidido”, jonėnų kolonijas Ma- 
žojoje Azijoje apskritai įkūrė daugiausia atėniečiai. Graikų 
gyvenimas judriausias Mažosios Azijos pakrantėje ir graikų 
salose, po to vakaruose, graikų Italijoje (Didžiojoje Graiki- 
joje); mes matome, kad šiose tautose dėl vidinės politinės 
veiklos ir susidūrimo su svetimomis tautomis pradeda 
megztis įvairūs santykiai; jie naikina graikų ribotumą ir iš- 
kelia virš ju visuotinybės sampratą. Tie du taškai - Jonija ir 
Didžioji Graikija - yra vietovės, kuriose išsiskleidžia pirma- 
sis filosofijos istorijos tarpsnis, tik jo pabaigoje filosofija at- 
keliauja į tikrąją Graikiją ir ten įsikuria. Šie taškai buvo anks- 
tyvosios prekybos ir ankstyvojo švietimo vieta; tikroji Grai- 
kija šiais atžvilgiais iškilo vėliau. 

Būtina pastebėti, kad ši filosofija augdama skyrėsi į dvi 
puses - į rytus ir vakarus; viena jos dalis yra Mažosios Azi- 
jos filosofai, kita — vakarų, Italijos graikų filosofai. Geografi- 
jos požiūriu filosofija pasidalija į jonėniškąją ir itališkąją fi- 
losofiją; šių filosofijų pobūdis (turinys) atitinka geografinių 
skirtumų pobūdį. Mažosios Azijos pusėje, iš dalies ir salo- 
se, gyveno Talis, Anaksimandras, Anaksimenas, Herakleitas, 
Leukipas, Demokritas, Anaksagoras, Diogenas Kretietis. Ki- 
toje pusėje, Italijoje, gyveno Pitagoras Samietis, Ksenofanas, 
Parmenidas, Zenonas, Empedoklis; daug sofistų irgi gyve- 
no Italijoje. Tik Anaksagoras persikėlė į Atėnus; taigi moks- 
las nuo abiejų kraštų persimeta į vidurį ir paverčia Atėnus 
savo būstine. Toks yra geografinis skirtumas; kitas yra min- 
ties perteikimo skirtumas. Rytuose vyrauja juslinė, materia- 
lioji pusė; vakaruose persveria mintis, čia minties forma pa- 
sidaro principu. Pirmieji filosofai, atsigręžę į Rytų kraštus, 
absoliutumą įžvelgė tam tikrame gamtiniame apibrėžtume; 

čia nerasime absoliutumo realios apibrėžties. Italijos pusėje 
kalbama apie absoliutumo idealią apibrėžtį. Čia apsieinama 
su šiomis apibrėžtimis. Empedoklis, gyvenęs Sicilijoje, lai- 
kytinas gamtos filosofu; Gorgijas, sofistas iš Sicilijos, palai- 
ko filosofijos idealiąją pusę. 

Mes turime smulkiau išnagrinėti 1) jonėnus: Talį, Anak- 
simandrą, Anaksimeną; 2) Pitagorą ir jo mokinius; 3) elėjie- 
čius: Ksenofaną, Parmenidą ir t. t.; 4) Herakleitą; 5) Empe- 
doklį, Leukipą ir Demokritą; 6) Anaksagorą. 

Ir šitoje filosofijoje turime įžvelgti pažangą ir ją parody- 
ti. Pirmąsias visiškai abstrakčias apibrėžtis randame Talio ir 
kitų jonėnų filosofijoje; visuotinybę jie suvokė gamtinio api- 
brėžtumo forma - kaip vandenį, kaip orą. Šios filosofijos pa- 
žanga reiškėsi tuo, kad šių grynai netarpiškų gamtinių api- 
brėžčių atsisakoma. Tai matome pitagorininkų mokyme; jie 
sako, kad daiktų substancija, esmė yra skaičius. Skaičius nė- 
ra juslinis, bet nėra ir grynoji mintis, taigi jis yra nejuslinis 
juslumas. Vienis yra apibrėžties forma, bet skaičiuose 1, 2, 3 
ir t. t. jis jau suyra; taip apibrėžtis to, kas yra savaime ir sau, 
artėja prie konkretybės. Elėjiečių mokykloje mintis galingai, 
visai atsiplėšia nuo juslinės formos ir nuo skaičiaus formos, 
taigi pasirodo grynoji mintis. Kaip tik nuo elėjiečių praside- 
da dialektinis mąstymo judėjimas, neigiantis apibrėžtumą, 
kad būtų parodyta, jog tai, kas tikra, yra ne daugis, o vie- 
nis. Herakleitas teigė, kad absoliutumas - tai pats šitas pro- 
cesas, kurį elėjiečiai suvokė kaip subjektyvų procesą. Jis pri- 
ėjo prie objektyvios sąmonės; absoliutumas yra tai, kas ju- 
dina, kas keičia. Priešingai, Empedoklis, Leukipas ir 
Demokritas veikiau priėjo prie kito kraštutinumo - papras- 
to, materialaus, nejudančio prado, proceso substrato, nes ju- 
dėjimas, procesas skiriasi nuo to substrato. Anaksagoras es- 
mę įžvelgė pačioje judinančioje, save pačią apibrėžiančioje 
mintyje; tai yra didžiulis žingsnis į priekį. 

Šiuo atveju mes turime reikalą su senąja jonėnų filosofi- 
ja. Mes ją norime išdėstyti kuo trumpiau, ir tai visai nesun- 
ku, nes mintys joje labai abstrakčios ir sausos. Išskyrus Talį, 
Anaksimandrą, Anaksimeną, kiti filosofai svarbūs tik litera- 
tūros požiūriu. Iš visos senosios jonėnų filosofijos mums iš- 
liko vos pustuzinis fragmentų, taigi juos studijuoti ne taip 
jau sunku. Tiesa, mokytumui daugiausia naudos duoda se- 
novė, nes lengviausia būti mokytam tada, kai kokį nors da- 
lyką mažiausiai išmanai. 


1. Talis 


Nuo Talio iš tikrųjų prasideda filosofijos istorija. Talis 
gyveno tuo metu, kai jonėnų miestai buvo pavergti Kroiso. 
Žlugus Kroisui (58-osios olimpiados pirmieji metai; 548 
m. pr. Kr.), nušvito išsilaisvinimo viltis, bet daugumą 
miestų nukariavo persai. Po šios nelaimės Talis gyveno 
dar kelerius metų. Jis buvo miletietis, jo šeima buvo kilu- 
si iš finikiečių Telidų giminės“. Labiausiai tikétinais duo- 
menimis, jis gimė 35-osios olimpiados pirmaisiais metais 
(640 m. pr. Kr.)*“; kitais duomenimis - po kelių olimpiadų 
(38 ol.; 629 m. pr. Kr.). 

Talis, kaip valstybės vyras, gyveno tai pas Kroisą, tai Mi- 
lete. Herodotas jį dažnai mini. Jis sako“, kad, pasak graikų, 
kai Kroisas traukė karan su Kyru ir buvo priverstas sustoti 
prie Halio upės, Talis, lydėjęs šią kariuomenę, nukreipė upę 
pusmėnulio formos grioviu, kurį liepė iškasti už stovyklos, 
ir tada upę buvo galima perbristi. Apie jo santykį su tėvyne 
dar pasakojama, kad jis atkalbėjęs miletiečius nuo sąjungos 
su Kroisu, kai šis pradėjo karą su Kyru. Todėl Kroisui pra- 
laimėjus, kai kitas jonėnų valstybes pavergė persai, tik vie- 
ni miletiečiai buvo palikti ramybėje“. 

Be to, apie jį pasakojama, kad jis anksti pasitraukė nuo 
valstybės reikalų ir užsiėmė tik mokslu”. 

Pasakojama, kad jis vykęs į Finikiją, bet tai grindžiama 
nepatikimais gandais“. Tačiau, atrodo, neabejotina, kad jis 
senatvėje lankėsi Egipte“. Ten jis mokęsis daugiausia geo- 
metrijos?, tačiau ne kažin ko išmokęs, jeigu spresime pagal 
pasakojimą, kurį pateikia Diogenas?', remdamasis kažkokiu 
Jeronimu: esą kaip tik Talis išmokęs egiptiečius išmatuoti jų 
piramidžių aukštį pagal jų šešėlius, pasiremiant tuo, koks 
yra žmogaus ūgio ir jo šešėlio santykis. Gaunama proporci- 
ja: kaip Žmogaus šešėlis santykiuoja su žmogaus ūgiu, taip 
piramidės šešėlis santykiuoja su piramidės aukščiu. Jeigu 
egiptiečiams tai buvo naujiena, tai jie teorinės geometrijos 
srityje buvo labai atsilikę. Be to, Herodotas** pasakoja, kad 
Talis iš anksto buvo nusakęs Saulės užtemimą, kuris įvykęs 
kaip tik mūšio tarp medų ir lidų dieną. Dar esama kai kurių 
kitų duomenų bei anekdotų apie jo astronomijos Žinias ir 
užsiėmimą ja?*: „Esą jis, pakėlęs akis į žvaigždes ir į jas be- 
žiūrėdamas įkritęs į duobę, ir dėl to žmonės juokęsi iš jo - 
kaip jis galįs Žinoti, kas vyksta danguje, jei nematas, kas jam 
po kojomis.“ Ir tikrai, žmonės juokiasi iš tokių dalykų ir nau- 
dojasi tuo pranašumu, kad filosofai jiems negali atsakyti tuo 
pačiu. Jie nesupranta, kad filosofai juokiasi iš jų, tų, kurie, 
suprantama, negali įkristi į duobę, nes jau tūno joje ir ne- 
sugeba pažvelgti aukštyn. Taip pat jis parodęs, kad išmin- 
čius, jei tik norėtų, galėtų pralobti?*. Svarbiau yra tai, kad jis 
nustatė, jog Saulės metai turi 365 dienas. Anekdotą apie auk- 
sinį trikojį, kuris turėjęs būti įteiktas išmintingiausiajam, 
Diogenas? pasakoja kaip labai reikšmingą ir pateikia visus 
jo variantus: šis trikojis buvęs įteiktas Taliui (ar Biantui), šis 
atidavęs jį kažkam kitam; taip trikojis apsukęs ratą, kol vėl 
sugrįžęs pas Talį; Talis (o gal Solonas) nusprendęs, kad iš- 
mintingiausias yra Apolonas, ir trikojį nusiuntęs į Didimus 
(ar Delfus). Talis mirė būdamas 78 ar 90 metų amžiaus 
58-ąją olimpiadą“, pasak Tennemanno", - 59-osios olimpia- 

dos antraisiais metais (543 m. pr. Kr), tais metais, kai Pita- 
goras atvyko į Krotona; pasakojama“, jis mires stebėdamas 
varžybas nuo karščio ir troškulio. 

Kalbant apie jo filosofiją, visi sutartinai Talį laiko pirmuo- 
ju gamtos filosofu. Deja, mūsų žinios menkokos, bet atro- 
do, kad mes žinome apie šią filosofiją beveik viską. Tolesnį 
filosofinį jo minčių įsisąmoninimą ir išplėtojimą teiginiais, 
kurie iš šios filosofijos plaukia, randame vėlesnių filosofų 
mokymuose; jie juos priskiria Taliui. Deja, neišliko daugu- 
ma kitų jo minčių, tačiau reikia pasakyti, kad jos nebuvo iš 
tikrųjų spekuliatyvios. Pavyzdžiui, Herodotas?? pasakoja, 
kad Talis Nilo potvynį susiejo su prieš jo tėkmę pučiančiu 
pasatiniu vėju, kuris gena vandenį atgal. Tokios mintys nė- 
ra filosofinės. Iš filosofijos yra žinoma, kokia raidos galimy- 
bė glūdėjo jo spekuliatyviojoje idėjoje, bet, kaip sakyta, tos 
pačios idėjos raidos dar nebuvo. Plėtodamasi toliau, filoso- 
fija gražiai išsiskleidė mokymais vėlesnių filosofų, kurie pa- 
sižymėjo kaip tik šituo apibrėžtumu, todėl, tiesą sakant, 
mums niekas ir nepražuvo. Jo filosofija yra kaip nesusifor- 
mavusi sistema ne todėl, kad apie ją trūksta Žinių, o todėl, 
kad pirmoji filosofija dar negalėjo būti sistema. 

Mes neturime jokių Talio veikalų ir nežinome, ar jis ap- 
skritai juos rašė. Diogenas Laertijas“ mini poemą apie ast- 
ronomiją (200 eilučių) ir vieną kitą posakį, pavyzdžiui: „Ne 
žodžių gausa įrodo nuomonės pagrįstumą”. 

Apie šiuos senuosius filosofus galime sužinoti iš Aristo- 
telio, kuris dažniausiai juos mini visus kartu, neišskirdamas 
nė vieno. Svarbiausioji vieta“! čia yra ši: „Daugelis tų, kurie 
pirmieji pradėjo filosofuoti, manė, kad vienintelė visų daik- 
tų pradžia slypinti materijoje (šv 0A» ciet)" (Aristotelis iš- 
vardija keturias pirmąsias priežastis: 1) esmę ir formą, 
2) materiją ir substratą, 3) judėjimo priežastį, 4) tikslą)“*: „juk 
iš jos kilo visa esamybė, iš jos iš pradžių gimstama ir į ją ga- 
liausiai nueinama benykstant (sis Š o9eipeTau); ji kaip sub- 
stancija (oùctax) pasilieka, tik apibrėžtimis (rx92ot) keičiasi, - 

tai esąs visos esamybės elementas (ocotyctov) ir pradas 
(2oxm) Tai absoliuti pradžių pradžia. „Todėl jie mano, kad 
niekas negimsta (oūTe ytyvec9x: oùðev) ir nežūva, nes visa 
laiką išlieka ta pati medžiaga.“ Pavyzdžiui, „mes nesakome, 
kad Sokratas absoliučiai atsiranda, kai tampa gražus arba 
įkvėptas, ar kad jis žūva, kai praranda šias savybes, nes sub- 
jektas (tò Unoxeiuevov), Sokratas, išlieka tas pats; ir tai pa- 
sakytina apie visa kita. Juk turi būti kažkokia medžiaga, vie- 
na, o gal ir daugiau, iš kurios atsiranda kitkas, jai išliekant 
(¿Ë àv ylyveTai T4MA ocGouévrs ėxetvųs) - tai reiškia, kad 
šie pasikeitimai nėra tikra. „Ne visi sutaria dėl šitokio pra- 
do skaičiaus ir apibréztumo (etėoc). Talis, tokios filosofijos 
pradininkas“ (ši filosofija tam tikrą materialų dalyką laiko 
visko, kas egzistuoja, pradu ir substancija), „tvirtina, kad 
tai - vanduo. Dėl to jis ir skelbė (dnepnvaro), kad žemė 
esanti ant vandens (£q' Odxroc); taigi vanduo yra bnoxeiue- 
vov, pagrindas. Pasak Senekos“ aiškinimo, Talis manęs, kad 
bendroji esmė yra ne tai, kas yra žemės viduje, o veikiau tai, 
kas ją supa. 

Smulkiau nagrinėti šituos pradus jų apibrėžtumo atžvil- 
giu nebūtina; vienintelis svarbus dalykas yra klausimas, ar 
teigti, kad pradas yra vanduo, apskritai yra filosofija. Tai 
mums atrodo ne filosofija, o fizika; bet materialumas turi 
filosofinę reikšmę. Iš pradžių mes lauktume paaiškinimo, 
kaip tokie pradai pagrindžiami, kaip įrodoma, kad vanduo 
yra visa ko substancija, kokiu būdu iš šito prado išvedamos 
atskiros jo formos. Tačiau šiuo atžvilgiu būtina atminti, kad 
ypač apie Talį nieko daugiau nežinome, tik jo teiginį, kad 
vanduo yra visa ko pradas ir dievas; nedaugiau žinome ir 
apie Anaksimandra, Anaksimena bei Diogena - tik jų nu- 
rodytus pradus. 

Aristotelis spėja (iow;), kodėl Talis nusprendęs, jog kaip 
tik vanduo yra pradas: „Galbūt jis priėjo prie tokios išvados 
dėl to, kad matė, jog visas maistas yra drėgnas, o ir pats 
karštis kyla iš vandens ir visi gyviai jo dėka gyvena. O tai, 

iš ko kas atsiranda, ir yra visa ko pradžia. Todėl jis padarė 
tokią išvadą, o taip pat todėl, kad visos sėklos turi drėgną 
prigimtį, taigi vanduo yra drėgnų daiktų pradas.“ 

Aristotelis tęsia: „Yra ir tokių, kurie mano, kad šitaip 
samprotavo apie gamtą ir gilios senovės žmonės, gyvenę 
daug anksčiau už dabartinę kartą ir pirmieji ėmę sampro- 
tauti ir apie dievų prigimtį. Jie Okeaną ir Tetiją padarė pir- 
maisiais tėvais (TĄc yevė ogos TATĖPAS), o dievai esą pri- 
siekdavo vandeniu, poetų vadinamu Stiksu (xai tòv 6pxov 
tàv 9eov ÚÓop, trjv xAMOULĖVNY UT“  wÚr@v Ertúya TOV 
rotrtoóv). Juk tai, kas seniausia, yra labiausiai gerbiama, o 
labiausiai gerbiama yra priesaika.“ Priesaika grindžiama 
absoliučiai tvirtu dalyku. 

1. Esmė kaip tai, kas neturi formos. Kalbant apie Talio pra- 
dą, tai yra pagrindinis dalykas. Labai svarbu pabrėžti, kad 
tas aplinkybes, kurios Talį atvedė prie minties, jog vanduo 
yra absoliuti visų daiktų esmė, Aristotelis nurodo pridėda- 
mas žodelį „galbūt“; jis nesako, kad tai yra paties Talio pa- 
darytos išvados; pasak Aristotelio, tai veikiau ne išvados, 
o tai, ką mes vadiname „įrodymu remiantis tikrove“ (kad 
tikrovė atitinka mintį), arba „vandens visuotinybe kaip tik- 
rai esančia. Vėlesnieji autoriai, pavyzdžiui, Pseudoplutar- 
chas“*, tai suprato kaip paties Talio išvadas, daromas iš tik- 
ruju, o ne pateikiamas kaip spėjimą. Tiedemannas?* labai 
teisingai pasakė, kad Plutarchas tą „galbūt“ tiesiog pralei- 
do. Taigi Plutarchas sako, „kad viskas kyla iš vandens ir 
vandenyje išnyksta, mano (ctoydčeta:) Talis, x) nes, kaip 
visų gyvių sėkla kaip jų pradas yra drėgna, taigi taip 
(eixos) ir visa kita turi savo pradžią vandenyje; 3) nes visi 
augalai savo maistą ima iš vandens ir todėl duoda vaisius, 
bet jeigu jiems jo trūksta, nuvysta; y) nes net Saulės bei 
žvaigždžių ugnis ir pati visata palaikoma vandens garais“. 
Aristotelis pasitenkina paviršutinišku nurodymu, kad van- 
duo, šiaip ar taip, visur sutinkamas. Kadangi Plutarchas tai 
nurodo apibrėžčiau pagrįsdamas išvadas, kad vanduo yra 

paprastoji daiktų esmė, tai reikia pažiūrėti, ar daiktai, kiek 
jie yra paprastosios esmės, yra vanduo. a. Gyvūnas kaip 
paprastasis tikrumas arba kaip savo tikrumo esmė; neiš- 
vystytas tikrumas yra gyvūno sėkla - ji iš tikrųjų yra drég- 
nos prigimties. 8. Kalbant apie augalus, buvo paminėtos 
augalų maisto medžiagos; jomis galima laikyti vandenį. Bet 
maistas yra tam tikro daikto būtis tik kaip beformė sub- 
stancija, kurią individualybė kaip tik ir individualizuoja, 
suteikdama daiktui formą; šiuo atveju turime reikalą su ob- 
jektyviu beformiškumu, taip kaip gyvūnas yra subjektyvus 
beformiškumas. y. Įsivaizdavimas, kad Saulė, Mėnulis ir vi- 
sa visata kilo iš drėgmės, kaip kad augalai iš maisto me- 
džiagų, Žinia, artimesnis senovės žmonėms, kuriems, kitaip 
negu mums, Saulė ir Mėnulis dar nebuvo įgiję tokios sa- 
varankiškos egzistencijos. 

Objektinė esmė, tikrovė turi būti pakelta į save savyje 
reflektuojančią sąvoką, pati turi teigti save kaip sąvoką 
(kaip kad jusliniam tikrumui kiekvienas daiktas yra savo 
atskirybėje). Viso to pradžia yra tai, kad pasaulis teigiamas 
kaip vanduo - paprasta visuotinybė, apskritai skystumas. 
Vadinamosios priežastys yra esamosios visuotinybės for- 
ma. Mes pripažįstame šitą visuotinę vandens veikmę, to- 
dėl vandenį vadiname dar ir elementu; kadangi mes jame 
matome veikmės visuotinybę, tai mes kartu šio elemento 
veikimą matome ne visur, nes esti ir kitų elementų. Van- 
dens visuotinybė yra ne juslinė, bet spekuliatyvi. Bet kad 
vanduo būtų spekuliatyvi visuotinybė, jis turi būti sąvoka, 
ir juslumas turi būti įveiktas. Skystis pagal savo sąvoką yra 
gyvybė, ir spekuliatyvus vanduo toks pasirodo ne kaip jus- 
linė tikrovė, o tokį jis pateikia save, kai orientuojasi į dva- 
sią. Juslinė visuotinybė ima prieštarauti sąvokos visuotiny- 
bei. Dabar turi būti apibrėžta gamtos esmė, t. y. gamta turi 
būti išreikšta kaip paprastoji minties esmė. Tačiau papras- 
toji esmė yra būtent beformė, šitas vanduo yra visuotiny- 
bės sąvokos (beformiškumo) ir savo būties prieštara. Juk 


226 


JONĖNŲ FILOSOFIJA 


vanduo, toks koks jis yra, įgyja apibrėžtumą, formą; mes 
galime įsivaizduoti pastarąjį dalyką. Vanduo yra apibrėž- 
tas kaip ir kitkas — kaip Žemė, oras, ugnis; bet jų atžvilgiu 
vanduo yra beformiškumo, paprastumo apibrėžtis; juk Ze- 
mé yra sutelkta, oras - visų kitimų elementas, ugnis - sa- 
ve savyje keičianti. Bet, kaip sąvoka, vanduo pasislepia nuo 
mūsų žvilgsnio, jis nebėra daiktas; kai turime reikalą su de- 
guonimi, vandeniliu, dar galima tvirtinti, kad turime rei- 
kala su vandeniu - tai nesunaikinamas vaizduotės daiktiš- 
kumas arba materialusis pradas. Objektas «) mums yra su- 
dvejintas ir B) pats savaime. Formoje daiktas nustoja buvęs 
tai, kas jis yra kaip juslinis daiktas; bet šitoje formoje, jei 
ji, kaip šiuo atveju, nėra paviršutiniška, daiktas yra sąvo- 
kos visuotinybė. Gamtos filosofija turi atsisakyti tokio jus- 
linio būdo. Mes įpratome, kad materija nėra juslinis daik- 
tas; ji yra, ji egzistuoja objektiniu būdu, bet yra ir egzistuo- 
ja kaip sąvoka; elektrinė materija, magnetinė materija, 
priešingai negu jusliniai daiktai, yra beformė. 

Senas požiūris, kad iš vandens viskas atsiranda ir kad 
vandeniu prisiekiama, turi spekuliatyvią reikšmę. Prisie- 
kiama tuo, kas geriausia. Yra žinomas vaizdinys, kad die- 
vai prisiekia Stiksu. Priesaika — tai mano paties kaip objek- 
to absoliutaus įsitikinimo išsakymas. Jei kas nors negali bū- 
ti įrodyta, t. y. jei nesama įrodymo objektyvaus būdo, jei 
mano įsitikinimas nėra objektinė tiesa, tai niekas nepadės. 
Atsiskaitant su kuo nors, tokį įsitikinimą atstoja kvitas aba 
liudininkas; tada sandėris turi objekto pobūdį, jis yra 
veiksmas, kurį daugelis matė. Bet jeigu veiksmas yra ne ob- 
jektas, o tik įsitikinimas, tai tada turi būti prisiekiama, kad 
tas įsitikinimas yra absoliuti tiesa. Minties esmė, išreikšta 
objektiniu būdu, jos vidinė būtis, jos tiesa, jos realumas yra 
vanduo. Sąmonė objekte turi savo tiesą, ir šitas objektas, 
šita tiesa yra požeminis vanduo; aš išsakau šitą gryną sa- 
vo paties įsitikinimą kaip objektą - kaip dievą, kaip gryną 
mintį. 
8° 

Todėl paprastasis Talio teiginys «) yra filosofija, nes mes 
čia turime reikalą ne su juslinio vandens ypatingybe, ne su 
vandeniu, kuris yra greta kitų natūralių elementų ir daiktų, 
bet su mintimi, kurioje visi tikri daiktai glūdi ir yra išfor- 
muoti (aufgelöst), taigi vanduo šiuo atveju suvokiamas kaip 
visuotinė esmė, ir B) yra gamtos filosofija, nes šita visuoti- 
nybė čia apibrėžta kaip realumas, taigi absoliutumas čia yra 
minties ir būties vienybė. 

Vanduo yra pradas, - tai ir yra visa Talio filosofija. Ar tai 
svarbu, spekuliatyvu? Mes neturėtume užmiršti, kad esa- 
me pripratę prie turtingo konkretaus minties pasaulio. Da- 
bar net vaikas girdi, kad Dievas yra vienas, kad jis yra dan- 
guje, kad jis nematomas. Bet tokių apibrėžčių tada dar ne- 
buvo; minties pasaulis iš pradžių dar turėjo būti sukurtas, 
dar nebuvo jokios grynosios vienybės. Žmogus prieš save 
mato gamtą - vandenį, orą, žvaigždes, dangaus skliautą; 
tie dalykai apriboja Žmogaus vaizduotės horizontą. Nors 
vaizduotė susikūrė dievus, bet jų turinys irgi gamtinis - 
saulė, žemė, jūra. Tolesnė raida (pavyzdžiui, Homero vaiz- 
diniai) jokiu būdu negalėjo patenkinti minties. Turėdami 
galvoje šitą intelektualiojo pasaulio sąmoningumo stoką, 
mes, šiaip ar taip, esame priversti pripažinti — reikėjo la- 
bai drąsios dvasios, kad ji nepabijotų atsigręžti į šią gamti- 
nio pasaulio esaties pilnatvę ir šią redukuotų į paprastą 
substanciją, kuri, kaip tokia, būtų tvari. Atskleisti tokią pa- 
stovią substanciją, kuri neatsiranda ir neišnyksta ( juk ir 
dievai turi teogoniją, yra veiklūs, įvairiopi ir permainingi), 
yra drąsu; šita esmė, Talio žodžiais, yra vanduo. Vandenį 
lengva įsivaizduoti kaip vienį dėl jo neutralumo; be to, 
vanduo yra materialesnis negu oras. 

Talio teiginys, kad vanduo yra absoliutas arba, anot se- 
nuju, pradas, - šis teiginys yra filosofinis, juo prasideda fi- 
losofija, nes jame prieinama prie suvokimo, kad vienis yra 
esmė, tiesa, kad jis yra vienintelė esamybė savaime ir sau. 
Šis teiginys - tai atsiskyrimas nuo to, kas yra mūsų juslinia- 

me suvokime; dabar atsitraukiama nuo šito netarpiško su- 
vokimo. Graikai žiūrėjo į saulę, kalnus, upes ir t. t. kaip į sa- 
varankiškas jėgas, garbino jas kaip dievus ir vaizduote pa- 
kėlė jas į veiklių, judinančių, sąmoningų, valingų būtybių 
rangą. Šiuo atveju mes matome fantazijos kūrinius - bega- 
linį, visuotinį sugyvinimą, formų vešėjimą, kuriame nėra pa- 
prasčiausios vienybės. Tačiau dabar minėtu teiginiu ši lau- 
kinė, begalinė, marga homeriška fantazija sutramdoma - 
daugiau nebėra neužmatomos daugybės išsikerojusių pra- 
dų, visų tų vaizdinių, kad atskiras objektas yra pats sau 
esantis tikrumas, pati sau ir virš kitų esanti savarankiška ga- 
lia; šiuo teiginiu nustatoma, kad yra viena visuotinybė, vi- 
suotinė esamybė savaime ir sau - paprastas, be vaizduotės 
regėjimas, mąstymas, kad yra tik viena. Šita visuotinybė kar- 
tu santykiauja su ypatingybe, su reiškiniais, su pasaulio eg- 
zistavimu. 

Pirmasis santykis, išplaukiantis iš to, kas pasakyta, yra 
tas, kad ypatinga egzistencija nėra savarankiška, nėra tikru- 
mas savaime ir sau, o yra tik to, kas akcidentiška, atmaina. 
Bet teigiamas santykis čia yra tas, kad iš vienio atsiranda vi- 
sa kita, kad vienis čia lieka viso kito substancija, kad jis yra 
atsitiktinė, ypatinga egzistencija, išorinė apibrėžtis, kurios 
dėka randasi ypatinga egzistencija; taigi kiekviena ypatin- 
ga egzistencija yra laikina, t. y. praranda ypatingybės formą 
ir vėl tampa visuotinybe, vandeniu. Čia filosofiška yra tai, 
kad vienis yra tikra. Taigi absoliutumo ir baigtinumo persky- 
ra jau padaryta, bet jos nereikia suprasti taip, tarsi vienis 
stovėtų anapus, o šiapus - baigtinis pasaulis. Dažnai tokie 
būna įprastiniai vaizdiniai apie Dievą, kai pasauliui priski- 
riamas tam tikras tvarumas ir kai kartais bandoma jsivaiz- 
duoti dvi tikroves, du vienodos vertės pasaulius - juslinį ir 
antjuslinį. Filosofinis požiūris - tik vienis yra iš tikrųjų tik- 
ras (das wahrhaft Wirkliche), tikrumas šiuo atveju turi būti 
suprastas aukštąja prasme, nes juk kasdieniame gyvenime 
tikrais dalykais mes vadiname bet ką. 

Antrasis santykis yra tas, kad pradas, senųjų filosofų po- 
žiūriu, turi tam tikrą apibrėžtą, pirmiausia fizinę formą. Aiš- 
kiai matyti, kad vanduo yra elementas, momentas visame 
kame apskritai, tam tikra visuotinė fizinė jėga; antra vertus, 
vanduo yra lygiai tokia pati ypatinga egzistencija kaip ir vi- 
si kiti gamtiniai daiktai. Mes matome šitą sąmonę, - į ja mus 
stumia vienybės poreikis - ypatinguose daiktuose atpažinti 
visuotinybę; bet vanduo juk irgi yra ypatingas daiktas. Tai 
trūkumas; juk kas turi būti tikras pradas, tas negali turėti 
vienašalės, ypatingos formos, jau pats skirtumas turi būti vi- 
suotinio pobūdžio. Forma turi būti formų visybė; tokia turi 
būti dvasinio prado veikla ir aukščiausia savimonė, kad for- 
ma prasimuštų į absoliučią formą, kad ji taptų dvasiškumo 
pradu. Šie dalykai glūdi giliau, todėl jie atsiveria vėliau. Tas 
pradas yra ypatingas pavidalas, ir šitai yra jo nepakankamu- 
mas. Perėjimas iš visuotinybės į ypatingybę taip pat yra es- 
minis dalykas, ir jis pasirodo veiklos apibrėžtyje, nes egzis- 
tuoja toks poreikis. 

2. Kai prieiname prie indiferentumo kaip pirmojo prado, 
mums iškyla kitas klausimas - šito pirmojo prado apibrėž- 
tis. Kad absoliutumas pats save apibrėžia - tai jau yra kon- 
kretesnis dalykas, bet pirmiausia reikia aptarti apskritai api- 
brėžtį. 

Talio vanduo neturi formos. Kaip jis ją įgyja? Pateikiamas 
būdas (apie tai kalba Aristotelis, bet jis neturi mintyje Talio), 
kuriuo ypatingos formos atsiranda iš vandens: pasikeitimą 
sukelia sutirštėjimas ir suskystėjimas (nuxvoTNTU xai 
uavoTn TL)“, tiksliau, sutankéjimas ir išretėjimas, didesnis ar- 
ba mažesnis intensyvumas. Konkrečiau tai pasakoma taip - 
suskystėjęs vanduo virsta oru, suskystėjęs oras - ugniniu 
eteriu, sutirštėjęs vanduo - dumblu, paskui žeme. Taigi oras 
yra pirmojo vandens išgaravimas, eteris - oro išgaravimas, 
žemė, dumblas - vandens nuosėdos. 

Taigi pirmiausia tai, ką čia matome, yra paprastas susi- 
dvejinimas, forma, apimanti savąsias priešybes; sąvokoje es- 

ti abi šios pusės. Kitas dalykas yra ne sąvoka, o juslinis pa- 
sikeitimas; sąmonė aiškiai pamato susidvejinimą. 

a. Pirmiausia šioje gamtos filosofijoje matyti apskritai 
kiekybinis skirtumas. Skirtumas sąvokos atžvilgiu neturi fi- 
zikinės reikšmės (įrodymas remiantis tikrove), vidinė siela 
iš jo visuomet daro kokį nors kitą juslinį dalyką; todėl me- 
džiagai, t. y. jos apibrėžtumui, neturi būti priskirta juslinė 
reikšmė. Skirtumai turi būti suvokti kaip bendrieji sąvokos 
skirtumai. Naujųjų laikų fizikai eksperimentavo sutankin- 
dami ir išretindami tai, kas jusliškai tapatu; Lavoisier pa- 
darė daugybę bandymų, mėgindamas iš vandens gauti že- 
mę. Deguonis ir azotas yra oras, vandenilis irgi, bet mes jo 
jame nerandame; tai absoliuti formos, apibrėžties kaita — 
tai visai kitas juslinis daiktas; juslinio tapatumo ieškoma. 
Apie pradą irgi negalima pasakyti, kad tai yra juslinis daik- 
tas; jeigu aš sakyčiau, kad esmė yra deguonis, tai aš turė- 
čiau jį parodyti. 

B. Formos esmiškumas yra kiekybinis tos esmės skirtu- 
mas. Tas pat yra naujojoje gamtos filosofijoje. Tačiau tai nė- 
ra pačios esmės skirtumas, absoliutusis skirtumas, skirtumas 
esmėje: skirtumas išsakomas ne esme, o veikiau jį padaro ki- 
ti dalykai. Jeigu kas nors teigiama, bet esant kaip indiferen- 
tiška, tai jo skirtumą sąlygoja tam tikras kitas dalykas; tai iš- 
reiškia kiekybinis, o ne vidinis sąvokos skirtumas. 

Vandens sutirštėjimas ir suskystėjimas yra vienintelė for- 
mos apibrėžtis, kuri ir yra jo skirtumas. Suskystėjimas ir su- 
tirštėjimas yra išorinė absoliučiojo skirtumo išraiška; prie šio 
dalyko neverta ilgiau sustoti. Šis skirtumas nėra įdomus, jis 
visiškai neapibrėžtas, jame niekas neslypi; šis skirtumas ne- 
reikšmingas. 

3. Taigi forma, aptarta abiem jos požiūriais, nėra forma 
pati savaime ir sau. Pradas ne kaip esmė, o kaip forma, abso- 
liučioji sąvoka, begalinumas, tai, kas kuria, turi būti vienybė; 
kaip kad dabartis yra paprasta praeities ir ateities vienybė 
arba mąstymas yra paprasta forma. Apie tai Aristotelis“ ra- 

šo: „Atrodo, Talis, sprendžiant iš to, kas apie jį pasakojama, 
užsimena, kad siela yra kažkas judraus, mat jis sako, kad ak- 
muo (magnetas) turi sielą, nes jis judina geležį . Diogenas 
Laertijas čia dar prideda gintarą“. Jis iškraipo Aristotelį, 
nes sako: „Talis priskyrė sielą ir negyviems daiktams“ - va- 
dinasi, juose esąs tam tikras daiktas, kurį mes vadiname sie- 
la. Tačiau svarbu ne tai, o kas kita - kaip Talis mąstė abso- 
liučiąją formą, ar jis išsakė idėją, kad absoliučioji esmė yra 
paprastosios esmės ir formos vienybė, ar apskritai sielą. Tie- 
sa, Diogenas tęsia pasakojimą apie Talį: „Pasaulis yra gyvas 
ir pilnas daimonu"^, o Plutarchas” sako: „Jis vadino Dievą 
pasaulio intelektu (voūv toð xocu00 926v)". Tačiau šj teiginį 
visi senieji autoriai (ypač Aristotelis) sutartinai priskiria tik 
Anaksagorui; Anaksagoras pirmasis pasakė, kad daiktų pra- 
das yra vous. 

Ir ankstesni, ir vėlesni duomenys neduoda pagrindo ma- 
nyti, kad Talis apibrėžtu būdu įžvelgė formą absoliutume; 
priešingai, tai neigia visa filosofijos raidos istorija. 

Matyti, kad forma, ko gero, glūdėjo esmėje, bet šita vie- 
nybė taip ir nebuvo išplėtota. Geriau tarti, kad magnetas 
turi sielą, negu sakyti, kad jis turi traukos jėgą; juk jėga yra 
tokio pobūdžio savybė, kuri įsivaizduojama kaip atskiria- 
ma nuo materijos, kaip jos predikatas, priešingai, siela yra 
savijuda, ji tapati materijos prigimčiai. Bet šitas atsitiktinis 
ir vienišas Talio vaizdinys glaudžiau nesusijęs su jo abso- 
liučia mintimi; jis nieko daugiau neišreiškia, neapibrėžia 
nieko visuotina. 

Iš tikrųjų Talio filosofija glūdi šiuose paprastuose mo- 
mentuose: a) visa gamta sutraukiama į paprastą esmę, su- 
kūrus jos abstrakciją, 3) iškeliama pagrindo sąvoka; pirmu 
atveju ji pasirodo kaip juslinis paprastumas, antru atveju — 
kaip mąstymo paprastumas, kaip pradas; tai sąvoka, bega- 
linė sąvoka, kuri neapibrėžiama. Minties esmė yra reali es- 
mė, apibrėžta kaip vanduo; mintis, vandens sąvoka yra tik 
kiekybinis skirtumas, o ne sąvokos objekto skirtumas. 

Tokia yra ribota Talio apibrėžto prado reikšmė. Nedaug 
patarnauja formos apibrėžčiai Talio filosofijoje ta vieta, ku- 
ria randame Cicerono raštuose”: „Thales Milesius... aquam 
dixit esse initium rerum, deum autem eam mentem, quae 
ex aqua cuncta fingeret." Galimas daiktas, Talis kalbéjo apie 
Dievą, bet tai, kad jis jį suprato kaip voz, kuris viską sukü- 
ré iš vandens, - tai Ciceronas pridėjo nuo savęs”. Tiems, ku- 
rie visur nori rasti vaizdinį apie tai, kad Dievas sukūrė pa- 
saulį, tokios vietos teikia didelį malonumą; ir daug buvo gin- 
čytasi dėl to, ar Talį galima priskirti prie filosofų, kurie 
pripažino Dievo buvimą. Antai Plougnet, Flatt įrodinėjo Ta- 
lį buvus teistą; kiti manė, kad jis ateistas ar politeistas, nes 
Talis sakė, kad viskas pilna daimonų. Tačiau mums visai ne- 
rūpi, ar Talis tikėjo dar ir į Dievą; juk mes nekalbame apie 
spėjimą, tikėjimą, tautinę religiją. Mes kalbame tik apie vie- 
na dalyką - filosofinę absoliučiosios esmės apibrėžtį. Jeigu 
Talis būtų kalbėjęs apie Dievą kaip visų daiktų kūrėją iš ano 
vandens, tai dėl to mes nieko nebesužinotume apie šitą es- 
mę; mes apie Talį kalbėtume nefilosofiškai. Tai būtų tuščias 
žodis be savo sąvokos; todėl mes galime klausti tik apie spe- 
kuliatyviąją sąvoką. Toks pat bergždžias būtų ir žodis „pa- 
saulinė siela“, nes jos būtis Talio filosofijoje nėra išsakyta. 


2. Anaksimandras 


Anaksimandras irgi buvo miletietis ir Talio draugas“. Jo 
tėvas buvo Praksiadas. Tiksliai nežinoma, kada gimė Anak- 
simandras; manoma“, kad tai buvo 42-osios olimpiados tre- 
tieji metai (610 m. pr. Kr.), kadangi Diogenas Laertijas, rem- 
damasis Apolodoru, vienu atėniečiu, praneša, kad 58-osios 
olimpiados antraisiais metais (547 m. pr. Kr.) Anaksimandras 
buvo 64 metų amžiaus ir netrukus mirė, t. y. apie tą laiką, 
kai mirė Talis, kuris, jeigu jis mirė devyniasdešimties, turė- 
jo būti vyresnis už Anaksimandrą maždaug 28 metais. Apie 

Anaksimandrą pasakojama, kad jis gyveno Same valdant ti- 
ranui Polikratui, kur taip pat gyveno Pitagoras ir Anakreon- 
tas. Nurodoma, kad jis buvo pirmasis““, raštu išdėstęs savo 
filosofines mintis - apie gamtą, žvaigždynus, rutulį ir kitus 
dalykus; be to, jis padaręs daiktą, panašų į žemėlapį, jame 
buvo pavaizduota sausumos ir jūros apimtis (zepiueTpov); 
jam priklausą ir kiti matematiniai išradimai, pavyzdžiui, 
saulės laikrodis, kurį jis įrengė Lakedaimone, kiti instrumen- 
tai, kurie rodė Saulės sukimąsi ir apibrėžė lygiadienį, jis taip 
pat padaręs dangaus skliauto gaublį". 

Jo filosofinės mintys negausios ir nenuveda į apibrėž- 
tumą. “Jis teigė, kad pradžia ir pirmapradis elementas yra 
tai, kas neturi ribų“ (kas neapibrėžta), „ir nelaikė juo nei 
oro, nei vandens, nei ko nors kito“. Šito beribio apibrėž- 
čių esti nedaug. a. „Tai yra bet kokio atsiradimo ir išnyki- 
mo pradas; iš jo kyla begaliniai pasauliai (dievai) ir vėl ja- 
me išnyksta“. Tai skamba visai rytietiškai. „Jis mokė, kad 
priežastis, kodėl tas pradas turi būti laikomas beribiu, esan- 
ti ši: nes nepertraukiamam gimdymui niekada negali pri- 
trūkti medžiagos '"*; „jis viską turi savyje (reptėyeuv), viską 
valdo (xuBepvav) ir yra dieviškas, nemirtingas ir nesibai- 
giantis (xai toŬto elvat tò Yetov: d9avarov yxp xat 
avole9pov)“*?. B. Kaip ir Anaksagoras, jis „teigia, kad iš vie- 
nio išsiskiria jame esančios priešybės '*!, tačiau išsiskiria 
taip, kad, pasak Anaksimandro, nors visa jau glūdi vieny- 
je, bet dar yra neapibrėžta (&nxetpov); „jo dalys keičiasi, bet 
jis pats yra nesikeičiantis'**. y. Yra pasakyta: „Jis pagal di- 
dumą yra beribis"*?, bet ne pagal skaičių; Anaksimandras 
nustatė absoliutų beribio tolydumą ir tuo jis skyrėsi nuo 
Anaksagoro, Empedoklio ir kitų atomistų, kurie nustatė ab- 
soliutų jo diskretuma. Aristotelis*, kalbėdamas apie įvai- 
rius dalykus, taip pat kalba apie pradą, kuris nėra nei van- 
duo, nei oras, bet yra „tankesnis už orą ir retesnis už van- 
denį . Daug kas šitą apibrėžtį priskyrė Anaksimandrui; 
galimas daiktas, ji jam ir priklauso. 

Kita prado kaip beribio apibrėžtis yra ta, kad absoliučioji 
esmė traktuojama ne kaip tai, kas paprasta, o kaip negaty- 
vumas, visuotinybė, baigtinumo neigimas. Begalinė visu- 
ma yra daugiau negu tai, ką aš išsakyčiau savo teiginiu: 
pradas yra vienis arba paprastumas. Vertinant materialu- 
mo požiūriu, Anaksimandras įveikia vandens elemento at- 
skirybę. Jo objektinis pradas neatrodo materialus, ir jis ga- 
li būti laikomas mintimi; bet iš visko aiškėja, kad jis supra- 
to jį ne kaip nors kitaip, o kaip apskritai materiją, kaip 
visuotinę materiją“. Plutarchas priekaištauja Anaksiman- 
drui už tai, kad „jis nepasako, kas (zi) yra tas beribis, ar 
oras, ar vanduo, ar žemė“. Kadangi Anaksimandro pradas 
yra materialus, Plutarchas jį supranta ir kaip kokybę. „Bet 
materija negali egzistuoti ir būti tikra (eivat ėvepyetx) kaip 
nors kitaip, - ji būtinai turi turėti kokybę. Tačiau kokybė 
yra laikinas dalykas; materija, apibrėžiama kaip begalinė, 
yra tas judėjimas, kuris išskleidžia apibrėžtis ir įveikia su- 
sidvejinimą. Taip teigiama tikroji begalinė būtis, taip, o ne 
negatyviu beribiškumu. Tačiau šita visuotinybė, baigtinu- 
mo neigimas yra tik mūsų judėjimas. Aprašydamas mate- 
riją kaip beribį, Anaksimandras, atrodo, nesakė, kad jos be- 
ribiškumas yra šitoks. 

Toliau jis sako, kad iš beribio išsiskiria tai, kas yra tos pa- 
čios rūšies. Taigi neapibrėžtis yra chaosas, tačiau jame jau 
glūdi tai, kas apibrėžta, apibrėžtys, tik visiškai sumaišyta. Iš- 
siskyrimas vyksta taip, kad vienarūšiška (das Gleichartige) 
susijungia, atsiskiria nuo to, kas nevienarūšiška““. Tačiau tai 
skurdžios apibrėžtys, kurioms būdingas tik poreikis pereiti 
nuo to, kas neapibrėžta, prie to, kas apibrėžta; bet čia tai 
įvyksta nepatenkinamu būdu. 

Jei mėginsime smulkiau aptarti tai, kaip beribis, būdamas 
susidvejinęs, apibrėžia prieštarą, tai turėsime pripažinti, kad 
Anaksimandras, kaip ir Talis, rėmėsi kiekybinio sutankėjimo 
ir išretėjimo skirtumu. Vėlesnieji autoriai išsiskyrimo iš be- 
ribio procesą apibūdina kaip atsiradimą: Anaksimandras kil- 

dines Žmogų iš Zuvies" ir sakęs, kad šis išžengęs iš vandens 
į krantą. Apie tokį išžengimą kalbama ir naujaisiais laikais. 
Šiuo žodžiu apibūdinama tik seka, tiesiog forma, o žmonės 
mano, kad jie taip pasako kažką nepaprasta; tačiau jis tikrai 
neišreiškia būtinybės, jame neslypi jokia mintis, juo labiau 
sąvoka. 

Tačiau Stobajas*'* vėlesniuose šaltiniuose Anaksiman- 
drui priskiria šilumos (kaip formos suirimo) ir šalčio api- 
brėžtis, kurias, pasak Aristotelio?, pirmasis pateikė Par- 
.menidas. Eusebijas?, remdamasis neišlikusiu Plutarcho 
veikalu, pateikia iš Anaksimandro kosmogonijos dar ge- 
resnių dalykų, bet jie labai neaiškūs ir, matyt, pats Euse- 
bijas jų gerai nesuprato. Tai skamba maždaug taip: „Iš be- 
ribio išsiskyrė beribės dangaus sferos ir beribiai pasauliai; 
bet jų nyktis glūdi juose dėl to, kad jie egzistuoja tik nuo- 
latos išsiskirdami“. Kadangi beribis yra esmė, tai išsisky- 
rimu teigiamas tam tikras skirtumas, t. y. tam tikra api- 
brėžtis arba ribotumas. „Žemė yra cilindro formos, kurio 
aukštis yra trečdalis jo pločio. Du amžinai apvaisinantys 
pradai, šiluma ir šaltis, išsiskyrė atsirandant šitai žemei; 
po to apie žemę gaubiantį orą susidarė ugninė sfera, kaip 
žievė apie medį. Kai ši sfera sueižėjo, jos dalys susitelkė 
tam tikrais ratais; taip atsirado Saulė, Mėnulis ir žvaigž- 
dés". Todėl Anaksimandras žvaigždes vadino „ugnies pri- 
pildytais rato formos oro kresuliais"?!. 

Šita kosmogonija yra lygiai taip pat gera, kaip ir geolo- 
ginė žemės plutos sutrūkimo hipotezė arba kaip Saulės 
sprogimas pagal Buffona, kuris, priešingai, pradeda nuo 
Saulės ir iš jos, kaip jos šlakus, kildina planetas. Senieji 
mąstytojai žvaigždynus įkurdino mūsų atmosferoje, o mes 
juos atribojame nuo Žemės ir Saule paverčiame Žemės es- 
me bei gimimo vieta, tuo tarpu senovéje jai buvo leidzia- 
ma kilti iš Žemės. Mes nukėlėme žvaigždes į toliu tolius ir 
jos, kaip laimingieji Epikūro dievai, su mumis neturi be- 
veik jokio ryšio. Atsiradimo eigoje Saulė nusileidžia kaip 

bendrybė, bet gamtos požiūriu ji yra vėlesnė; žemė yra vi- 
sybė, saulė - abstrahavimo momentas. 


3. Anaksimenas 


Dar turime pakalbėti apie Anaksimeną, kuris gimė tarp 
22-0sios ir 58-osios olimpiadų (560—548 m. pr. Kr.), irgi buvo 
miletietis, Anaksimandro amžininkas ir draugas. Jis ne itin 
reikšmingas, ir mes labai mažai apie jį žinome. Diogenas La- 
ertijas?* apie jį kalba nesuprantamai ir prieštaringai: „Pasak 
Apolodoro, jis gimė 63-iąją olimpiadą, o mirė tais metais, kai 
buvo paimti Sardai" (Kyro, 58 ol.). 

„Jis kalbėjo paprasta ir saikinga jonėnų tarme“ (Kėypnrai 
TE YAo007 laàt ZAY xai drepiTTO). 

Vietoj neapibrėžtos Anaksimandro materijos jis vėl iš- 
kėlė apibrėžtą gamtinę stichiją (Naturelement) (absoliutu- 
mą realia forma) ir Talio vandenį pakeitė oru. Jis turbūt ma- 
nė, kad materija būtinai turi turėti juslinę būtį; oras šiuo 
atveju pranašesnis tuo, kad yra labiau beformis. Jis ne toks 
kūniškas kaip vanduo; mes jo nematome, o tik juntame jo 
judėjimą. „Iš jo viskas kyla, į jį vėl viskas sugrįžta". Anak- 
simenas apibrėžė jį ir kaip beribį'*. Pasak Diogeno Laerti- 
jo, „pradas yra oras ir beribis" ^, tarsi būtų du pradai. Tik 
Simplikijus** aiškiai sako, „kad jis, kaip ir Anaksimandras, 
kalba tą patį, ką ir anas, būtent, kad pradinė esmė yra vie- 
na ir beribė gamta, tačiau priešingai negu Anaksimandras, 
kuris sako, kad ji neapibrėžta, jis ją laiko apibrėžta ir vadi- 
na ją oru“, kurį jis, matyt, suvokė kaip tai, kas panašu į sie- 
la. Plutarchas tiksliau apibūdina Anaksimeno vaizdinius, 
kaip iš oro (vėlesni filosofai jį vadino eteriu) viskas atsiran- 
da ir jame išnyksta: „Kaip mūsų siela, kuri yra oras, mus 
laiko [neleidžia iširti] (cvyxpaTet), taip visą pasaulį apjuo- 
sia (Teptėyet) dvasia (zveūua) ir oras; dvasia ir oras reiškia 
ta pati". 

Anaksimenas labai gerai atskleidžia esmės, apie kurią jis 
kalba, prigimtį prilygindamas ją sielai; jo filosofija — tai tar- 
si perėjimas nuo gamtos filosofijos į sąmonės filosofiją arba 
pradinės esmės objektinio būdo atsisakymas. Šios pradinės 
esmės prigimtis iki tol buvo apibrėžta sąmonei svetimu, ne- 
gatyviu būdu; šita esmė yra už sąmonės a) ir kaip realu- 
mas — vanduo arba oras, B) ir kaip beribis. Bet kaip siela (tai- 
gi oras), ji yra bendroji terpė, ji yra vaizdinių gausa, kuri ne- 
praranda vienybės ir tolydumo, taip pat ji yra jų išnykimas 
ir atsiradimas, - taigi kaip tokia, ši esmė yra ir veikli, ir pa- 
syvi; skleisdama vaizdinius iš savo vienybės ir juos įveikda- 
ma, būdama esanti pati sau savo begalybėje, ji turi negaty- 
viai pozityvią reikšmę. 

Apibrėžčiau, o ne vien tik palyginimo būdu šitą pradinės 
esmės prigimtį išreiškė Anaksimeno mokinys Anaksagoras. 

Tačiau mes kol kas juos paliekame ir pereiname prie Pita- 
goro. Pitagoras buvo jau Anaksimandro amžininkas; bet, kad 
nepažeistume fizikinės filosofijos prado sąryšio ir vystymo- 
Si, pirma turėjome aptarti Anaksimandrą ir Anaksimeną. 

Aiškiai matyti, kad jie, Aristotelio žodžiais, pradine esme 
laiko tam tikrą materiją: tai oras ir vanduo, taip pat (jei taip 
galima apibrėžti Anaksimandro materiją) tam tikra esmė, 
kuri yra skystesnė už vandenį ir tankesnė už orą. Heraklei- 
tas, apie kurį netrukus kalbėsime, pirmasis apibrėžė ją kaip 
ugnį. Tačiau, kaip pastebi Aristotelis", „niekas pradu nepa- 
vadino žemės, nes ji atrodo labiausiai nevienalytis elemen- 
tas (dia TĄv ueyaAoučpetav)“. Juk ji iškart pasirodo kaip dau- 
gelio atskirų dalykų agregatas. O vanduo yra tam tikras vie- 
nis, skaidrumas; jis yra vienybės su savimi juslinė forma, 
taip kaip oras, ugnis, materija ir t. t. Pradas privalo būti vie- 
nis, vadinasi, jis turi būti vienybė su savimi pačiame savy- 
je; o jeigu jis įvairiopas, kaip kad žemė, tai jis nėra vienin- 
gas su pačiu savimi, o daugeriopas. 

Tai viskas, ką mes turėjome pasakyti apie senųjų jonėnų 
filosofiją”. Šitų skurdžių abstrakčių minčių didybė yra ta, 

kad jos z) visame kame suvokė tam tikrą visuotinę substan- 
ciją ir B) yra bevaizdės, neapkrautos juslumo vaizdiniais. 
Šios filosofijos trūkumų niekas nematė geriau už Aristo- 
telį. Apibūdindamas šituos tris absoliutumo apibrėžimo bū- 
dus”, jis pasako dvi pastabas: „Tie, kurie pirmapradį apibū- 
dina kaip materiją, klysta įvairiais atžvilgiais. a. Jie kalba tik 
apie elementus, iš kurių sudaryti kūnai, bet nekalba apie ele- 
mentus, iš kurių sudaryta tai, kas nekūniška, nors juk yra ir 
nekūniškų dalykų“. Iš gamtos tyrinėjimo, kuris siekia duo- 
menų apie jos esmę, būtina reikalauti, kad jis apimtų ją vi- 
są ir atsižvelgtų į visa esama. Tai yra empirinė instancija. 
Aristotelis materialiems daiktams priešina nekūniškumą 
kaip daiktų rūšį: minėti filosofai pateikia tik materialų pra- 
dą, o absoliutumas neturi būti apibrėžiamas vienašališkai. 
Arba, kitaip sakant, priešindami materialumą nematerialu- 
mui, jie neatsižvelgia į tai, kas nekūniška, ir objekto nepa- 
teikia kaip sąvokos. Tiesa, pati materija, šita sąmonės reflek- 
sija, yra nemateriali; bet jie nežino, kad tai, ką jie apibūdi- 
na, yra sąmonės esmė. Taigi pirmasis trūkumas yra tas, kad 
apibūdinamai visuotinybei suteikiamas ypatingas pavidalas. 
B. Antroji Aristotelio pasakyta pastaba!“ yra ši: „Turint vi- 
sa tai galvoje, matyti, kad priežastį (pradinę esmę) jie suvo- 
kia tik materijos forma (¿v 01x etde.). Bet, pasukus šia kryp- 
timi, toliau jau pats dalykas parodė jiems kelią ir vertė to- 
liau tyrinėti. Kadangi nykimas ir tapsmas randasi iš vieno 
arba kelių pradų, tai kyla klausimas: kodėl taip yra (čia Ti 
ToUTO cuppatvet) ir kas yra to priežastis? Juk ne substancija 
(tai, kas yra pagrindas, to Unoxeiuevov) verčia keistis save 
pačią . Kaip mat iškyla klausimas apie kitimo pradą. „Pavyz- 
džiui, nei medis, nei varis nėra patys savo kitimo priežas- 
tis, ne medis daro lovą ir ne varis - statulą, bet kažkas kita 
yra kitimo priežastis. Tačiau ieškoti šitos priežasties reiškia 
ieškoti kito prado, kuris, kaip mes pasakytume, yra judėji- 
mo pradas“. Šita kritika aktuali dar ir dabar tada, kai abso- 
liutumas įsivaizduojamas kaip viena sustingusi substancija. 

Aristotelis sako, kad iš materijos kaip tokios, iš vandens 
kaip nejudinančio savęs paties negalima suprasti kitimo 
kaip tokio; ir jis nurodo, kad Talis bei kiti gamtos filosofai, 
apibrėždami absoliučiąją esmę, įstengė ją apibrėžti tik kaip 
vandenį arba beformį pradą. Aristotelis meta konkretų prie- 
kaištą seniesiems filosofams, kad jie netyrinėjo ir neapibū- 
dino judėjimo prado. Taigi jų filosofijoje nėra to, kas judi- 
na, be to, visai nekalbama apie tikslą, joje apskritai nesama 
veiklos apibrėžimo. Aristotelis kitoje vietoje sako: „Siekda- 
mi nurodyti atsiradimo ir išnykimo priežastį, jie iš tikrųjų 
pašalina judėjimo priežastį. Jie neatskleidžia paprastosios 
esmės kaip judėjimo priežasties!"". Laikydami pradu papras- 
tą kūną (išskyrus Žemę), jie atsiradimo ir pasikeitimo nesu- 
vokia kaip savitarpiško, kai viena kyla iš kita: aš turiu gal- 
voje vandenį, orą, ugnį (Herakleito filosofijoje), „žemę“. Jie 
nesupranta atsiradimo prigimties. Sutankėjimas ar išretėji- 
mas, kaip kiekybinis skirtumas, yra formos sudvejinimas, o 
ne forma jos paprastume. „Toks atsiradimas turi būti laiko- 
mas išsiskyrimu arba susijungimu“. Jeigu kalbėsime apskri- 
tai apie atsiradimą, tai jame mums atsiskleidžia prieštara, 
kad viena būna anksčiau, o kita - vėliau, tačiau ne laiko, o 
sąvokos požiūriu. Viena yra paprastoji visuotinybė, kita — 
daugis, atskirybė; nuo visuotinybės per ypatingybę leidžia- 
masi žemyn į atskirybę. Šita atsiradimo prigimtis yra eiga, 
kurią jie pasirenka - sąvokos judėjimas objektiniu būdu, at- 
siradimas ir judėjimo prigimtis būtyje: atskirybė yra vėles- 
nė už rūšį, už sąvoką, kuri per atskirybę sugrįžta pati į sa- 
ve. Visuotina yra vanduo, oras, ugnis. Atrodo, kad tokiam 
elemento vaidmeniui labiausiai tinka ugnis, nes ji yra sub- 
tiliausias pradas. „Taigi tų, kurie ją laiko pradu, nuomonė 1a- 
biausiai atitinka šią atsiradimo“ (žinojimo, hoyw, kad jie taip 
supranta šitą kelią) „prigimtį; lygiai taip pat manė ir kiti. Nes 
antraip - kodėl tada nė vienas filosofas nelaikė elementu že- 
mės, o taip daro dauguma žmonių; Hesiodas teigia, kad že- 
mė atsirado anksčiau negu visi kiti kūnai, štai koks senas ir 

paplitęs yra šis jsivaizdavimas'". Taigi šie filosofai „to, kas yra 
vėlesnis atsiradimo požiūriu“, nesuvokė kaip „to, kas yra 
ankstesnis prigimties požiūriu.“ Juos domino tik minėtasis 
atsiradimo procesas, tačiau be jo įveikos; jie nemėgino pa- 
žinti tos pirmosios formalios visuotinybės kaip tokios, ne- 
priėjo trečiojo dalyko - visybės kaip esmės, kuri yra materi- 
jos ir formos vienybė. 

Aristotelis? sako, kad jie pirmapradį suvokė veikiau kaip 
materiją, kaip esamybe, o naujieji filosofai jį suvokė pir- 
miausia kaip rūšį. Esmė, absoliutumas nebuvo suvokti kaip 
save apibrėžiantys, todėl jie yra tik negyva abstrakcija. 

Mes susiduriame su trimis momentais: «) pradinė esmė 
yra vanduo; B) Anaksimandro beribis, judėjimo aprašymas, 
paprastas pasirodymas ir sugrįžimas į paprastas bendrąsias 
formos puses, sutankėjimas ir išretėjimas; y) oras prilygina- 
mas sielai. 

Būtina, kad realumo pusė - šiuo atveju vanduo - taptų 
sąvoka, kad susidvejinimo momentai, sutankėjimas ir išre- 
tėjimas, nebūtų priešinami vienas kitam sąvokos atžvilgiu. 
Šitas Pitagoro atliktas posūkis, kai realumo pusė teigiama 
kaip ideali, yra minties atplėšimas nuo juslumo, inteligibi- 
lumo atskyrimas nuo realumo. 


B. PITAGORAS IR PITAGORININKAI 


Žinias apie Pitagoro gyvenimą iškraipė daugybė vėlesnių 
pramanu. Vėlyvieji neopitagorininkai yra sukūrę daug išsa- 
mių jo gyvenimo aprašymų, ypač smulkiai jie pasakojo apie 
pitagorininkų sąjungą, bet reikia būti atidiems ir neteikti to- 
kiems pasakojimams istorinės vertės. 

Pitagoro biografija mus pasiekė pirmiausia kaip pasako- 
jimai, sukurti pirmųjų amžių po Kristaus gimimo vaizdi- 
nių terpėje; jie pateikiami daugmaž tokiu pat stiliumi kaip 
ir pasakojimai apie Kristaus gyvenimą, jų veiksmas vyksta 

paprastos kasdienybės, o ne poezijos pasaulyje. Šita biog- 
rafija yra nepaprastų nuotykių mišinys, joje susipina rytų 
ir vakarų kraštų vaizdiniai. Pasakojimai apie įstabų jo pro- 
tą ir gyvenimą, jo santykius su mokiniais persunkti įsitiki- 
nimo, kad tai buvo ne žmogus, kuriam taikytini įprastiniai 
masteliai, o stebukladaris, aukštesnė būtybė. Jo asmuo bu- 
vo siejamas su mago įvaizdžiu, jam buvo priskiriamas tik- 
ras antgamtinių ir natūralių dalykų kratinys, pasūdytas 
tamsiomis misterijomis, gimusiomis paikų galvų skurdžioje 
vaizduotėje ir svajonėse. 

Jo filosofija iškraipyta lygiai taip pat kaip ir jo biografi- 
ja (Platono filosofija buvo perimta visai kitaip); su ja buvo 
siejama visa tai, ką prasimanydavo krikščioniškoji melan- 
cholija ir alegorizmas. Skaičiai labai dažnai buvo laikomi 
idėjų išraiška; viena vertus, kyla įspūdis, kad juose slypi gi- 
li prasmė, nes iškart matyti, kad juose įdėta dar ir kita 
reikšmė, ne tik ta, kuri tiesiogiai matoma (vienas yra du, 
ir trys yra keturi, - tikri raganų burtai); bet kas yra ta kita 
reikšmė, nežino nei tas, kuris apie ją kalba, nei tas, kuris 
mėgina ją suprasti. Juo miglotesnė yra mintis, juo gilesnė 
ji atrodo; bet svarbiausia, kad šitaip išvengiama to, kas es- 
mingiausia ir sunkiausia - išreikšti mintis apibrėžtomis są- 
vokomis. Todėl ir Pitagoro filosofijoje, jei apie ją spręsime 
iš Žinių apie ją, daug kas atrodo kaip tamsi ir paini drums- 
to ir lėkšto proto išmonė. 

Visa laimė, kad jo filosofiją, o pirmiausia jos teorinę, spe- 
kuliatyviąją pusę galima pažinti iš Aristotelio ir Seksto Em- 
piriko raštų; jie jai skyrė daug dėmesio. Ir nors vėlesnieji pi- 
tagorininkai priekaištavo Aristoteliui dėl jo traktavimo, vis 
dėlto tokie priekaištai yra nepagrįsti, ir mums visai nebūti- 
na į juos atsižvelgti. 

Vėlesniais laikais po pasaulį pasklido daugybė veikalų, 
priskiriamų Pitagoro plunksnai. Diogenas Laertijas!'® mini 
daug jo paties kūrinių, taip pat tokių, kurie buvo parašyti 

jo vardu, nes taip norėta padaryti juos autoritetingus. Bet, 
pirma, mes neturime jokių Pitagoro raštų, o antra, labai abe- 
jotina, ar tokių raštų apskritai būta. Mus pasiekė citatos ir 
negausūs fragmentai, bet jie priklauso ne Pitagorui, o pita- 
gorininkams. Sunku tiksliai nustatyti, kokie vaizdiniai ir aiš- 
kinimai priklauso seniesiems pitagorininkams, o kokie nau- 
jiesiems. Šiaip ar taip, Pitagoras ir pitagorininkai savo api- 
brėžtims dar negalėjo suteikti tokio konkretumo, koks buvo 
įmanomas ju sekėjams. 

Apie Pitagoro gyvenimą '* galima pasakyti, kad jo veik- 
la, pasak Diogeno Laertijo!5, suklestėjo apie 60-ąją olimpia- 
dą (540 m. pr. Kr.). Paprastai manoma, kad jis gimė 49-ąją 
arba 50-ąją olimpiadą (584 m. pr. Kr.), o Larcherio nuomo- 
ne, anksčiau, jau 43-ąją olimpiadą (43 ol. 1, t. y. 608 m.pr. 
Kr.)"5. Taigi jis yra Talio ir Anaksimandro amžininkas. Ta- 
lis gimė 38-ąją olimpiadą, o Pitagoras - 43-ąją, vadinasi, Pi- 
tagoras buvo jaunesnis tik 21 metais. Už Anaksimandrą (42 
ol., 3) jis buvo jaunesnis tik keleriais metais arba šis buvo 
vyresnis už jį 26 metais. Anaksimenas yra maždaug 20-25 
metais jaunesnis už Pitagorą. Jo gimtinė buvo Samo sala, 
todėl jis taip pat priklauso Mažosios Azijos Graikijai, kuri, 
kaip matėme, yra filosofijos atsiradimo vieta. Herodotas!” 
mini Pitagorą kaip Mnesarcho sūnų, pas kurį Same kaip 
vergas tarnavo Salmoksis. Pastarasis gavo laisvę, praturtė- 
jo, tapo getų kunigaikščiu ir tvirtino, kad jis ir jo artimieji 
niekada nemirsią. Jis pasistatė požeminį būstą, pasislėpė 
ten nuo savo valdinių akių, o po ketverių metų vėl pasiro- 
dé". Tačiau Herodotas mano, kad Salmoksis buvo daug 
vyresnis už Pitagorą. 

Pitagoro jaunystė praėjo Polikrato dvare. Polikrato vieš- 
patavimo metais Samas ne tik praturtėjo - jame suklestėjo 
mokslas ir menai; šituo klestėjimo metu jis turėjo laivyną iš 
šimto laivų!“?. Jo tėvas Mnesarchas buvo menininkas (juve- 
lyras), tačiau kituose šaltiniuose apie jo tėvą ir gimtinę sa- 

koma, kad jo šeima buvo kilusi iš Tyro ir persikėlė į Samą 
jau Pitagorui gimus. Šiaip ar taip, savo jaunystę jis praleido 
Same, kuris ir tapo jo tėvyne; Pitagoras priklauso Samui. 

Esama duomenų, kad Pitagoro mokytojas buvo Fereki- 
das, sirietis, kilęs ne iš Sirijos, o iš Siro, vienos iš Kikladų sa- 
lų. Pasakojama, kad jis pasėmęs iš šulinio vandens ir iš jo 
nustatęs, kad po trijų dienų įvyksiąs žemės drebėjimas; taip 
pat jis išpranašavęs laivui, visomis burėmis išplaukusiam į 
jūrą, kad šis nuskęs, ir laivas tą pačią akimirką nuskendęs. 
Apie šitą Ferekidą Teopompas sako, kad jis buvo pirmasis 
graikas, rašęs apie gamtą ir dievus (sic!)!^. Šiek tiek anks- 
čiau tas pat buvo pasakyta apie Anaksimandrą; matyt, kal- 
bama apie rašymą proza. Iš to, kas pranešama, aiškėja, kad 
tas veikalas turėjo būti teogonija, ir mums išliko pirmieji jo 
žodžiai: „Jupiteris ir laikas ir žemė buvo viena”; šitos vieny- 
bės pirmuoju judintoju jis vadina Amora'!!. Kas šitame vei- 
kale buvo rašoma toliau, nežinia, bet apskritai tai nedidelis 
praradimas. Esama įvairių versijų apie jo mirtį. Vieni sako, 
kad jis nusižudęs, kiti - kad mires nuo utėlinės!!?, 

Pitagoras anksti nukeliavo į žemyną, į Mažąją Aziją, ir ten 
susipažino su Taliu. Po to jis išvyko į Finikija ir Egiptą!'". Su 
tom dviem šalimis Mažosios Azijos graikai buvo susiję įvai- 
riopais prekybiniais ir politiniais ryšiais; taip pat pasakoja- 
ma, kad Polikratas rekomendavo Pitagorą karaliui Amasiui. 
Pastarasis prikvietęs į šalį daug graikų, jis laikęs graikų ka- 
riu būrius ir kolonijas!'*. Pasakojimai apie kitas jo keliones į 
Azijos gilumą pas persų magus bei indus skamba kaip tik- 
ras pramanas, nors tada, kaip ir dabar, buvo įprasta keliauti 
dėl lavinimosi. Kadangi jis keliavo moksliniais sumetimais, 
tai apie jį pasakojama, kad jis buvo įšventintas į beveik vi- 
sas graikų ir barbarų misterijas, taip pat priimtas į Egipto žy- 
nių ordiną arba kastą. 

Šių misterijų, kurių būta graikų pasaulyje ir kurios gar- 
sėjo kaip didelės išminties šaltinis, santykis su religija, ma- 
tyt, buvo toks kaip mokymo su kultu. Šis apsiribojo auko- 

jimu ir šventiniais žaidimais. Tačiau nematyti, kad kulte 
būtų buvę vaizdinių, kad juo būtų siekiama įsisąmoninti ši- 
tuos vaizdinius; kaip tradicija jie išliko tik giesmėse. Vis 
dėlto atrodo, kad misterijų uždavinys buvo mokyti arba at- 
skleisti tai, kas vyksta dabartyje, bet taip, kad būtų įtrau- 
kiama ne tik vaizduotė, kaip kad mūsų pamoksluose, bet 
ir kūnas — kad visos aplinkos sukurta linksmybė Žmogui 
padėtų nusimesti juslinę sąmonę bei apvalytų ir pašven- 
tintų kūną. Bet apie filosofemas šiose misterijose negali bū- 
ti kalbos. Jose nėra nieko paslaptinga!P, kaip kad ir maso- 
nų veikloje, jos nepasižymi nei didelėmis žiniomis, nei 
mokslu, juoba filosofija. 

Pati svarbiausia įtaka buvo ta, kurią Pitagorui padarė jo 
ryšys su Egipto žynių kasta, tačiau ji suprastina ne taip, tar- 
si jis iš jų būtų pasisėmęs gilios spekuliatyvios išminties, o 
taip, kad jis iš jų pasisavino žmogaus dorovinės sąmonės re- 
liatyvumo idėją, kuri reiškė Žmogaus dorovinės paskirties 
atlikimą ir igyvendinima"5; šitas dorovės įgyvendinimo pla- 
nas, kurį jis paskui įvykdė, yra toks pat įdomus reiškinys, 
kaip ir jo spekuliatyvioji filosofija. Žyniai ne tik buvo tam 
tikras ypatingas luomas, jie ne tik turėjo tam tikrą išsilavi- 
nimą, bet ir gyveno ypatingą dorovinį gyvenimą, laikyda- 
miesi taisyklių, kurios buvo privalomos jiems visiems. Ne- 
abejotina, kad kaip tik Egipte Pitagorui gimė mintis apie or- 
dina - bendrą žmonių gyvenimą, siekiant visą gyvenimą 
lavintis moksliškai ir doroviškai. 

Į Egiptą tada buvo žiūrima kaip į aukšto išsilavinimo ša- 
lį, o lyginant su Graikija, jis iš tikrųjų toks ir buvo. Tai ma- 
tyti jau iš kastų skirtumų, kurie reiškė Žmonių pasidalijimą 
pagal pagrindines užsiėmimo šakas - technikos, mokslo, re- 
ligijos ir t. t. sritis. Vis dėlto Egipte nereiktų ieškoti gilaus 
mokslinio pažinimo ir manyti, kad savo mokslą Pitagoras at- 
sinešė iš ten !V. 

Pitagoras ilgai išbuvo Egipte ir po to sugrįžo į Samą. Bet 
savo tėvynėje jis rado sujauktus politinius santykius ir vėl 

ją apleido. Polikratas, nors jau nebe tiranas!, ištrėmė iš Sa- 
mo daug piliečių, kurie ieškojo paramos pas lakedaimonie- 
čius ir, ja ten suradę, pradėjo pilietinį karą!". Iš pradžių 
spartiečiai tokią paramą teikė, nes kaip tik jie nuvertė pa- 
vienių asmenų viešpatavimą ir valstybės valdžią grąžino 
tautai. Vėliau jie elgėsi priešingai — vertė demokratijas ir 
įvesdavo aristokratinę tvarką. Pitagoro šeima neišvengia- 
mai irgi buvo įvelta į šituos nemalonius reikalus, bet toks 
pilietinio karo būvis buvo nepriimtinas Pitagorui, kuris ne- 
besidomėjo politiniu gyvenimu ir šį būvį laikė nepalankiu 
savo planams. Jis apvažinėjo Graikiją, o po to išvyko Itali- 
jon, kurios žemutinėje dalyje įvairios gentys įvairiais sume- 
timais buvo įkūrusios graikų kolonijas; jos klestėjo ir išau- 
go į daugelį stiprių prekybinių, gyventojais gausių ir įvai- 
riopai turtingų miestų. 

Jis apsigyveno Krotone, veikė savarankiškai ir tik savo 
vardu - ne kaip valstybės vyras ar karys, ne kaip politinis 
įstatymų leidėjas, tvarkantis žmonių tarpusavio santykius, 
o tik kaip žmonių mokytojas, ir būtent toks mokytojas, ku- 
rio mokymas neapsiriboja vien įtikinėjimu, o turi apimti vi- 
są dorovinį individų gyvenimą. Pitagoras gali būti laikomas 
pirmuoju žmonių mokytoju. Sakoma, kad jis pirmasis pava- 
dino save piAoocogos vietoj oogóç!2 ir kad taip jis pasivadi- 
no iš kuklumo, tarsi tuo būtų norėjęs pasakyti, kad jis ne turi 
išmintį,o tik siekia jos kaip tokio tikslo, kuris yra nepasie- 
kiamas'“!. Bet cogos dar reiškia ir žmogų, kuris yra ne tik iš- 
mintingas, bet ir praktiškas, ir praktiškas ne tik sau, nes tam 
nereikia jokios išminties, kadangi kiekvienas sąžiningas, do- 
ras žmogus daro tai, kas jam dera pagal jo gyvenimo aplin- 
kybes. Todėl p:Adoopoc, ypač kaip priešingybė dalyvavimui 
praktiniuose, t. y. viešuose valstybės reikaluose, - tai ne mei- 
lė išminties kaip to, ką siekiama įsigyti, tai ne neišsipildan- 
tis to įsigijimo troškimas. b.)óoogosçs - tai tas, kuris santy- 
kiauja su išmintimi kaip su objektu; tas santykis yra mąsty- 
mas, o ne tik būtis - taigi tuo užsiimama ir mintyse. Tas, 

kuris myli vyną (pilowos), skiriasi nuo to, kuris pilnas vy- 
no, kuris girtas. Bet argi q(Aotvoc reiškia vien neišsipildantį 
vyno troškimą? 

Tai, ką Pitagoras įsteigė ir ką veikė Italijoje, mes daugiau 
žinome iš vėlyvųjų panegirikų negu iš istorikų. Turime 
Malcho sukurtą Pitagoro gyvenimo aprašymą, kur pasako- 
jami nepaprasti dalykai. Labiausiai krinta į akis kontrastas 
tarp neoplatonikų minties gilumo ir jiems būdingo tikėji- 
mo stebuklais. 

Vėlesnieji Pitagoro biografai pasakoja daug stebuklingų 
nutikimų iš jo gyvenimo, tačiau tada, kai Pitagoras atke- 
liauja į Italiją, jie tiesiog pilte pasipila. Atrodo, biografams 
labai rūpėjo parodyti Pitagorą, taip kaip vėliau Apoloniją 
Tianietį, kaip priešpriešą Kristui. Pitagoro stebuklai, apie 
kuriuos jie pasakoja, iš dalies yra tokio pat pobūdžio kaip 
Naujojo Testamento stebuklai, be to, jais tarsi siekiama pas- 
taruosius pagerinti; iš dalies jie labai neskoningi. Pavyz- 
džiui, jau patį Pitagoro pasirodymą Italijoje lydi stebuklas; 
iš jo galima spręsti apie tokių stebuklų pobūdį. Kai Pitago- 
ras, atvykęs į Krotoną, Tarento įlankoje išlipo į krantą, ei- 
damas į miestą jis sutikęs žvejus, kurie nieko nebuvo su- 
žvejoję. Jis liepęs jiems vėl užmesti tinklą ir išpranašavęs, 
kiek žuvies tame tinkle būsią. Žvejai, nustebinti tokios pra- 
našystės, pažadėję jam, kad, jeigu ji išsipildysianti, jie pa- 
darysią viską, ką tik jis jiems liepsiąs. Pranašystė išsipildė, 
ir tada Pitagoras pareikalavo, kad jie gyvą žuvį vėl sumes- 
tų į jūrą, nes pitagorininkai nevalgą jokios mėsos. Ir kaip 
čia įvykusį stebuklą biografai dar pasakoja, kad, kol žuvys 
buvo ištrauktos iš vandens ir skaičiuojamos, nė viena iš jų 
nenugaišo!??, 

Tokių naivių pasakojimų Pitagoro biografai prideda į jo 
gyvenimo aprašymą. Pasak jų, Pitagoras taip paveikęs itali- 
kų protus, kad visi miestai atsikratę savo lengvabūdiškų ir 
pagedusių papročių, o tiranai arba patys atsisakę valdžios, 
arba buvę istremti!?. Tie biografai šiuo atveju taip nesiskai- 

to su istorija, kad padaro Pitagoro mokiniais, pavyzdžiui, 
Charondą ir Seleuką, kurie gyveno daug anksčiau už jį; taip 
pat Pitagorui ir jo įtakai jie priskiria tai, kad buvo išvytas ir 
mirė tiranas Falaridas!^, ir t. t. Tačiau už viso to pramano 
kaip istorinė tiesa matyti didžiulė įtaka, kurią padarė ir jis 
pats, ir jo mokykla arba, teisingiau, tam tikras jo įsteigtas or- 
dinas, didžiulis jo poveikis daugumai Italijos graikų valsty- 
bių arba, tiksliau sakant, ordino viešpatavimas šiose valsty- 
bėse, trukęs labai ilgą laiką. 

Apie Pitagorą pasakojama, kad jis buvęs labai gražus, di- 
dingos išvaizdos vyras, kuris patraukdavo žmones ir kėlė 
jiems pagarba!^. Tokį jo prigimties orumą, taurias manieras, 
protingą ir mandagią laikyseną dar papildė išoriniai ypatu- 
mai, dėl kurių jis atrodė itin paslaptingas: jis dėvėjo baltus 
lininius drabužius!“ ir nevalgė tam tikro maisto!'?. Tokie iš- 
oriniai asmenybės bruožai!” jame derinosi su gražia iškal- 
bia ir giliomis mintimis, kuriomis jis dalijosi ne tik su kai ku- 
riais savo draugais, - jis apskritai bandė daryti įtaką žmo- 
nių švietimui - ir jų pažiūroms, ir visai gyvensenai bei 
dorovei. Jis ne tik mokė savo draugus, bet ir telkė bei vieni- 
jo juos ypatingam gyvenimui, kad jie subręstų kaip ypatin- 
gos asmenybės, išmoningai tvarkytų savo reikalus ir dorai 
gyventų. Pitagoro mokykla išaugo į sąjungą, kuri apėmė vi- 
są jos narių gyvenimą. Pats Pitagoras buvo tarsi išbaigtas 
meno kūrinys, ori, plastinė natūra. 

Apie jo įkurtos bendrijos tvarką galima sužinoti iš vėles- 
nių autorių, ypač neoplatonikų, aprašymų, kuriuose smul- 
kiai išdėstomos bendrijos gyvenimo taisyklės. Apskritai pa- 
ėmus, bendrija turėjo žynių arba naujųjų laikų vienuolių or- 
dino pobūdį. Norintis į ją įstoti būdavo tikrinamas ir 
išsilavinimo, ir jo gebėjimo paklusti atžvilgiu. Buvo renka- 
mos žinios apie jo elgesį, jo polinkius ir reikalus!?. Sąjun- 
goje visas gyvenimas buvo pajungtas taisyklėms, kuriomis 
buvo nustatyta, kokie turi būti drabužiai, maistas, veikla, 

kiek miegoti ir kada keltis ir t. t.; kiekvienai valandai buvo 
skirtas tam tikras darbas. 

Nariai buvo aukléjami ypatingu büdu. Naujokai buvo 
skirstomi į egzoterikus ir ezoterikus. Pastarieji buvo įšven- 
tinami į aukštąsias mokslo tiesas!?, o kadangi ordinui buvo 
nesvetimi ir politiniai planai, tai šie žmonės užsiimdavo ir 
politine veikla“!; egzoteriku noviciatas trukdavo penkerius 
metus. Kiekvienas privalėjo perduoti ordinui savo turtą, ta- 
čiau išstodamas iš ordino jį vėl atgaudavo. Tą laiką, kol na- 
riai mokydavosi, iš jų buvo reikalaujama tylėti (šysuu9ta, su- 
silaikymas nuo plepėjimo)"?ž; apskritai galima pasakyti, kad 
tai yra esminė bet kokio lavinimosi sąlyga. Pradedama nuo 
to, kad stengiamasi suprasti kito mintis; tai yra gebėjimas at- 
sisakyti savo vaizdinių ir tai yra apskritai bet kokio moky- 
mosi arba studijų sąlyga. Paprastai sakoma, kad protas lavi- 
namas klausimais, prieštaravimais, atsakymais ir t. t.; iš tik- 
rųjų tokiu būdu protas ne lavėja, o tik įgyja tam tikrą išorinę 
formą. Žmogaus vidujybė išplėtojama ir įgyjama lavinimu; 
nuo to, kad žmogus tyli susitelkęs savyje, jo mintys nepasi- 
daro skurdesnės, o jo dvasia nepraranda gyvumo. Veikiau 
taip jis išmoksta suprasti kitus ir pradeda suvokti, kad jo gal- 
von atėjusios mintys, argumentai ne kažin ko verti; augant 
suvokimui, kad tokios atsitiktinės mintys nevertingos, jis iš- 
moksta jų atsikratyti. 

Tai, kad apie Pitagorą pasakojama, jog jo bendrijos nariai 
buvo skirstomi į besirengiančiuosius ir pašvęstuosius, jog jie 
privalėdavo tylėti, ko gero, tik rodo, kad Pitagoro bendrijo- 
je abu šie dalykai buvo formalaus pobūdžio, taigi jie buvo 
tai, ką sąlygoja pati netarpiška reikalo prigimtis ir kas nusi- 
stovi savaime kaip dalykas, kuriam nebūtinos ypatingos tai- 
syklės ir prievolė jų laikytis. Vis dėto, kalbant apie šiuos da- 
lykus, būtina atminti, kad Pitagoras buvo pirmasis mokyto- 
jas Graikijoje arba kad jis buvo pirmasis mokytojas, pradėjęs 
Graikijoje mokyti mokslų. Nei Talis, kuris buvo vyresnis už 

Pitagorą, nei jo amžininkas Anaksimandras nemokė moks- 
lų, jie tik papasakodavo savo idėjas draugams. Tada dar ap- 
skritai nebuvo mokslų, nei filosofijos, nei matematikos, nei 
teisės, nei kokių nors kitų; viso labo buvo tik pavieniai tei- 
giniai, pavienės žinios. Žmonės buvo mokomi valdyti gin- 
klą, filosofemų, muzikos, giedoti Homero arba Hesiodo gies- 
mes, dainuoti tripėdžius ir t. t. posmus arba kitokių menų; 
viso to buvo mokoma visai kitaip. Pitagorą galima vertinti 
kaip pirmąjį bendrąjį mokytoją. Jei dabar kas nors pasaky- 
tų, kad Pitagoras įvedė mokslų dėstymą moksliškai neišpru- 
susiems, bet ne bukiems, o veikiau guviems, iš prigimties 
gabiems ir plepiems žmonėms, o tokie buvo graikai, tai jis 
privalėtų nurodyti ir tokio mokymo išorines sąlygas, kurių 
turi laikytis mokytojas. Tarp tų sąlygų būtų šios: «) kad mo- 
kytojas tarp tų, kurie dar nežino, kaip galima mokytis moks- 
lų, nustatytų skirtumą, idant tie, kurie dar tik pradeda mo- 
kytis, būtų atskirti nuo tų, kurie jau toliau pažengę, ir 8) kad 
tie, kurie mokosi, atsisakytų nemoksliško būdo kalbėti (ple- 
pėti) apie dalykus, kurių nori išmokti, ir iš pradžių stengtų- 
si mokslą suprasti. 

Kadangi dėl to gyvenimas ir mokymas, viena, buvo for- 
malus, antra, turėjo būti padarytas formalus, tai buvo būti- 
na dėl paties dalyko neįprastumo, jau vien dėl to, kad Pita- 
goro klausytojų ne tik buvo daug, bet ir apskritai jie kartu 
gyveno, o tokia gausa ir toks gyvenimas būtinai turi turėti 
tam tikrą formą ir tvarką. 

Bendru gyvenimu buvo siekiama ne tik mokyti, bet ir for- 
muoti praktinį Žmogų; tačiau tiesiogiai šitai pasirodo ne kaip 
gebėjimas, ne kaip lavinimas įgūdžių, kurie glūdi nelaisva- 
me, objektiniame žmogaus elemente. Čia pasirodo tai, kas 
doroviška, kas veiklu, ir formalu yra viskas, kas su tuo susi- 
ję, ar veikiau tai, kas sąmoningai apie tai mąstoma; juk for- 
malu yra tam tikras visuotinumas, kuris individo požiūriu 
yra paviršutiniškas arba jam priešingas. Bet taip šis dalykas 
atrodo tam, kuris lygina tai, kas bendra, su tuo, kas atskira, 

tam, kuris apie šias dvi puses sąmoningai samprotauja; ta- 
čiau šitas skirtumas išnyksta bendrijoje gyvenančiam žmo- 
gui, kuriam tai yra paprotys. 

Šiaip ar taip, mes turime tiksliai ir išsamiai aprašytą iš- 
orę tos gyvensenos, kurios laikėsi pitagorininkai savo ben- 
drijoje, taip pat jų pratybų ir t. t. aprašymų; tačiau už dau- 
gelį dalykų turime būti dėkingi vėlesniųjų autorių vaizdi- 
niams. Pirmiausia sužinome, kad pitagorininkai dėvėjo 
vienodus drabužius - baltus lininius, kaip ir pats Pitago- 
ras!?. Jų dienos tvarka buvo labai griežta. Rytą, tik atsikėlę, 
jie privalėjo prisiminti visus praėjusios dienos reikalus, nes 
tai, ką reikia daryti šiandien, glaudžiai susiję su vakarykš- 
čiais darbais“. Tikrasis lavinimasis - tai ne viso dėmesio su- 
telkimas į save, ne užsiėmimas savimi kaip individu, kitaip 
sakant, puikybė; priešingai, lavinimasis reiškia savęs užmir- 
šimą, gilinimąsi į dalyką, į tai, kas bendra. Taip pat jie turė- 
jo atmintinai išmokti Homero ir Hesiodo eilių. Rytą, o daž- 
nai ir visą dieną, jie mokėsi muzikos, kuri apskritai buvo vie- 
nas pagrindinių graikų mokymo ir lavinimosi dalykų. Taip 
pat nuolat vykdavo gimnastikos pratybos - imtynės, bėgi- 
mas, metimas ir kitkas". Jie valgė kartu, ir šiuo atžvilgiu pi- 
tagorininkai irgi buvo ypatingi, tačiau šios žinios gerokai 
skiriasi. Medus ir duona buvęs pagrindinis jų maistas, o van- 
duo - svarbiausias ir net vienintelis jų gėrimas. Taip pat jie 
privalėjo nevalgyti mėsos, nes tai buvo susiję su jų tikėjimu 
sielos persikélimu; augalinis maistas irgi valgytas ne visas — 
antai draustos pupos'*. Dėl to, kad didelėje pagarboje laikė 
pupas, jie dažnai būdavo išjuokiami; vėliau, sugriovus jų 
politinę sąjungą, daugelis pitagorininkų buvo persekiojami, 
tačiau jie geriau sutikdavo mirti, negu ištrypti pupomis už- 
sėtą lauką!??, 

Dvi aplinkybės yra labai 'svarbios: z) dažna, pareiga pa- 
versta savęs paties refleksija (antai minėtasis rytinis susi- 
mąstymas, taip pat vakarinis susimąstymas, kai privalai iš- 
tirti, ką esi padaręs per dieną, ar padaręs tai tinkamai ar ne- 

tinkamai)!” — toks baikštus, nereikalingas atsargumas (susi- 
kaupimas būtinas daugiau paties dalyko atžvilgiu) prislopi- 
na laisvę, o visa, kas susiję su morale, tampa formalu; B) daž- 
nos sueigos šventykloje, atnašos, gausybė religinių apeigų 
reiškė nustatytą religinį gyvenimą, kuris čia atsivėrė prakti- 
ne savo puse. 

Tačiau ordinas, pats dorovinis lavinimasis, vyrų draugi- 
ja, - visa tai išsilaikė neilgai. Pitagoro sąjungos likimas iš- 
sisprendė dar jam gyvam esant; jis susidūrė su priešais, ku- 
rie prievarta sugriovė jo sąjungą. Sakoma, kad ji sukėlė pa- 
vydą. Sąjungai buvo mestas kaltinimas - esą joje slypi dar 
ir kažkas kita, ne tik tai, kas ji iš tikrųjų yra (arriėre-pensėe); 
to kaltinimo esmė - sąjunga priklausanti ne tik miestui, bet 
ir dar kažkam kitam. Ši nelaimė atnešė mirtį ir pačiam Pi- 
tagorui, jis mirė per vieną liaudies sukilimą prieš aristok- 
ratus 69-ąją olimpiadą (504 m. pr. Kr.)"?. Tačiau nežinoma, 
ar jis mirė Krotone, ar Metaponte, o gal sirakūziečių kare 
su agrigentiečiais - pasakojama, kad jis pražuvo kaip tik 
per pupas!“. Beje, pitagorininkų draugija dar ilgai gyvavo, 
o jos narių draugystė nenutrūko, bet tai jau nebebuvo for- 
mali sąjunga. Didžiosios Graikijos istorija mums apskritai 
mažiau žinoma; tačiau dar Platono laikais pitagorininkai 
vadovavo valstybėms arba reiškėsi kaip tam tikra politinė 
jéga'*!. 

Pitagorininku bendrija - tai ne tik savanoriškas žynių or- 
dinas, mokymosi bei lavinimosi įstaiga, bet ir nuolatinis ben- 
dras gyvenimas; toks steiginys neturėjo jokio ryšio su vie- 
šuoju politiniu ir religiniu graikų gyvenimu ir negalėjo il- 
giau įsitvirtinti Graikijoje. Egipte, Azijoje toks žynių 
išskirtinumas ir jų įtaka buvo įprastas dalykas, tačiau lais- 
voji Graikija nenorėjo taikstytis su tokiais rytietiškais kastų 
skirtumais. Joje laisvė yra valstybės gyvenimo principas, ta- 
čiau ji dar nėra apibrėžta kaip teisinis, privačių santykių 
principas. Mūsų visuomenėje individas yra laisvas, nes jis 
yra lygus prieš įstatymą, todėl joje gali laisvai plėtotis pa- 

pročiai, politiniai santykiai, pažiūros; organiškose valstybė- 
se visa tai netgi turi būti skirtinga. O demokratinėje Graiki- 
joje ir papročiai, išorinė gyvensena privalėjo būti vienoda. 
Lygybės ženklu turėjo būti pažymėtos šios kitos veiklos sri- 
tys. Todėl pitagorininkams, kurie buvo išimtis, - jie negalė- 
jo spręsti kaip laisvi piliečiai, o buvo priklausomi nuo tam 
tikros bendrijos planų ir tikslų, - Graikijoje nebuvo vietos. 
Kaip lavinimosi bendrija, ji išliko net vėlyvaisiais laikais, bet 
visa jos išorinė forma turėjo išnykti. 

Tiesa, Eumolpidai saugojo misterijas, o kitos šeimos - 
ypatingas kulto apeigas; bet jie tai darė ne kaip politiniu 
atžvilgiu apibrėžta kasta, nes jie buvo politikai, piliečiai, 
kaip ir visi kiti; tokie buvo ir Žyniai bei Zynés, apskritai vi- 
si tie, kurie buvo atsakingi už aukojimus: viršininkai, ku- 
nigaikščiai, herojai. Graikų visuomenėje, kitaip negu krikš- 
čionių, religinė sfera dar nebuvo išskirta, jos atribojimas 
dar nebuvo kraštutinis. Išskyrus pitagorininkiškąjį lavini- 
mosi būdą, graikai buvo ne vienpusiški, o politiniai žmo- 
nės. Jie turėjo visiems bendrą valstybės gyvenimą. Graiki- 
joje negalėjo iškilti ir gyvuoti tokios žmonių bendrijos, ku- 
rios turėtų savo ypatingus principus ar net paslaptis, tokios 
bendrijos, kurių nariai skirtųsi išorine gyvensena ir drabu- 
žiais; jeigu tokių bendrijų ir būta, tai jos buvo tik tokie su- 
sivienijimai, kurie laikėsi tų pačių bendrų principų ir to pa- 
ties gyvenimo būdo. Tačiau tokie žmonės atvirai kartu su 
kitais sprendė, ar tam tikras dalykas naudingas visuotinei 
gerovei, ar jai žalingas. Graikai jau buvo praaugę tokius da- 
lykus, kaip antai dėvėti ypatingus drabužius, nuolat vi- 
siems kartu keltis, praustis, mokytis muzikos, skirstyti 
maistą į švarų ir nešvarų. Apie patį Pitagorą pasakytina, 
kad jis šią ypatingą formą laikė natūralia, nes Graikijoje 
pirmą kartą atsirado mokytojas, kuris siekė tam tikros vi- 
sybės, siekė aprėpti visą žmogų ir visą gyvenimą, įgyven- 
dinti naują principą lavinant intelektą ir dvasią, valią. Ta- 
čiau tai yra, viena vertus, ne bendras tikslas, o atskiro in- 

divido, jo asmeninės laisvės reikalas, antra vertus, - ben- 
dra galimybė, kuria gali pasinaudoti kiekvienas, ir bendras 
paprotys. 

Vieni sako, kad Pitagoras sulaukė 80 metų amžiaus, ki- 
ti - kad 104 metų"; dėl to daug ginčijamasi. 

Svarbiausias dalykas mums yra Pitagoro filosofija ir, pasak 
Aristotelio ir Seksto, ne tiek Pitagoro, kiek pitagorininkų. 
Nagrinėjant tai, kas laikoma pitagorininkų mokymu, išryš- 
kėja, kaip pamatysime, daug nesutapimų ir skirtybių. Teigia- 
ma, kad dėl to kaltas Platonas, kuris savo filosofijoje daug 
ką perėmė iš pitagorininkų ir iškraipė; bet pitagorininkų fi- 
losofija yra darinys, kurį sukūrė vėlesnė jos raida, todėl ji 
neišliko tokia, kokia iš pradžių buvo. 

Pirmiausia reikia pasakyti, kad būtina skirti paties Pita- 
goro filosofiją ir tai, ką, remdamiesi šia filosofija, sukūrė ir 
išplėtojo jo sekėjai. Toks skirtumas iš dalies yra istorinis. Yra 
žinoma daug Pitagoro sekėjų, pavyzdžiui, Alkmeonas ir Fi- 
lolajas, kurie priėjo prie tam tikros apibrėžtos minties. Ir 
daugelyje kitų šios filosofijos traktavimų matyti paprastos, 
neišskleistos mintys, tačiau tolesnis jų išplėtojimas jau ki- 
toks - mintis jau iškyla kaip galinga ir apibrėžta. Vis dėlto 
mums nebūtina gilintis į tokius istorinius skirtumus, mums 
pakaks pitagorininkų filosofiją panagrinėti apskritai. Taip 
pat būtina atriboti tuos dalykus, kurie aiškiai priklauso ne- 
oplatonikams ir neopitagorininkams; tokiam reikalui mes 
turime šaltinių, jie ankstesni už šiuos filosofijos laikotarpius; 
tai pirmiausia itin išsamūs Aristotelio ir Seksto tekstai. 

Pitagorininkų filosofija yra perėjimas nuo realistinės fi- 
losofijos prie intelektualios. Jonėnai teigė, kad esmė, pradas 
yra materialiai apibrėžtas. Tolesnės apibrėžtys, prie kurių tu- 
rėjo prieiti filosofija, yra šios: «) absoliutumas turi būti su- 
vokiamas ne kaip gamtinė forma, o kaip tam tikra minties 
apibrėžtis, 3) dabar apibrėžtys turi būti parodytos, nes pra- 
das buvo visiškai neapibrėžtas, beribis (&xetpov). Šiuos du 
žingsnius žengė pitagorininkų filosofija. 

1. Taigi pagrindinis senasis, paprastas pitagorininkų filo- 
sofijos teiginys yra tas, „kad skaičius yra visų daiktų esmė 
ir visatos tvarka apskritai savo apibrėžčių požiūriu yra dar- 
ni skaičių ir jų santykių sistema !*. Pirmiausia mus nuste- 
bina tokio teiginio drąsa, nes jis iškart atmeta viską, kas vaiz- 
duotei yra esama ir esminga (tikra), sunaikina juslėmis ap- 
čiuopiamą esmę ir ją paverčia minties esme. Juo pasakoma, 
kad esmė yra nejuslinė, ir toks jusliniam suvokimui, įpras- 
tam įsivaizdavimui svetimas dalykas padaromas substanci- 
ja bei tikrąja būtimi ir išsakomas. 

Bet šiuo teiginiu kaip tik ir teigiama mąstymo judėjimo 
būtinybė: kaip suprasti šitą teiginį? Kas yra skaičius? O tai 
reiškia, kad ir pats skaičius turi būti paverstas sąvoka ir kad 
turi būti pavaizduotas jo vienybės su esamybe judėjimas. 
Juk netarpiškai jis mums nėra vienis; lygiai taip pat skaičius 
mums nėra sąvoka. Tai yra prasmė ir įrodymas, kad mes ju- 
dėjimą suprantame kaip paties dalyko judėjimą; supratimas 
nėra atsitiktinis judėjimas šalia dalyko, jis liečia ne tik mus, 
bet ir patį dalyką. 

Nors šis principas mums atrodo kiek įmantrokas ir dirb- 
tinis, vis dėlto jis reiškia, kad skaičius nėra tik juslinis daly- 
kas; jame jau glūdi apibrėžtis, bendrieji skirtumai, priešybės. 
Tai labai gerai suvokė senieji filosofai. Aristotelis! cituoja 
Platoną: „Jis tvirtino, kad matematiniai dalykai esti šalia jus- 
lėmis suvokiamų dalykų ir idėjų, jie įsiterpia tarp vienų ir 
kitų. Jie yra kitokie negu juslėmis suvokiami, nes jie“ (skai- 
čius) „yra begaliniai“ (nejuslinis dalykas) „ir nejudantys“ 
(nekintami). Skaičiai nuo idėjų skiriasi tuo, kad juose glūdi 
daugis, todėl jie gali būti panašūs vienas į kitą ir lygūs; kiek- 
viena idėja (bendrybė, rūšis) „pati sau būna tik viena, o skai- 
čius pasikartoja.“ Taigi skaičius nėra juslinis, bet jis taip pat 
dar nėra mintis. 

Malcho (toks yra Porfirijo vardas) pateiktame Pitagoro 
gyvenimo aprašyme tai pasakoma dar tiksliau"“?: „Pitago- 
ras taip dėstė filosofiją todėl, kad jis siekė išvaduoti mintį 

iš pančių. Be minties mes negalime pažinti ir žinoti to, kas 
tikra. Mintis viską girdi ir mato pati savyje; o visa kita (tai, 
kas jusliška) yra raiša ir akla. Kad pasiektų savo tikslą, Pi- 
tagoras naudojosi matematiniais dalykais, nes jie yra vidu- 
ryje tarp juslinių dalykų ir minčių“ (to, kas bendra, antjus- 
liška) „kaip pradinė pratybų forma suvokti tam, kas yra sa- 
vaime ir sau“. Toliau Malchas cituoja vieną vietą iš 
ankstesnio autoriaus, iš Moderato!““: „Kadangi pitagorinin- 
kai absoliutumo ir pirmųjų pradų negalėjo aiškiai išreikšti 
mintimis, tai jie užkliuvo už skaičių, nes taip lengva pateik- 
ti apibrėžtis“, pavyzdžiui, vienybė, lygybė, pradas - kaip 
vienetas, nelygybė - kaip dvejetas. „Šitas mokymosi būdas 
remiantis skaičiumi buvęs pirmoji filosofija, po to užgeso 
dėl nesupratimo, ką jis reiškia. Vėliau Platonas, Spensipas, 
Aristotelis ir kiti pasisavino pitagorininkų vaisius, mat juos 
nesunkiai pritaikė“ - tiesiog minties apibrėžtis pateikė kaip 
skaičius. Šiose vietose matyti visiškas skaičių prigimties įsi- 
samoninimas. 

Svarbiausias dalykas šiuo atveju yra apibrėžimo skaičiu- 
mi mįslingumas. Mes turime skirti x) grynąją mintį, sąvo- 
ką kaip sąvoką, bei B) realybę ir perėjimą į ja. Aritmetiniai 
skaičiai 1, 2, 3 ir t. t. atitinka minties apibrėžtis. a. Skaičius 
yra tam tikra mintis, kurios elementas ir pradas yra viene- 
tas. Vienetas yra kokybinės būties, būties sau kategorija, 
kategorija tokio tapatumo sau, kad vienetas iš savęs paša- 
lina visa kita - jis yra apibrėžtas sau, jam nerūpi visa kita; 
tolesnės apibrėžtys - tai tik vieneto sudėtis, jo pakartoji- 
mai, šiose apibrėžtyse vienetas kaip elementas visada išlie- 
ka tvarus ir kaip tam tikras išoriškumas. Taigi skaičius yra 
negyviausias, sąvokai svetimas, abejingas, priešybių netu- 
rintis tolydumas. Mes skaičiuojame 1, 2, prie kiekvieno vie- 
neto pridėdami dar vieną vienetą, - tai tik išoriškumu pa- 
sižyminti, abejinga eilė, sudėtis, šiai sekai nebūdinga jokia 
būtinybė - visai nesvarbu, kur ji nutrūks - ir joje nėra san- 
tykio. Taigi skaičius tiesiogiai nėra sąvoka, o yra minties 

kraštutinumas, sąvokos didžiausiame išoriškume kraštuti- 
numas, sąvokos kraštutinumas kiekybiškumo, abejingo 
skirtumo būdu. Vienetas yra tam tikra visuotinė mintis, 
bet, kaip šalinantis kita, jis yra pati sau išoriška mintis. B. 
Todėl vienete glūdi regėjimo išoriškumo apibrėžtis, ir šiuo 
atžvilgiu (kaip ir Kanto schemoje) jame esama ir minties 
prado, ir materialumo - juslinés apibrėžties - prado. Vie- 
netas yra tvirtas ir pats sau išoriškas; taigi vienetas ir vi- 
sos jo formos - 2, 3 ir t. t. - pasižymi šituo vidiniu išoriš- 
kumu. Jis yra minties pradžia, bet bloga pradžia; jis dar nė- 
ra mintis, nėra visuotinybė sau. Kad kas nors turėtų 
sąvokos formą, jis turi tiesiogiai pats savyje kaip apibrėž- 
tas santykiauti su savo priešybe; šitas paprastas judėjimas 
ir yra sąvoka. Pavyzdžiui, pozityvu ir negatyvu tiesiogiai 
santykiauja su savo priešybėmis. Kitaip skaičius; jis yra 
apibrėžtas, bet jis neturi savo priešybės, jis yra indiferen- 
tus. Mintyje, sąvokoje pagrindinė apibrėžtis kyla iš to, kad 
čia yra skirtumų vienybė, idealumas, neigiantis tų skirtu- 
mų savarankiškumą. Tuo tarpu skaičiuje, pavyzdžiui, skai- 
čiuje trys, yra trys atskirybės, ir kiekviena iš jų savarankiš- 
ka; tai ir yra didžiausias trūkumas ir didžiausia mįslė - kad 
trys juoba turi reikšti tam tikrą mintį. Mintis turi save iš- 
kelti, o tai galima tik gausybės santykių dėka, tačiau jie 
šiuo atveju pasilieka neapibrėžti, savavališki ir atsitiktiniai. 

Tačiau pitagorininkų filosofijoje skaičiai nėra šitoje in- 
diferentumo būklėje, o yra traktuojami kaip sąvoka. „Kad 
turi būti kažkoks nekūniškas pradas, įrodė pitagorinin- 
kai"!". Bet pirmine esme arba absoliučia sąvoka jie laikė 
skaičius. Kaip jie priėjo prie tokios minties, geriau supra- 
sime pasiskaitę Aristotelį": „Jie būtent skaičiuose matė 
daug panašumo su tuo, kas yra ir kas atsiranda, - daugiau 
negu ugnyje, vandenyje, žemėje; nes teisingumas yra tam 
tikra skaičių ypatybė (torovðt 14904)“, taigi tai, kas nema- 
terialu, nejusliška, „lygiai taip kaip (rotovdt) siela, protas, 
o kita skaičių ypatybė yra laikas, ir taip toliau. Taigi dėl to, 

kad jie manė, jog tai, kas harmoninga, yra skaičių ypatybė 
ir santykis, ir dėl to, kad skaičiai“, t. y. saikas, „yra pirma 
visoje gamtoje (naons tfj; pUGEMĘ rpoco:), tai jie skaičius 
tarė esant visa ko elementais (ototyeia), o visą dangų lai- 
kė derme ir skaičiumi“. 

Matome, kad iškyla reikalas pateikti x) vieną patvarią vi- 
suotinę idėją ir B) minties apibrėžtį. Aristotelis!?, kalbėda- 
mas apie idėjas, sako: „Pasak Herakleito, visa, kas suvokia- 
ma juslėmis, teka, taigi negali būti mokslo apie juslinius da- 
lykus; todėl atsirado idėjos. Sokratas buvo pirmasis, kuris 
apibrėžė visuotinumą remdamasis indukcija; dar anksčiau 
pitagorininkai palietė tik nedaug dalykų, vien tai, kokio da- 
lyko sąvokomis laikė skaičius, pavyzdžiui, sėkmės arba tei- 
sės, arba santuokos“. Mes turime žinoti, ką būtina daryti, 
kad atpažintume idėjos pėdsakus ir matytume, jog čia jau 
pasistūmėta pirmyn; apie patį turinį neįmanoma pasakyti, 
kokią reikšmę jis gali turėti. 

Tokia bendriausiais bruožais yra pitagorininkų filosofija. 
Mes jau parodėme šio prado trūkumus, kurie neleidžia iš- 
reikšti minties. Vienetas yra tik visiškai abstrakti būtis sau, 
išoriškumas pats sau; po jo einantys skaičiai tėra visiškai iš- 
oriškas mechaniškas šitų vienetų sudėstymas. Kadangi sa- 
vokos prigimtis yra vidujiškumas, tai skaičiai yra pats netin- 
kamiausias būdas sąvokos apibrėžtims išreikšti. Prietaras, 
kad skaičiai, erdvės konfigūracijos gali išreikšti absoliutumą. 

Pradėti reikia nuo skaičiaus reikšmės. Skaičius ir saikas 
yra pagrindinės apibrėžtys. Tai, kad skaičius kaip toks yra 
daiktų esmė, nereikia suprasti taip, kad visur kur yra skai- 
čiai ir saikas. Jei sakome, kad viskas yra kiekybiškai ir koky- 
biškai apibrėžta, tai dydis ir saikas tėra viena daiktų savy- 
bė, viena jų pusė. Tačiau šiuo atveju teigiama, kad pats skai- 
čius yra daiktų esmė, taigi ne forma, o substancija. 

Dabar dar reikia panagrinėti ir atskiras šios filosofijos 
apibrėžtis, ir bendrą jos reikšmę. Viena vertus, pitagorinin- 
kų sistemoje patys skaičiai pasirodo kaip minties apibrėž- 


258 


PITAGORAS IR PITAGORININKAI 


tys, pirmiausia kaip vienybės, prieštaros ir šių abiejų mo- 
mentų vienybės apibrėžtys; antra vertus, pitagorininkai 
apskritai pateikė idealias skaičiaus apibrėžtis kaip pradus 
„ir absoliučiais daiktų pradais laikė“ ne netarpiškų skaičių 
aritmetinius skirtumus, o veikiau „skaičiaus pradus“, t. y. 
jo sąvokos skirtumus!**, 

Pirmoji apibrėžtis yra vienybė apskritai, antroji apibrėž- 
tis yra dvejybė; mes matome, kaip kyla prieštaravimas. To- 
dėl ypač svarbu pavienių daiktų formų ir apibrėžčių (baig- 
tinumo) begalinę įvairovę išvesti iš jų visuotinių minčių kaip 
visų apibrėžčių pradų (paprastų apibrėžčių). Tai ne daiktų 
tarpusavio skirtumai, o savyje visuotiniai esmės skirtumai. 
Empiriniai objektai skiriasi vienas nuo kito išorine forma, ši- 
tas popieriaus lapas skiriasi nuo kito, atspalvis skiriasi nuo 
spalvos, žmonės skiriasi temperamentais, individualumu. 
Tačiau šitos apibrėžtys, kad ir kaip jos skirtųsi, nėra esmi- 
nés; jos yra esminės objektų apibrėžtam ypatingumui, bet 
nėra esminės savaime ir sau, nes šita visai apibrėžta ypatin- 
gybė, rašalinė, popieriaus lapas ir t. t. nėra esminė egzisten- 
cija; esminga yra tik tai, kas visuotina, kas išlieka, kas sub- 
stancialu. Pirmasis dalykas yra visuotinis prieštaravimas, po 
to eina tolesnis apibrėžimas, formos suteikimas, įvairūs pa- 
vidalai, bet tai jau tik minėto prieštaravimo kondensatas. Pa- 
vyzdžiui, vienis, daugis, o jų vienybė yra dydis; šis pats yra 
teigiamas vienio ir daugio apibrėžčių, kurios paskui yra for- 
ma: ekstensyvus ir intensyvus dydis. Šviesos stiprumas kaip 
apšvietimo intensyvumas yra ekstensyvus, nes įgalina ap- 
šviesti tam tikro dydžio paviršių. 

Tokioms apibrėžtims pradžią davė Pitagoras. Jos dau- 
giausia yra skaičiai; tačiau pitagorininkai prie to nesusto- 
jo, jie davė skaičiams konkretesnes apibrėžtis, kurios daž- 
niausiai priklauso vėlesniems pitagorininkams. Čia never- 
ta ieškoti vystymosi būtinybės, įrodymo; nerasime 
dvejybės atsiradimo iš vienybės sampratos. Visuotinės api- 
brėžtys tik surandamos ir užfiksuojamos visiškai dogminiu 

būdu; todėl jos yra sausos, nejudančios, nesivystančios, ne- 
dialektinės apibrėžtys. 

a. Pasak pitagorininkų, pirma paprastoji sąvoka yra vie- 
nybė (uovac); tai nėra aritmetinis vienetas, kuris yra visiškai 
diskretus, išskirtinis, negatyvus; vienybė yra tolydumas, po- 
zityvumas, jų yra ne daug, o viena. Tai yra visiškai bendra 
esmė. Toliau jie sako, kad kiekvienas daiktas yra vienas ir 
kad „daiktai yra tokie todėl, kad dalyvauja vienyje'; ir ga- 
lutinė tam tikro daikto esmė arba jo būties savaime gryna- 
sis stebėjimas yra vienis“!. Tai reiškia, kad daiktas, matomas 
visais kitais atžvilgiais, yra ne daiktas savaime, o daiktas san- 
tykyje su kuo nors kita; taigi būtis savaime yra tik sau pa- 
čiai lygi būtis arba tai yra pati lygybė su savimi, formos ne- 
buvimas. Tai yra dėmesio vertas santykis. Vienis yra sausas, 
abstraktus vienas; daiktų apibrėžtumas yra daug didesnis 
negu toks. Tad koks yra visiškai abstraktaus vienio santykis 
su konkrečia daiktų būtimi? Visuotinių apibrėžčių santykį su 
konkrečiomis egzistencijomis pitagorininkai išreiškė žodžiu 
,mégdziojimas" (uiunotę). Pitagorininkų filosofijoje mes su- 
siduriame su tokiu pat keblumu kaip ir Platono idėjų teori- 
joje. Idėja yra rūšis, jos priešprieša yra konkretybė; supran- 
tama, kita apibrėžtis yra konkretybės ir visuotinybės santy- 
kis, tai labai svarbus aspektas. Aristotelis"? priskiria Platonui 
terminą „dalyvavimas“ (uė9eE:<), kuris jį pradėjo vartoti vie- 
toj pitagorininkų „mėgdžiojimo“ termino. Mėgdžiojimas yra 
vaizdus, vaikiškas, primityvus terminas šiam santykiui api- 
būdinti, dalyvavimas, šiaip ar taip, yra apibrėžtesnis termi- 
nas. Tačiau Aristotelis pagrįstai teigia, kad abu terminai yra 
nepatenkinami; Platonas juo ne toliau vysto dalyką, o tik 
duoda jam kitokį pavadinimą; „tai tuščios 5nekos"!?. Még- 
džiojimas ir dalyvavimas yra viso labo skirtingi to paties 
santykio vardai; vardus duoti lengva, bet visai kas kita tą 
santykį suprasti. 

b. Toliau eina prieštara. Vienybė yra tapatumas, visuoti- 
nybė; antras dalykas yra dvejybe (802), skirtumas, ypatin- 

gybė. Šios apibrėžtys filosofijoje tebegalioja ir dabar; Pita- 
goras buvo pirmasis, kuris jas įsisąmonino. Pitagorininkai iš 
pat pradžių negalėjo apsiriboti vien tuo, kad 1, 2, 3 būtų 
įvardyti kaip pradas; jie turėjo prie to prijungti artimiausias 
kategorijas, artimiausias mąstymo apibrėžtis. Todėl jie ver- 
tina dvejybę kaip prieštarą. Koks yra šitos vienybės santy- 
kis su daugiu arba šitos lygybės sau pačiai santykis su kito- 
kia būtimi, - tai gali būti aiškinama įvairiai; ir pitagorinin- 
kai iš tikrųjų skirtingai apibūdino formas, kurias įgauna ši 
pirmoji prieštara. Antra vertus, du yra vieno priešybė. Aris- 
totelis^* nurodo, kaip pitagorininkai suvokė šitą vieno ir 
dviejų prieštarą. Tačiau skaičiaus elementai - vienybė ir dve- 
jybė - dar nėra skaičiai. „Pitagorininkai sakė, kad skaičiaus 
elementai yra tai, kas lygu, ir tai, kas nelygu“, šiuo atveju 
prieštaros forma yra veikiau aritmetinė, - „tai, kas nelygu, 
yra ribota“ (arba ribojimo pradas), „o tai, kas lygu, yra neri- 
bota“, mintys kaip netarpiškų skaičių elementai; „taigi vie- 
netas sudarytas iš jų abiejų, o po to iš jo kyla skaičius“, ka- 
dangi, pavyzdžiui, trys yra trys vienetai ir trys taip pat yra 
vienas. Taigi nors vienetas yra pradas, bet jis pats nėra skai- 
čius, t. y. joks apibrėžtas skaičius. Ir iš tikrųjų taip yra, nes 
skaičius yra z) vienybė ir 8) tam tikras skaičius; y) vienete 
abu šie momentai yra tas pat, taigi vienete tam tikras skai- 
čius yra tik negatyvia prasme. Vienetas yra lygu ir nelygu. 
Pitagorininkai sako: „Vienetas, pridėtas prie lygu, yra nely- 
gu" (2 + 1 = 3), „pridėtas prie nelygu, yra lygu” (3 + 1 = 
4); jis turi savybę padaryti lygu, taigi pats turi būti lygus"*. 
Taigi vienybėje pačioje savaime glūdi skirtingos apibrėžtys. 
Neribota (neapibrėžta) ir riba (apibrėžta) yra ne kas kita, o 
vienybės ir vieneto prieštaravimas. Vienetas yra absoliutus 
diskretumas, taigi yra grynai negatyvus, o vienybė yra ly- 
gybė su pačia savimi. 

Panagrinėkime absoliučiąją idėją pirmuoju išraiškos bū- 
du: prieštara yra neapibrėžta dvejybė (x6gtoctoc Sua). 
Movas arba ėvas dar nereiškia vieneto kaip tokio; taip pat ir 

duac - dvejeto kaip tokio. Tai tik tam tikra dyas, - dalyvau- 
dami joje atsiranda visi skaičiuojami skaičiai. Tiksliau Seks- 
tas'^ apibrėžia tai šitaip: „Vienybė, suprantama kaip jos ta- 
patumas su savimi, (xax' aUTOTNTA ėauTžę voouuévr, savai- 
me), „yra vienybė (uovac). Jeigu ji pati prideda save prie 
saves pačios kaip skirtingą“ (ėmiouvre9eios ėautTį xa9 
ėtrepotĄTa, abstraktus daugis), tai gaunama neapibrėžta 
dvejybė; nes nė vienas iš apibrėžtų arba šiaip apribotų skai- 
čių nėra šita dvejybė, tačiau visi jie pažįstami dalyvavimo 
joje dėka, kaip jau buvo pasakyta apie monas. Dėl to esti du 
daiktų pradai“, dievai: „pirmoji monada, kurios dalininkės 
yra visos skaičių monados, todėl jos ir yra monados, o taip 
pat neapibrėžta dyas, dėl kurios dalyvavimo visos apibrėž- 
tos dvejybės yra dvejybės“. Iš čia aiškėja, «) kad dvejybė 
kaip esmės momentas arba sąvoka taip pat yra visuotinė 
kaip ir vienybė, ir B) ju prieštaroje, kai ši mąstoma su kito- 
mis apibrėžtimis kaip forma ir materija, gali būti mąstoma 
arba vienybė, arba dvejybė; ir viena, ir kita rasime pitagori- 
ninku filosofijoje. ax. Vienybė yra lygybė sau pačiai, formos 
nebuvimas; o dvejybė yra nelygybė ir joje randasi susidve- 
jinimas arba forma. Apie dyas jie sako, kad dalyvavimo joje 
dėka viskas pasidaro apibrėžta, ribota; dėl to dvejybė yra 
apibrėžtumas, ribotumas, daugis. Tačiau kituose mokymuo- 
se aiškinama vėl kitaip. BB. Priešingai, jeigu formą mes įsi- 
vaizduosime paprastai - kad veikla yra absoliuti forma, tai 
vienybė bus forma, veikmė, tai, kas apibrėžia, o dvejybė bus 
daugio galimybė, nesantis daugis (taigi paprasta, skirtumų 
neturinti mintis), materija“?; ir tada dvejybė užims pirmo- 
sios vienybės vietą. Aristotelis sako, kad tai priklauso Plato- 
nui. Aristotelis? Platonui priskiria tai, kad jis neapibrėžtu 
dalyku padarė dyas, o monas - apibrėžtu; tačiau šiuo atveju 
turima galvoje ne tai, ką mes laikome riba, o tai, kas riboja. 
Taigi vienetas turi skirtingas reikšmes - vienybės (&retgov) 
ir subjektyvumo. Subjektyvumo, individualumo pradas, 
šiaip ar taip, yra aukštesnis už neapibrėžtą ir neribotą pra- 

da; o subjektas, vous, yra apibrėžiantis, yra forma. Taigi Pla- 
tonas neribotu, neapibrėžtu pradu, berods, padarė dvejybę; 
todėl pitagorininkai dyas vadina neapibrėžtąja dyas. 

Tolesnis prieštaros apibrėžimas, - šiuo požiūriu pitagori- 
ninkai nesutardavo tarp savęs, - išvirsta į netobulą katego- 
rijų užuomazgą. Apskritai prieštaravimo kaip absoliutumo 
esminio momento samprata kilo iš pitagorininkų. Jie anksti 
sudarė tam tikrą kategorijų lentelę, - vėliau tai padarė Aris- 
totelis (todėl pastarajam buvo priekaištaujama, kad jis iš pi- 
tagorininkų perėmęs savąsias mąstymo apibrėžtis); ši pita- 
gorininkų lentelė yra paprastųjų sąvokų tolesnis apibrėži- 
mas, nors ir atliktas nederamu būdu - joje sumaišytos 
vaizduotės ir sąvokos priešybės, pasigendama tolesnės de- 
dukcijos arba sistemiško išrutuliojimo. Aristotelis“? šitas api- 
brėžtis priskiria arba pačiam Pitagorui, arba Alkmeonui, ku- 
ris gyveno dar Pitagorui esant gyvam; „todėl arba jis paė- 
mes šitą lentelę iš pitagorininkų, arba šie iš jo." Pateikiama 
dešimt tokių priešybių porų (dešimt pitagorininkams taip 
pat yra reikšmingas skaičius), į kurias galima redukuoti vi- 
sus daiktus: 

1. Riba ir beribiškumas 
„Nelygu ir lygu 
„Vienybė ir daugybė 
„Dešinė ir kairė 
Vyriška ir moteriška 
„Nejudama ir judama 
„Tiesumas ir kreivumas 
. $viesa ir tamsa 
. Géris ir blogis 

10. Kvadratas ir lygiagretainis. 

Tai mėginimas toliau išplėtoti spekuliatyviosios filoso- 
fijos idėją joje pačioje, sąvokose. Tačiau, atrodo, šitas mé- 
ginimas taip ir liko a) suplaktas maišinys ir B) paprastas iš- 
skaičiavimas. Vis dėlto labai svarbu, kad iš pradžių tik su- 
renkamos į vieną vietą bendrosios mąstymo apibrėžtys 

(antai taip daro Aristotelis). Bet šitas rinkinys - dar tik pa- 
ti paprasčiausia prieštaros apibrėžčių pradžia, kuriai nebū- 
dinga nei tvarka, nei prasmė, ji panaši į indiškąjį pradų ir 
substancijų sąrašą. 

Toliau šias apibrėžtis plėtoja Sekstas. Jis pasisako prieš to- 
kią kategorijų ekspoziciją, kurią pateikia vėlesnieji pitago- 
rininkai. Tai labai geras, išsamus išdėstymas pitagorininkų 
apibrėžčių, kurios jau artimesnės minčiai. „Kad tie du pra- 
dai yra visa ko (xàv 610v) pradai — bendrosios apibrėžtys 
turi būti redukuotos į paprastąsias, skaičiais išreikštas api- 
brėžtis (vienybę ir dvejybę) - „pitagorininkai parodo įvairio- 
pai"! Šitą ekspoziciją Sekstas taip dėsto: iš pradžių pats da- 
lykas, paskui jo refleksija. 

Pirma. „Yra trys daiktų mąstymo būdai, pagrindiniai jų 
apibrėžimai (t&v ydp óvvov TA uév voeiTxt): pirmas - pagal 
skirtingumą, antras - pagal prieštarą, trečias pagal santykį". 
Tai jau išlavinta refleksija. Paskui šitos trys formos paaiški- 
namos. a. „Kas nagrinėjama vien skirtingumo požiūriu, tas 
nagrinėjama pats sau; tai yra subjektai, kurių kiekvienas 
santykiuoja tik su savimi: arklys, augalas, žemė, oras, van- 
duo, ugnis. Tai mąstoma atitrauktai (xxoA0c0;), nesiejant su 
kuo nors kitu“; tai tapatumo, savarankiškumo apibrėžtis. B. 
„Prieštaros požiūriu kas nors apibrėžiama tiesiog priešinant 
tai su kuo nors kitu, pavyzdžiui, gera ir bloga, teisinga ir ne- 
teisinga, šventa ir nešventa, rimtis ir judėjimas ir t. t. y. San- 
tykio požiūriu (xp0s Tt) objektas“ yra apibrėžiamas „pagal 
savo santykį su kuo nors kitu“ (TX xat& O; TpOS ĖTEpPOV 
oy£oty vooUueva), kur jis pats savo priešingume yra savaran- 
kiškas, „kaip dešinė ir kairė, aukštai ir žemai, dviguba ir pu- 
sė; viena suprantama tik remiantis kita, nes aš negaliu įsi- 
vaizduoti kairės, jei kartu neįsivaizduosiu ir dešinės“, tačiau 
abu jie yra savarankiški!*!. 

„Santykis skiriasi nuo prieštaros šiuo būdu. x. Prieštaro- 
je vieno dalyko atsiradimas yra kito dalyko išnykimas, ir at- 
virkščiai. Jeigu pašalinamas judėjimas, tai atsiranda rimtis, 

jeigu atimama sveikata, tai atsiranda liga, ir atvirkščiai ; tai 
reiškia, kad vienos priešybės kaip priešybės neigimas yra ki- 
tos priešybės teigimas. „Priešingai, santykyje abu dalykai at- 
siranda kartu ir išnyksta kartu. Jeigu pašalinama dešinė pu- 
sė, tai kartu pašalinama ir kairė“; jeigu yra viena, tai kartu 
yra ir kita. Dviguba yra kartu su tuo, kas yra dvigubo pusė; 
„jeigu panaikinama dviguba, tai sugriaunama ir pusė“. Tai, 
kas čia panaikinama, panaikinama ne tik kaip priešybė, bet 
ir kaip esamybė; tačiau būtis yra nepadalinta, ji indiferenti, 
ji yra pradas. B. „Antrasis skirtumas yra tas, kad tai, kas yra 
prieštaroje, neturi vidurio, pavyzdžiui, tarp ligos ir sveika- 
tos, gyvybės ir mirties“, blogio ir gėrio, „rimties ir judėjimo 
nėra trečio. Priešingai, kas yra santykyje, tas turi vidurį: tarp 
didelio ir mažo vidurys yra lygu, tarp per didelio ir per ma- 
žo vidurys yra pakankama"!*. Grynasis priešingumas per- 
eina į kitą priešingumą per nulį, o netarpiški kraštutinumai, 
priešingai, egzistuoja tam tikrame trėčia; grynojo priešingu- 
mo realumas yra viduryje, vienybėje, bet tada jie jau nebė- 
ra priešingumai. Šitas išdėstymas atskleidžia bendrąsias lo- 
gines apibrėžtis, kurios visada buvo ir yra nepaprastai svar- 
bios; tai dėmesys visiškai bendroms apibrėžtims, kurios yra 
visų vaizdinių, viso, kas yra, momentas. Nors šitų priešta- 
ravimų prigimtis čia dar nenagrinėjama, tačiau svarbu tai, 
kad jos jau įsisąmonintos. 

Antra. „Kadangi yra šitos trys giminės, subjektai ir sudve- 
jinta prieštara, tai virš kiekvienos iš jų turi būti giminė 
(çoÚtov ėnavo yčevos), kuri yra pirma, nes giminė yra pir- 
mesnė už rūšis“; giminė yra tai, kas vyrauja, kas bendra. 
„Jeigu pašalinama tai, kas bendra, tai pašalinama ir rūšis, bet 
jeigu pašalinama rūšis, tai giminė nepašalinama, nes rūšis 
priklauso nuo to, kas bendra (įotntai £& ėxeivou), o ne at- 
virkščiai. z) Aukščiausia gimine (tò &xavafsfrxóz, transcen- 
dens)“, bendriausiu dalyku arba esme „to, kas laikoma sa- 
vaime ir sau esama“ (subjektų, skirtingybių) „pitagorininkai 
paskelbė vienetą (tò šv)“. Tai yra ne kas kita, o į skaičius iš- 

verstos apibrėžtys. 8) „To, kas yra prieštaroje, sako jie, gimi- 
nė yra lygu ir nelygu (tò ioov xai tò &vtoov). Rimtis yra tai, 
kas lygu, nes ji negali didėti arba mažėti; bet judėjimas yra 
tai, kas nelygu. Kas yra pagal prigimtį, tas yra lygu sau ir 
kaip viršūnė negali intensyvéti (žxpótns Yap Tv AveniTaTos), 
tai, kas priešinga prigimčiai, yra nelygu, sveikata - lygu, li- 
ga - nelygu“. y) „Giminė to, kas yra indiferentiškame san- 
tykyje, yra perteklius ir trūkumas (omegoyr, xai EMeLpią), 
daugiau ir mažiau“; tai kiekybinis skirtumas, o pirma nuro- 
dytas (B) yra kokybinis skirtumas!9. 

Trečia. Prieštaros yra dvi. „Šitos trys giminės to, kas yra 
sau, prieštaroje ir santykyje, - turi pačios savo ruožtu pri- 
klausyti“ dar paprastesnėms, aukštesnėms „giminėms“ 
(mąstymo apibrėžtims). „Lygybė redukuoja save į vienybės 
apibrėžtį“; subjektų giminė čia yra tai, kas yra pats sau". O 
nelygybė yra perteklius arba trūkumas, ir šie abu priklauso 
neapibrėžtai dyas”; jie yra neapibrėžta prieštara, prieštara 
apskritai. Iš pradžių atrodo, kad tai yra du pradai, vienybė 
ir dvejybė; bet prieštara, daugybė yra paprasta; gryna veik- 
mė, negatyvumas, riba yra paprasta. Neapibrėžta dyas yra 
neapibrėžta prieštara, grynoji veikmė apskritai. „Taigi iš vi- 
sų šitų santykių išplaukia pirmoji vienybė ir neapibrėžta 
dvejybé". Pitagorininkai sakė mana, kad tai yra bendrieji 
daiktų būdai. „Iš jų pirmiausia randasi skaičiaus vienetas ir 
skaičiaus dvejetas; iš pirmojo monas — vienetas, iš monas ir 
neapibrėžtos dyas - dvejetas, nes du kartus vienas yra du“. 
Taip nustatomi 1, 2, 3 ir t. t. kaip priklausomi skaičiai. „Taip 
atsiranda kiti skaičiai, kai monas vis juda pirmyn (coU švoc 
dei TEpPLTATOUVTOS), o neapibrėžta dyas gimdo dvejetą“. Šis 
kokybinės prieštaros virtimas kiekybine yra neaiškus. „To- 
dėl iš šitų pradų monas yra veiklus pradas“, forma, kaip sa- 
kyta (p. 262), „o dyas yra pasyvi materija. Ir kaip iš jų atsi- 
randa skaičiai, taip iš jų atsiranda ir pasaulio sistema ir vis- 
kas, kas jame yra“!“. Situ apibrėžčių prigimtis - pereiti į ką 
nors, judinti save. Tai jau aukštesnio lygio refleksija - min- 

ties bendrosios apibrėžtys sujungiamos su 1, 2, 3 ir šie skai- 
čiai joms pajungiami, taigi bendroji giminė paverčiama pir- 
miniu dalyku. 

Prieš pradėdamas toliau kalbėti apie šių skaičių seką, tu- 
riu pasakyti, kad, sprendžiant iš to, kaip jie čia pateikti, jie 
+ yra grynosios sąvokos: vienybė, dvejybė ir iš vieneto ky- 
lanti priešybė kaip riba, neapibrėžta dvejybė, taigi jie yra 
visuotinybė; tokie skaičiai yra esmiški tik dėl santykio su 
priešingybe arba juose yra apibrėžtis kaip tai, kas esmiš- 
ka. Jei skaičius imsime kaip skaičius, tai trys bus tik trys; 
bet čia esama galimybės arba pasilikti prie šitos apibrėžties, 
arba eiti toliau. Vienybė ir dyas yra pats vienetas; nes dyas 
kaip dvejybė, daugis yra paprasta. Taigi mes matome a) di- 
ferencinę arba kokybinę prieštarą, monas (dvilytiškumas) 
yra supriešinta pati savyje ir su dvejybe; vienybė ir gryna- 
sis daugis yra absoliuti prieštara, kurioje viena pusė, įveik- 
dama kitą pusę, įgyja savo esmę; 8) kiekybinė prieštara, ku- 
ri yra patvarus indiferentumas; y) ax) iš čia kylančią indi- 
vidualią vienybę, subjektą, BB) jo visuotinę vienybę. 
Kiekybiniam skirtumui priklauso daugybė indiferenčių ar- 
ba sau esančių daiktų; jų grynoji apibrėžtis arba apibrėžta 
esmė yra skaičius. Esminis neorganinių daiktų apibrėžtu- 
mas yra jų specifinis sunkis; augalai, gyvūnai įgyja papras- 
tą apibrėžtumą skaičiais. Absoliučiai paprasta esmė susi- 
dvejina į vienybę ir daugį, į diferencinę prieštarą, kuri tuo 
pat metu turi būtį, o kaip grynasis skirtumas yra negaty- 
vumas; jos sugrįžimas į save taip pat yra abiejų pusių vie- 
nybé - negatyvios vienybės, arba individualaus subjekto, 
ir visuotinybės, arba pozityvumo. 

Tai iš tikrųjų yra gryna spekuliatyvioji absoliučiosios es- 
mės idėja, kuri yra šitas judėjimas; Platono filosofijoje idėja 
irgi yra ne kitokia. Spekuliatyvumas čia pasirodo kaip spe- 
kuliatyvus. Tas, kuris nežino, kas yra spekuliatyvu, nesu- 
pranta, kad tokių paprastų sąvokų apibūdinimu išsakoma 
absoliučioji esmė. Vienas, daug, lygu, nelygu, daugiau, ma- 


267 


GRAIKŲ FILOSOFIJA 


žiau yra banalūs, tušti, sausi momentai. To, kad jų santy- 
kiuose glūdi absoliučioji esmė, gamtos ir dvasios pasaulio or- 
ganizacija, nemato tas, kuris, pripratęs prie vaizdinių, nuo 
juslinės esmės nesugrįžta prie minties; toks žmogus negali 
suprasti, kad taip išreiškiamas Dievas spekuliatyvia prasme, 
kad didingiausi dalykai nusakomi šiais paprastais žodžiais, 
kad giliausi dalykai išreiškiami gerai žinomais, paviršiuje 
esančiais ir aiškiai matomais žodžiais, kad turtingiausi da- 
lykai apibūdinami šitomis skurdžiomis abstrakcijomis. 

Visų pirma paprastos realybės priešybė, apskritai gimi- 
nė, visos realybės visuotinybė yra kaip tik šitas susidvejini- 
mas, šita konstrukcija, paprastosios esmės daugis, jos prieš- 
tara ir tvermė -- kiekybinis skirtumas. Taigi šita idėja turi re- 
alybe pati savyje; ji yra esminė, paprastoji realybės sąvoka - 
pakilimas į mintį, bet ne kaip bėgimas nuo realumo, o kaip 
pats save per savo esmę išreiškiantis realumas. Mes čia ma- 
tome protą, kuris išreiškia savo esmę; ir absoliučioji realybė 
yra netarpiškai pati vienybė. 

Apie šitą realybę pirmiausia pasakytina, kad tiems, kurie 
mąsto nespekuliatyviai, pasidaro dar sunkiau, kitaip sakant: 
koks yra šitos realybės santykis su paprasta realybe? Su ja 
atsitiko tas pat, kaip ir su Platono idėjomis, kurios šitiem 
skaičiams arba, tiksliau, grynosioms sąvokoms yra visiškai 
artimos. Taigi iškyla kitas klausimas: „Kur yra tie skaičiai? Ar 
jie, erdvės atskirti, gyvena idėjų danguje? Jie nėra netarpiš- 
kai patys daiktai, nes daiktai, substancija yra kažkas kita ne- 
gu skaičius; kūnas visai nepanašus į skaičių.“ Pitagorininkai 
x) visai nemanė, kad skaičiai yra tai, kas paprastai vadina- 
ma pirmavaizdžiais!“, tarsi daiktų idėjos, dėsniai ir santy- 
kiai būtų kuriančiame samprotyje kaip sąmonės mintys, idė- 
jos Dievo prote, kurios yra atskirtos nuo daiktų, kaip kad 
menininko mintys yra atskirtos nuo jo kūrinio; B) juoba jie 
nemanė, kad skaičiai yra mintys mūsų sąmonėje, tai, kas 
subjektyvu, kas yra tik mūsų mintyje, nes mes daiktų savy- 
bėms paaiškinti pateikiame absoliučiai priešingus pagrin- 

dus. Pitagorininkams skaičiai yra apibrėžta reali esamybės 
substancija, taigi bet kurios esamybės būtis iš esmės yra a) 
būti vienetu, 8) turėti savyje monas ir dyas bei jų prieštarą ir 
santykį; toks yra kiekvienas daiktas, ir kaip tik jo būtis yra 
tokia, kad jis toks yra. 

Aristotelis! aiškiai sako, jog „pitagorininkams būdinga 
tai, kad pagal juos riba, beribis ir vienis nėra skirtingos sti- 
chijos“, iš kurių atsiranda, kyla ir į kurias sugrįžta daiktai, 
pitagorininkai jiems nesuteikia kitos realybės negu daik- 
tams, tokiems „kaip ugnis ir t. t., o tokius dalykus kaip beri- 
bis, vienis traktuoja kaip substanciją pačių daiktų, apie ku- 
riuos jie sprendžia (prádizieren); ir skaičius yra visa ko es- 
mé". „Jie ne atskyrė skaičius nuo daiktų, o laikė juos pačiais 
daiktais"!*". „Skaičius yra daiktų pradas (dpy7x) ir materija 
(047), taip pat ir jų savybės bei galios“!“, taigi skaičius yra 
mintis, substancija arba daiktas, esantis minties esmėje. 

Šitos abstrakčios apibrėžtys vėliau buvo konkrečiau api- 
brėžtos; daugiausia tai padarė vėlesnieji filosofai Jamblichas, 
Porfirijas, Nikomachas savo spekuliacijose apie Dievą, sukū- 
rę religinių vaizdinių (aritmetinė teologumena). Jie stengė- 
si sutaurinti tautinę religiją ir įdėjo į ją tokias minties api- 
brėžtis. Monas jie suprato ne kitaip kaip Dievą. Jie vadino ją 
Dievu, dvasia, hermafroditu (kuriame glūdi abi apibrėžtys, 
be to, ir lygu, ir nelygu), taip pat substancija, protu, chaosu 
(nes jis yra neapibrėžtas), Tartaru, Jupiteriu, forma. O dyas 
jie vadino šiais vardais - materija, pradas to, kas nelygu, vai- 
das, gimdantysis, Izidė ir t. t. 

c. Trejybę (totas) pitagorininkai laikė labai svarbiu skai- 
čiumi, kuriame monas įgyja realumą ir išbaigtumą. Monas 
juda pirmyn per dyas ir, vėl susijungusi į vienybę su šituo 
neapibrėžtu daugiu, ji tampa trias, trejybe. Vienybė ir dau- 
gis glūdi trejybėje blogiausiu - išorinio sudėjimo - būdu. 
Kad ir kaip abstrakčiai trejybė būtų suprantama, vis dėlto 
ji yra labai svarbi apibrėžtis. Trejybė pitagorininkams yra 
apskritai pirmoji tobulybė. Aristotelis apie ja sako!**: „Kū- 

nas neturi jokio kito dydžio, tik trejetą“ (t. y. jis neturi kito 
matmens, kokybiškai būtino dydžio, nes yra apibrėžtas tri- 
mis matmenimis); „todėl pitagorininkai sako, kad visata ir 
visi daiktai yra apibrėžti trejybės“ (turi absoliučią formą, tò 
nüv xal tà TAVTA toic TtTptotv óptocat). „Juk pabaiga, vi- 
durys ir pradžia sudaro visumos skaičių; ir tas skaičius yra 
trias”. Visa suvesti į trejybę yra paviršutiniška, kaip ir nau- 
josios gamtos filosofijos schemos. „Todėl mes, pasiskolinę 
šitą apibrėžtį iš gamtos, naudojame ją ir kulte“, garbinda- 
mi dievus; mes tikime, kad iš tikrųjų kreipiamės į dievus 
tik tada, kai juos maldoje tris kartus pašloviname. „Apie du 
mes sakome „abu“, o ne „visi“ (xdvtac Š où Aėyouev); ir 
tik apie tris mes sakome „visi“. Kas apibrėžiama trejetu, yra 
visuma“ (arba visa, ràv). Tai yra pirmoji visybė. „Kas dali- 
jama trejopu būdu, yra padalyta visiškai (xpo; dė Šv ótat- 
petòv, navt Ótatpecxóv), o vienas dalijamas tik vienu mat- 
meniu“ (abstraktus tapatumas), „du dalijami tik dviem 
matmenimis“ (tai yra tik prieštara), „o šiuo atveju dalijama 
visais“. Arba tai, kas tobula, yra trejybė: kas tolydu, yra ly- 
gu sau pačiam; nelygu yra dalu, tame, kas nelygu, glūdi 
priešybė; iš čia kyla vienybė, šitų skirtumų visybė, ir toks 
yra skaičius apskritai; bet visa tai veiksminga yra trejybė- 
je. Trias yra gili forma. 

Todėl suprantama, kodėl krikščionys šitoje trejybėje ieš- 
kojo ir surado savo Šventąją Trejybę. Paviršutiniškas požiū- 
ris krikščionims prikaišiojo - esą šita trejybė, kuri buvo Ži- 
noma jau senovėje, tai proto galimybes viršijanti paslaptis; 
ji esanti tai per aukšta, tai perdėm neskoninga; ir dėl šios ar- 
ba anos priežasties krikščionys jos nenorį padaryti supran- 
tamesnės protui. Jeigu šioje trejybėje yra tam tikra prasmė, 
mes ją turime suprasti. Būtų labai blogai, jei nebūtų jokios 
prasmės tame, kas du tūkstantmečius buvo pats švenčiau- 
sias krikščionių vaizdinys; būtų blogai, jei šis vaizdinys bū- 
tų per daug šventas, kad jį būtų galima nužeminti iki supra- 
timo, ir jeigu jis būtų jau visiškai pasenęs, kad net nepritik- 

tų norėti jame ieškoti kokios nors prasmės. Beje, gali būti 
kalbama tik apie šios Trejybės sąvoką, o ne apie Tėvo, Sū- 
naus vaizdinius, nes prigimtiniai santykiai mūsų nedomina. 

Kas yra šita trejybė, visiškai aiškiai apibrėžė Aristotelis; 
tai, kas tobula, arba tai, kas realu, trejybėje turi pradžią, vi- 
durį ir pabaigą. Pradas yra paprasta; vidurys - to prado vir- 
timas kitu (dyas, priešybė); pabaiga, vienybė (dvasia) yra 
prado kitabūčio sugrįžimas į šitą vienybę. Taigi kiekvienas 
daiktas yra a) būtis, paprasta; B) skirtingumas, įvairovė; y) 
abiejų vienybė, vienybė jos kitabūtyje. Atimkime iš daikto 
jo trejybę, ir mes jį sunaikinsime, padarysime iš jo mintinį 
daiktą, paversime jį abstrakcija. 

d. Po trejeto eina ketvertas, tetras. Pitagorininkai ketver- 
tą aukštai vertino, nes jis yra trejetas, tačiau išplėtotas tre- 
jetas. Tai, kad tetras yra toks trejeto išbaigtumas, yra akivaiz- 
du; jame slypi užuomina į keturis elementus, fizinius ir che- 
minius, keturias pasaulio šalis (apskritai gamtoje skaičius 
keturi sutinkamas labai dažnai); ir dabar jis tebėra svarbus. 
Tetras kaip skaičius yra dyas išbaigtumas, pastarosios sugriZ- 
tanti į save vienybė, dyas, prieštaros, gaminys, kuris pakelia 
save laipsniu ir įgyja lygybę su savimi. Dvejybė, kuri elgia- 
si taip, kad tik pati yra savęs pačios apibrėžtis, dvejybė, 
esanti lygybėje pati su savimi (t. y. padauginta pati iš savęs), 
esanti vienybėje pati su savimi, yra ketverybė, dviejų kvad- 
ratas. Trias atžvilgiu - tetras glūdi trejybėje. Trias yra a) vie- 
nybė, B) kitabūtis ir y) jų vienybė. Tai, kas kita, negatyvu, 
taškas, riba, gali būti laikoma tik vienu momentu; tačiau jo 
realybė yra du, nes skirtumas, jo teigimas, yra du, tai, kas 
sudvigubinta. Trejetas yra monas ir dviejų skirtybių vieny- 
bė; jeigu juos skaičiuosime, tai bus jau keturi. Taigi ketver- 
tas yra trejybėje. 

Apibrėžčiau tetras suvokiama kaip tetraktys, kaip veiks- 
mingas, veiklus ketvertas (nuo téttapa, šyo); šis skaičius 
po to vélyviesiems pitagorininkams tapo Zymiausiuoju 
skaičiumi. Iš Empedoklio, kuris iš pradžių buvo pitagori- 

ninkas, poemos fragmento matyti, kaip aukštai buvo ver- 
tinama ši tetraktys"?: 


...Jei padarysi šitai — 

Dieviškosios dorybės taku tu pasuksi; 

Prisiekiu tau tuo"!, kurs dvasiai mūs davė tetraktys, 
Joj glūdi gamtos amžinosios šaknis ir šaltinis. 


e. Nuo čia pitagorininkai iškart pereina prie dešimties, 
tam tikros kitos šios tetras formos. Kaip kad ketvertas yra iš- 
baigtas trejetas, taip savo ruožtu šitas ketvertas, išbaigtas ir 
išplėtotas tokiu būdu, kad visi jo momentai laikomi realio- 
mis skirtybėmis, o kiekvienas momentas - visu skaičiumi 
(kiekvienas yra tik vienas), yra dekas, dešimt, realioji tetras. 
„Tetraktys vadinamas tas išbaigtumas, kuris glūdi keturiuo- 
se pirmuosiuose skaičiuose; 1 + 2 + 3 + 4 = 10". Tačiau re- 
alybė, iš kurios imamos apibrėžtys, čia yra tik išoriška, pa- 
viršutiniška skaičiaus realybė, o ne sąvoka. Ketverte yra tik 
keturios vienybės; didi mintis laikyti jas ne tik vienetais. 
„Nes jis kaip skaičius vėl yra labiausiai išbaigtas“. Tetraktys 
yra ne tik skaičius - ji yra idėja. „Kai mes prieiname prie de- 
šimties, vėl ją laikome vienybe ir pradedame iš pradžių. Tai 
reiškia, kad pačioje tetraktys slypi amžinosios gamtos šalti- 
nis ir šaknys, nes ji yra visatos, viso, kas dvasiška ir kūniš- 
ka, logas“"*. Proklas, vėlyvasis autorius, pateikia pitagori- 
ninku himną: „Dieviškasis skaičius eina tolyn“ (npóstot, ne- 
oLTATELTAL), 


Kol iš nekalto, nesuteršto vieneto kilęs, 
Nepasieks jis ketverto dieviško, kurs sukuria 
Motiną šventą, ribas tvirtas nubrėžiančią 
Viskam, ir vardas jos - dešimt.!2 


Tolesnė skaičių seka neverta dėmesio. Tai, ką mes randa- 
me pasakyta apie kitus skaičius, yra daug neapibrėžčiau, ir 

sąvoka juose išskysta. Penki yra paskutinis skaičius, kuria- 
me dar gali glūdėti tam tikra mintis, bet nuo šešių jau pra- 
sideda vien tik savavališkos apibrėžtys. 

2. Šitą paprastą idėją ir paprastąją realybę joje būtina to- 
liau išvystyti, kad būtų pereita prie sudėtingesnės ir labiau 
išskleistos realybės. Ką padarė pitagorininkai, kad nuo abst- 
rakčių loginių apibrėžčių pereitų prie formų, reiškiančių 
konkretų skaičių taikymą? Erdvės ir muzikos srityje pitago- 
rininkų pateikiamos konkrečių objektų apibrėžtys skaičiais 
dar artimai susijusios su dalyku; bet kai jie pereina prie kon- 
kretesnių gamtos ir dvasios objektų, tos apibrėžtys pasida- 
ro formalios ir tuščios. 

a. Pavyzdį, kaip pitagorininkai „iš skaičių konstruoja pa- 
saulio organizmą“, pateikia Sekstas"*, remdamasis erdvės 
santykiais; šiuo atveju, šiaip ar taip, remiamasi šitais idea- 
liais pradais. Erdvei lengvai pritaikomos abstrakčios api- 
brėžtys, ir skaičiai iš tikrųjų yra tokios išbaigtos erdvės api- 
brėžtys. Jeigu mes, apibrėždami erdvę, pradėsime nuo taš- 
ko kaip pirmojo tuštumos neigimo, tai „taškas atitinka 
vienybę, jis yra tai, kas nedaloma (a8tatpetov), ir yra linijų 
pradas, kaip kad vienybė yra skaičių pradas. Taško santy- 
kis su savimi yra monas, o liniją išreiškia dyas; juk abu su- 
vokiami perėjimo dėka (xata petaßaocıv vostcat), nes lini- 
ja yra grynasis dviejų taškų santykis ir neturi pločio. Plokš- 
tuma kyla iš trejybės. O patvari figūra, kūnas, priskiriamas 
ketvertui (vece25) ir jame esama trijų matmenų. Kiti sako, 
kad kūnas susideda (cuvtoxac9a«) iš vieno taško“ (t. y. jo 
esmė esanti vienas taškas); „judantis taškas sudaro liniją, 
judanti linija - plokštumą, o judanti plokštuma - kūną. 
Pastarieji pitagorininkai skiriasi nuo pirmųjų tuo, kad anie 
skaičius pirmiausia kildino iš monas ir neapibrėžtos dyas, po 
to iš skaičių - ir taškus, ir linijas, ir plokštumas, ir kūniš- 
kas figūras; o pastarieji iš vieno taško pastato visa kita“. 
Vieni skirtumą teigia esant prieštara, suponuota forma kaip 
dvejybė; kiti teigia formą esant veikla. „Taigi kūniškumo 

kūrimui vadovauja skaičiai (Ą7yo0vuėvov t&v &gr9uov), o iš 
šių susidaro apibrėžti kūnai, vanduo, oras, ugnis ir apskri- 
tai visa visata, apie kurią jie sako, kad ji sukurta pagal har- 
monija (8totxeto9at); šita harmonija savo ruožtu glūdi tik 
skaičių santykiuose, kurie konstituoja įvairius absoliučios 
harmonijos sąskambius“ (£v otc oi AóYot etot tv GUoTA- 
tUXOV tfjg TEAECou àppovtac cup qQovtày). 

Būtina pažymėti, kad perėjimas nuo taško į tikrą erdvę 
(realią erdvę, nes linijos, plokštumos yra tik momentai, abst- 
rakcijos) turi ir erdvės pripildymo reikšmę. Juk vienetas yra 
esmė, substancija, materija!^; todėl lieka tik erdvės ir pripil- 
dytos erdvės skirtumas. Pati konstrukcija išsiskleidžia pa- 
prastai; tai yra judėjimas arba santykis. Linijos sąvoka yra 
grynas taško santykis; taškas yra grynas vienetas, o viene- 
tas kaip gryna veikla yra grynas santykis - linija. Tas pat pa- 
sakytina apie plokštumą, kuri yra linijos santykis, jos pačios 
savęs dauginimas, gaminimas, veikli būtis, kontinuumas, vi- 
suotinybė. Tas pat yra ir kūniška erdvė. Ji išvystyta greičiau 
kaip veikmė - kaip judėjimas arba išorinis konstravimas. Tai 
dar yra gerai; tuo tarpu perėjimas nuo erdvės pripildymo 
apskritai prie jos apibrėžto pripildymo - tai vanduo, žemė 
ir t. t., — jau yra kitas ir daug sunkesnis dalykas. Galima sa- 
kyti, kad šito perėjimo pitagorininkai neatliko, - pati visata 
jiems tėra ši spekuliatyvi paprasta forma, kuri turi būti pa- 
vaizduota kaip tam tikra skaičių santykių sistema. Taigi fi- 
zinis pasaulis čia dar nėra apibrėžtas. 

b. Kitas skaičių apibrėžčių kaip esmiško dalyko pritaiky- 
mas ir parodymas yra muzikinių garsų santykiai; tai sritis, ku- 
rioje skaičiai yra labiausiai apibrėžiantis veiksnys. Joje skir- 
tumai matyti kaip skirtingi skaičių santykiai, ir šis muzikos 
apibrėžimo būdas yra vienintelis. Vienų tonų santykis su ki- 
tais pagrįstas kiekybiniais skirtumais, - vieni jų gali sukurti 
harmoniją, o kiti sukuria disharmoniją. Todėl pitagorininkai 
traktavo muziką kaip dalyką, turintį psichologinį ir pedago- 
ginį poveikj"5. Pitagoras buvo pirmasis, kuris įžvelgė, kad 

muzikinių garsų santykiai, šitie girdimi skirtumai, gali būti 
matematiškai apibrėžti, kad mūsų girdimi sąskambiai ir di- 
sonansai yra matematinis palyginimas. Subjektyvų, tiesiog 
klausos teikiamą pojūtį Pitagoras atidavė įvertinti sampro- 
čiui ir griežta apibrėžtimi jį jam pajungė. Pitagorui priski- 
riamas pagrindinių harmonijos tonų, kurie paremti papras- 
tais skaičių santykiais, atradimas. Pasakojama"?, kad Pitago- 
ras kartą ėjo pro kalvę ir atkreipė dėmesį į smūgius, kurie 
aidėjo kaip tam tikra dermė. Tada jis palygino kūjų, kurių 
smūgiai buvo girdėti kaip tam tikras sąskambis, svorių san- 
tykį ir juo remdamasis matematiškai apibrėžė tonų santykį; 
galiausiai jis šias išvadas panaudojo darydamas bandymus 
su stygomis. Iš pradžių jis nustatė tris santykius, kuriuos pa- 
vadino diapason, diapente ir diatessaron. Yra žinoma, kad to- 
nas, kuris išgaunamas tam tikra styga (arba tuo, kas į ją pa- 
našu, - oro stulpu pučiamųjų instrumentų vamzdyje), pri- 
klauso nuo trijų sąlygų - nuo stygos ilgio, storio ir įtempimo 
laipsnio. Jeigu turime dvi vienodo ilgio ir storio stygas, tai 
dėl skirtingo įtempimo jos ir skambės skirtingai. Taip mes 
lyginame tik stygų įtempimą; jis gali būti išmatuojamas svo- 
riais, kurie pakabinami ant stygų ir jas įtempia. Pitagoras at- 
rado, kad, jeigu ant vienos stygos bus pakabinta dvylikos 
svarų svoris, o ant kitos - šešių (Aóyos Atzhaotos, 1:2), tai jo- 
mis bus išgaunamas oktavos (8t& zao6v) sąskambis; jeigu 
santykis bus 8:12 arba 2:3 (4605 žuvolos), tai skambės kvin- 
ta (Šit TėvTe), o jeigu santykis bus 9:12 arba 3:4 (Aóyos 
ènitpitoç), tai bus kvarta (òta teooapwv)'™®. Skirtingas vir- 
pesių skaičius per vienodą laiko tarpą nulemia tono aukštį 
ir žemumą; jei stygų storis ir ilgis vienodi, tai šis skaičius ati- 
tinka svorių santykį. Esant pirmajam stygų įtempimo san- 
tykiui, stipriau įtemptos stygos virpesių skaičius yra du kar- 
tus didesnis negu kitos stygos virpesių skaičius; esant ant- 
rajam santykiui, trys vienos stygos virpesiai atitiks du kitos 
stygos virpesius ir t. t. Šiuo atveju skaičius yra tas tikrasis 
dalykas, kuris apibrėžia skirtumą. Tonas yra tik tam tikras 

virpėjimas, tam tikras judėjimas. Nors esama ir kokybinių 
skirtumų, pavyzdžiui, skiriasi metalinių ir iš žarnų susuktų 
stygų tonas, žmogaus balsas ir pučiamųjų instrumentų gar- 
sas, tačiau tikrasis vieno instrumento tonų muzikinis tarpu- 
savio santykis yra tai, kuo grindžiama harmonija - tam tik- 
ras skaičių santykis. Tonas yra ne kas kita, o tam tikro kūno 
virpėjimas, kuris apibrėžiamas erdve ir laiku; čia negali bū- 
ti jokios kitos skirtumų apibrėžties, tik skaičius - virpesių 
kiekis per tam tikrą laiką. Niekur kitur apibrėžimas skaičiais 
netinka taip, kaip čia. 

Tuo remdamiesi, pitagorininkai toliau plėtojo muzikos te- 
oriją, bet mes į ją nesigilinsime. Apriorinis judėjimo būtiny- 
bės ir plėtros dėsnis skaičių santykiuose yra tai, kas skendi 
visiškoje tamsoje, kurioje gali klaidžioti tamsūs protai, ka- 
dangi čia nuolatos tai išnyra, tai vėl pradingsta sąvokų užuo- 
minos ir paviršutiniškos analogijos. 

O jeigu kalbėsime apie visatos kaip skaičių sistemos to- 
lesnį formavimą, tai čia labai gerai matyti, kokia didelė bu- 
vo vėlyvųjų pitagorininkų minčių painiava ir drumstumas. 
Sunku net apsakyti, kaip jie vargo ir mėgindami išreikšti 
filosofines mintis skaičių sistema, ir siekdami suprasti tas 
išraiškas, kurias perėmė iš kitų, ir priskirdami visam tam 
visokias, kokios tik įmanomos, prasmes; jie užsiėmė bana- 
liais ir lėkštais santykiais, kurie tokie lieka, kai iš jų pašali- 
nama sąvoka. Bet iš senųjų pitagorininkų apie tai sužino- 
me tik pagrindinius dalykus. Platonas mums pateikia tam 
tikrą mėginimą įsivaizduoti visatą kaip skaičių sistemą; bet 
Ciceronas ir dar ankstesni šaltiniai šiuos skaičius visada va- 
dina platoniškaisiais, ir neatrodo, kad jie būtų priskiriami 
pitagorininkams. Taigi apie tai kalbėsime vėliau. Jau Cice- 
rono laikais buvo įprasta apie tokius skaičius kalbėti kaip 
apie tamsų dalyką; ir čia nedaug kas yra sena. 

c. Be to, pitagorininkai iš skaičių konstravo regimosios vi- 
satos dangaus kūnus. Kadangi toliau būtina pereiti prie kon- 
kretesnių dalykų, tai iškart paaiškėja, kokios skurdžios ir 

abstrakčios yra skaičiais pagrįstos apibrėžtys. Aristotelio!? 
žodžiais: „Kadangi jie skaičius apibrėžė kaip visos gamtos 
pradus, tai su skaičiais ir jų santykiais susiejo (cuv&yovcec) 
dangaus ir visos gamtos (npòs tz» 6Xxv ótxxóourot) api- 
brėžtis ir dalis. O jei kur nors kas nors ne visai atitikdavo, 
tai jie siekė šitą trūkumą papildyti“ kitu būdu, „kad toks ati- 
tikimas būtų pasiektas. Pavyzdžiui, kadangi dešimtis jiems 
atrodė tai, kas tobula, kas apima visą skaičių prigimtį, tai jie 
sakė, kad ir danguje turi būti dešimt judančių sferų (ta 
pepoueva); o kadangi jų matomos tik devynios, tai jie išgal- 
vojo dešimtą, Antižemę (Tv avtiy9ova)“. Šitos devynios sfe- 
ros - tai tuo metu žinomos penkios (septynios) planetos: 
Merkurijus, Venera, Marsas, Jupiteris, Saturnas, taip pat Sau- 
lė, Mėnulis; be to, Žemė ir Paukščių takas (žvaigždynai). Tai- 
gi dešimtoji sfera yra Antižemė, apie kurią mes negalime pa- 
sakyti, ar pitagorininkai ją suprato kaip kitą Žemės pusę, ar 
kaip visiškai kitą Žemės kūną. 

Apie tikslesnį šitų sferų fizikinį apibūdinimą Aristote- 
lis? pateikia žinių: „Viduryje pitagorininkai dėjo ugnį, o 
Žemę jie laikė žvaigžde, kuri sukasi ratu apie šitą centrinį 
kūną ; pastarasis yra tam tikra sfera ir kaip tobuliausia iš 
figūrų atitinka apvalų skaičių dešimt. „Be to, jie tarė esant 
kitą Žemę, esančią priešais šią Žemę“. Tai atitinka mūsų 
vaizdinius, nes čia esama tam tikro panašumo su mūsų 
Saulės sistema. Tačiau minėtosios ugnies jie nelaikė Saule. 
Pasak Aristotelio, jie žiūrėjo „ne juslių teikiamos regimy- 
bės, o priežasčių“; kaip kad ir mes iš priežasčių sprendžia- 
me apie juslinį reiškinį. Dar ir pas mus tai įprasta pateikti 
kaip pirmąjį pavyzdį, kad daiktai savaime yra kitokie, ne- 
gu jie atrodo. „Šitą ugnį, kuri yra viduryje, jie vadino 
Dzeuso sargyba“. „Šitos dešimt sferų, kaip ir visa, kas ju- 
da, sukelia garsą; bet kiekviena sfera aidi skirtingai, destis 
koks jos dydis ir greitis. Pastarasis yra apibrėžtas skirtingų 
atstumų, kurie harmoningai santykiauja vienas su kitu pa- 
gal muzikinius intervalus; iš čia kyla save judinančių sfe- 

rų (pasaulio) harmoningas balsas (muzika), harmoningas 
pasaulio choras!?!. 

Mes turime pripažinti šitos idėjos, kurioje slypi būtiny- 
bė, didingumą. Pagal šitą idėją dangaus sferų sistema yra 
sistema, kurioje viskas yra apibrėžta skaičių santykiais, - šie 
tarpusavyje yra būtini ir turi būti suvokti kaip būtinybė; tai 
tokia santykių sistema, kuri taip pat ir girdimų garsų srity- 
je, muzikoje turi būti pagrindas ir esmė. Joje sutraukta pa- 
saulio sandaros - Saulės sistemos — mintis; tik ši sistema 
mums atrodo protinga, o kitos žvaigždės šiuo atžvilgiu ne- 
turi jokios vertės. Kad sferos dainuoja, kad jų judesiai yra 
garsai, mūsų protui gali atrodyti taip pat artima, kaip ir Sau- 
lės rimtis bei Žemės judėjimas, nors juslės ir sako ką kita; 
mes negirdime tų garsų, bet mes nematome ir to judėjimo. 
Tiesioginis prieštaravimas, kad mes šitose erdvėse girdime 
tik visuotinę tylą, nes negirdime sferų choro, - šis priešta- 
ravimas nėra stiprus; bet sunkiau nurodyti priežastį, kodėl 
mes negirdime šitos muzikos. Pitagorininkai sako, kad mes 
jos negirdime, nes patys joje gyvename, nes ši muzika pri- 
klauso mūsų substancijai, yra tapati su mumis ir neiškyla 
mums kaip kažkas kita; mes esame pačiame šitame judėji- 
me. Šitas judėjimas netampa muzikiniu tonu, nes? dangaus 
kūnai nėra susiję vienas su kitu kaip kūnai, nes grynoji erd- 
vė ir laikas (judėjimo momentai) pakyla iki nuosavo, ne iš 
išorės gauto balso tik gyvuose kūnuose, o judėjimas pasie- 
kia šitą pastovų nuosavą individualumą tik tikruose gyvū- 
nuose, tuo tarpu muzikiniam tonui išgauti būtina, kad kū- 
nas būtų paliestas iš išorės, kad jam būtų suduota, kad jis 
būtų trinamas, ir tada ūmi individualybė, sunaikinusi ypa- 
tingybę, suskamba nuosavoje kūno individualybėje kaip 
lankstumas; tačiau dangaus kūnai vienas kito atžvilgiu yra 
laisvi, ir jų judėjimas yra visuotinis, neindividualus, laisvas. 

Sferų muzika yra didis vaizduotės kūrinys, bet ne jis 
mus iš tikrųjų domina, todėl palikime jį ramybėje. Tačiau 
idėja pavaizduoti judėjimą kaip saiką, kaip būtiną skaičių 

ir skaičių santykių sistemą, - ši idėja yra būtina. Juk skir- 
tumas, santykis joje apibrėžti tik kaip skaičius, kaip dydis; 
ir tai yra egzistencijos būdas, nes apibrėžtys esti šiame ide- 
aliame laiko ir erdvės elemente. Protinga yra mintis, kad 
šitų apibrėžčių santykiai yra būtini ir harmoningi; bet šiuo 
atžvilgiu dar ir dabar nenueita toliau negu Pitagoro moks- 
las. Mes iš Keplerio sužinojome dėsnius, ekscentriškumą, 
atstumo ir apsisukimo laiko tarpusavio santykį; tačiau ma- 
tematika iki šiol negali nurodyti to pagrindo ir dėsnio, tos 
harmonijos, kuri apibrėžia šiuos atstumus. Mes žinome 
tikslius empirinius skaičius; tačiau viskas čia atrodo atsitik- 
tina, o ne būtina. Mes žinome apytikrį atstumų taisyklin- 
gumą ir teisingai numatėme, kad tarp Marso ir Jupiterio 
dar turi būti planetų, ir vėliau ten buvo atrastos Cerera, 
Vesta, Paladė ir t. t.; bet nuoseklios eilės, kurioje būtų gali- 
ma įžvelgti protą ir samprotį, šiuose atstumuose astrono- 
mija dar nesurado. Ji veikiau su panieka žvelgia į pastan- 
gas taisyklingai pavaizduoti tokią eilę; bet apskritai tai la- 
bai svarbus dalykas, kurio nereikėtų atsisakyti. 

d. Pitagorininkai savo pradą taikė taip pat ir sielai ir dva- 
siškumą apibrėžė kaip skaičių. Aristotelis! toliau pasakoja, 
jog jie manė, „kad siela susidaro iš judančių ore dulkelių, o 
kiti — kad siela yra tai, kas jas judina. Šitą pažiūrą jie grin- 
džia tuo, kad dulkelės juda net visai nesant vėjo“, todėl jos 
turi galėti pačios judėti. Ši mintis nėra itin reikšminga; bet 
iš jos matyti, kad jie ieškojo sieloje savijudos apibrėžties. Pi- 
tagorininkai skaičiaus sąvoką konkrečiai taiko sielai tokiu 
būdu: „Protas (voūc) esąs vienetas“ kaip lygus su savimi; „Ži- 
nojimas arba mokslas - dvejetas, nes jis vienas pats (po- 
vayàc) eina prie vieneto. Paviršiaus ploto skaičius esąs ma- 
nymo, nuovokos pagrindas“ (trejetas), „o jutimas - trimatis 
skaičius“ (ketvertas), potencija. „Apie vienus daiktus spren- 
džia protas, apie kitus - mokslas, dar apie kitus - manymas 
ir pagaliau dar apie kitus — pojūčiai“. Šitose apibrėžtyse, ku- 
rias veikiausiai turime priskirti vėlesniems pitagorininkams, 

galima rasti adekvačių dalykų, kadangi mintis yra grynas vi- 
suotinumas, pažinimas jau turi reikalą su kažkuo kita (Zino- 
jimas eina toliau, jis suteikia sau tam tikrą apibrėžtumą, tu- 
rinį), pojūtis yra pats apibrėžčiausias. Kadangi siela judanti 
savaimingai, tai „ji yra skaičius, kuris pats save judina“. Ši- 
tos mintys išdėstytos nesiejant jų su monas. 

Toks yra paprastas santykis su skaičių apibrėžtimis. Su- 
dėtingesnių dalykų pateikia Aristotelis!“ iš Timajo (Plato- 
no „Timajuje“ šitas vaizdinys labiau išplėtotas): „Pati judė- 
dama, siela judina ir kūną dėl to, kad yra su juo susijusi 
(čt TO cuu xenAéy9ac TPOL a016). „Sudaręs pasaulio sielą 
iš elementu" (cuveoctrxutav &x TOV ototystov, skaičių) „ir 
padalijes ją pagal harmoningus skaičius (xat ueuepiouėvnv 
XATA touc ApUovixOoUĘ apL9uoVę) tam, kad jai būtų įgimtas 
harmonijos jausmas (oúbug@urov Xpuoutav) ir kad visata suk- 
tųsi darniu judesiu (suupwvoug popas), demiurgas paskui 
sulenkė tiesią sielos linkme" (eó9ucoptav, harmonijos lini- 
ją) „į apskritimą ir padarė iš to vieno apskritimo du apskri- 
timus, susiliečiančius dviejuose taškuose (3tooay,); paskui 
savo ruožtu padalijo vieną iš tų apskritimų į septynis ap- 
skritimus taip, kad dangaus sukimasis atitiktų sielos judė- 
jimą . Tikslesnio šitų dalykų interpretavimo Aristotelis, de- 
ja, nėra pateikęs. Šiuose vaizdiniuose slypi gili visumos 
harmonijos samprata. Tačiau tai tik formos, kurios, kaip to- 
kios, taip ir lieka tamsios, nes jos yra nelanksčios ir netin- 
kamos; šiuo atveju mes susiduriame su gilia įžvalga bei 
manieringa interpretacija, kai darant perskyrą ir atsiejant 
siekiama vėl sukurti ir pavaizduoti suvienijimą; tai kova su 
vaizduojamąja medžiaga, tokia pati kaip mito formose ir 
deformacijose. Niekas neturi tokio minties lankstumo kaip 
pati mintis. Įdomu, kad pitagorininkai sielą suvokia kaip 
sistemą, kurios atitikmuo yra dangaus sistema. Platono 
skaičiuose esama to paties vaizdinio, - santykių eilė susuk- 
ta į tam tikrą apskritimą ir t. t. Platonas pateikia ir tiksles- 
nius skaičių santykius (bet ne jų reikšmes); ir iki šiol nie- 

kas nesugebėjo to kaip reikiant perprasti. Sukurti tokią 
skaičių kompoziciją lengva; tačiau suteikti jai prasmingą 
reikšmę sunku, nes tai visuomet buvo ir bus savavališkas 
dalykas. Pasak Aristotelio, Platonas nėra teisus sakydamas, 
kad siela yra tam tikras dydis, nes protas (voüs) yra viene- 
tas ir vientisas (eic xai cuveynę), kaip ir mąstymas (6onep 
xai T vórnotc), o Mąstymas sutampa su tuo, kas yra mąsto- 
ma (+ dė v6rotc TA vofjuaca). 

Dėmesio vertas dar vienas pitagorininkų sielos sampra- 
tos aspektas - sielų persikėlimas (uecsudoyoo:tc). Cicero- 
nas!“ nurodo, kad „Pitagoro mokytojas Ferekidas pirmas pa- 
sakė, kad Žmonių sielos yra nemirtingos". Sielų persikėlimo 
vaizdinys išplitęs iki pat Indijos, be abejo, Pitagoras jį pasi- 
savino iš Egipto; apie tai aiškiai kalba Herodotas!*“. Pasako- 
damas apie egiptiečių mitų požeminio pasaulio vaizdinius, 
jis priduria: „Jie pirmieji ėmė skelbti, kad žmogaus siela yra 
nemirtinga; kūnui mirus, pereina į kitą gyvį, kuris tada 
gimsta (ši; X4Ao 5oov alet ytvousvov £oO0exat). Apkeliavu- 
si“ (už bausmę) „visus sausumos, jūrų gyvius ir sparnuo- 
čius“ (metempsichozės totalumas), „ji vėl įsikuria gimstan- 
čiame žmogaus kūne. Ši jos kelionė trunka 3000 metų!*?. Tą 
mokslą kaip savą skelbė kai kurie helénai!*, vieni seniau, kiti 
vėliau, tarsi tai būtų jų pačių mokslas (ėyprjoavTo 65 toto). 
Nors ir Žinau jų vardus, bet nepaminésiu". Jis, be abejonės, 
čia turi galvoje Pitagorą ir jo mokinius. 

Apie tai vėliau buvo prigalvota daug paikų pasakoji- 
mu! „Pats Pitagoras esą užtikrinęs, kad jis žinąs, kuo jis 
anksčiau buvęs; Hermis davęs jam patirti, kas jis buvęs iki 
savo gimimo. Jis gyvenęs kaip Hermio sūnus Aitalidas; po 
to dalyvavęs Trojos kare kaip Pantojo sūnus Euforbas, ku- 
ris nužudė Patrokla ir buvo nužudytas Menelajo!““; paskui 
buvęs Hermotimas; po to Delo Zvejas Pyras; iš viso gyve- 
nes daugiau kaip 207 metus. Ana skydą Menelajas pašven- 
té Apolonui, ir Pitagoras nukeliavo į šventyklą ir nurodė 
surūdijusio skydo žymes, kurios anksčiau nebuvo žinomos, 

ir pagal jas tas skydas buvo atpazintas". Mes nesustosime 
prie šių labai įvairių pasakaičių. 

Jau minėjome, kad Pitagoras ir savo sąjungos idėją per- 
ėmė iš Egipto žynių. Turime iškart atmesti kaip svetimus ir 
negraikiškus abu šiuos vaizdinius, atėjusius iš Rytų pasau- 
lio; jie buvo per daug svetimi graikų dvasiai, kad būtų galė- 
ję prigyti ir išsiskleisti Graikijoje. Sielų persikėlimo vaizdi- 
nys tik trumpam atklydo į Graikiją ir nesusilaukė filosofų 
dėmesio. Aukštos ir laisvos individualybės samprata grai- 
kuose jau buvo per stipri, kad būtų galėjęs sudygti vaizdi- 
nys, jog laisvas Žmogus, sau ir savyje esanti būtis, pereina į 
gyvūnus. Tiesa, Graikijoje būta vaizdinių apie žmones, ku- 
rie pavirto šaltiniais, medžiais, gyvūnais ir t. t.; tačiau jie pa- 
grįsti degradacijos įvaizdžiu ir siejami su bausme kaip atpil- 
du už nusižengimą. 

Apibrėžčiau apie vadinamąją Pitagoro sielų persikėlimo 
teoriją kalba Aristotelis"! ir nurodo tokių teorijų atstovus, 
kurie „įkurdina sielą kūne ir jungia ją su juo tiksliau ne- 
nusakydami, kuo grindžiamas (ðı& tiv’ altiav) šitas ryšys 
ir kokia yra kūno padėtis (xat xàc čyovtoç zo oopuacoz). 
O atrodo, kad reikėtų tai padaryti, nes šito junginio vienas 
narys veikia, o antras yra veikiamas, vienas judinamas, o 
antras judina. Bet tokios savitarpio sąveikos nebūna, dviem 
daiktams suėjus tik atsitiktinai (To0t0v Ó oúógv onapyst 
Tpoc &AAvrAa tots TUxOUGLv) . Aristotelis sielų persikėlimo 
vaizdinį, kaip jam būdinga, nedvejodamas sukritikuoja. Jis 
sako: „Pasak pitagorininkų mitų, kiekviena siela galėtų ap- 
sivilkti bet kuriuo kūnu (thv tuyoŭoav Quyñv cic TO TUXOV 
évOUc9 ac copa)"; taigi išeitų, kad kūno organizacija sielai 
yra atsitiktinis dalykas. „Laikytis tokios nuomonės būtų 
maždaug tokia pat nesąmonė, kaip teigti, kad statybinin- 
ko menas gali įsikūnyti fleitoje, nes iš tikro kiekvienas me- 
nas turi naudotis savo tinkamais įrankiais, o siela - kunu”. 
Bet kiekvienas menas turi savo nuosavus įrankius, kiekvie- 
nas „turi savo ypatingą pavidalą ir formą (etūos xai 

uopgr,v)". Kūno pavidalas nėra atsitiktinis sielos pavidalo 
atžvilgiu, lygiai tas pat pasakytina ir apie sielą. Sielų per- 
sikėlimo teorijoje slypi atsitiktinumas, nes, pasak jos, žmo- 
gaus siela yra ir gyvulio siela. Aristotelio pateiktas panei- 
gimas yra pakankamas. 

Metempsichozės idėja nusipelno filosofijos dėmesio tik 
kaip visybė, kaip vidinė sąvoka, einanti per šias formas; tai 
amžinoji metempsichozė, kuri formuoja rytietišką vienybę 
visame kame. Tačiau pitagorininkų mokyme mes nesusidu- 
riame su tokia prasme, gal tik su tam tikra jos užuomazga; 
čia mes matome aiškią, apibrėžtą būtinybę: tam tikra siela, 
tam tikras daiktas visur persikelia. Bet siela yra save suvo- 
kianti, mąstanti, ir anas daiktas toli gražu nėra ši siela. Siela 
taip pat nėra toks daiktas kaip Leibnizo monada, kai burbu- 
lėlis kavos puodelyje, ko gero, tampa juntančia, mąstančia 
siela; tai tik abstraktus, tuščias tapatumas. Tokia siela nebū- 
tų verta dėmesio jos nemirtingumo požiūriu. 

3. Kai dėl Pitagoro praktinės filosofijos, kuri yra susijusi su 
aukščiau išdėstytais dalykais, tai mes apie tokios filosofijos 
idėjas mažai ką žinome. Aristotelis"? apie Pitagorą sako, kad 
„jis pirmasis mėgino kalbėti apie dorybę, tačiau darė tai ne- 
tinkamu būdu, nes, grįsdamas dorybes skaičiais, jis negalė- 
jo sukurti kokios nors jų teorijos”. Pitagorininkai manė, kad 
yra dešimt dorybių, taip kaip yra dešimt dangaus sferų. Vie- 
na iš dorybių - teisingumas - aprašoma kaip „lygų kartą ly- 
gus skaičius“ (potencija, ioxxtc tooc), kaip tai, kas pats sau 
lygu lygiu būdu. Taigi teisingumas jiems buvo tam tikra 
skaičiaus apibrėžtis - lyginis skaičius, kuris, padaugintas iš 
savęs, visuomet lieka lyginis (lygus). Beje, teisingumas yra 
tai, kas išlieka lygu sau, - tai visiškai abstrakti apibrėžtis, ku- 
ri tinka daug kam; bet tokiomis abstrakčiomis apibrėžtimis 
konkretumo negalima išsakyti. 

Taigi ir tai, kas fiziška, ir tai, kas doroviška, pitagorinin- 
kai apibrėžė skaičiais; tačiau čia viskas tampa neapibrėžta ir 
paviršutiniška, čia sąvoka yra išblėsusi. 

Auksinémis mintimis vadinama hegzametrų eilė, kurio- 
je surinktos moralinės sentencijos, tačiau jos pagrįstai pri- 
skiriamos vėlesniesiems pitagorininkams. Šitos sentencijos — 
tai bendros, žinomos elgesio taisyklės, nepasižyminčios ypa- 
tinga svarba; vis dėlto atrodo, kad jos yra senos. Jos prasi- 
deda priesaku „Gerbk nemirtinguosius dievus, kurie nuro- 
dyti įstatymo! ; kitas priesakas — „Gerbk priesaiką bei spin- 
dinčius herojus!'; čia jau matyti tam tikra nemirtinguju 
dievų ir tautinių tikėjimų dievų priešprieša; aukštesnieji ir 
žemesnieji dievai sujungiami priesaikoje. Toliau eina nuro- 
dymas „Gerbk tėvus ir gimines!"!? ir t. t. Tai niekuo neišsi- 
skiriantys pamokymai, juose doroviniai ir kitokie svarbūs 
nurodymai išsakomi paprastai ir oriai. Tačiau tokių senten- 
cijų dar negalima laikyti filosofinėmis, nors kultūros raidai 
jos yra svarbios. 

Svarbesnis yra dorovės formos virtimas realiąja morale. 
Talio laikais fizinės filosofijos atstovai dažniausiai buvo ir 
įstatymų leidėjai bei valstybės reikalų tvarkytojai, o Pitago- 
ro praktinė filosofija, kaip matyti, imasi formuoti dorovinį 
gyvenimą. Talio laikų filosofijoje spekuliatyvioji idėja, abso- 
liučioji esmė savo realumo požiūriu esti tam tikroje juslinė- 
je esmėje; o dorovinį gyvenimą irgi matome kaip bendrąjį 
gyvenimą, kaip tikrą tautos dvasią, kaip jos įstatymus ir val- 
džią - taigi dorovė nugrimzdusi tikrovėje. Tuo tarpu Pitago- 
ro filosofijoje mes matome, kad absoliučiosios esmės realu- 
mas spekuliacijoje iškyla iš juslinio realumo ir paskelbiamas, 
nors dažnai ir ne visiškai, minties esme; lygiai taip pat ir do- 
rovė išplėšiama iš tikrovės ir imamasi visos tikrovės doro- 
vinio formavimo, bet tikrovės ne kaip visos tautos, o kaip 
tam tikros bendrijos gyvenimo. 

Mes pamatysime, kad praktinė filosofija apskritai nebu- 
vo spekuliatyvi, ir nebuvo iki naujausių laikų. Pitagorinin- 
kų sąjunga buvo nuosavos valios sprendimu iškilęs savo 
valia sukurtas darinys, ne toks, koks buvo žynių institutas, 
kurį iš dalies sankcionavo pati valstybės santvarka ir kuris 

apskritai buvo pripažįstamas. Pats Pitagoras, kaip asmuo ir 
kaip mokytojas, save izoliavo, ir šiuo atžvilgiu jis panašus 
į mokslininką. Tokie priesakai, kaip Dešimt įsakymų, kaip 
graikų išminčių ištarmės, kaip Pitagoro taisyklės, išsakytos 
vadinamosiomis auksinėmis mintimis, bei kiti priesakai, 
kuriems buvo teikiama simbolinė reikšmė, negali būti lai- 
komi spekuliatyviąja arba tikrąja filosofija; lygiai tas pat 
pasakytina ir apie fizikines sąvokas bei įžvalgas į priežas- 
čių ir padarinių sąryšį. Juoba negalima laikyti spekuliaty- 
viomis bendrųjų gyvenimo taisyklių; jos nėra heterogeniš- 
kos savo absoliučiu prieštaringumu, jose neglūdi kitabūtis 
ir jis neišsakomas kaip vienybė. Grynasis spekuliatyvumas 
nėra nei ryšys, esantis vien sąmonėje, kuris savaime ir sau 
supriešintas su objektais, nei ryšys gamtoje, kuris savaime 
ir sau supriešintas su sąmone; pastaruoju ryšiu užsiima fi- 
zikiniai mokslai, o pirmuoju - praktinis-moralinis Zinoji- 
mas!^, Spekuliatyvumas reiškia sąmonės veiksmą sąmonės 
viduje, nukreiptą į kita, kuris jau yra vienybė kaip substan- 
cija, taigi tas savarankiškas kitabūtis, su kuriuo veiksmas 
susijęs, čia neturi indiferentumo formos. Dorovinė sąmo- 
nė yra iš esmės sąmonėje, kadangi ji yra sąmonė, kadangi 
ji yra supriešinta su gamta, su būtimi, tačiau sąmonės vi- 
duje ji kaip sąmonė taip pat turi savo realumą arba savo 
būtį. Tauta, bendroji sąmonė, tautos dvasia yra substanci- 
ja, kurios akcidencija yra atskira sąmonė, bet pastaroji taip 
pat yra savaime ir sau. Spekuliatyvu šiuo atveju yra tai, 
kad atskiros sąmonės esmė yra tautos dvasia, kad grynai 
bendras įstatymas yra absoliučiai individuali sąmonė, o 
tautos dvasios esmė glūdi sąmonėje kaip tokioje, tai yra du 
nevienodumai, skirtingos esamybės, kurios teigiamos kaip 
vična. Tačiau abi šitos pusės mums pasirodo ne kaip prieš- 
tara, kaip antai sąmonė ir gamta, nes jos mums jau įtrauk- 
tos į sąmonės sferą. Tik moralėje mes susiduriame su šita 
sąmonės absoliutaus atskirumo sąvoka, ir tokia sąmonė čia 
viską daro savarankiškai. 

Kad Pitagoro protui iš esmės jau buvo iškilęs klausimas, 
jog dorovės substancija yra visuotinybė, liudija pavyzdys, 
kad „vienas pitagorininkas, paklaustas vieno tėvo, kaip jis 
geriausiai galėtų išauklėti savo sūnų, atsakė: „Taip, kad jis 
taptų gerai valdomos valstybės piliečiu (n0he04 ecùvo- 
uovušvnę yevųDein) ^. Tai didis ir tikras atsakymas. Indivi- 
das ugdomas šeimoje, paskui savo tėvynėje - tos savo tėvy- 
nės būklės, kuri pagrįsta teisingais įstatymais. Šitam didžia- 
jam principui - gyventi savo tautos dvasia - pajungtos visos 
kitos aplinkybės. Priešingai, dabar norima, kad auklėjimas 
būtų nepriklausomas nuo laiko dvasios. Geroje valstybėje 
uždara sąjunga negali egzistuoti. Žmogus formuoja save pa- 
gal valstybę, kuri yra aukščiausia galia. Žmogus negali jos 
išvengti, ir net tada, kai jis nori nuo jos atsiriboti, jis nesą- 
moningai išlieka pavaldus šitam visuotinumui. 

Kaip tik šita prasme Pitagoro praktinės filosofijos spe- 
kuliatyvumas reiškia tai, kad dorovinė idėja savo realumą 
privalėjo išlaikyti kaip ši sąjunga. Kaip gamta pereina į sa- 
voką ir pakyla į mintį, taip ir mintis, kaip suvoktos tikro- 
vės mintis, eina į realybę, kad būtų kaip tam tikros ben- 
druomenės dvasia ir kad atskira sąmonė, kuri nėra reali są- 
monė, tam tikroje sąjungoje įgytų savo realumą; taigi ji 
auga arba yra penima, gyvuoja tada, kai būna tokioje sub- 
stancijoje ir jos atžvilgiu elgiasi taip, kad joje tampa ben- 
drąja savimone. 

Mes matėme, kad Talio laikais dorovė pamažu darėsi ben- 
dra valstybės santvarka, mat dorovės teorinis principas yra 
visuotinis ir tikras. Pitagoro filosofijoje teorinis principas jau 
iš dalies pakyla į mintį. Skaičius yra vidurio dalykas; o do- 
rovė išskiria save iš visuotinės įsisąmonintos tikrovės ir tam- 
pa tam tikra sąjunga, tam tikra bendrija, kuri yra vidurys 
tarp visuotinės realios dorovės ir to, kad atskiras žmogus bū- 
tent kaip atskiras turi rūpintis savo dorove (moralė), ir tada 
ji nebėra visuotinė dvasia. Kai vėl susidursime su praktine 
filosofija, vėl matysime ją tokią. 

PITAGORAS IR PITAGORININKAI 


To, kas išdėstyta, pakanka, kad suvoktume, kas yra pita- 
gorininkų sistema. Tačiau aš dar noriu paminėti pagrindi- 
nius kritikos aspektus, kuriuos pateikia Aristotelis'** apie pi- 
tagorininkų skaičių formą. Aristotelis teisingai sako: „Jeigu 
pagrindas yra tik" (skaičius arba) „riba ir beribis, lygu ir ne- 
lygu, tai jie tuo nepasako, kaip atsiranda judėjimas ir kaip, 
be judėjimo ir kitimo, galimas atsiradimas ir išnykimas ar- 
ba dangaus kūnų padėtis ir veiksmai“. Šitas trūkumas yra 
labai svarbus. Skaičiai 1, 2, 3 yra negyvos, sausos formos; bet 
gyvybingumas, judėjimas yra kitokia apibrėžtis, o jos čia nė- 
ra. Taigi skaičius yra abstraktus ir skurdus principas. Tai - 
pirma. Antra, Aristotelis sako: „Iš skaičių negalima suprasti 
kūnų kitų apibrėžčių, sunkio ir lengvumo“ arba apibrėžčių, 
kurios yra visiškai kitokios negu sąvokos - konkretumo api- 
brėžčių. Pereiti nuo tam tikro skaičiaus prie konkrečios api- 
brėžties tokiu būdu neįmanoma. „Jie sako, kad nėra kitų 
skaičių, tik tie, kurie yra dangaus sferose“; taigi, pavyzdžiui, 
tam tikra dangaus sfera ir tam tikra dorybė, dorovinė savy- 
bė arba gamtos reiškinys žemėje yra apibrėžti vienu skaičiu- 
mi. Kiekviename daikte arba savybėje galima pamatyti kurį 
nors iš pirmųjų skaičių; daiktai ir savybės tėra momentai 
juose. Kadangi skaičius turi išreikšti konkretesnę apibrėžtį, 
tai šis visiškai abstraktus kiekybinis skirtumas yra tik forma- 
lus; pavyzdžiui, augalas yra penki, nes jis turi penkis kuo- 
kelius. Tai lygiai taip pat paviršutiniška, kaip ir apibrėžimai 
remiantis medžiaga, deguonimi ir t. t., arba pasaulio šalimis. 
Tai formalizmas, panašus į dabartinį formalizma, kai viskam 
norima pritaikyti lenteles ir schemas - elektros, magnetizmo, 
galvanizmo, suspaudimo ir išplėtimo, vyriškumo ir moteriš- 
kumo; tai visiškai tuščias apibrėžtumas, o juk turi būti kal- 
bama apie realybę. 

Be to, Pitagorui ir jo mokiniams priskiriama daug moks- 
linių minčių ir atradimų, bet mes jų čia nenagrinėsime. Jis 
nustatęs, „kad rytinė ir vakarinė žvaigždė yra ta pati", 
„kad Mėnulis savo šviesą gauna iš Saulëés“!%. Apie jo atra- 

dimus muzikos srityje jau kalbėjome. Tačiau garsiausia yra 
Pitagoro teorema; tai iš tikrųjų pagrindinė geometrijos te- 
orema, ir jos negalima vertinti kaip kurios nors kitos teore- 
mos. Atradęs šitą teoremą, Pitagoras paaukojo hekatom- 
ba^, ir tai rodo, kad jis suvokė šio atradimo svarbą. Įdo- 
mu tai, kad Pitagoras taip džiaugėsi, jog surengė didelę 
šventę, į kurią buvo sukviesti ne tik turtingieji, bet ir ap- 
skritai visi Žmonės; teorema iš tikrųjų buvo to verta. Tai bu- 
vo dvasios, pažinimo linksmybė ir šventė - bet, žinoma, 
jaučių sąskaita. 

Kiti mus pasiekę vaizdiniai apie pitagorininkus yra vei- 
kiau atsitiktiniai, padriki ir, kaip priklausantys žmonių 
nuomonių sričiai, filosofijai nėra svarbūs; juos galima pri- 
siminti nebent kaip įdomius pasakojimus. Antai „pitagori- 
ninkai tarė esant tuštumą, kurią įkvepia dangus, ir tuštu- 
mą, kuri atriboja vieną nuo kito gamtos daiktus ir sukuria 
skirtumą tarp tolydumo ir diskretumo; ji yra pirmiausia 
skaičiuose ir skaido jų prigimtį“. Diogenas Laertijas?! vi- 
siškai sausai (kaip vėlesnieji autoriai apskritai buvo įpratę 
dėstyti tik išorinius ir bedvasius dalykus) dar papasakoja: 
„Oras (épa), kuris gaubia Žemę, yra nejudantis (&oeto- 
tov)" (matyt, pats savęs nejudina) „ir nesveikas, ir visa, kas 
jame yra, yra mirtinga; o aukštesnis oras amžinai juda, yra 
tyras ir sveikas“ (pasak kitų, tai yra gaubiančioji ugnis) „ir 
jame viskas nemirtinga ir dieviška. Saulė, Mėnulis ir kitos 
žvaigždės yra dievai, nes juose viešpatauja šiluma, gyvy- 
bės priežastis. Žmogus yra giminiškas dievams, nes jis yra 
šilumos dalininkas. Todėl Dievas mus globoja... Iš Saulės 
prasiskverbia spindulys per tirštą ir šaltą eterį ir viską gai- 
vina; orą jie vadina šaltuoju eteriu, jūrą ir drėgmę - tirš- 
tuoju eteriu. Siela esanti eterio skeveldra (ax6oraoyua 
xi9£poc)'". 

Pitagorininkų filosofija dar neturi spekuliatyvios for- 
mos, kuria būtų galima išreikšti sąvoką. Skaičiai yra sąvo- 
ka, tačiau ji egzistuoja kaip vaizdinys, kaip Ziüra - skirty- 
bės išreikštos kaip kiekybė, o ne kaip grynosios sąvokos; 
tai sąvokos ir vaizdinio mišinys. Išreikšti absoliučią esmę 
tuo, kas būtų grynoji sąvoka, arba tuo, kas gali būti mąs- 
toma, sąvokos arba mąstymo judėjimas, - visa tai yra da- 
lykai, kurie, kaip matyti, neišvengiamai turi ateiti; ir visa 
tai mes randame Elėjos mokykloje. Joje mes pamatome, 
kad mintis pati save išlaisvina sau pačiai; tame, ką elėjie- 
čiai vadino absoliučiąja esme, mintis suvokia save kaip gry- 
ną Mintį ir suvokia savo judėjimą sąvokose. Mes čia ran- 
dame dialektikos, t. y. mąstymo grynojo judėjimo sąvoko- 
mis, pradžią; sykiu tai mąstymo ir reiškinio arba juslinės 
būties prieštara, to, kas yra savaime, ir šito savaime būties 
kitam; ir objektinėje esmėje mes matome prieštaravimą, 
kuris yra joje pačioje (tikroji dialektika). Jeigu mes iš pra- 
džių samprotausime apie tai, kokia turi būti grynosios min- 
ties eiga, tai paaiškės, kad x) grynoji mintis (grynoji būtis, 
vienetas kaip vooUuevov) savo sustingusiame paprastume 
ir lygybėje sau netarpiškai teigia save, visa kita laikydama 
niekybe; 3) mintis, kuri iš pradžių yra drovi, sutvirtėjusi 
susitaiko su ano kita buvimu ir užsiima juo, pareiškusi, kad 
ji suvokia ir šitą kita jo paprastume ir, pasiremdama juo pa- 
čiu, parodo jo niekumą; y) mintis apskritai steigia šitą kita 
jo apibrėžčių įvairovėje. Tokią regime elėjiečių minties ei- 
gą istorijoje. Šitie elėjiečių teiginiai dar ir dabar domina fi- 
losofiją, jie yra tie būtini momentai, kurie turėjo pasirody- 
ti filosofijoje. 

Šiai mokyklai priskirtini Ksenofanas, Parmenidas, Melisas ir 
Zenonas. Ksenofanas vertintinas kaip šios mokyklos pradi- 
ninkas, Parmenidas laikomas jo mokiniu, o Melisas ir ypač 
Zenonas - Parmenido mokiniais. Visi kartu jie sudaro Elė- 

jos mokyklą. Vėliau ši mokykla praranda savo vardą ir pa- 
vadinama sofistika, be to, persikelia į kitą vietą - įsikuria tik- 
rojoje Graikijoje. Tai, ką pradėjo Ksenofanas, pratęsė Parme- 
nidas ir Melisas, o tai, ką jie sukūrė, ištobulino Zenonas. Tris 
pirmuosius iš šių filosofų Aristotelis? apibūdina taip: „Par- 
menidas, atrodo, vien] suvokė pagal sąvoką (xou xata TOv 
Aoyov &voz), Melisas - pagal materiją (toð xata trj» AV); 
todėl pirmasis sakė, kad jis apribotas, o antrasis - kad jis ne- 
ribotas. O Ksenofanas, kuris pirmasis iš jų išsakė teiginį apie 
vienį (nes Parmenidas laikomas jo mokiniu), šito dalyko aiš- 
kiau neišreiškia“, šito vienio smulkiau neapibrėžia „ir nemi- 
ni nė vienos iš šių apibrėžčių (o06š tfj; pUGEGĘ toutov £ot- 
xe oúvðetépas Dryetv); tačiau Zvelgdamas į visą dangų“ (mes 
pasakytume į mėlynę), „jis pasakė, kad Dievas yra vienis. 
Ksenofanas ir Melisas apskritai gan netašyti (uixpov Gy- 
potxótepot); bet Parmenidas įžvelgia giliau (učňov 
Bhezov)“, jis prieina prie apibrėžtesnių sąvokų. Apie Kseno- 
faną ir Melisą žinoma ne tiek jau daug; tai, kas mus pasie- 
kė, ypač apie pastarąjį, ir kaip fragmentai, ir kaip kitų liudi- 
jimai, yra gana miglota, o jo sąvokos menkai suprantamos. 
Filosofijos kalba ir sąvokos apskritai dar buvo skurdžios, ir 
tik Zenono asmenyje filosofija pasiekė grynesnę savęs pa- 
čios išraišką. 


1. Ksenofanas 


Mes tenkinamės tuo, kad ganėtinai tiksliai žinome jo gy- 
venimo laiką”, todėl nelabai svarbu, kad mums nežinomi 
nei jo gimimo, nei mirties metai. Apskritai jis buvo Anaksi- 
mandro ir Pitagoro amžininkas. Smulkiau apie jo likimą Zi- 
noma tik tai, kad jis iš savo gimtojo Kolofono miesto Mažo- 
joje Azijoje pabėgo, nors neaišku kodėl, į Didžiąją Graikiją 
ir gyveno Sicilijos miestuose - daugiausia Dzanklėje (dabar 
Mesina) ir Katanijoje. Aš nesuradau jokių senovinių paliu- 

dijimų, kad jis būtų gyvenęs Elėjoje, nors visi naujieji filo- 
sofijos istorikai tai sutartinai tvirtina. Antai pasak Tenne- 
manno““, jis 61-ąją olimpiadą (536 m. pr. Kr.) iš Kolofono 
persikėlė į Elėją. Tačiau Diogenas Laertijas tik nurodo, kad 
jo vaisingiausias laikas buvo apie 60-ąją olimpiadą ir kad jis 
parašė 2000 eilių apie Elėjos įkūrimą ir istoriją; matyt, tuo 
remiantis ir buvo nuspręsta, kad jis gyvenęs taip pat ir Elė- 
joje. Strabonas?” kaip apie gyvenusius Elėjoje tiesiai kalba 
tik apie Parmenidą ir Zenoną, kuriuos jis vadina pitagori- 
ninkais. Tiktai nuo šių abiejų filosofų Elėjos mokykla ir ga- 
vo savo vardą““. Ksenofanas sulaukė apie šimtą metu ir gy- 
veno dar Medų karo laikais (Maratono mūšis - 72 ol., 3; 490 
m. pr. Kr.). Jis buvo neturtingas, net neturėjo už ką palaido- 
ti savo vaikų, taigi jam teko juos užkasti savo rankomis. Vie- 
ni sako, kad jis neturėjęs jokio mokytojo, kiti jo mokytoju 
laiko Archelają, tačiau tai neatitinka jų gyvenimo laiko. 

Jis parašė knygą apie gamtą (negi qóosoc); tai buvo 
įprastas to meto filosofijos objektas ir pavadinimas. Išliko kai 
kurios šios knygos strofos; iš jų matyti, kad dar neprieita iki 
samprotavimo. Bonos profesorius Brandis*" jas sudėjo vie- 
name rinkinyje kartu su Parmenido ir Meliso fragmentais. 
Senieji filosofai savo veikalus rašė eilėmis, proza yra daug, 
vėlesnis reiškinys. Simplikijus nurodo Teofrastą kaip auto- 
rių, iš kurio jis paėmė tai, ką šis sako apie Ksenofaną. Dėl 
bejėgiškos ir sujauktos Ksenofano kūrinių kalbos Cicero- 
nas"? juos vadina minus boni versus. 

Apie jo filosofiją pirmiausia reikia pasakyti, kad jis abso- 
liučiąją esmę apibrėžė kaip vienį: „Visa yra vienis“. Šį vienį 
jis dar vadina Dievu: Dievas yra įsismelkęs į visus daiktus, 
jis yra nekintamas"??, nejuslinis, jis „neturi pradžios, vidu- 
rio ir pabaigos, yra nejudantis“?!?. Savo eilėse Ksenofanas sa- 
ko: „Vienas Dievas yra, dievų ir žmonių pats didžiausias, nei 
mintimi jis nėra panašus į žmones, nei künu'?"; arba: „Vi- 
sur jis mato, visur jis mąsto, visur jis girdi”; šiuos žodžius 
Diogenas Laertijas dar papildo: „Viskas yra mąstymas ir pro- 

tas"??. Mes matėme, kad gamtos filosofija judėjimą vaizda- 
vo kaip objektyvų dalyką, kaip atsiradimą ir išnykimą. Pi- 
tagorininkai taip pat mažai samprotavo apie judėjimo sąvo- 
ką, tačiau savo pradą, skaičių, traktavo kaip tekantį dalyką. 
Kadangi dabar kitimas, pakeltas į aukščiausią abstraktumo 
lygmenį, yra suvokiamas kaip niekas, tai šitas objektinis ju- 
dėjimas pasidaro subjektyvus, pereina į sąmonės pusę, ir 
nuo šiol esmė yra tai, kas nejuda. Taip Ksenofanas nuneigė 
atsiradimo ir išnykimo, kitimo, judėjimo ir t. t. vaizdinius; 
šios apibrėžtys, pasak jo, priklauso tik jusliniam suvokimui. 
Ksenofano siūlomas principas yra toks: yra tiktai vienis, yra 
tiktai būtis. Vienis čia yra netarpiškas grynasis minties pro- 
duktas; savo netarpiškumu vienis yra būtis. Būties apibrėž- 
tis mums yra žinoma, ji banali; gramatikoje „būti“ yra pa- 
galbinis veiksmažodis; bet kai mes taip kalbame apie būtį ir 
vienį, tai mes juos kaip ypatingas apibrėžtis dedame greta 
kitų apibrėžčių. Čia, priešingai, „būti“ turi tokią prasmę, kad 
visos kitos apibrėžtys yra netikros, kad jos apskritai neturi 
būties, o yra tik regimybė. Turime užmiršti savo vaizdinius; 
Dievas mums žinomas kaip dvasia. Tačiau graikai pažinojo 
tik juslinį pasaulį, šituos savo dievus vaizduotėje; tad jusli- 
niame pasaulyje jie nematė nieko, kas būtų aukštesnis, kas 
juos sujungtų. Kadangi jie jame negalėjo rasti pasitenkini- 
mo, tai numetė jį šalin kaip netikrą dalyką ir taip priėjo prie 
grynosios minties. Tai milžiniška pažanga; taigi mintis pir- 
mą kartą tikrai išsilaisvina, ir tai įvyksta Elėjos mokykloje. 
Tai pirmasis dalykas, prie kurio prieina samprotis, bet, 
kaip įrodė naujausieji laikai, ir paskutinis, kai Dievas suvo- 
kiamas tik kaip aukščiausioji esmė, kaip abstraktus tapatu- 
mas. Jeigu mes apie Dievą sakome, kad šita aukščiausioji es- 
mė yra už mūsų, virš mūsų, kad mes nieko negalime apie jį 
žinoti, išskyrus tai, kad jis yra, tai jis yra tai, kas neturi api- 
brėžčių. Juk jeigu mes žinotume jo apibrėžtis, tai jau būtų 
pažinimas; taigi mes turime leisti išnykti visoms apibrėž- 
tims. Bet tada tiesa yra tik tai, kad Dievas yra vienatinis, ne 

ta prasme, kad yra tik vienas Dievas (tai jau kita apibrėžtis), 
o ta prasme, kad jis yra tas, kuris lygus pats sau; ši apibrėž- 
tis yra ne kas kita, o tai, ką pateikia Elėjos mokyklos teigi- 
niai. Nors modernioji refleksija nuėjo toliau, - ji praėjo ne 
tik juslumą, bet ir filosofinius Dievo vaizdinius ir predika- 
tus, — kol galiausiai buvo pasiekta šita visa naikinanti abst- 
rakcija, bet turinys, rezultatas vis vien yra tas pats. 

Su tokia pozicija kuo glaudžiausiai susijęs dialektinis elė- 
jiečių požiūris. Jie įrodinėjo, kad niekas neatsiranda ir nie- 
kas neišnyksta. (Tokia išvada priklauso pirmučiausia Zeno- 
nui.) Tam tikru būdu jie parodė, kad kitimo nėra arba jis pats 
sau prieštarauja, ir šitas būdas priskiriamas Ksenofanui. Ši- 
tą samprotavimo būdą randame nepilname ir vietomis su- 
gadintame Aristotelio?" veikale apie Ksenofana, Zenoną ir 
Gorgiją. Kadangi trūksta pradžios, kur būtų pasakyta, kie- 
no šitas samprotavimas, tai galima tik spėti, kad kalbama 
apie Ksenofana. Pažymėtina, kad kai teigiama, kad Aristo- 
telis kalba apie Ksenofano filosofiją, tai remiamasi vien ant- 
rašte. Tekstas prasideda žodžiais „Jis sako“, tačiau nemini- 
mas joks vardas. Kiti rankraščiai turi kitokias antraštes. Juose 
Ksenofanas minimas (apie jį pasakoma tam tikra nuomo- 
nė)*!* taip, kad turi atrodyti, tarsi tai, kas pirma buvo pasa- 
kyta ir ką Aristotelis priskiria Ksenofanui, ir toliau yra Kse- 
nofano. Galimas daiktas, kad čia turimas galvoje Melisas ar- 
ba Zenonas, kaip apskritai nurodo ir užrašas. Čia esama 
nuoseklesnės dialektikos, platesnio samprotavimo negu tas, 
kurio galima tikėtis iš Ksenofano eilių. Kadangi Aristotelis 
aiškiai sako, kad Ksenofanas dar tiksliai neapibrėžia, tai nuo- 
seklus samprotavimas, kurį pateikia Aristotelis, Ksenofanui 
nepriklausytų. Šiaip ar taip, labai tikėtina, kad Ksenofanas 
dar negalėjo savo minčių taip suformuluoti ir apibrėžti, kaip 
jos čia yra pateiktos. 

Ten rašoma: „Jeigu kas yra (ei Ti ėozt), tai tai yra amži- 
na“ (nejusliška, nekintama, nepraeinama, atàtov). Amžina 
yra nevykusi išraiška, nes mums iškart ateina į galvą mintis 

apie laiką, be to, mes dar pridedame praeitį ir ateitį ir įsi- 
vaizduojame begalinį laiką; tačiau šiuo atveju kalbama apie 
tai, kad atàtov arba tai, kas amžina, lygu sau pačiam, yra gry- 
nai dabartiška, — to nesiekia laiko vaizdiniai. Šitas tai tiesiog 
yra - tai reiškia, kad jame nėra atsiradimo ir tapsmo; jeigu 
šitas tai atsirastų, jis atsirastų iš nieko arba iš būties. „Neįma- 
nomas dalykas, kad kas nors atsirastų iš nieko. Jeigu viskas 
yra atsiradę arba jeigu ne viskas yra amžina, tai abiem at- 
vejais tai yra atsiradimas iš nieko. Juk jeigu viskas būtų at- 
siradę, tai prieš tai nieko nebūtų buvę. Jeigu būtų buvę tik 
kai kas, iš ko būtų kilę visa kita, tai šitas vienis", iš kurio ras- 
tųsi visa kita, „gausėtų ir didėtų. Tačiau tada daugėjimas ir 
gausėjimas rastųsi iš savo paties nieko; juk tame, kas ma- 
žiau, negali glūdėti jo daugiau, o tame, kas mažesnis, nega- 
li glūdėti jo didesnis....Taip pat negali kas nors atsirasti iš 
esamybės; esamybė jau yra, iš esamybės niekas neatsiran- 
da'*", aš tariu esamybe jau esančią; nesti jokio perėjimo į 
tai, kas nelygu. „Esamybė kaip amžina yra ir neribota, nes 
ji neturi nei pradžios, iš kurios ji būtų, nei pabaigos, kurioje 
ji baigtusi"^*. Tennemanno"" žodžiais: „Kadangi jis atsiradi- 
mą laiko nesuprantamu“, tai atsiradimas nėra tiesa, jo nėra. 
„Begalinė visata yra vienis; juk jeigu būtų du arba daugiau, 
tai jie vienas kitą ribotų“, taigi turėtų pradžią ir pabaigą; vie- 
na būtų kito niekas, kiltų iš šito nieko. „Šitas vienis yra ly- 
gus sau pačiam; juk jeigu būtų tai, kas nelygu, tai daugiau 
nebūtų vienis, o būtų daugis. Be to, šitas vienis yra nejudan- 
tis; mat jis saves nejudina, kadangi nepereina į ką nors (uh 
Ec xt Uroyoproav) - pereidamas jis turėtų judėti į tai, kas 
pilna, arba į tai, kas tuščia; į pilna pereiti negali, nes tai ne- 
įmanoma, į tuščia - taip pat negali, nes tai yra niekas. Todėl 
vienis taip pat yra beskausmis ir sveikas (švocov), nekeičian- 
tis padėties arba pavidalo ir su niekuo nesimaišantis. Juk vi- 
sose šitose apibrėžtyse glūdi tai, kad nesamybė atsiranda ir 
esamybė išnyksta; o tai yra neįmanoma“. Taigi tas priešta- 
rauja pats sau, kas kalba apie atsiradimą ir išnykimą. 

Šitą tikrumą ir šitą tiesą Ksenofanas priešina nuomonei. 
Iš esmės išstumtas kitimas ir daugis išnyra kitoje pusėje, 
sąmonėje, kuri yra manymas. Šitai būtina pasakyti, tai, 
koks yra Ksenofano požiūris, nors imama domėn tik nega- 
tyvioji pusė, šių momentų įveika, predikatų neturintis ab- 
soliutumas. „Juslinis stebėjimas mums leidžia patirti prie- 
šingą dalyką - daugybę daiktų, jų kitimą, jų atsiradimą ir 
išnykimą, jų susimaišymą. Todėl tas pirmasis žinojimas sto- 
jasi šalia šio antrojo žinojimo, kurio tikrumu paprasta są- 
monė tiki taip pat, kaip ir pirmojo.“ Atrodo, kad Ksenofa- 
nas negali nuspręsti, kurį Žinojimą jam pasirinkti, todėl, 
svyruodamas tarp jų abiejų, jis apriboja tiesos pažinimą: 
apskritai iš dviejų supriešintų žinojimų reikia pasirinkti la- 
biau tikėtiną nuomonę, bet šitą pasirinkimą galima laikyti 
tik stipresne nuomone, o ne tiesa. Taip apie Ksenofaną kal- 
béjo Aristotelis”. 

Skeptikai čia įžvelgė požiūrį, kad nieko neįmanoma žino- 
ti apie visus daiktus. Tai patvirtinančias eiles keletą kartų pa- 
teikia Sekstas*!*: 


Tiesą sakau, kad niekas tikrai nepažino ir niekad 
Nė nepažins nei dievų, nei to, ką sakau apie viską. 
Jei ir nutiktų kam nors iš netyčių išreikšt tobulybę, 
Jis nežinotų to pats, nes visiems tik nuomonė tenka. 


Apibendrindamas šias eiles, Sekstas aiškina: „Antai jeigu 
mes įsivaizduotume, kad name, kuriame yra daug brange- 
nybių, būrys žmonių naktį ieško aukso, tai kiekvienas ma- 
nytų, kad jis surado auksą, tačiau niekas to tikrai nežinotų, 
net jeigu kas iš tikrųjų jį ir būtų suradęs. Taip ir filosofai 
įžengia į šį pasaulį kaip į didelį namą, kad ieškotų tiesos; net 
jeigu jie ją surastų, jie vis tiek negalėtų žinoti, ar ją surado”. 

Neapibrėžta Ksenofano išraiška galėtų tik reikšti, kad nie- 
kas nežino, ką jis (Ksenofanas) čia skelbia. Sekstas knygoje 
„Prieš logikus“ (I, 110) aiškina, kad Ksenofanas „neigia ne 

bet kokį pažinimą (xacx4XxJtv), o tik mokslinį ir neklystamą 
(ddianToTOv); tačiau jis pripažįsta manantį žinojimą (TAv 3o- 
Eaotnv). Tai jis išreiškia žodžiais: „Apie viską - nuomonė“. 
Taigi, pasak jo, kriterijus yra nuomonė, t. y. tai, kas tikėtina, 
o ne tai, kas tvirta ir tikra. Bet jo draugas Parmenidas nuo- 
monę pasmerkė. Vienintelis nuoseklus dalykas, atitinkantis 
Ksenofano vienį, čia yra vaizdinių neigimas, ir tai jis dialek- 
tiškai daro minėtose eilėse: vienintelis akivaizdus dalykas 
esąs tas, kad niekas nežino tiesos, kurią jis sako; jeigu tikra 
mintis kam nors ir ateitų į galvą, tai jis nežinotų, kad tai yra 
tiesa, nes viską nustelbia nuomonė; taigi ir apie šitą dalyką 
esama tiktai nuomonės. 

Čia mes matome susidvejinusią Ksenofano sąmonę: gry- 
naja sąmonę, esmės sąmonę - ir nuomonės sąmonę. Pirmo- 
ji, jo požiūriu, yra dieviškumo sąmonė, ir tai yra grynoji dia- 
lektika, kuri visa, kas apibrėžta, traktuoja negatyviai ir įvei- 
kia. Todėl pasisakydamas prieš juslinį pasaulį ir ribotas 
minties apibrėžtis, jis pasisako ir prieš mitologinius graikų 
vaizdinius apie dievus. Antai jis sako: 


Bet jei turėtų rankas ir jaučiai, arkliai arba liūtai, 

Arba mokėtų tapyti ir kūrinius kurti kaip žmonės, 
Jautiškos išvaizdos jaučiai, arkliai gi arkliškos imtų 
Savo tapyti dievus ir kūnus priskirtų jiems tokius, 


: 220 


Kokius, tikriausiai, ir patys dabar kiekvienas ju turi? 


Taip pat jis peikia Homero ir Hesiodo sukurtus dievu 
vaizdinius: 


Viska priskyré dievams Homeras ir Hesiodas, 
Visa, kas žmonėse gédinga ir peiktina būna: 


Vogti ir paleistuvaut, ir apgaudinėti kits kitą“!. 


Viena vertus, jis absoliučiąją esmę apibrėžė kaip papras- 
tą, bet ji persmelkia viską, kas yra, ir netarpiškai visame ta- 

me aktualiu būdu esti, antra vertus, jis filosofuoja apie reiš- 
kinius; bet ši jo filosofijos pusė mus pasiekė tik kaip frag- 
mentai, be to, tokios fizikinės nuomonės nevertos didesnio 
dėmesio; jos jau nebeturi spekuliatyvios reikšmės nei mums, 
nei mūsų fizikams. Antai jis šiuo požiūriu sako, kad „iš že- 
més yra viskas ir žemėje baigiasi viskas“22, tačiau šis teigi- 
nys nereiškia, kad juo išreiškiama tokia esmė (fizinis pra- 
das), kokią Talis teigė esant vandenį; juk Aristotelis aiškiai 
sako, kad žemės niekas nelaikė absoliučiu pradu. 


2. Parmenidas 


Parmenidas Elėjos mokykloje yra iškili figūra. Pasak 
Diogeno, jis buvo kilęs iš garbingos bei turtingos Elėjos gi- 
minės ir šiame mieste gimęs. Tačiau apie jo gyvenimą ma- 
žai Žinoma; tai, kad jis buvo Ksenofano mokinys, Aristote- 
lis pateikia (Metaf. I, 5) tik kaip pasakojimą. Sekstas Empi- 
rikas?” jį vadina Ksenofano draugu (yvoopiuoc). Diogenas 
Laertijas*** patikslina, kad „jis klausė Anaksimandro, o taip 
pat Ksenofano, tačiau pastaruoju neseké" (o0x Txo- 
AoUDnoev auto; atrodo, kad čia turima galvoje tik buvimo 
vieta); „jis gyveno su Aminiju ir pitagorininku Diochaitu, 
pastaruoju labiau sekė, ir šis, o ne Ksenofanas, jį įkalbėjo 
ramiam gyvenimui”. Sutariama, kad apskritai jis gyveno 
tuo pat metu kaip Ksenofanas ir Zenonas, taigi buvo jų am- 
žininkas, tiktai buvo jaunesnis už pirmąjį ir vyresnis už | 
antrąjį. Pasak Diogeno*?, jo veikla suklestėjo apie 69-ąją 
olimpiadą (504-501 m. pr. Kr.). Labai reikšminga buvo jo 
kelionė su Zenonu į Atėnus, Platonas juos pavaizdavo be- 
sikalbančius su Sokratu. Su tuo apskritai galima sutikti, ta- 
čiau neįmanoma nustatyti, kiek tai istoriška. „Teaitete'** 
Platono Sokratas, paprašytas įvertinti elėjiečių sistemą, sa- 
ko: „Apie Melisą ir kitus, kurie teigia, kad visata yra neju- 
dantis vienis, aš vengčiau griežtai spręsti (goptixės 

oxonOLEV), ne taip kaip apie Parmenidą. Nes man atrodo, 
kad pastarasis, Homero žodžiais, yra vertas pagarbos ir pa- 
tikimas (xax& tò to) "Ounjpou: aidoios TE dua Octvóg TE); 
aš bendravau su šiuo žmogumi ir klausiau jo puikių kal- 
bu, kai buvau dar visai jaunas, o jis jau labai senas“. Ir Pla- 
tono dialoge „Parmenidas“, kuriame, kaip žinia, pokalbio 
dalyviai yra Parmenidas ir Sokratas, dar tiksliau nusako- 
mos istorinės šio susitikimo aplinkybės“: „Parmenidas jau 
buvo labai senas, visai pražilęs, gražios išvaizdos, apie še- 
šiasdešimt penkerių metų amžiaus, o Zenonas - beveik ke- 
turiasdešimties“. Šią kelionę manoma buvus apie 80-ąją 
olimpiadą (460—457 m. pr. Kr.)??. Taigi atrodo, kad Sokra- 
tas, kadangi jis gimė 77 ol., 4 (469 m. pr. Kr.), dar turėjo būti 
per jaunas, kad būtų galėjęs dalyvauti tokiame dialoge, ko- 
kį vaizduoja Platonas; pagrindinis šio dialogo, parašyto 
Elėjos mokyklos dvasia, turinys, matyt, priklauso pačiam 
Platonui. Apie Parmenido gyvenimą dar žinoma, kad jis 
buvo labai gerbiamas savo gimtosios Elėjos piliečių, mat jų 
gerovė - šitai būtina pripažinti - pirmiausia buvo sukurta 
įstatymų, kuriuos jiems davė Parmenidas, déka??. Mes taip 
pat randame Kebeso nivač pradžioje posakį „parmenidiš- 
kasis gyvenimas“, kuris vartojamas kaip dorovingo gyve- 
nimo sinonimas. 

Pažymėtina, kad ten, kur aiškiai kalbama apie Elėjos mo- 
kyklą, Platonas mini ne Ksenofaną, o tik Melisą ir Parmeni- 
dą. Ir jeigu mes prie šios aplinkybės pridėsime visus minė- 
tus dalykus, tai paaiškės, kad Parmenidui iš tikrųjų priklau- 
so tai, kas buvo pateikiama kaip Ksenofano. Nors Platonas 
viename iš savo dialogų kaip tik Parmenidą padaro pagrin- 
diniu veikėju ir į jo lūpas įdeda iškilią dialektiką, vis dėlto 
šiuo atveju svarbiausias dalykas yra ne tai. Ksenofanas tei- 
giniu, kad iš nieko niekas neatsiranda, apskritai neigė atsi- 
radimą ir tai, kas su juo susiję arba kas į jį gali būti redu- 
kuota, o Parmenido filosofijoje būties ir nebūties prieštara 
matyti kaip apibrėžtesnė, nors ji dar nėra įsisąmoninta. 

Sekstas Empirikas ir Simplikijus išsaugojo mums svar- 
biausius fragmentus iš Parmenido poemos, nes ir Parmeni- 
das išdėstė savo filosofiją poemos forma. Pirmasis ilgas frag- 
mentas?“ yra tam tikra alegorinė jo poemos apie gamtą įžan- 
ga. Ši įžanga didinga, ji mums parodo to laiko manierą ir 
apskritai atskleidžia energingą ir tvirtą sielą, kuri, siekdama 
esmės, grumiasi su ja, kad ją pagautų ir nusakytų. Parme- 
nido filosofiją galima išdėstyti daugiausia jo paties žodžiais. 
Įvadas skamba: 


Žirgai, eikliai kaip vėjas lėkdami priekin, 
Nešė mane keliu į deivės šventovę, 

Tos, kuri tiesą suteikia trokštančiam žmogui. 
Žirgams neleido iškrypti iš kelio mergelės; 
Skambėjo įkaitusios ašys ir stebulės ratų, 

Ir dukterys Saulės, nakties palikusios namą, 
Pakėlusios šydus nuo veido, karietoj 
Skubėjo pasiekti Šviesos karalystę, 

Tenai, kur nakties ir dienos susikerta kelias. 


(Mergelės čia reiškia jusles?!, o Saulės dukterys - akis?".) 


Dangiškos mergelės artėjo prie vartų didžiųjų, 

Ten užraktas dvigubas saugojo Dikės griežtosios buveinę. 
Nuolankiais jos kreipėsi žodžiais į deivę 

Ir prašė. tą sunkiąją sklende atšauti; 

Tuoj pat sudundėjo tik vartai, atvėrė Ziojéjancia 
Angą, mergelės kurion greit nukreipė žirgus. 

Deivė maloniai sutiko mane, paėmusi dešinę mano, 
Ir tokiais gražiais dabar prabilo ji žodžiais: 

— Jaunuoli, su mergelémis, kurios nemirtingos, 
Atvykes j mano buveine, pasveikintas büki! 

Juk Temidė ir Dikė, o ne piktas likimas, 

Parodė tau mano namuosna vedantį taką 

(Kurs tolimas toks mirtingųjų keliams įprastiesiems). 

Aš tau pasakysiu ir tu sužinosi 

Širdies nepalenkiamos tiesą tvirčiausią, 

Taip pat ir nuomones tas, kurios nieko nežino. 
Bet nuomonių tokių keliu nenukrypk tu 

Ir neleisk, kad tau vadovautų įprotis tavo, 

Kurs tiki tik tuo, klaidinančios ką liudija akys, 
Triukšmingai ką aidi bemintės tau ausys ir kalbos. 
Protu tu turi pasikliauti ir tikrinti tai, 

Ką aš tau pasakysiu. Bet žinok - 

Su geismais tu išklysi iš kelio. 


Po to deivė viską išdėsto - dvejopą žinojimą: 1) mąsty- 
mo, tiesos žinojimą ir 2) nuomonės žinojimą; ir tai yra dvi 
poemos dalys. Kitame fragmente?? mums išliko pagrindinė 
šitų pamokymų dalis. Deivė kalba: 


Na, pasakysiu aš tau, o tu išgirdęs atminki, 

Kokius tik vienus kelius tyrinėjimui galima rinktis. 
Kelias pirmasis - būtis, ir visai čia nėr nebuvimo. 
Kelias įtikina šis (nes tiesą pasiekti jis leidžia). 
Antras yra nebūtis, ir būtinas tas nebuvimas. 

Šis, pasakysiu aš tau, visiškai nenaudingas keliukas. 
Nes negali nebūties pažint (neįmanoma būtų!), 

Jos nė išreikšt negali... 


Niekas tikrai išvirsta į ką nors tada, kai jis yra mąstomas 
arba išsakomas. Mes ką nors sakome, ką nors mąstome, kai 
norime mąstyti ir išsakyti nieką. 

„Reikia sakyt ir mąstyti, kad esamybė yra, nes yra bū- 
tis, o nieko nėra.“ Tokia yra trumpa apibrėžtis, ir į šitą nie- 
ką įeina apskritai neigimas konkrečia ribos, baigtinumo, ri- 
botumo forma; omnis determinatio est negatio — toks yra gar- 
susis Spinozos teiginys. Pasak Parmenido, kokia forma 
beįgytų neigimas, jo vis vien nėra. Laikyti nieką tikru da- 
lyku yra klystkelis, 

„kurį žmonės, visai nežinodami nieko, 

Sau, dvigalviai, vaizduoja. Nes jų besiblaškantį protą 
Sąmyšis valdo krütinése. Kurénebyliai ir akli jie! 

Lyg pritrenkti, lyg gentis neišmanėlių jie trypinėja! 
Būti antai, jų manymu, tai tas pat, kaip nebūti, 

Ir ne tas pat!" 


Klaidinga yra jas painioti, teikti joms vienodą vertę arba 
jas vieną nuo kitos skirti, lyg nebūtis būtų apskritai ribota. 
Nes, jų nuomone, „viskam esąs atvirkščias kelias“**; jis yra 
visada sau prieštaraujantis, save šalinantis judėjimas. Žmo- 
gaus vaizduotė jį laiko tai esme, tai jos priešybe, tai jų abie- 
jų mišiniu; taip jie skendi nepaliaujamame prieštaravime. 

„Belieka vienintelė ištara dėl [paieškos] kelio - jog „yra“. 
O ant šio [kelio] labai daug ženklų: kad esamybė neatsira- 
dusi ir nežūvanti, ištisa, vienatiné (uovvoyevės) ir nevirpan- 
ti bei nesibaigianti; [jai] nei kada „buvo“, nei „bus“, o ka- 
dangi yra dabar išsyk visa, viena, tolydi, - nes kokios gi kil- 
més (yėvvnv) jai ieškosi? Kaip ir iš ko [ji] išaugo?... nei iš 
nesamybės tau neleisiu, kad sakytum ir net kad mąstytum: 
juk neįmanoma išsakyti nei pamąstyti to, ko „nėra“. O ir 
kokia reikmė (yešos) būtų esamybę paskatinusi vėliau ar 
anksčiau, iš nieko prasidėjusią, iškilti? Taigi, arba [esamy- 
bé] turi jau-būti visa iš karto, arba ne[būti]'*?. „Taigi atsi- 
radimo nebeliko (dmnėoBeoTa:), o žūtis neįtikėtina 
(&rtocos). Būtis yra nedaloma, nes ji yra visiškai lygi pati 
sau. Jos nėra kur nors nei daugiau, nes tada ji nesusisietų, 
nei mažiau, nes viskas yra pilna esamybės. Visata yra sa- 
saja, nes esamybė susilieja su esamybe. Ši būtis yra nekin- 
tama, rymo savyje (xeitat), ji patvari savyje; stipri bütiny- 
bė ją laiko tvirtai surištą. Todėl negalima sakyti, kad ji yra 
be pabaigos (dreleuTyTov); nes ji neturi trūkumų, o nebū- 
dama ji stokotų visko"?*. Ši būtis nėra neapibrėžtis (žmei- 
eov), nes ji esti būtinybės ribose. Todėl Aristotelis priskiria 
Parmenidui ir apribojimą (xerepaou£vov). Riba neapibrė- 

žia, kokiu požiūriu ja bevertintume. Bet Parmenidui šitas 
absoliučiai apribojantis dalykas yra tiesiog savyje apibrėž- 
ta absoliuti būtinybė (dvavxn, 36x»). Pažymėtina, kad jis 
pakilo virš begalybės chaotiškos sąvokos. 

„Tas pat yra ir mąstymas, ir ko dėlei yra mintis. Kadangi 
be esamybės, kurios atžvilgiu ji išsakyta“ (reiškiasi, ¿v à ne- 
qattouévov ėGTiv), „Mąstymo nerasi: juk nieko kito [ir] nė- 
ra, ir nebus, išskyrus esamybę, nes Dalia ją sukaustė, idant 
būtų ištisa ir nejudri."?" Tai pagrindinė mintis. Mąstymas sa- 
ve kuria, ir tai, kas sukuriama, yra mintis; taigi mąstymas yra 
tapatus savo būčiai, nes nėra nieko, tik būtis, šis didysis tei- 
ginys. Plotinas?*, cituodamas šią mintį, sako, „kad Parmeni- 
das laikosi tokios pažiūros, nes jis esamybę taria esant ne 
jusliniuose daiktuose“. 

Sofistai iš to padarė tokią išvadą: „Viskas yra tiesa, o klai- 
dos nėra, nes klaida yra nebūtis, kurios neįmanoma mąsty- 
ti“. Nuo Parmenido prasidėjo filosofavimas tikrąja žodžio 
prasme, nes čia mes matome pakilimą į idealybės pasaulį. 
Vienas žmogus išsivaduoja iš visų vaizdinių ir nuomonių, 
nuginčija juose esant tiesą ir sako, kad tik būtinybė, būtis yra 
tiesa. Žinoma, šita pradžia dar blausi ir neapibrėžta, labai 
sunku dar ką nors apie ją pasakyti; bet kaip tik šis aiškini- 
mas ir yra pačios filosofijos išsiskleidimas, nors jos čia dar 
nėra. Su tuo susijusi dialektika, kad kintama neturi tiesos; 
nes jeigu šias apibrėžtis laikysime tokiomis, kokios jos yra, 
tai įpulsime į prieštaravimą. 

Dabar turime aptarti Parmenido pateikiamus vaizdus. 
Kalbėdamas apie visatos būtį, jis mini ir jos formą: „Bet ka- 
dangi yra kraštutinė riba (xetpag xopacov), [esamybė] iš- 
baigta iš visų pusių, panaši į dailiai nuapvalinto rutulio tūrį 
(cùxúxňou coatprg švaktyxtov óyYxo), visur lygiavertė vidu- 
rio atžvilgiu (ueco09ev iconas navt), mat [esamybei] 
lemta nė kiek ne daugiau, nė kiek ne mažiau būti čia arba 
ten. Juk nei niekio nėra, kuris pertrauktų esamybę ir neleis- 
tų sueiti daiktan“, pasiekti vienybę su savimi pačia, „nei esa- 

mybė yra taip, tarsi būtų čia daugiau, o ten mažiau esamy- 
bės, kadangi visa yra neliečiama, nes iš visų pusių lygi sau 
(toov us), tolygiai tęsiasi [savo] ribose“??. Pasak Plotino?*: 
„Būtį jis lygina su rutuliu, nes ji viską į save įima, ir mąsty- 
mas yra ne šalia jos, o glūdi joje“; rutulys laiko save vieno- 
dai. Simplikijus: „Nereikia stebėtis, kad dėl poetinio požiū- 
rio jis naudoja ir tam tikrus mitologinius vaizdinius 
(nhaouaros)“. Mums čia iškart ateina į galvą mintis, kad ru- 
tulys yra ribotas (be to, jis yra erdvėje), todėl virš jo turi bū- 
ti dar kas nors. Rutulio sąvoka išreiškia skirtybių santykio 
lygybę, tačiau sykiu ja turėtų būti išreiškiamas ir skirtybių 
nebuvimas. Taigi tai nėra tikslus vaizdas. 

Šitą tiesos mokymą Parmenidas dar papildo žmogaus nuo- 
monių mokymu, apgaulingąja pasaulio sistema?*!: „Jie nutarė 
įvardyti du pavidalu, tačiau vieno iš jų [įvardyti] nereikėtų 
(čia jie pasiklydo), o priešybes išskyrė pagal povyzą ir [joms] 
nustatė požymius vienus atokiai nuo kitų: iš vienos pusės - 
liepsnos gaisinę ugnį, švelnią, didžiai retą ir lengvą, sau pa- 
čiai visomis kryptimis tapačią (£xuxvà TaAvTOGE TWUTOV), O 
anai [priešybei] netapačią. Ogi jau priešais - kitą priešybę, 
neišmanią naktį, kad atrodytų it tvarkinga sąranga, idant jo- 
kia mariųjų išmonė niekad tavęs neaplenktu." Pirmajai for- 
mai priskiriama šiluma, minkštumas, lengvumas, antrajai — 
šaltis. „Be to, kadangi viskas įvardyta šviesa ir naktimi, ir pa- 
gal jų galias šie [vardai duodami] tiems ir aniems [daly- 
kams], viskas pilna kartu šviesos ir aklinos nakties, abiejų ly- 
giu, nes nėra [daikto], kurioje nors nedalyvaujančio.“ Aris- 
totelis2 ir kiti istorikai sutartinai teigia, kad Parmenidas 
esamų daiktų sistemai taikė du pradus - šilumą ir šaltį, ku- 
rių ryšio dėka viskas yra. Šviesa, ugnis apibrėžiama kaip ak- 
tyvus, gaivinantis pradas, o naktis, šaltis - kaip pasyvus. 

Parmenidas kalba visai kaip pitagorininkai - Strabonas jį 
vadina dvhp [u9xyopesitos - šiame vaizdinyje?“: „Vainikai 
(orepava:) glaudžiai apglėbę vienas kitą (£1a4X1,40uz), vie- 
nas — iš retos (axaíov), kitas iš tankios (rtuxvou) [medžiagos]; 

o tarp ju - dar kiti, sumaišyti iš šviesos ir tamsos."... („Siau- 
resnieji [vainikai] pripildyti neatmieštos ugnies, o tie, kur už 
Situ, — nakties, ir ju tarpan išleidžiama dalis liepsnos. )... „O 
tai, kas supa visus juos aplinkui panašiai kaip siena, esąs kie- 
tas, ir po juo - ugningas vainikas; ir pats vidurinis iš visų 
kietas, apie kurį vėl ugningas [vainikas]. Vidurinis iš retųjų 
vainikų irgi yra ugninis. O pats vidurinysis iš sumišusių 
[vainikų] visiems [jiems] esąs judėjimo ir rasties pradas bei 
priežastis: jį [Parmenidas] vadina ir „dievybe“ (daiuov), kuri 
viską vairuoja (xuBepvATN5), ir „šeimininke“ (xAnpoUyoc), ir 
„teisybe“, ir „neišvengiamybe“. 

Baisųjį valdo gimimą jinai ir tuokimąsi, siunčia 

Moteris šlietis prie vyrų, o vyrus su moterim jungia. 

.. „Iš visų dievų patį pirmiausia [ji] sumanė Erotą“, ir iš 
jo gimė visi dievai?*. Toliau sakoma: „Oras esąs žemės išsky- 
ra (avanvon), Saulė ir Paukščių takas esąs ugnies iškvapos. 
Mėnulis susidedąs sumišai iš oro ir ugnies“ ir t. t. 

Dar liko paminėti, kaip Parmenidas aiškino pojūčius ir 
mąstymą; tas aiškinimas bent jau iš pradžių gali pasirodyti 
materialistiškas. Teofrastas“? šiuo požiūriu kaip tik sako: 
„Parmenidas tų dalykų smulkiau nepaaiškino, tik teigė, 
kad esama dviejų elementų ir kad pažinimas priklauso 
nuo vieno arba kito persvaros, nes nuo to, ar persveria ši- 
luma, ar šaltis, priklauso mintis: nuo šilumos mintis pasi- 
daro geresnė ir grynesnė, tačiau ir tokiai minčiai dar rei- 
kia darnumo. 


Klystancius?* organus veikia tas mišinio būdas, 
Taigi priklauso nuo jo ir žmogaus supratimas. 

Tie organai lemia taip pat ir atmintį mūsų, 

Visų ir kiekvieno; mintis - tai daugiau ko supuola. 


Sako, kad jutimas ir galvojimas yra tas pat, todėl ir at- 


mintis bei užmarštis iš jų [pradų] kylanti dėl [mišinio] su- 
dėties. O ar bus nuovoka, ar ne, kai mišinyje dalių po ly- 

giai, ir kokia tai bus būsena, nieko daugiau nepaaiškino. O 
tai, kad ir priešingybei suteikia savarankišką jutimą, aišku 
iš to, jog jis sakė, kad lavonas šviesos, šilumos ir garso dėl 
ugnies trūkumo nejunta, o šaltį ir tylą bei kitas priešybes 
junta. Ir apskritai, viskas, kas yra, turįs tam tikrą pažinimą 
(yvàotv xta)". Iš tikrųjų šitas Parmenido požiūris yra vei- 
kiau materializmo priešybė, nes materializmas sielą taria 
esant sudėtą iš dalių, iš nepriklausomų jėgų (siela yra me- 
dinis juslių arklys). 


3. Melisas 


Apie jį mažai ką galima pasakyti. Jį minėdamas, Aristo- 
telis visada mini ir Parmenidą, nes Meliso mintys buvo pa- 
našios į Parmenido. Jis vadinamas Parmenido mokiniu", ta- 
čiau šita mokinystė labai neapibrėžta. Apie jį dar pasakoja- 
ma, kad jis bendravęs su Herakleitu. Jis buvo samietis, kaip 
ir Pitagoras; apskritai savo tautiečių didžiai gerbiamas vals- 
tybės vyras. Plutarchas** nurodo, kad jis, kaip samiečių lai- 
vyno vadas, viename mūšyje laimėjo prieš atėniečius. Jo Zy- 
dėjimas sutapo su 84-ąja olimpiada (444 m. pr. Kr.). Apie jo 
filosofiją irgi nedaug galima pasakyti. Iš jo proza parašyto 
veikalo apie gamtą Simplikijus?? išsaugojo daug fragmen- 
tų, kuriuose randamos tos pačios mintys ir argumentai kaip 
ir Parmenido, tik jie kiek išsamiau išdėstyti. Kažin ar tai, ką 
Aristotelis tariamai priskyrė Ksenofanui, nepriklauso jam; 
sprendžiant iš formos, tai galėjo sukurti ne tik Ksenofanas, 
bet ir Parmenidas. 

Tik Aristotelis aiškiai parodo, kuo Meliso filosofija skiriasi 
nuo Parmenido. a. Antai „Parmenidas, atrodo, vienį suvokė 
pagal sąvoką (xat JXoyov), o Melisas - pagal materiją (xa9' 
any)”, pirmasis - kaip minties esmę, antrasis - kaip mate- 
rijos esmę. Tačiau kaip tik grynojoje esmėje, būtyje, vienyje 
šitas skirtumas atpuola; Parmenidui ir Melisui neegzistuoja 

nei grynoji materija, nei grynoji mintis (aš kalbu apie jų skir- 
tumą), nes jie šį skirtumą įveikia. Matyt, šiuo atveju kaltas 
jų raiškos būdas, - gali kilti įspūdis, jog vienas tų būdų yra 
grubesnis (uXAXov qopttxóc)79, todėl ir vienis suvokiamas 
pagal materiją. 

B. Kitas skirtumas tarp šių filosofų: „Parmenidas vienį 
apibrėžia kaip ribotą, o Melisas - kaip neribotą“. Jei Parme- 
nidas iš tikrųjų vienį būtų apibrėžęs kaip ribotą, tai būtų tie- 
siogiai prieštaravę jo filosofijai; juk riba yra būties nebūtis, 
taigi Parmenidas teigtų nebūtį. Nors Parmenidas ir kalba 
apie ribą, vis dėlto, apskritai paėmus, matyti, kad jo poeti- 
nė kalba ne visada apibrėžta; be to, riba, kaip grynoji riba, 
pati tėra paprastas, absoliutus negatyvumas. Būtis, būdama 
paprasta, yra absoliuti riba viso, kas sakoma ir teigiama, t. 
y. joje visa kita yra įveikta. Taigi būtinybė yra šitas grynasis 
negatyvumas, grynasis judėjimas pačiame savyje (nors kaip 
mintis jis yra nejudamas), ir tai yra absoliuti priešybė, kuri 
surišta su savo priešybe. 

y. Dar vienas skirtumas: Parmenidas, kitaip negu Meli- 
sas, sukūrė nuomonės (arba tikrovės) mokslą, ir šitai tikro- 
vei būtis kaip esmė minčiai yra stipriau priešpriešinta. 


4. Zenonas 


Zenono savitumas yra dialektika, kurios pradininkas jis 
yra. Jis yra Elėjos mokyklos meistras, ir jo filosofijoje gryna- 
sis Elėjos mokyklos mąstymas tampa sąvokos judėjimu joje 
pačioje, grynąja mokslo siela. Mat ankstesniųjų elėjiečių fi- 
losofijoje mes turime reikalą tik su teiginiu, kad niekas yra 
nerealus, kad jo nėra, todėl atsiradimas ir išnykimas neeg- 
zistuoja. Nors Zenono filosofijoje irgi matome tokį pat tei- 
gimą, o taip pat neigimą to, kas tokiam teigimui prieštarau- 
ja, tačiau kartu matyti, kad Zenonas pradeda ne nuo šio tei- 
ginio, o nuo proto, kuris, pats savyje nurimes, tame, kas 

teigiama kaip esama, parodo jo susinaikinimą. Parmenidas 
teigė, kad visata yra nekintama, nes kitimas teigtų nebūtį to, 
kas yra, o yra tik būtis, teiginyje, kad nebūtis yra, subjektas 
prieštarauja predikatui. Tuo tarpu Zenonas sakė, kad jeigu 
mes teigiame kitimą, tai jame, kaip kitime, glūdi jo niekas, 
kitaip sakant, jis yra niekas. Be to, anie filosofai kitimą su- 
vokė kaip apibrėžtą, įvykusį judėjimą, o Zenonas mokė ir 
neigė judėjimą kaip tokį, arba grynąjį judėjimą. 

Zenonas taip pat buvo elėjietis; jis buvo jauniausias iš jų 
ir ypač daug bendravo su Parmenidu. Pastarasis jį labai pa- 
milo ir net įsisūnijo. Tikrojo Zenono tėvo vardas buvo Te- 
leutagoras. Zenonas ne tik buvo labai gerbiamas savo vals- 
tybėje, bet ir garsėjo bei ypač buvo vertinamas kaip moky- 
tojas?!. Platonas?? mini, kad iš Atėnų ir kitų miestų pas jį 
vykdavę žmonės, kad jis juos lavintų. Sakoma jį buvus išdi- 
dų bei orų, nes jis visą gyvenimą nugyveno Elėjoje (tik vie- 
ną kartą buvo nuvykęs į Atėnus) ir nebuvo nukakęs į di- 
džiuosius ir galinguosius Atėnus, kad tenai pelnytų šlovę““. 
Įvairiausiuose pasakojimuose ypač šlovinama jo mirtis, at- 
skleidusi jo sielos tvirtybę; anot tų pasakojimų, jis paauko- 
jo savo gyvybę ir išlaisvino valstybę (nežinia, ar ta valstybė 
buvo jo gimtoji Elėja, ar ji buvo Sicilijoje) nuo ją valdžiusio 
tirano (pateikiami įvairūs jo vardai, ir apskritai iš šių pasa- 
kojimų nepaaiškėja tikslesnės istorinės sąsajos). Tas išlais- 
vinimas vykęs tokiu būdu. Zenonas sutiko dalyvauti są- 
moksle, kad būtų nuverstas tiranas, bet sąmokslas buvo at- 
skleistas. Kai po to tiranas tautos akivaizdoje liepė jį visaip 
kankinti, kad šis išduotų sąmokslininkus, ir kamantinéjo ji, 
kas yra valstybės priešai, tai Zenonas iš pradžių tiranui iš- 
vardijo kaip sąmokslo dalyvius visus šio draugus, o paskui 
patį tiraną pavadino valstybės maru. Šitie drąsūs kaltinimai, 
taip pat baisūs kankinimai ir Zenono mirtis sukrėtė piliečius 
ir įkvėpė jiems drąsos sukilti prieš tiraną, jį nužudyti ir išsi- 
vaduoti. Įvairiai pasakojama ypač apie paskutinį jo poelgį, 
kuris atskleidė ūmų ir nuozmu charakterio bruožą. Zenonas 


307 


GRAIKŲ FILOSOFIJA 


apsimetęs, kad dar kažką norįs pasakyti tiranui į ausį, ir ta- 
da sukandęs dantimis tą ausį ir nepaleidęs jos tol, kol kiti jo 
neužmušę. Kiti sako, kad jis suleidęs dantis tiranui į nosį. 
Dar kiti — kad jis tada, kai sviedė atsakymą tiranui, po kurio 
prasidėjo baisiausi kankinimai, nusikando savo liežuvį ir 
spjovė jį tiranui į veidą, kad parodytų jam, kad tas nieko iš 
jo neišpeš; po to Zenonas buvęs sugrūstas grūstuvėje. 

1. Zenono filosofija tetikos požiūriu, jos turinys apskritai 
yra toks pat, kaip ir Ksenofano bei Parmenido filosofijos; 
skirtumas tik tas, kad svarbiausieji momentai ir prieštaros 
išreikšti veikiau kaip sąvokos ir mintys. Tačiau ir tetinėje jo 
filosofijos pusėje?? matyti pažanga, nes jis daugiau pasiekė 
prieštaravimų ir apibrėžčių įveikos srityje. 

„Neįmanoma (sako jis), kad, jeigu kas nors yra, tai atsi- 
rastų (tai jis taiko dievybei); nes tai turėtų atsirasti arba iš 
to, kas lygu, arba iš to, kas nelygu, bet ir viena, ir kita ne- 
įmanoma; juk tam, kas lygu, netinka nei būti lygaus pagim- 
dytam, nei pačiam pagimdyti lygų, nes tai, kas lygu, turi tu- 
rėti tas pačias apibrėžtis . Priėmus lygumo postulatą, atkrin- 
ta gimdančiojo ir gimdomojo skirtumas. „Lygiai taip pat 
negali tai, kas nelygu, atsirasti iš nelygaus; juk jeigu iš sil- 
pnesnio kiltų stipresnis arba iš mažesnio - didesnis, arba iš 
blogesnio - geresnis, arba, atvirkščiai, blogesnis kiltų i$ ge- 
resnio, tai reikštų, kad nesama kiltų iš esama; o tai yra ne- 
įmanoma, taigi Dievas yra amžinas“. Vėliau šita mintis bu- 
vo įvardyta kaip panteizmas (spinozizmas), kuris pagrįstas 
teiginiu ex nihilo fit nihil. Ksenofano ir Parmenido filosofijo- 
je mes turėjome reikalą su būtimi ir nieku. Iš nieko tiesio- 
giai išplaukia niekas, iš būties - būtis; taigi čia nieko neatsi- 
randa. Būtis yra lygybė, išsakyta kaip netarpiška; tačiau ly- 
gybė, kaip lygybė, suponuoja minties judėjimą ir minčių 
sąryšį, refleksiją savyje. Taigi būtis ir nebūtis stovi viena gre- 
ta kitos, bet jos nesuvoktos kaip skirtybių vienybė; šitos skir- 
tybės neišsakomos kaip skirtybės. Zenonas nelygybę su- 
pranta kaip kitą narį lygybės atžvilgiu. 

Toliau įrodoma Dievo vienybė: „Jeigu Dievas yra visų ga- 
lingiausias, tai jam pritinka būti vienam; juk jeigu jų būtų 
du ar daugiau, tai jis jų nevaldytų; bet jeigu jis jų neturėtų 
savo valdžioje, tai jis nebūtų Dievas. Taigi jei dievų būtų 
daugiau, tai jie vienas kito atžvilgiu būtų stipresni arba sil- 
pnesni, o tai reiškia, kad jie nebūtų dievai; juk Dievo pri- 
gimtis yra ta, kad jis neturi už save galingesnės esybės. O 
jeigu jie būtų lygūs, tai Dievo prigimčiai jau nebūtų būdin- 
ga būti galingiausiam; juk lygu yra nei geriau, nei blogiau 
už lygu“, kitaip sakant, lygu nesiskiria nuo lygu. „Taigi jei- 
gu Dievas yra ir kaip tik toks Dievas, tai Dievas yra tik vie- 
nas; jis negalėtų daryti ką panorėjęs, jeigu jų būtų keli“. 

„Kadangi jis yra vienas, tai jis visur vienodas, visur gir- 
di, mato ir turi kitas jusles; juk jeigu to nebūtų, tai viena 
Dievo dalis būtų galingesnė už kitą“ (viena turėtų būti ten, 
kur kitos nėra, kur kita yra išstumta; viena turėtų apibrėž- 
tį, kurios kitai trūktų), „o tai yra neįmanoma. Kadangi Die- 
vas visur vienodas, tai jis yra rutulio formos; juk jis nėra 
vienur toks, kitur kitoks, jis visur yra toks“. Toliau: „Kadan- 
gi jis yra amžinas, vienas ir rutulio formos, tai jis nėra nei 
begalinis (neribotas), nei ribotas. z) Juk neribota yra nesa- 
mybė, nes ji neturi nei vidurio, nei pradžios, nei pabaigos, 
nei dalių, o toks dalykas yra neribotas. Bet esamybė nėra 
tokia, kokia yra nesamybé". Neribota yra neapibrėžta, ne- 
gatyvu; tai būtų nesamybė, būties įveika, todėl tai apibrėž- 
ta kaip tai, kas turi tik vieną pusę. 8. „Savitarpio apriboji- 
mas būtų tada, jeigu būtų daug dievų; bet kadangi yra tik 
vienis, tai jis nėra ribotas“. Tai Zenonas ir nurodo: „Vienis 
nei juda, nei yra nejudamas. Juk nejuda z) nesamybé" (jo- 
je nėra judėjimo, judėjimo nebuvimu teigiama nebūtis ar- 
ba tuštuma, nejudama yra negatyvu), „nes nei į ją neįeina 
niekas kita, nei ji neįeina į nieką kita; B) juda tik daugerio- 
pa; juk viena turi judėti į kita“. Juda tik tas, kuris skiriasi 
nuo kito; taigi suponuojamas laiko, erdvės daugis. „Taigi 
vienis nei juda, nei nejuda; juk jis nelygus nei nesamybei, 

nei daugybei. Visame tame Dievas yra toks; juk jis yra am- 
žinas ir vienas, lygus pats sau ir rutulio formos, nei neri- 
botas, nei ribotas, nei nejudantis, nei judantis“. Iš to, kad 
niekas negali atsirasti iš lygaus arba nelygaus, Aristotelis? 
daro išvadą, „kad arba nėra nieko, išskyrus Dievą, arba vi- 
sa kita irgi yra amžina“. 

Šitokiame samprotavime mes matome dialektiką, kurią. 
galima pavadinti metafiziniu samprotavimu. Jos pagrindas 
yra tapatumo principas: „Niekas lygus niekui, jis nepereina 
į būtį arba atvirkščiai, todėl iš to, kas lygu, niekas negali at- 
sirasti." Elėjos mokyklos būtis, jos vienis tėra ši abstrakcija, 
šis nugrimzdimas sampročio tapatumo gelmėse. Šitas se- 
niausias argumentavimo būdas tebegalioja iki šiol, pavyz- 
džiui, jis naudojamas vadinamuosiuose Dievo vienumo įro- 
dymuose. Su juo susijęs kitas metafizinio samprotavimo bū- 
das: iš pradžių daromos prielaidos, pavyzdžiui, Dievo 
galybės prielaida, ir, jomis remiantis, daromos išvados, nei- 
giami predikatai. Tai įprasčiausias mūsų samprotavimų bū- 
das. Kalbant apie apibrėžtis, būtina pastebėti, kad visos jos, 
kaip negatyvios, atsiejamos nuo pozityvios, realios būties. 

Mes į šitą abstrakciją einame kitu keliu, mums nereikia 
tokios dialektikos, kuria naudojosi Elėjos mokykla; mūsų 
kelias yra banalus ir trumpesnis. Mes sakome, kad Dievas 
yra nekintamas, kad kitimas būdingas tik baigtiniams daik- 
tams (tai skamba tarsi patyrimu pagrįstas teiginys); taigi 
vienoje pusėje mes turime baigtinius daiktus ir kitimą, o 
kitoje pusėje - nekintamumą šitoje absoliučioje vienybėje 
su savimi. Tai yra ta pati perskyra, tik mes ir baigtinius da- 
lykus laikome būtimi, o elėjiečiai tai neigė. Arba mes nuo 
baigtinių daiktų einame prie rūšių ir giminių, pamažu at- 
mesdami negatyvias apibrėžtis, ir tada aukščiausioji gimi- 
nė yra Dievas, kuris, kaip aukščiausioji esybė, yra tiktai tei- 
giamas, bet neturi jokių apibrėžčių. Arba mes nuo baigti- 
nių dalykų pereiname prie begalinių, - mes sakome, kad 
baigtinių dalykų, kaip ribotų, pagrindas turi būti begalinu- 

mas. Visos šios mums visiškai įprastos formos atsitrenkia į 
tą patį sunkų klausimą, kuris nedavė ramybės ir elėjiečių 
minčiai, — iš kur atsiranda apibrėžtis, kaip ją reikia supras- 
ti ir pačiame vienyje, neimant domėn baigtinumo, ir kaip 
begalinumas išvirsta į baigtinius dalykus? Nuo šio mums 
įprasto reflektyvaus mąstymo elėjiečių mintys skyrėsi tuo, 
kad jie į reikalą žiūrėjo spekuliatyviai - spekuliatyvi yra 
mintis, kad kitimas apskritai neegzistuoja, - ir kad jie to- 
kiu būdu parodė, kad kitimas, jeigu postuluojama būtis, 
yra prieštaravimas savaime, yra nesuprantamas dalykas, 
nes iš vienio, iš būties yra pašalinta negatyvumo, daugio 
apibrėžtis. Taigi mes savo vaizduotėje leidžiame būti ir 
baigtinio pasaulio tikrovei, o elėjiečiai buvo nuoseklesni, 
nes jie priėjo prie minties, kad yra tik vienis, o negatyvu- 
mo visai nėra; toks nuoseklumas, nors mes juo ir Zavimés, 
vis dėlto tėra didelė abstrakcija. 

Zenono filosofijoje ypač vertingas yra tas aukštas supra- 
timas, kad pats tam tikros apibrėžties neigimas savo ruožtu 
vėl yra kita apibrėžtis, ir tada absoliučiame neigime turi bū- 
ti neigiama ne viena apibrėžtis, o abi supriešintos apibrėž- 
tys. Iki Zenono buvo taip: jei neigiamas judėjimas, tai priei- 
nama prie absoliučiosios esmės kaip nejudamos, arba jei nei- 
giamas baigtinumas, tai prieinama prie grynojo begalinumo; 
bet pastarasis pats yra apibrėžtis ir, kaip netrukus pamaty- 
sime, baigtinė apibrėžtis. Taigi jei būtis kaip nebūties neigi- 
mas yra apibrėžtis, tai mes netrukus prieisime jos įveiką. 

Kai absoliučioji esmė teigiama kaip vienis arba būtis, tai 
ji tokia teigiama neigimo būdu; vienis, būtis apibrėžiami 
kaip negatyvumas, taigi kaip niekas; o pastarajam priklau- 
so tie patys predikatai kaip ir būčiai: grynoji būtis nėra ju- 
dėjimas, ji yra judėjimo niekas. Zenonas tai nujaučia, o ka- 
dangi jis nujaučia, kad būtis yra nieko priešybė, tai vienio 
atžvilgiu jis neigia tai, kas turėtų būti pasakyta apie nieką. 
Bet tas pats turėtų atsitikti ir kitoms apibrėžtims. Vienis yra 
tai, kas galingiausia, todėl jis apibrėžtas kaip absoliutus su- 

naikinimas; juk galia kaip tik ir yra kito absoliuti nebūtis, 
tuštuma. Taigi vienis yra daugio niekas, nieke, taip kaip vie- 
nyje, daugis yra įveiktas. Su tokia aukštesne dialektika mes 
susiduriame Platono „Parmenide“. Jame šis požiūris išsako- 
mas tik kai kurių apibrėžčių atžvilgiu ir netaikomas pačioms 
vienio ir būties apibrėžtims. 

Aukštesnė sąmonė yra ta, kuri pripažįsta ir pačios būties 
niekybę, būties kaip to, kas apibrėžta nieko atžvilgiu. Ši są- 
monė iš dalies būdinga Herakleitui, vėliau sofistams; ši są- 
monė nepalieka jokios tiesos, nieko savaime esama, o vien 
tai, kas egzistuoja kitam, arba vien atskiros sąmonės tikru- 
mą ir tikrumą kaip neigimą, negatyviąją dialektikos pusę. 

2. Kaip jau buvo minėta, Zenono filosofijoje mes randa- 
me ir tikrai objektyvią dialektiką. 

Labai svarbi Zenono filosofijos pusė yra ta, kad jis yra 
dialektikos pradininkas, nors tame, ką mes iki šiol matė- 
me, iš tikrųjų pačios dialektikos dar nėra, o tik jos prad- 
menys; juk tik Zenonas neigia supriešintus predikatus. 
Taigi Ksenofanas, Parmenidas, Zenonas imą kaip pagrin- 
dą teiginį: niekas yra niekas, nieko visai nėra, arba (antai 
Melisas) lygybė yra esmė, taigi vieną iš supriešintų predi- 
katų jie laikė esme. Jie tai tvirtai teigia, o kai jie tam tikro- 
je apibrėžtyje susidurdavo su priešingu predikatu, jie ją 
pašalindavo. Tačiau ši apibrėžtis pašalinama tik su kito pa- 
galba, mano teigimu, mano daroma perskyra, - kad viena 
pusė yra tai, kas tikra, o kita yra niekybė, taigi remiantis 
tam tikru teiginiu. Jo niekumas atsiskleidžia ne jame pa- 
čiame, jis - tai ne savęs paties įveika, t. y. jame nėra prieš- 
taravimo. Pavyzdys gali būti judėjimas. Aš nustatau, kad 
koks nors dalykas yra niekybė, po to darau prielaidą ir pa- 
rodau, kad niekumas yra judėjime, ir iš to plaukia, kad ju- 
dėjimas yra niekumas. Tačiau kita sąmonė to visiškai ne- 
nustato; aš tam tikrą dalyką laikau netarpiškai tikru, tačiau 
kitas turi teisę netarpiškai tikru dalyku laikyti ką nors ki- 
ta, pavyzdžiui, judėjimą. Dažnai, kai viena filosofinė sis- 

tema neigia kitą sistemą, pirmoji sistema postuluojama 
kaip pagrindas ir ja remiantis kovojama su kita sistema. 
Taigi sakydami, kad kita filosofinė sistema nėra tikra, nes 
ji prieštarauja manajai, mes labai palengviname sau užda- 
vinį; tačiau juk kitos sistemos šalininkai turi teisę sakyti 
tą patį. To, ką aš neigiu, netikrumą privalau parodyti ne 
tuo kitu, o parodyti jame pačiame. Kas iš to, kad aš įrodau 
savo sistemą arba savo teiginį, o po to išprotauju, kad vis- 
kas, kas jiems priešinga, yra klaidinga; juk šiam priešin- 
gam teiginiui anas pirmasis visada atrodys svetimas ir iš- 
oriškas. Klaidinga turi būti įrodyta esant klaidinga ne to- 
dėl, kad jam priešingas dalykas yra teisingas, o kad būtų 
įrodyta, jog tai yra savaime klaidinga. 

Matyti, kad Zenono filosofijoje prabunda šitas protingas 
požiūris. Ši dialektika labai gerai aprašyta Platono „Parme- 
nide'**. Platonas leidžia apie ją kalbėti Zenonui. Sokratas 
sako: „Savo veikale Zenonas teigia iš esmės tą patį, kaip ir 
Parmenidas, - kad viskas yra vienis, tačiau vienu posūkiu jis 
nori mus suklaidinti, kad mes patikėtume, jog jis sako nau- 
ją dalyką. Kaip tik Parmenidas savo kūrinyje sako, kad vis- 
kas yra vienis, o Zenonas parodo, kad nėra daugio . Zeno- 
nas jam atsako, kad jis veikalą parašęs veikiau prieš tuos, ku- 
rie mėgina pašiepti (x0ouwdetv) Parmenido teiginį ir 
įrodinėja, kokie juokingi dalykai ir vidiniai prieštaravimai 
kyla iš šio teiginio; taigi jis kovojęs prieš tuos, kurie priski- 
ria būtį daugiui, ir stengęsis parodyti, kad iš to plaukia daug 
absurdiškesnės išvados negu iš Parmenido teiginio. 

Tai yra išsamesnis objektyviosios dialektikos apibūdini- 
mas. Šioje dialektikoje mes matome, kad paprasta mintis 
ne tik pagrindžia save, bet ir taip sutvirtėja, kad karo 
veiksmus perkelia į priešo šalį. Zenono sąmonėje dialekti- 
ka turi tokią pusę, bet ją būtina nagrinėti ir jos pozityvio- 
sios pusės požiūriu. Anot įprastos sampratos, kad mokslo 
teiginiai yra įrodymo rezultatas, įrodymas yra įžvalgos ju- 
dėjimas, susiejimas įtarpinimu. Dialektika apskritai yra x) 

išorinė dialektika, kurioje šitas judėjimas skiriasi nuo to ju- 
dėjimo santraukos, 8) ne tik mūsų įžvalgos judėjimas, bet 
ir įrodymas remiantis paties dalyko esme, t. y. grynąja tu- 
rinio sąvoka. Pirmuoju atveju dialektika yra toks objektų 
nagrinėjimo būdas, kuris atskleidžia jų priežastis ir puses, 
dėl to viskas, kas paprastai laikoma tvirta, išklibinama. Be 
to, tos priežastys gali būti išorinės, ir mes plačiau pakal- 
bėsime apie šitą dialektiką, kai prieisime iki sofistų. Kita 
dialektika yra imanentinis objekto nagrinėjimas; objektas 
šiuo atveju imamas pats savaime, be prielaidos, idėjos, pri- 
valėjimo, imamas ne pagal jo išorinius santykius, dėsnius, 
priežastis. Mes visiškai atsiduodame dalykui, nagrinėjame 
patį objektą pagal tas apibrėžtis, kurias jis turi. Šitaip nag- 
rinėjant, pats objektas parodo, kad jis turi priešingas api- 
brėžtis, taigi jis įveikia save; ši dialektika kaip tik ir būdin- 
ga senovės filosofams. Subjektyvioji, samprotaujanti dia- 
lektika, kuri remiasi išorinėmis objekto priežastimis, 
apsiriboja tuo, kad pripažįsta, jog teisybėje esama ir netei- 
sybės, o klaidoje - tiesos. Tikroji dialektika nepalieka ob- 
jekte nieko, todėl objektas ne parodomas kaip nepakanka- 
mas vienu aspektu, o suyra visos savo prigimties požiūriu. 
Šios dialektikos rezultatas yra nulis, negatyvumas; teigimo 
joje dar nėra. Prie šios tikrosios dialektikos galima priskir- 
ti tai, ką nuveikė elėjiečiai. Tačiau jų filosofijoje apibrėž- 
tis, suvokimo esmė dar beveik neišsiskleidusi; jie pasiliko 
prie minties, kad objektas dėl jame glūdinčio prieštaravi- 
mo yra niekybė. 

Zenono materijos dialektika iki šiol nenuneigta; ji dar ne- 
praaugta, ir dalykas tebėra neapibrėžtas. „Jis įrodinėja, kad, 
jeigu yra daugis, tai jis yra didelis ir mažas; jei didelis, tai 
tada daugis yra begalinis pagal dydį“ (tò uėye90c), pagal 
kiekį apskritai - mes turime išeiti per daugį kaip indiferen- 
čią ribą į begalę, o begalė jau nebėra didelė, nebėra daugis, 
begalė yra daugio negatyvumas; „jei mažas, kad net neturi 
dydžio“ - tai atomai, nesamybė. „Čia jis parodo, kad tai, kas 

neturi nei dydžio, nei storio, nei masės (čyxoc), neegzistuo- 
ja. Juk jeigu mes tai pridėtume prie ko nors kito, tai pasta- 
rasis nuo to nepadidėtų; nes jeigu kas neturi jokio dydžio 
ir būtų pridėtas prie kito, tai pastarojo dydis nepadidėtų, tai- 
gi tai, kas prisideda, yra niekas. Taip pat jeigu tai atimama, 
tai kita nuo to nesumažėja; taigi tai yra niekas“ *. 

„Jeigu esamybė yra, tai visi daiktai būtinai turi dydį ir 
storį (tįsumą), jie yra vienas šalia kito, atsiji. Tai pasakytina 
ir apie didesnę esamybe (nepi T00 npobyovtos); juk ji taip 
pat ir turi dydį, ir jai galioja įvairovės priešprieša (xpočče: 
auToU TL). Bet yra tas pat ką nors vienąkart pasakyti ir visada 
sakyti; niekas iš to nei bus paskutinis, nei nebus kita kito at- 
žvilgiu. Taigi jeigu yra daug, tai jie yra maži ir dideli; maži, 
nes jie neturi dydžio, dideli, nes jie yra begaliniai" ^". 

Smulkesnių žinių apie šią dialektiką mums išsaugojo 
Aristotelis??; judėjimą Zenonas traktavo pirmiausia objek- 
tyviai dialektiškai. Bet tas išsamus dialektikos išdėstymas, 
kurį mes matome Platono „Parmenide“, yra ne Zenono. Mes 
matome, kad Zenono sąmonei paprasta nejudanti mintis iš- 
nyksta ir pati sąmonė tampa mąstančiu judėjimu; ji tampa 
tokiu judėjimu, nes kovoja su jusliniu judėjimu. Tai, kad dia- 
lektiką iš pradžių patraukė judėjimas, pagrįsta tuo, jog pati 
dialektika yra šitas judėjimas arba, kitaip sakant, pats judė- 
jimas yra visos esamybės dialektika. Daiktas, kaip save ju- 
dinantis, savo dialektiką turi savyje, o judėti reiškia pavers- 
ti save kitu, įveikti save. Aristotelis nurodo, kad Zenonas 
neigė judėjimą, nes jame glūdi vidinis prieštaravimas. Ta- 
čiau šito nurodymo nereikėtų suprasti taip, tarsi judėjimo 
visai nėra; kaip sakoma, drambliai - tai ne raganosiai. Kad 
esama judėjimo, kad šitas reiškinys yra - apie tai negali bū- 
ti nė kalbos; judėjimui būdingas juslinis tikrumas, juslių po- 
žiūriu lygiai taip pat tikra, kad yra drambliai. Šiuo požiūriu 
Zenonui negalėjo ateiti į galvą mintis neigti judėjimą. Klau- 
simas kitas - judėjimo tiesa; vis dėlto judėjimas yra netik- 
ras, nes jis yra prieštaravimas. Tuo Zenonas norėjo pasaky- 

ti, kad judėjimas neturi tikros būties. Zenonas parodė, kad 
judėjimo vaizdinyje glūdi tam tikras prieštaravimas; jis nu- 
rodė keturis judėjimo nuneigimo būdus. Jo įrodymai pagrįs- 
ti erdvės ir laiko begaliniu dalijimu. 

1. Pirmoji nuneigimo forma yra ta, kad jis sako: „Judėji- 
mas neturi tikrumo (Wahrheit), nes, kol pasieks tikslą, ju- 
dantis daiktas pirma turi įveikti pusę erdvės . Aristotelis for- 
muluoja taip trumpai todėl, kad prieš tai jis dalyką nagri- 
nėjo plačiai ir išsamiai. Šitas nuneigimas turi būti 
suvokiamas platesniu aspektu. Jo prielaida yra erdvės toly- 
dumas. Kas juda, tas privalo pasiekti tam tikrą tikslą; šis ke- 
lias yra tam tikra visuma. Kad įveiktų šitą visumą, judantis 
daiktas iš pradžių turi įveikti jos pusę. Tada šios atkarpos pa- 
baiga bus tikslas. Tačiau ši pusė savo ruožtu vėl yra visuma, 
ir ši erdvės atkarpa irgi turi pirmą pusę, todėl daiktas iš pra- 
džių turi įveikti šitos pusės pusę, ir t. t. iki begalybės. Zeno- 
nas čia prieina prie erdvės begalinio dalumo. Kadangi erd- 
vė ir laikas yra visiškai tolydūs, tai niekada negalima prieiti 
dalijimo pabaigą. Kiekvieną dydį - o bet koks laikas ir bet 
kokia erdvė visada turi tam tikrą dydį - galima dalinti į dvi 
dalis, kurias reikia nueiti; kad ir kokią mažą erdvę imtume, 
šitas santykis vis tiek išliks. Tada judėjimas būtų ėjimas per 
šituos begalinius momentus, kurie niekada nesibaigia; taigi 
judantis daiktas negali pasiekti tikslo. 

Yra žinoma, kaip kinikas Diogenas Sinopietis labai pa- 
prastai paneigė tokį judėjimo prieštaringumo įrodymą; jis 
tylėdamas atsistojo ir pradėjo vaikščioti pirmyn atgal; taigi 
jis šį argumentą paneigė veiksmu*!. Tačiau šis anekdotas tu- 
ri tęsinį: kai vienas mokinys liko patenkintas tokiu paneigi- 
mu, Diogenas jį prilupo, nes mokytojas ginčijasi argumen- 
tais, todėl ir jam pateikiamas paneigimas turi būti paremtas 
argumentais. Lygiai taip pat negalima pasitenkinti jusliniu 
tikrumu, o reikia suprasti. 

Šiuo atveju matome, kaip išvystytas begalinumas pirmą 
kartą pasirodo savo prieštaravimuose, - pasirodo jo suvo- 

kime. Judėjimas, pats grynasis reiškimasis šiuo atveju yra 
objektas ir iškyla kaip tai, kas mąstoma, savo esybės požiū- 
riu kaip tai, kas teigiama - būtent kaip (panagrinėkime mo- 
mentų formą) skirtumas tarp grynosios lygybės sau pačiam 
ir grynojo negatyvumo, tarp taško ir tolydumo. Mūsų vaiz- 
duotė neprieštarauja, kad teigiamas taškas erdvėje arba 
momentas tolydžiame laike, - arba kad teigiamas laiko „da- 
bar“ kaip tolydumas, ilgumas (diena, metai); tačiau šių da- 
lykų sąvoka yra prieštaringa. Lygybė sau pačiam, tolydu- 
mas yra absoliutus susietumas, visų skirtybių, viso nega- 
tyvumo, būties sau panaikinimas; priešingai, taškas yra 
grynoji būtis sau, absoliutus savęs išskyrimas ir bet kokios 
lygybės ir susietumo su kita panaikinimas. Tačiau erdvėje 
ir laike abi šios pusės sudaro vienį; taigi erdvė ir laikas yra 
prieštaravimas. Lengviausia atskleisti šį prieštaravimą ju- 
dėjimo pavyzdžiu; mat judėjime šios priešybės duotos ir 
vaizduotei. Juk judėjimas yra laiko ir erdvės esmė, jų rea- 
lybė; ir kai šita realybė pasirodo ir atsiskleidžia, tai kartu 
atsiskleidžia ir prieštaravimas. Į šitą prieštaravimą Zenonas 
ir atkreipia dėmesį. 

Taigi mes teigiame tam tikros erdvės, kaip pozityvaus da- 
lyko, tolydumą; joje yra riba, kuri ją dalija pusiau. Tačiau pu- 
siau dalijanti riba nėra absoliuti, savaime ir sau esanti riba; 
šiuo atveju mes turime apribotą erdvę, kuri savo ruožtu yra 
tolydumas. Tačiau šitas tolydumas savo ruožtu irgi nėra ab- 
soliutus ir jame mes teigiame priešybę - pusiau dalijančią ri- 
bą; bet tai vėl ne tolydumo riba, nes pusė dar yra tolydu- 
mas, ir taip toliau iki begalybės. Iki begalybės - išgirdę šį žo- 
dį, mes įsivaizduojame anapusybę, ji nepasiekiama, 
nebeįsivaizduojama, ji negali priartėti. Tai begalinis išėjimas, 
tačiau jis yra savokoje - tai išėjimas iš vienos supriešintos 
apibrėžties į kitą, iš tolydumo į negatyvumą, iš negatyvumo 
į tolydumą; abu šie momentai yra priešais mus. Šitame be- 
galiniame ėjime pirmyn vienas iš jų gali būti laikomas es- 
miniu. Iš pradžių Zenonas teigia tolydų ėjimą taip, kad ne- 

prieinama nieko lygaus sau, nieko galutinai apibrėžta, - tai 
neapribota erdvė, taigi tolydumas; arba Zenonas teigia ėji- 
mą pirmyn šitoje apribotoje erdvėje. 

Bendras atsakymas į šį klausimą ir uždavinio išsprendi- 
mas, kurį pateikia Aristotelis, yra tas, kad erdvės ir laiko ne- 
galima dalinti iki begalybės, erdvė ir laikas yra tik dalūs. 
Mums atrodo, kad, jeigu jau jie yra dalūs (potencialiai, 
duvaue:, bet ne aktualiai, švepyeia), tai jie ir iš tikrųjų turi bū- 
ti be galo dalijami, nes antraip jų nebūtų galima dalinti iki 
begalybės; ir tai yra bendras atsakymas vaizduotei. Todėl 
Bayle?* sako, kad Aristotelio paaiškinimas esąs apgailėtinas 
(pitoyable): 

C'est se moquer du monde que de se servir de cette doc- 
trine; car si la mantiére est divisible à l'infini, elle contient un 
nombre infini de parties. Ce n'est donc point un infini en puis- 
sance, c'est un infini, qui existe réelement, actuellement. Mais 
quandméme on accorderait cet infini en puissance, qui devien- 
drait un infini par la division actuelle de ses parties, on ne per- 
drait pas ses avantages; car le mouvement est une chose, qui 
a la méme vertu, que la division. Il touche une partie de les- 
pace sans toucher l'autre, et il les touche toutes les unes aprés 
les autres. N'est-ce pas les distinguer actuellement? N'est-ce 
pas faire ce que ferait un gėomėtre sur une table en tirant des 
lignes, qui désignassent tous les demi-pouces? Il ne brise pas 
la table en demi-pouces, mais il y fait néanmoins une division, 
qui marque la distinction actuelle des parties; et je ne crois 
pas qu' Aristote eūt voulu nier, que si l'on tirait une infinité 
de lignes sur un pouce de matiére, on n'y indroduisit une di- 
vision, qui réduirait en infini actuel ce qui n'etait selon lui, 
qu'un infini virtuel.* Šitas „jeigu“ (si) čia yra žavus! 


* Naudotis tokia doktrina - reiškia tiesiog juoktis iš žmonių; juk jeigu 
materija yra dali iki begalybės, tai joje tikrai glūdi begalinis dalių skai- 
čius; taigi čia yra ne potenciali begalybė, o tokia, kuri egzistuoja realiai ir 
aktualiai. Tačiau ir pripažindami buvimą potencialiosios begalybės, kuri 
gali būti paversta aktualiąja tikruoju dalijimu, mes nesumenkiname sa- 
vo argumento jėgos, nes judėjimas turi tą pačią savybę kaip ir dalijimas. 

Filosofija atskleidė, kad paprastoji sąvoka, visuotinybė 
yra paprastoji esmė begalybės arba grynojo reiškimosi - be- 
galybė yra to reiškimosi judėjimas. Dalumas, galimybė yra 
visuotinybė; joje glūdi ir tolydumas, ir negatyvumas, taškas, 
bet ne kaip savaime ir sau esantys dalykai, o tik kaip mo- 
mentai. Aš galiu materiją dalinti iki begalybės, bet tik galiu; 
iš tikrųjų aš jos nedaliju iki begalybės. Begalybė ir būdinga 
tuo, kad nė vienas jos momentas nėra realus. Nėra taip, kad 
vienas iš šių momentų: arba absoliuti riba, arba absoliutus 
tolydumas - būtų momentas savaime ir realizuotųsi, o kitas 
momentas galutinai išnyktų. Tai dvi absoliučios priešybės, 
bet tik kaip momentai - visuotinume arba paprastojoje są- 
vokoje, jeigu norite - mąstyme; juk mąstyme (apskritai vaiz- 
duotėje) tai, kas teigiama, ir yra, ir nėra. Tai, kas įsivaizduo- 
jama, arba vaizduotės vaizdas, nėra daiktas, jis neturi būties, 
bet, antra vertus, jis nėra niekas; taigi visuotinybė - tai in- 
diferenti paprastoji vienybė, nesvarbu, ar sąmonėje, ar už 
jos. Erdvė ir laikas yra kiekybė, apribotas dydis, taigi jį gali- 
ma nueiti, jis gali praeiti. Kaip kad aš actu nedaliju erdvės 
iki begalybės, taip jos nedalija ir judantis kūnas; apibrėžta 
erdvė yra apribota erdvė, taigi ji tokiu būdu egzistuoja tam 
judančiam kūnui. Judėjime erdvė yra visuotinybė tam, kas 
joje juda. Dalijimas kaip padalinta nėra absoliutus taškišku- 
mas, o grynasis tolydumas nėra tai, kas nepadalinta ir ne- 
dalijama; lygiai taip ir laikas yra visuotinybė, ne grynasis ne- 
gatyvumas, taškiškumas, o tolydumas. Judėjime pasirodo 
abi pusės - ir grynasis negatyvumas kaip laikas, ir tolydu- 
mas kaip erdvė. Pats judėjimas yra šita reali vienybė prieš- 


Jis liečia vieną erdvės dalį neliesdamas kitos, ir vieną po kitos liečia 
jas visas. Argi tai nėra jų tikras skyrimas? Argi tai nėra tas pat, ką daro 
geometras, lentoje brėždamas linijas, žyminčias kiekvieną pusę colio? Jis 
nelaužo lentos į tokius pusės colio gabalus, bet vis tiek brėžia joje žymes, 
rodančias tikrą padalijimą į dalis. Aš nemanau, kad Aristotelis galėtų neig- 
ti, kad jeigu mes nubrėžtume begalinį skaičių linijų materijos colyje, tai 
mes taip atliktume padalijimą, kuris aktualiąja begalybe paverstų tai, kas, 
pasak jo, buvo tik potencialioji begalybė. 

taroje; judėjime sąvokos turi savo tikrumą vaizduotei, o vi- 
suotinybė judėjime, kuris yra to visuotinumo momentas, 
įgyja abiejų sąvokų vienybę, kuri yra ir abiejų pusių išsisky- 
rimas šitoje vienybėje, ir abiejų pusių vienybė šitame išsi- 
skyrime. 

Laiko ir erdvės esmė yra judėjimas, nes ji yra visuotiny- 
bė. Suprasti judėjimą reiškia išsakyti jo esmę sąvokos forma. 
Sąvoka, mintimi judėjimą išsakome apibrėždami jį kaip ne- 
gatyvumo ir tolydumo vienybę; bet nei tolydumas, nei taš- 
kiškumas negali būti teigiamas kaip jų esmė. Vaizduotei šie 
abu momentai yra neišskiriami. Jeigu erdvę arba laiką įsi- 
vaizduosime padalintą iki begalybės, tai turėsime begalę taš- 
kų, tačiau tolydumas nebus išnykęs - jis bus kaip tam tikra 
erdvė, kuri juos gaubia. Bet kaip sąvoka šitas tolydumas reiš- 
kia, kad visi taškai yra vienodi, taigi iš tikrųjų jie atsiskiria 
ne kaip taškai, o kaip vienis. 

Judėjimas yra begalybė kaip šitų laiko ir erdvės priešy- 
bių vienybė. Tačiau laikas ir erdvė pasirodo ir kaip esantys; 
jeigu jie indiferentūs, tai tada yra teigiama ne jų sąvoka, o 
jų būtis. Juose kaip esančiuose ribos negatyvumas yra dy- 
dis; jie yra, jie egzistuoja kaip apribota erdvė ir apribotas lai- 
kas. Ir tikrasis judėjimas yra įveikimas tam tikros apribotos 
erdvės ir tam tikro apriboto laiko, o ne begalinės erdvės ir 
begalinio laiko. 

Remiantis šiuo požiūriu, turi būti suprantami ir kiti Ze- 
nono teiginiai — ne kaip argumentai prieš judėjimo realumą, 
o tokie jie iš pradžių atrodo, o kaip tam tikras būdas, kuriuo 
parodoma, kaip turi būti apibrėžiamas judėjimas ir kaip tai 
turi būti daroma. Manoma, kad paneigti tokius argumentus 
reiškia atskleisti jų niekybę, tarsi tada jie turėtų savaime at- 
kristi arba jų apskritai neturėtų būti. O iš tikrųjų judėjimą 
reikia mąstyti taip, kaip jį mąstė Zenonas, bet tokią judėji- 
mo sampratą išplėtoti toliau. 

Teigti, kad judantis kūnas turi nueiti pusę kelio, reiškia 
teigti tolyduma, t. y. dalijimo galimybę kaip vien tiktai gali- 

mybę; taigi toks dalijimas visada galimas, nesvarbu, kokio 
dydžio erdvę mes įsivaizduotume, ji gali būti ir visiškai ma- 
ža. Mes naiviai sutinkame su tuo, kad judantis kūnas turi 
nueiti pusę kelio, bet taip mes kartu sutinkame su visa ki- 
ta — su tuo, kad kūnas tos pusės nenueis, nes pasakyti vie- 
ną kartą yra tas pat, kas pasakyti be galo daug kartų. Tačiau 
mes manome, kad, kalbant apie didelę erdvę, pusę kelio nu- 
eiti galima, bet įsivaizduojame, kad galiausiai turi būti pri- 
eitas toks taškas, kai dalinti pusiau nebeįmanoma (t. y. 
mums nebeįmanoma), nes prieinama tokia maža erdvė, iš 
kurios jau nebegalima gauti pusės, t. y. prieinama nedalo- 
ma, netolydu, neerdvė. Bet tai netiesa, nes tolydumas yra es- 
minė apibrėžtis. Taip, erdvėje esama mažiausių dydžių, ir tai 
yra tolydumo neigimas, bet abstraktus neigimas; lygiai taip 
pat klaidinga abstrakčiai laikytis manomojo dalijimo - laiky- 
tis pusės. Vis dėlto tolydumo pertraukimo prielaida jau glū- 
di pačioje dalijimo pusiau prielaidoje. Turime sakyti: erdvės 
pusės negama, nes erdvė yra tolydi; knygą, lazdą galima 
perlaužti, padalinti į dvi dalis, bet ne erdvę, o judėjime yra 
tik erdvė. Lygiai taip pat galima sakyti, kad erdvė susideda 
iš be galo daug taškų, t. y. joje yra be galo daug ribų, taigi 
jos negalima nueiti. Mes įsivaizduojame, kad nuo vieno ne- 
dalomo taško galima pereiti prie kito; tačiau taip toli nenu- 
eisi, nes tokių taškų yra begalė. Tolydumas yra paverstas sa- 
vo priešybe, jis susmulkintas į neapibrėžtą daugį, t. y. daro- 
ma prielaida, kad nėra jokio tolydumo, taigi ir jokio 
judėjimo. Judėjimas yra susietumas, todėl klaidinga teigti, 
kad judėjimas yra galimas, jeigu aš nueinu iki tokio taško, 
kuris nėra tolydus. 

Taigi jei tolydumas, kaip sakyta, yra galimybės dalinti iki 
begalybės pagrindas, tai tolydumas yra tik prielaida, bet šia- 
me tolydume glūdi begalinės daugybės abstrakčiai absoliu- 
čių ribų būtis. 

2. Antrasis įrodymas, kurio prielaida taip pat yra tolydu- 
mas ir kuriuo taip pat teigiamas dalijimas, vadinamas grei- 

takoju Achilu. Senovėje mėgta mąstymo keblumus įvilkti į 
juslinio vaizdinio drabužį. Kai du kūnai juda viena krypti- 
mi ir vienas yra priekyje, o kitas šiek tiek atsilikęs, bet juda 
greičiau už pirmąjį, - tai mes žinome, kad antrasis kūnas pa- 
sivys pirmąjį. Tačiau Zenonas teigia: „Lėtesnio niekada ne- 
pavys net pats greičiausias“, ir tai jis tam tikru būdu įrodo. 
Besivejančiajam reikia tam tikros laiko dalies, kad jis pasiek- 
tų tą vietą, iš kurios bėgikas pradėjo bėgti šitos laiko dalies 
pradžioje. Per tą laiką, kol antrasis pasiekia tą tašką, kur bu- 
vo pirmasis, pastarasis jau bus nubėgęs į priekį, įveikęs kitą 
erdvės nuotolį, kurį antrajam vėl reikia nubėgti per tam tikrą 
anos laiko dalies dali; ir taip iki begalybės. Pavyzdžiui, B per 
valandą nubėga dvi mylias, o A per ta patį laiką - vieną my- 
lią. Jeigu jie nutolę vienas nuo kito dvi mylias, tai B per va- 
landą atbėgs ten, kur A buvo prieš valandą. Kol A nubėgtą 
atstumą (vieną mylią) B nubėgs per pusę valandos, A vėl 
nubėgs pusę mylios, ir taip tęsis iki begalybės. Taigi antra- 
jam kūnui jo greitesnis judėjimas nepadės nubėgti juos ski- 
riantį nuotolį erdvėje; laiką, kurio prireikia greitesniajam, vi- 
sada panaudoja ir lėtesnysis, todėl pastarasis visuomet bėgs 
šiek tiek priekyje. 

Nagrinėdamas šitą įrodymą, Aristotelis labai glaustai sa- 
ko: „Šitas įrodymas yra tas pats begalinis dalijimas“ arba be- 
galinis dalijimas judėjimu. „Jis yra klaidingas, nes greites- 
nysis pavys lėtesnįjį, jei tik jam bus leista peržengti ribą, ap- 
ribojima'?9, Šitas atsakymas teisingas, ir juo viskas 
pasakoma. Šiuo vaizdiniu daroma prielaida, kad esama 
dviejų laiko taškų ir dviejų erdvių ir kad jie yra atskiri bei 
atskirti — t. y. jie yra apriboti, vienas kito atžvilgiu jie yra ri- 
bos. Tačiau jeigu mes tarsime, kad laikas ir erdvė yra toly- 
dūs, taigi kad du laiko taškai ir du erdvės taškai vienas su 
kitu santykiuoja kaip tolydūs, tai jie, būdami du taškai, kar- 
tu nėra du, nes jie yra tapatūs. 


a b C d 
——— ám Án 

a. Kalbėdami apie erdvę, turime pastebėti, kad per tą 
pačią laiko dalį A nubėga atstumą bd, o B - atstumą ab+bd. 
Vaizduotėje šitą reikalą mes išsprendžiame labai paprastai: 
kadangi antrasis kūnas yra greitesnis, tai jis per tq patį lai- 
ką nubėga didesnį atstumą negu lėčiau bėgantis kūnas; tai- 
gi jis gali pribėgti tą vietą, iš kurios išbėgo pirmasis, ir ta- 
da bėgti dar toliau. B. Tačiau šitas laiko tarpas, kuris turi 
būti vienas, dalijamas į laiką, per kurį B nubėga ab, ir lai- 
ką, per kurį B nubėga bd. Per pirmąjį laiką A nubėga bc, 
taigi A yra taške c tuo momentu, kai B yra taške b. Tas ap- 
ribojimas, iš kurio, pasak Aristotelio, reikia išeiti, riba, ku- 
rią reikia peržengti, yra laikas; kadangi jis yra tolydus, tai, 
kad išspręstume šį keblų uždavinį, turime sakyti, kad tai, 
kas buvo išskaidyta kaip dvi laiko dalys, turi būti laikoma 
vienu laiku, per kurį B nubėga nuo a iki b ir nuo b iki d. 
Judėjime du laiko taškai veikiau yra vienas taškas. Kai kal- 
bame apie judėjimą apskritai, tai sakome, kad kūnas yra 
tam tikroje vietoje ir juda į kitą vietą. Tuo metu, kai jis ju- 
da, jis jau nebėra pirmojoje vietoje, bet dar nėra ir antro- 
joje; jeigu jis yra vienoje iš jų, tai jis nejuda. O jeigu saky- 
sime, kad jis yra tarp šitų abiejų vietų, tai tuo nieko nepa- 
sakysime, nes, būdamas tarp dviejų vietų, jis taip pat yra 
tam tikroje vietoje, taigi tas pats keblumas čia vis vien iš- 
lieka. O judėti - reiškia būti šitoje vietoje ir kartu nebūti; 
čia ir glūdi erdvės ir laiko tolydumas, kuris judėjimą kaip 
tik ir daro galimą. Zenonas savo samprotavime šituos abu 
taškus griežtai atskyrė vieną nuo kito. Mes irgi pripažįsta- 
me erdvės ir laiko diskretumą, tačiau kartu jiems turi būti 
leista peržengti ribą, t. y. teigti ribą kaip ne ribą - teigti ati- 
dalytus laiko taškus, kurie sykiu yra neatidalyti. 

Mūsų įprastinėje vaizduotėje gyvuoja tos pačios apibrėž- 
tys, kuriomis pagrįsta Zenono dialektika. Nors ir nenoriai, 
bet mes sakome, jog vienu laiko momentu nubėgami du 
nuotoliai erdvėje; tačiau mes nesakome, kad greičiau bėgan- 
tysis du laiko momentus sujungia į vieną, ne, mes teigiame 

tam tikrą apibrėžtą erdvę. Tačiau kad lėtesnis prarastų pra- 
našumą, turime sakyti: jis netenka vieno laiko momento pra- 
našumo, o netiesiogiai - jis netenka erdvės momento. 

Zenonas visu apibrėžtumu iškelia tik ribą, dalijimą, erd- 
vės ir laiko diskretumo momentą; todėl atsiranda prieštara- 
vimas. Šitą prieštaravimo keblumą sukuria būtent mąsty- 
mas, nes jis tikrovėje susietus tam tikro objekto momentus 
mato kaip atskirtus. Kai žmogus atsikando gėrio ir blogio pa- 
žinimo medžio vaisiaus, jį mąstymas įstūmė į nuodėmę, bet 
mąstymas ir gydo šitą žaizdą. Nugalėti mąstymą sunku, ir 
vien tik mąstymas sukuria sunkumus. 

3. Trečioji įrodymo forma yra ta, kad Zenonas sako: „le- 
kianti strėlė nejuda“, ir nejuda būtent todėl, kad judantis 
daiktas visuomet yra tam tikrame sau lygiame „dabar“ ir sau 
lygiame „čia“, „tam tikrame neišskaidomume (ėv xà vūv, 
xatX TO toov)”; jis yra čia, ir čia, ir čia. Todėl mes sakome, 
kad jis visada yra tas pats; tačiau tai mes vadiname ne ju- 
dėjimu, o rimtimi; tas nejuda, kas visada yra tam tikrame 
„čia“ ir tam tikrame „dabar“. Tas pat bus, jeigu mes pasaky- 
sime apie strėlę, kad ji visuomet yra toje pačioje erdvėje ir 
tame pačiame laike; ji neišskrieja iš savo erdvės, ji neatsidu- 
ria kitoje erdvėje, t. y. didesnėje arba mažesnėje erdvėje. 
Šiuo atveju nebėra tapimo kuo nors kitu; nors apribotumas 
apskritai galimas, bet apribojimas yra tik momentas. Šituo- 
se „čia“ ir „dabar“ kaip tokiuose nėra jokių skirtybių. Erd- 
vėje vienas „čia“ yra toks pat kaip ir kitas, kaip tas, kaip anas 
ir t. t; ir „čia“ visada yra tas pat, jis visai nesiskiria nuo kitų 
„čia“. Taigi šiuo atveju galioja šitų „čia“ tolydumas, lygybė 
sau, ir tai yra priešybė jų skirtingumo vaizdiniui, kuris yra 
tik nuomonė. Kiekviena vieta yra kitokia vieta, taigi yra ta 
pati; jų skirtingumas yra tik manomas. Tikras, objektyvus 
skirtumas ne glūdi šiuose jusliniuose santykiuose, o atsiran- 
da dvasios srityje. 

Su šituo dalyku mes susiduriame ir mechanikoje; joje 
klausiama, kuris iš dviejų kūnų juda. Kad apibrėžtume, ku- 

ris iš jų juda, reikalingos daugiau kaip dvi, o mažiausiai 
trys vietos. Vis dėlto teisinga, kad judėjimas yra perdėm re- 
liatyvus; tai, ar absoliučioje erdvėje kas nejuda ar juda (pa- 
vyzdžiui, akis), yra visiškai tas pat. Arba, pasak vienos 
Newtono propozicijos, jeigu du kūnai apskritimu juda vie- 
nas aplink kitą, tai kyla klausimas, ar vienas iš jų nejuda, 
ar abu juda. Newtonas mėgina atsakyti į šį klausimą pasi- 
telkęs pagalbon išorinius veiksnius - siūlų įtempimą (ten- 
sio filorum). Kai aš laive einu priešinga kryptimi negu juda 
laivas, tai laivo atžvilgiu tai yra judėjimas, bet ko nors kito 
atžvilgiu rimtis. 

Dviejuose pirmuosiuose Zenono įrodymuose tolydumas 
judėjime yra nusveriantis momentas: nesama jokios absoliu- 
čios ribos ir jokios apribotos erdvės, o yra absoliutus toly- 
dumas, išėjimas už visų ribų. Tuo tarpu šiuo atveju laikoma- 
si priešingos pozicijos - mes turime reikalą su absoliučiu ap- 
ribotumu, tolydumo nutraukimu, neperėjimu į kita. Apie šį 
trečiąjį Zenono įrodymą Aristotelis sako, kad „jis randasi iš 
to, kad tariama, jog laikas susideda iš „dabar“, nes jeigu su tuo 
nesutiksime, tai neprieisime prie tokios išvados **. 

4. „Ketvirtasis įrodymas paimtas iš lygių kūnų, kurie sta- 
dione šalia to, kas lygu [nejudama], juda priešpriešiais vie- 
nodu greičiu - vienas iš stadiono galo, kitas - iš jo vidurio; 
iš čia turi plaukti, kad pusė laiko lygu dvigubam laiko kie- 
kiui. Išvada klaidinga todėl, kad jis taria, jog kūnas ir šalia 
judančiojo, ir šalia nejudančiojo nueina vienodą atstumą per 
vienodą laiką ir vienodu greičiu, tačiau tai yra klaidinga ' 2. 

Jeigu ant tam tikros erdvės, pavyzdžiui, lentos (Aa) guli 
du kūnai, abu tarpusavyje lygūs bei to paties ilgio kaip ir 
lenta, ir vieno kūno (Bb) vienas galas (B) guli ant lentos vi- 
durio (m), o kito kūno (Cc) galas (C) ta pačia kryptimi sie- 
kia tik lentos galą (n), ir šie kūnai juda priešingomis krypti- 
mis, ir pirmasis kūnas (Bb), pavyzdžiui, per valandą pasie- 
kia lentos galą (n), tai išeina, kad antrasis kūnas (Cc) per 
pusę laiko nueina tą patį atstumą (CN), kurį (mn) pirmasis 
(Bb) nueina per dvigubai ilgesnį laiką; taigi pusė laiko lygu 
dvigubam laikui. Mat šitas antrasis kūnas (Cc) savo tašku c' 
nueina visą pirmojo kūno (Bb) ilgį. Per pirmąjį pusvalandį 
c nueina nuo M iki C: 


Per antrąjį pusvalandį c' praeina pro A ir pasiekia N; 
iš viso per valandą c' nueina nuo M iki N, taigi dvigubai 
daugiau: 


Cc 
-——— 
N A C M 
sH 

Šita ketvirtoji forma kalba apie prieštaravimą esant prieš- 
priešiniam judėjimui. Šiuo atveju prieštara turi kitą formą: 

a) visuotinybė, kaip bendrumas, kuris kaip visas tenka kiek- 
vienai daliai, priskiriama tik vienai daliai; B) teigiama, kad 
tikra (esama) yra vien tai, ką daro kiekviena dalis atskirai 
(fūr sich). Šiuo atveju vieno kūno nueitas atstumas yra abie- 
jų kūnų nueitų atstumų suma; jeigu aš paeinu dvi pėdas į 
rytus, o kitas iš to paties taško — dvi pėdas į vakarus, tai mes 
esame nutolę vienas nuo kito keturias pėdas; juk šiuos abu 
atstumus reikia sudėti, nes nuotolio atžvilgiu jie abu yra po- 
zityvūs. Arba antai aš nuėjau dvi pėdas pirmyn ir dvi pė- 
das atgal, ir vėl esu toje pačioje vietoje; taigi nors aš nuėjau 
keturias pėdas, aš nepajudėjau iš vietos. Šiuo atveju judėji- 
mas yra niekinis, nes ėjimas pirmyn ir ėjimas atgal yra prie- 
šybės, kurios viena kitą įveikia. 

Tokia yra Zenono dialektika. Jis suvokė tas apibrėžtis, ku- 
rios glūdi mūsų erdvės ir laiko vaizdiniuose; jis jas įsisąmo- 
nino ir atskleidė jų prieštaravimus. Kanto antinomijos ne- 
pranoko to, ką jau buvo padaręs Zenonas. 

Bendriausioji Elėjos mokyklos dialektikos prasmė, ben- 
driausias šios mokyklos teiginys taip skamba: „Tik vienis yra 
tai, kas tikra, o visa kita yra netikra“; Kanto filosofijos rezul- 
tatas yra teiginys: „Mes pažįstame tik reiškinius“. Apskritai 
tai tas pats principas, - sąmonės turinys yra tik reiškinys, 
kuriame nėra tiesos; bet tarp šių teiginių esama ir skirtumo. 
Zenonas ir elėjiečiai savo teiginiui suteikė šią reikšmę: „Jus- 
linis pasaulis pats savaime tėra reiškinių pasaulis, kuriam 
būdinga begalinė formų įvairovė, ir šiame pasaulyje pačia- 
me savaime neglūdi tiesa“. Kantas taip nemano. Jis teigia, 
kad, kai mes atsigręžiame į pasaulį, mūsų mąstymas nu- 
krypsta į išorinį pasaulį (mąstymui vidinis pasaulis taip pat 
yra išorinis); kai į jį atsigręžiame, paverčiame jį reiškiniu; tai 
mūsų mąstymo veikla tam, kas yra už mūsų, suteikia dau- 
gybe apibrėžčių - juslumą, refleksijos apbréztis ir t. t. Tik 
mūsų pažinimas yra reiškinys, o pasaulis yra savaime ir ab- 
soliučiai tikras; tik mūsų įsikišimas į jį, mūsų elgesys jį 
mums sugriauna: ką mes pasaulyje darome, yra nieko ver- 

ta, nes pasaulis tampa netikras būtent todėl, kad mes meta- 
me į jį daugybę apibrėžčių. Štai tas didysis skirtumas. Mi- 
nėtas turinys, Zenono požiūriu, irgi yra netikras, bet, anot 
Kanto, jis yra netikras todėl, kad jis yra mūsų kūrinys. Kan- 
to požiūriu, tai, kas pasaulį sugriauna, yra dvasios sritis, o 
pasak Zenono pasaulis kaip reiškinys savaime ir sau yra ne- 
tikras. Pasak Kanto, mūsų mąstymas, mūsų dvasinė veikla 
yra blogybė, - koks baisus dvasios nusizeminimas laikyti pa- 
žinimą nieko vertą. Biblijoje Kristus sako: „Argi jūs ne daug 
vertesni už juos [padangių sparnuocius]?" Mes, žinoma, esa- 
me geresni už Zvirblius, bet tik kaip mąstantys, o kaip jun- 
tantys mes nei geresni, nei blogesni už juos. Zenono dialek- 
tikos prasmei būdingas didesnis objektyvumas negu šiai 
moderniajai dialektikai. Zenono dialektika dar apsiribojo 
metafizika; vėliau, sofistikoje, ji pradėta visuotinai taikyti. 

Čia mes išsiskiriame su elėjiečiais. Elėjos mokyklą toliau 
plėtojo Leukipas, antra vertus, sofistai. Sofistai elėjiečių są- 
vokas pritaikė visai tikrovei ir atkreipė dėmesį į sąmonės 
santykį su ja; Leukipas, iš dalies kaip mokinys, iš dalies kaip 
tęsėjas, perėmė sąvoką jos abstraktumo požiūriu, bet sutei- 
kė jai fizikinę kryptį ir priešino ją sąmonei. Vardijama dar 
daug kitų elėjiečių, bet jie vargu ar gali mus dominti. Beje, 
Tennemannas““ sako: „Tai taip netikėta, kad Elėjos mokykla 
įgijo sekėjų, - Sekstas mini kažkokį Kseniada". 


D. HERAKLEITAS 


Jei atmesime jonénus, kurie absoliutumo dar nesuvokė 
kaip minties, o taip pat pitagorininkus, tai mes turésime gry- 
naja elėjiečių būtį ir dialektiką, kuri sunaikina visus baigti- 
nius santykius. Mąstymas yra tokių reiškinių procesas; bū- 
tis, pasaulis pats savaime yra reiškiniai ir tik grynoji būtis 
yra tikra. Zenono dialektikta pagauna tas apibrėžtis, kurios 
slypi pačiame turinyje. Todėl ji gali būti pavadinta ir subjek- 

tyviaja dialektika, kadangi ji skleidžiasi svarstančiajame sub- 
jekte, o be šitos dialektikos, be šito judėjimo vienis tėra vie- 
netas, t. y. abstraktus tapatumas. Kitas subjektyviosios Ze- 
nono dialektikos žingsnis yra tas, kad pati šita dialektika turi 
tapti objektyviąja, t. y. pats šitas judėjimas turi būti suvok- 
tas kaip objektyvus. Aristotelis peikia pitagorininkų skaičius 
ir Platono idėjas, - jie laikomi daiktų substancija ir juose 
daiktai dalyvauja, bet tai tik tuščios kalbos, nes taip ir ne- 
aišku, kas yra veiklusis pradas. Aristotelis priekaištauja ir Ta- 
liui už tai, kad jis atmetė judėjimą; Parmenido filosofijoje 
būtis ir dialektika kaip judėjimas glūdi subjekte. O Herak- 
leitas patį absoliutumą suvokia kaip šitą procesą, kaip pačią 
dialektiką. Dialektika yra a) išorinė dialektika, samprotavi- 
mas apie šį bei tą, kuriame nesuardoma paties daikto siela; 
B) vidinė objekto dialektika, tačiau ji jimama į subjekto 
svarstymą; y) Herakleito objektyvumas, kai pati dialektika 
suvokiama kaip pradas. Tai yra būtinas pažangos žingsnis, 
ir kaip tik šį žingsnį žengė Herakleitas. Būtis yra vienis - tai 
pirmas dalykas. Antras dalykas yra tapsmas, ir prie tokios 
apibrėžties priėjo Herakleitas. Tai yra pirmoji konkretybė, 
absoliutumas, suprantamas kaip jame glūdinčių priešybių 
vienybė. Taigi Herakleito filosofijoje filosofinė idėja pirmą 
kartą pasirodo savo spekuliatyvia forma, nes Parmenido ir 
Zenono samprotavimai priklauso abstraktaus sampročio sri- 
čiai. Todėl Herakleitas visuomet buvo laikomas giliamintiš- 
ku filosofu, ir dėl to jis net įgijo blogą vardą. Prieš mus nauja 
šalis; nėra nė vieno Herakleito teiginio, kurio aš nebūčiau 
įtraukęs į savo „Logiką“. 

Herakleitas, kuris išgarsėjo apie 70-ąją olimpiadą (500 m. 
pr. Kr.), buvo efesietis?* ir iš dalies dar Parmenido amžinin- 
kas. Jis buvo pirmasis filosofas, kuris atsiskyrė ir atsiribojo 
nuo viešųjų savo tėvynės reikalų bei interesų. Taigi mes ma- 
tome tris pakopas: a) septyni išminčiai buvo valstybės vei- 
kėjai, valdytojai, įstatymų leidėjai; f) pitagorininkai sudarė 
aristokratų sąjungą; y) po to atsirado filosofija, turinti sava- 


329 


GRAIKŲ FILOSOFIJA 


rankišką mokslo interesą. Herakleitas atsidėjo vien mokslui, 
gyveno vienatvėje, visiškai pasišventęs filosofijai. Apie jo gy- 
venimą nedaug žinoma, išskyrus jo santykį su tėvynainiais, 
efesiečiais. Šis santykis pirmiausia buvo toks, kad jie jį nie- 
kino“, bet jis juos niekino dar labiau*“?; toks santykis gy- 
vuoja ir dabartiniame pasaulyje, kur kiekvienas yra sau ir 
niekina visus kitus. Herakleitas atsiribojo nuo minios. Šioje 
išdidžioje dvasioje tokia panieka kilo iš gilaus įsitikinimo, 
kad jo tėvynainių vaizdiniai yra klaidingi, o jų gyvenimo 
būdas netikęs. Išliko liudijimų, rodančių, kaip šis santykis 
konkrečiai reiškėsi. Pasak Diogeno Laertijo??, Herakleitas 
yra pasakęs: „Verta, kad visus suaugusius (ĄB400v) efesiečius 
iškartų, o miestą paliktų nebrendėliams“ (kaip ir dabar kad 
manoma, kad tik jaunuomenė gali valdyti), „juk jie išvarė 
Hermodorą, iš jų geriausiąjį vyrą, sakydami: „Tenebūna nė 
vienas iš mūsų geriausias! Jei ne, tebūna svetur ir su kitais.“ 
Tokia pat dingstimi didžiuosius žmones tremdavo ir Atė- 
nų demokratija. Anot Proklo”: „Išdidusis Herakleitas plū- 
do tautiečius kaip neišmanėlius ir bukagalvius. Ko vertas, 
sako jis, jų protas ir įžvalgumas? Dauguma jų yra blogi ir 
tik nedaugelis geri... Jo tėvynainiai kvietė jį dalyvauti vie- 
šųjų reikalų tvarkyme, bet jis atsisakė, nes nesutiko su jų 
santvarka, įstatymais ir valstybės valdymu“. Diogenas La- 
ertijas?? priduria: „Antistenas kaip Herakleito sielos didy- 
bės įrodymą pateikia tai, kad jis savo broliui atidavė kara- 
liaus valdžią . 

Stipriausiai savo panieką tam, ką žmonės laiko tiesa ir tei- 
singumu, Herakleitas išreiškė laiške, kuriuo Darėjui Histas- 
pui, kvietusiam jį pas save, kad šis „supažindintų jį su grai- 
kų išmintimi, kadangi jo veikale apie gamtą slypi didelė pa- 
saulio teorijos jėga (ŠUvauv), bet daug kur jis yra tamsus, 
todėl kad atvyktų pas jį ir paaiškintų tai, ką aiškinti reikia"?? 
(tai nelabai tikėtina, nors Herakleito kalbos tonas šiek tiek 
rytietiškas), Herakleitas atsaké"*: „Tokia daugybė mirtingų- 
jų gyvena, bet jie svetimi tiesai ir teisingumui, o laikosi ne- 

saikingumo ir niekingu nuomoniu, pasiduodami savo pik- 
tam neišmanymui. O aš, kadangi pasiekiau visokio blogio 
užmarštį ir bėgu nuo mane persekiojančio didžiūnų beribio 
pavydo ir puikybės, neatvyksiu į Persiją, o tenkinsiuosi ma- 
Zu ir gyvensiu pagal savo išmanymą . 

Vienintelį savo kūrinį, kuris, pasak vienų, vadinosi „Mū- 
zos“, pasak kitų - „Apie gamtą“, jis atidavė saugoti į Arte- 
midės šventyklą Efese?^. Atrodo, kad jis buvo išlikęs iki pat 
vėlyvųjų laikų. Mus pasiekę fragmentai yra surinkti Stepha- 
no knygoje „Poesis philosophica""*. Juos taip pat surinko 
Schleiermacheris ir išdėliojo pagal tam tikrą planą, pavadi- 
nęs „Herakleitas Tamsusis iš Efeso, pateiktas pagal jo veika- 
lų nuotrupas ir senųjų liudijimus“; jie paskelbti Wolfo ir 
Buttmanno „Museum der Altertumswissenschaft", t. I (Ber- 
lynas, 1807), p. 315-533; jame pateikti 73 fragmentai. Kreu- 
zeris ketino juos kritiškiau, ypač kalbos atžvilgiu, apdoroti. 
Jis sudarė išsamesnį rinkinį (ypač iš gramatikų), bet, stoko- 
damas laiko, toliau redaguoti pavedė vienam jaunam moks- 
lininkui, tačiau šis pasimirė, todėl knyga taip ir nebuvo iš- 
spausdinta. Tokio pobūdžio rinkiniai paprastai būna per 
smulkūs. Juose pilna mokslingumo, bet juos lengviau rašy- 
ti negu skaityti. 

Herakleitas buvo laikomas tamsiu ir tuo buvo garsus. Ci- 
ceronui"", — jam tai dažnai atsitinka, - atėjo į galvą nevyku- 
si mintis, kad Herakleitas tyčia rašė tamsiai. Tačiau toks ty- 
činis rašymas būtų labai lėkštas, ir šiuo atveju Ciceronas sa- 
vo lėkštumą priskiria Herakleitui. Herakleito tamsumas, 
pagal kurį jis buvo pramintas „Tamsiuoju“ (oxocstvoc), vei- 
kiau yra aplaidaus žodžių vartojimo ir neišlavintos kalbos 
padarinys; taip mano ir Aristotelis. Jis teigia, kad gramati- 
kos požiūriu tamsumas plaukia iš skyrybos ženklų stokos: 
„Negali žinoti, ar tam tikras žodis priklauso prieš jį einan- 
tiems žodžiams, ar einantiems po jo"?*. Taip mano ir Demet- 
rijas??. Sokratas apie šitą knygą sako: „Tai, ką jis joje supra- 
tęs, yra didinga, o ko nesupratęs, tai manąs, kad irgi yra ge- 

rai, tačiau reikia drąsaus Delo naro, kad ja perplauktum"?9. 
Tačiau iš tikrųjų šitos filosofijos tamsumas kyla iš to, kad jo- 
je išreikšta gili, spekuliatyvi mintis; tokia mintis sampročiui 
visada sunki ir tamsi, o matematika jam visiškai lengva. Sa- 
voka, idėja sampročiui priešinasi ir negali būti jo suprasta. 

Platonas Herakleito filosofiją studijavo atidžiai. Jo veika- 
luose užtinkama daug nuorodų į šią filosofiją, ir jis neabe- 
jotinai įgijo gerą ankstyvą filosofinį išsilavinimą šios filoso- 
fijos dėka, taigi Herakleitas gali būti vadinamas Platono mo- 
kytoju. Herakleitiškuoju filosofu laikytinas ir Hipokratas. 

Tai, ką mes sužinome apie Herakleito filosofiją, iš pradžių 
atrodo labai prieštaringa, tačiau, remdamiesi sąvoka, į ją ap- 
skritai galime įsigauti, ir tada Herakleitas mums atsiskleidžia 
kaip gilios minties vyras. Jis išbaigia ligtolinę sąmonę, - tai 
idėjos išbaigimas visybei, kuri yra filosofijos pradžia arba iš- 
reiškia idėjos esmę, begalinumą, pasako, kas tai yra. 

1. Jeigu kalbėsime apie bendrąjį principą, tai šitas drąsus 
protas pirmasis pasakė gilų žodį: „Viskas esti ir neesti ", tai 
tas pat ?!; arba: „Būtis ir niekas yra tas pat“2?, esmė yra ki- 
timas. Tikra egzistuoja tik kaip priešybių vienybė. Įsitikino- 
me, kad elėjiečiams būdingas abstraktus samprotis, jog yra 
tik būtis. Turėdami galvoje Herakleito ištarmę, mes sakome, 
kad absoliutumas yra būties ir nebūties vienybė. Kai girdi- 
me teiginį, kad visa esti ir sykiu neesti, mums atrodo, kad 
jis ne itin prasmingas, kad jis veikiau išreiškia minties sto- 
ką ir beprasmybę. Bet mes turime ir kitokią Herakleito iš- 
tarmę, kuri tiksliau atskleidžia jo principą. Herakleitas tei- 
gia: „Viskas teka (navta et), niekas neišlieka, niekas nelie- 
ka toks pat". Platonas apie Herakleitą sako, kad jis prilygina 
esamybę upės tėkmei ir teigia, jog dusyk į tą pačią upę įbristi 
negalima?*; upė teka, ir mus skalauja vis kitas vanduo. He- 
rakleito sekėjai net teigė, kad į tą pačią upę negalima įbristi 
net vieną kartą““, nes ji visą laiką keičiasi; kas yra, to sykiu 
ir nėra. Aristotelis“? sako, kad Herakleitas nustatė, jog „iš- 
lieka vienas vienintelis dalykas - tai, iš ko atsiranda visa ki- 

ta kitimo, persiformavimo būdu“. Visa kita, išskyrus šį vie- 
ną pradą, teka ir yra nepatvaru, neišlieka, t. y. tikra yra taps- 
mas, o ne būtis, ir tapsmas yra tiksliausia šito visuotinio tu- 
rinio apibrėžtis. Elėjiečiai sakė, kad tik būtis yra ir tik ji yra 
tikra; būties tiesa yra tapsmas - būtis yra pirmoji mintis, 
kaip tiesioginė mintis. Herakleitas sako, kad viskas yra taps- 
mas ir kad šitas tapsmas yra pradas. Tai glūdi teiginyje, jog 
viskas ir yra, ir sykiu nėra; tapsmas ir yra, ir nėra. Visiškai 
priešingos apibrėžtys sujungtos į draugę; joje mes turime ir 
būtį, ir nebūtį. Tam junginiui būdingas ne tik atsiradimas, 
bet ir išnykimas; abu jie yra ne kiekvienas sau, o tapatūs. 
Taip šiuos dalykus išreiškė Herakleitas. Būties nėra, taigi yra 
nebūtis; ir nebūties nėra, taigi yra būtis, ir tai yra jų abiejų 
tapatumo tiesa. 

Tai didi mintis - pereiti nuo būties prie tapsmo; nors ši 
mintis dar abstrakti, bet ji jau yra pirmoji konkretybė, pir- 
moji supriešintų apibrėžčių vienybė. Šitos apibrėžtys tokia- 
me savitarpio santykyje yra neramios, ir tai yra bet kokio gy- 
vybingumo principas. Taip tas trūkumas, kurį Aristotelis 
įžvelgė ankstesnėse filosofinėse sistemose, būtent judėjimo 
nebuvimas, - tas trūkumas dabar pašalinamas ir judėjimas 
dabar yra pas pradas. Taigi ši filosofija nėra atgyvenusi, jos 
principas yra esminis, ir mano „Logikoje“ jis aptariamas pa- 
čioje pradžioje, iškart po būties ir nieko. 

Taigi buvo prieita prie labai svarbios įžvalgos - kad bū- 
tis ir nebūtis yra tik abstrakcijos, kuriose nėra tiesos, kad 
pirmoji tiesa (das erste Wahre) yra tapsmas. Samprotis izo- 
liuoja būtį ir nebūtį kaip tikrus ir reikšmingus dalykus; 
priešingai, protas vieną įžvelgia kitoje, pamato, kad vienoje 
glūdi jos kita, todėl visata, absoliutumas turi būti apibrėž- 
ti kaip tapsmas. 

Be to, Herakleitas sako: „Priešybės yra tame pačiame da- 
lyke, medus saldus ir kartus“, būtis ir nebūtis yra tame pa- 
čiame. Sekstas pastebi: „Herakleitas, kaip ir skeptikai, remia- 
si bendrais žmonių vaizdiniais; niekas neginčys, kad svei- 

kieji apie medų pasakys, kad jis saldus, o sergantys geltli- 
ge — kad jis kartus“; jeigu medus būtų tik saldus, tai jis to- 
kios savo prigimties negalėtų pakeisti dėl ko nors kita, o bū- 
tų toks visada, jis būtų saldus ir sergančiajam gelta. Zeno- 
nas pradeda nuo to, kad pašalina priešingus predikatus ir 
judėjime parodo priešybes - kad jame esama ribos ir jos 
įveikos. Jis begalybę apibūdino tik jos negatyvumo požiū- 
riu - dėl savo prieštaringumo ji esanti netikra. O Heraklei- 
tas apibūdino begalybę kaip tokią, jis priėjo prie jos sąvo- 
kos, jos esmės: begalybė kaip savaime ir sau esanti yra prie- 
šybių vienybė - ir būtent visuotinių priešybių, grynosios 
prieštaros, būties ir nebūties. Jeigu paimsime esamybe savai- 
me ir sau, o ne užbaigtos esamybės vaizdinį, tai tada gry- 
noji būtis yra paprastoji mintis, kurioje neigiama visa, kas 
apibrėžta, kuri yra absoliutus negatyvumas. Bet niekas yra 
tas pat, taigi lygybė sau pačiam, o tai reiškia absoliutų per- 
ėjimą į savo priešybę, prie kurios Zenonas negalėjo prieiti, 
nes jis teigė, kad iš nieko niekas neatsiranda. O Herakleitui 
negatyvumo momentas yra imanentinis; ir apie tai sukasi vi- 
sa filosofija, pati jos sąvoka. 

Iš pradžių mes susidūrėme su būties ir nebūties abstrak- 
cija visiškai netarpiška visuotine forma; bet, giliau įsižiūrė- 
ję, pastebėsime, kad Herakleitas prieštaras suvokė ir api- 
brėžtesniu būdu. Tai yra realumo ir idealumo, objektyvumo 
ir subjektyvumo vienybė; subjektyvumas yra tik virtimas 
objektyvumu, ir jame nėra tiesos: objektyvumas yra virtimas 
subjektyvumu. Šis tikrumas (dies Wahre) yra tapsmo pro- 
cesas; Herakleitas apibrėžta forma išreiškė šitą skirtybių tar- 
pusavio persiėmimą. Pavyzdžiui, Aristotelis? sako, kad He- 
rakleitas apskritai „surišo visumą ir nevisumą“ (dalį) - visu- 
ma pavirsta dalimi, o dalies paskirtis - tapti visuma, - 
„telkimąsi ir skaidymąsi, dermę ir disonansą; ir iš visko“ (iš 
priešybių) „yra viéna, o iš viena — visa“. Šitas viéna yra ne 
abstraktumas, o veikla, savęs supriešinimas; negyvas bega- 
linumas yra bloga abstrakcija, lyginant ją su ta gelme, kuri 

yra Herakleito filosofijoje. Sekstas Empirikas*š nurodo: , He- 
rakleitas sakė, kad dalis skiriasi nuo visumos ir kad ji yra tas 
pat, kas ir visuma; substancija yra visuma ir dalis“. Kad Die- 
vas sukūrė pasaulį, pats save suskaidė, pagimdė savo Sūnų 
ir t. t., — visos šios konkretybės glūdi šitoje apibrėžtyje. Pla- 
tonas sako savo „Puotoje“?? apie Herakleito principa: „Jis sa- 
ko vienete esant tam tikros atskirų dalių darnos, nors tos da- 
lys ir skiriasi viena nuo kitos“ - tai yra gyvybingumo pro- 
cesas — „taip kaip lanko ar lyros harmonijoje“. Po to jis 
leidžia Eriksimachui, vienam iš „Puotos“ pašnekovų, kriti- 
kuoti tai, kad harmonija kyla iš disharmonijos arba iš prie- 
šybių; juk harmonija kyla iš aukštų ir žemų tonų ne todėl, 
kad jie yra skirtingi, o todėl, kad jie susijungia muzikos me- 
nui veikiant. Tačiau šiuo teiginiu visai neprieštaraujama He- 
rakleitui, kuris kaip tik tai ir nori pasakyti. Paprastumas, vie- 
no tono kartojimas nėra harmonija. Harmonijai būdingas 
skirtumas, harmonija esmiškai, tiesiog turi būti skirtumas. 
Ši harmonija kaip tik ir yra absoliutus tapsmas, kitimas; bet 
tai ne virtimas kuo nors kita, - tai tuo, tai anuo. Joje esmin- 
ga yra tai, kad kiekviena skirtybė, ypatingybė skiriasi nuo 
kitos, tačiau skiriasi ne abstrakčiai nuo bet ko, 0 nuo savo 
kita; kiekviena iš tų skirtybių yra tik tiek, kiek jos sąvokoje 
slypi savaime jos kita. Kitimas yra vienybė, abiejų priešybių 
savitarpio susietumas, viena būtis, vienos ir kitos viena bū- 
tis. Turime pripažinti, kad harmonija ir mintis kaip tik tai ir 
yra; jose mes matome ir mąstome kitimą, esminę vienybę. 
Dvasia sąmonėje santykiuoja su juslumu, ir šis juslumas yra 
jos kita. Taip ir tonai; jie turi būti skirtingi, bet skirtingi taip, 
kad galėtų būti ir vieningi; tonai savaime tokie ir yra. Har- 
monija negali būti harmonija be tam tikros prieštaros, be sa- 
vo priešybių, kaip kad esti spalvų harmonijoje. Subjektyvu- 
mas yra objektyvumo kita, o ne popieriaus lapo kita, nes tai 
būtų beprasmiška; tai turi būti savasis kita, ir čia slypi abie- 
jų pusių tapatumas; taigi kiekvienas dalykas yra kito kita 
kaip savo kita. Tai yra didysis Herakleito principas; jis gali 

atrodyti tamsus, bet jis yra spekuliatyvus; o tai, kas speku- 
liatyvu, sampročiui, kuris jima būtį ir nebūtį, subjektyvumą 
ir objektyvumą, realumą ir idealumą kap atsietus, - sampro- 
čiui tai visada yra tamsu. 

2. Realybės pobūdis. Herakleitas savo dėstyme neapsiri- 
bojo šia sąvokine, grynai logine išraiška; be šitos bendro- 
sios formos, kuri atskleidė jo principą, savo idėjai jis sutei- 
kė ir realesnę išraišką. Šis realus pavidalas iš esmės yra 
gamtos filosofijos, kitaip sakant, jo forma yra veikiau gam- 
tinė; todėl jis dar priskiriamas jonėnų mokyklai ir taip da- 
vė impulsą gamtos filosofijai. Tačiau istorikai nesutaria dėl 
realaus jo nurodomo prado pobūdžio. Dauguma jų sako, 
kad jis esamąja esme laikė ugnį“, kiti - kad ora?!, dar ki- 
ti - drėgmę, o ne orą; net laikas, anot Seksto??, buvo mini- 
mas kaip pirmoji esamoji esmė. Tad kyla klausimas, kaip 
reikėtų suprasti tokią liudijimų įvairovę. Nereikėtų many- 
ti, kad šituos skirtumus galima paaiškinti autorių neapdai- 
rumu, nes mes turime reikalą su geriausiais liudytojais, to- 
kiais kaip Aristotelis ir Sekstas Empirikas, kurie ne prabė- 
gomis, o apibrėžtai kalba apie šitas formas, tačiau jie 
nepabrėžia šių skirtumų ir prieštaravimų. Ko gero, papras- 
čiau tai paaiškinama Herakleito raštų tamsumu, - dėl pai- 
niai išsakytų minčių Herakleitas galėjo būti suprastas klai- 
dingai. Tačiau labiau įsigilinus šitas sunkumas savaime iš- 
nyksta, nes jis iškyla tik tada, kai su dalyku būname 
susipažinę paviršutiniškai; gilesnis Herakleito supratimas 
savaime parodo, kaip apeiti šią kliūtį. Apskritai Heraklei- 
tas jau nebegalėjo, kaip kad Talis, absoliučia esme laikyti 
vandenį, orą ar dar ką nors, nei traktuoti juos kaip pirmi- 
nį pradą, iš kurio kyla visa kita, nes jis būtį mąstė kaip ta- 
pačią su nebūtimi arba kaip begalinę sąvoką. Taigi esamoji 
absoliuti esmė Herakleito filosofijoje nebegalėjo būti kaip 
tam tikra egzistuojanti apibrėžtis, pavyzdžiui, vandens, ji 
galėjo atsiskleisti nebent tik kaip besikeičiantis vanduo ar- 
ba tik kaip procesas. 

a. Abstraktus procesas, laikas. Taigi Herakleitas, Seksto Zo- 
dziais?^?, sakė: „Laikas yra pirmoji kūniška esmė.“ „Kūniš- 
ka" yra nevykusi išraiška. Skeptikai dažnai vartodavo itin 
grubius posakius arba padarydavo mintį grubią, kad su ja 
galėtų susidoroti. „Kūniška“ reiškia abstraktų juslumą; lai- 
kas yra abstraktus žiūrėjimas į procesą, jis yra pirmoji jusli- 
nė esmė. Taigi laikas yra tikroji esmė. Kadangi Herakleitas 
neapsiribojo logine tapsmo išraiška, o savo principui sutei- 
kė esamybės pavidalą, tai visai suprantama, kad pati tinka- 
miausia forma jam iš pradžių turėjo pasirodyti laikas; juk 
tarp to, kas jusliška, kas stebima, laikas yra pirmasis daly- 
kas, kuris pasirodo kaip tapsmas, jis yra pirmoji tapsmo for- 
ma. Laikas yra grynasis kitimas, kuris yra pamatomas. Lai- 
kas yra grynasis kitimas, jis yra grynoji sąvoka, paprastu- 
mas, kuris, sudėtas iš absoliučių priešybių, yra harmoningas. 
Jo esmė - būti ir nebūti, kitų apibrėžčių jis neturi, - jis yra 
abstrakti būtis ir abstrakti nebūtis netarpiškai vienybėje ir 
atskirtos. Reikalas ne tas, kad laikas yra arba jo nėra, o tas, 
kad laikas reiškia būtyje netarpiškai nebūti ir nebūtyje ne- 
tarpiškai būti; laikas yra perėjimas iš būties į nebūtį, jis yra 
abstrakti sąvoka, kuri būna objektiniu (galimu pamatyti) bū- 
du, nes ji mums yra. Laike yra ne praeitis ir ateitis, o tik da- 
bartis; pastaroji yra tam, kad nebūtų, ji tučtuojau išnyksta, 
praeina, ir šita nebūtis lygiai taip pat pavirsta būtimi, nes ji 
yra. Tai abstraktus šito perėjimo stebėjimas. Jeigu mes turė- 
tume pasakyti, kaip tas dalykas, kurį Herakleitas pažino kaip 
esmę, egzistuoja sąmonei tokia gryna forma, kokia jis buvo 
pažintas, tai mes turėtume nurodyti būtent laiką. Taigi vi- 
siškai teisinga, kad pirmoji forma to, kas tampa, yra laikas; 
tai atitinka Herakleito minties principą. 

b. Reali forma kaip procesas, ugnis. Vis dėlto ši grynoji 
objektinė sąvoka turi toliau realizuotis. Laike būties ir ne- 
būties momentai teigiami tik kaip negatyvūs arba netarpiš- 
kai išnykstantys. Toliau Herakleitas procesą apibrėžia fizi- 
kiniu būdu. Laikas yra Ziüra, tačiau visiškai abstrakti Ziü- 

ra. Jeigu tai, kas yra laikas, norime įsivaizduoti realiu bū- 
du, t. y. abu momentus užfiksuoti kaip egzistuojančius, 
kaip tam tikrą visybę sau, tai mums kyla klausimas, kokia 
fizikinė esmė atitinka tokią apibrėžtį. Laikas, įvilktas į to- 
kius momentus, yra procesas; suprasti gamtą reiškia ją api- 
būdinti kaip procesą. Tokia yra Herakleito tiesa ir tikroji jo 
samprata (Begriff). Todėl mums kaip mat paaiškėja, kad 
Herakleitas negalėjo sakyti, jog esmė yra oras arba vanduo 
ir pan.; juk jie patys nėra procesas (tai pirmučiausia). Bet 
tokia yra ugnis, todėl Herakleitas ją apibūdina kaip pradi- 
nę esmę; ugnis yra realus Herakleito prado būdas, gamtos 
proceso siela ir substancija. Kaip tik procese kaip judėjime 
išsiskiria jo momentai: a) grynai negatyvus momentas; B) 
egzistuojančios prieštaros momentai, vanduo ir oras; ir y) 
rymanti visybė, žemė. Gamtos gyvybė yra šitų momentų 
procesas: žemės rymančios visybės susidvejinimas - virti- 
mas prieštara, šių momentų prieštaros teigimas - ir nega- 
tyvi vienybė, grįžimas į vienybę, egzistuojančios prieštaros 
sudeginimas. Ugnis yra fizikinis laikas; ji yra tas absoliu- 
tus nerimas, absoliutus esamumo panaikinimas, išnykimas 
kitų, bet ir savęs pačios, nes ugnis neišlieka. Todėl supran- 
tama, kad Herakleitas, remdamasis savo pagrindine api- 
brėžtimi, būtent ugnį visiškai nuosekliai galėjo laikyti pro- 
ceso sąvoka. 

c. Taigi šitą ugnį jis tiksliau apibrėžė ir išplėtojo kaip rea- 
lų procesą; ugnis sau yra realus procesas, jos realybė yra vi- 
sas procesas, kuriame dar smulkiau, konkrečiau apibrėžia- 
mi momentai. Ugnis, kaip tai, kas permaino kūniškus daik- 
tus, yra kitimas, apibrėžtumo permainymas, išgaravimas, 
nes procese esti abstraktus išgaravimo momentas, jame ma- 
tyti ne oras, o veikiau išgaravimas. Šiam procesui apibūdinti 
Herakleitas vartoja ypatingą žodį ava9uniaoię - sugaravimas 
(dūmai, saulės garas); šiuo atveju „garavimas“ gali būti tik 
apytikrė reikšmė, nes graikiškas žodis nusako daug daugiau: 
tai perėjimas. Aristotelis?! šiuo atžvilgiu apie Herakleitą sa- 

ko, kad jis „pripažįsta sielą pirmaprade, tapatindamas sielą 
su garavimu, iš kurio susidaro visi kiti daiktai“, ir šis gara- 
vimas, tapsmas „yra labiausiai nekūniška ir visada juda.“ Tai 
taip pat atitinka pagrindinį Herakleito principą?“. 

Toliau jis apibrėžė abstrakčius realaus proceso momentus, 
išskirdamas dvi jo puses - „kelią aukštyn (6664 švo) ir kelią 
žemyn (6665 x&to)"; pirmasis kelias reiškia susidvejinima, 
o antrasis — susivienijimą. Iš esmės šiuos kelius reikėtų su- 
prasti šitaip: vienas kelias - tai susidvejinimas kaip susiprie- 
šinimo realizavimas, jo buvimas, kitas - tai vienybės reflek- 
sija savyje, šių esamų prieštarų įveika. Abiem pusėms api- 
būdinti jis vartojo tikslesnes apibrėžtis- „vaidas, 
neapykanta, ginčas (xóAepoz, ets) — ir santarvė, taika (6u0- 
Aoyta, etenvx)“, iširusios vienybės atkūrimas. (Sykiu tai yra 
ir mitologiniai vaizdiniai, Erotas?“ ir t. t.) „Iš šių dviejų ne- 
santaika, ginčas yra skirtybių kilimo pradas, o tai, kas veda 
į sudegima, yra santarvė ir taika"?". Esant priešiškumui tarp 
žmonių, kiekvienas iš jų laiko save savarankišku kito atžvil- 
giu arba yra pats sau - tai susidvejinimas, realizavimas ap- 
skritai; o vienybė ir taika yra nugrimzdimas iš buvimo sau į 
neatskiriamybę arba nerealybę. Viskas yra trejybė, esmiška 
vienybė. Gamta yra tai, kas niekada nenurimsta, o visata — 
perėjimas iš vieno į kitą, iš susidvejinimo į vienybę, iš vie- 
nybės į susidvejinimą. 

Tikslesni šito realaus proceso apibūdinimai yra nepakan- 
kami ir gana prieštaringi. Pasak kai kurių liudijimų apie He- 
rakleitą, jis šitaip apibrėžė tą procesą: „Ugnies atogrįžos: pir- 
ma jūra, o iš jūros - perpus žemė, perpus ugninė vėtra. [...] 
Jūra išsilieja ir seikėjasi iki tokio mato, koks buvo pirma. '** 
Herakleito žodžiai bendri ir labai tamsūs. Pasak Diogeno La- 
ertijo?*: „Ugnis tankėdama virsta drėgme (xuxvovuevov nip 
šEuypatveo9a:) ir nusistojusi (cuvtotagevov) tampa vande- 
niu“, užgesusi (sudegusi) ugnis yra vanduo, indiferentiška 
tapusi ugnis, o „sukietėjęs vanduo virsta žeme; ir tai yra ke- 
lias žemyn. Tada žemė vėl pasidaro skysta (ištirpsta) ir iš jos 

atsiranda drėgmė (jūra), o iš drėgmės kyla jūros migla (dva- 
Juntaotę), iš kurios atsiranda viskas“, jūros migla vėl virsta 
į ugnį ir prasimuša kaip liepsna; „tai yra kelias aukštyn”. To- 
kia apskritai yra ugnies metamorfozė. „Vanduo susidvejina 
virsdamas tamsia migla, paskui Žeme, - ir virsdamas gryna, 
tviskančia migla, tampa ugnimi ir užsidega saulės sferoje; iš 
ugningos medžiagos kyla meteorai, planetos ir žvaigždės“. 
Pastarosios yra ne nejudančios, negyvos, o laikomos tam- 
pančiomis, amžinai gimstančiomis. Šių rytietiškų, vaizdin- 
gų ištarų nereikėtų suprasti tiesmuka jusline reikšme, t. y. 
tarsi šie pokyčiai vyktų išoriniame suvokime; šiais žodžiais 
išreiškiama šių elementų prigimtis; žemė amžinai sau gim- 
do savo saulę ir kometas. 

Taigi gamta yra šitas ratas. Šiuo požiūriu Herakleitas sa- 
ko: „Štai šitą dailią tvarką, visų tą pačią, nei kas iš dievų, nei 
kas iš žmonių sukūrė, bet buvo ji amžinai, ir yra, ir bus - am- 
žinai gyva ugnis, pagal saiką (uėtpo) įsižiebianti ir pagal sai- 
ką užgęstanti'*. Mes suprantame, ką pateikia Aristotelis, — 
kad, pasak Herakleito, pradas yra siela, nes ji yra garavimas, 
šitas pats save judinantis pasaulio procesas; ugnis yra siela. 
Šią ištarą papildo kita, kurią pateikia Klementas Aleksan- 
drietis?!: „Sieloms mirtis - tapti vandeniu, vandeniui mir- 
tis - tapti Žeme: iš žemės randasi vanduo, o iš vandens - sie- 
la“. Apskritai tai gesimo, prieštaros grįžimo į vienybę pro- 
cesas ir naujo jos prabudimo, kilimo iš vienio procesas. 
Sielos užgesimas, ugnies pavirtimas vandeniu, sudegimas, 
kuris tampa produktu, kai kurių autoriu?? klaidingai laiko- 
mas pasaulio sudegimu. Tai, ką Herakleitas kalbėjo apie pa- 
saulio gaisrą, yra veikiau tam tikras fantazijos vaizdinys, - 
praėjus tam tikram laikui (mūsų įsivaizdavimu tai būtų pa- 
saulio pabaiga), pasaulis žūstąs ugnyje. Tačiau iš tekstų kai 
kurių vietų“? galima spręsti, kad Herakleitas neturi galvoje 
tokio pasaulio gaisro; tai nuolatinis degimas, santarvės taps- 
mas, - visuotinė gyvybė, visuotinis visatos procesas. „Herak- 
leitas sako, kad gyvybė ir mirtis mumyse susijungę ir kai 

esame gyvi, ir kai mirę, nes kai gyvename, mūsų sielos yra 
mirusios ir mumyse palaidotos, o kai mes mirštame, mūsų 
sielos prisikelia ir gyvena'**, 

Turint galvoje tai, kad Herakleitas ugnį laiko tuo, kas su- 
gyvina, siela, viena ištarmė mums gali nuskambéti keistai — 
toji, pasak kurios „sausas spindesys - išmintingiausia ir kil- 
niausia siela^*^. Nors mes ir nelaikome drėgniausios sielos 
geriausia, vis dėlto manome esant ją gyvybingiausia; tačiau 
šiuo atveju sausumas reiškia ugningumą, taigi sausiausia 
siela yra grynoji ugnis, o pastaroji nėra negyva, priešingai, 
ji yra pats gyvybingumas. 

Tokie yra pagrindiniai realaus gyvybės proceso momen- 
tai. Aš trumpai prie jų apsistosiu, nes jais paprastai išsako- 
ma visa spekuliatyvaus gamtos nagrinėjimo (gamtos filoso- 
fijos) sąvoka. Pastaroji pati savaime yra procesas. Šioje są- 
vokoje vienas momentas, vienas elementas pereina į kitą: 
ugnis tampa vandeniu, vanduo - žeme ir ugnimi. Tai senas 
ginčas apie elementų kitimą, kur neigiamas jų nekintamu- 
mas. Minėtoje sąvokoje paprastas juslinis gamtos tyrinėji- 
mas atskiriamas nuo gamtos filosofijos. Savaime, spekulia- 
tyviu požiūriu paprasta substancija permainoma į ugnį ir ki- 
tus elementus, kitu požiūriu bet koks perėjimas atmetamas, 
vanduo yra vanduo, ugnis yra ugnis ir t. t., taigi šiuo atveju 
esama ne sąvokos, ne absoliutaus judėjimo, o tik atsiradimo, 
kuris yra tam tikras jau esamų dalykų atsiskyrimas. Pirma- 
sis požiūris teigia kintamumą, o antrasis požiūris mano ga- 
lis atskleisti tai, kas priešinga; ir nors antruoju atveju van- 
duo, ugnis ir t. t. nebelaikomi paprastosiomis esybėmis, o iš- 
skaidomi į vandenilį, deguonį ir t. t., bet teigiamas jų 
nekintamumas. Antrasis požiūris teisingai nurodo, kad tai, 
kas savaime turi būti pagal spekuliatyvųjį požiūrį, turi tu- 
rėti ir tikrovės tikrumą (Wahrheit), nes jeigu spekuliatyvu- 
mas yra tai, kas išreiškia tikrovės momentų prigimtį ir es- 
me, tai šitai turi būti ir pačioje tikrovėje. (Paprastai speku- 
liatyvumas įsivaizduojamas kaip toks dalykas, kuris yra tik 

mintyje arba viduje, t. y. neaišku kur.) Taigi tai, kas yra spe- 
kuliatyvu, tikrai yra, tik gamtos tyrinėtojai jo nepastebi dėl 
savo riboto supratimo. 

Jei tikėsime tuo, ką mums sako gamtos tyrinėtojai, tai iš- 
eis, kad jie tik stebi ir sako, ką mato; tačiau tai netiesa, nes 
jie tiesiogiai savo matomus daiktus nesąmoningai pakeičia 
sąvoka. Todėl ginčijamasi ne dėl stebėjimo ir absoliučios są- 
vokos prieštaros, o dėl ribotos nejudamos (fixiert) sąvokos 
ir absoliučiosios sąvokos prieštaros. Jie įrodinėja, kad pasi- 
keitimų nebūna, antai vanduo nevirsta žeme; nors iki nau- 
jausių laikų jie prie tokios išvados prieidavo: destiliuodami 
vandenį, atrasdavo jame žemės nuosėdų. Tik Lavoisier atli- 
ko tikslius bandymus ir pasvėrė visus indus; juose buvo 
nuosėdų, bet palyginus paaiškėjo, kad jos atsirado iš indų. 
Esama tam tikro paviršinio proceso, kuris nepažeidžia sub- 
stancijos apibrėžtumo; sakoma, kad vanduo virsta ne oru, 
o tik garais, ir garai tankédami virsta tik vandeniu. Tačiau ir 
vienu, ir kitu atveju tyrinėtojai fiksuoja tik vienašališką, ne- 
pakankamą procesą ir jį pateikia kaip absoliutų procesą. 
Kaip kad jeigu aš sakyčiau: gamtos procesas yra sąlygų vi- 
suma ir jeigu kelių iš jų trūksta, tai atsiranda kita, negu ta- 
da, kai įvykdomos visos sąlygos. Geležis tampa magnetu ne 
todėl, kad aš ją kaitinu, o todėl, kad ją tam tikru būdu trinu 
arba laikau; Žinia, esama sąlygų, kurioms esant ji išlieka ta 
pati. Tik mechaninis dalijimas visada galimas; namą galima 
išardyti į akmenis ir rąstus, ir šie tada bus akmenys ir rąs- 
tai. Šiuo požiūriu jie kalba apie visumos ir dalių santykį, bet 
nelaiko jų idealiaisiais momentais, kuriuos jie vertina kaip 
savaime, nepastebimai, latentiškai, ne pozityviai esančius 
(kaip momentus), bet čia jie juos dar išlaiko kaip vaizdinius. 
Tačiau realybėje, gamtos procese jie pamato, kad, kristalui 
tirpstant, atsiranda vanduo, o kristale vanduo prapuola, su- 
kietėja — virsta kristaliniu vandeniu; kad iš žemės garuojanti 
drėgmė ore būna ne kaip garai, ne išoriniu būviu, o kad oras 
išlieka visiškai skaidrus arba kad gryname ore vandenilis vi- 

siškai išnyksta. Jie ilgai ir bergždžiai stengėsi rasti vandeni- 
lį atmosferos ore. Be to, jie dar patyrė, kad visai sausas oras, 
kuriame jie negalėjo aptikti nei drėgmės, nei vandenilio, 
virsta garais bei lietumi ir t. t. Visa tai yra stebėjimas, bet ty- 
rinėtojai sugadina visą pokyčių suvokimą nejudria sąvoka, - 
jie atsineša ir vartoja įsigalėjusią sąvoką apie visumą ir da- 
lis, apie tai, kad visuma sudaryta iš dalių, kad jau iš anksto 
būna tokie dalykai, kurie pasirodo kaip atsirandantys. Kai, 
tirpstant kristalui, pasirodo vanduo, jie sako: „Jis kaip van- 
duo neatsirado, o jau pirma buvo kristale.“ Kai, vykstant 
vandens susidvejinimo procesui, šis pasirodo kaip vandeni- 
lis ir deguonis, jie sako: „Vandenilis ir deguonis ne atsira- 
do, o jau pirma buvo vandenyje kaip dalys, iš kurių jis su- 
sideda." Tačiau jie negali atrasti nei vandens kristale, nei de- 
guonies bei vandenilio vandenyje. Taip pat ir vadinamoji 
latentinė šilumos medžiaga. Kaip ir bet koks suvokimo ir pa- 
tyrimo išsakymas - kai žmogus ką nors sako, jo žodžiuose 
jau yra tam tikra sąvoka, jos neįmanoma sulaikyti, ji sąmo- 
nėje atgimsta kaip visuotinybės ir tiesos pėdsakas. Juk bū- 
tent sąvoka yra esmė; tačiau tik išlavintam protui ji tampa 
absoliučiąja sąvoka, bet ne, kaip kad šiuo atveju, sąvoka su 
viena apibrėžtimi. Gamtos tyrinėtojai neišvengiamai priei- 
na tam tikrą ribą, jiems nelemta rasti vandenilį ore; jo ne- 
rodo kaip esančiojo nei higrometras, nei oro pripildyti bu- 
teliai, oro balionais atgabenti iš aukštųjų atmosferos sluoks- 
nių. Kristalinis vanduo jau nebėra vanduo, - jis pasikeitė, 
virto žeme. 

Grįždami prie Herakleito, turime pasakyti, kad jis buvo fi- 
losofas, pirmasis apibūdinęs begalinumo prigimtį ir pirmasis 
suvokęs gamtą kaip savaime begalinę, t.y. suvokęs jos esmę 
kaip procesą. Herakleitu galima datuoti filosofijos pradžią, - 
jis pateikė liekamąją idėją, kuri visose filosofijose iki šiol yra 
ta pati, tokia, kokia buvo Platono bei Aristotelio idėja. 

3. Šiuo atveju idėjai dar trūksta to, kad jos esmė, jos pa- 
prastumas būtų pažįstamas kaip sąvoka, kaip visuotinumas. 

Cia galima pasigesti to išliekančio ir nejudančio momento, ku- 
rj nurodo Aristotelis. Procesas dar nesuvokiamas kaip visuoti- 
nybė. Kaip sakyta, Herakleitas tegia, kad viskas teka, kad nie- 
ko nėra pastovaus ir išlieka tik vienis. Tačiau taip^dar neišsa- 
koma tiesa, visuotinumas; tai esamosios vienybės 
priešpriešoje, o ne savyje reflektuotos vienybės sąvoka. Šitas 
vienis savo vienybėje su judėjimu, su individų procesu yra 
visuotinybė, giminė, samprotis arba savo begalybėje papras- 
toji sąvoka kaip mintis; kaip tai, idėja dar turi būti apibrėžta, 
ir tai yra Anaksagoro voūs. Visuotinybė yra netarpiška papras- 
toji vienybė priešpriešoje, kuri sugrįžta į save kaip skirtybių 
procesas. Tačiau ir tai mes randame Herakleito filosofijoje. Ši- 
tą visuotinybe, šitą vienybę priešpriešoje - būtį ir nebūtį kaip 
tapatumą - Herakleitas vadino „lemtimi (eiuxpušvn), būtiny- 
be"**. Būtinybės sąvoka yra ne kas kita, o tai, kad esamybė 
kaip apibrėžta šiame apibrėžtume yra tai, kas ji yra (šis api- 
brėžtumas yra jos tarsi tam tikros atskirybės esmė), bet kaip 
tik dėl to ji santykiuoja (sich bezieht) su savo priešybe, ir tai 
yra absoliutus „santykis, kuris persmelkia visumos būtį (Aóyos 
ó AIA tfj; OUGiAL toU TAVTOS dUAXOV)“. Šitą santykį jis vadina 
„eteriniu kūnu, visko tapsmo sėkla (ai9ėpiov copa, onépua 
7 toU TAVTOS yevėcens)*?. Jis tai laiko idėja, visuotinybe 
kaip tokia, kaip esme; tai nurimęs procesas, - antai tam tikra 
gyvūnų rūšis yra tai, kas išlieka, tai save įimantis (į save su- 
grįžtantis) paprastasis procesas. 

Dar turime išnagrinėti, koks, pasak Herakleito, yra šitos 
esmės (pasaulio, to, kas yra) santykis su sąmone, sa mąstymu. 
Apskritai jo filosofija turi gamtos filosofijos pobūdį; nors jos 
pradas yra loginis, bet savo natūraliu pavidalu jis suvokia- 
mas kaip visuotinis gamtos procesas. Kaip A6yoc ateina į są- 
monę? Koks jo santykis su individualia siela? Aš apie tai pa- 
kalbėsiu kiek išsamiau; tai, kaip Herakleitas kalba apie tie- 
są, yra gražus, naivus, vaikiškas būdas; jame esama ir 
visuotinybės, ir sąmonės esmės bei objekto esmės vienybės, 
ir objektiškumo būtinybės. 

Jeigu kalbėsime apie Herakleito požiūrį į pažinimą, tai 
apie jį galima spręsti iš daugelio išlikusių fragmentų. Iš jo 
principo, kad viskas, kas yra, sykiu ir nėra, tiesiogiai plau- 
kia jo aiškinimas, kad juslinis tikrumas visai nėra tiesa. Juk 
būtent jis yra tas tikrumas, kuriam tai, kas egzistuoja kaip 
esamybė, yra tikra - šis tikrumas yra būtent tas, kuriam eg- 
zistuoja tai, ko iš tikrųjų lygiai taip pat ir nėra. Ši netarpiš- 
ka būtis nėra tikroji būtis. Tikroji būtis yra absoliutus tarpiš- 
kumas, mąstomoji būtis, mintis; būtis čia įgyja vienybės for- 
mą. „Mirę tai, ką budédami regim, o ka miegodami - 
sapnas"**, nes, kadangi mes matome, tai yra patvaru ir turi 
konkretų pavidalą. Šiuo atžvilgiu apie juslinį suvokimą He- 
rakleitas sako: „Akys ir ausys blogos liudytojos barbarų sie- 
las turintiems Žmonėms. Protas (hoyos) yra tiesos teisėjas, 
tačiau ne bet koks (6xotoz An ToTE), o tik dieviškasis, visuo- 
tinis'*?, — saikas, ritmas, kuris persmelkia visatos esybę. Ab- 
soliuti būtinybė kaip tik ir reiškia - sąmonėje būti tiesa; ta- 
čiau tai galioja ne apskritai bet kokiam mąstymui, nukreip- 
tam į pavienius dalykus, ne bet kokiam santykiui, kuriame 
mąstymas yra tik forma, o turinį sudaro vaizdinys, - ji yra 
tiktai visuotiniame prote, išplėtotoje būtinybės sąmonėje, 
subjektyvumo ir objektyvumo tapatume. „Daugžinybė pro- 
to neišmoko, antraip Hesiodą būtų išmokius ir Pitagorą, ar 
vėlgi Ksenofana bei Hekatają. Yra viena išmintis - Žinoti 
sprendimą, visus daiktus per visus vairuojantį *!*. 

Sekstas smulkiau apibūdina subjektyvios sąmonės, atski- 
ro proto santykį su visuotiniu protu, tuo gamtos procesu. 
Tas santykis dar veikiau fizikinio pobūdžio ir primena tai, 
kaip mes suvokiame blaivų žmogų miegančio arba bepro- 
čio atžvilgiu. Budintis žmogus elgiasi su daiktais tam tikru 
bendru būdu, kuris atitinka tą santykį su daiktais, kuris bū- 
dingas ir kitiems žmonėms. Sekstas?! šitą dalyką apibūdina 
taip: „Viskas, kas mus supa, yra logiška ir protinga“, tokia 
yra visuotinė būtinybės esmė. Visuotinumas turi protingu- 
mo formą; objektinė esmė, objektyvumas yra protingas, bet 

tai nereiškia, kad jis turi sąmonę. Kai ir kadangi aš esu ob- 
jektyviai samprotiniame šio protingumo, sąmonės objekty- 
vumo sąryšyje, aš esu baigtinybės sferoje, nes kaip baigti- 
nis aš esu išoriniame susietume ir - sapnuodamas ir budė- 
damas - lieku šio susietumo lauke; ir tik samprotis, šio 
susietumo protingumas, budinti jo sąmonė, yra būtinas šio 
susietumo būdas, objektyvumo forma, taigi idėja baigtiniuo- 
se daiktuose. 

„Kai mes kvėpuodami įtraukiame šią visuotinę esmę, pa- 
sidarome protingi'; tačiau taip yra tiktai mums budint, o 
miegodami mes esame užsimiršime. Ši supratimo forma yra 
tai, ka mes vadiname budrumu. Šitas budrumas, šita išori- 
nio pasaulio sąmonė, kuri priklauso supratimui kaip jo da- 
lis, yra veikiau tam tikra būsena; bet šiuo atveju ji laikoma 
protingos sąmonės visuma. Tatai reiškia: „Juk miegant juti- 
mų keliai uždaryti, ir samprotis, kuris yra mumyse, atski- 
riamas nuo susijungimo su aplinka (tç xpóc tò nepléyov 
cuugutas). Ir išlieka tik kvėpavimo ryšys (xe66qvuotz)" tar- 
si šito ryšio (protingumo būsenos) „šaknis“, kuri ir miegant 
nenutrūksta - ne specifinis, bet abstraktus elementas; taigi 
šitas kvėpavimas skiriasi nuo visuotinio kvėpavimo (ouu- 
quta), t. y. kito būties mums, ir protas yra šis su objektyvu- 
mu susijęs procesas. Kai nebūname susiję su visuma, mes 
tik sapnuojame. „Samprotis, taip atskirtas, praranda sąmo- 
nės jėgą, kurią jis pirma turėjo'*!*, dvasia, tapusi vien indi- 
vidualiu atskirumu, netenka objektyvumo; savo atskirume 
samprotis nėra visuotinis, nėra visuotinis mąstymas, kurio 
objektas yra jis pats. 

„Tačiau budriuose žmonėse jis (samprotis), žiūrėdamas 
laukan pro jutimų kelius tarsi pro langus ir susitikdamas 
(cvuBxxi0v) su aplinka, įgyja loginės jėgos“; mes čia susi- 
duriame su naiviuoju idealizmu. „Panašiai kaip anglys, su- 
silietusios su ugnimi, pačios tampa ugningos, o atskirtos nuo 
jos gęsta, taip ir ta aplinkos dalis (uotpa)" — būtinybė (Zr. 
aukščiau), „kuri yra priglobta mūsų kūnuose, atskirta tam- 

pa beveik neprotinga“; ši nuomonė visai priešinga požiūriui, 
kad Dievas išmintį suteikia miegant, somnambulizmo būse- 
noje. „Bet dėl sąryšio su daugeliu kelių jis pasidaro toks pat 
kaip ir visuma (6uostėjs xà Šio xa$9tocactac.)??. Budrumas 
yra tikroji objektyvioji sąmonė, visuotinybės, esamybės ži- 
nojimas, vis dėlto jame slypi būtis sau?!. 

Šita visuma, visuotinis ir dieviškasis samprotis, su ku- 
riuo mes esame logiški ir su kuriuo mes esame vienybėje, 
yra.tiesos esmė Herakleito filosofijoje. Todėl tai, kas vi- 
siems atrodo visuotina, turi įtikinamą galią, nes dalyvauja 
visuotiniame ir dieviškajame loge; o kas patinka tik atski- 
riems, dėl priešingos priežasties neturi tokios įtikinamos 
galios. Savo knygos apie gamtą pradžioje Herakleitas sa- 
ko: „Kadangi aplinkinis pasaulis yra protas (Aóyoç), tai žmo- 
nės nėra protingi nei prieš tai, kol jie girdėjo, nei pirmąsyk 
girdėdami. Kadangi tai, kas atsitinka, atsitinka pagal šitą 
protą, tai jie yra dar nepatyrę, kai užsiima kalbomis ir dar- 
bais, kuriuos aš aiškinu“ (Šupyeūua:), "išskirdamas kiekvie- 
ną daiktą pagal jo prigimtį ir sakydamas, koks jis. O kiti 
žmonės nežino, ką jie daro budėdami, kaip kad jie užmirš- 
ta, ką jie veikia miegodami'**, 

Herakleitas toliau sako: „Mes viską darome ir mąstome 
pagal dalyvavimą dieviškajame samprotyje (Aoyos). Todėl 
reikia vadovautis šiuo visuotiniu sampročiu. Tačiau daugelis 
gyvena taip, tarsi jie turėtų nuosavą nuovoką (ióiav 
ppovnotv); bet (5 dė) samprotis yra ne kas kita, kaip visatos 
sutvarkymo būdo aiškinimas (įsisąmoninimas, išdėstymas, 
įžvalga) (£&*ynotc TOU TPOTOU, TAC TOU TAVTOS ÕLOLXTOEWS). 
Todėl kiek mes dalyvaujame jo Zinojime (aótoU tr; uvTuns 
xotvavnowUEev), tiek mes esame tiesoje, o kiek turime 
(idtaowuev) atskirybės“, ypatingumo, „tiek esame klaido- 
je“. Tai reikšmingi ir svarūs žodžiai! Apie tiesą nejmano- 
ma pasakyti teisingiau ir paprasčiau. Tik sąmonė kaip visuo- 
tinybės sąmonė yra tiesos sąmonė; o atskirumo sąmonė ir 
atskiras veikimas, savitumas, išvirstantis į turinio arba for- 

mos ypatybę, yra netikra ir bloga. Taigi klaida yra ne kas ki- 
ta, o mąstymo atsiskyrimas (Vereinzelung) - klaida ir blogis 
kyla iš mąstymo atsiribojimo nuo visuotinybės. Žmonės pa- 
prastai mano: jeigu jie privalo ką nors mąstyti, tai turi būti 
kas nors ypatinga; tačiau tai netiesa. 

Nors Herakleitas teigia, kad jusliniame žinojime nėra 
tiesos, nes viskas, kas yra, teka, kad esančios juslinio tik- 
rumo būties nėra, vis dėlto jis teigia, jog Žinojimas būti- 
nai turi turėti objektinį pobūdį. Taip, protingumas, tikru- 
mas, kurį aš Žinau, yra nusigręžimas nuo objektiškumo 
kaip nuo to, kas jusliška, atskira, apibrėžta, esama. Tačiau 
tai, ką protas žino savyje, lygiai taip pat yra būtinybė ar- 
ba būties bendrumas; tai mąstymo, taip pat ir pasaulio, es- 
mé. Tai tas pats tiesos vertinimas, kurį Spinoza?" vadina 
„daiktų traktavimu amžinybės forma“. Proto būtis sau nė- 
ra beobjektė sąmonė, sapnas; ne, tai yra žinojimas, esan- 
tis pats sau, bet taip, kad šita būtis sau būdrauja arba kad 
ji yra objektinė ir visuotinė, t. y. visiems ta pati. Sapnas yra 
žinojimas apie ką nors, kas žinoma tik man. Vaizdavima- 
sis bei kiti dalykai kaip tik ir yra toks sapnas. Lygiai taip 
pat ir jausmui būdinga tai, kad kas nors yra tik man, kad 
aš ką nors turiu savyje kaip šiame subjekte; bet kad ir ko- 
kie iškilūs dėtųsi jausmai, vis viena esminis dalykas yra 
tas, kad tai, ką aš jaučiu, egzistuoja man kaip šitam sub- 
jektui, o nėra nuo manęs laisvas objektas. Tačiau iš tikrųjų 
objektas man yra kaip savaime esantis ir laisvas, o aš esu 
sau laisvas nuo savo subjektyvumo; toks objektas nėra tik 
įsivaizduojamas, nėra tik mano padarytas objektu, o yra 
savaime visuotinis. 

Be to, išliko dar daug kitų Herakleito fragmentų, atskirų 
posakių ir t.t., pavyzdžiui: „Nemarūs [dievai] marūs, marūs 
[Žmonės] nemarūs, kitų mirtimi gyvi, kitų gyvenimu mi- 
rę.“8 Dievų mirtis yra gyvenimas, mirimas yra dievų gyve- 
nimas. Dieviškumas yra iškilimas mąstymu virš paprasto 
gamtiškumo, kuris priklauso mirčiai. 

Mes iš tikrųjų apie Herakleitą galėtume pasakyti panašiai 
kaip Sokratas: tai, kas mums išliko iš Herakleito, yra didin- 
ga; O apie tai, ką praradome, turime manyti, kad tai buvo 
lygiai taip pat didinga. Arba jeigu likimą norime laikyti tei- 
singu, mat jis vėlesnėms kartoms visada išsaugo tai, kas ge- 
riausia, tai tada bent jau apie mus pasiekusius Herakleito 
fragmentus turime sakyti, kad jie verti išsaugojimo. 


E. EMPEDOKLIS, LEUKIPAS IR DEMOKRITAS 


Kartu su Empedokliu mes apžvelgsime Leukipą ir De- 
mokritą. Jų filosofijoje pasirodo juslumo idealybė ir kartu vi- 
suotinis apibrėžtumas arba perėjimas į visuotinybę. Empe- 
doklis yra pitagorininkas italikas, ryškiai linkęs į jonėnus, o 
Leukipas - į italikus. 


1. Empedoklis 


Empedoklio filosofijos fragmentai buvo surinkti kelis kar- 
tus. 1. Sturzas Leipcige sudarė rinkinį, apimantį daugiau 
kaip 400 posmų: Empedocles Agrigentinus. De vita et phi- 
losophia eius exposuit, carminum religuias ex antiguis scrip- 
toribus collegit, recensuit, illustravit, praefationem et indi- 
ces adiecit Magister Frid. Guil. Sturz, Lipsiae (Góschen) 
MDCCCV (pagg. 704). 2. Peyronas irgi išleido Empedoklio 
ir Parmenido fragmentų rinkinį: Empedoclis et Parmenidis 
fragmenta etc. restituta et illustrata ab Amadeo Peyron; 1810 
m. jis buvo perspausdintas Leipcige. Wolfo , Analecta" pa- 
teikiamas Rifferio straipsnis apie Empedokli. 

Empedoklis buvo kilęs iš Agrigento Sicilijoje, o Heraklei- 
tas - iš Mažosios Azijos. Taigi mes vėl persikeliame į Italiją, 
nes graikų filosofijos istorija šokinėja iš vieno krašto į kitą; 
iš vidurio, iš tikrosios Graikijos, dar neiškilo nė vienas filo- 

sofas. Empedoklis gimė apie 70-ąją olimpiadą, o išgarsėjo 
apie 80-aja (460 m. pr. Kr.)??. Sturzas?? cituoja Dodwella?": 
,Annus Parmenidis 65 conveniet Olymp. 85, 2. Proinde 
Olymp. 75, 2 natalis erit Zenonis, qui fuerit proinde sexen- 
nio maior condiscipulo Empedocle. Phytagoras decessit Ol. 
77, annum dumtaxat unicum agente Empedocle". Taigi, 
Dodwello požiūriu, Empedoklis gimė 77 ol., 1 (472 m. pr. 
Kr.). Aristotelio?“ žodžiais: „Jis pagal savo amžių buvo vė- 
lesnis už Anaksagorą, bet pagal savo veikalus - ankstesnis“. 
Tačiau neaišku, ar jis tiesiog filosofavo anksčiau, taigi būda- 
mas jaunesnis, ar (tai labiau tikėtina) jo filosofija sąvokos rai- 
dos požiūriu yra ankstesnė ir mažiau brandi negu Anaksa- 
goro sąvoka. 

Pasakojimuose apie jo gyvenimą Empedoklis vaizduoja- 
mas beveik toks pat stebukladarys ir burtininkas (y6vz) kaip 
Pitagoras??. Visą gyvenimą tévynainiai jam rodė didelį dė- 
mesį ir pagarbą; jo šlovė plačiai sklido?*. Ir po jo mirties jo 
gimtajame mieste jam buvo pastatytas paminklas. Jis negy- 
veno taip atsiskyręs kaip Herakleitas, o darė didelę įtaką pi- 
liečiams ir valstybinių reikalų eigai Agrigente, kaip kad Par- 
menidas Elėjoje. Jis nusipelnė tuo, kad po Agrigento valdy- 
tojo Metono mirties pasiekė, jog Agrigentas įgytų laisvą 
santvarką ir suteiktų visiems piliečiams lygias teises?^. Be to, 
jis daug kartų sužlugdė Agrigento piliečių mėginimus už- 
grobti valdžią šiame mieste, o kai piliečiai jam pradėjo ro- 
dyti tokią didelę pagarbą, kad pasiūlė karūną, jis atmetė šį 
siūlymą ir toliau gyveno kaip gerbiamas privatus asmuo??. 

Apie jo mirtį, kaip ir apie kitas jo gyvenimo aplinkybes, 
irgi sklido legendos?". Kaip savo gyvenime jis siekė išsiskirti 
iš kitų, taip ir savo mirtimi jis norėjo pelnyti pagarbą, kad 
žmonės nemanytu, jog jis tiesiog numirė, jis norėjo, kad tai 
būtų įrodymas, jog jo būta ne paprasto mirtingojo, o kad jis 
tiesiog pasitraukęs. Pasakojama, kad jis po vienos puotos 
staiga prapuolęs, arba, dar pasakojama, jis buvęs su drau- 
gais Etnoje ir netikėtai pradingęs. Tačiau tai, kas jam nuti- 

kę, paaiškėję dėl to, kad Etna išmetusi vieną jo sandalą, šį 
suradęs vienas jo draugas; tada visi ir suprato, kad jis įšoko 
į Etna, idant Žmonių akys jo nebematytų, - taip jis norėjo su- 
kelti įspūdį, kad iš tikrųjų ne mirė, o tiesiog buvo perkeltas 
pas dievus. Ko gero, šiai legendai atsirasti padėjo viena po- 
ema, kurioje labai daug puikybės pilnų posmų, imant juos 
atskirai. Empedoklis rašo: 


Draugai jūs mano, gyvenantys virš Akraganto, 
Geriems darbams atsidėję! Aš sveikinu jus! 

Aš jau nesu žmogus mirtingasis, tapau jau 

Dievu nemirtingu ir vaikštau pagarbos nusipelnęs, 
Diademomis vainikuotas ir žaliuojančiais vainikais. 
Tereikia man pasirodyti klestinčiuos miestuos, 

Kai veržias pagerbti mane ir vyrai, ir moters. 
Šimtais eina jie paskui mane, kad paklaustų, 

Koks kelias tiesiausiai palaimon mus veda; 

Vieni išmintingų ištroškę jie žodžių, 

Kiti - teiraudamies vaistų nuo ligų įvairiausių. 

Ar verta didžiuotis man tuo? Ar didelis 
Nuopelnas, kad už mirtinguosius esi pranašesnis? 


Tačiau šita savigyra turi ir bendresnį kontekstą: aš esu aukš- 
tinamas, bet kokią tai turi vertę? Empedoklio lūpomis kalba 
persisotinimas Žmonių rodoma pagarba. 

Tarp Empedoklio mokytojų buvo pitagorininkų, su ku- 
riais jis bendravo. Todėl kai kada jis, kaip ir Parmenidas bei 
Zenonas, priskiriamas prie pitagorininkų, tačiau tai nelabai 
pagrįsta. Abejotina, ar jis priklausė pitagorininkų sąjungai; 
jo filosofija neturi jokių šios mokyklos požymių. Be to, jis 
dar laikomas Zenono bendramoksliu???. 

Iš jo filosofijos mus pasiekė kai kurios pabiros fizikinės 
mintys, taip pat dorovinio pobūdžio sentencijos; atrodo, kad 
jo mintis gan giliai buvo įsismelkusi į realybę ir nemenkai 
pažinusi gamtą. Tačiau jo filosofijoje nematyti tokios speku- 

liatyvios gelmės kaip Herakleito filosofijoje; veikiau joje su- 
siduriame su sąvoka, grimztančia į realią Ziüra, — tai gamtos 
filosofijos kūrimas arba gamtos apmąstymas. O jeigu kalbė- 
sime apie sąvoką, kuri šią filosofiją valdo ir esmiškai joje 
pradeda reikštis, tai ji apibrėžiama kaip susimaišymas, kaip 
sintezė. Kaip susimaišymas ji pirmiausia reiškia, kad atsive- 
ria priešybių vienybė. Priešybių vienybė (ši sąvoka pasiro- 
do Herakleito filosofijoje), nurimusi, vaizduotei stojasi kaip 
susimaišymas, kol mintis dar nepagauna jos visuotinybės. 
Empedoklis yra pradininkas įprasto vaizdinio, kuris išliko 
iki dabar; pasak šio vaizdinio, esama keturių fizikinių ele- 
mentų - ugnies, oro, vandens, žemės, - kurie yra pagrindi- 
nės esmės. Žinoma, chemikai nebekalba apie keturis ele- 
mentus, nes, jų nuomone, elementas yra tai, kas chemijos 
požiūriu yra vientisa, 

Norėčiau trumpai aptarti jo mintis; jo filosofija nėra itin 
svarbi. Įvairius paskirus liudijimus mes išdėstysime kaip riš- 
lią visumą. 

Empedoklio bendrąją mintį Aristotelis??? glaustai apibū- 
dina sakydamas, kad jis prie trijų elementų - ugnies, oro ir 
vandens, kuris nors vienas iš jų anksčiau buvo laikomas pra- 
du - „pridėjęs žemę kaip ketvirtąjį elementa" ir teiges: „Ši- 
tie elementai visada išlieka ir neatsiranda, o tik didesniu ar 
mažesniu kiekiu jungiasi į viena ir išsiskiria iš viena“. An- 
glis, metalai ir t. t. nėra savaime ir sau esanti esamybė, kuri 
išlieka ir netampa, todėl juose negalima įžvelgti to, kas me- 
tafiziška. Tačiau Empedoklio filosofijoje mes susiduriame 
kaip tik su tokiu dalyku: kiekvienas daiktas atsiranda tam 
tikru būdu susijungus keturiems elementams. Šiuos keturis 
elementus mes paprastai vaizduojamės ne kaip tuos jusli- 
nius daiktus, kurie traktuojami kaip visuotiniai elementai; 
juk juslumo požiūriu yra ir kitų juslinių daiktų. Pavyzdžiui, 
visa, kas organiška, yra kitokios rūšies daiktai; be to, žemės 
kaip vienio, kaip paprastos grynos žemės, nėra, yra tik že- 
mė su įvairiopomis apibrėžtimis. Tačiau Empedoklis kalba 

apie keturis elementus, o tai reiškia, kad juslinis vaizdinys 
jau pakeltas iki minties. 

Kalbėdamas apie abstrakčią šių elementų savitarpio san- 
tykio sąvoką, Aristotelis?! toliau sako, kad Empedoklis (kaip 
ir Herakleitas), be to, „pirmasis“ kalba kaip apie pradus ne 
tik apie keturis elementus, bet ir apie „santarvę bei vaidą . 
Tai jau matėme Herakleito filosofijoje, tačiau akivaizdu, kad 
pastarieji yra kito pobūdžio pradai, nes jie yra tai, kas visuo- 
tina. Empedoklio filosofijoje esama keturių gamtos elemen- 
tų kaip realiųjų pradų ir santarvės bei vaido kaip idealiųjų 
pradų; taigi iš viso joje esama šešių pradų. Aš pateiksiu pa- 
stabas, kurias šiuo atžvilgiu išsako Aristotelis. 

a. „Jeigu seksime Empedokliu ir jo žodžius suprasime pa- 
gal prasmę, o ne pagal tai, ką jis vingrauja, tai turėsime pri- 
pažinti, kad santarvė yra gėrio pradas, o vaidas - blogio pra- 
das. Taigi daugmaž galima sakyti, kad Empedoklis teigia, ir 
teigia pirmasis, kad blogis ir gėris yra absoliutūs pradai, nes 
gėris yra pradas visko kas gera, o blogis - visko kas bloga. 
Aristotelis čia atidengia visuotinybės pėdsakus. Šiuo atveju 
jam rūpi, kaip ir turi būti, prado, kuris yra savaime ir sau, 
sąvoka. Tačiau tai tik sąvoka arba mintis, kuri netarpiškai sa- 
vyje pačioje egzistuoja sau (kas yra savaime, tas yra ne sau, 
o kitam, taip kaip būties ir nebūties formų vienybės atve- 
ju); tokio prado mes dar nematėme, ir pirmą kartą su juo su- 
siduriame Anaksagoro filosofijoje. Aristotelis gėrio prado jau 
pasigedo Herakleito filosofijoje, todėl jo noriai ieškojo Em- 
pedoklio filosofijoje. Gėriu laikytina tai, kas yra tikslas sa- 
vaime ir sau, kas tiesiogiai remiasi savimi. Jau daug kartų 
buvo pastebėta, kad Aristotelis senųjų filosofijoje pasigedo 
judėjimo prado; jis sakė, kad kitimo negalima suvokti re- 
miantis būtimi. Šitą pradą mes randame herakleitiškajame 
tapsmo judėjime. Tačiau dar gilesniu pradu Aristotelis laiko 
„dėl ko“, tikslą; gėris yra tai, kas yra pats dėl savęs. Tikslas 
yra sąvoka, kuri pagrindžia pati save sau, kuri pati save api- 
brėžia; taigi tikslas yra tai, kas tikra, kas yra sau ir ko dėka 

yra visa kita. Jeigu mes tikslą (gėrį) apibūdiname kaip tai, 
kas tikra, tai jam dar priklauso veiklos, savęs įvykdymo, sa- 
vitikslio, sąvokos, kuri yra savaime ir sau, apibrėžtis; taigi 
tikslas apibrėžia save sau ir kartu yra veikla, gimdanti pati 
save; todėl tikslas yra idėja, sąvoka, kuri save objektyvuoja 
ir savo objektyvume yra tapati sau. Aristotelis Herakleito fi- 
losofijoje pasigenda tikslo prado, pasigenda to, kas išlieka 
lygu sau pačiam, kas pats save išlaiko. Jis taip stipriai pole- 
mizuoja su Herakleitu todėl, kad šio filosofijoje esama tik ki- 
timo, o nėra grįžimo į save, nėra tikslo. Jis tikisi tai surasti 
čia, bet kartu sako, kad Empedoklis tik vingrauja. 

3. Du visuotiniai pradai - susivienijimas ir išsiskyrimas — 
yra labai svarbios mąstymo apibrėžtys. Bet Aristotelis, toliau 
kalbėdamas apie tikslesnį šių pradų santykį ir jų apibrėži- 
mą, prikiša Empedokliui, kad jis šiais pradais - santarve ir 
vaidu - „nei nuosekliai naudojasi, nei pats tvirtai laikosi jų 
apibrėžtumo (ėčeupioxe: TO 6uohoyoULEvov), nes pas jį san- 
tarvė dažnai išskiria, o vaidas sujungia. Juk kai visata dėl 
vaido išsiskaido į elementus, tai dėl to ugnis susijungia į vie- 
na, lygiai taip pat ir kiekvienas kitas elementas”. Taigi išsi- 
skaidymas neišvengiamai yra susivienijimas. Tai, kas išskir- 
ta ir nusistoja vienoje pusėje, savyje yra tai, kas suvienyta — 
to, kas išskirta, savarankiškumas. Išsiskyrimas elementų, ku- 
rie visatoje yra surišti, yra kiekvieno elemento dalių tarpu- 
savio susivienijimas. „Bet kai visi elementai dėl santarvės vėl 
susijungia į viena, tai kiekvieno elemento dalys neišvengia- 
mai vėl išsiskirsto”. Juk elementų yra daug, keturi, todėl jie 
jungiasi įvairiais santykiais; pats susivienijimas (Ineinswer- 
den) yra įvairovė, atskirtybė; taigi telkimasis kartu yra sky- 
rimasis. Tas pat nutinka apskritai su bet kuriuo apibrėžtu- 
mu, - jie turi būti priešybė pati savyje ir kaip tokia turi reikš- 
tis. Tai gili įžvalga, kad apskritai nėra vienijimosi be 
skyrimosi ir skyrimosi be vienijimosi; tapatumas ir netapa- 
tumas yra tokios mąstymo apibrėžtys, bet jos negali būti at- 
skirtos viena nuo kitos. Tokį priekaištą išsako Aristotelis, ir 

šis priekaištas plaukia iš pačios daiktų prigimties. Aristote- 
lio žodžiais: „Empedoklis buvo pirmasis“ (Empedoklis bu- 
vo jaunesnis už Herakleitą), „kuris nurodė tokius pradus, 
kadangi jis pripažino, kad judėjimo pradas yra ne viena, o 
skirtinga ir priešinga“. 

y. Jau sakėme, kad realūs momentai yra minėtieji keturi 
elementai. Tačiau Aristotelis tęsia: „Jis traktuoja juos ne kaip 
keturis“, kurie yra indiferentiški vienas kito atžvilgiu ir ne- 
santykiuoja vienas su kitu, „o kaip du tarpusavyje priešin- 
gus: vienoje pusėje yra ugnis, o kitoje - tam tikra prigimtis 
(og uix pUGet) - Žemė, oras ir vanduo“. Įdomiausias daly- 
kas šiuo atveju būtų jų santykio apibrėžimas. 

d. Jeigu kalbėsime apie dviejų idealiųjų momentų - san- 
tarvės ir vaido - santykį su keturiais realiaisiais elementais 
(t.y. kaip realizuojasi idealieji), tai apie tuos dalykus Empe- 
doklis, anot Aristotelio, vingrauja. Jis juos ne tinkamai išski- 
ria, o derina??, ir tai yra neprotingas santykis; todėl jo eilė- 
se, kurias mums išsaugojo Aristotelis ir Sekstas??, kalbama 
apie šešis elementus (antai Sekstas?* dažnai mini šešis Em- 
pedoklio elementus): 


Zeme mes matom žeme, o vandenį vandeniu, 
Orą regim dievišku oru, ugnį - ugnim amžina, 
Meilė mums - meilė, o vaidas - vaidas piktasis. 


Taigi mes matome, kad šie pradai dažnai vardijami šalia 
vienas kito kaip lygiaverčiai; tačiau savaime suprantama, 
kad Empedoklis ir skyrė abu - realųjį bei idealųjį - pradų 
pobūdžius, o mintį apibūdino kaip jų santykį. 

Dalyvaudami juose mes šiuos pradus pasisaviname. Tuo 
pagrįstas vaizdinys, kad dvasia, pati siela yra vienybė, ta pa- 
ti elementų visybė?*“ - ji pagal žemės pradą santykiuoja su 
žeme, pagal vandens pradą - su vandeniu, pagal meilės pra- 
da - su meile ir t. t.?* Kai mes matome ugnį, tai ji yra ta ug- 
nis mumyse, kuri santykiuoja su objektyviąja ugnimi ir t.t. 

Apie šitų realiųjų momentų santykį mes jau sakėme, 
kad Empedoklis ugnį deda vienoje pusėje, o tris kitus pra- 
dus kaip ugnies priešybę deda kitoje. Taip pat jis pamini 
šių elementų procesą, bet toliau jo neišskleidžia. Tačiau 
svarbiausia čia yra tai, kad jis jų vienybę įsivaizduoja kaip 
susimaišymą. Šitame sintetiniame junginyje, kuris yra pa- 
viršutiniškas, kuriam trūksta santykio sąvokos, kuris iš da- 
lies yra susietumo būtis, iš dalies - nesusietumo, - šitame 
junginyje būtinai atsiranda prieštara, nes vieną kartą tei- 
giama elementų vienybė, o kitą kartą - jų išsiskaidymas; 
taigi tai nėra visuotinė vienybė, kurios momentai jie yra ir 
kurioje jie patys būtų netarpiškai vieningi savo skirtybėje 
ir netarpiškai skirtingi savo vienybėje; priešingai, abu mo- 
mentai - vienybė ir skirtingumas - čia atskirti vienas nuo 
kito?". Susivienijimas ir išsiskaidymas čia yra visiškai ne- 
apibrėžti santykiai. 

Aristotelis čia nurodo du dalykus. a. „Niekas nėra vienos 
prigimties, o yra tik mišinys ir susimaišiusių pradų išsiskai- 
dymas. Tik žmonės juos vadina prigimtimi“. Tačiau to, iš 
ko kas nors kyla kaip iš savo elementų arba dalių, mes dar 
nevadiname prigimtimi, o prigimtimi vadiname tik apibrėž- 
tą jų vienybę; pavyzdžiui, tam tikro gyvūno prigimtis yra 
liekamasis jo esminis apibrėžtumas, jo rūšis, jo visuotinu- 
mas; ir būtent tai yra paprastumas. Tačiau prigimtį šia pras- 
me Empedoklis panaikina, nes, pasak jo, kiekvienas daiktas 
yra paprastų elementų mišinys, taigi jis pats nėra visuotina, 
paprasta, savaime tikra, kaip kad mes tai suprantame, kai ką 
nors vadiname prigimtimi??. Aristotelis vadina prigimtimi 
tai, kas pats juda pagal savo savitikslį; tiesa, toks vaizdinys 
vėlesniais laikais gerokai sunyko. 

B. Taigi kadangi patys elementai yra tiesiog savaime 
esantys, tai neįmanoma teigti, kad egzistuoja jų procesas; 
juk procese jie būtų ir tik išnykstantys momentai, o ne esan- 
tys savaime. O kaip esantys savaime jie būtų nekintami ar- 
ba, kitaip sakant, jie negalėtų konstituotis į tam tikrą vienį, 

nes vienyje būtų įveiktas jų apibrėžtas buvimas (arba jų bū- 
tis savaime). Tačiau šitą vienį Empedoklis kaip tik teigia. Jis 
sako, kad daiktai susideda iš šitų elementų, o taip kartu pos- 
tuluojama jų vienybė. Aristotelis*? pagrįstai sako, kad „Em- 
pedoklis prieštarauja ir pats sau, ir pačiam reiškiniui. Juk 
vieną kartą jis teigia, kad nė vienas elementas neatsiranda 
iš kito, o visa kita atsiranda iš elementu, o kitą kartą sako, 
kad jie tampa viena visuma“ santarvės dėka, o po to išsi- 
sklaido „vėl iš šito vienio“ dėl vaido. „Taigi apibrėžtų skir- 
tybių ir savybių dėka viena tampa vandeniu, kita - ugnimi 
ir t. t. Jeigu dabar pašalintume apibrėžtas skirtybes (o jas 
galima pašalinti, nes jos yra atsiradusios“, jos nėra savaime 
), „tai akivaizdu, kad vanduo atsiranda iš žemės ir atvirkš- 
čiai“. Juk tai, iš ko yra elementai, savo vienybės požiūriu 
taip pat yra, pavyzdžiui, vanduo; ir žemė, kuri iš to kyla, 
atsiranda iš vandens. Kadangi vienis nėra vienas, o yra van- 
duo + žemė + oras + ugnis, tai jo turi nebūti, o turi būti 
vienas. O kadangi elementai pereina į vieni, tai jų apibrėž- 
tumas, kurio dėka vanduo yra vanduo, nėra apibrėžtumas 
savaime; tačiau tai prieštarauja tai aplinkybei, kad jie yra 
absoliutūs elementai arba kad jie yra elementai savaime. Jie 
nėra elementai savaime, nes yra virstantys kita; „taigi ne- 
aišku (&01j4ov), ar esme Empedoklis laiko vieni, ar daugi". 
Tikrovės daiktus jis traktuoja kaip elementų mišinį, tačiau, 
prieštaraudamas elementų pradiškumui, jis mano, kad vi- 
sa kyla iš vienio per santarvę ir vaidą. Tokia apskritai yra 
sintetinančios vaizduotės prigimtis, taip atrodo paprasta 
minties stoka: dabar fiksuojama vienovė, paskui - daugis, 
tačiau nejstengiama sujungti abiejų minčių - vienis jveikia- 
mas, be to, jis ir ne vienis. 

Tokie yra pagrindiniai Empedoklio filosofijos momentai. 
Jis veikiau poetiškas negu grynai filosofiškas; jo filosofija 
nelabai įdomi. Empedoklio sintezė šliejasi prie Herakleito 
kaip santykio papildymas. Herakleito spekuliatyvioji idė- 
ja ir realybėje apskritai yra procesas, tačiau atskiri momen- 

tai realybéje néra savokos vienas kito atzvilgiu. Empedok- 
lio sintezés savoka galioja iki 3iol. 


2. Leukipas 


]domesni yra Leukipas ir Demokritas; jie toliau plétojo 
Elėjos mokyklą. Šie du filosofai atstovauja tai pačiai filoso- 
finei sistemai; filosofinės minties požiūriu juos galima su- 
jungti ir nagrinėti kartu. Leukipas yra vyresnis. Demokritas 
buvo Leukipo mokinys ir draugas**!; jis išbaigė tai, ką anas 
pradėjo; tačiau kas iš tikrųjų jam priklauso, sunku atskirti 
ir istoriškai įrodyti. 

Empedoklio filosofijoje pasirodo pradų apibrėžtumas ir 
ju perskyra. Tai, kad šioje filosofijoje įsisąmoninamas skir- 
tumas, yra esminis momentas; tačiau pradams joje būdin- 
ga iš dalies fizinė, iš dalies idealioji būtis, bet šita forma 
dar nėra minties forma. Priešingai, Leukipo ir Demokrito 
filosofijoje matome idealesnius pradus - atomą ir nieką, 
taip pat gilesnį minties apibrėžties įsiskverbimą į objektiš- 
kumą; tai yra kūnų metafizikos pradžia arba, kitaip sa- 
kant, grynosios sąvokos joje įgyja kūniškumo reikšmę, o 
tai suteikia minčiai objektinę formą. Tačiau apskritai šitas 
mokymas nėra nuosekliai suformuotas ir negali mūsų pa- 
tenkinti. 

Apie Leukipo gyvenimq?? neturime jokių žinių, net ne- 
žinome, iš kokio jis krašto. Vieni jį laiko elėjiečiu, kiti - ab- 
deriečiu (nes jis gyveno kartu su Demokritu; Abdera yra 
Trakijoje, jos archipelage) arba meliečiu (Melas yra sala ne- 
toli Peloponeso krantų), arba net, pasak Simplikijaus??, mi- 
letiečiu. Tačiau gerai žinoma jį buvus Zenono klausytoju ir 
draugu; atrodo, jis buvo beveik vienmetis ir su juo, ir su 
Herakleitu. 

Leukipas yra pradininkas liūdnai pagarsėjusios atomisti- 
nės sistemos, kuri, atgaivinta naujaisiais laikais, buvo pripa- 

Zinta protu pagrįsto gamtos tyrinėjimo pagrindu. Jei šitą sis- 
temą nagrinėsime pačią savaime, tai pamatysime, kad ji 
skurdi ir ne itin įdomi. Tačiau neabejotinai dideliu Leukipo 
nuopelnu laikytina tai, kad jis, pasak mūsų tradicinės fizi- 
kos formuluočių, atskyrė bendrąsias ir juslines kūnų savy- 
bes. Bendroji savybė yra spekuliatyvi: Leukipas kūniškumą 
iš tikrųjų visuotiniu būdu apibrėžė sąvoka arba kūno esme; 
Leukipas būties apibrėžtumą suprato ne paviršutiniškai, o 
spekuliatyviai. Kai sakoma, kad kūnui būdinga ši bendroji 
savybė, pavyzdžiui, forma, nepermatomumas, sunkis, tai įsi- 
vaizduojama, kad neapibrėžtas kūno vaizdinys yra esmė ir 
kad jo esmė yra kažkas kita, ne šios savybės. Tačiau speku- 
liatyvumo požiūriu esmė yra kaip tik šitos bendrosios api- 
brėžtys arba, kitaip sakant, jos yra abstraktus esmės turinys 
ir realumas. Kūno kaip tokio esmė apibrėžiama viso labo 
grynuoju atskirumu - tai esmės apibrėžtis. Bet jis yra prie- 
šybių vienybė, ir vienybė kaip šitų predikatų vienybė yra jo 
esmė; priešybės, bendrosios sąvokos yra esmė, arba jos yra 
savaime esančios. 

Prisiminkime, kad elėjiečių filosofijoje mes matėme bū- 
tį ir nebūtį kaip priešpriešą: tik būtis yra, nebūties nėra; ne- 
būties pusėje dedama apskritai visa, kas negatyvu, - judė- 
jimas, kitimas, mąstymas ir t. t. - taigi tokios apibrėžtys, 
kurios įveikiamos, nes yra tik būtis. Būtis joje dar nėra į sa- 
ve sugrįžtanti ir sugrįžusi vienybė, kaip kad Herakleito ju- 
dėjimas ir visuotinybė. Vertinant šiuo požiūriu - kad ne- 
tarpiškam jusliniam suvokimui priskiriama skirtumas, ki- 
timas, judėjimas ir t. t., galima sakyti, jog teiginys, kad yra 
tik būtis, prieštarauja ir akivaizdumui, ir minčiai. Juk tas 
niekas, kurį elėjiečiai įveikia, yra; taigi jie kalba apie šiuos 
du momentus, ir abu yra indiferentiški. Arba, pasak Herak- 
leito idėjos, būtis ir nebūtis yra tas pat. Jeigu mes iš šios 
vienybės vėl išskiriame jos reikšmę, tai aiškėja, kad būtis 
yra, bet nebūtis, kadangi ji yra tas pat kas ir būtis, irgi yra; 
kitaip sakant, būtis yra ir būties, ir nebūties predikatas. Ta- 

tai ir sako Leukipas: tai, kas slypėjo elėjiečių tiesoje, Leu- 
kipas įvardija kaip esama. 

Tačiau būtis ir nebūtis, nusakytos objektiškumo apibrėž- 
timi, arba taip, kaip jas pamato juslinė žiūra, pasirodo kaip 
pilnumos ir tuštumos (tò nAfpec xai TO xEvov) priešprieša. 
Tuštuma yra niekas, kuris teigiamas kaip esantis, o jos prie- 
šybė pilnuma - būtis, kuri teigiama kaip apskritai objektas 
(realybė). Jos yra pagrindinės esmės ir yra visko kūrėjos?** — 
būtis kitam ir refleksija savyje, apibrėžtos tik jusliškai, o ne 
savaime, nes pilnuma, kaip ir tuštuma, yra lygi sau pačiai. 

Pilnuma yra neapibrėžta, jos pradas yra atomas. Absoliu- 
tumas yra atomas ir tuštuma (tà toua xai TO xevov); tai 
svarbi, nors ir nepakankama apibrėžtis. Taigi principas šiuo 
požiūriu yra tas, kad atomas ir tuštuma yra tikri, savaime ir 
sau esantys. Ne tik, pasak mūsų, atomai, ne tik šis vienis, 
kurį mes, pavyzdžiui, įsivaizduojame sklandant ore, - būti- 
na yra ir tai, kas yra tarp atomų, niekas, ir tai jie apibrėžė 
kaip negatyvumą, kaip tuštumą. Taigi mes pirmą kartą pa- 
matome atomistinę sistemą. 

Dabar turime tiksliau apibūdinti paties šio principo, šio 
prado apibrėžtis ir reikšmes. 

1. Pirmoji apibrėžtis yra vienis, būtis sau; su šia apibrėžti- 
mi mes dar nebuvome susidūrę. Parmenidas iškėlė būtį, 
abstrakčią visuotinybę, Herakleitas — procesą, o vienis, bū- 
tis sau priklauso Leukipui. Parmenidas sako, kad nieko vi- 
sai nėra, pasak Herakleito, būtis ir nebūtis yra apimti pro- 
ceso, o Leukipas kalba ir apie pozityvumą kaip sau esantį 
vienį, ir apie negatyvumą kaip tuštumą. 

Būtis sau yra esminė, būtina minties apibrėžtis. Atomis- 
tinis principas neišnyko, minėtos apibrėžties prasme jis vi- 
sada turi būti. Vienis yra dabar ir visados, jis kaip esminis, 
tačiau ne paskutinis momentas turi būti kiekvienoje loginė- 
je filosofijoje?“?. Taigi dabar konkretesné vienio, vienybės, 
būties apibrėžtis yra ta, kad vienis yra būtis sau, ir tai yra 
paprastas būties santykis su savimi pačia kaip būtimi. Tačiau 

svarbu tai, kad būtis sau apibrėžta ir giliau - ji yra toks san- 
tykis su savimi, kuriame glūdi kitabūčio neigimas. Kai aš sa- 
kau, kad esu sau, tai reiškia, kad aš ne tik esu, bet ir neigiu 
savyje visa kita, atsiriboju nuo to kita, nes man tai yra išoriš- 
ka. Tai yra neigimas kitabūčio, kuris yra neigimas mano at- 
žvilgiu; taigi būtis sau yra neigimo neigimas, ir tai yra, ma- 
no žodžiais, absoliutus negatyvumas. Aš esu sau, taigi aš 
neigiu kitabūtį, negatyvumą, todėl šitas neigimo neigimas 
yra teigimas. Taigi šitas santykis su savimi būtyje sau yra tei- 
giamas, jis yra būtis, kuri kartu yra rezultatas ir kurią įtar- 
pina tai, kas kita, to kita neigimas; taigi įtarpinimas čia iš- 
lieka, bet jis drauge įveikiamas. 

Būtis sau yra didis pradas. Tapsmas yra tik būties virti- 
mas nieku ir nieko - būtimi, toks virtimas, kai neigiami 
abu momentai; tačiau tai, kad teigiama, jog jie abu yra, 
kiekvienas savyje, — tai ir yra būties sau pradas, kuris Leu- 
kipo mokyme įsisąmoninamas kaip absoliučioji apibrėžtis. 
Tai yra apibrėžtis, einanti po būties, tapsmo apibrėžčių. 
Nors loginėje idéjoje prieš būtį sau dar eina esatis*““, bet 
ji kaip tai, kas reiškiasi, regimybė, priklauso reiškinių sfe- 
rai, todėl negali tapti filosofijos pradu. Filosofijos raida is- 
torijoje turi atitikti loginės filosofijos raidą; tačiau pasta- 
rojoje būna ir tokių tarpsnių, kurie istorijos eigoje peršo- 
kami. Jeigu pradu laikytume, pavyzdžiui, esatį, tai tas 
pradas būtų tai, kas glūdi mūsų sąmonėje: daiktai, jie re- 
liatyvūs, jie yra priešais mus, jie baigtiniai ir susiję tam tik- 
rais ryšiais — tačiau tai yra mūsų neturinčios minties sąmo- 
nės kategorija. 

Taigi minėtą pradą mes dabar matome Leukipo filosofi- 
joje, ir tai yra svarbiausia. Leukipui vienis dar tebėra abst- 
raktus vienis. Tiesa, pradas dar labai abstraktus, ir nors jis 
siekia save padaryti konkretų, tačiau vis vien yra labai ne- 
pakankamas. Esminė apibrėžtis yra vienis kaip vienybės, bū- 
ties priešprieša; kita forma vienis yra atskirumas (atomas yra 
tai, kas individualu, nedaloma, jis yra subjektyvumo api- 

brėžtis); tai yra visuotinumo ir individualumo, subjektyvu- 
mo priešprieša. Tatai yra svarbios apibrėžtys, nes su jomis 
susiduriame visuose daiktuose; mes tik tada sužinome, kas 
yra šitos skurdžios apibrėžtys, kai susidūrę su konkretybe 
pamatome, kad jos yra pagrindinis dalykas. Pavyzdžiui, lais- 
vės, teisės, įstatymo ir valios sferoje turime reikalą su minė- 
tąja visuotinumo ir atskirumo priešprieša. Dvasia irgi yra 
atomas, vienis, tačiau, kaip vieniui savyje, jai būdinga be- 
galinė pilnuma. 

Leukipo ir Demokrito filosofijoje šitas apibrėžtumas (vė- 
liau jį matome Epikūro mokyme) dar yra fizikinis; bet jo 
esama ir dvasios sferoje. Valios srityje gali būti iškeltas po- 
žiūris, kad valstybėje atskira valia, kaip atomas, yra abso- 
liutumas. Tokios yra naujausios valstybės teorijos, kurios ir 
praktiškai įrodė savo galią. Valstybė turi remtis arba ben- 
drąja valia (apie ją sakoma, kad tai yra savaime ir sau esan- 
ti valia), arba individų valia; pastaroji yra atomistinė, taigi 
Rousseau Contrat social. Visa tai plaukia iš mintinės vienio 
apibrėžties. 

Vienio pradas yra visiškai idealus, jis visas priklauso min- 
ties sričiai, netgi tada, jei būtų teigiama, kad atomai egzis- 
tuoja. Atomas gali būti suprantamas kaip materialus, bet jis 
yra ne juslinis, o grynai intelektualus; Leukipo atomai nėra 
molécules - fizikos mažosios dalelės. Leukipo filosofijoje pa- 
sirodo vaizdinys, kad „atomai yra nematomi (žópata)“, mes 
jų negalime matyti „dėl ju kūniškumo mažumo'**?, kaip kad 
naujaisiais laikais sakoma apie molekules. Tačiau tai tik išsi- 
sukinéjimai - vienis yra minties abstrakcija, todėl jo negali- 
ma matyti, jo negalima aptikti lęšiais ar matavimo prietai- 
sais (lygiai taip pat juslinių regos arba klausos savybių); tai, 
kas mums parodoma, visada yra sudėtinė materija. Naujai- 
siais laikais nuolat bandoma mikroskopu ištirti daiktų vidų, 
sielą, įsiskverbti į organinį pasaulį siekiant jį pamatyti ir pa- 
justi. Taigi vienio pradas yra visiškai idealus, bet ne ta pras- 
me, kad jis yra tik mintyje, tik galvoje, o ta, kad mintis yra 

tikroji daiktų esmė. Taip šitą dalyką suprato ir Leukipas, to- 
dėl jo filosofija toli gražu nėra empirinė. Todėl Tenneman- 
nas?? giliai klysta sakydamas, kad: „Leukipo sistema yra elė- 
jiečių sistemos priešingybė; patyrimo pasaulį jis pripažįsta 
vieninteliu objektyviai realiu pasauliu, o kūnus - vieninte- 
le esmės rūšimi”. Tačiau atomas ir tuštuma nėra patyrimo 
dalykai. Leukipas sako, kad tiesą mes pažįstame ne juslėmis, 
ir toks požiūris yra ne subjektyvusis idealizmas, o idealiz- 
mas aukštesne prasme. 

2. Atomas, kuris, išvertus šį žodį iš graikų kalbos, reiš- 
kia individą, mūsų vaizduotėje tučtuojau asocijuojasi su 
konkrečiu pavieniu daiktu. Šitie pradai yra labai svarbūs, 
nes tai yra žingsnis pirmyn, tačiau vos tik pabandoma, jais 
remiantis, eiti toliau, kaipmat paaiškėja, kad jie yra nepa- 
kankami. Tolesnis vaizdinys apie visa tai, kas konkretu ir 
tikroviška, yra toks: „Tačiau pilnuma yra ne paprastumas, 
o begalinis daugeriopumas. Šita begalinė daugybė juda tuš- 
tumoje, nes tuštuma egzistuoja. Jų susivienijimas (susitel- 
kimas) sukelia atsiradimą“, t. y. tam tikro egzistuojančio, 
juslėmis suvokiamo daikto atsiradimą, „iširimas ir išsisklai- 
dymas - išnykimą“. Šios dvi kategorijos aprėpia visas ki- 
tas. „Veiklumas ir pasyvumas yra tai, kad jie liečiasi, bet 
liesdamiesi jie netampa vieniu, nes iš to, kas tikrai - abst- 
rakčiai - „yra vienis, neatsiranda daugis, o iš to, kas tik- 
rai — abstrakčiai - „yra daugis, neatsiranda vienis”. Arba: 
„Iš tikrųjų jie nėra nei pasyvūs, nei veiklūs“, juos visuomet 
skiria tuštuma. Nes, kaip veiklūs ir pasyvūs, jie tarpusavyje 
yra susiję, t. y. jie yra vienis draugėje, ir nėra absoliutus 
daugis, t. y. esamybė savaime ir sau daugyje. Tačiau jų su- 
sitelkimas ir išsisklaidymas, aktyvumo ir pasyvumo santy- 
kis „yra vien tik tuštuma", taigi jiems grynai negatyvus, 
svetimas dalykas; jų sąryšis yra kita, negu yra jie patys. Pa- 
vyzdžiui, kai aš skaičiuoju vieną, dvi, tris ir t. t. monetas, 
tai nėra nei šių monetų veikla, nei jų pasyvumas; jos lieka 
tokios, kokios yra, ir nesueina į kokį nors santykį. Taigi ato- 

mai net ir mums matomuose susivienijimuose, kuriuos mes 
vadiname daiktais, tuštumos yra atskirti vienas nuo kito. 
Šita tuštuma irgi yra judėjimo pradas, nes atomai juda tuš- 
tumoje; ji - tai tarsi atomų prašymas ją užpildyti, ja neig- 
ti. Tokie yra atomistų teiginiai”. 

Taigi matome, kad priėjome pačią šių minčių ribą, nes 
kai mums reikia kalbėti apie santykius, mes jau turime iš- 
eiti už šių minčių. a. Pirmiausia - jau minéjome - tai, kas 
mąstoma, yra būtis ir nebūtis, kurios įsivaizduojamos kaip 
skirtybės viena kitos atžvilgiu (nes savaime jos neturi jo- 
kio skirtingumo), kaip pilnuma ir tuštuma - sąmonė jas tei- 
gia kaip būtį ir nebūtį. B. Tačiau pilnuma savyje turi ir ne- 
gatyvumą, ji, kaip sau pačiai esanti, yra kita, save šalinan- 
tis kita; ji yra vienis ir be galo daug vienių. Tačiau tuštuma 
yra ne šalinanti, o grynasis tolydumas; vienis ir tolydumas 
yra priešybės. 

y. Jeigu vienis ir tolydumas fiksuojami šitaip, tai vaizduo- 
tei lengviausia tarti, kad esamame tolydume sklando ato- 
mai - tai išsisklaidydami, tai susivienydami, todėl ju susivie- 
nijimas yra tik tam tikras išorinis ryšys, tam tikra sintezė, 
kurią apibrėžia ne junginio prigimtis, nes jame jie, iš esmės 
savaime ir sau esantys, tebėra atskiri, juose pačiuose nėra ry- 
šio, ir tai yra atskirtumas. 

Tačiau tai yra visiškai išorinis santykis, nes tai, kas sava- 
rankiška, jungiasi su savarankiška ir lieka savarankiška; tai- 
gi tai yra mechaniškas susivienijimas. Visa, kas gyva, dva- 
siška ir t. t., šiuo atveju yra tik sudėta, todėl kitimas, gimi- 
mas, kūryba tėra susivienijimas. Taip išryškėja visiškas tokio 
aiškinimo skurdumas. Tokie vaizdiniai apie atomus buvo vėl 
atgaivinti, ypač Gassendi pastangomis, naujaisiais amžiais. 
Tačiau šiuo atveju svarbiausia tai, kad jeigu mes šituos ato- 
mus, molekules, mažąsias daleles traktuosime kaip savaran- 
kiškus, tai jų susivienijimas bus tik mechaniškas; suvieny- 
tieji vienas kito atžvilgiu liks išoriški, ryšys yra tik išoriškas — 
tai tik atomų santalka. 

Nors ir koks nepakankamas būtų šis vaizdinys, mums ne- 
valia jo papildyti tuo, kuo jį iš dalies papildo naujieji laikai, — 
vaizdiniu, kad kažkada laike buvo chaosas, atomų pilna tuš- 
tuma, ir kad paskui atomai taip susijungė ir taip susirikia- 
vo, jog atsirado šitas pasaulis; Leukipo požiūris buvo tas, 
kad dabar ir visada savaime-esamybė yra tuštuma ir pilnu- 
ma. Kaip tik šią patenkinamą sampratą iš šių minčių pasi- 
sėmė gamtotyra - kad esamybė yra savo prieštaroje kaip tai, 
kas mąstoma ir kas mąstoma priešingai, taigi kaip esamybė 
savaime ir sau. Todėl atomistika apskritai atmeta vaizdinį, 
kad pasaulis yra sukurtas ir palaikomas svetimos esybės. 
Gamtotyra pirmą kartą neprivalo ieškoti atomistikoje pa- 
grindo pasaulio buvimui. Juk jeigu įsivaizduojama, kad 
gamta yra sukurta ir palaikoma tam tikro kita, tai ji įsivaiz- 
duojama ne kaip savaime esanti, o kaip turinti savo sąvoką 
už savęs; taigi gamta turi jai svetimą pagrindą, kaip tokia ji 
neturi pagrindo, todėl ji turi būti suprantama tik remiantis 
kita valia, vadinasi, pati yra atsitiktinė, nes ji yra be būtiny- 
bės ir sąvokos. Bet atomistikos vaizdinyje glūdi apskritai 
gamtos savaime vaizdinys, t. y. joje mintis suranda save pa- 
čią, ir sąvokai malonu būtent suprasti gamtą ir teigti ją kaip 
sąvoką. Abstrakčiose esmėse gamtos pagrindas yra joje pa- 
čioje, čia ji yra paprasta, yra gamta sau. Apibrėžta, vieniui 
priešinga juslinė būtis arba ši būtis kaip priešinga sąmonei 
turi turėti tam tikrą pagrindą; priežastis yra šita priešingy- 
bė, o pagrindas yra šių priešingybių vienybė - jos pačios 
apibrėžtis. Atomas ir tuštuma yra paprastosios sąvokos. Ta- 
čiau atomistikoje nereikėtų ieškoti ir bandyti rasti daugiau 
negu ši formali jos pusė: joje pateikiami patys bendriausi 
paprastieji pradai - vienio ir tolydumo priešprieša; mintis 
suranda save gamtoje; esmė yra tai, kas mąstoma savaime. 

Jei vadovausimės tolesniu, turtingesniu požiūriu į gam- 
tą ir reikalausime, kad atomistika paaiškintų ir jį, tai kaip- 
mat teks nusivilti - pamatysime, kad atomistika yra nenuo- 
sekli, per menka, kad, ja remiantis, būtų galima eiti toliau. 

Tačiau savaime būtina tuoj pat nuvyti tokias mintis. Tolydu- 
mo ir netolydumo priešprieša yra pirmoji tokia mintis, ta- 
čiau esama kai kurių grynosios minties momentų, kuriuos 
ji turi paskubėti įveikti. Mat šitie negatyvumai, šitie vieniai 
nėra savaime ir sau; atomai nesiskiria vienas nuo kito, jie sa- 
vaime yra vienodi arba jų esmė teigiama kaip grynasis to- 
lydumas, todėl jie veikiau tiesiog sukrinta į vieną krūvą. Tie- 
sa, vaizduotė juos išsklaido, suteikia jiems jusliškai įsivaiz- 
duojamą būtį; bet jie yra vienodi, todėl jie yra grynasis 
tolydumas - tas pat, kas tuštuma. 

Tačiau tai, kas egzistuoja, yra konkretu, apibrėžta. Iš kur 
gi randasi šitas apibrėžtumas, pavyzdžiui, spalva, forma? Tai 
visiškai išoriškas ir atsitiktinis dalykas. Pasigendame api- 
brėžto skirtingumo; vienis kaip esantis pats sau praranda 
bet kokį apibrėžtumą. O jeigu tarsime esant įvairias materi- 
jas: elektrinę, magnetinę, šviesos, mechaninį molekulių su- 
kimąsi, - tai «) visiškai išleisime iš akių vienybę ir B) nepa- 
sakysime nė vieno protingo žodžio apie vieno reiškinio vir- 
timą kitu, tai bus tik tautologija. 

3. Leukipas ir Demokritas norėjo eiti toliau, todėl jie tu- 
rėjo atsisakyti tokių atomų, tokios jų būties savaime ir sau, 
nes iškilo ryšio klausimas. Antai būtina paaiškinti tam tikrą 
augalą. Iš kur atsiranda jo apibrėžtis? Kaip, remiantis tokiais 
pradais, suprasti skirtingumus? (Pavyzdžiui, politikoje skir- 
tybės kildinamos iš atskiros valios.) Leukipas jaučia poreikį 
nurodyti apibrėžtesnį skirtumą negu šitas paviršutiniškas su- 
sivienijimas ir išsisklaidymas; jis mėgina tai padaryti priskir- 
damas atomams daugiau apibrėžčių. Todėl atomai tampa ne- 
vienodi, o jų įvairumas begalinis. „Šitą įvairumą“ Leukipas 
mėgina apibrėžti „trejopai“. Pasak Aristotelio’, „Leukipas 
ir Demokritas nurodo, kad atomai skiriasi z) pagal forma, 
kaip A skiriasi nuo N; B) pagal tvarką“ (vietą), „kaip AN ski- 
riasi nuo NA; y) pagal padėtį“ (statūs arba gulsti), „kaip Z 
skiriasi nuo N. Iš to randasi visi skirtumai.“ Matome, kad ir 
tai tik išoriniai santykiai ir viena kitai indiferentiškos api- 

bréztys. Forma, tvarka ir padétis yra neesminiai santykiai, 
jie neliecia daikto paties savaime prigimties, tad ju vienybe 
ir ryšį sąlygoja tam tikras kita, kuris to daikto atžvilgiu yra 
indiferentiškas, nesusijęs su jo būtimi, nesusijęs su jo sąvo- 
ka ir esme. Jau pats savaime toks skirtumas yra nenuosek- 
lus. Atomai yra visiškai paprastas vienis, ir šiuo atveju apie 
formą, tvarką negali būti nė kalbos; jie tarpusavyje visiškai 
vienodi, negalimas daiktas, kad jie būtų įvairūs, taigi ir jų 
padėtis negali būti skirtinga. Šitokios apibrėžtys savaime la- 
bai skurdžios. Tatai yra jusliškumo redukavimas į kelias api- 
brėžtis, bet jusliškumas čia suponuojamas kaip savarankiš- 
kas dalykas, kaip materija. 

Aristotelis?! apie Leukipa sako, kad jis norėjo mintį su- 
artinti su reiškiniu ir jusliniu suvokimu, kadangi jis nieką, 
kaip ir būtį, teigė esantį ir tai kaip būtiną dalyką priskyrė są- 
vokai; todėl judėjimą, atsiradimą ir išnykimą jis įsivaizdavo 
kaip savaime esančius; pasak jo, tapsmas, su kuriuo susidu- 
ria juslinis stebėjimas, egzistuoja taip pat ir savaime kaip 
atomų, to, kas paprasta, yra savaime ir sau, išsisklaidymas 
ir susivienijimas. Tačiau judėjimas iš tikrųjų glūdi ne pačiuo- 
se atomuose, o yra jiems svetimas dalykas, nes atomai yra 
visiškai savarankiški ir jų esmė nėra procesas. Bet kai jis ei- 
na toliau ir įsivaizduoja atomą ir kaip patį savaime turintį for- 
mą, tai jis suartina esmę greičiau su jusline Žiūra, o ne su 
sąvoka. Taip, būtina eiti toliau ir paaiškinti formavimą, ta- 
čiau iki jo nuo tolydumo apibrėžties ir diskretumo dar toli. 

Leukipas atsisako tolesnio apibrėžčių plėtojimo ir visus 
kitus skirtumus aiškina remdamasis turimomis. Antai mes 
matome formos apibrėžtį. Aristotelio žodžiais*?: „Kai De- 
mokritas ir dauguma kitų senovės filosofų kalba apie jusli- 
nius dalykus, jų žodžiai yra labai negudrūs, mat visa, kas 
juntama, jie nori paversti apčiuopiama, nes jie viską redu- 
kuoja į lytėjimą“. Visos juslinės savybės „kildinamos iš for- 
mos“, iš įvairių molekulių junginių, kurių dėka kas nors ir 
pasidaro „skanus“ ar kvapnus. Todėl skiriasi balta ir juoda, 

antai, pasak jų, „juoda esa šiurkštu, o balta - glotnu". Toks 
aiškinimas būdingas ir naujųjų laikų atomistikai. Toks yra 
proto polinkis, tačiau jo patenkinimo būdas klaidingas; ši- 
toks molekulių sutvarkymas yra nieko nesakanti, neapibrėž- 
ta visuotinybė. Šis materialus pradas yra mechaniškas; to- 
kio požiūrio laikėsi prancūzai, kurie rėmėsi Descartes'u. Bet 
koks konkretumas laikomas tik išoriniu sulipinimu, kuris ne- 
turi jokio imanentinio apibrėžtumo; neinama prie tolesnių 
apibrėžčių, liekama prie mechaninių, o jeigu ir pabandoma, 
tai jos būna skurdžios, lėkštos ir tuščios. Šios atomistinės fi- 
losofijos apibrėžtys - tai esminių ir neesminių (pirminių ir 
antrinių) savybių perskyra; pirmosios savybės susijusios su 
tuo, kad materija yra savarankiška ir yra sunki. 

Mums paaiškėja, kad Leukipas, remdamasis tokiais ato- 
mų ir tuštumos pradais, ryžtasi konstruoti pasaulį, ir tokia 
konstrukcija negali neatrodyti keista. Kaip Leukipas su šio- 
mis skurdžiomis apibrėžtimis ėjo toliau, ir, laikydamas jas 
absoliučiosiomis mintimis, neišėjo už jų ribų, o pagal jas 
įsivaizdavo pasaulio visumą (ir tai tuščias vaizdinys), apie 
tai Diogenas Laertijas?? pateikia liudijimą, kuris atrodo ga- 
na beprasmiškas, tačiau dalyko prigimtis vargu ar leidžia 
pasakyti geriau. Ir iš šito liudijimo mes negalime pasisem- 
ti nieko kito, tik įsitikinimą, kad atomistinis vaizdinys yra 
skurdus. 

Minėtas liudijimas yra toks: „Per begalybės diskretumą į 
didžiąją tuštumą veržiasi daugybė skirtingos formos ato- 
mu" - „atsitrenkdami vienas į kitą (dvt:Tu7ia) ir varomi dre- 
binančio, banguojančio pulsavimo (raAuó;)*. „Čia susi- 
kaupe, jie ima suktis sūkuriu (Šivnv) ir, trankydamiesi vie- 
nas į kitą bei visaip sukdamiesi, atsiskiria ir telkiasi vienodi 
prie vienodo. Kadangi, jei būtų pusiausvyroje, jie jokiu bū- 
du negalėtų judėti dėl gausumo, tai lengvesnieji, lyg iššok- 
dami lauk, nusklendžia į patį tuštumos pakraštį, o kiti pasi- 
lieka krūvoje ir sumišai juda priešpriešiais ir sudaro pirmą- 
ją rutulinę sistemą. Nuo jos atšoka tarsi kokia žievė, kurioje 

esama visokiausių kūnų; šie sūkuriuoja judėdami į centrą, 
ir ši žievė suplonėja, nes nenutrūkstami kūnai, pagauti sū- 
kurio, telkiasi į vieną vietą. Iš to, kas susitelkė viduryje ir lai- 
kėsi krūvoje, susidarė žemė. O apvalkalas, kuris yra tarsi 
žievė, jungiantis prie jos išoriniams kūnams, irgi augo, ir, sū- 
kuriuodamas, traukė paskui save viską, prie ko prisiliesda- 
vo. Kai kurie iš tų kūnų sukibdami sudarė junginį, kuris iš 
pradžių buvo drėgnas ir dumblinas, po to išdžiūvo, sukosi 
bendrame sūkuryje; paskui jis įsiliepsnojo, ir taip išbaigia- 
ma šviesulių prigimtis. Tolimiausias nuo žemės yra Saulės 
ratas, artimiausias - Mėnulio, o kiti yra tarp jų.“ 

Tatai yra tuščias pavaizdavimas. Mūsų nedomina šitie ny- 
kūs ir painūs vaizdiniai apie sukimąsi ratu ir tai, kas vėliau 
buvo pavadinta trauka ir stūmiu. Diferencinis judėjimas tei- 
giamas kaip materijos esmė; taigi pradas, kurio dėka atomai 
juda, yra tuštuma, kuri kaip negatyvus momentas suprieši- 
nama su pozityviu. Šitų vaizdinių principas ir raida yra la- 
bai svarbūs, bet kai tik juos pradedame taikyti konkretiems 
dalykams, iškart paaiškėja, kokios skurdžios šios konkrečios 
tolesnės apibrėžtys. 


3. Demokritas 


Apie Demokritą yra žinoma, kad jis kilęs iš Abderos, 
Trakijos miesto prie Egėjo jūros; šis miestas vėlesniais lai- 
kais liūdnai išgarsėjo savo nemokšiškais veiksmais. Atro- 
do, kad Demokritas gimė apie 80-ąją olimpiadą (460 m. pr. 
Kr.) arba trečiaisiais 77-osios olimpiados metais (470 m. pr. 
Kr.); kitais duomenimis, jis gimė 71-ąją olimpiadą (494 m. 
pr. Kr?*. Jis buvo, Diogeno Laertijo teigimu?“, keturiasde- 
šimt metų jaunesnis už Anaksagorą (jeigu jis gimė 80-ąją, 
o ne 71-ąją olimpiadą), gyveno dar Sokrato laikais ir net 
buvo jaunesnis už jį. Daug kalbėta apie jo santykius su ab- 
deriečiais, ir Diogenas Laertijas apie tai pasakoja daug ne- 

linksmų istorijų. Jis yra žinomas, nes nusišalino nuo savo 
tėvynainių. Demokritas buvo labai turtingas; jo tėvas mai- 
tinęs Kserkso armiją žygio į Graikiją metu”. Apie jį sako- 
ma, kad jis savo turtus išleido kelionėms į Egiptą ir arti- 
muosius Rytų kraštus, tačiau pastarasis pranešimas mažai 
įtikimas. Jo turtas vertinamas 100 talantu**, ir jeigu tai bu- 
vo Atikos talantas, lygus apytikriai 1000-1200 talerių, tai jis, 
šiaip ar taip, buvo pasiturintis. Kad jis buvo Leukipo drau- 
gas ir mokinys, apie tai pranešama sutartinai, bet nepra- 
nešama, kur jie kartu gyveno. „Kai jis po savo kelionių su- 
grįžo į tėvynę, gyveno kaip atsiskyrėlis“ (abderiečių buvo 
niekinamas), „kadangi buvo išleidęs visą savo turtą, tačiau 
brolis jį priėmė pas save, ir jis pelnė didelę savo tėvynai- 
nių pagarbą“ ne dėl savo filosofijos, o dėl „kelių pranašys- 
čių. Pagal įstatymą tas, kuris iššvaistė savo tėvo turtą“, ne- 
galėjo būti laidojamas garbingai, t. y. „negalėjo būti laido- 
jamas tėvų kapuose. Kad neprasidėtų šmeižtas ir piktos 
apkalbos“, tarytum jis savo turtą iššvaistęs per pasileidimą, 
„jis abderiečiams perskaitė savo veikalą Ataxoouos. Ir šie už 
tai jam padovanojo 500 talantų, pastatė aikštėje jo statulą, 
ir kai jis, sulaukęs 100 metų, mirė, iškilmingai jį palaido- 
jo“. Kad tai irgi buvo abderiečių pokštas, nemanė bent 
jau tie, kurie mums paliko šitą pasakojimą. 

Jau buvo minėta, kad Demokritas visiškai perėmė Leu- 
kipo sistemą. Jis sakė: „Pagal papratimą (vouo) esama šilu- 
mos, pagal papratimą esama šalčio, pagal papratimą esama 
spalvos, saldumo ir kartumo; o iš teisybės (ėte7) yra tik ne- 
dalijamieji ir tuštuma'**. Tiesa, pasakoma, kad jis toliau iš- 
plėtojo Leukipo mintį; nors iš to kai kas išliko, tačiau tų pa- 
vyzdžių neverta nagrinėti. 

„Siela yra rutuliški atomai'*!. Įsigilinę pamatome, kad jis 
nagrinėja sąmonės problemą, antai jis aiškina pojūčių kilmę; 
jis pirmasis priėjo prie vaizdinio, kad nuo daiktų atsiskiria 
tarytum ploni paviršiai, kurie įsiskverbia į akis, ausis ir t. t? 
Tačiau kaip - kadangi forma, tvarka ir padėtis (pavidalas ap- 

skritai) yra vienintelė savaime-esamybės apibrėžtis - suvo- 
kiami tokie dalykai kaip spalva, skirtingos spalvos ir t. t., - 
apie tai nieko nesakoma. Šiame teiginyje įžvelgiama tik tai, 
a) kad tikrovė išlaiko savo teises, tuo tarpu kiti kalba tik apie 
iliuziją, ir B) kad protas stengiasi suvokti reiškinius, tai, ką 
jis pagauna. 

Šiaip ar taip, mes matome, kad Demokritas apibrėžčiau 
nusakė būties savaime ir būties kitam momentų skirtumą. 
Juk savaime egzistuoja tik tuštuma ir nedalomieji bei jų 
abiejų apibrėžtys, o kitam egzistuoja indiferentiška, diferen- 
cinė būtis, šiluma ir t. t. Tačiau taip buvo nutiestas kelias blo- 
gajam idealizmui, kuris įsivaizduoja, kad įveikia objektišku- 
mą, jei jį susieja su sąmone ir apie jį pasako viso labo tiek: 
tai mano pojūtis, mano. Nors tokiu būdu juslinis atskirumas 
įveikiamas būties forma, tačiau ta pati juslinė daugybė te- 
belieka; šiuo atveju teigiama juslinė sąvokos neturinti po- 
jūčių įvairovė, kurioje nėra proto, ir ja šis idealizmas dau- 
giau nebesidomi. 


F. ANAKSAGORAS?9 


Sulig šiuo filosofu suspista šviesa (tiesa, dar nedrąsiai), 
nes samprotis pripažįstamas pradu. Jau Aristotelis! sako 
apie Anaksagorą: „Tačiau tas, kuris pasakė, kad ir gyvosio- 
se būtybėse, ir gamtoje protas yra pasaulio ir visos jo tvar- 
kos priežastis, tas pasirodė kaip blaivuolis tarp tų, kurie 
pirma kalbėjo neapgalvotai (eix7) . Filosofai iki Anaksago- 
ro, pasak Aristotelio?9, „panašūs į tuos imtynininkus, ku- 
riuos mes vadiname neapmokytais. Juk ir jie, sukalioda- 
miesi į visas puses, kai kada suduoda gerų smūgių, bet 
jiems trūksta kovos meno; tad atrodo, kad ir šitie filosofai 
neturi supratimo apie tai, ką jie kalba“. Anaksagoras pir- 
masis turėjo šitą supratimą, nes jis sako, kad mintis yra sa- 
vaime ir sau esanti visuotinybė, kad grynoji mintis yra tie- 

sa. Anaksagoras atrodo kaip blaivus tarp girtų, tačiau ir jis 
dažnai prašauna pro šalį. 

Iki šiol matėme, kad pradu buvo laikoma būtis, tapsmas, 
vienis; tatai yra visuotinės mintys, o ne tai, kas jusliška, ne 
fantazijos vaizdiniai. Tačiau tų minčių turinys, jo dalys pa- 
imtos iš juslumo srities, tai yra mintys, turinčios kokią nors 
apibrėžtį. O Anaksagoras dabar sako, kad visuotinybė - tai 
ne dievai, jusliniai pradai, elementai, ne mintys, kurios yra 
esmiškos būdamos apibrėžtos (tai refleksijos apibrėžtys), o 
pati mintis, mintis savaime ir sau, visa savimi aprėpianti 
visuotinybė be prieštaros, ir tai yra substancija. Šios min- 
ties neturime įsivaizduoti kaip subjektyvios minties; kalbė- 
dami apie mąstymą, turime galvoje mūsų mąstymą, tą, ku- 
ris yra sąmonėje. Tačiau čia kalbama apie visiškai objekty- 
vią Mintį, apie visuotinybę, apie veiklųjį samprotį; mes 
pasakytume - pasaulyje, taip pat gamtoje, yra samprotis, 
protas; arba antai, kalbėdami apie rūšis gamtoje, sakome, 
kad jos yra visuotinybė. Šuo yra tam tikras gyvūnas, ir tai 
yra jo rūšis, jo substancialybė, jis pats yra šita rūšis. Šitas 
dėsnis, šitas samprotis, šitas protas patys yra imanentiški 
gamtai, yra gamtos esmė; gamta nėra formuojama iš šalies, 
taip kaip Žmonės kad daro kokią nors kėdę. Stalas irgi yra 
protingai padarytas, tačiau šitos medienos atžvilgiu sam- 
protis yra išoriškas. Tačiau šita išorinė forma, kuri turi bū- 
ti samprotis, iškart ateina mums į galvą kalbant apie sam- 
protį. Bet šiuo atveju turimas galvoje toks samprotis, tokia 
visuotinybė, kuri yra imanentinė paties objekto prigimtis. 
Tai ir yra pradas. Iki šiol mes turėjome mintis, o dabar min- 
tis egzistuoja pati, ji virsta pradu. 

Nous nėra šalia pasaulio esanti mąstanti esmė, kuri jį tvar- 
ko; toks supratimas visiškai iškreiptų Anaksagoro mintį ir 
sunaikintų jos filosofinę prasmę. Juk kalbėti apie tam tikrą 
individualumą, atskirybę, kuri yra šalia pasaulio, reikštų nu- 
pulti į vaizdinį ir jo dualizmą; tam tikra mąstanti vadinamoji 
esmė jau nebėra mintis, o yra tam tikras subjektas. Kas yra 

tikrai visuotina, tas nėra abstraktu, kaip tik visuotinybei (gė- 
riui, grožiui, tikslui) būdinga tai, kad savyje ir iš savęs ji, o 
ne išorinis tikslas, apibrėžia ypatingybę savaime ir sau. 

Prieš pradėdami nagrinėti jo filosofiją, turime apžvelgti 
jo gyvenimą. Matome, kad sulig Anaksagoru filosofija persi- 
kelia į tikrąją Graikiją, kurioje iki tol jos dar nebuvo; filoso- 
fija atkeliavo į Atėnus. Ligi tol filosofijos buveinė buvo Ma- 
žoji Azija arba Italija. Anaksagoras, nors ir kilęs iš Mažosios 
Azijos, gyveno daugiausia Atėnuose, kurie, kaip graikų ga- 
lybės būstinė, pasidarė ir jų menų bei mokslo centru. 

Anaksagoras gyveno didingu laiku tarp Persų karų ir Pe- 
riklio epochos. Jo gyvenimas prabėgo pačiu gražiausiu atėniš- 
kuoju graikų gyvenimo tarpsniu, bet susidūrė ir su gražiojo 
Atėnų gyvenimo žlugimu ar bent jau perėjimu į nuosmukį, į 
šio gyvenimo žūtį. Maratono mūšis įvyko 72-ąją olimpiadą, 
Salamino mūšis - 75-ąją olimpiadą; 81-ąją olimpiadą (456 m. 
pr. Kr.) Anaksagoras atvyko į Atėnus. 

Anaksagoras, kuris gimė 70-ąją olimpiadą (500 m. pr. Kr.), 
yra jaunesnis už Demokritą ir vyresnis už Empedoklį, tačiau 
buvo ir šių dviejų, ir Parmenido amžininkas; jis yra tokio pat 
amžiaus kaip Zenonas. Jo gimtinė yra Klazomenų miestas 
Lidijoje, netoli Kolofono ir Efeso, sąsmaukoje, jungiančioje 
didįjį pusiasalį su žemynu. 

Anaksagoras užbaigia šitą periodą, po jo prasideda nau- 
jas. Remiantis pamėgtu principų genealoginiu perdavimu 
mokytojo mokiniui, jis, kilęs iš Jonijos, dažnai apibūdina- 
mas kaip jonėnų mokyklos tęsėjas, kaip jonėnų filosofas; 
jo mokytojas buvo Hermotimas iš Klazomenų*“'. Dėl tokių 
sumetimų jis buvo padarytas ir Anaksimeno mokiniu, nors 
šis buvo gimęs 55-58 ol., taigi prieš penkiolika olimpiadų 
(t. y. 60 metų). 

Jo gyvenimą trumpai galima apibūdinti kaip mokslų stu- 
dijas, nes viešajame gyvenime jis nedalyvavo; jis daug ke- 
liavo ir galų gale po kokių trisdešimties metu, o greičiausiai 
būdamas keturiasdešimt penkerių, atvyko į Atėnus*“*. Jis at- 

vyko pačiu palankiausiu laiku - miestas klestėjo; Periklis va- 
dovavo valstybei ir iškėlė ją į žėrinčias aukštumas; tai buvo 
auksinė Atėnų gyvenimo akimirka. Periklis surado Anaksa- 
gorą ir labai artimai su juo bendravo?*. Atėnai tada pasiekė 
savo puikiosios didybės kulminaciją; ypač įdomi tuo metu 
buvo atsiradusi įtampa tarp Atėnų ir Spartos. Atėniečiai ir 
spartiečiai buvo dvi graikų tautos, kurios varžėsi tarpusavy- 
je dėl pirmumo Graikijoje. Pagal pačius šių garsiųjų valsty- 
bių principus Atėnus galima laikyti Spartos priešingybe. 
Spartiečiai neturėjo jokio meno ir mokslo. O Atėnuose kles- 
tėjo mokslai ir dailieji menai, ir už tai atėniečiai turėjo būti 
dėkingi savo valstybinės santvarkos ir visos savo dvasios 
ypatumams. 

Tačiau ir Spartos valstybinė santvarka buvo verta didžios 
pagarbos. Spartiečiai savo griežtą dorietiškąją dvasią išug- 
dė nuoseklia valstybine santvarka; pagrindinis jos bruožas 
buvo tas, kad individualybė, bet kokios asmeninės savybės 
buvo pajungtos arba, teisingiau, aukojamos visuotinybei, 
valstybės tikslui, valstybės gyvenimui, ir visa individo gar- 
bės, vertingumo sąmonė kilo tik iš jo veiklos, gyvenimo, dar- 
bo valstybės labui sąmonės. Tokia tvirta vienybe pasižyminti 
tauta, kurioje nebėra individualios valios, buvo neįveikia- 
mas junginys, todėl spartiečiai ėmė pirmauti Graikijoje ir 
įgijo tokią hegemoniją, kokią matome turėjus argiečius Tro- 
jos laikais. 

Tai yra didis principas, turintis galioti kiekvienoje tikro- 
je valstybėje, tačiau Spartoje jis nebuvo išplėtotas; tokio 
vienpusiškumo išvengė atėniečiai, dėl to jie tapo didesni. 
Spartoje savitumas, asmenybė, individualybė neturėjo ver- 
tės, todėl individas negalėjo laisvai ugdyti savęs ir reikštis, 
individualybė nebuvo pripažįstama, todėl ji buvo nesude- 
rinta su bendru valstybės tikslu ir nesudarė su juo vienybės. 
Šitas bendras gyvenimas, ypatingybės teisių, subjektyvumo 
įveika Spartos valstybėje buvo labai toli pažengęs; tokį patį 
principą savaip skelbia ir Platonas savo respublikoje. 

Tačiau visuotinybė yra gyvybinga dvasia tik tada, kai jo- 
je save suranda pavienė sąmonė, kai ta visuotinybė yra ne 
netarpiškas individo gyvenimas ir būtis, substancija, bet są- 
moningas jo gyvenimas. Kaip atskirybė, atsiskyrusi nuo vi- 
suotinybės, tampa bejėgė ir žūva, taip ir vienapusiška visuo- 
tinybė, esantis paprotys neatsilaiko prieš individualybę. To- 
dėl spartiečių dvasiai, kuri neatsižvelgė į sąmonės laisvę ir 
kurios visuotinybė save nuo jos izoliavo, buvo lemta pama- 
tyti, kaip ta sąmonės laisvė iškilo kaip visuotinybės priešin- 
gybė. Taigi iš pradžių spartiečius, kuriems patys atėniečiai 
graikų išlaisvintojus nuo tiranų, tačiau jų santykiai su sąjun- 
gininkais greitai virto žema ir niekšiška prievarta, o jų pa- 
čių valstybėje įsigalėjo negailestinga aristokratija, o įvestoji 
nuosavybės lygybė (arba nuosavybės apibrėžtumas, pagal 
kurį kiekviena šeima išlaiko paveldimą turtą, o turtinė ne- 
lygybė pašalinama uždraudus pinigus, prekybą ir apyvartą) 
išvirto godumu ir, visuotinybės požiūriu, tapo brutali ir 
niekšiška. 

Šitas esminis ypatingumo aspektas, neijungtas į valsty- 
be ir todėl netapes įstatymiškas, doroviškas (pirmučiausia — 
morališkas), tampa yda. Protingoje organizacijoje glūdi visi 
idėjos aspektai; jei kepenis, kaip tulžį, izoliuosime, tai jos dėl 
to nepasidarys nei daugiau, nei mažiau veiklios, tačiau jos 
priešiškai izoliuosis nuo kūno, nuo jo ekonomijos. 

Tuo tarpu Solonas teisių lygybę ir dvasios vienybę ne tik 
pavertė Atėnų valstybės santvarka, bet ir paliko vietos 
skleistis individualybei, patikėjęs tautai, o ne eforams vals- 
tybės valdžią, kurią ji perėmė išvijusi tiranus ir taip tapo iš 
tikrųjų laisva tauta. Pačiame individe glüdéjo visuma, o jo 
sąmonė ir veikla glūdėjo šioje visumoje; čia turėjo formuo- 
tis laisva sąmonė. 

Atėniečiai irgi turėjo demokratiją, grynesnę demokratiją 
negu Sparta. Substanciali kiekvieno piliečio sąmonė glūdė- 
jo vienybėje su įstatymais, su valstybe; kartu individualybei, 

dvasiai, individo mintims buvo palikta laisvės, kad jos ga- 
lėtų save realizuoti, reikštis ir suklestėti. Taigi šiame princi- 
pe matyti iškylant individualybės laisvę visa didybe. Subjek- 
tyviosios laisvės principas iš pradžių dar tebėra susaistytas, 
jis yra vienybėje su bendruoju graikų dorovės, įstatymų, 
netgi mitologijos pagrindu, taigi augdamas - o šiam princi- 
pui augant dvasia, genijus galėjo laisvai išskleisti savo kon- 
cepcijas - jis paleido į pasaulį vaizduojamojo meno šedev- 
rus bei nemirtingus poezijos ir istorijos kūrinius. Vadinasi, 
subjektyvumo principas dar nebuvo įgijęs tokios formos, 
kad būtų galėjęs išlaisvinti ypatingumą kaip tokį, kad ir tu- 
rinys būtų subjektyviai ypatingas, bent jau skirtingas nuo 
bendrojo pagrindo, bendrosios dorovės, bendrosios religijos, 
bendrųjų įstatymų. Taigi mes turime reikalą ne su itin mo- 
difikuotais sumanymais; mes matome, kad didis, dorovinis, 
tvirtas dieviškasis turinys šiuose kūriniuose padaromas sa- 
monės objektu, apskritai dedamas prieš sąmonę. Vėliau pa- 
matysime, kad subjektyvumo forma tampa laisva sau ir virs- 
ta substancialumo, papročių, religijos, įstatymų priešingybe. 

Šito subjektyvumo principo pagrindą, patį bendriausią 
pagrindą, matome Anaksagoro filosofijoje. Anaksagoras gy- 
veno ankstėliau už Sokratą, bet jie dar pažinojo vienas kitą. 
Tuo laiku, kurį ką tik apibūdinome, jis atvyko į Atėnus. 

Po karų su persais Atėnai pajungė sau didesniąją dalį 
graikų salų, taip pat daug pajūrio miestų Trakijoje ir net to- 
liau iki Juodosios jūros. Būti pirmuoju valstybės vyru šitoje 
kilnioje, laisvoje, išsilavinusioje tautoje - tokia laimė nusi- 
šypsojo Perikliui; ši aplinkybė iškelia jį jo individualybės 
vertės požiūriu į tokias aukštumas, kurias galėjo pasiekti tik 
nedaugelis žmonių. Iš visų didingu gebėjimų, būdingų žmo- 
nėms, gebėjimas valdyti žmones, kurie turi valią, yra pats 
didingiausias dalykas; juk šita viešpataujanti individualybė 
turi būti ir visuotiniausia, ir gyviausia — reta, nepranoksta- 
ma mirtingųjų dalia. Periklio individualybės didybė buvo gi- 
li ir išlavinta, rimta (jis niekuomet nesijuokė), energinga bei 

rami??; Atėnai atimdavo visa jo dienos laiką. Tukididas 
mums išsaugojo kelias jo kalbas tautai - retas kūrinys gali 
būti gretinamas su jomis. Valdant Perikliui, matome aukš- 
čiausią dorovinės bendruomenės pakilimą, tą pusiausvyros 
tašką, kai individualybė pavaldi visuotinybei ir joje esti. Ne- 
trukus individualybė paima viršų, jos gyvybingumas puola 
į kraštutinumą, kadangi valstybė, kaip valstybė, dar nėra sa- 
varankiškai susitvarkiusi. Kadangi Atėnų valstybės esmė bu- 
vo bendroji dvasia, religinis tikėjimas šia dvasia, tai, suny- 
kus šiam tikėjimui, išnyko ir vidinė tautos esmė, nes dva- 
sia, kitaip negu mūsų valstybėse, dar nebuvo sąvoka. 
Staigus perėjimas į tai yra vous, subjektyvumas, bet ne kaip 
abstrakcija, o kaip esmė, kaip refleksija savyje. 

Būtent Atėnuose susitelkė meno ir mokslo šviesulių 
žvaigždynas. Čia susirinko iškiliausieji menininkai, čia gy- 
veno žymiausieji filosofai ir sofistai: Aischilas, Sofoklis, Aris- 
tofanas, Tukididas, Diogenas Apolonietis, Protagoras, Anak- 
sagoras ir kiti garsūs žmonės iš Mažosios Azijos. Pačią Ma- 
žąją Aziją užvaldė persai, o, praradus laisvę, joje numirė ir 
filosofija. 

Anaksagoras šituo metu gyveno Atėnuose kaip Periklio 
draugas, kol pastarasis neįsikinkė į valstybės reikalus. Taip 
pat pasakojama, kad Anaksagoras nuskurdęs, nes Periklis 
juo visiškai nesirūpinęs; kai susigriebęs Periklis pavadino 
Anaksagorą atėniečių Zibintu, šis jam atsakęs - žibintui, kad 
jis galėtų šviesti, reikia aliejaus*'!. 

Tačiau svarbiau yra tai, kad Anaksagoras, taip kaip vėliau 
Sokratas ir daugelis kitų filosofų, buvo apkaltintas niekini- 
mu dievų, kuriuos garbino tauta. Mes susiduriame su sam- 
pročio prozos priešingumu poetiniam religiniam požiūriui. 
Patikimai pasakojama??, kad Anaksagoras Saulę, žvaigždes 
laikęs liepsnojančiais akmenimis (pasak kitų”, jis taip pat 
buvo kaltinamas tuo, kad tai, ką pranašautojai skelbė kaip 
stebuklą, jis paaiškinęs natūraliu būdu); šia proga dar pasa- 
kojama, jog jis numatęs, jog Aigospotamo dieną, kai atėnie- 

čiai mūšyje su Lisandru prarado savo paskutinį laivyną, ak- 
muo nukris iš dangaus?^. 

Apskritai jau apie Talį, Anaksimandrą ir kt. galima pasa- 
kyti, kad jie Saulę, Mėnulį, Žemę ir žvaigždes sudaiktino ir 
juos įsivaizdavo labai įvairiai; beje, šie vaizdiniai neverti dė- 
mesio, nes jie iš tikrųjų priklauso kultūros sričiai. Visiems jų 
vaizdiniams apie tokius objektus būdingas bendras požy- 
mis - jais jie nudievino gamtą. Jie išrovė poetinį požiūrį į 
gamtą, kuris visa, kas dabar laikoma negyva, laikė gyva, net 
priskyrė tam pojūčius, jeigu norite, apskritai būtį, kuri bū- 
dinga sąmonei. Šitą poetišką požiūrį jie pavertė prozišku. 
Saulę jie laikė materialiu daiktu, lygiai taip kaip ir mes, ne- 
be gyvybingu dievu; tokie objektai mums yra tik daiktai, o 
dvasiai išoriški, bedvasiai objektai. Šitas mąstymas iš esmės 
padaro tai, kad tokie objektai ir jų vaizdiniai, kuriuos gali- 
ma vadinti dieviškais, poetiškais, išvejami kartu su visais 
prietarais, jie nusmukdomi iki to, kas vadinama gamtiniais 
dalykais. Juk mąstyme dvasia žino save kaip tikrai esančią, 
kaip tikrą dalyką. Mąstymas yra jos pačios ir būties tapatu- 
mas; nedvasinius, išorinius dalykus mąstymas dvasiai pa- 
verčia daiktais, nužemina juos iki dvasios negatyvumo. 

Nereikėtų apgailestauti minėto požiūrio praradimo, tar- 
si kartu su juo būtų išnykęs vienybės su gamta jausmas, gra- 
žus tikėjimas, nekaltas dvasios tyrumas ir vaikiškas naivu- 
mas. Šį požiūrį tikrai galima laikyti nekaltu ir vaikišku, bet 
juk protas ir yra išėjimas iš tokios nekaltybės ir vienybės su 
gamta. Kai tik dvasia suvokia save pačią, kai tik ji tampa pati 
sau, ji turi kartu priešpriešinti sau savo kita kaip sąmonės 
negatyvumą, t. y. apibrėžti visa tai kaip bedvasius, sąmonės 
ir gyvybės neturinčius daiktus, kad iš šito objekto galėtų su- 
grįžti į save. Tatai yra toks judančių daiktų pritvirtinimas, 
kurį mes uztinkame senovės mituose - antai juose pasako- 
jama, kad argonautai Helesponto sąsiauryje pritvirtino uo- 
las, kurios anksčiau judėjo kaip žirklės. Lygiai taip pat au- 
ganti kultūra pritvirtino tai, kam pirma buvo priskiriamas 

savaiminis judėjimas ir gyvybė, ir pavertė tokius dalykus 
nejudančiais daiktais. 

Toks mitinio požiūrio virtimas prozišku dabar vyksta 
atėniečių sąmonėje. Šitas proziškas požiūris turi kaip 
prielaidą tai, kad žmogui jo vidiniame pasaulyje iškyla vi- 
sai kiti reikalavimai negu anksčiau. Taigi čia yra ištaka tos 
svarbios, neišvengiamos permainos, kurią žmonių vaizdi- 
niuose sukelia mąstymo stiprėjimas, savęs paties įsisąmo- 
ninimas, filosofija. 

Tai, kad Anaksagoras buvo kaltinamas ateizmu, - šiuos 
kaltinimus smulkiau aptarsime, kai kalbėsime apie Sokra- 
tą, - galima paaiškinti tuo, jog atėniečiai pavyduliavo Pe- 
rikliui, bet, varžydamiesi su juo dėl pirmosios vietos mies- 
te, nedrįso tiesiogiai ir viešai su juo kovoti, todėl teismais 
puolė jo mylimus Žmones; taigi ir šiuo atveju jie mėgino 
patenkinti savo pavydą kaltindami jo draugą. Dėl to buvo 
apkaltinta ir Periklio draugė Aspasija, ir kilnusis Periklis, 
kad išgelbėtų ją nuo nuteisimo, turėjo kai kurių Atėnų pi- 
liečių su ašaromis akyse prašyti ją išteisinti. Turėdama 
laisvę, Atėnų tauta iš savo galingųjų, kuriems ji leido turė- 
ti tam tikrą pranašumą, reikalavo tokių aktų, kuriais jie pa- 
rodytų savo klusnumą tautai; taip tauta atsilygindavo už 
persvarą, kurią prieš ją turėjo didieji vyrai, ji pati buvo jų 
Nemesidė ir atstatydavo pusiausvyrą jų atžvilgiu; ir šie 
žmonės reiškė tautai savo priklausomybės, paklusnumo ir 
bejėgiškumo jausmus. 

Liudijimai apie Anaksagoro apkaltinimo padarinius labai 
prieštaringi ir abejotini; šiaip ar taip, Periklis išgelbėjo jį nuo 
mirties nuosprendžio. Vienų žodžiais, jis buvo nuteistas tik 
ištrėmimu, kai Periklis pristatė jį tautai, pasakė ginamąją kal- 
bą ir prašė nenuteisti žmogaus, kuris dėl savo amžiaus, iš- 
sekimo ir silpnumo kėlė tautos gailestį. Pasak kitų, jis, Peri- 
klio padedamas, pabėgo iš Atėnų, buvo už akių nuteistas 
mirti, ir nuosprendis jam nebuvo įvykdytas. Anot trečių, jis 
buvo išteisintas, bet apmaudaudamas dėl tokio kaltinimo ir 

būgštaudamas, kad antrąsyk nebūtų apkaltintas, savo noru 
apleido Atėnus. Ir apie 60-uosius ar 70-uosius savo amžiaus 
metus 88-ąją olimpiadą (426 m. pr. Kr.) Lampsake jis mire". 

1. Jo filosofija yra susijusi su ankstesne filosofija. Herak- 
leito idėjoje kaip judėjime absoliučiai išnyksta visi momen- 
tai; Empedoklis šitą judėjimą sutraukia ir suvokia kaip vie- 
nybę, bet kaip sintetinę vienybę; taip pat šitą vienybę su- 
vokia ir Leukipas bei Demokritas, tačiau kitaip negu 
Empedokliui, kuriam šitos vienybės momentai yra esantys 
ugnies, vandens ir t. t. elementai, Leukipui ir Demokritui 
tokie elementai yra grynosios abstrakcijos, savaime esan- 
čios esmės, mintys; tačiau taip netarpiškai teigiamas visuo- 
tinumas, nes priešybės nebetenka juslinės atramos. Kaip 
visuotinė, vienybė sugrįžta į save iš supriešinimo (sintezėje 
priešybės dar yra atskirtos nuo jos, pati mintis dar nėra bū- 
tis); mintis kaip grynasis laisvas procesas pats savyje, kaip 
pati save apibrėžianti visuotinybė, nėra skirtinga nuo įsi- 
samonintu minčių. Anaksagoro filosofijoje atsiveria visai 
kitas pasaulis. 

Aristotelio?" žodžiais: „Anaksagoras pirmasis priėjo prie 
tokių apibrėžčių“, taigi buvo pirmasis, kuris absoliučiąją es- 
mę apibūdino kaip samprotį arba visuotinybę, kaip mąsty- 
mą (ne protą). Aristotelis, o vėliau ir kiti, pateikia sausą 
faktą, kad kažkoks Hermotimas irgi iš Klazomenų davė pra- 
džią tokioms mintims, bet aiškiai ir apibrėžtai jas išdėstė 
Anaksagoras. Tačiau iš šio liudijimo mažai naudos, nes mes 
nieko daugiau nežinome apie Hermotimo filosofiją; atrodo, 
ji nebuvo vertinga. Kiti autoriai šitam Hermotimui skyrė 
daug istorinių tyrinėjimų. Jo vardas išnyra dar kelis kartus. 
x. Mes jį jau minėjome sąraše tų žmonių, apie kuriuos pa- 
sakojama, kad Pitagoras, prieš užgimdamas kaip Pitagoras, 
buvo minėtieji žmonės. B. Išliko pasakojimas apie ypatingą 
Hermotimo gebėjimą - jis kaip siela galédaves palikti savo 
kūną”. Tačiau tai jam galų gale blogai baigėsi, nes jo žmo- 
na, su kuria jis nesugyveno ir kuriai tas dalykas buvo žino- 

mas, parodė šitą sielos paliktą kūną savo pažįstamiems kaip 
mirusį, ir jis buvo sudegintas sielai dar nespėjus sugrįžti; su- 
grįžusi siela, matyt, labai nustebo. Neverta vargti mėginant 
suprasti, kas slypi už šitos senos istorijos, t. y. kaip mes tu- 
rėtume vertinti šį dalyką; galima manyti tai buvus ekstazę. 
Žinoma daugybė tokių istorijų apie įvairius senovės filoso- 
fus - Ferekidą, Epimenidą ir kt.; antai pastarasis kaip tikras 
miegalius pramiegojes 57 metus**. 

Anaksagoro principas buvo tas, kad jis vo5<, mintį arba 
apskritai samprotį, laikė paprastąja pasaulio esme, absoliu- 
tu. Noūc paprastumas yra ne tam tikra būtis, o visuotinu- 
mas (vienybė). Visuotinybė yra paprasta ir skirtinga nuo 
savęs, tačiau taip, kad tas skirtingumas netarpiškai įveikia- 
mas, ir yra teigiamas, yra sau šis tapatumas; esmė nėra tam 
tikra regimybė savyje, atskirumas nėra savaime ir sau api- 
brėžta refleksija. Sau, atskirai, grynu būdu visuotinybė eg- 
zistuoja tik kaip mąstymas. Ji egzistuoja ir kaip gamta, kaip 
objektinė esmė, bet tada ji nebėra grynai sau, bet turi sa- 
vyje ypatingumą kaip tai, kas netarpiška; pavyzdžiui, erd- 
vė ir laikas yra tai, kas idealiausia, bendriausia gamtoje 
kaip tokioje. Tačiau nėra grynosios erdvės, grynojo laiko, 
grynojo judėjimo, ši visuotinybė netarpiškai savyje turi 
ypatingybę - esama apibrėžtos erdvės, oro, žemės; nerasi- 
me nei grynosios erdvės, nei materijos. Taigi mąstymas yra 
šita visuotinybė, tačiau visuotinybė grynai sau: Aš esu Aš, 
Aš = Aš. Aš skiriu kažką nuo savęs, bet ta pati grynoji vie- 
nybė išlieka, ir tai yra ne judėjimas, o skirtumas, kuris ne- 
siskiria, būtis man. Tad viskame, ką aš mąstau, jei mąsty- 
mas turi tam tikrą apibrėžtą turinį, yra mano mintis, ir ši- 
tame objekte aš taip pat save suvokiu. 

Tačiau šita visuotinybė, šita esamybė sau, išnyra ir prieš 
atskirybę arba, kitaip sakant, mintis išnyra prieš esamybę. 
Čia reikėtų aptarti šitos visuotinybės spekuliatyviąją vieny- 
bę su atskirybe, kaip ta vienybė teigiama kaip absoliučioji 

vienybė, tačiau senovės filosofijoje mes, žinoma, dar neuž- 
tinkame pačios sąvokos suvokimo. Sampročio, kuris reali- 
zuotų save tam tikroje sistemoje, kuris būtų organizuotas 
kaip visata, - tokios grynosios sąvokos neverta tikėtis. Kaip 
Anaksagoras aiškina voüc, kaip jis pateikia šią sąvoką, paaiš- 
kina Aristotelis?*!. Visuotinybé turi du aspektus, ji turi būti 
a) grynasis judėjimas ir 3) tai, kas visuotina, nejudama, pa- 
prasta. Todėl labai svarbu nurodyti judėjimo principą - ju- 
dėjimas yra pats save judinantis ir judėjimas yra mąstymas 
(kaip egzistuojantis pats sau). Pasak Aristotelio, Anaksago- 
rui voūc yra tas pat kas siela. Mes sielą skiriame kaip save 
patį judinantį dalyką, kaip netarpišką atskirybę; bet, kaip 
paprastas, voūs yra visuotinybė. Mintis juda dėl kažko, tiks- 
las yra pirmasis paprastumas (rūšis yra tikslas), jis yra pir- 
mučiausias, kuris save padaro rezultatu; kai senovės filoso- 
fai kalba apie gėrį ir blogį, jie kalba apie tikslą kaip pozity- 
vumą ir kaip negatyvumą. 

Šita apibrėžtis yra labai svarbi, tačiau Anaksagoro ji dar 
nebuvo išplėtota. Ligtoliniai pradai buvo medžiaginio pobū- 
džio (Aristotelis pirmiausia skiria kokybę, «otov, po to ma- 
teriją ir medžiagą), išskyrus Herakleito procesą, kuris yra 
trečias judėjimo pradas; dabar kartu su vous iškeliamas ket- 
virtas pradas - „tai, dėl ko", tikslo apibrėžtis, kuri yra savy- 
je konkreti. Aristotelis savo mintis - mes jas citavome (p. 239 
ir toliau), papildo: „Po šitų filosofų“ (jonėnų ir kt.) „ir po to- 
kių priežasčių“ (vandens, ugnies ir t. t.), „kadangi jos yra ne- 
pakankamos daiktų prigimčiai sukurti (yevvžoac), filosofai, 
kaip buvo sakyta, pačios tiesos buvo verčiami eiti toliau ir 
ieškoti su tuo susijusio prado (<7v šxouėvųv Zoxxv). Juk kad 
vieni daiktai būtų geri ir gražūs, o kiti tokie taptų, nepakan- 
ka nei žemės, nei kito kokio nors prado, bet taip, atrodo, 
anie filosofai ir nemanė, taip pat netinka (xaAàc yet) tokį 
reikalą palikti savijudai ir atsitiktinumui (aùtouatw xai 
tüyx) . Tai, kas gera ir gražu, išreiškia paprastąją, nekinta- 
ma sąvoką, o kitimas išreiškia sąvoką jos kitime. 

Su šituo pradu dabar iškyla ir kitos apibrėžtys. a. Sam- 
protis apskritai yra pati save apibrėžianti veikla; tokio daly- 
ko iki šiol nebuvo. Herakleito tapsmas - jis yra tik procesas 
(eiuxouėvy;) — dar nėra tai, kas savarankiškai ir nepriklauso- 
mai save apibrėžia. Save pačią apibrėžiančioje veikloje glū- 
di tai, kad ji, būdama procesas, kartu yra visuotinybė, yra 
lygi sau pačiai. Ugnis (pasak Herakleito, tai procesas) nu- 
miršta, ji virsta tuo, kas yra kita, tai nėra savarankiškumas. 
Antra vetus, tai yra ratas, grįžimas į ugnį, tačiau pradas pra- 
randa savo apibrėžtis. Šiuo atveju teigiamas tik išvirtimas į 
priešybę, o ne visuotinybė, kuri išliktų abiejose formose. 8. 
Čia esama visuotinumo apibrėžties, nors ji dar nėra forma- 
liai išreikšta, visuotinybė tebėra susijusi su savimi apibrėž- 
tyje. y. Galiausai čia esama tikslo, gėrio. 

Aš neseniai (p. 353—354) atkreipiau dėmesį į tikslo sąvoką. 
Kai kalbame apie tikslą, neturime turėti galvoje tik tikslo for- 
mos, to, koks jis yra mumyse, sąmonėje. Mes turime tam tik- 
rą tikslą, jis yra mano vaizdinys, vaizdinys sau, kuris gali bū- 
ti realizuotas, bet gali ir nebūti. Tiksle glūdi realizavimo veik- 
la, mes patys įvykdome šitą apibrėžtį, o produktas turi atitikti 
tikslą: jei nesame negrabūs, tai objekte turi būti tik tikslas, ir 
nieko daugiau. Tatai yra perėjimas nuo subjektyvumo prie 
objektyvumo; aš esu nepatenkintas savo tikslu todėl, kad jis 
yra tik subjektyvus, ir manoji veikla reikalinga tam, kad bū- 
tų pašalintas šis tikslo trūkumas ir tikslas būtų padarytas ob- 
jektyvus. Objektyvume tikslas išlieka. Antai aš turiu tikslą pa- 
statyti namą ir todėl veikiu; iš šios veiklos randasi namas, ku- 
ris ir yra mano tikslo realizavimas. 

Tačiau nesustokime, kaip įprasta, prie šio subjektyvaus 
tikslo vaizdinio, kuriame abu momentai - aš ir tikslas - yra 
savarankiški. Pavyzdžiui, vaizdinyje, kad išmintingasis Die- 
vas valdo pasaulį paisydamas tam tikrų tikslų, tariama, kad 
tikslas yra tikslas sau tam tikroje įsivaizduojamoje, išmintin- 
goje esmėje. Tačiau iš tikrųjų tikslo visuotinybė yra ta, kad 
jis yra tam tikra sau pastovi apibrėžtis ir kad šita apibrėžtis, 

kuri teigiama veiklos apibrėžtimi, toliau veikia, kad realizuo- 
tų tikslą, kad suteiktų jam esatį; bet šitą esatį valdo tikslas, 
jis joje išlieka. Tatai reiškia, kad tikslas yra tam tikro dalyko 
tiesa, jo siela. Gėris pats sau suteikia turinį; kadangi jis vei- 
kia šiame turinyje, kadangi jis paverčia jį kuo kita, tai realy- 
bėje išlieka pirmoji apibrėžtis ir neatsiranda kitas turinys. 
Tai, kas buvo pirma ir kas atsirado paskui, turiniui išėjus iš- 
orėn, abu šie dalykai yra tas pat; ir tai yra tikslas. 

Šiuo atveju geriausias pavyzdys yra gyvieji organizmai; 
jie yra tokie, nes jie yra tikslas savaime. Gyvūnas egzistuo- 
ja, veikia, jis turi instinktus, šitie instinktai yra jo tikslai; jis 
nieko nežino apie šituos tikslus, jis tiesiog yra gyvas, ir tai 
yra pirmosios apibrėžtys, jos nekinta. Gyvūnas veikia, kad 
patenkintų šituos instinktus, t. y. pasiektų tikslą; jo santy- 
kis su išoriniais daiktais yra iš dalies mechaninis, iš dalies 
cheminis. Bet jo veiklos santykis nėra tik mechaninis arba 
cheminis. Produktas, rezultatas yra veikiau pats gyvūnas, - 
jis yra savitikslis, jis savo veikla kuria tik save patį; anie me- 
chaniniai ir t. t. santykiai, jam veikiant, sunaikinami ir ap- 
verčiami. Tuo tarpu esant mechaniniam ir cheminiam san- 
tykiui rezultatas yra kita; tai, kas chemiška, neišlieka. O tiks- 
le rezultatas yra pradžia, taigi pradžia yra tokia pat kaip 
pabaiga. Išlikimas yra nuolatinis gaminimas, bet šiuo gami- 
nimu nesukuriama nieko nauja, visada tik sena; tai veiklos 
panaikinimas - ji panaikinama tam, kad gyvūnas galėtų kur- 
ti save patį. 

Taigi šitai yra tikslas. Ir vous yra šita veikla, kuri pirmąją 
apibrėžtį teigia kaip subjektyvią, tačiau ji paverčiama objek- 
tyvia; taip ji tampa kita, tačiau ši prieštara visada įveikiama, 
todėl objektyvumas yra ne kas kita, o subjektyvumas. Tai ro- 
do paprasčiausi pavyzdžiai. Tenkindami potraukius, mes tei- 
giame subjektyvumą kaip objektyvų ir vėl sugrįžtame prie 
subjektyvumo. Taigi šita pati save apibrėžianti veikla, kuri 
paskui apima taip pat ir kita, puola į prieštarą (taria ją esant), 
bet ją vėl įveikia, apvaldo, joje reflektuoja save pačią, - tai 

ir yra tikslas, voóc, mąstymas. Samprotis yra tai, kas save patį 
išlaiko savęs apibrėžimo veikloje. Nuo dabar filosofijai rūpi 
šių momentų plėtojimas. 

Jei gilinsimės, kaip labai šį mąstymą išplėtojo Anaksago- 
ras, jei ieškosime tolesnės konkrečios vouz prasmės, tai ne- 
rasime nieko kito, tik veiklą, kuri apibrėžia iš savęs, kuri tei- 
gia saiką, apibrėžtį; taigi plėtojimas pasiekia tik saiko api- 
bréztj. Anaksagoras nepateikia voūg išplėtojimo, 
konkretesnės jo apibrėžties, tačiau būtent tai reikia daryti. 
Taigi mes matome ne ką kita, o abstrakčią savyje konkretaus 
turinio apibrėžtį. 

Konkrečiau apie Anaksagoro vobc apibrėžimą kalba 
Aristotelis**: „Sielą ir voug jis ne visuomet aiškiai skiria. 
Dažnai vous jis vadina grožio ir teisingumo priežastimi (coU 
xaAQg xat 60p965) — kas nors yra gražu ir teisinga; bet daž- 
nai jam voŭç yra ne kas kita, o siela. Jis arba kiti sako, kad 
vous viską judina, taigi jis yra tiktai judinantis". Toliau Aris- 
totelis'? pateikia Anaksagoro apibrėžimą: „Noūs yra gry- 
nas, paprastas, nepaveikus", t. y. jis nėra išoriškai apibrėž- 
tas kažko kita, „nesumaišytas ir nebūna kartu su kuo nors 
kita“. Šitokios yra apibrėžtys paprastos, save pačią apibrė- 
žiančios veiklos, kuri santykiuoja tik su savimi, yra tapati 
sau, nelygi kam nors kitam, veikdama visada lieka lygi sau 
pačiai; tokie predikatai skamba gražiai, antra vertus, jie, 
kaip tokie, irgi yra vienpusiški. 

2. Tokia yra viena Anaksagoro prado pusė. Dabar mes tu- 
rime panagrinėti, kaip voūs įgyja tolesnes apibrėžtis, kaip jis 
yra plėtojamas. Tačiau toliau gilindamiesi į Anaksagoro fi- 
losofiją įsitikiname, kad šis pradas teikia mažai vilčių. Kito- 
je šitos visuotinybės pusėje yra būtis, materija (įvairovė ap- 
skritai), galimybė (Švvau:ę), kurie priešinami visuotinybei 
kaip tikrovei, kaip ėvėpyeia. Juk jeigu gėris, tikslas irgi yra 
apibrėžti kaip galimybė, tai visuotinybė yra galimybė; tik vi- 
suotinybė kaip savijuda veikiau yra tikroviška savaime 
(švapyėc), būtis sau kaip būties savaime, galimybės, pasyvu- 

mo priešybė. Pagrindinėje vietoje?“ Aristotelis sako: „Jei- 
gu kas nors apie Anaksagorą pasakytų, kad jis rėmėsi dviem 
pradais“, tai, „nors Anaksagoras aiškiai apie tai nekalba“, 
skambėtų paradoksaliai, nes paprastai manoma, kad voūc 
yra jo pradas, tačiau jeigu tiksliai laikytumėmės jo žodžių, 
tai būtų visiškai teisinga. „Anaksagoras sako, kad iš pradžių 
viskas buvo sumaišyta. Kai dar niekas neišskirta, dar esamy- 
bėje nėra skirtybių; dar nesama nei baltos, nei juodos, pil- 
kos, nei kokios kitos spalvos, o esamybė yra bespalvė, ji ne- 
turi nei kokybės (zotov), nei kiekybės (xocov), nei apibréz- 
tumo (ti). Viskas yra susimaišę, išskyrus voūg, nes jis yra 
nesumaišytas ir grynas (&p.cy$, xat xa9apov) 3. 

Šitas kitas pradas yra žinomas kaip homeomerijos (6uo:- 
ouep7); tai reiškia, kad tai, kas egzistuoja, individuali ma- 
terija (kaip antai kaulai, metalas, mėsa ir t. t.), savyje susi- 
deda iš lygių sau dalių, kurios yra bejuslės (tta). Pagal 
Aristotelio mokymą, ėuotouepėc — tai bendrinis vardas to, 
kas yra iš vienodų dalių. (Riemeris 7; 6uovouėpetax verčia „at- 
skirų dalių panašumas į visumą“, o ai 6uotouėpevai — „ele- 
mentai, pirminė medžiaga“. Dalelės kaip 6uotouėpetau, at- 
rodo, yra vėlesnis žodis.) Šie samprotavimai pasidarys 
apibrėžtesni, kai juos palyginsime su Leukipo ir Demokri- 
to vaizdiniais. Matėme, kad Leukipo ir Demokrito, taip pat 
Empedoklio mokyme šita materija arba absoliutumas kaip 
objektinė esmė yra taip apibrėžta, kad paprasti atomai 
(pastarojo - keturi elementai, pirmųjų - be galo daug) ski- 
riami tik pagal formą, o jų sintezė, santalkos yra egzistuo- 
jantys daiktai. Aristotelis?“ tai paaiškina: „Anaksagoras 
apie elementus teigia priešingai negu Empedoklis“. (Bet ki- 
toje vietoje nurodo, kad jis, kaip ir Empedoklis, materialių 
daiktų atžvilgiu manė esant daug, netgi „be galo daug pra- 
dų“.)® Jis manė priešingai negu Empedoklis, nes „šis pra- 
dais laikė ugnį, orą, žemę ir vandenį , keturias paprastas, 
visada esančias, nemišrias, nekičias esamybes, kurios yra 
savaime ir sau ir „iš kurių jungimosi kyla visi daiktai. 

Anaksagoras, priešingai, elementus (pagrindines esmės 
apibrėžtis) suprato“ taip, kad tai, kas egzistuoja, yra įvai- 
riopa, kokybiškai apibrėžta, individualizuota, „pavyzdžiui, 
mėsa, yra ir pradas, tuo tarpu tokie daiktai, kaip vanduo, 
ugnis“ ir t. t. (esamybės būtis savaime arba visuotinis ele- 
mentas) yra tiesiog „šių pradinių elementų mišinys“, bega- 
linis viso, kas egzistuoja, be galo mažų dalelių susimaišy- 
mas. Mėsa susideda iš mažų mėsos dalelių, auksas - iš ma- 
žų aukso dalelių ir t. t. 

Jis vadovavosi tuo pačiu principu kaip ir elėjiečiai - pa- 
našu kyla tik iš panašaus, virtimas savo priešybe yra neįma- 
nomas, priešybių suvienijimas yra neįmanomas: „Iš nieko 
niekas neatsiranda. Todėl bet koks pokytis, jo požiūriu, yra 
vienodų dalių išskyrimas ir suvienijimas; kaip tikras poky- 
tis, jis būtų savęs paties tapsmas iš nieko. „Tai, kas tampa, 
jau ir pirma buvo, tik buvo nematomas, savaime. Taigi at- 
siradimas yra viso labo „tapimas iš esančio ir esamo, kurių 
dėl mažumo mes negalime patirti^??. Minėtieji elementai 
yra tam tikras darinys iš šito susimaišiusio chaoso; jų vie- 
noda forma yra tariama. Konkrečių daiktų atsiradimas reiš- 
kia, kad atsiskiria begalinė daugybė tų pradų, kad nuo to- 
kio chaoso atsiskiria ir telkiasi draugėn tai, kas vienoda. Taigi 
tai yra atsiskyrimas nuo to, kas nevienoda. „Nėra nei atsira- 
dimo, nei išnykimo; atsiradimas yra tik susitelkimas, išny- 
kimas - tik išsisklaidymas“ (Arist. Met. I, 3.). Antai savo vei- 
kalo pradžioje Anaksagoras rašo: „Visa, kas yra, buvo (r«vxa 
xpetuaca Av) kartu (ouoŭ)“; oo reiškia tai, kas neapibrėžta, 
neperskirta kaip chaose; „paskui atsiskyrė vous ir iš to pa- 
darė įvairius pavidalus“. Nous yra judinantysis, kuris su- 
telkia vienoda ir vėl išskiria. Aristotelio (Phys. I, 4) toliau 
pridurta pastaba liečia skirtumą tarp Empedoklio ir Anak- 
sagoro: „Pirmasis taria esant šių būsenų kaitą (zeptodov), o 
pastarasis - tik vienkartinį pasirodymą“. 

Demokrito vaizdinys yra panašus į Anaksagoro vaizdinį 
tuo atžvilgiu, kad ir jis pirmapradžiu dalyku pripažįsta be- 

galinę įvairovę; bet, Anaksagoro požiūriu, pagrindinių pra- 
dų apibrėžtis yra tokia, kad jai būdinga tai, kas, mūsų nuo- 
mone, yra tik dariniai, taigi ne tai, kas yra paprasta-sau. Pa- 
vyzdžiui, mėsos dalelės ir aukso dalelės yra pirminiai pra- 
dai - visiškai individualizuoti atomai, kurie telkdamiesi 
formuoja tai, kas pasirodo kaip darinys. Tai atitinka vaizdi- 
nį. Manoma, kad maiste glūdi tokios dalys, kurios yra ho- 
mogeniškos kraujui, mésai??. Tokiu atveju virškinimas - tik 
išskyrimas to, kas homogeniška: pasisavinama homogeniš- 
ka ir išskiriama heterogeniška. Taigi mityba yra tik daugini- 
mas; mirtis yra vienodų dalelių išsisklaidymas ir jų susimai- 
šymas su nevienodomis. Tai, kas sukelia vienodos rūšies da- 
lelių atsiskyrimą nuo chaoso, jų telkimąsi, paskui jų 
išsisklaidymą, yra voūg. Šita veikla yra paprasta, pati į save 
nukreipta, gryna, formali; taigi ji neturi turinio. 

Toks yra bendras Anaksagoro požiūris, jis yra toks pat, 
koks naujaisiais laikais vyrauja, pavyzdžiui, chemijoje. Che- 
miniai elementai, kaip antai deguonis, vandenilis, anglis, 
metalai, yra kaip santykinai paprasti ir t. t. Chemijos moks- 
las teigia: jei norime sužinoti, kas iš tikrųjų yra mėsa, me- 
dis, akmuo ir t. t., turime sužinoti, kas yra jų paprastosios 
sudėtinės dalys, nes jos yra galutiniai dalykai. Šis požiūris 
pripažįsta, kad daug kas yra paprasta tik santykinai, pavyz- 
džiui, platina susideda iš trijų ar keturių metalų. Ilgą laiką 
vanduo ir oras buvo laikomi paprastais, tačiau chemija juos 
dabar išskaidė. Pagal šį chemijos požiūrį, gamtinių daiktų 
pradai laikomi kokybiškai apibrėžti, todėl nekintami ir pa- 
stovūs. Anot šio požiūrio, žmogus yra tam tikras anglies, 
vandenilio, žemės, oksidų, fosforo ir t. t. kiekis. Fizikai la- 
bai mėgsta įsivaizduoti: vandenyje, ore esama deguonies, 
anglies, kurie egzistuoja tik atskyrimo, izoliavimo dėka. Bet 
kokia mityba ir augimas nėra tikra asimiliacija, nes virškini- 
mo organai pasisavina tik tam tikras dalis; kepenys ir t. t. 
turi tam tikrą uoslę, todėl gyvūnas iš įvairių augalų, kūnų 
ir t. t. išsitraukia jam reikalingas dalis. 

Toks pats tikriausias Anaksagoro filosofijos požiūris - pa- 
prasta yra tai, kas be galo įvairiai kokybiškai apibrėžta (mė- 
sa nebelaikoma paprasta, veikiau tai vandenilio dujos ir t. 
t.), o paskui daroma prielaida, jog visa kita yra tik šių pa- 
prastų dalelių santalkos. Zinia, šitas Anaksagoro vaizdinys 
skiriasi nuo šiuolaikinio chemijos požiūrio, nes tai, ką mes 
laikome konkrečiu dalyku, jo supratimu, yra tai, kas koky- 
biškai apibrėžta (pirmapradiška). Vis dėlto kalbėdamas apie 
mėsą, jis jau sutinka, kad ne visos dalys vienodos; bet ji va- 
dinama mėsa dėl to, kad joje vyrauja tam tikros dalelės, ku- 
rios yra susimaišiusios su kitokiomis dalelėmis. Taigi kiek- 
viename daikte glūdi visi kiti daiktai - vanduo, oras, kau- 
lai, augalų vaisiai ir t. t.; ir priešingai, vandenyje esama 
mėsos kaip mėsos, kaulų ir t. t. Vadinasi, su šita begaline 
pradų įvairove Anaksagoras eina atgal. Jusliniai daiktai at- 
siranda tik susitelkus visoms toms dalelėms, ir tame jų tel- 
kinyje persveria tam tikros rūšies dalelės; taigi viskame yra 
viskas. Homeomerijos, kurių kur nors susikaupia daugiau- 
siai, lemia tai, kad visuma mums pasirodo kaip štai šis api- 
brėžtumas?*. 

Šitas požiūris yra visiškai kitoks negu Talio ir Herakleito 
vaizdiniai, kurie pagrįsti požiūriu, kad vieno dalyko virtimas 
kitu yra ne tik galimybė, bet ir tikrovė. Herakleito procesas 
pagrįstas tuo, kad vienodos kokybinės skirtybės gali virsti 
kuo kita; ir šita kaita yra įdomi apibrėžtis. Kaita gali būti su- 
prantama dvejopai - pagal egzistenciją ir pagal sąvoką. Kai 
senovės filosofai kalba apie kaitą, tai paprastai manoma, kad 
jie kaitą supranta egzistencijos požiūriu, ir tada nagrinėja- 
ma, ar, pavyzdžiui, vanduo, veikiamas cheminiu būdu, kai- 
tinamas, destiliuojamas ir t. t., galėtų pavirsti žeme; juk bet 
kokia baigtinė chemija turi ribas. Tačiau kitokia yra kaita sa- 
vokos požiūriu; ir šitokia prasmė būdinga Herakleitui ir vi- 
soms senovės filosofijoms. Pavyzdžiui, vanduo gali būti pa- 
keistas ne tik retortoje ir t. t., bet ir pats keičiasi laike ir erd- 
vėje; bet šitas vienos kokybės virtimas kita šiose filosofijose 


389 


GRAIKŲ FILOSOFIJA 


turimas galvoje. Kiekvienoje filosofinėje idėjoje tariama, kad 
vanduo pavirsta oru, - tai reiškia, kad mąstomas būtent ši- 
tas vidinis sąryšis sąvokoje — kad viena negali būti be kito, 
kad šitas kita jam yra būtinas, kad niekas negali savarankiš- 
kai egzistuoti be šito sąryšio, kad gamtos gyvybė reiškia, jog 
viena yra susiję su kita. Žinoma, galima vaizduotis: jeigu ne- 
beliktų vandens, tai, nors dėl to turėtų sunykti augalai ir gy- 
vūnai, akmenys galėtų išlikti; taip pat ir spalvos: galėtume 
"pašalinti vieną iš jų, pavyzdžiui, mėlyną, tačiau žalia ir rau- 
dona liktų. Tatai lengvai galima parodyti empiriškai; todėl 
sakoma, kad viskas yra kokybiškai apibrėžta. Tačiau taip yra 
tik egzistencijos požiūriu; o sąvokos požiūriu visa tarpusa- 
vyje sąlygota, ir šitas sąryšis yra vidinė būtinybė. Tatai ge- 
rai matyti ir gyvų organizmų sferoje; joje yra kitaip, joje są- 
voka įgyja egzistenciją: jeigu pašalinsime širdį, tai žus ir 
plaučiai ir t. t. Taigi gamta egzistuoja tik vienovėje, kaip kad 
smegenys yra vienovėje su kitais organais. 

Matome, kad Anaksagorą, kuris absoliučiąją esmę apibrė- 
žia kaip visuotinybę, čia, objektinės esmės arba materijos sri- 
tyje, apleidžia visuotinumas ir mintis. Būtis savaime nėra 
tikroji juslinė būtis. Pirmasis iškilimas virš juslinės būties yra 
jos negatyvumas, jos nejuslumas, t. y. tai, kas nematoma, ne- 
girdima ir t. t., ir tai yra aukščiausias paprastų fizikų pakili- 
mas į nejuslinę sritį kaip paprastą būties mums negatyvu- 
mą. Tačiau pozityvioji dalyko pusė yra ta, kad esama esmė 
pati yra visuotinybė. Objektiškumas yra vous, bet jo atžvil- 
giu kita būtis yra mišinys paprastų dalių, kurios nėra nei 
mėsa, nei Žuvis, nėra nei raudona, nei mėlyna; bet šitos da- 
lys nėra paprastos savaime, 0 savo esmės požiūriu suside- 
da iš homeomerijų, o jos yra tokios mažos, kad jų nepagau- 
na juslės. Taigi mažumas jų nepanaikina kaip esančių ir jos 
išlieka; bet kaip tik esamybė reiškia, kad ją galima pamaty- 
ti, užuosti ir t. t. Šiaip ar taip, šitos be galo mažos homeo- 
merijos labai nuodugniai vaizduojantis išnyksta; pavyz- 
džiui, mėsa yra ji pati, bet taip pat ir tam tikras visa ko mi- 

šinys, t. y. ji nėra paprasta. Tolesnė analizė parodo, koks pai- 
nus šis vaizdinys; jei iš mėsos pašalinsime tai, kas nėra mė- 
sa, ji pakis, arba ji išliks, jos negalima pakeisti. Toks vaizdi- 
nys daugiau ar mažiau turi susipainioti pats savyje. Kiekvie- 
nas darinys savo pagrindinio elemento požiūriu yra 
pirmapradis, ir visos dalys kartu sudaro tam tikrą kūnišką 
visumą, antra vertus, šitoje visumoje savaime turi glūdėti 
viskas. Nouc tokiu atveju yra tik jungiantis ir skiriantis, dia- 
kosmuojantis. Tai mus tenkina. Anaksagoro homeomerijos 
lengvai gali sukelti painiavą, bet pagrindinės jo apibrėžties 
būtina paisyti. 

Homeomerijos yra nuostabus vaizdinys. Koks yra jo ry- 
šys su kitu Anaksagoro pradu? Jeigu mes jį susiesime su 
sampročio pradu, tai atskirybės vaizdiniai bus nuoseklesni, 
negu kad iš pradžių atrodė. Kadangi samprotis apibrėžia 
pats save, tai turinys yra tikslas; turinys išlieka santykyje su 
kita, jis neatsiranda ir neišnyksta, nors ir yra apimtas veik- 
los. Taigi Anaksagoro vaizdinys, kad konkretūs pradai yra ir 
išlieka, yra nuoseklus. Jis įveikia atsiradimą ir išnykimą; es- 
ti tik kitimas, kuris yra susitelkimas ir išsisklaidymas to, kas 
suvienyta. Pradai yra konkretūs, jie turi turinį - dėl to jie yra 
tikslai; vykstant kitimui, pradai veikiau išlieka. Kitimas yra 
išorinis — susijungimas arba išsiskyrimas; vienoda jungiasi 
tik su vienoda. Tiesa, chaotiškas susimaišymas yra nevieno- 
dų dalių buvimas draugėje, bet tai tik sankaupa, o ne koks 
nors individualus gyvybingas darinys, nes šis išsilaiko tik 
jungdamas vienodą dalį prie vienodos. Kokie primityvūs be- 
būtų šitie vaizdiniai, jie iš tikrųjų dar atitinka vous. 

3. Jeigu kalbėsime apie paprastą spekuliatyvu vous san- 
tykį su materija, tai jie abu spekuliatyviai nėra teigiami kaip 
vienis. Nes materija nėra teigiama kaip vienis, sąvoka nė- 
ra įėjusi į ją pačią. Sąvokos čia iš dalies dar yra paviršuti- 
niškos. Noūc yra viskame esanti judinanti siela; „kaip sie- 
la, jis yra visuose gyvūnuose, ir dideliuose, ir mažuose, ge- 
resniuose, ir blogesniuose“?*. Tačiau kaip pasaulio siela, 

kaip organiška visumos sistema, samprotis realybės srity- 
je Anaksagoro filosofijoje tėra tuščia frazė. Kadangi seno- 
vės filosofai laikė sielą pradu, jie nemanė, kad gyva būty- 
bė kaip gyva būtybė dar turi turėti kitą pradą (juk siela ju- 
dina pati save), jie ieškojo prado tam apibrėžtumui, kuris 
yra gyvūnas kaip visumos sistemos momentas, taigi šitų 
apibrėžtumų visuotinybės. Anaksagoras samprotį kaip to- 
kį vadina pradu, ir iš tikrųjų pradu turi būti pripažinta ab- 
soliučioji sąvoka kaip paprastoji esmė, kaip tai, kas savo 
skirtybėse yra lygu sau, kaip tai, kas susidvejina ir teigia 
realumą. Anaksagoro filosofijoje nerasime nuorodų į sam- 
protį visatoje arba į tai, kad jis jį suvokė kaip protingą sis- 
temą. Maža to, ir senovės autoriai pabrėžtinai sako, jog jis 
apsiribojo teigimu, kad, mūsų žodžiais, pasaulis, gamta yra 
didelė sistema, kad pasaulis išmintingai sutvarkytas arba 
kad esama visuotinio proto. Tačiau tokie teiginiai dar ne- 
leidžia kalbėti apie tai, kaip šitas protas realizuojamas ar- 
ba kas yra šitas pasaulio protingumas. 

Anaksagoro voū; dar yra formalus, nors jis jau įžvelgė, 
kad pradas yra tapatus jo aktualizavimui. Aristotelis?“ pri- 
pažįsta, kad Anaksagoro vo0s yra nepakankamas: „Anaksa- 
goras naudoja voūs pasaulio sistemos (xoaponotrtav) susida- 
rymui paaiškinti, ir kai jam būna sunku paaiškinti, kodėl 
koks nors dalykas egzistuoja kaip būtinas (nurodyti būtiny- 
bės priežastį), jis juo remiasi, tačiau šiaip jis aiškina remda- 
masis viskuo, tik ne vous“. 

Kad Anaksagoro voūs pasiliko kažkas formalu, niekur 
nėra pateikta taip išsamiai, kaip gerai žinomoje Platono 
„Faidono“ vietoje?", kuri labai svarbi Anaksagoro filosofi- 
jai suprasti. Platono Sokratas aiškiausiai pasako, kas ir jam, 
ir Platonui yra svarbu, kas, jų požiūriu, yra absoliutas ir 
kodėl Anaksagoras jų netenkina. Aš cituoju tą vietą, nes ji 
mums apskritai atskleidžia tą pagrindinę sąvoką, kurią 
randame senovės filosofinėje sąmonėje. Sokratas smulkiau 
apibūdina voūs, nurodydamas jo apibrėžtis. Platonas čia lei- 


392 


ANAKSAGORAS 


džia Sokratui pasakoti (kartu tai pavyzdys jo iškalbingu- 
mo, dėl to Sokrato kalba netrumpa), ką jis manąs apie 
Anaksagorą. 

„Tačiau kartą išgirdau vieną žmogų skaitant knygą, pa- 
sak jo - Anaksagoro, kurioje buvo teigiama, esą protas ir yra 
tai, kas viską sutvarko, jis yra visa ko priežastis“, savaime ir 
sau apibrėžtas bei veikiantis realybę. „Aš, žinoma, apsi- 
džiaugiau tokia priežastimi ir pamaniau, jog tam tikra pras- 
me gerai, kad viską tvarko protas. Pagalvojau: jei šitaip yra, 
tai jau tvarkantysis protas viską tvarko ir kiekvieną daiktą 
deda taip, kad būtų kuo geriausiai“, taigi pagal to daikto pa- 
skirtį. „Vadinasi, panorėjus atrasti priežastį, dėl kurios vie- 
nas ar kitas daiktas atsiranda, žūva arba būva, ir reikia su- 
žinoti, kokiu būdu tam daiktui geriausia būti ar kita ką veik- 
ti ir patirti.“ Sakyti, kad protas yra priežastis, arba sakyti, 
kad viskas yra geriausiai sutvarkyta, yra tas pat; tai geriau- 
siai paaiškės iš priešpriešos. Toliau: „Tad, šitaip samprotau- 
jant, išeina, jog Žmogui ir apie patį save, ir apie visa kita vie- 
na teverta tyrinėti (cxonetv): kas yra gražiausia ir geriausia. 
Antra vertus, tas pats žmogus būtinai turi žinoti ir tai, kas 
yra blogiau, - juk tai to paties žinojimo dalykas. 

Šitaip svarsčiau ir patenkintas (xatė voūv £uxucó) galvo- 
jau radęs mokytoją, kuris esybių (tv švt0v)“, gėrio, „prie- 
žastį aiškina taip, kaip, mano protu, ir derėtų, - Anaksago- 
rą, ir kad šis Anaksagoras pirmiausiai man paaiškins, ar Že- 
mė esanti lėkšta, ar apvali, o paaiškinęs čia pat kruopščiai 
išdėstys, kokia ir kodėl būtinai tokia yra to priežastis. Jis pa- 
sakysiąs, kaip yra geriau, ir kad Žemei geriau turėti tokį pa- 
vidalą. O jei teigs ją esant visa ko viduryje, čia pat smulkiai 
išdėstys, kodėl jai geriau būti viduryje“, t.y. išdėstys jos sa- 
vaime ir sau apibrėžtą tikslą, o ne naudingumą kaip išoriš- 
kai apibrėžtą tikslą. „Ir jeigu jis būtų man šitai atskleidęs, bu- 
vau jau nusiteikęs nebeieškoti kitos priežasties. Ir apie Sau- 
lę taip pat buvau nusiteikęs sužinoti, ir apie Mėnulį, ir apie 
kitas žvaigždes: apie santykinius jų greičius, posūkius ir vi- 

sas kitas būsenas - kodėl kiekvienam jų geriau daryti bei pa- 
tirti tai, ką patiria. Mat niekaip nesitikėjau, kad žmogus, ku- 
ris teigia, esą visa tvarkoma proto, pakiš jiems kokią kitą 
priežastį nei tą, kad būti taip, kaip yra, jiems geriausia. To- 
dėl maniau, kad nurodydamas kiekvieno jų ir visų drauge 
priežastį, jis čia pat paaiškins, kas kiekvienam jų geriausia 
ir koks esąs visų bendras gėris“, taigi nurodys laisvą, savai- 
me ir sau esančią idėją, absoliutų galutinį tikslą. 

„Kad ir už didelį pinigą nesiruošiau atiduoti šios vilties, 
bet labai uoliai kibau į knygą ir skaičiau kiek pajėgdamas 
greitai, kad tik greičiau sužinočiau kas geriausia ir kas blo- 
giau. Bet nuo šios nuostabios vilties, bičiuli, nusiritau su 
vėjeliu! Mat, paskaitęs toliau, pamačiau, jog šis vyras visai 
nesinaudoja protu (voūs) ir neskiria jam jokios atsakomy- 
bės tvarkyti daiktus (Šiaxocuetv), o atsakingais laiko ora, 
eterį, vandenį ir daugybę kitų keistų dalykų“. Matome, kad 
tam, kas geriausia, kas esti pagal samprotį (pagal santykį 
su tikslu), priešinama tai, ką mes vadiname natūraliomis 
priežastimis, kaip kad Leibnizo filosofijoje causae efficientes 
ir causae finales. 

Sokratas kalėjime valanda prieš mirtį tai išaiškina šitaip: 
„Čia man pasirodė, jog jam išeina panašiai, kaip kokiam 
nors žmogui, kuris pasakytų: „Sokratas visa, ką daro, daro 
protu“ o paskui, pradėjęs dėstyti vieno ar kito mano poel- 
gio priežastis, pirmiausiai sakytų, kad čia dabar aš sėdžiu to- 
dėl, jog mano kūnas susideda iš kaulų ir raumenų, ir kad 
kaulai yra kieti ir išdėstyti skyrium vienas nuo kito (č:a- 
pvas), O jsitempti ir atsipalaiduoti gebantys raumenys juos 
supa kartu su mėsa ir oda, kuri visa tai sulaiko. Kaulai su- 
kabinti savo sąnariuose juda, o raumenys atsipalaiduoja ar- 
ba įsitempia ir, matyt, padaro taip, kad įstengiu dabar su- 
lenkti savo narius. Dėl šios priežasties susilenkęs ir sėdžiu 
čia. Taip pat ir mano kalbėjimąsi su jumis aiškintų kitomis 
panašiomis priežastimis, atsakingais laikydamas garsus, oro 
sroves ir aibę kitų tokių dalykų, nepasirūpindamas pasaky- 

ti tikrųjų priežasčių (laisvo apsisprendimo, kuriam paklūsta 
tai, kas tik mechaniškai išoriška): „kadangi atėniečiai nuta- 
rė, kad geriau mane pasmerkti, todėl ir aš, savo ruožtu, nu- 
tariau, jog geriau man sėdėti čia, ir jog teisingiau yra pasi- 
likti bei patirti tokią bausmę, kokią jie man paskirs“. (Prisi- 
minkite, kad vienas Sokrato draugas viską buvo parengęs jo 
pabėgimui, bet Sokratas atsisakė.) „Mat, galai griebtų, tikiu, 
kad jau seniai nešami mano nuomonės apie tai, kas yra ge- 
riausia, šitie raumenys ir kaulai būtų kur nors Megaruose ar 
pas bojotiečius, jei tik nebūčiau manęs, jog teisingiau ir gra- 
žiau, nei išsisukti bei pasprukti, yra priimti valstybės baus- 
me, kokią ji man beskirtu". Platonas čia teisingai priešina dvi 
pagrindų ir priežasčių rūšis: tikslo priežastį ir išorinę prie- 
žastį (chemizmą, mechaniškumą ir t. t.), - kad parodytų, 
koks absurdiškas yra šis sąmonę turinčio žmogaus elgesio 
pavyzdys. Kyla įspūdis, kad Anaksagoras apibrėžia tam tik- 
rą tikslą, nes nori juo remtis; bet jis tučtuojau nuo jo nusi- 
gręžia ir prabyla apie visiškai išorines priežastis. „Vis dėlto 
vadinti šitai (pavyzdžiui, kaulus ir raumenis) „priežastimis“ 
pernelyg kvaila. O jei kas sakytų, esą neturėdamas visų šių 
dalykų, - tai yra kaulų, raumenų ir kitų, kiek jų turiu, - ne- 
pajėgčiau daryti, ką nusprendžiau (tà 3ó5avc« pot), tai bū- 
tų tiesa, bet sakyti, neva dėl jų darau tai, ką darau, ir dar 
remdamasis protu, o ne todėl, jog pasirenku tai, kas geriau- 
sia (TA <o BeAtiotou aipėce:), būtų pernelyg lengvabūdiš- 
kas teiginys. Juk čia nesugebėta atskirti, jog viena yra tikro- 
ji priežastis (tò atxvtov «à čvtı), kita - tai, be ko priežastis 
niekada negalėtų būti priežastimi“, taigi yra sąlyga. Iš to, ką 
Platonas pasako apie Anaksagorą, aiškėja, kad pastarojo voi; 
yra tik formalus. 

Šis pavyzdys gerai parodo, kad tokiuose aiškinimuose 
nesama tikslo. Antra vertus, šis pavyzdys nėra geras, nes jis 
yra paimtas iš savimonės savivalės srities, joje turime reikalą 
su svarstymu, o ne su nesamoningu tikslu. z. Iš šitos Anak- 
sagoro voūs kritikos, apskritai paėmus, galima padaryti iš- 

vada, kad Anaksagoras savo vous nepritaiké realiems daly- 
kams. B. Antra vertus, pozityvusis Sokrato kritikos aspek- 
tas irgi atrodo nepatenkinamas, nes ji puola į priešingą kraš- 
tutinumą, būtent, iš gamtos aiškinimo reikalauja priežasčių, 
kurios, atrodo, reiškiasi ne joje, o apskritai glūdi už jos, sa- 
monėje. Juk gera ir gražu iš dalies yra sąmonės kaip tokios 
mintys; tikslas ir tikslingas veiksmas pirmiausia yra samo- 
nés, o ne gamtos veiksmas. Arba, kai teigiama tikslą esant 
pačioje gamtoje, tikslas, kaip tikslas, atsiduria už jos; kaip 
toks, jis yra ne pačioje gamtoje, o slypi tik mūsų sprendi- 
me; pačioje gamtoje yra tik tai, kas vadinama natūraliomis 
priežastimis, ir, kad ją suprastume, turime ieškoti joje tik 
imanentinių priežasčių ir tik jas nurodyti. Pavyzdžiui, kai 
kalbame apie Sokratą, skiriame jo poelgio tikslą bei pagrin- 
dą kaip sąmonę ir jo tikrovinio poelgio priežastis; šių mes 
iš tikrųjų ieškotume jo kauluose, raumenyse, nervuose ir 
t. t. Kai iš gamtos aiškinimo pašalinamas tikslas, kuris yra 
mūsų mintis, o ne tam tikra gamtos būtis, tai tada iš gamtos 
aiškinimo pašalinamas ir pamėgtasis teleologinis požiūris; 
pasak jo, žolė auga tam, kad ją ėstų gyvuliai, o gyvuliai yra 
ir ėda žolę tam, kad mes galėtume juos valgyti. Medžių tiks- 
las yra tas, kad mes valgytume jų vaisius ir kad jie mums 
duotų malkų šildymui, daugelis žvėrių turi kailį, kuris tin- 
ka šiltiems drabužiams, jūra Šiaurėje išmeta į krantą rąstų, 
nes šiuose kraštuose medžiai neauga, taigi ji taip padeda iš- 
likti gyventojams ir t. t. Jei tikslą, gėrį įsivaizduojame šitaip, 
tai jis yra už paties daikto. Tam tikro daikto prigimtis tada 
suprantama ne kaip esanti savaime ir sau, o tik santykyje su 
kitu daiktu, kuriam tas santykis visai nesvarbu. Medis, Zo- 
lė, kaip gamtos esmės, egzistuoja patys sau, ir tas tikslingu- 
mas, kad žolė, pavyzdžiui, yra ėdama, visiškai neliečia žo- 
lės kaip žolės, kaip kad gyvūnų neliečia tai, jog Žmonės ren- 
giasi jų kailiais. 

Rodos, kaip tik tokio gamtos vertinimo Sokratas apskri- 
tai pasigedo Anaksagoro filosofijoje. Tačiau šitokia mums 

įprasta gėrio ir tikslingumo prasmė iš dalies nėra vieninte- 
lė ir nėra Platono vartotoji, iš dalies ir ji yra būtina. «. Gė- 
rio arba tikslo nereikia įsivaizduoti taip vienpusiškai, kad, 
teigdami juos esant tik būtybės kaip tokios vaizduotėje, 
priešintume juos esamybei - išlaisvinę juos iš šitokios for- 
mos, turime jų Žiūrėti pagal jų esmę; tatai yra visos esmės 
visuotinybė, rūšis, idėja. Toks tikslas yra tikra, bet į save su- 
grįžtanti priežastis: tikslas kaip visuotinybė, kaip savaime 
esantis pirminis dalykas, iš kurio kyla judėjimas ir kuris 
tampa rezultatu; tai yra tikslas, esantis ne tik vaizduotėje 
prieš tapimą tikrove, bet ir esantis realybėje. Tapsmas yra ju- 
dėjimas, kurio dėka atsiranda tam tikras rezultatas ir visy- 
bė; gyvūno ir augalo esmė yra rūšis - ta visuotinybė, duo- 
danti postūmį jų judėjimui ir juos išskleidžianti. Šita visy- 
bė yra visuma (augalai, gyvūnai ir t. t.), tačiau ta visuma 
atsiranda ne svetimo poveikio dėka, o yra savo pačios pro- 
duktas, esantis iš pat pradžių, jis yra pirminis, pats save ga- 
minantis; jis vadinasi tikslas, jis yra visuotinybė, kaip tai yra 
jo kaip esamybės tapsme. Idėja nėra tam tikras atskiras daik- 
tas, kuris turėtų kitokį turinį negu realybė arba visiškai ki- 
taip atrodytų. Šita visuotinybė, pirma, kaip tai, kas vis dėl- 
to yra pagaminta, yra tikslas: daigas, sėkla, vaikas - tai dar 
nerealizuotas tikslas, visuotinybė kaip tokia; antra, tai, kas 
sukelia jos judėjimą, yra tas pat kaip ir realizavimas: tampa 
tai, kas savaime jau yra, - augalas, gyvūnas. Prieštara šiuo 
atveju yra grynai formali galimybės ir tikrovės prieštara; 
veikli, judinanti substancija ir veiklumo produktas yra tas 
pats. Šitas realizavimas, judėjimas persmelkia prieštarą; ne- 
gatyvumas, kurį turi visuotinybė, yra šitas procesas, pats ju- 
dėjimas. Rūšis, visuotinybė susipriešina su savimi kaip at- 
skirybė su atskirybe ir visuotinybe; taip gyvojoje būtybėje 
rūšis realizuoja save skirtingų kartų prieštaroje, bet šių kar- 
tų esmė yra visuotinė rūšis. Gyvosios pavienės būtybės sie- 
kia save išlaikyti kaip pavienės būtybės, jos minta, geria ir 
taip toliau, tačiau tai, ką jos tokiu būdu sukuria, yra rūšis. 

Individai save panaikina, ir tik rūšis yra tai, kas visada save 
atkuria; augalas veda tik tą patį augalą, ir pagrindas šiuo at- 
veju yra visuotinybė. 

B. Be to, būtina apibrėžti tai, kas tiesiog vadinama natū- 
raliomis priežastimis, ir kuo jos skiriasi nuo tikslo priežas- 
ties. Jeigu aš izoliuoju pavienį dalyką ir jį traktuoju tik kaip 
judėjimą ir judėjimo momentus, tai aš nurodau tai, kas yra 
natūralios priežastys. Pavyzdžiui, kaip atsirado šita gyvoji 
būtybė? - Ji gimė iš šito savo tėvo ir šitos savo motinos. Kas 
yra šitų vaisių priežastis? - Medis, kurio sultys taip desti- 
liuojasi, kad užsimezga ir užauga būtent toks vaisius. Tokio 
pobūdžio atsakymai nurodo priežastį, tai yra atskirumą, 
priešingą kitam atskirumui, bet tų atskirumų esmė yra rū- 
šis. Tačiau gamta negali būti esmė kaip tokia. Gimdymo 
tikslas yra būties atskirumo įveika, bet gamta, kuri savo eg- 
zistavime iš tikrųjų sukelia šią atskirumo įveiką, vietoj jos 
pastato ne visuotinybe, o tik kitą atskirą būtybę. Kaulai, rau- 
menys ir kiti audiniai suteikia galimybę vienaip ar kitaip 
judėti; jie yra priežastis, bet ši savo ruožtu turi kitą priežas- 
tį, ir t. t. iki begalybės. Tačiau visuotinybė įima jas į save 
kaip momentus, kurie, tiesa, judėjime pasirodo kaip prie- 
žastys, bet pasirodo taip, kad šių dalių pagrindas pats yra 
visuma. Pradinis dalykas yra ne jos, pradinis dalykas yra re- 
zultatas, kuriuo virsta augalo ir t. t. sultys, tai, kas atsiradi- 
me pasirodo tiktai kaip produktas, kaip sėkla, kuri yra ir 
pradžia, ir pabaiga, ir nors tai yra skirtingi individai, bet jų 
esmė yra ta pati. 

y. Tačiau tokia rūšis pati yra tam tikra apibrėžta rūšis ir 
yra esmingai susijusi su kita rūšimi, pavyzdžiui, augalo idėja 
yra susijusi su gyvūno idėja. Visuotinybė juda tolyn. Tai, kad 
augalus ėda gyvūnai ir t. t., yra išorinis tikslingumas, ir tai 
yra jų, kaip rūšies, ribotumas. Augalo rūšies absoliučios vi- 
sybės realizavimas yra gyvūnas, gyvūno - sąmoninga būty- 
bė, žemės - augalas. Tai visumos sistema, kurioje kiekvienas 

momentas yra praeinantis. Šiuo požiūriu esama dvejopo 
traktavimo: pirma, kiekviena idėja yra ratas pačioje savyje; 
augalas, gyvūnas yra savos rūšies gėris; antra, kiekviena idė- 
ja yra momentas visuotiniame gėryje. Jei aš gyvūną traktuo- 
ju tik kaip išoriškai tikslingą, sukurtą kitam, tai aš jį matau 
vienašališkai, nes jis yra esmė, visuotinybė savaime ir sau. 
Bet taip pat vienašališka yra manyti, kad, pavyzdžiui, auga- 
las yra tik savaime ir sau, tik gamtos produktas, savitikslis, 
uždaras savyje ir tik į save sugrįžtantis, taigi neatsižvelgti 
šitame jo atskirume į jo virtimą maistu, drabužiais ir t. t. Tai 
ratas, kuris užsibaigia savyje, tačiau jo užbaigtumas kartu 
yra virtimas kitu ratu; tai sūkurys, o jo centras, į kurį jis su- 
grįžta, tiesiogiai yra periferija tam tikro aukštesnio rato, ku- 
ris jį praryja. 

Taigi tikslas (gėris) yra ana visuotinybė; jis yra geras, 
taip kaip yra gera jo visuotinybė (bendrasis gėris). Sokra- 
tas visada kalba apie tai, kas geriausia, apie tikslą. Kaip tik 
šitoje tikslo formoje Sokrato filosofijoje pasirodo tai, ką 
mes vadiname vous. Kai sakome, kad daiktų prigimtis turi 
būti pažinta pagal sąvoką, tai sąvoka šiuo atveju reiškia sa- 
varankišką, nepriklausomą daiktų traktavimą. Sąvoka yra 
tai, kas patys daiktai yra savaime ir sau. Ji pati save reali- 
zuoja ir pati save keičia; bet ji yra tai, kas šioje sampynoje 
su kita išsaugo save. Ji varžo natūralių priežasčių santykį. 
Šita sąvoka yra tikslas. Tikslas pirmučiausia (pagal vaizdi- 
nį) yra apibrėžtis, kuri yra už daiktų; todėl daiktai yra nau- 
dingi, jie yra skirti tam tikram tikslui. Tačiau tokia apibrėž- 
tis nėra pačių daiktų apibrėžtis, ji jiems svetima. Kalbant 
apie tikslą, nereikia įsivaizduoti tokio, kuriam tikslas yra 
išorinis. Antai mes sakome: galutinis pasaulio tikslas - jis 
yra jam imanentiškas, bet jis gali būti mąstomas ir kaip jam 
išoriškas. 

Be šių paaiškinimų negalima apsieiti. Juk mes matome, 
kaip nuo čia spekuliatyvioji idėja vis labiau pereina prie vi- 

suotinybés, nes anksčiau ji buvo nusakoma kaip būtis, o 
momentai ir judėjimas - kaip esama. Kalbant apie šitą per- 
ėjimą, nereikėtų manyti, kad taip atsisakoma būties ir 
pereinama į sąmonę kaip būties priešybę (tokiu atveju vi- 
suotinybė visiškai prarastų spekuliatyvią reikšmę); taip nė- 
ra, nes visuotinybė gamtoje yra imanentiška. Šitokią pras- 
me turi mūsų vaizdinys, kad samprotis, mintis (vouc) ku- 
ria, tvarko ir t. t. pasaulį. Tokia yra atskiros sąmonės veikla, 
kai aš stoviu vienoje pusėje, o priešais mane yra vienokia 
ar kitokia tikrovė, materija, kurią aš formuoju, visaip skirs- 
tau ir tvarkau; filosofijoje visuotinybė, mintis turi apsieiti 
be šitokios priešpriešos. Būtis, grynoji būtis pati yra visuo- 
tinybė, jei tik prisiminsime, kad būtis yra absoliuti abstrak- 
cija, grynoji mintis. Tačiau būtis, kai ji tokiu būdu teigia- 
ma kaip būtis, turi tokią reikšmę, kad ji yra priešingybė re- 
flektuojančiai savyje pačioje būčiai, minčiai; prisiminimas 
yra mūsų priešprieša būčiai. Bet šitokiu būdu visuotinybė 
netarpiškai reflektuoja save pačią. Iki čia atėjo senovės fi- 
losofai; atrodo, tai yra nedaug. Visuotinybė yra skurdi api- 
brėžtis, visuotinybę žino kiekvienas, bet ne kiekvienas ži- 
no visuotinybę kaip esmę. Taip, mintis pasiekia juslumo 
nematomumą, taigi prieina tai, kas antjusliška, bet ji nepri- 
eina prie pozityvaus apibrėžtumo, nes bepredikatis abso- 
liutumas yra tik negatyvumas, tai nepranoksta paprasto 
dabartinio absoliutumo vaizdinio, taigi mintis neprieina 
pozityvumo ir jo nemąsto kaip visuotinybės. Taigi Anaksa- 
goro filosofijoje susiduriame su voūs kaip su visuotinybe, 
absoliutumu, kuris pats, savo jėgomis teigia tam tikrą turi- 
nį ir jame būna. Su šituo minties radiniu užbaigiame pir- 
mąjį tarpsnį. Su šituo pradu įžengiame į antrąjį tarpsnį. Pir- 
mojo tarpsnio įdirbis nėra labai didelis. Nors kai kas ir ma- 
no, kad jame slypi dar ir ypatinga išmintis, tačiau iš tikrųjų 
mąstymas dar jaunas, apibrėžtys dar skurdžios, abstrak- 
čios, menkos; mąstymas remiasi negausiomis apibrėžtimis, 
ir jos negali jo patenkinti. Vandens, būties, skaičiaus ir t. t. 

pradai yra nepakankami; visuotinybė turi kilti sau . Tik 
Anaksagoro filosofijoje matome, kad visuotinybė apibrėž- 
ta kaip pati save apibrėžianti veikla. 

Taigi visuotinybės santykį dar turime traktuoti kaip prie- 
šingą būčiai arba sąmonę kaip tokią nagrinėti jos santykyje su 
esamybe. Šitas sąmonės santykis priklauso nuo to, kaip Anak- 
sagoras apibrėžia esmę. Tai, ką mes čia randame, negali mū- 
sų patenkinti, kadangi jis, pirma, mintį iš dalies pripažino 
esme, tačiau nepaaiškino pačios šitos minties santykio su re- 
alybe; todėl, antra, realybė yra sau bemintė kaip begalinė 
daugybė homeomerijų, t. y. kaip begalinė daugybė juslinės 
būties savaime, kuri tokiu atveju yra juslinė būtis, nes eg- 
zistuojanti būtis yra homeomerijų sankaupa. Toks pat dau- 
geriopas gali būti sąmonės santykis su esme. Todėl Anaksa- 
goras ir galėjo sakyti, kad tiesa glūdi tik mintyje ir protinia- 
me pažinime, bet, antra vertus, jis taip pat galėjo sakyti, kad 
tiesa yra juslinis suvokimas, nes jis sugriebia homeomerijas, 
kurios egzistuoja pačios savaime. 

a. Sekstas?“ apie Anaksagorą liudija, kad „protas (46:02) 
esąs tiesos kriterijus, nes, pagal jį, juslės dėl savo silpnumo 
negali spręsti apie tiesą ; juslės yra silpnos, nes homeome- 
rijos yra be galo mažos, juslės negali jų sugauti, jos nežino, 
kad homeomerijos turi būti tai, kas idealu, mąstoma. Gar- 
sus tai iliustruojantis pavyzdys yra Anaksagoro teiginys, 
kad „sniegas yra juodas, nes jis yra vanduo, o vanduo yra 
juodas“; taigi šiuo atveju tiesa jam yra tai, kas turi tam tikrą 
pagrindą?*. 

B. „Anaksagoras sako, kad esama kažko, kas yra prieš- 
taravimo (avtiodosos) viduryje, todėl viskas yra netikra. 
Juk kai prieštaravimo pusės susimaišiusios, tai mišinys nė- 
ra nei geras, nei negeras, taigi niekas nėra tikra“*?. Kitur 
Aristotelis?! apie Anaksagora sako, kad „vienoje jo moki- 
niams pasakytų apoftegmų teigiama, kad daiktai (jiems) 
yra tokie, kokius jie juos suvokia“ (kokie jie jiems atrodo). 
Tatai gali būti susiję su tokiu požiūriu, kad, jeigu egzistuo- 

janti būtis yra sankaupa homeomerijų, kurios yra esamoji 
esmė, tai juslinis suvokimas pagauna daiktus tokius, kokie 
jie iš tikrųjų yra. 

Vis dėlto iš viso to mažai naudos. Tačiau čia prasideda 
apibrėžtesnis sąmonės santykio su būtimi, pažinimo kaip 
tiesos žinojimo prigimties plėtojimas. Dvasia pažengė taip 
toli, kad jau galėtų nusakyti esmę kaip mintį. Taigi esmė, 
kaip esamoji, yra sąmonėje kaip tokioje, savaime, bet sąmo- 
nėje. Būtis yra būtis tik tiek, kiek sąmonė ją pažįsta, ir tik 
tai, tik būties Žinojimas yra esmė. Dvasiai nebereikia ieškoti 
esmės jai svetimuose dalykuose, dabar esmės ji ieško savy- 
je; nes tai, kas šiaip jau atrodo svetima, yra mintis, t. y. są- 
monė turi šitą esmę pati savyje. Tačiau šita priešpriešinta są- 
monė yra atskira. Tai reiškia, kad šitaip iš tikrųjų įveikiama 
būtis savaime; juk būtis savaime yra ne priešingybė, ne at- 
skirybė, - ji yra visuotinybė. Ši būtis yra pažįstama; bet tai, 
kas yra, yra tik pažinime arba, kitaip sakant, nėra kitos bū- 
ties, išskyrus tą, kuri yra sąmonės pažinimas. Šitą visuotiny- 
bės išplėtojimą, kai esmė visiškai pereina į sąmonės pusę, 
randame liūdnai pagarsėjusioje sofistų pasaulietiškoje iš- 
mintyje. Ją galima vertinti tuo aspektu, kad dabar plėtojasi 
negatyvioji visuotinybės prigimtis. 


Antras skirsnis 


ANTRAS TARPSNIS: 
NUO SOFISTŲ IKI SOKRATIKŲ 


Šitame, antrame, tarpsnyje mes nagrinėsime pirmiausia 
sofistus, paskui Sokratą ir galiausiai sokratikus siaurąja pras- 
me. Platoną atskyrėme ir nagrinėsime kartu su Aristoteliu. 
Nous, tikslas, iš pradžių suvokiamas labai subjektyviai — kaip 
tai, kas žmogui yra tikslas (gėris). Platonas ir Aristotelis tai 
suvokia visuotinai objektyviu būdu - kaip rūšį, kaip idėją. 
Kadangi mintis suprantama kaip pradas, tai jis iš pradžių tu- 

ri subjektyvų pobūdį. Mąstymas yra subjektyvi veikla, to- 
dėl stoja subjektyvios refleksijos amžius, kai absoliutumas 
teigiamas kaip subjektas. Moderniojo laiko principas prasi- 
deda šiame tarpsnyje - sulig Graikijos subyrėjimu Pelopo- 
neso kare. 

Kadangi Anaksagoro voūs'e, kuris yra dar visiškai for- 
mali save apibrėžianti veikla, apibrėžtumas dar yra visiš- 
kai neapibrėžtas, - apibrėžtis yra visiškai bendra ir abstrak- 
ti, todėl mes jame pasigendame turinio, - tai iškyla porei- 
kis rasti bendrą atramos tašką, kuris leistų siekti tam tikro 
turinio. Koks yra tas absoliučiai bendras turinys, kurį su- 
teikia sau abstraktus mąstymas kaip save apibrėžianti veik- 
la? Tai, kas čia prasideda, ir yra tikrasis apibrėžimas. Da- 
bar naiviam mąstymui senesniųjų filosofų, kurių bendrą- 
sias Mintis aptarėme, priešinama sąmonė. Kai subjektas 
reflektuoja apie Dievą, apie absoliutumą, jis produkuoja 
mintis, jis turi šį turinį priešais save; bet paskui paaiškėja, 
kad tai, kas čia turima, nėra viskas, kad dar yra antras da- 
lykas - mąstantis subjektas, kad objektyvumo visybei kaip 
esminė jo dalis priklauso ir mąstymo subjektyvumas. Šio 
subjektyvumo apibrėžtis yra ta, kad jis yra begalinė, save 
su savimi susiejanti forma; ši grynoji veikla, apibrėžimo 
procesas apskritai, visuotinybė kartu su forma gauna api- 
brėžtis, tam tikrą turinį, ir šiuo atveju svarbiausias klausi- 
mas yra turinio apibrėžtys. Kitas šito subjektyvumo aspek- 
tas - subjektas yra šitas mąstymas, yra tai, kas teigia, o sa- 
monė turi jį reflektuoti; tatai yra dvasios sugrįžimas iš 
objektyvumo į save pačią. Mąstymas iš pradžių gilinosi į 
objektą, bet jis, kaip kad Anaksagoro vous, dar neturi jokio 
turinio, nes pastarasis yra kitoje pusėje. Dabar, kai mąsty- 
mas sugrįžta kaip sąmonė, kad subjektas yra tai, kas mąs- 
to, iškyla kita pusė - supratimas, kad mąstymas turi įgyti 
esmingą absoliutų turinį. Šitas turinys, vertinant abstrak- 
čiai, gali būti dvejopas. Apibrėžties formos požiūriu Aš, 
kaip apibrėžiantis, yra esminis dalykas, todėl turinys yra 


403 


GRAIKŲ FILOSOFIJA 


Aš pats, tai, kas mano, ir aš savuosius interesus padarau tu- 
riniu; antra vertus, turinys yra apibrėžiamas kaip visiška 
visuotinybė. Šitie du požiūriai iškyla tada, kai susiduriama 
su klausimu, kaip reikia suprasti esamybę savaime ir sau 
ir koks yra netarpiškas jos santykis su Aš kaip mąstančiuo- 
ju subjektu. Apskritai filosofuojant labai svarbu, kas yra ob- 
jektas, mąstomasis turinys, bei tai, kad Aš yra šį turinį tei- 
giantis; bet nors aš šį turinį teigiu, tačiau tas turinys yra ob- 
jektyvus, savaime ir sau esantis. Jeigu apsiribojama tuo, 
kad Aš yra šis teigiantysis, tatai yra netikęs moderniųjų lai- 
kų idealizmas. Anksčiau buvo mąstoma ir neįstringama po- 
žiūryje, kad išmąstytas turinys blogas todėl, kad jį teigiu 
aš, kad jis yra subjektyvus. 

Tokiam filosofavimui atstovauja sofistai, Sokratas ir sok- 
ratikai; pastarieji patikslino tą turinį, kurį buvo apibrėžęs 
Sokratas, tačiau patikslino išlaikydami tiesioginį ryšį su juo. 


A. SOFISTAI 


Sąvoka, kurią Anaksagoro filosofijoje protas suvokė kaip 
esmę, yra paprastasis negatyvumas, kuriame nugrimzta bet 
koks apibrėžtumas, bet kokia esamybė ir atskirybė. Prieš sa- 
voką niekas negali atsilaikyti; ji yra predikatų neturintis ab- 
soliutumas ir jai viskas yra tik momentas; jai nėra nieko, kas 
būtų, jei taip galima išsireikšti, gerai pritvirtinta. Būtent są- 
voka yra šitas tekantis Herakleito virsmas, šitas judėjimas, 
šita rūgštis, prieš kurią niekas negali atsilaikyti. Taigi pati sa- 
ve surandanti sąvoka suranda save kaip absoliučią galią, 
prieš kurią viskas išnyksta; ir dabar visi daiktai, viskas, kas 
yra, viskas, kas buvo laikoma patvaru, - dabar visa tai pasi- 
daro taku. Šitie tvirti dalykai — ar tai būtų būties tvirtumas, 
ar tai būtų apibrėžtų sąvokų, principų, papročių, įstatymų 
tvirtumas - susiūbuoja ir netenka lygsvaros. Principai ir 
t. t. patys priklauso sąvokai, jie teigiami kaip visuotinybė, 

bet visuotinumas yra tik jų forma, o jų turinys kaip tai, kas 
apibrėžta, išsiklibina. 

Šitą judėjimą pamatysime vadinamųjų sofistų mokyme; 
juos sutinkame pirmą kartą. Šiuo vardu - cogtoTai - jie pa- 
sivadino patys, mat laikė save išminties mokytojais, kurie 
gali padaryti Žmones išmintingus (sogičevv). Sofistai yra vi- 
siška priešingybė mūsų mokytumui, kuris apsiriboja tik ži- 
niomis ir tiria, kas yra ir kas buvo, - tai didžiulis kiekis em- 
pirinės medžiagos, o kai surandama kokia nors nauja forma, 
koks nors naujas kirminas, dar koks parazitas ar bjaurastis, 
tai laikoma didele laime. Todėl mūsų mokytieji profesoriai 
daug nekaltesni už sofistus, bet filosofija už tokią nekalty- 
be neduotų nė skatiko. 

O jeigu kalbėsime apie sofistų santykį su įprastais požiū- 
riais, tai turėsme pripažinti, kad sofistai įgijo blogą vardą ir 
sveiko proto šalininkų, ir moralistų akyse. Pirmieji juos 
smerkė dėl jų teorinių pažiūrų, nes neprotinga manyti, kad 
niekas neegzistuoja, o antrieji dėl jų praktinės pozicijos, lau- 
žančios visas taisykles ir įstatymus. 

Kalbant apie šitą susižavėjimą visų daiktų judėjimu, 
negalima apsiriboti tik jo negatyviuoju aspektu; bet rim- 
tis, kuria virsta judėjimas, nėra to, kas juda, nepajudina- 
mumo atkūrimas, nes tada galiausiai prieitume prie to pa- 
ties, ir ji būtų tik bergždžia veikla. Tačiau paprasto vaiz- 
dinio, kuriam trūksta minties kultūros ir mokslo, sofistika 
yra būtent ta, kad jai jos apibrėžtumai kaip tokie galioja 
kaip savaime ir sau esančios esmės, ir daugybę gyvenimo 
taisyklių, patyrimo teiginių, principų ir t. t. jis laiko abso- 
liučiai nepajudinama tiesa. Pati dvasia yra šių įvairiopų 
tiesų vienybė; joje visos šitos ribotos tiesos glūdi tik kaip 
įveiktos, jos pripažįstamos tik kaip reliatyvios tiesos arba 
pripažįstamos kartu su jų ribomis, apribotos, o ne kaip 
esančios savaime. Tokios tiesos iš tikrųjų nebeegzistuoja 
net sveikam protui. Kartais šis protas sąmonei pripažįsta, 
kad galioja priešingos tiesos, ir pats jas teigia; kartais jis 

nežino, kad sako tiesiog priešingai negu galvoja ir kad jo 
išraiška yra tik prieštaravimo išraiška. Ne blogais veiks- 
mais, o apskritai savo elgesiu jis pažeidžia šitas savo mak- 
simas bei principus; ir jeigu jis gyvena protingą gyveni- 
mą, tai šis gyvenimas iš tikrųjų yra tik nuolatinis nenuo- 
seklumas, vienos ribotos elgesio maksimos atitaisymas 
pažeidžiant kitas. Tad, pavyzdžiui, prityrusiu ir išsilavinu- 
siu valstybės veikėju laikytinas tas, kuris moka surasti vi- 
durį, kuris turi praktinį protą, t. y. kuris prieš jį iškilusį at- 
vejį sprendžia žiūrėdamas visos jo apimties, o ne kurio 
nors vieno aspekto (vienas aspektas išreiškia vieną mak- 
simą). Tas, kuris visada veikia pagal vieną maksimą, yra 
pedantas ir gadina reikalus sau ir kitiems. Šitaip būna ir 
pačiuose paprasčiausiuose dalykuose. Pavyzdžiui, „tai yra 
tiesa, kad daiktai, kuriuos aš matau, yra, ir aš tikiu jų rea- 
lumu“, — taip ramia širdimi sako kiekvienas; bet iš tikrųjų 
netiesa, kad jis tiki jų realumu, veikiau jis tiki priešingai. 
Jis tuos daiktus valgo ir geria, t. y. jis yra įsitikinęs, kad jie 
neegzistuoja savaime, kad jų būtis neturi jokio tvarumo, 
jokios esmės. Taigi paprastas samprotis yra geresnis veik- 
damas, negu mąstydamas. Jo veikiančioji esmė yra visa 
dvasia, bet jis nėra savęs įsisąmoninęs kaip dvasios, o tai, 
ką jis įsisąmonina, yra tokie įstatymai, taisyklės, bendrieji 
teiginiai, kurie sąmonėje jam galioja kaip tiesos; ir veik- 
damas jis pats paneigia savo sampročio ribotumą. Tačiau 
šita sąmonė tokią apibrėžtą būtį ir būtį apskritai išsako 
kaip absoliučiąją esmę ir vadina tai savo sąmone, savo 
sampročiu. Kai sąvoka stoja prieš šitokią gausą - sąmonė 
mano turinti ištisą tiesos lobyną - ir kai iškyla pavojus są- 
monės tiesai (juk sąmonė žino, kad ji yra tik tada, kai turi 
tiesą), ir kai jai supainiojamos nepajudinamos esmės, ta- 
da sąmonė sukyla; ir sąvoka šitame savo santykyje, tame 
savęs realizavime, kai ji pasikėsina į įprastas tiesas, užsi- 
traukia neapykantą ir pradedama plūsti. Štai visuotinio 
sofistikos koneveikimo priežastis, ją koneveikia vadinama- 

sis sveikas žmogaus protas, kuris nežino, kaip kitaip galė- 
tų sau padėti. 

Sofistika yra liūdnai pagarsėjęs žodis; blogą vardą sofis- 
tai įgijo ypač dėl savo antagonizmo Sokratui ir Platonui. Ši- 
tas žodis paprastai reiškia, kad savavališkai, remiantis klai- 
dingu pagrindu arba paneigiama, išklibinama kokia nors tie- 
sa, arba kokia nors klaida padaroma priimtina ir įtikinama. 
Palikime ramybėje ir užmirškime šią blogąją sofistikos pras- 
mę. Mes aptarsime sofistikos pozityvųjį, mokslinį aspektą, o 
paskui, juo remdamiesi, sofistų vietą Graikijoje. 

Pirma. Būtent sofistai paprastąją sąvoką kaip mintį (kuri 
jau elėjiečių mokykloje, Zenono filosofijoje, pradėjo gręž- 
tis į savo grynąją priešybę, į judėjimą) dabar apskritai pri- 
taiko pasaulio objektams ir ja persmelkia visus Žmonių san- 
tykius, o ji įsisąmonina savo galią, save kaip absoliučiąją ir 
vienintelę esmę: pavydulingai nori vyrauti atžvilgiu to, kas 
yra kita, kas yra apibrėžta, kas nėra mintis - ir visa tai val- 
dyti. Pati sau tapati mintis savo negatyviąją jėgą nukreipia 
prieš įvairiopą teorinės ir praktinės srities apibrėžtumą, na- 
tūraliosios sąmonės tiesas ir netarpiškai galiojančius įstaty- 
mus bei principus; tai, kas vaizdiniui yra tvirta, sąvokoje su- 
yra, dėl to ypatingajam subjektyvumui vienašališkai lei- 
džiama paversti save pirmutiniu bei tvirtu dalyku ir visa 
susieti su savimi. 

Ši pasirodžiusioji sąvoka dabar tampa visuotine filosofi- 
ja; ir ne tik filosofija, bet ir bendruoju išsilavinimu, kurį įgi- 
jo ir privalėjo įgyti kiekvienas žmogus, nepriklausantis be- 
mintei miniai. Juk išsilavinimu mes kaip tik ir vadiname tik- 
rovėje taikomą sąvoką, kiek ji pasirodo ne grynai savo 
abstraktume, o vienybėje su jvairiopu visų vaizdinių turiniu. 
Beje, išsilavinime sąvoka yra viešpataujanti bei judinanti, 
nes apibrėžti dalykai čia pažįstami savo ribose, jų virsme į 
kita. Sąvoka tapo visuotiniu mokymu, todėl atsirado daugy- 
bė sofistikos mokytojų. Sofistai buvo Graikijos mokytojai, 
kurių dėka Graikijoje apskritai buvo įgyvendintas švietimas. 

Jie užėmė poetų ir rapsodų vietą, kurie anksčiau buvo visų 
dalykų mokytojai. Religija nebuvo mokytoja, nes religijos 
nebuvo mokoma. Žyniai aukojo aukas, užsiėmė pranašavi- 
mu, buvo pavtetg, aiškino orakulo ištarmes, bet mokymas - 
tai jau visai kas kita. Sofistai mokė išminties, apskritai moks- 
lų, muzikos, matematikos ir t. t., ir tai buvo svarbiausia jų 
paskirtis. Dar iki Periklio mąstymas pažadino išsilavinimo 
poreikį; žmonės visuose savo vaizdiniuose turėjo būti išsi- 
lavinę, o to ir siekė sofistai. Jie tarnavo švietimui. Graikijoje 
nubudo refleksijos poreikis, kuris reiškė, kad Žmonės savo 
santykius mėgina apibrėžti mąstymu, o nebeapsiriboja tik 
orakulu arba papročiais, aistromis ar akimirkos pojūčiu. 
Valstybės tikslas yra visuotinybė, kuri turi apimti ir ypatin- 
gybę. Tokį švietimą paskleidė sofistai. Jie, kaip ypatingas 
luomas, mokymą padarė savo verslu, užsiėmimu; mokė ne 
mokyklos, o sofistai. Jie keliavo po Graikijos miestus, jauni- 
mas jungdavosi prie jų ir buvo mokomas. 

Išsilavinimas yra neapibrėžtas. Išsamesni dalykai, tie, ku- 
riuos privalo įgyti laisva mintis, turi kilti iš jos pačios, turi 
būti nuosavas įsitikinimas; dabar jau nebetikima, tik tyrinė- 
jama, trumpai tariant, tai vadinamasis naujųjų laikų švieti- 
mas. Mąstymas ieško bendrųjų principų, kuriais remdama- 
sis jis įvertina viską, ką tik mes pripažįstame; ir mes nepri- 
pažįstame nieko, tik tai, kas šiuos principus atitinka. Taigi jis 
imasi lyginti su savimi pozityvųjį turinį, krikdyti ligtolinį ti- 
kéjimo konkretumą, trupinti tą turinį, antra vertus - izoliuo- 
ti ir laikyti sau šitas atskirybes, šituos ypatingus požiūrius 
ir aspektus. Taip visa tai įgyja tam tikros visuotinybės for- 
mą; pateikiamas tos visuotinybės pagrindas, tai yra bendro- 
sios apibrėžtys, kurios savo ruožtu vėl taikomos atskiriems 
aspektams. Žinia, aspektas yra ne savarankiškas, o tik tam 
tikros visumos momentas; atplėšti nuo visumos, momentai 
susieja save su savimi, t. y. tampa visuotinumais. Išsilavini- 
mui būdinga tai, kad išsilavinęs žmogus yra susipažinęs su 
bendraisiais požiūriais, kurie neatsiejami nuo tam tikro 

veiksmo, įvykio ir t. t., idant šie požiūriai, taigi ir dalykas, 
būtų suvokiami visuotiniu būdu, kad žmogus įsisąmonintų 
tai, su kuo turi reikalą. Teisėjas žino įvairius įstatymus, t. y. 
įvairius juridinius požiūrius, kuriais remiantis nagrinėjamos 
bylos; tatai jau yra patys sau visuotiniai aspektai, todėl tei- 
sėjas turi visuotinę sąmonę ir patį objektą traktuoja visuoti- 
niu būdu. Išsilavinęs Žmogus turi Žinių apie kiekvieną ob- 
jektą, jis moka jam pritaikyti įvairius požiūrius. UZ savo iš- 
silavinimą Graikija turi būti dėkinga sofistams. Jie mokė 
žmones mąstyti apie tai, kas jiems privalo būti reikšminga. 
Sofistai nėra tikrieji mokslininkai. Jų švietimas buvo filoso- 
fijos ir iškalbos mokymas, kad būtų galima valdyti tautą ar- 
ba vaizdiniais įteigti jai ką nors kaip vertingą dalyką. Be fi- 
losofijos, tuomet dar nebuvo pozityviųjų mokslų, kurie sau- 
sai nagrinėtų Žmogų ne kaip visumą, o svarbiausias 
žmogaus sritis. Be to, sofistai turėjo patį bendriausią prakti- 
nį tikslą - jie siekė parengti Žmones Graikijoje visuotinei 
profesijai - valstybiniam gyvenimui, valstybinei veiklai, ta- 
čiau ne valstybinei tarnybai, tarsi jie būtų rengę Žmones ko- 
kiam nors egzaminui, duodami jiems specialių Žinių. 
Sofistai rėmėsi Žmogaus siekimu tapti išmintingu. Išmin- 
tis - tai Žinoti, kas yra valdžia žmonėms bei valdžia valsty- 
bėje ir ką aš turėčiau laikyti tokia. Todėl tokį susižavėjimą 
kelia Periklis ir kiti valstybės veikėjai, nes jie žinojo, ko jiems 
reikia, ir sugebėjo kitus pastatyti į jiems prideramą vietą. Tas 
žmogus yra galingas, kuris moka tai, ką Žmonės daro, pa- 
jungti absoliutiems Žmones valdantiems tikslams. Tai ir bu- 
vo sofistų mokslo objektas. Kas yra valdžia pasaulyje - vi- 
suotinė, bet kokią ypatingybę suardanti mintis, - žino tik fi- 
losofija, todėl sofistai buvo spekuliatyvūs filosofai. Jie norėjo 
išmokyti suprasti, kuo pagrįstas dorovinis pasaulis ir kas 
žmonėms teikia pasitenkinimą. Žmogaus paskatos ir polin- 
kiai yra valdžia jo atžvilgiu, ir tik patenkinęs juos jis patiria 
pasitenkinimą. Religija moko, kad dievai yra galia, kuri val- 
do žmones. Taip pat ir įstatymai: žmogus privalo būti paten- 

kintas, kai jo veiksmai atitinka įstatymus, ir jis turi tarti, kad 
kiti irgi yra patenkinti, kai laikosi įstatymų. Tačiau pradėjęs 
reflektuoti žmogus nebesitenkina tuo, kad klausytų įstaty- 
mų kaip tam tikro autoriteto ir išorinės būtinybės; jis nori 
save patenkinti pats savyje ir savo refleksija save įtikinti, kas 
jam yra privaloma, kas yra tikslas ir ką jis turi daryti, kad 
šitą tikslą pasiektų. 

Todėl sofistai pirmiausia yra iškalbos mokytojai. Tatai yra 
gebėjimas, kurio dėka individas ir pats gali įgyti vertę tau- 
tos akyse, ir įgyvendinti tai, kas tautai yra geriausia. Todėl 
iškalba buvo vienas svarbiausių reikalavimų. Suprantama, 
kad iškalba galėtų skleistis, reikalinga demokratinė valsty- 
bės santvarka, kai patys piliečiai priima galutinį sprendimą. 
Iškalba aplinkybes redukuoja į valdžią, įstatymus. Tačiau iš- 
kalbai ypač būdinga tai, kad ji apie kiekvieną dalyką patei- 
kia daugybę požiūrių ir suteikia pirmenybę labiausiai atitin- 
kantiems tai, kas kalbančiajam atrodo naudingiausia. Tokie 
konkretūs atvejai turi daug aspektų, ir kad suvoktum šituos 
skirtingus požiūrius, tu turi būti išsilavinęs Žmogus; iškal- 
ba ir yra tai, kas leidžia vienus aspektus iškelti, o kitus už- 
tušuoti. Tuo užsiima ir Aristotelio „Topika“, kuri pateikia 
TonOUS, kategorijas, minties apibrėžtis, į kurias reikia atsi- 
žvelgti, kad išmoktum kalbėti. Tačiau pirmieji tokių katego- 
rijų pažinimu užsiėmė sofistai. 

Tokia yra bendroji sofistų pozicija. Tačiau kaip jie veikė, 
kokius būdus naudojo, - tai labai aiškiai sužinome iš Plato- 
no „Protagoro“. Platonas Protagoro lūpomis smulkiai paaiš- 
kina sofistų meną. Platonas vaizduoja, kaip Sokratas lydi 
jauną vyrą Hipokratą, kuris nori visiškai atsiduoti ką tik į 
Atėnus atvykusio Protagoro įtakai, kad išmoktų sofistų 
mokslo. Pakeliui Sokratas klausia Hipokrato, kas yra ta so- 
fistų išmintis, kurios šis norėtų išmokti. Hipokratas pirmiau- 
sia atsako: „Kalbos menas; juk sofistas yra tas, kuris žmogų 
moka padaryti stiprų kalboje (£rtot&tvjv TO0 motfomwt devvov 
àye)”, matyti ir nagrinėti daiktus įvairiais aspektais. Tai 

yra tas dalykas, kuris išsilavinusiame žmoguje ar tautoje 
pirmiausia krinta į akis, - gebėjimas gerai kalbėti. Tokie ge- 
ri kalbėtojai yra prancūzai; mes tai vadiname plepėjimu. 
Žmonės mokosi prancūzų kalbos, kad gerai prancūziškai 
kalbėtų, bet tam dar reikia įgyti prancūzišką išsilavinimą. 
Neišsilavinusiam žmogui bus neparanku bendrauti su 
žmogumi, kuris moka lengvai pagauti ir išreikšti visus po- 
žiūrius. Juk neužtenka vien gebėti kalbėti, - dar būtinas ir 
išsilavinimas. Galima išmokti visiškai taisyklingai kalbėti 
tam tikra kalba, bet jeigu stokosime išsilavinimo, tai gerai 
nekalbėsime. Išsilavinimas reikalingas tam, kad dvasiai bū- 
tų prieinami įvairiopi požiūriai, kad ji žinotų turinti šitą 
gausybę kategorijų, kuriomis vadovaujantis būtų nagrinė- 
jamas tam tikras objektas. Įgūdis, kurį turėjo išugdyti so- 
fistai, yra šis: žmogus turi būti pasirengęs lengvai atsi- 
žvelgti į daugybę požiūrių, kad, jais remdamasis, galėtų 
traktuoti objektą. Beje, Sokratas čia pastebi, kad šiuo būdu 
sofistų principas dar „nėra pakankamai apibrėžtas“, kad ži- 
notum, kas yra sofistas (juk jeigu Žmogus nori studijuoti 
filosofiją, tai jis nežino, kas ji yra, nes kitaip nereikėtų jos 
studijuoti); „bet“, sako jis, „eime tenai'***. 

Kartu su Hipokratu nuėjęs pas Protagorą, Sokratas ran- 
da jį apsuptą kitų garsių sofistų ir klausytojų: „Protagorą, 
vaikštinėjantį ir kaip Orfėjas savo kalbomis užburiantį žmo- 
nes, kelių klausytojų apsuptą Hipiją, sėdintį krėsle (9p06vo), 
Prodiką, gulintį tarp daugybės gerbėjų.“ Išsakęs Protagorui 
savo prašymą, jog „Hipokratas norįs pas jį mokytis, idant 
iš jo gautų tokį išsilavinimą, kad būtų gerbiamas žmogus 
valstybėje“, Sokratas klausia jo, ar jie apie tai su juo gali kal- 
bėti viešai, ar akis į akį. Protagoras pagiria tokį apdairumą, 
nurodydamas, kad jie elgiasi protingai, laikydamiesi tokio 
atsargumo. Jis sako: „Juk kai sofistai atvyksta į kokį nors 
miestą, prie jų prisijungia daug jaunuolių, palikę tėvus ir 
draugus, nes jie tikisi, kad, bendraudami su sofistais, pasi- 
darys geresni (išmintingesni), todėl virš sofistų susitvenkė 

daug pavydo ir neprielankumo', nes juk kiekvienas naujas 
dalykas yra neapkenčiamas. Apie tai jis kalba plačiau ir pa- 
sako: „Tačiau aš teigiu, kad sofistikos menas yra senas, bet 
žmonės, kurie seniau jį praktikavo (uetayxe:piCoušvous), bi- 
jodami sukelti nepasitenkinimą“ (goBoUuevo: tò ėnaxVėS), 
nes neišsilavinęs Žmogus jaučia priešiškumą išsilavinusiam, 
„jį perrengdavo ir paslėpdavo“. Šitas menas yra išsilavini- 
mas apskritai; „vieni, kaip kad Homeras ir Hesiodas, jį per- 
kėlė į poeziją, kiti, kaip kad Orfėjas ir Musajas, apgaubė jį 
misterijomis ar orakulu ištarmėmis, o kai kas, kaip žinau, 
pateikia jį net kaip gimnastikos meną, kaip kad daro Ikijas 
Tarentietis bei dar gyvas niekam nenusileidžiantis sofistas 
Herodikas Selimbrietis“, arba dar ir kaip „muziką, kuri irgi“ 
yra Žmonių lavinimo būdas. Matome, kad Protagoras pri- 
skiria sofistams tą patį tikslą, kaip ir dvasiniam lavinimuisi 
apskritai, — siekti dorovės, dvasios budrumo, tvarkingumo, 
dvasios sumanumo. Jis priduria: „Visi tie, kurie bijojo moks- 
lo sukeliamo pavydo, naudojosi tokia priedanga. Tačiau aš 
manau, kad jie nepasiekė savo tikslo, nes įžvalgūs žmonės 
valstybėje pastebėjo šį tikslą, o minia apskritai nieko nepa- 
stebi ir kartoja vien tai, ką kalba šie įžvalgieji. Bet jeigu taip 
yra, tai jie darosi dar labiau neapkenčiami, nes sukelia įta- 
rima, kad jie yra apgavikai (ravoopyov). Todėl aš nuėjau 
priešingu keliu, viešai pripažįstu ir neneigiu (6u0hoy6), kad 
esu sofistas“ (Protagoras pirmą sykį paminėjo sofisto var- 
dą) ir kad mano užsiėmimas yra „suteikti žmonėms dvasi- 
nį išsilavinimą (rat8eUetv àv9po0vs)", kaip tai darė Home- 
ras, Hesiodas ir kiti*??, 

Toliau jis sako: „Tu klausi protingai, o į protingą klausi- 
mą aš mielai atsakau“. Čia kalbama apie tai, kokį dalyką, ko- 
kį turinį, kokio meistriškumo įgys Hipokratas pasimokęs pas 
Protagorą. „Jo nelaukia tai, kas galbūt lauktų, jei jis moky- 
tusi pas kitus mokytojus (cov:o6T6v). Juk šie tiesiog skriau- 
džia jaunuolius (ofàvcxat toúş vėous), nes jie šiuos jaunuo- 
lius prieš jų valią vėl grąžina prie tų mokslų ir žinių, nuo 

kurių jie nori pabėgti, jie moko juos aritmetikos, astronomi- 
jos, geometrijos ir muzikos. O tas, kuris kreipiasi į mane, bus 
supažindintas ne su kuo kitu, o su tuo" visuotiniu „tikslu, 
dėl kurio jis kreipėsi . Taigi jaunuoliai kreipiasi į jį juo pasi- 
tikėdami. Hipokratas sako, kad jie norėtų būti išsilavinę 
žmonės, todėl ir prašo Protagoro, kad jis juos mokytų ir pa- 
darytų tokius - kaip ir kokiais būdais, tai jo reikalas, jie ne- 
abejoja, kad jis tai išmano. Taigi vesti į mokytumą patikėta 
mokytojui. Tačiau tai, ko Protagoras moko, jis vadina tuo tik- 
ruoju dalyku, kurio jaunuoliai iš tikrųjų ieško. „Mokymas“ 
(tò yatua), mokymo ir mano paties tikslas, „yra padėti įgy- 
ti teisingą požiūrį ir supratimą (eùßovàta), kaip geriau tvar- 
kyti savo namų reikalus (nepot tõv oixetov), lygiai taip pat 
ir valstybės gyvenime įgyti gebėjimą svarstyti jos reikalus ir 
išmokti veikti, kaip geriau valstybei“. Taigi čia pasirodo dve- 
jopo pobūdžio interesai - individo ir valstybės. Dabar Sok- 
ratas atkreipia dėmesį į bendrus dalykus ir nusistebi, kad 
Protagoras teigia, jog jis išmokąs meistriškumo valstybės rei- 
kaluose. Sokratas teigia, kad politinės dorybės neįmanoma 
išmokyti, ir apskritai pagrindinis jo teiginys yra tas, kad do- 
rybė yra toks dalykas, kurio išmokyti negalima. Šį teiginį jis 
argumentuoja, remdamasis, kaip ir sofistai, patyrimu: „Tie 
žmonės, kurie yra įvaldę politikos meną, negali jo perduoti 
kitiems. Periklis, štai šitų vaikų tėvas, sudarė jiems galimy- 
bę išmokti visko, ko gali išmokyti mokytojai, tačiau jis ne- 
davė jiems to mokslo, kuriame jis pats yra didis, jame jis lei- 
džia jiems klaidžioti, tarsi jie patys savaime, atsitiktinai su- 
ras šitą išmintį. Ir kiti didieji valstybės Žmonės neišmokė šito 
dalyko kitų, nei giminių, nei svetimųjų **. 

Protagoras atsako, kad šios dorybės galima išmokyti, ir 
paaiškina, kodėl didieji valstybės žmonės to neišmokė kitų, 
tik pirma atsiklausia, kaip apie tai turėtų kalbėti: „ar pasa- 
kodamas mitą, kaip kad daro vyresnieji kalbėdamiesi su jau- 
nesniaisiais, ar pateikdamas proto argumentų . Klausytojai 
leidžia nuspręsti jam pačiam, ir Protagoras pradeda nuo mi- 

to, kuris iš tikrųjų yra be galo puikus. „Dievai pavedė Pro- 
metėjui ir Epimetėjui papuošti pasaulį suteikiant jam įvai- 
rių galių. Epimetėjas išdalijo stiprybę, gebėjimą skraidyti, 
ginklus, apdarą, žoles, vaisius, bet neapdairiai visa tai ati- 
davė gyvūnams, todėl žmonėms nieko neliko. Prometėjas 
pamatė, kad žmonės neaprengti, beginkliai, bejėgiai, o jau 
artėja akimirka, kai Žmogaus pavidalas turi išeiti švieson. Ta- 
da jis pavogė ugnį iš dangaus, taip pat Vulkano ir Minervos 
meną, kad aprūpintų žmones tuo, ko jiems trūksta. Tačiau 
jiems stigo politinės išminties, o gyvendami be visuomeni- 
nių ryšių, jie nuolat vaidydavosi ir kentė nelaimes. Tada 
Dzeusas įsakė Hermiui suteikti jiems gėdos jausmą (xiė6ė)“ 
(drovumą, natūralų nuolankumą, pagarbumą, klusnumą, 
vaikų pagarbą vyresniesiems, žmonių - aukštesnėms ir ge- 
resnėms prigimtims) „ir teisę (Aix). Hermis klausia: Kaip 
man juos išdalinti? Vienam kitam, taip kaip ypatingus me- 
nus, kai vieni, išsimokę gydyti, padeda kitiems? Tačiau 
Dzeusas atsako, kad išdalinti reikia visiems; juk jokia visuo- 
meninė sąjunga (xoA:;) negali egzistuoti, jei šios savybės bus 
būdingos tik kai kuriems žmonėms. Turi tapti įstatymu tai, 
kad tas, kuriam svetima gėda ir teisė, išnaikinamas kaip vals- 
tybės liga “45. 

a. „Todėl atėniečiai, kai nori ką nors statyti, tariasi su ar- 
chitektu, kai ketina imtis kokio nors reikalo, jie tariasi su 
tais, kurie tame reikale yra patyrę, bet kai jie nori priimti 
kokį sprendimą ar potvarkį valstybės reikaluose, jie tariasi 
su kiekvienu. Juk arba visi turi turėti šią dorybę, arba vals- 
tybė negali egzistuoti. Jei kas nors yra nepatyręs fleitinin- 
kas, tačiau skelbiasi esąs to meno meistras, tai jis pagrįstai 
laikomas pamišėliu. Bet, kalbant apie teisingumą, yra ki- 
taip: jei kas nors nėra teisingas", tai jis pats to nepripažįs- 
ta, arba „jeigu pripažįsta, tai laikomas bepročiu; jis turi 
bent apsimesti, kad yra teisingas. Juk kiekvienas turi arba 
dalyvauti teisingume, arba būti pašalintas iš visuomenės“. 

Taigi reikia sutikti su tuo, kad politinė išmintis yra toks da- 
lykas, kuriame dalyvauja ir turi dalyvauti visi, kad valsty- 
bė galėtų egzistuoti*. 

B. Tai, kad šitas politinis mokslas yra toks, „jog kiekvie- 
nas gali jį pasisavinti mokymusi ir pastangomis (ŠidaxTov TE 
xat šË ėTtuUeAetac)“, Protagoras įrodinėja tolesniais argu- 
mentais. Jis remiasi tuo, „kad Žmogų nei peikia, nei baudžia 
už tokius trūkumus ar ydas, kurias jis gavo iš prigimties ar 
per atsitiktinumą, dėl to žmogų tik užjaučia. Tačiau trūku- 
mai, kurie gali būti įveikti uolumu, lavinimusi, pratybomis, 
mokymusi, laikomi smerktini ir baustini", dėl jų kaltas pats 
žmogus. „Prie tokių trūkumų priskirtini bedievystė ir netei- 
singumas, apskritai viskas, kas prieštarauja viešajai dorybei“ 
(Šixn ir aidos). „Žmonėms, kurie neatsikrato šių ydų, jos yra 
prikišamos, jie baudžiami tuo požiūriu, kad jie“ galėjo jų at- 
sikratyti ir „mokymusi bei lavinimusi galėjo įgyti politinę 
dorybę”. Tai geras argumentas. Su tuo Protagoras susieja ir 
bausmės tikslą. „Žmonės baudžiami ne dėl praeities (išsky- 
rus tuos atvejus, kai mes per galvą mušame neklusnų gy- 
vulį), o dėl ateities - kad nusikaltėlis ar kas kitas, jo pavyz- 
džio paskatintas, vėl nenusikalstų. Taigi ir skiriant bausmę 
remiamasi prielaida, kad ana dorybė gali būti įgyjama mo- 
kymu ir pratybomis“**". 

y. Toliau atsakydamas į Sokrato argumenta, kad tokie 
žmonės kaip Periklis, kurie yra garsūs savo politine dorybe, 
negali jos perduoti savo vaikams ir draugams, Protagoras sa- 
ko, kad šių dorybių visi mokosi iš visų. „Politinės dorybės 
savitumas tas, kad ji priklauso visiems, ji visiems yra ben- 
dra. Visiems privalomas dalykas yra teisingumas, saikingu- 
mas (sw0gpooUvx) ir pagarbumas, žodžiu, tai, kas apskritai 
yra žmogaus dorybė; ir tokią dorybę turi turėti kiekvienas 
pilietis, jis visą gyvenimą turi ją praktikuoti ir lavinti. Todėl 
anie garsūs Žmonės negali jos išmokyti kokiu nors ypatin- 
gu būdu. Vaikai labai anksti, nuo pat jaunumės, tėvų ir auk- 

lėtojų yra mokomi šios dorybės, akinami ir drausminami, 
ugdomi dorybingais ir gerais žmonėmis, pratinami prie to, 
kas teisinga. Muzikos ir gimnastikos mokymas (susipažįstant 
su poetais, kurie tuos dalykus įkala į galvą) prisideda prie 
to, kad nebūtų duodama laisvė savivalei bei aistroms, o įpra- 
tinama veikti pagal įstatymus, pagal taisykles. Kai žmogus 
išeina iš šitos mokymo sferos, jis įžengia į valstybės santvar- 
kos sferą, kuri veikia kiekvieną Žmogų versdama jį teisingai 
elgtis ir tvarkingai gyventi. Taigi politinė dorybė yra rezul- 
tatas auklėjimo, kuris prasideda nuo mažumės“*“. 

Tačiau visiškai dorybingų, pačios prigimties ypatingai ap- 
dovanotų Žmonių gali būti nedaug. Tie, kurie ja neapdova- 
noti, šią politinę dorybę įgyja auklėjimu ir stovi daug aukš- 
čiau už tuos, kurie tokio mokymo negavo. Į jam mestą prie- 
kaištą, kad garsūs žmonės savo privalumų neperduoda savo 
vaikams ir draugams, Protagoras atsako labai gerai. „Jei, pa- 
vyzdžiui, kokioje nors valstybėje visi piliečiai turėtų būti 
fleitininkai, tai visi to dalyko turėtų mokytis; kai kurie tap- 
tų puikūs fleitininkai, dauguma geri, kai kurie - vidutiniš- 
ki, o vienas kitas būtų ir blogas, tačiau visi turėtų tam tikrų 
šio meno įgūdžių. Tačiau galėtų būti ir taip, kad virtuozo sū- 
nus vis dėlto būtų blogas grojikas, nes išskirtinės savybės 
priklauso nuo ypatingo talento, nuo įgimtų gebėjimų. Iš la- 
bai įgudusio fleitininko galėtų rastis labai neįgudęs, ir prie- 
šingai; bet visi piliečiai šį tą išmanytų apie grojimą fleita, ir, 
žinoma, šiuo požiūriu visi būtų daug geresni už tuos, kurie 
su tuo dalyku visiškai nesusipažinę ir jo nesimokė. Todėl vi- 
si, net patys blogiausieji, protingos valstybės piliečiai yra ge- 
resni ir teisingesni negu piliečiai valstybės, kurioje nėra jo- 
kio švietimo, jokių teismų, jokių įstatymų, jokio reikalo ug- 
dyti jų teisingumą. Už šitą pranašumą jie turi būti dėkingi 
įstatymams, mokymui ir švietimui ju valstybėje“*". Tatai yra 
visiškai geras palyginimas ir puikūs argumentai, ne bloges- 
ni už Cicerono samprotavimą: a natura insitum. Tuo tarpu 
Sokrato pateikti argumentai ir jų plėtojimas yra tik patyri- 

mu pagrįstos empirinės iliustracijos, dažnai nepranokstan- 
čios tų argumentų, kurie čia įdėti į sofisto lūpas. 

Antra. Dabar reikia pereiti prie klausimo, kiek toks sofis- 
tų požiūris gali būti laikomas nepatenkinamu, ir ypač - ar 
Sokratas ir Platonas kovojo su sofistais ir buvo opozicijoje 
jų atžvilgiu. Kadangi uždavinys, kurį sofistai kėlė sau Grai- 
kijoje, buvo duoti savo tautai aukštesnį išsimokslinimą, ir jie 
šiuo požiūriu iš tikrųjų daug nusipelnė, tai ir prikišti jiems 
galima tokius dalykus, kuriuos galima prikišti apskritai švie- 
timui. Sofistai yra loginio samprotavimo meistrai, jų vieta 
yra reflektuojančios minties pakopa. Šitam švietimui buvo 
būdinga tai, kad vaizdiniais ir pavyzdžiais buvo siekiama 
pažadinti dėmesį tam, kas žmogui, besivadovaujančiam sa- 
vo patyrimu ir būdu, atrodo teisinga; nuo atskirybės buvo 
pereinama prie visuotinybės. Tokia yra laisvos, mąstančios 
refleksijos būtina eiga; ji būdinga ir mūsų švietimui. Tačiau 
šitas švietimas turėjo pakirsti pasitikėjimą ir naivų tikėjimą 
esamais papročiais bei religija ir nuvesti už jų ribų. O tai, 
kad sofistai iškėlė vienašališkus principus, paaiškinama pir- 
miausia tuo, kad graikų švietime dar nebuvo prasidėjęs lai- 
kas, kai galutiniai principai nustatomi remiantis pačia mąs- 
tančia sąmone ir taip padedamas tvirtas pagrindas, kaip kad 
įvyko mūsų moderniaisiais laikais. Kadangi buvo gyvas sub- 
jektyvios laisvės poreikis pripažinti vien tai, ką Žmogus 
įžvelgia pats, ką jis randa savo prote (įstatymus, religinius 
vaizdinius, bet tik tada, kai aš juos pripažįstu savo mąsty- 
mu), antra vertus, mąstymas dar nebuvo radęs tvirto prin- 
cipo, tai mąstymas buvo veikiau samprotaujantis, todėl tai, 
kas liko neapibrėžta, galėjo užpildyti tik savivalė. 

x. Tačiau kitaip yra mūsų, Europos pasaulyje, kuriame 
švietimas įsigalėjo, taip sakant, saugomas dvasinės religi- 
jos ir esant jai kaip sąlygai, t. y. ne kokiai nors vaizduotės 
religijai, o tokiai, kuri remiasi prielaida, kad ji žino, pažįs- 
ta amžinąją dvasios prigimtį ir jos absoliutų galutinį tiks- 
lą, žmogaus paskirtį, kad jis, kaip dvasinė būtybė, pats tu- 

ri apibrėžti save iš dvasios ir dvasiniu būdu, prieiti prie sa- 
vo vienybės su dvasia. Taigi čia pagrindan buvo padėtas 
tvirtas dvasinis principas, kuris patenkino ir subjektyvio- 
sios dvasios poreikį; remiantis šituo absoliučiu principu 
buvo pagrįsti, kaip nuo jo priklausomi, visi tolesni santy- 
kiai, pareigos, įstatymai ir t. t. Todėl švietimui nereikėjo 
įgyti tokios krypčių įvairovės arba, kitaip sakant, būti be 
krypties, o taip atsitiko graikams ir tiems, kurie Graikijoje 
plėtojo švietimą, - sofistams. Susidūręs su vaizduotės reli- 
gija, su neišsirutuliojusiu valstybės principu, švietimas su- 
skilo į daugybę požiūrių; daliniai, priklausomi požiūriai 
lengvai buvo iškelti kaip aukščiausi principai. Tačiau ten, 
kur (kaip kad pas mus) vaizduotė jau regi tam tikrą aukš- 
tą bendrą tikslą (aukščiausią principą), ten koks nors dali- 
nis principas negali taip lengvai pakilti į tokį rangą, nors 
proto refleksija ir gauna galimybę pati iš savęs apibrėžti ir 
pažinti aukščiausiuosius dalykus; tai reiškia, kad principų 
hierarchija jau nustatyta. Protagoras toliau!? teigia: „Visos 
(keturios) dorybės yra giminiškos viena kitai, bet negimi- 
niškos drąsai, nes esama daug drąsuolių, kurie yra bedie- 
viškiausieji, neteisingiausieji, nesaikingiausieji ir nemoky- 
čiausieji (xpa9&otat0:()"; tik prisiminkime plėšikų gaują. 
Sokratas*!! iš to padaro išvadą, kad „ir drasumas yra tam 
tikras žinojimas ir pažinimas - teisingas įvertinimas to, ko 
reikia bijoti“, tačiau drąsumo skiriamasis požymis, jo savi- 
tumas lieka neišplėtoti. 

B. Kas dėl formos - netgi pagal turinį, - mūsų išsimoks- 
linimas, švietimas laikosi to paties požiūrio kaip ir sofistai. 
Jų požiūris priešingas Sokrato ir Platono; Sokratas grožį, gė- 
rį, tiesą, teisingumą laikė individo tikslu, jo paskirtimi. Ta- 
čiau tokio turinio, kaip galutinio tikslo, dar nerasime sofis- 
tų mokyme, todėl šis turinys buvo paliktas savivalei. Dėl to, 
dėl priešingumo Platonui, sofistai įgijo blogą vardą; tai taip 
pat jų trūkumas. Apie išorinį sofistų gyvenimą žinoma, kad 
jie sukaupė didelius turtus*!*; jie buvo labai išdidūs, keliavo 

po visą Graikiją, kai kurie gyveno prabangiai. Būdingas šių 
samprotaujančio mąstymo atstovų bruožas, kitaip negu Pla- 
tono, buvo tas, kad pareigą, tai, kas privaloma atlikti, jie kil- 
dino ne iš savaime ir sau esančios dalyko sąvokos, o iš iš- 
orinių pagrindų, kuriais remiantis galima spręsti apie tai, kas 
teisėta ir neteisėta, naudinga ir žalinga. Tuo tarpu pagrindi- 
nė Platono ir Sokrato nuostata yra ta, kad santykių prigim- 
ties nagrinėjimas išskleidžia dalyko savaime ir sau sąvoką. 
Šitą sąvoką Sokratas priešino tokiam dalyko nagrinėjimui, 
kuris remiasi įvairiais požiūriais ir pagrindais, nes šie visuo- 
met yra ypatingybė ir atskirybė, todėl patys save suprieši- 
na su sąvoka. Šie du filosofai ir sofistai skiriasi tuo, kad so- 
fistams apskritai būdingas išlavintas samprotavimas, tuo tar- 
pu Sokratas ir Platonas mintį apibrėžia remdamiesi tvirtu 
pagrindu - visuotine apibrėžtimi (Platono idėja), - kurį dva- 
sia amžinai atranda savyje. 

Sofistika laikoma bloga tuo požiūriu, kad tai esanti blo- 
gų Žmonių išmonė. Tačiau iš tikrųjų sofistika daug labiau pa- 
plitusi; nes sofistika - tai bet koks samprotavimas remiantis 
argumentais, įvairių požiūrių įteisinimas, įrodymų už ir 
prieš pateikimas. Antai Platonas pateikia tokių sofistų teigi- 
nių, kurių neįmanoma nuneigti. Pavyzdžiui, pas mus sako- 
ma: „Neapgaudinėk, nes prarasi kreditą ir neteksi pinigų“, 
arba: „Būk saikingas valgydamas, nes antraip susigadinsi 
skrandį ir daug ko turėsi atsisakyti“; arba bausmės būtinu- 
mas dažnai motyvuojamas išorinėmis aplinkybėmis - kad 
baudžiamasis asmuo pasitaisys ir t. t.; arba išorinėmis prie- 
žastimis pateisinamas veiksmas, kuris yra vertinamas pagal 
jo padarinius. Taigi žmonės kreipiami į visokius gerus daly- 
kus visa tai motyvuojant argumentais, kurie yra sofistų ar- 
gumentai. Jeigu remiamasi tvirtais principais, kaip antai 
krikščionių religijoje (dabar protestantai juos jau pamiršo), 
tai sakoma, kad Dievo malonė išganymo požiūriu ir t. t. bū- 
tent taip tvarko jo gyvenimą; tokiu atveju išoriniai pagrin- 
dai atpuola. 

Taigi sofistika ne tokia jau tolima, kaip dažnai manoma. 
Kai dabar išsilavinę žmonės kalba apie įvairius dalykus, tai 
tos kalbos gali būti labai geros, tačiau vis vien jos yra ne kas 
kita, o tai, ką Sokratas ir Platonas vadino sofistika, nors ir 
jie patys lengvai užimdavo tą pačią poziciją kaip sofistai. Iš- 
silavinę Žmonės puola sofistikon svarstydami konkrečius 
dalykus; kasdieniame gyvenime be jos mes negalime apsi- 
eiti. Kas šiuo atveju geriau? Žinoma, skaitytis su įvairiais 
ypatingais požiūriais. Pavyzdžiui, pamoksluose mums reko- 
menduojamos pareigos ir dorybės (tai daro dauguma pa- 
mokslų), ir kokių tada tik netenka išgirsti argumentų! An- 
tai oratoriai parlamente naudoja tokius argumentus už ir 
prieš, mėgindami įkalbėti ir įtikinti. Šiuo atveju remiamasi 
tam tikru visiškai tvirtu dalyku, pavyzdžiui, konstitucija ar 
karu, ir tai yra tas pagrindas, kuriuo nuosekliai gali būti 
grindžiamos kokios nors ypatingos priemonės; antra vertus, 
toks nuoseklumas netgi čia greitai pasibaigia, nes tokius da- 
lykus galima atlikti ir taip, ir kitaip, ir visuomet nulemia 
ypatingi požiūriai. Tokio pat pobūdžio argumentai nukrei- 
piami ir prieš filosofiją: esama įvairių filosofijų, įvairių nuo- 
monių, o tai nesuderinama su viena tiesa; žmogaus proto sil- 
pnumas neleidžiąs nieko pažinti; tai, ką filosofija gali duoti 
jausmui, sielai ir širdžiai, tėra nesuprantami ir painūs daly- 
kai, abstraktus filosofinis mąstymas nepadedąs žmogui 
praktiniuose dalykuose. Toks yra praktinis požiūris. Tokie 
argumentai ir yra sofistų mąstymo būdas. Nevadiname jo 
sofistika, bet tai yra būtent sofistų maniera įrodinėti tokiais 
argumentais, kurie remiasi jausmu, nuotaika ir panašiai. Čia 
svarbus ne pats dalykas kaip toks, o jausmai, su kuriais jis 
yra susijęs; tai jie yra où £vexa. Apie tai dar pakalbėsime 
vėliau, kai nagrinėsime Sokratą ir Platoną. Toks yra sofistų 
filosofijos pobūdis. 

Su tokiais samprotavimais galima nueiti taip toli (o jeigu 
nenueinama, tai tik dėl išsilavinimo stokos, tačiau sofistai 
buvo labai išsilavinę), kad paaiškės, jog, jeigu įrodinėjama 

argumentais, tai jrodyti galima viska, nes bet kam galima su- 
rasti argumentų ir kontrargumentų. Todėl sofistai buvo kal- 
tinami tuo, kad jie mokė įrodyti viską, ką tik kas nori, ir ki- 
tiems, ir sau. Tačiau iš tikrųjų tai ne sofistų, o apskritai re- 
flektuojančio samprotavimo savitumas. Nors viskam galima 
surasti argumentų ir kontrargumentų, tačiau jie negalioja 
tam, kas visuotina, jie nėra lemiamas dalykas sąvokai. Pa- 
čiame blogiausiame poelgyje visuomet glūdi požiūris, kuris 
savaime yra esmingas; jį iškėlę, mes poelgį pateisiname ir 
apginame. Antai dezertyravimas kare, nors tai yra nusikal- 
timas, gali būti pagrįstas pareiga išsaugoti savo gyvybę. Taip 
naujaisiais laikais buvo pateisinami didžiausi nusikaltimai, 
žudynės iš pasalų, išdavystės ir t. t., nes nusikaltėliai remiasi 
tokiais ketinimais, kurie patys savaime yra esmingi, pavyz- 
džiui, ketinimu priešintis blogiui ir ugdyti gėrį. Išsilavinęs 
žmogus moka viską motyvuoti gėriu, viską paversti į gėrį, 
visur kur surasti esmingą požiūrį. Menkas išsilavinimas to 
žmogaus, kuris pačiuose blogiausiuose darbuose negeba 
įžvelgti gerų motyvų. Visas blogis pasaulyje nuo Adomo lai- 
kų yra pateisintas gerais motyvais. 

Sofistams būdinga dar ir tai, kad jie suprato šitokių sam- 
protavimų pobūdį. Iškalbos mene būtina mokėti apeliuoti į 
klausytojų pyktį, aistras, kad būtų galima ko nors pasiekti. 
Jie mokė, kaip išjudinti šias galias empiriniame žmoguje; 
tvirtas dorovinis gėris nėra lemiamas. Kaip išsilavinę žmo- 
nés, sofistai suvokė, kad įrodyti galima viską. Gorgijo žo- 
džiais, sofistų menas yra didesnė gėrybė negu visi menai, 
nes jie tautą, senatą, teisėjus gali įtikinti tuo, kuo tik nori". 
Advokatas irgi turi ieškoti argumentų tam tikros šalies nau- 
dai, nors jo paties požiūris ir būtų visiškai priešingas. Tokia 
sąmonė yra ne trūkumas, o aukšto sofistų išsilavinimo pa- 
darinys. Neišsilavinęs žmogus savo veiksmus apibrėžia tam 
tikrais motyvais. Tačiau apskritai šitie veiksmai galbūt yra 
apibrėžti kokių nors kitų dalykų (pavyzdžiui, sąžiningumo), 
o ne tų, kurie jam yra žinomi; į sąmonę patenka tik išorinės 

priežastys. Sofistai žinojo, kad šitoje dirvoje nėra nieko tvir- 
ta; minties galia yra ta, kad ji viską traktuoja dialektiškai, to- 
dėl ji viską išklibina. Tatai ir yra formalus išsimokslinimas, 
kurį jie turėjo ir teikė kitiems. 

Tatai suponavo išvadą (kuri plaukė iš pačios mąstymo 
prigimties): jei yra toks motyvų laukas, kurį sąmonė laiko 
tvirtu, o refleksija išjudina, tai vis vien turi būti kažkas tvir- 
ta. Kas turi būti laikoma galutiniu tikslu? Esama dviejų tvir- 
tų dalykų, kuriuos galima susieti. Vienas - tai gėris, visuoti- 
nybė, kitas - tai, kas atskira, subjekto savivalė. Apie tai (pir- 
maji dalyką) išsamiau bus kalbama Sokrato filosofijoje. Kai 
viskas išklibinama, tai tvirta atrama gali būti ši nuostata: 
„Tai, ką aš padarau savo tikslu, yra mano malonumas, pui- 
kybė, šlovė, garbė, mano ypatingas subjektyvumas“; taigi in- 
dividas pats sau yra galutinis patenkinimas. Jei man žino- 
ma galia, tai aš ir kitus moku apibrėžti pagal savo tikslą. Ta- 
čiau pažintis su tokia daugybe požiūrių išklibino Graikijos 
papročius (jos nesąmoningai praktikuotą religiją, pareigos 
jausmą, įstatymus) tuo požiūriu, kad šitas tvirtas dalykas - 
įstatymai, - kadangi jų turinys yra ribotas, sueina į koliziją 
su kitais dalykais, todėl kartais jie yra tai, kas aukščiausia ir 
lemiama, o kartais jų nepaisoma. Todėl paprasta sąmonė su- 
jaukiama (tuo įsitikinsime, kai kalbėsime apie Sokratą); kai 
kuriuos dalykus sąmonė laiko tvirtais, bet joje glūdi ir kiti 
požiūriai, kuriuos ji irgi pripažįsta, todėl pirmasis požiūris 
netenka reikšmės ar bent jau savo absoliutumo. Taigi vieno- 
dai besąlygiški dalykai yra ir narsumas, kuris reiškia rizika- 
vimą savo gyvybe, ir pareiga savo gyvybę išsaugoti. Antai 
Dionisiodoras teigia: „Kas mokslo nepažinusį žmogų pada- 
ro išsilavinusiu, tas nori, kad jis nebebūtų tas, kas jis yra. Tai- 
gi jis nori jį pražudyti, nes jis nori padaryti, kad jis nebūtų 
tas, kas jis yra“. O Eutidemas, kai kiti jam sako, kad jis me- 
luoja, atrėžia: „Kas meluoja, tas sako, ko nėra, bet ko nėra, 
to negalima pasakyti; taigi niekas negali meluoti"**. Arba 
antai minėtasis Dionisiodoras sako: „Šitas šuo yra tavo, jis 

turi šuniukų ir yra tėvas, taigi šuo yra tavo tėvas ir tu esi šu- 
niukų brolis“*"*. Su tokiais išvedžiojimais, ypač kai vertina- 
mi patys sofistai, mes susiduriame labai dažnai. 

Sofistams priekaištaujama (ypač dėl paprastoje sąmonė- 
je sukeltos sumaišties), kad jie skatino aistras, privačius in- 
teresus ir t. t. Tatai išplaukia iš pačios išsilavinimo prigim- 
ties. Išsilavinimas įduoda įvairius požiūrius, ir tai, kuris iš 
jų turėtų būti svarbiausias, jei nesiremiama tvirtais pagrin- 
dais, priklauso tik nuo subjekto pageidavimo; kaip tik tai ir 
yra pavojingiausia. Su tuo susiduriame ir dabarties pasau- 
lyje, kuriame, sprendžiant apie veiksmų tiesą ir teisingumą, 
irgi apeliuojama į gerus ketinimus, savo nuomonę ir įsitiki- 
nimus. Kas yra valstybės tikslas, koks yra geriausias valsty- 
bės valdymo būdas ir geriausia jos santvarka, - dėl to abe- 
joja ne tik demagogai. 

Kaip formalūs švietimo atstovai, sofistai priklauso filoso- 
fijai, bet refleksija atskiria juos nuo jos. Jie susiję su filosofi- 
ja, nes neįstringa konkrečiuose samprotavimuose, o eina iki 
galutinių apibrėžčių, bent jau iš dalies. Pagrindinė jų švieti- 
mo ypatybė buvo elėjiečių mąstymo būdo suvisuotinimas ir 
jo išplėtojimas bei pritaikymas visam žinojimo ir veikimo tu- 
riniui; kartu šiame švietime pasirodo ir pozityvus momen- 
tas — tai naudingumas. 

Mes nekalbėsime apie tą ar kitą sofistą, nes taip nuklys- 
tume per daug toli; daugelis jų priklauso bendrajai švieti- 
mo istorijai. Garsių sofistų yra labai daug; garsiausieji yra 
Protagoras, Gorgijas, taip pat Sokrato mokytojas Prodikas, 
kuriam jo mokinys priskyrė*!* mitą apie Heraklį kryžkelė- 
je, savaip gražią alegoriją, kuri buvo kartojama šimtus kar- 
tų. Aš noriu aptarti (pereidamas prie sofistų) tik Protagorą 
ir Gorgiją, bet ne kaip švietimo atstovus, o norėdamas pa- 
rodyti, kaip jų visuotinis mokslas, kuris galiausiai viską ap- 
rėpė, vieno iš jų mokyme įgijo visuotinę formą, kurios dė- 
ka jis yra grynasis mokslas. Svarbiausieji šaltiniai, iš kurių 
galima su jais susipažinti, yra pirmiausia Platonas, skyręs 

jiems daug dėmesio, nedidelė Aristotelio studija apie Gor- 
giją, taip pat Sekstas Empirikas, kuris mums išsaugojo ne- 
mažai žinių apie Protagora. 


1. Protagoras 


Protagoras, kilęs iš Abderu*", buvo šiek tiek vyresnis už 
Sokratą. Nedaug žinoma apie jo gyvenimą, bet daug žinoti 
nėra ką, nes jis gyveno gana monotoniškai. Savo gyveni- 
mą praleido studijuodamas mokslus; jis keliavo po Graiki- 
ją, pirmasis pasivadino sofistu ir tikrojoje Graikijoje buvo 
pirmasis žmogus, kuris viešai reiškėsi kaip mokytojas. Jis 
balsu skaitydavo savo kūrinius*!ė, taip kaip rapsodai bei 
poetai, kurie giedojo kūrinius, tik pastarieji savus, o pir- 
mieji - svetimus. Anuomet nebuvo jokių mokymo įstaigų, 
jokių vadovėlių, iš kurių būtų galima mokytis. Pasak Pla- 
tono*", senieji buvo įsitikinę, kad „svarbiausias mokymo- 
si, lavinimosi dalykas iš esmės yra poetinis išprusimas", tai 
yra žinoti ir mokėti atmintinai daug poemų, kaip kad ir pas 
mus dar prieš 50 metų pagrindinis žmonių mokymo daly- 
kas buvo Šventoji istorija, Biblijos ištarmės - pamokslinin- 
kų, kurie būtų ėję toliau, nebuvo. Dabar sofistai vietoj po- 
etų kūrinių mokė mąstymo. Protagoras atkeliavo ir į Atė- 
nus ir ilgai ten išbuvo, bendraudamas daugiausia su 
didžiuoju Perikliu, kurį irgi patraukė šitas mokymas. „Kai 
kažkoks pentatlis, mesdamas ietį, netyčia pervėrė Epitimą 
Farsalietį, Periklis, anot Ksantipo, visą dieną prasiginčijęs 
su Protagoru, ka už tai labiausiai reikėtų kaltinti - ietį ar 
jos metėją, ar rungtynių rengėjus'*?. Tatai yra ginčas apie 
didį ir svarbų klausimą - apie pakaltinamumą; kaltė yra 
bendras išsireiškimas, bet jos analizavimas gali virsti sudė- 
tingu ir plačiu tyrinėjimu. Bendraudamas su tokiais žmo- 
nėmis, Periklis apskritai išlavino savo protą, padaręs jį iš- 
kalbingą, nes dvasiniuose dalykuose, kokio pobūdžio jie 

bebūtų, tik išlavintas protas gali būti didis, o tikrasis išsi- 
lavinimas įgyjamas tik grynuoju mokslu. Periklis yra galin- 
gas oratorius; Tukididas parodo, kaip giliai jis pažinojo sa- 
vo valstybę, savo tautą. Ir Protagorą ištiko Anaksagoro li- 
kimas, nes jis vėliau iš Atėnų buvo ištremtas. [Būdamas 70 
(90) metų, jis nuskendo keliaudamas į Siciliją.] Dėl tokio 
nuosprendžio buvo kaltas vienas jo veikalas, prasidedan- 
tis žodžiais: „Apie dievus aš negaliu žinoti, ar jie yra, ar jų 
nėra, nes daug kas trukdo tai sužinoti: negalėjimas jų ma- 
tyti (&ànAócvz) ir per trumpas žmogaus gyvenimas“. Ši 
knyga buvo Atėnuose viešai sudeginta, ir tai buvo (kiek yra 
žinoma) pirmas kartas, kai taip buvo pasielgta valstybės 
įsakymu?**!. 

Protagoras buvo ne vien tik, kaip kiti sofistai, išsilavinęs 
mokytojas, bet ir gilus mąstytojas, filosofas, kuris sampro- 
tavo apie visuotines pagrindines apibrėžtis. Savo pagrindinį 
žinojimo teiginį jis suformulavo taip: „Žmogus yra visų daik- 
tų matas, esančių, kad jie yra, o nesančių, kad ju nėra'**. Ta- 
tai yra reikšmingas teiginys. Viena vertus, buvo svarbu mąs- 
tymą suvokti kaip apibrėžtą, surasti tam tikrą turinį, antra 
vertus - nustatyti tai, kas apibrėžia, kas duoda šį turinį; ir 
šita visuotinė apibrėžtis yra matas, visa ko vertingumo mas- 
telis. Protagoro teiginys, kad žmogus yra šitas matas, tikro- 
sios reikšmės požiūriu yra labai gilus, bet jam būdingas ir 
dviprasmiškumas: kadangi žmogus yra neapibrėžtas ir dau- 
giapusis, tai matas gali būti x) kiekvienas Žmogus savo ypa- 
tingo partikuliarumo požiūriu, taigi atsitiktinis Žmogus, ar- 
ba B) savimonės protas žmoguje, žmogus savo protingos pri- 
gimties ir savo visuotinio substancialumo požiūriu. 
Pirmuoju atveju centras yra bet kokia savimeilė, savo nau- 
da, subjektas su savo interesais (nors žmogus turi kitą pu- 
se — protą, tačiau ir protas šiuo atveju yra subjektyvus, yra 
tam tikras asmuo, taigi taip pat yra žmogus); bet juk kaip 
tik tai ir yra blogoji sofizmo reikšmė, jo iškreiptumas, - pa- 
grindinis sofistams metamas priekaištas: kad jie žmogų, 

koks jis yra pagal atsitiktinius savo siekius, padaro tikslu, 
kad jie subjekto ypatingo intereso dar neatskiria nuo jo sub- 
stancialaus protingumo intereso. Tokį teiginį randame ir 
Sokrato bei Platono filosofijoje, bet čia jis yra labiau apibrėž- 
tas; šiuo atveju matas yra žmogus kaip mąstantis, kaip su- 
teikiantis sau tam tikrą visuotinį turinį. 

Taigi čia yra išsakytas didis teiginys, apie kurį nuo šiol 
viskas sukasi. Tolesnė filosofijos raida reiškiasi tuo, kad pri- 
einama prie išvados, jog protas yra visų daiktų tikslas; šioji 
filosofijos raida pateikia šio teiginio paaiškinimą. Konkre- 
čiau kalbant, jis išreiškia tą labai reikšmingą permainą, kad 
bet koks turinys, visa, kas objektyvu, egzistuoja tik sąmo- 
nės atžvilgiu, taigi kad mąstymas yra esminis bet kokios 
tiesos momentas; taip absoliutumas įgyja mąstančio sub- 
jektyvumo formą, kuri ypač išryškėjo Sokrato filosofijoje. 
Žmogus yra visa ko matas - žmogus, taigi subjektas apskri- 
tai; taigi esamybė yra ne viena pati, o yra mano Zinojimui - 
sąmonė iš esmės yra tai, kas objektyvume produkuoja tu- 
rinį, ir jį produkuojant subjektyvusis mąstymas būna es- 
mingai veiklus. Toks požiūris pasiekia net naujausiąją filo- 
sofiją; pasak Kanto, mes žinome tik reiškinius, t. y. kad tai, 
kas mums atrodo objektyvu, ką mes laikome realybe, turi 
būti traktuojama tik santykyje su sąmone ir neegzistuoja 
be šio santykio. Antrasis momentas yra svarbesnis. Subjek- 
tas yra vėiklus, apibrėžiantis, jis sukuria turinį, ir viskas 
priklauso nuo to, kaip tas turinys paskui save apibrėžia: ar 
jis apsiriboja sąmonės partikuliarumu, ar, priešingai, jis yra 
apibrėžtas kaip visuotinybė, kaip esamybė sau. Dievas, Pla- 
tono gėris yra tam tikras mąstymo produktas, tam tikras 
mąstymo teigiamas dalykas; antra vertus, tai yra toks da- 
lykas, kuris yra savaime ir sau. Aš pripažįstu kaip esama, 
tvirta, amžina tik tai, kas savo turiniu yra visuotinybė; ši- 
tai yra mano teigiama, bet tai taip pat yra ir savaime ob- 
jektyviai visuotina, taigi nepriklauso nuo to, kad yra ma- 
no teigiama. 

Tolesne apibrézti, glüdincia Protagoro teiginyje, jis pats 
paaiškino daug plačiau. Protagoras sako: „Tiesa (matas) yra 
reiškinys sąmonei '*?. „Niekas nėra savaime ir sau viena“*2' 
arba lygu sau, nėra savaime; viskas yra reliatyvu, viskas, kas 
yra, yra tik savo santykyje su sąmone, yra tik kaip esantis 
kitam, ir šitas kitas yra Žmogus. Jis pateikia nereikšmingų 
pavyzdžių (taip kaip Sokratas bei Platonas, kurie tais pavyz- 
džiais suima reflektyviąją mąstymo pusę), ir šitie paaiškini- 
mai rodo, kad apibrėžtų dalykų Protagoras nesuvokia kaip 
visuotinybės, kaip to, kas lygu sau pačiam. Šitą reliatyvumą 
Protagoras nusako tokiu būdu, kuris mums iš dalies atrodo 
banalus ir priskirtinas prie pirmųjų reflektuojančio mąsty- 
mo pradmenų. Pavyzdžiai daugiausia paimti iš juslinių reiš- 
kinių srities. „Kartais, pučiant tam pačiam vėjui, atsitinka, 
kad vienas iš mūsų šąla, o kitas - ne; todėl apie jį mes ne- 
galime pasakyti, kad pats vėjas savaime yra šaltas arba ne- 
šaltas'*?. Taigi šaltis ir šiluma nėra tam tikra esamybė, o yra 
tik pagal jų santykį su tam tikru subjektu. Jeigu vėjas būtų 
savaime šaltas, tai jis visuomet turėtų taip atsiliepti subjek- 
te. Arba kitas pavyzdys: „Čia yra šeši kauliukai, jei šalia jų 
padėsime dar keturis, tai apie anuos pasakysime, kad jų yra 
daugiau; bet jeigu šalia padėsime dvylika, tai sakysime, kad 
šitie šeši yra mažiau **. Taigi mes apie tą patį dalyką sako- 
me, kad jis yra daugiau ir mažiau, vadinasi, šitas daugiau ir 
mažiau yra viso labo reliatyvi apibrėžtis; taigi tai, kas yra ob- 
jektas (visuotinybė), yra tik sąmonei, jos vaizdinyje. „Taigi 
viskas turi tiktai reliatyvią tiesą **, ir tik tokia ta tiesa gali 
būti išreikšta; priešingai, Platonas ir viena, ir daug traktavo 
ne skirtingais požiūriais, kaip kad sofistai, o vienu požiūriu. 
„Kokie sveikam Žmogui daiktai atrodo, tokie jie yra ne sa- 
vaime, o yra jam; kokie jie atrodo ligoniui, bepročiui, jie yra 
jiems, ir negalima sakyti, kad tokie, kokie tie daiktai atrodo 
pastariesiems, jie nėra tikri *2. 

Mes jaučiame, kad netinka tokius dalykus vadinti tiesa, 
nes «) esamybė, nors ir susieta su sąmone, yra susieta ne 

su tuo, kas joje tvirta, o su jusliniu pažinimu; B) šita samo- 
né pati yra tam tikra büsena, t. y. pati yra tam tikra laiki- 
nybé. Herakleito žodžiais, „objektinė esmė yra tam tikra 
grynoji tėkmė, ji nėra savaime tvirta ir apibrėžta, o yra skir- 
tinga kiekvienam amžiui, budėjimo ir miego, kitoms būse- 
noms ir t. t."*? Platonas*? pasako dar daugiau: „Balta, šilta 
ir t. t., viskas, ką mes sakome apie daiktus, nėra sau, taigi 
turi būti akys, juslės, kad tai būtų mums. Tik iš šito abipu- 
sio judėjimo randasi balta, tačiau balta nėra daiktas savai- 
me; tai, kas yra, yra tam tikra matanti akis arba matymas 
apskritai ir nulemia tai, kad mes matome baltą spalvą, jau- 
čiame šilumą ir t. t.“ Šiaip ar taip, šilta, spalvos ir t. t. iš es- 
mės egzistuoja tik santykyje su tuo, kas yra kita, bet vaiz- 
duotė (dvasia) irgi susidvejina į save ir pasaulį, ir šitame 
pasaulyje kiekvienas daiktas turi savo santykį. Šį objekty- 
vų reliatyvumą geriau nusako ši citata: „Jeigu balta spalva 
būtų savaime, tai ji būtų tai, kas sukelia jos pojūtį; ji būtų 
tam tikra veikmė arba priežastis, o mes būtume tam tikras 
pasyvumas, suvokiantieji. Tačiau objektas, kuris tokiu at- 
veju turėtų būti veiklus, yra veiklus tik kaip sueinantis į 
santykį su tuo, kas pasyvu (oūte yàp motoUv tt cott, TPLV 
&v TO n&oyovtt &uvéA9); lygiai taip ir tai, kas pasyvu, yra 
tik santykyje su veikliuoju. (Pasyvumas ir aktyvumas taip 
pat yra reliatyvūs.) Taigi apibrėžtis, kurią aš apie ką nors 
pasakau, priklauso ne šitam daiktui savaime, o tik jo san- 
tykiui su kitu. Vadinasi, niekas savaime ir sau nėra toks, 
koks atrodo; tiesa yra tik šitas reiškinys“. Tačiau šiuo atve- 
ju neapsieinama be mūsų veiklos, mūsų apibrėžimo. Pasak 
Kanto, reiškinys yra ne kas kita, o postūmis iš išorės, tam 
tikras x, nežinomasis, kuris tik mūsų dėka, jutimo dėka įgy- 
ja šitas apibrėžtis. Nors ir esama objektyvaus pagrindo, ko- 
dėl vienas daiktas vadinamas šaltu, o kitas - šiltu, nors ir 
galima sakyti, kad jie tokias skirtybes turi savyje, tačiau ši- 
luma ir šaltis egzistuoja pirmučiausia mūsų juslėse, lygiai 
kaip ir tai, kad daiktai yra. Visa tai yra mąstymo kategori- 

jos, mūsų juslių arba mąstymo veiklos apibrėžtys; taigi pa- 
tyrimas šiuo atveju pavadinamas reiškiniu, tai santykis su 
mumis, su kita. Ir tai visiškai teisinga! Tačiau juk būtina su- 
gauti ir tai, kas viena, kas ištisa, kas visuotina; tatai yra tas 
visa apimantis dalykas, kurį Herakleitas vadino būtinumu 
ir kuris turi būti duotas sąmonei. 

Matome, kad Protagorui būdinga didžioji refleksija; ta- 
tai yra į sąmonę nukreipta refleksija, kuri Protagoro filoso- 
fijoje pati save suvokia. Tačiau čia esama tos reiškinio for- 
mos, kurią priėjo Protagoras, ją vėl matome vėlyvųjų skep- 
tikų mokyme. Tai, kas reiškiasi, nėra juslinė būtis; kai aš 
sakau, kad kažkas reiškiasi, tai aš kaip tik pasakau, kad tai 
yra niekas. Teiginys „reiškinys yra tiesa“, berods, visiškai 
prieštarauja pats sau, nes čia teigiami du priešingi dalykai: 
x) kad niekas savaime nėra toks, koks reiškiasi, ir B) kad vis- 
kas, taip kaip reiškiasi, yra tikra. Tačiau pozityviajam mo- 
mentui, kuris yra tikras, neturi būti teikiama objektyvi reikš- 
mė, negalima sakyti, kad, pavyzdžiui, tai yra balta savaime, 
nes tai būtent taip reiškiasi, o galima tik sakyti, kad šitas bal- 
tumo reiškimasis yra tikras; taigi reiškinys yra judėjimas, ku- 
riuo juslinė būtis pati save įveikia. Šis judėjimas, kai jis su- 
prantamas kaip visuotinis, iškyla ir virš sąmonės, ir virš bū- 
ties. Pasaulis yra reiškinys ne dėl to, kad jis yra sąmonei, 
taigi kad jo būtis sąmonei yra tik tam tikras reliatyvumas, - 
pasaulis taip pat yra ir savaime. 

Taigi Protagoro filosofija atskleidžia tą būtiną sąmonės 
momentą, kad išplėtotoje visuotinybėje slypi negatyvios 
būties kitam momentas; šitas momentas šiuo atveju pasi- 
rodo ir turi būti laikomas būtinu. Tačiau vien kaip momen- 
tas pats sau, kaip izoliuotas, jis yra vienašališkas: „Tai, kas 
yra, yra tik sąmonei, arba visų daiktų tiesa yra jų reiškima- 
sis sąmonei ir sąmonėje“; taigi būtings yra ir būties savai- 
me momentas. 

Daug didesnes gelmes šitas skepticizmas pasiekė Gorgi- 
jo iš Leontinų miesto Sicilijoje filosofijoje. Tai buvo labai iš- 
silavinęs žmogus, kuris kartu pasižymėjo ir kaip valstybės 
veikėjas. Peloponeso karo metu, antraisiais 88-osios olimpia- 
dos metais (472 m. pr. Kr.), taigi keleri metai po Periklio mir- 
ties — jis mirė ketvirtaisiais 87-0sios olimpiados metais - Gor- 
gijas buvo, pasak Diodoro Siciliečio (XII, p. 106), savo gim- 
tojo miesto pasiųstas į Aténus?!. Įvykdęs užduotį, jis 
aplankė daug kitų Graikijos miestų (pavyzdžiui, Larisą Te- 
salijoje) ir juose mokė; jis ne tik pralobo, bet ir pelnė didelę 
pagarbą; mirė sulaukęs daugiau kaip 100 metų. Kai kas jį lai- 
kė Empedoklio mokiniu, taip pat jis pažinojo elėjiečius; jo 
dialektika buvo panašaus pobūdžio kaip ir pastarųjų, ir Aris- 
totelis, kurio dėka ši dialektika išliko, pagal jį pavadintoje, 
bet tik atskirais fragmentais mus pasiekusioje knygoje „De 
Xenophane, Zenone et Gorgia" nagrinėja Gorgiją kartu su 
elėjiečiais. Gorgijo dialektiką gana plačiomis ištraukomis 
perteikia ir Sekstas Empirikas. Gorgijas buvo stiprus dialek- 
tikas, tačiau ypač puiki yra jo grynoji dialektika, nagrinėjanti 
pačias bendriausias būties ir nebūties kategorijas ir traktuo- 
janti jas ne taip kaip sofistai. Tiedemannas didžiai klysta sa- 
kydamas: „Gorgijas nuėjo daug toliau negu bet kuris svei- 
ko proto Žmogus“. Tiedemannas tai galėtų pasakyti apie 
kiekvieną filosofą, nes kiekvienas nueina toliau negu svei- 
kas Žmogaus protas; juk vadinamasis sveikas protas dažnai 
yra daug labiau nesveikas negu filosofija. Sveikame žmo- 
gaus prote glūdi to meto maksimos. Pavyzdžiui, iki Koper- 
niko sveikam protui būtų prieštaravęs tas, kuris būtų teigęs, 
kad Žemė sukasi aplink Saulę, arba iki Amerikos atradimo — 
tas, kuris būtų teigęs, kad yra dar vienas žemynas. Indijoje 
ar Kinijoje respublika prieštarauja bet kokiam sveikam pro- 
tui. Tai tam tikro laiko mąstysena, kurioje glūdi visi laiko 
prietarai; jį valdo mąstymo apibrėžtys, tačiau jis pats to ne- 

įsisąmonina. Taigi Gorgijas iš tikrųjų nuėjo toliau negu svei- 
kas žmogaus protas 

Gorgijo dialektika sąvokose juda gryniau negu Protago- 
ro dialektika. Protagoras teigė, kad visa esamybė yra relia- 
tyvi arba kad tai nėra būtis savaime, kad visa egzistuoja tik 
santykyje su sąmone; todėl kitas dalykas, kuris jam yra es- 
mingas, — tai sąmonė. Gorgijo įrodymas, kad būtis nėra bū- 
tis savaime, yra grynesnis, nes jis tai, kas laikoma esme, ima 
kaip ją pačią, nepostuluodamas sąmonės, to, kas yra kita, ir 
parodo jos pačios niekumą, atskiria nuo jos subjektyviąją 
pusę ir būtį jai. Tik istoriškai nurodysime jo gvildentus ben- 
druosius klausimus. Veikalą „Apie gamtą“, kuriame Gorgi- 
jas išdėstė savo dialektiką, galima suskaidyti į tris dalis. Pir- 
moje dalyje jis įrodinėja, kad nieko nėra, antraip būtį tektų 
kildinti iš nieko; antroje dalyje - kad pažinimas (subjekty- 
viai) negalimas, kad, net ir tarus, jog būtis yra, jos negalima 
pažinti; trečioje dalyje - kad, jeigu būtis ir būtų, ir būtų pa- 
žini, vis viena būtų (vėl objektyviai) neįmanoma to pažini- 
mo perduoti kitam Žmogui**. Gorgijo išvados sutampa su 
Seksto išvadomis, tik jis dar jas įrodinėja, o skeptikai to jau 
nedaro. Tatai yra labai abstrakčios mąstymo apibrėžtys; čia 
turima reikalą su pačiais spekuliatyviausiais momentais, su 
būtimi ir nebūtimi, su pažinimu, kuris save daro esamybe 
ir save išsako; tai ne plepalai, nors taip dažnai manoma, - 
Gorgijo dialektika yra objektyvi. Trumpai aptarsime šito la- 
bai įdomaus samprotavimo turinį. 

a. „Jeigu kas nors yra (ei šoTuv)“ (šitas „kas nors“ yra in- 
tarpas, įprastas mūsų kalboje, tačiau šiuo atveju jis visai ne- 
tinka, nes įneša subjekto ir predikato prieštarą, juk iš tikrų- 
jų turėtų būti kalbama tik apie „yra“), „jeigu yra“ (ir dabar 
tai jau pirmiausia apibrėžta kaip subjektas), „tatai yra arba 
būtis, arba nebūtis, arba būtis ir nebūtis. Apie šituos tris da- 
lykus jis teigia, kad ju nėra“*?. 

a. „Nebūties nėra, nes jeigu ji būtų, tai ji kartu būtų ir ne- 
būtų. Juk, kai apie ją galvosime kaip apie nebūtį, jos nebus, 

o kai sakysime, kad yra nebūtis, ji vėl bus. Bet visiškai ne- 
įmanoma kartu būti ir nebūti. Ir priešingai, jeigu yra nebū- 
tis, tai nebus būties, nes šie du dalykai yra vienas kitam prie- 
Singi, ir jeigu gali būti nebūtis, tai negali būti būties. Vadi- 
nasi, kadangi nebus nebūties, tai nebus ir būties'**. 

B. Pasak Aristotelio*?, „šitas samprotavimas priklauso bū- 
tent Gorgijui, tačiau įrodymas, kad būties nėra, pasiskolin- 
tas iš Meliso ir Zenono“. 

ax. Būtent Gorgijas teigia, kad kas yra, yra arba savaime 
(&t8tov) amžinai, arba atsirado, ir parodo, kad nei viena, nei 
kita negali būti, nes abiem atvejais prieinama prie priešta- 
ravimo, t. y. dialektikos, kurią jau matėme. Pirmasis atvejis 
negalimas, nes kas yra savaime (amžina), tas neturi pra- 
džios, yra beribis, todėl neapibrėžtas ir be apibrėžčių. „Kas 
neturi pradžios, tas yra beribis, o jei yra beribis, tai to nie- 
kur nėra. Juk, jei beribis kur nors būtų, tai jis skirtųsi nuo 
to, kame jis būtų, ir todėl, būdamas kitame, jau nebūtų be- 
ribis, nes tas, kame kas nors egzistuoja, yra didesnis už tą, 
kuris jame egzistuoja. Bet už beribį nieko negali būti dides- 
nio. Taigi beribio niekur nėra. Bet jis negali būti ir pats sa- 
vyje, nes tuo atveju būtų tas pats dalykas tai, kame kas yra, 
ir tai, kas yra savyje, ir būtis virstų dviem daiktais - vieta ir 
kūnu (juk tai, kame kas yra, vadinama vieta, o tai, kas yra 
toje vietoje — kūnu). Tai neįmanoma. Todėl būtis negali būti 
ir pati savyje. Vadinasi, beribio néra"**. Jeigu būtis yra, tai 
būtų prieštaringa iš jos kildinti kokį nors apibrėžtumą; jei 
mes tai darome, tai išsakome apie ją tik kokį nors negaty- 
vumą. Ši prieš beribį nukreipta Gorgijo dialektika yra ribo- 
ta, kadangi «) amžinumas yra beribis, nes neturi pradžios, 
neturi ribos, ir šiuo atveju teigiamas ėjimas į beribį - tai pa- 
sakytina apie esamybę ir yra tiesa, tačiau esamybėje savai- 
me kaip visuotinume, mintyje, sąvokoje netarpiškai glūdi ri- 
ba, absoliutusis negatyvumas; 8) juslinio beribio, blogosios 
begalybės niekur nėra, ji nėra esama, ji yra anapusybė. Tai, 
ką Gorgijas laiko vietos skirtingumu, mes galime laikyti skir- 

tingumu apskritai. Pasak jo, beribis yra kažkur, taigi glūdi 
tam tikrame kitame, todėl jis nėra beribis, taigi jis teigia jį 
esant skirtingą; priešingai, jis turi būti neskirtingas, esantis 
pats savyje; todėl skirtingumas būtinai turi būti teigiamas. 
Tačiau geriau būtų teigti bendriau, kad juslinio beribio nėra 
apskritai, kad jis yra anapus būties; tai toks skirtingumas, 
kuris visuomet teigiamas kaip skirtingas nuo esamybės. Jis 
irgi glūdi savyje, nes skirtingumas reiškia: būti skirtingam 
nuo savęs. 

„Bet būtis negali būti ir atsiradusi, nes jei atsirado, tai at- 
sirado arba iš esamo, arba iš nesamo. Iš esamo ji neatsirado, 
nes jei esamas egzistuoja, tai jis neatsirado, o jau yra; ji ne- 
atsirado ir iš nesamo, nes nesamas negali nieko pagimdy- 
ti. 7. Skeptikai tokį įrodinėjimą išplėtoja. Nagrinéjamam 
objektui visuomet priskiriamos šitos „arba - arba“ apibrėž- 
tys, kurios po to parodomos kaip tarpusavyje prieštaringos. 
Tačiau tai nėra tikroji dialektika; tada būtinai reikėtų įrody- 
ti, kad objektas visuomet būtinai egzistuoja tam tikroje vie- 
noje apibrėžtyje, o ne savaime ir sau. Objektas tik suyra to- 
kiose apibrėžtyse, bet iš to neišplaukia nieko, kas paneigtų 
pačią objekto prigimtį. 

BB. Gorgijas taip pat parodo, kad esamybė „turi būti ar- 
ba viéna, arba daug, bet nė vienas iš tų atvejų nėra galimas. 
Juk jeigu tai yra viena, vadinasi, tai yra tam tikras dydis ar- 
ba tolydumas, kiekis arba kūnas; tačiau tai jau nėra viéna, o 
skirtinga, daloma" - juslinis, esamas vienis būtinai yra toks, 
būtinai yra kitabūtis, įvairovė. „O jeigu tai ne viéna, tai ne- 
gali būti ir daug, nes daug - tai daug vienių' **. 

Y- „Taip pat ir abidvi, būtis ir nebūtis, negali būti vienu 
metu. Juk jeigu yra viena ir kita, tai jos yra tas pat arba jos 
yra būtis. Jei jos yra viéna, tai jos yra neskirtingos, arba aš 
negaliu sakyti abidvi, ir tai yra ne abidvi, nes kai aš sakau 
abidvi, tai aš sakau skirtinga"*?. Šita dialektika visiškai tei- 
singa; kai kalbama apie būtį ir nebūtį, visuomet pasakoma 
priešingybė to, kas norima pasakyti, kad būtis ir nebūtis 

yra ir tas pat, ir ne tas pat. „Jeigu jos yra tas pat", tai aš sa- 
kau abidvi, taigi skirtinga; o kai aš sakau, kad „būtis ir ne- 
būtis yra skirtinga“, tai aš priskiriu joms tą patį — skirtin- 
gumo - predikatą. Šitos dialektikos nereikia menkinti, tar- 
si ji užsiimtų tuščiomis abstrakcijomis; šios abstrakcijos, 
pirma, yra bendriausia bendrybė, antra, jei jas imame kaip 
grynas, tai apie būtį ir nebūtį kalbame paniekinamai, tarsi 
šitie yra — nėra mums nebūtų galutiniai dalykai. Jei nuėjo- 
me taip toli, ramiai galime ten pasilikti, tarsi nebūtų gali- 
ma pasakyti nieko apibrėžta; klausimas, kad yra būtis ar- 
ba nebūtis, visuomet iškyla, bet jos nėra apibrėžtumas, jos 
neatsyja — aiškiai, tvirtai - viena nuo kitos, o pačios save 
įveikia. Gorgijas suvokė, kad būtis ir nebūtis yra išnykstan- 
tys momentai; nesąmoningam įsivaizdavimui irgi būdinga 
šita tiesa, bet jis to nežino. 

b. Įsivaizduojančio subjekto santykis su vaizdiniu, vaiz- 
dinio ir būties skirtumas yra ir dabartiniais laikais įprasta 
mintis. „Juk jeigu ir yra, tai vis vien yra nepažinu ir nemąs- 
toma. Juk įsivaizduota nėra esama, o būtent įsivaizduota. 
Jeigu tai, kas įsivaizduojama, yra balta, tai reiškia, kad įsi- 
vaizduojama balta; bet jeigu tai, kas įsivaizduojama, nėra 
esama, tai reiškia, kad tai, kas yra, nėra įsivaizduojama. a. 
Jeigu tai, kas įsivaizduojama, būtų esama, tai taip pat esa- 
ma būtų tai, kas įsivaizduojama; tačiau niekas nepasakys, 
kad, jeigu mes įsivaizduojame skrendantį žmogų ar jūra va- 
žiuojantį vežimą, tai jie iš tikrųjų yra. B. Jeigu esamybė yra 
tai, kas mąstoma, tai esamybei priešingas dalykas, būtent 
nesamybė, nebūtų mąstoma; tačiau visokie nesami dalykai, 
pavyzdžiui, Scilė ir Charibdė, yra jsivaizduojami"**. Taigi 
Gorgijas teisingai polemizuoja su absoliučiuoju realiamu, 
kuris, įsivaizduodamas kokį nors dalyką, mano turis jį patį, 
nors iš tikrųjų turi tik tai, kas sąlygiška; antra vertus, jis 
įpuola į blogąjį naujųjų laikų idealizmą: pasak jo, tai, kas 
mąstoma, visuomet yra tik subjektyvu, todėl nėra esama, tai- 
gi mąstymas esamybę paverčia tuo, kas mąstoma. 

c. Lygiai tokia pat yra Gorgijo dialektika ir trečiojo klau- 
simo atžvilgiu, kur įrodinėjama, kad pažinti nereiškia per- 
duoti žinojimą. „Jeigu esamybė ir būtų įsivaizduojama, tai 
ji negalėtų būti nusakoma ir perduodama. Daiktai yra regi- 
mi, girdimi ir t. t., taigi apskritai juntami. Regima sugauna- 
ma regėjimu, girdima - klausa, bet ne atvirkščiai; taigi vie- 
na negali būti parodoma remiantis kita. Kalba, kuri privalė- 
tų išreikšti esamybę, nėra pati esamybė; tai, kas pranešama, 
nėra esamybė, o tik pranešimas'*!. Taigi Gorgijo dialektika 
fiksuoja tą patį skirtumą, kurį vėliau iškėlė Kantas; jeigu aš 
pripažįstu šitą skirtumą, tai tada, žinoma, negalima pažinti 
tai, kas egzistuoja. 

Šiaip ar taip, šitokios dialektikos negali įveikti tas, kas 
(juslinę) esamybę teigia kaip realų dalyką. Šitos esamybės 
tiesa yra tik tas judėjimas, kuris negatyviai teigia save kaip 
esama; vienybė čia yra mintis. Esamybė irgi nesuvokiama 
kaip esama, tačiau jos suvokimas yra jos suvisuotinimas. 
„Lygiai taip pat apie ją negalima pranešti kitiems'***. Tatai 
būtina suprasti griežta prasme: kad šita atskirybė negali būti 
nusakyta. Taigi filosofinė tiesa nėra tik tuščios kalbos, tarsi 
juslinėje sąmonėje egzistuotų kokia nors kita tiesa; būtis yra 
tokia, kokią ją nusako filosofinė tiesa. Sofistai savo tyrinėji- 
mo objektu padarė taip pat ir dialektiką, bendrąją filosofiją; 
ir jie buvo gilūs mąstytojai. 


B. SOKRATAS 


Tokių tat rezultatų buvo pasiekusi graikų sąmonė, kai 
Atėnuose pasirodė didysis Sokratas. Jo filosofijoje subjekty- 
vumas įsisąmonintas apibrėžčiau, giliau. Tačiau Sokratas ne- 
išdygo kaip grybas iš po žemių, - jis kuo glaudžiausiai susi- 
jęs su savo epocha. Jis yra ne tik labai svarbi filosofijos isto- 
rijos - pati įdomiausia senovės filosofijos - figūra, bet ir 
pasaulinės istorijos asmenybė. Jis žymi pagrindinį dvasios 

atsigręžimo į save pačią tašką; šitas posūkis Sokrato filoso- 
fijoje įgijo mintine išraišką. Trumpai prisiminkime šitą min- 
ties ratą. Senieji jonėnai mąstė, bet jie nereflektavo mąsty- 
mo, jų minties produktas neapibrėžiamas kaip mąstymas. 
Atomistai objektinę esmę pavertė mintimis, t. y. abstrakci- 
jomis, grynosiomis esmybėmis; tuo tarpu Anaksagoras pa- 
vertė abstrakcija mintį kaip tokią. Mintis virto visagale sa- 
voka, negatyvia jėga, valdančia visa, kas apibrėžta ir esama; 
šis judėjimas yra viską ištirpdanti sąmonė. Protagoras sąmo- 
nės mintį nusako kaip esmę, bet sąmonė čia yra jos judėji- 
mas, sąvokos nerimas. Tačiau šitas nerimas pats savaime yra 
ir nejudama, tvirta. Šitas judėjimo kaip tokio tvirtumas yra 
Aš, negatyvumas, kadangi judėjimą jis mato už savęs; todėl 
šitas save išlaikantis, bet kita įveikiantis Aš tėra atskirybė 
(negatyvioji vienybė), bet nėra savyje reflektuojanti visuo- 
tinybė. Tai ir yra dialektikos ir sofistikos dviprasmybė, kad 
objektyvumas išnyksta. Kokią reikšmę tokiu atveju turi anas 
tvirtas subjektyvumas? Jeigu jis yra objektyvumui priešin- 
gas, yra atskirybė, tai tada jis yra atsitiktinis, savivalė, ne- 
dėsningumas. O gal jis yra jame pačiame objektyvus ir vi- 
suotinis? Juk Sokratas esmę nusako kaip visuotinį Aš, kaip 
gėrį, kaip savyje pačioje glūdinčią sąmonę; tatai yra gėris 
kaip toks, laisvas nuo esamos realybės, laisvas sąmonės san- 
tykio su esama realybe atžvilgiu, t. y. laisvas nuo atskiros 
juslinės sąmonės (jausmo ir polinkių), arba, pagaliau, lais- 
vas nuo minties, pasinėrusios į teorines gamtos spekuliaci- 
jas, kuri, nors ir yra mintis, dar turi būties formą ir Aš joje 
savęs dar nesuvokia kaip savęs. 

x. Sokratas perėmė Anaksagoro mokymą, pagal kurį mąs- 
tymas, samprotis yra tai, kas valdo, tikra, yra pati save api- 
brėžianti visuotinybė. Sofistai šitam mokymui suteikė vei- 
kiau formalaus išsilavinimo, abstraktaus filosofavimo formą. 
Ir Sokratas, ir Protagoras mintį suvokė kaip esmę; Sokrato 
mokyme savimonės mintis įveikia visa, kas apibrėžta, tačiau 
dabar ši mintis mąstyme įžvelgia ir tai, kas nejuda, kas pa- 

tvaru. Šis minties patvarumas, ši substancija, esamybė savai- 
me ir sau, tai, kas save tiesiog išlaiko, apibrėžiama kaip tiks- 
las, tiksliau — kaip tiesa, gėris. 

B. Šią visuotinybės apibrėžtį papildo apibrėžtis, kad šitą 
gėrį, kurį aš turiu laikyti substancialiu tikslu, aš turiu pažinti. 
Todėl kartu su Sokratu atėjo beribis subjektyvumas, savimo- 
nės laisvė. Aš privalau būti tiesiogiai esantis, privalau būti 
visame, ką aš galvoju. Mūsų laikais šita laisvė yra tapusi be- 
ribiu ir absoliučiu reikalavimu. Nors substancialumas yra 
amžinas, nors jis yra savaime ir sau, aš privalau jį kurti; ta- 
čiau mano dalyvavimas yra tik formali veikla. 

Tokia apibrėžtis apskritai reiškia tai, kad objektyvių da- 
lykų tiesa redukuojama į sąmonę, į subjekto mąstymą, ir ta- 
tai yra be galo svarbus momentas; objektyvūs dalykai, pa- 
sak Protagoro, egzistuoja tik santykio su mumis dėka. Kal- 
bant apie Sokrato ir Platono kovą su sofistais, nereikia 
užmiršti, kad Sokratas ir Platonas savo filosofijoje galėjo 
remtis tik bendruoju ano meto filosofiniu išsilavinimu, tai- 
gi sofistais. Jų priešingumo sofistams nereikia suprasti kaip 
sentikybės gynimo nuo sofistų, tai nebuvo gynimas graikų 
dorovės, religijos, senųjų papročių, už kurių įžeidimą buvo 
pasmerkti Anaksagoras ir Protagoras. Priešingai, Sokrato re- 
fleksija, sprendimų redukavimas į sąmonę yra tokie pat kaip 
ir sofistų. Tačiau tikrasis mąstymas mąsto taip, kad jo turi- 
nys yra ne tik subjektyvus, bet ir objektyvus; sąmonės lais- 
vė reiškia, kad sąmonė, užsiimdama tam tikrais dalykais, yra 
pati savyje, - būtent tai yra laisvė. Štai Sokrato principas: tai, 
kas Zmogui yra paskirtis, kas yra jo tikslas, galutinis pasau- 
lio tikslas, tiesa, esamybė savaime ir sau, - visa tai Zmogus 
turi atrasti iš savęs, tiesą jis turi pasiekti remdamasis savimi 
pačiu. Tatai yra sąmonės sugrįžimas į save, tačiau jis yra api- 
brėžtas kaip jos išėjimas už savo ypatingo subjektyvumo; 
kartu iš čia išplaukia, kad iš sąmonės išvejama tai, kas į ją 
atsitiktinai patenka, išmonė, savivalė, partikuliarūs dalykai, 
kad sąmonės viduje būtų šis išėjimas iš savęs, esamybė sa- 

vaime ir sau. Objektyvumas čia turi ne išorinio objektyvu- 
mo, o savaime ir sau esančio visuotinumo prasmę; taigi tie- 
sa šiuo atveju teigiama kaip išprotauta, kaip produktas, kaip 
įgyjama mąstymu. Ne tokie yra natūralieji papročiai, natū- 
ralioji religija, apie tai kalba Sofoklio Antigonė - apie „ne- 
rašytą amžiną dievų įstatymą,... kurio pradžios nežino nie- 
kas“***. Tatai yra natūralioji dorovė, tatai yra įstatymai, ku- 
rie yra tikri ir teisingi, bet štai ateina sąmonė, ir tai, kas yra 
tikra, turi būti mąstymo išprotauta. Naujaisiais laikais daug 
kalbama apie netarpišką žinojimą, tikėjimą ir t. t.: tai, kad 
Dievas yra, mes tiesiog Žinome savaime, mumyse gyvas re- 
liginis, dieviškas jausmas. Bet kaip tik tai ir yra klaida: toks 
žinojimas nesąs mąstymas. Šitas turinys: Dievas, gėris, tei- 
singumas ir t. t. - esąs jausmo, vaizduotės turinys; bet juk 
tai yra tam tikras dvasinis turinys, kuris yra duotas mąsty- 
mo, nes jis plėtojasi tik per tarpines grandis ir jomis yra pa- 
grįstas. Gyvūnas neturi religijos, bet jis jaučia; tai, kas yra 
dvasiška, priklauso tik mąstymui, tik žmogui. 

Sokratas priėjo prie minties, kad to, kas yra, tarpininkas 
yra mąstymas. Antroji apibrėžtis atskleidžia Sokrato ir so- 
fistų sąmonės skirtingumą: mąstymo teigimas ir kūrimas yra 
kūrimas ir teigimas to, kas ne tariama esant, o esti savaime 
ir sau — objektyvybes, iškilusios virš partikuliarių interesų ir 
polinkių kaip juos valdanti jėga. Sokrato ir Platono požiū- 
riu, šitie mąstymo produktai yra subjektyvūs, sukurti mąs- 
tymo veikla, - tai yra laisvės momentas: subjektas yra pas 
save, jis yra dvasinė prigimtis, antra vertus, šie produktai 
yra objektyvūs savaime ir sau, ir tai yra ne išorinis objekty- 
vumas, o dvasinis visuotinumas. Tatai yra tiesa, o, kalbant 
naująja terminologija - subjektyvumo ir objektyvumo vie- 
nybė. Kanto idealas yra tik reiškinys, kuris pats savaime nė- 
ra objektyvus. 

y- Gėrį Sokratas pirmiausia suprato tik ypatinga prak- 
tiškumo prasme: kas, mano įsitikinimu, yra elgesio sub- 
stancialumas, tuo aš ir turiu rūpintis. Platonas ir Aristote- 

lis gėrį suprato aukštesne prasme: gėris yra visuotinybė, 
taigi nėra gėris tik man; gėris yra tik viena idėjos forma ir 
vienas būdas, tai yra idėja valiai. Senosiose filosofijos isto- 
rijose ypatingu Sokrato nuopelnu laikoma tai, kad jis išra- 
do naują sąvoką, kad jis prie filosofijos prijungė etiką, ku- 
ri anksčiau gvildeno tik gamtą. Pasak Diogeno Laertijo“**, 
jonėnai išrado gamtos filosofiją (fiziką), Sokratas - etiką, 
Platonas pridėjo dialektiką. 

Tiksliau tariant, Sokrato mokymas yra moralė. Etika - tai 
dorovė ir moralumas, arba tik dorovė. Moralėje svarbiau- 
sias dalykas yra mano požiūris, mano ketinimas; joje le- 
miamas veiksnys yra subjektyvusis aspektas, mano nuo- 
monė apie gėrį. Moralė reiškia, kad subjektas savo laisvėje 
pats iš savęs apibrėžia, kas gera, dora, teisinga; kadangi jis 
tas apibrėžtis teigia pats iš savęs, tai jis šias apibrėžtis taip 
pat ir įveikia, dėl to jos yra amžinos, savaime ir sau esan- 
čios. Dorovė kaip tokia veikiau reiškia, kad žmonės žino ir 
daro gėrį savaime ir sau. Iki Sokrato atėniečiai buvo doro- 
viški, bet ne morališki žmonės; savo santykių protingumą 
jie vykdė nesamprotaudami, nežinodami, kad jie yra geri 
žmonės. Moralumas santykius susieja su refleksija, Zinoji- 
mu, kad būtent šitas, o ne kitas dalykas yra gėris. Dorovė 
yra netarpiška ir naivi, su refleksija susieta dorovė yra mo- 
ralumas. Šito skirtumo sampratą pažadino Kanto filosofi- 
ja, kuri yra moralinė. 

Kadangi Sokratas šitokiu būdu davė pradžią moralės fi- 
losofijai (sokratiškasis jos traktavimas ją išpopuliarino), tai 
visi tie, kurie vėliau užsiiminėjo moraliniais tauškalais ir po- 
puliariąja filosofija, laikė jį savo globėju ir šventuoju, paver- 
tė jį priedanga, paslepiančia ir pateisinančia filosofijos sto- 
ką; tokiai Sokrato reputacijai patarnavo dar ir tai, kad jo mir- 
tis jam pelnė populiarią ir graudžią nekalto kankinio šlovę. 
Ciceronas, kuris buvo aktualaus mąstymo šalininkas, bet, 
antra vertus, manė, kad filosofija turi būti patogi ir jai ne- 
reikia suteikti ypatingo turinio, - liaupsino Sokratą (ir tai bu- 

vo dažnai kartojama), kaip jam būdingą iškilų bruožą nu- 
rodydamas tai, „kad jis filosofiją iš dangaus nukėlė ant že- 
mės, atvedė ją į namus ir į turgų (į kasdienį žmonių gyve- 
nimą)“**. Apie tai mes ir kalbėjome. Šie žodžiai dažnai bu- 
vo suprantami (skamba) taip, tarsi geriausia ir tikriausia 
filosofija būtų namų ir virtuvės filosofija (patogi priemonė, 
tinkanti visokiems požiūriams, įprastiems Žmonių vaizdi- 
niams), tokia filosofija, kuri yra draugų ir bičiulių pasišne- 
kėjimai apie padorumą ir t. t., kasdienio gyvenimo tiesų pa- 
svarstymai, kurie nesiskverbia į dangaus, juoba į sąmonės 
gilumas; esą taip filosofuoti pirmasis išdrįso būtent Sokra- 
tas. Tačiau Sokratas turėjo paplušėti, kol galėjo pereiti prie 
praktinės filosofijos; pirma jis permąstė visas andainykštės 
filosofijos spekuliacijas, kad įsiskverbtų į sąmonės, į minties 
vidų. Toks tat yra bendrasis Sokrato filosofavimo principas. 

Būtina iš arčiau apžiūrėti šitą įstabų reiškinį, pirmučiau- 
sia Sokrato gyvenimo istoriją; tiesą sakant, jis glaudžiai su- 
sipynęs su tuo domesiu, kurį jam žadino filosofija. Jo gyve- 
nimo istorija — tai jo, kaip atskiro asmens, istorija, antra ver- 
tus, tai jo filosofijos istorija; jo filosofinė veikla neatsiejama 
nuo jo gyvenimo, jo likimas suaugęs su jo principu ir yra 
giliai tragiškas. Jo likimas tragiškas ne paviršutiniška žodžio 
prasme, kaip kad vadinama tragiška kiekviena nelaimė, pa- 
vyzdžiui, mirtis ar mirties bausmės įvykdymas; nelaimė yra 
liūdna ar apgailėtina, bet ne tragiška. Ypač tragiškais mes 
vadiname tuos atvejus, kai nelaimė, mirtis ištinka tam tik- 
rą garbų Žmogų, kai individas nukenčia nekaltai ir neteisin- 
gai; antai apie Sokratą sakoma, kad jis buvo nekaltai nu- 
baustas mirtimi, ir tatai esą tragiška. Tačiau toks kentėjimas 
be kaltės nėra protinga nelaimė. Nelaimė tik tada yra pro- 
tinga, kai ji kyla iš subjekto valios, iš jo laisvės - šita valia 
bei veikla turi būti be galo teisėta ir doroviška, - todėl žmo- 
gus pats kaltas dėl savo nelaimės; bet jėga, prieš kurią žmo- 
gus sukyla, taip pat turi būti doroviškai teisėta, tai negali 
būti gamtos jėga ar kokio tirano valia, - juk kiekvienas žmo- 

gus miršta, ir natūrali mirtis yra tam tikra absoliuti teisė, bet 
tai tik tokia teisė, kurią gamta vykdo Žmogaus atžvilgiu. To- 
dėl veiksme, kuris yra iš tikrųjų tragiškas, turi susidurti 
dviejų pusių teisėtos, doroviškos jėgos; kaip tik toks ir bu- 
vo Sokrato likimas. Jo likimas nėra vien jo asmeninis, indi- 
vidualus romantiškas likimas; tai buvo Atėnų tragedija, 
Graikijos tragedija, kuri įvyko, o Sokratas buvo jos išraiška. 
Čia pasireiškia dvi priešpriešiais veikiančios jėgos. Viena jė- 
ga yra dieviškoji teisė, naivūs papročiai - dorybė, religija, 
tapačios valiai, - jų įstatymai apibrėžia laisvą, kilnų, dorą 
gyvenimą; abstrakčiai tai galima pavadinti objektyviaja lais- 
ve, dorove, religingumu, kurie yra savoji Žmogaus esmė, 
antra vertus, tai esamybė savaime ir sau, tikrumas; šioje vie- 
novėje žmogus suranda savo esmę. Kitas, priešingas prin- 
cipas irgi yra dieviška sąmonės teisė, žinojimo teisė (sub- 
jektyvioji laisvė); tatai yra gėrio ir blogio pažinimo medžio 
vaisius, pažinimo, kuris remiasi savimi, taigi proto, rezul- 
tatas, ir tai yra bendrasis filosofijos principas visiems vėles- 
niems laikams. Šitie du principai ir sueina į koliziją Sokra- 
to gyvenime ir filosofijoje. 

Pirmiausia panagrinėsime jo gyvenimo istorijos pradžią; jo 
likimas ir jo filosofija turi būti traktuojami kaip vientisas 
dalykas. 

Taigi Sokratas, kuris gimė ketvirtaisiais 77-osios olimpia- 
dos metais (469 m. pr. Kr.)*5, buvo skulptoriaus Sofronisko 
ir pribuvėjos Fainaretos sūnus. Jo tėvas mokė jį skulptūros, 
ir pasakojama, kad Sokratas šiame mene nemažai pasiekė; 
dar ir vėliau jam buvo priskiriamos gracijų su rūbais statu- 
los, stovėjusios Atėnų akropolyje. (Po tėvo mirties jis pavel- 
dėjo kuklų turtą.)** Tačiau šitas menas jam neteikė pasiten- 
kinimo; jį kamavo filosofijos troškulys ir mokslinių tyrinėji- 
mų aistra. Savo menu jis užsiėmė tik tiek, kad pajėgtų 
kukliai verstis ir galėtų atsidėti mokslų studijoms; pasako- 
jama, kad kažkoks atėnietis Kritonas padengdavo išlaidas, 
idant Sokratas galėtų lavintis pas įvairių menų meistrus. Už- 

siimdamas menu, bet dar labiau tada, kai jį visiškai metė, jis 
skaitė senųjų filosofų veikalus, kokius tik galėjo gauti; kar- 
tu jis klausė Anaksagoro paskaitų, o pastarąjį išvarius iš Atė- 
nų - tuo metu Sokratas turėjo 37-erius metus - Archelajo, 
kuris buvo laikomas Anaksagoro sekėju, paskaitų; taip pat 
jis klausė žymių sofistų, įvairių mokslų žinovų, ir, beje, gar- 
saus iškalbos mokytojo Prodiko, kurį jis su meile prisimena 
Ksenofonto pateiktame liudijime**, be to, pas kitus moky- 
tojus mokėsi muzikos, poezijos ir t. t., jis apskritai garsėjo 
kaip visapusiškai išsilavinęs žmogus, kuris buvo susipažinęs 
su viskuo, kas tuo metu buvo būtina mokslo Zmogui**. 
Kalbant apie tolesnį Sokrato gyvenimą, paminėtina tai, 
kad jis, kaip Atėnų pilietis, įvykdė pareigą ginti tėvynę; jis 
dalyvavo trijuose Peloponeso karo Zygiuose*9, kurie įvyko 
jo gyvenimo metais. Peloponeso karas nulėmė graikų gyve- 
nimo suirimą, buvo jo prieštaktis, ir tai, kas čia įvyko politi- 
nėje plotmėje, Sokratas padarė mąstančioje sąmonėje. Šiuo- 
se karo žygiuose jis ne tik išgarsėjo kaip narsus karys, bet ir 
pasižymėjo tuo, kas buvo laikoma gražiausiu nuopelnu, - 
gelbėjo kitų piliečių gyvybes. Per pirmąjį žygį jis dalyvavo 
ilgalaikėje Trakijos miesto Potidėjos apgultyje. Būtent čia jo 
sekéju tapo Alkibiadas, kuris Platono „Puotoje'*?! (kur Alki- 
biadas sako Sokrato panegiriką) pasakoja, kad Sokratas pa- 
kėlęs visus karo vargus - badą ir troškulį, karštį ir šaltį — iš- 
laikydamas dvasios ramybę ir kūno tvirtumą. Per vieną šio 
žygio mūšį jis pamatė Alkibiadą sužeistą tarp priešų, ištrau- 
kė jį iš ten, prasiskyręs kelią per priešų eiles, ir taip išgelbė- 
jo ji ir jo ginklą. Vadai norėjo Sokratą už tai apdovanoti nar- 
siausiems kariams skiriamu vainiku (corona civica), bet jis jo 
atsisakė ir pasiekė, kad šią dovaną gautų Alkibiadas. Pasa- 
kojama, kad vieną kartą šio žygio metu jis, nugrimzdęs į gi- 
lius apmąstymus, vienoje vietoje nejudėdamas išstovėjo vi- 
są dieną ir naktį, kol rytmečio saulė nepažadino jo iš šios 
ekstazės, ir tai buvusi tokia būsena, kurioje jis dažnai būda- 
vęs. Tatai yra tam tikra katalepsijos būsena, analogiška ir gi- 

miniška somnambulizmui, magnetizmui; šioje būsenoje vi- 
siškai išnykdavo juslinė Sokrato sąmonė, tai vidinio abstra- 
havimosi tam tikras fizinis atsiskyrimas nuo konkrečios fi- 
zinės būties, atsiskyrimas, kai individas atsyja nuo savo vi- 
dinio patumo. Šitą išorišką reiškinį galima vertinti kaip 
įrodymą, kaip stipriai jo dvasia gilinosi į save. Apskritai Sok- 
ratas yra pavyzdys, kaip sąmonė atsigręžia į savo vidų, ir ši- 
tas atsigręžimas šiuo atveju matomas kaip egzistuojantis 
antropologiniu būdu; jame, pirmajame iš visų, šis sąmonės 
veiksmas dar turi fizinę išraišką, vėliau tai jau pasidarė 
įprasta. Kitas šio karo žygis, kuriame dalyvavo Sokratas, bu- 
vo žygis į Bojotiją prie Delijo, mažos tvirtovės, kurią atėnie- 
čiai turėjo netoli nuo jūros; čia atėniečiai pralaimėjo kauty- 
nes, bet jos nebuvo itin svarbios. Šiose kautynėse Sokratas 
išgelbėjo kitą savo numylėtinį, Ksenofontą; atėniečiams bė- 
gant nuo priešų, jis pamatė, kad Ksenofontas, praradęs žir- 
gą, sužeistas guli ant žemės. Sokratas užsivertė jį ant pečių 
ir nešė, drauge gindamasis nuo persekiojančių priešų, - jis 
buvo visiškai ramus ir apdairus. Paskutinis, trečias, karo Zy- 
gis, kuriame jo dalyvauta, buvo žygis prie Amfipolio, esan- 
čio Edonide prie Strimono įlankos. 

Be to, Sokratui taip pat teko užimti įvairias pilietines pa- 
reigas. Vėliau, kai ligtolinę demokratinę Atėnų valstybės 
santvarką spartiečiai panaikino ir visur įvedė aristokratinę, 
netgi tiranišką tvarką, patys iš dalies paėmę valstybės vai- 
rą į savo rankas, - Sokratas buvo išrinktas į tarybą, kuri, 
kaip atstovaujantis organas, užėmė tautos vietą. Čia jis ir- 
gi pasižymėjo nepalaužiamu tvirtumu priešindamasis tris- 
dešimties tiranų valiai, taip pat ir tautos valiai, gindamas 
tuos reikalus, kuriuos jis laikė teisingais. Jis buvo vienas iš 
prisiekusiųjų tame teisme, kuris nuteisė mirti dešimt karo 
vadų už tai, kad jie, kaip admirolai, nors ir laimėjo mūšį 
prie Arginūsų, bet, audros sutrukdyti, neištraukė iš van- 
dens žuvusiųjų ir nepalaidojo jų krante, taip pat negaišo 
išstatydami trofėjus, - t. y. iš esmės už tai, kad jie (nors ne- 

sumušti, bet atrodantys tokie) neišsaugojo mūšio lauko, to- 
dėl galėjo kilti įspūdis, kad jie pralaimėjo. Sokratas vienin- 
telis nesutiko su tokiu nuosprendZiu*" ir pasisakė prieš de- 
mokratinės tautos valią dar griežčiau negu prieš valdovus. 
Juk ir dabar blogai galvojama apie tą, kuris ką nors pasako 
prieš tautą. „Tauta turi puikų protą, ji viską supranta, o jos 
ketinimai visada tik geri.“ O valdovai, vyriausybės, minist- 
rai, savaime suprantama, „nieko nesupranta, nori tik blo- 
go ir blogį vykdo”. 

Šie Sokrato santykiai su valstybe veikiau buvo atsitikti- 
niai, jų jis nevengė tik todėl, kad vykdė bendrą pilietinę 
pareigą, bet valstybės reikalų nelaikė pagrindiniu savo už- 
siėmimu ir nesiveržė į politinės valdžios viršūnes; tikrasis 
jo gyvenimo užsiėmimas buvo etinis filosofavimas su kiek- 
vienu sutiktu žmogumi. Jo filosofija, pagal kurią sąmonė 
kaip visuotinybė yra esmė, traktuojama kaip individualiam 
gyvenimui priklausantis dalykas, todėl ji nėra tikroji spe- 
kuliatyvioji filosofija, o yra tam tikras individualus veiks- 
mas. Lygiai taip ir jos turinys yra pačios individualios veik- 
mės tiesa; jo filosofijos esmė ir tikslas yra pavienę indivi- 
dualią veikmę paversti visuotinai reikšminga veikme. Todėl 
būtina kalbėti apie individualią Sokrato būtį; kitaip sakant, 
jo charakteris turi būti pavaizduotas kaip tam tikra dory- 
bių eilė, kuri puošia privataus asmens gyvenimą. Šitas Sok- 
rato dorybes būtina suprasti kaip dorybes tikrąja žodžio 
reikšme, kaip dorybes, kurias jis savo valia pavertė įpro- 
čiu, tam tikru habitu. Reikia pasakyti, kad, kalbant apie se- 
novės žmonių savybes, jos dažniau vadinamos dorybėmis, 
negu kalbant apie naujųjų laikų žmones. Šitos savybės, se- 
novės žmonių supratimu, apskritai turi dorybės pobūdį 
(dorybė, taip pat ir individualybė, kaip religingumo prieš- 
prieša); visuotiniai papročiai senovėje individualybę, taigi 
ir žmogaus dorybę, palikdavo jai pačiai, tuo tarpu mums 
dorybė atrodo toks dalykas, kuris nepriklauso individui 
kaip jo nuopelnas arba nelaikytinas jo, kaip pavienio as- 

mens, laimėjimu. Mes įpratę dorybių nesuvokti ir netrak- 
tuoti tokiu požiūriu, mes beveik nelaikome jų savo pačių 
pasiektu rezultatu ir laimėjimu, o greičiau esamybe, parei- 
ga; mums labiau būdinga visuotinybės sąmonė, o pats gry- 
nasis individualumas, savoji vidinė sąmonė teigiama kaip 
esmė, kaip pareiga, kaip visuotinybė. Mūsų akimis, dory- 
bės veikiau yra arba tam tikras įgimto polinkio aspektas, 
arba jos apskritai turi būtinybės formą; tuo tarpu senovės 
žmonėms individualumas yra visuotinybės forma, todėl 
dorybes jie suvokia kaip individualios valios veikmę, o ne 
kaip visuotinės dorybės veikmę, taigi kaip individo savas- 
tį. Todėl ir Sokrato dorybės turi ne papročių, ne įgimtų da- 
lykų arba būtinybės formą, o savarankiško apsisprendimo 
formą. Kaip žinia, pati Sokrato išvaizda byloja apie jo įgim- 
tas bjaurias ir žemas aistras, bet, pasak jo paties, jis tas aist- 
ras pažabojo. 

Jis išnyra prieš mus (ir gyveno tarp savo tėvynainių) kaip 
viena iš tų didžiųjų plastiškų natūrų (individų), nulipdytų 
iš vieno gabalo, - jas esame įpratę matyti anais laikais: kaip 
tam tikrą išbaigtą klasikinį meno kūrinį, save patį iškėlusį į 
tokias aukštumas. Šie žmonės negimė tokie, tokius jie sukū- 
rė save patys; jie tapo tuo, kuo jie būti norėjo, ir tokiam sa- 
vo norui liko ištikimi. Skiriamasis tikro meno kūrinio požy- 
mis yra tas, kad jame yra iškelta tam tikra idėja, išreikštas 
tam tikras charakteris, todėl kiekvienas kūrinio bruožas yra 
tos idėjos apibrėžtas; jei taip, tai tada meno kūrinys yra pil- 
nas gyvybės, antra vertus, gražus, nes aukščiausias grožis 
yra tobulas visų individualybės pusių išplėtojimas pagal vie- 
ną vidinį principą. Tokie meno kūriniai yra ir didieji ano me- 
to žmonės. Aukščiausioji plastiška figūra yra valstybės vei- 
kėjas Periklis, ir apie jį, tarytum žvaigždės, telkiasi Sofoklis, 
Tukididas, Sokratas ir t. t. Jie išugdė savo individualybę api- 
brėžtam egzistavimo būdui, ir jų egzistencija kartu buvo jų 
charakteris, kuris buvo iškiliausia jų esybės dalis ir, kaip vie- 
nas principas, aprėpė visą jų gyvenimą. Periklis vienas pats 

išugdė save kaip valstybės veikėją; apie jį pasakojama, kad 
nuo tada, kai jis atsidėjo valstybės reikalams, jis daugiau ne- 
besijuokė, nebevaikščiojo į jokias puotas*?, o gyveno tik sa- 
vo tikslu. Ir Sokratas savo paties pastangomis, savo sąmo- 
ningos valios jėga sukūrė iš savęs tokį apibrėžtą charakterį, 
pašventė save tokiam gyvenimo tikslui, įgijo būtiną suma- 
numą ir meistriškumą. Savojo principo dėka jis pasidarė di- 
dis, o jo įtaka nesilpstanti, - ji dar ir dabar justi religijoje, 
moksle, teisėje, ji parodo, kad būtent vidinio įsitikinimo ge- 
nijus yra pagrindas, kurį žmogus privalo laikyti svarbiausiu. 
Tennemannas** apgailestauja, „kad mes gerai žinome, kas jis 
buvo, bet nežinome, kaip jis tokiu tapo“. 

Sokratas buvo asmeninis moralinių dorybių pavyzdys: iš- 
minties, kuklumo, susilaikymo, nuosaikumo, teisingumo, 
narsumo, nepalaužiamumo, tvirto teisėtumo tiranų ir juos 
atžvilgiu, toli gražu ne savanaudis ir ne valdingas. Sokratas 
buvo šių dorybių įsikūnijimas, jis visas buvo tvirta ir rami 
dorybė. Jo abejingumas pinigams buvo jo paties apsispren- 
dimas, nes to laiko papročiu jis galėjo, kaip kad kiti moky- 
tojai, pelnytis iš jaunuomenės mokymo. Antra vertus, už 
mokslą buvo galima mokėti arba nemokėti, Graikijoje, kitaip 
negu pas mus, mokestis už mokslą nebuvo privalomas da- 
lykas, tad tas, kuris atsisakydavo imti tokį mokestį, nenusi- 
žengdavo papročiui ir nesukeldavo įtarimo, kad jis nori at- 
kreipti į save dėmesį, taigi nori būti veikiau peikiamas nei 
giriamas; tatai tuo metu dar nebuvo valstybės reikalas, ir tik- 
tai Romos imperatorių laikais atsirado mokyklos, kuriose 
mokytojai gaudavo atlyginimą. 

Sokrato saikingumas irgi yra sąmonės galia, jis atitiko jo 
gyvenimo aplinkybes, bet tai nebuvo dirbtinai išgalvotas 
principas; draugijoje jis galėjo lėbauti ne blogiau už kitus. 
Geriausiai tai matyti iš to, kaip Platonas vaizduoja jo saikin- 
gumą vyno atžvilgiu; ,Puotoje" parodoma, - tai būdinga 
scena, - ką Sokratas vadina dorybe. Alkibiadas jau smarkiai 
įgėręs ateina į pokylį, kurį Agatonas surengė ta proga, kad 

jo parašyta tragedija vakarykštėje šventėje laimėjo pergalę; 
ta pačia proga jau vakar buvo išgerta. Kadangi tai buvo an- 
tra pokylio diena, tai susirinkę svečiai, tarp kurių buvo ir 
Sokratas, nusprendė kiek pažeisti graikų puotų papročius ir 
tą vakarą daug negerti. Alkibiadas, manydamas, kad jis at- 
ėjo pas blaivius, o šių nuotaika kitokia negu jo, pats paski- 
ria save puotos vadovu ir pasiunčia taurę kitiems, kad ir jie 
būtų girti kaip jis; bet apie Sokratą jis sako, kad jam jis nie- 
ko negalįs padaryti, nes jis, kad ir kiek išgers, vis tiek liks 
toks, koks yra. Paskui Platonas vieno iš dalyvių, kuris atpa- 
sakoja puotoje pasakytas kalbas, lūpomis pasako, kad jis kar- 
tu su kitais galiausiai užmigęs ant savo gultų; rytą pabudęs 
pamatė, kad Sokratas su taure rankoje vis dar kalbasi su 
Aristofanu ir Agatonu apie komediją ir tragediją, svarstyda- 
mas, ar gali tas pats žmogus rašyti ir tragedijas, ir komedi- 
jas; po to savo įprastu laiku jis išėjęs į gimnasiją ir lyg nie- 
kur nieko visą dieną praleidęs taip, kaip jam buvo iprasta**. 
Tatai ne toks saikingumas, kuris reiškia malonumų vengimą, 
tatai nėra tyčinė blaivystė ir saviplaka, o yra sąmonės galia, 
kuri nepragaišta ir tada, kai kūnas yra nesaikingas. Taigi mes 
matome, kad Sokrato anaiptol nereikia laikyti įkyriai apie 
dorybes pamokslaujančiu moralistu. 

Kas dėl Sokrato elgesio su kitais žmonėmis, tai šis elge- 
sys buvo teisingas, tiesus, atviras, garbingas, nepiktas; ne- 
gana to, Sokrato elgesį, sprendžiant iš Ksenofonto, o ypač 
iš Platono dialogų, galima laikyti tobulai išbaigtu atėniškojo 
miestietiškumo pavyzdžiu; tatai yra laisvas bendravimas su 
žmonėmis, atviri pokalbiai, kuriuose visuomet išlaikomas 
tam tikras saikas ir, nors jiems būdingas vidinis visuotinu- 
mas, juose visuomet išlieka teisingas, gyvas ir laisvas santy- 
kis su tais žmonėmis, su kuriais kalbamasi, ir su ta situacija, 
kurioje pokalbis vyksta; ir tai yra bendravimas didžiai išsi- 
lavinusio žmogaus, kuris savo santykiams su kitais, kad ir 
kokie gyvi tie santykiai būtų, nesuteikia nieko asmeniška ir 
bendraudamas vengia to, kas žema ir šiurkštu. 

Jo filosofija ir jo filosofavimo būdas yra jo gyvenimo bū- 
do dalis. Jo gyvenimas ir filosofija neatidalijami. Jo filosofa- 
vimas nėra nusišalinimas nuo esamos dabarties į grynąją 
minties sritį. Tačiau šitas ryšys su išoriniu gyvenimu pagrįs- 
tas tuo, kad jo filosofija nesusiklostė į tam tikrą sistemą; vei- 
kiau jo filosofavimo būdas (pasak Platono, jis panėšėja į nu- 
sišalinimą nuo tikrovės, nuo kasdienių reikalų) irgi išlaiko 
savyje šitą ryšį su kasdieniu gyvenimu. 

Tikrasis jo užsiėmimas buvo filosofijos mokymas, teisin- 
giau, filosofavimas bendraujant (nes tai nebuvo tikrasis fi- 
losofijos dėstymas); jis bendravo su įvairiausiais žmonėmis — 
visų sluoksnių, visokio amžiaus, įvairių profesijų, ir jo filo- 
sofinis gyvenimas bendraujant iš išorės nesiskyrė nuo atė- 
niečių gyvenimo; didesnę dienos dalį jie praleisdavo dyki- 
nėdami turgavietėje arba leisdami laiką viešuosiuose gim- 
nasijuose, kur truputį pamankštindavo kūną, o dažniausiai 
tiesiog pasiplepėdavo. Toks bendravimas buvo įmanomas tik 
Atėnuose, kur daugumą darbų, kuriuos dabar atlieka laisva- 
sis pilietis, — ir laisvos respublikos, ir laisvos imperijos pilie- 
tis, - nudirbdavo vergai, nes tie darbai buvo laikomi never- 
tais laisvojo žmogaus. Tiesa, laisvasis pilietis galėjo būti ama- 
tininku, tačiau ir jis turėjo vergų, kurie atlikdavo pavestus 
darbus, kaip kad dabar meistras turi pameistrių. Dabar toks 
dykas gyvenimas nederėtų su mūsų papročiais. Tad Sokra- 
tas irgi slampinėdavo ir leido laiką nuolat šnekėdamasis apie 
etikos dalykus**. (Antai batsiuvys Simonas daug bendravo 
su juo; jis užrašė Sokrato pokalbius.) Tai, ką jis darė, buvo 
būdinga jam; apskritai tai galima pavadinti moralizavimu, 
tačiau tai nebuvo pamokslai, įkalbinėjimai, pamokymai, įky- 
rus moralizavimas ir t. t. Tokių dalykų Atėnuose, šio miesto 
gyvenime nebuvo, nes moralizavimas nėra laisvas ir protin- 
gas tarpusavio bendravimas. Persiėmęs atėniškuoju miestie- 
tiskumu, Sokratas tik leisdavosi su visais į pokalbius be pui- 
kybės, nesistengdamas kitų mokyti, kitiems patikti, išlaiky- 
damas ir gerbdamas pokalbio dalyvių laisvę, atmesdamas 

bet kokį grubumą. Todėl Ksenofonto, o ypač Platono dialo- 
gai yra patys gražiausi tokios puikios draugingos kultūros 
pavyzdžiai. 

1. Šiuose pokalbiuose glūdi Sokrato filosofavimas ir iš pa- 
ties pavadinimo žinomas sokratiškasis metodas apskritai, ku- 
ris pagal savo prigimtį turi turėti dialektinį pobūdį. Sokrato 
filosofavimo maniera nėra dirbtinė; to nepasakysi apie nau- 
jųjų laikų dialogus, kurie, neturėdami šią formą pateisinan- 
čio vidinio pamato, neišvengiamai tampa nuobodūs ir sun- 
kūs. Sokrato filosofavimo principas veikiau sutampa su pa- 
čiu jo metodu kaip tokiu, todėl jo negalima pavadinti 
metodu, greičiau tai tam tikras būdas, visiškai tapatus savi- 
tam Sokrato filosofavimui. Pagrindinis turinys čia yra gėrio 
kaip absoliutaus dalyko, ypač gėrio veiksmų požiūriu, pa- 
žinimas. Šį aspektą Sokratas iškelia taip aukštai, kad moks- 
lus, visuotinybės traktavimą gamtoje, dvasioje ir t. t. jis iš 
dalies pats nuvertina, iš dalies kitus ragina tai daryti*". Tai- 
gi galima sakyti, kad turinio požiūriu jo filosofija yra visiš- 
kai praktinės pakraipos. Tačiau sokratiškasis metodas yra pa- 
grindinė jo filosofavimo pusė. 

Sokrato pokalbių (jų metodo) savitumas yra tas, kad a) 
jis, pasinaudodamas kokia nors savaime atsiradusia arba jo 
paties sugalvota dingstimi, priversdavo kiekvieną mąstyti 
apie savo pareigas, - jis ateidavo pas siuvéja ar batsiuvį, į jo 
dirbtuvę, ir pradėdavo su jais pokalbį; jis susidėdavo su jau- 
nuoliais ir seniais, su kurpiais, kalviais, sofistais, valstybės 
veikėjais, visokiausiais piliečiais, šitokiu būdu įsigilindavo į 
jų interesus - namų reikalus, vaikų auklėjimą arba žinojimo, 
tiesos ir t. t. klausimus, ir pokalbio tema padarydavo kokį 
nors nereikšmingą atvejį; tada B) jis nuvesdavo pašnekovą 
nuo šio konkretaus atvejo prie mąstymo apie visuotinius da- 
lykus, pažadindavo kiekviename žmoguje jo paties masty- 
mą, jo paties įsitikinimą ir supratimą apie tai, kas yra api- 
brėžtas teisingumas - visuotinybė, savaime ir sau galiojanti 
tiesa ir grožis. Šitai jis padarydavo savo garsiuoju sokratiš- 

kuoju metodu, kurį turime aptarti pereidami prie turinio. Ši- 
tas metodas turi du aspektus: pirma, jis išplėtoja visuotiny- 
be iš konkretaus atvejo“* ir iškelia aikštėn sąvoką, kuri sa- 
vaime glūdi kiekvienoje sąmonėje; antra, jis išardo visuoti- 
nybę, įprastas, sustingusias, sąmonės netarpiškai įimtas 
vaizduotės ar minties apibrėžtis ir suglumina pašnekovus 
sugretindamas jas su konkrečiais atvejais. Tokios yra ben- 
drosios sokratiškojo metodo apibrėžtys. 

a. Smulkiau apibūdindami jo metodą, turime atkreipti 
dėmesį į tą momentą, nuo kurio Sokratas paprastai pradė- 
davo: jei jam rūpėdavo pažadinti žmonėse mąstymą, tai jis 
sukeldavo jų nepasitikėjimą savo pačių postulatais, - tikė- 
jimas susvyruodavo, ir jie būdavo priversti savyje pačiuo- 
se ieškoti to, kas yra. Jis neatmesdavo įprastų vaizdinių ir 
pradėdavo nuo jų; jis taip darydavo ir tada, kai norėjo su- 
kompromituoti sofistų manierą. Ypač jis taip elgdavosi 
bendraudamas su jaunuoliais, kad juose pabustų pažinimo 
ir savarankiško mąstymo poreikis. Kad paskatintų kitus iš- 
sakyti tuos įprastus vaizdinius, jis apsimesdavo nesupra- 
tingu ir taip priversdavo kalbėti kitus, nes jam pačiam tie 
vaizdiniai esą nežinomi; apsimestinai naiviai jis klausda- 
vo žmonių nuomonės ir prašydavo, kad jie jį pamokytų. 
Tatai yra viena garsiosios sokratiškosios ironijos ypatybė. Ši 
ironija turi subjektyvią dialektikos formą ir yra elgesio bū- 
das bendraujant su kitais; dialektika yra paties dalyko pa- 
grindas, o ironija - tai ypatingas vieno asmens elgesys su 
kitu. Savo ironija Sokratas norėjo pasiekti, kad kiti kalbė- 
tų ir išdėstytų pagrindinius savo teiginius. Ir iš kiekvieno 
apibrėžto teiginio ar jo išvadų jis išveda priešingybę to, kas 
tuo teiginiu sakoma, t. y. jis neneigia ano teiginio arba de- 
finicijos, o priima šitą apibrėžtį ir, ja remdamasis, parodo, 
kad joje slypi jos pačios priešybė. Arba kitą sykį jis priešy- 
bę taip pat išveda iš tam tikro konkretaus atvejo. Iš to, ką 
žmonės laiko teisinga, jis leidžia jiems patiems daryti išva- 
das, kad jie įsitikintų, jog jos prieštarauja kitiems teigi- 

niams, kurie, žmonių nuomone, irgi yra tvirti ir nepajudi- 
nami. Taigi tuos, su kuriais jis bendravo, Sokratas mokė ži- 
noti, kad jie nieko nežino; negana to, jis sakė pats nieko 
nežinąs. Ir iš tikrųjų galima sakyti, kad Sokratas nieko ne- 
žinojo; juk jis atėjo ne tam, kad pateiktų tam tikrą filosofi- 
ją ir sukurtų tam tikrą mokslą. Tą dalyką jis pats suvokė ir 
mokslo sukūrimo nelaikė savo tikslu. 

Gali atrodyti, kad šita ironija yra kažkas netikra: Sokra- 
tas sako, kad jis to ir ano nežino, ir kvočia žmones; bet tiks- 
liau tai reiškia, kad jis nežino, kaip tą dalyką įsivaizduoja ki- 
tas. Tai būdinga visiems laikams, - kai gvildenami tokie da- 
lykai, kurie visiems svarbūs, ir kai apie juos kalbama šiaip 
ir anaip, tai kiekvienas individas taria, kad jis tuos dalykus 
gerai įsivaizduoja, kad jam čia priklauso paskutinis žodis, su 
kuriuo negali nesutikti ir kiti, taigi kiekvienas taria, kad ši- 
tas Žinojimas yra savitarpiškas. Tačiau jeigu norima prieiti 
prie tikro supratimo, tai turi būti tyrinėjamos kaip tik šios 
prielaidos. Naujaisiais laikais taip ginčijamasi dėl tikėjimo ir 
proto, nes tikėjimo ir žinojimo santykis yra dabartinis mū- 
sų dvasios interesas; ir šiuo atveju kiekvienas tariasi gerai 
žinąs, kas yra protas ir t. t., ir manoma, kad nemandagu 
klausti, kas yra tas protas, nes tai esą žinomas dalykas. Šia 
tema daugiausiai ir ginčijamasi. Antai prieš dešimtį metų??? 
žymus teologas paskelbė 90 tezių apie protą, ir tai buvo la- 
bai įdomūs klausimai, tačiau, nors apie tai buvo daug gin- 
čytasi, kokių nors konkrečių rezultatų nebuvo pasiekta, nes 
vieni šiame ginče rėmėsi tikėjimu, kiti - protu, ir šita prieš- 
tara taip ir nebuvo įveikta. Aišku, kad tikėjimas ir protas yra 
skirtingi dalykai, bet, kad būtų įmanoma prieiti prie vienin- 
gos nuomonės, būtina eksplikuoti tai, kas suponuojama kaip 
žinoma (nežinoma, kas yra tikėjimas, kas yra protas); tik pa- 
teikus apibrėžtis gali rastis bendras požiūris ir tik tada to- 
kie klausimai ir pastangos į juos atsakyti gali būti vaisingi, 
antraip galima metų metus apie tai kalbėti ir plepėti, ir vis 
tiek nebus nė per plauką pasistūmėta pirmyn. 

Sokrato ironija pasižymi ta iškilia ypatybe, kad ji reika- 
lauja konkretinti abstrakčius vaizdinius, juos išskleisti. Kai 
aš sakau, kad žinau, kas yra protas, kas yra tikėjimas, tatai 
tėra visiškai abstraktūs vaizdiniai; kad jie taptų konkretūs, 
juos reikia eksplikuoti, reikia tarti, kad nėra žinoma, kas jie 
iš tikrųjų yra. Šitą tokių vaizdinių eksplikaciją ir atliko Sok- 
ratas, ir tai yra sokratiškosios ironijos prasmė. Vienas kalba 
apie tikėjimą, kitas - apie protą, tačiau neaišku, ką jie jsivaiz- 
duoja sakydami „protas“ ir „tikėjimas“; tai, kas yra tik vaiz- 
dinys, todėl yra tik abstraktumas, turi būti išskleista, kad bū- 
tų prieita prie sąvokos ir ji būtų įsisąmoninta. 

Ir naujaisiais laikais buvo daug kalbėta apie sokratiškąją 
ironiją. Šioje ironijoje glūdi tas paprastas momentas, kad 
Sokratas tikru dalyku laiko tai, kas jam atsakoma, taigi kas 
tiesiogiai įsivaizduojama ir priimama. (Bet kokia dialektika 
leidžia galioti tam, kas galioja taip, lyg iš tikrųjų galiotų, o 
paskui leidžia išsiplėtoti pačiam vidiniam griovimui, - tai ir 
gali būti vadinama visuotine pasaulio ironija.) Iš šios ironi- 
jos norėta padaryti visai ką kita, išplėsti ją iki visuotinio 
principo. Pirmasis, iškėlęs tokią mintį, buvo Friedrichas von 
Schlegelis, vėliau ją pakartojo Astas. Ironija turinti būti aukš- 
čiausias dvasios veikimo būdas ir turinti būti vaizduojama 
kaip tai, kas itin dieviška. Asto žodžiais: „Kaip vidinis ne- 
suvokiamas gyvenimas jo [Sokrato] pokalbius įkvepia gyva 
meilė visam tam, kas gražu idėjoje ir gyvenime“. Ir šitas gy- 
venimas, pasak jo, yra ironija! „Ironijos jis pirmiausia grieb- 
davosi prieš sofistus, kad sugriautų jų žinojimo puikybę“. 
Tokia ironija yra vienas iš Fichtės filosofijos padarinių, ji at- 
sirado iš jos ir yra esminis momentas naujųjų laikų sąvo- 
koms suprasti. Su šios ironijos pagalba subjektyvioji sąmo- 
nė susidoroja su visais daiktais: „Aš esu ta, kuri savo išla- 
vintu mąstymu gali sunaikinti visas teises, dorovės, gėrio ir 
t. t. apibrėžtis; ir aš Žinau - jeigu man kas nors atrodo ge- 
ras, tai jis toks ir yra, bet aš jį lygiai taip galiu ir išversti į 
kitą pusę. Aš Žinau esąs visų šitų apibrėžčių valdovas, aš ga- 

liu joms leisti galioti arba negalioti, man viskas gali būti tie- 
sa, jei man tai dabar patinka“. Taigi ironija yra žaidimas su 
viskuo; šitas subjektyvumas nieko nebevertina rimtai, o jei- 
gu ką ir pripažįsta rimtu dalyku, tai greitai vėl sunaikina ir 
viską geba paversti regimybe. Visos aukščiausios ir dieviš- 
kos tiesos virsta niekumu (banalybe); viskas, kas rimta, pa- 
virsta juokais. Bet ironiškas yra jau graikiškasis linksmumas, 
kuriuo dvelkia Homero poemos: Erotas juokiasi iš Dzeuso 
ir Marso galybės, Vulkanas šlubčiodamas pilsto dievams vy- 
ną, nemirtingieji dievai griausmingai kvatoja, o Junona skal- 
do antausius Afroditei. Mes susiduriame su ironija senovės 
aukojimuose - aukotojai patys suvalgo gardžiausius kąsne- 
lius, skausme, kuris juokiasi, didžiausiame džiaugsme ir lai- 
mėje, kurie susigraudina iki ašarų, pašaipiame Mefistofelio 
juoke, apskritai kiekviename perėjime iš vieno kraštutinu- 
mo į kitą, iš puikiausių dalykų į prasčiausius. 

Antai tūlas sekmadienį, labai nusižeminęs ir giliai susi- 
krimtęs, laiko save dulke, mušasi į krūtinę ir atgailaudamas 
plaka save, o vakare apsiryja, nusigeria ir atsiduoda visoms 
aistroms; prieš tokią vergystę turėjo sukilti savigarbos jaus- 
mas. Tokiems dalykams giminiška veidmainystė, kuri yra di- 
džiausia ironija. Asto „giliausias vidinis gyvenimas“ yra to- 
kia subjektyvi savivalė, toks vidinis dieviškumas, kuris jau- 
čiasi pranašiausias už viską. Pradininkais šios ironijos, kuri, 
kaip norima įtikinti, yra „giliausias vidinis gyvenimas", vi- 
siškai klaidingai vadinami Sokratas ir Platonas, nors subjek- 
tyvumo momentas jiems iš tikrųjų būdingas; tokią ironiją 
įteisinti teko mūsų laikui. Dieviškumu jis laiko grynai nega- 
tyvią laikyseną, visko matymą, suvokimą kaip tuštybės; tik 
mano vienintelė tuštybė čia dar išlieka. Galimas daiktas, kad 
gilus požiūris į gyvenimą - tai laikyti viršiausiu dalyku sa- 
monę (suvokimą), jog viskas yra niekybė, bet tai tik tuštu- 
mos gylis, tai gerai atskleidžia antikinės Aristofano komedi- 
jos. Šitokiai dabarties ironijai Sokrato ironija labai tolima. Jo, 
taip kaip Platono, ironija turi tik ribotą reikšmę. Apibrėžta 

Sokrato ironija yra veikiau pokalbio maniera, nekaltas links- 
mumas, o ne anas grynasis neigimas, ana negatyvioji laiky- 
sena; ji nėra nei pašaipus juokas, nei veidmainystė, tarsi idé- 
ja būtų tik pokštas. Tačiau tragiškoji jo ironija yra subjekty- 
vaus jo reflektavimo prieštara esamai dorovei; tai buvo ne 
savimonė, kad jis pranoksta šią dorovę, o natūralus tikslas 
vesti į tikrąjį gėrį, į visuotinę idėją. 

b. Antroji ypatybė yra tai, ką Sokratas apibrėžčiau vadi- 
no pribuvėjos menu, kurį jis, pasak jo paties, paveldėjo iš sa- 
vo motinos“ ir kuris turi padėti ateiti į pasaulį minčiai, jau 
esančiai kiekvieno žmogaus sąmonėje - būtent konkrečioje 
nereflektuotoje sąmonėje parodyti konkretybės visuotinumą 
arba tame, kas teigiama kaip visuotina, parodyti slypinčią 
priešybę. Sokratas yra klausėjas, todėl tai, kaip klausiama ir 
kaip atsakoma, buvo pavadinta sokratiškuoju metodu; ta- 
čiau šitas metodas yra šis tas daugiau, ne tik tai, kas gauna- 
ma klausimais ir atsakymais. Sokratas klausia ir laukia atsa- 
kymo; klausimas turi tam tikrą tikslą, o atsakymas turėtų bū- 
ti gana atsitiktinis. Spausdintame dialoge atsakymai visiškai 
priklauso nuo autoriaus; kas kita, ar tikrovėje esama tokių 
žmonių, kurie taip atsakinėja. Tuos, kurie atsako į Sokrato 
klausimus, galima pavadinti plastiškais jaunuoliais, nes jie 
apibrėžtai atsako tik į klausimus, kurie formuluojami taip, 
kad būtų labai lengva atsakyti ir būtų pašalinta atsakinėjan- 
čiojo savivalė. Ši maniera labai plastiška, ją pažįstame iš to, 
kaip Platono ir Ksenofonto dialoguose vaizduojamas Sokra- 
tas. Toks atsakinėjimo būdas ypač savitas, nes šiaip jau į pa- 
teiktą klausimą dažniausiai atsakoma kas nors kita, ne tai, 
ko buvo klausta, ir atsakantysis paprastai turi galvoje kitą 
dalyko aspektą negu klausiantysis; Sokrato dialoguose, prie- 
šingai, atsižvelgiama į klausiančiosios pusės nustatytą daly- 
ko aspektą, pastarasis yra gerbiamas, ir atsakantysis atsižvel- 
gia į klausiančiojo požiūrį. Kitas dalykas, kad šiuose pokal- 
biuose matyti, jog leidžiama būti ir kitam požiūriui, nes taip, 
beje, randasi gyva pokalbio dvasia, tačiau sokratiškajai ma- 

nierai nebūdinga toks varžymasis, svarbiausia - nenukryp- 
ti nuo temos. Čia nerasime įprastų pokalbio manierų - nei 
įsitikinimo savo teisumu, nei atkaklaus laikymosi savo po- 
zicijos, pašnekovas nenutraukia pokalbio susipainiojęs, ne- 
peršoka prie kitos temos pažėręs sąmojį ar tiesiog ją atme- 
tęs; tokios manieros nesuderinamos su gerais papročiais, 
juoba su Sokrato pokalbių vaizduosena. Turint galvoje šitos 
pokalbio manieros plastiškumą, nekeista, kad šiuose dialo- 
guose paklaustasis atsakydamas taip tiksliai laikosi klausi- 
mo; geriausieji naujųjų laikų dialogai yra kitokie, nes į juos 
visuomet įsimaišo atsitiktinumo savivalės. Taigi tiek pasaky- 
tina apie išorinės, formaliosios pusės skirtumą. 

Pagrindinis dalykas, kurio Sokratas siekdavo savo klau- 
simais, — ištraukti iš mūsų vaizdinių ir patyrimo ypatingy- 
bės kokią nors visuotinybę, kuri netarpiškai glūdi mūsų są- 
monėje. Kad gėris ir teisingumas šia visuotine forma būtų 
įsisąmonintas, Sokratas pradeda nuo kokio nors konkretaus 
atvejo, nuo to, su kuo sutikdavo ir pats pašnekovas. Eida- 
mas tolyn nuo šito pirmojo atramos taško, jis neplėtojo su 
juo susijusių sąvokų ir nemėgino atskleisti jose glūdinčios 
grynosios būtinybės, nes tai būtų dedukcija, įrodymas arba 
apskritai tam tikra sąvokomis pagrįsta išvada. Sokratas ana- 
lizavo konkretų turinį, kuris glūdi natūralioje sąmonėje dar 
nepaliestas mąstymo, analizavo visuotinumą, nugrimzdusį 
medžiagoje, ir iškeldavo jį kaip visuotinybę sąmonėje; jis at- 
ribodavo tai, kas konkretu (atsitiktina), parodydavo čia sly- 
pinčią visuotinę mintį ir taip priversdavo įsisąmoninti tam 
tikrą visuotinį teiginį, visuotinę apibrėžtį. Šis įrodinėjimo 
būdas ypač dažnas Platono dialoguose, jis šiuo požiūriu di- 
dis meistras. Tai tas pats būdas, kuriuo kiekviename žmo- 
guje formuojasi jo visuotinybės sąmonė, nes savimonės su- 
siformavimas, proto sklaida ir yra visuotinybės sąmonė. Vai- 
kas, neišsilavinęs žmogus gyvena konkrečiuose atskiruose 
vaizdiniuose, tačiau suaugusiame ir išsilavinusiame Zmogu- 
je, kuris jau atsigręžia į save kaip mastantiji, atsiranda visuo- 

tinybės refleksija bei jos fiksavimas, ir toks žmogus geba ju- 
dėti abstrakcijų ir minčių srityje taip laisvai, kaip kad anks- 
čiau judėjo konkrečių vaizdinių srityje. Platono dialoguose 
toks atsiribojimas nuo ypatingybės vaizduojamas pateikiant 
daugybę pavyzdžių ir dėstomas labai smulkiai. Tačiau 
mums, kurie jau gebame suprasti abstrakčius dalykus ir iš 
jaunų dienų esame mokomi bendrųjų teiginių (taigi mes pa- 
žįstame visuotinybę ir galime ją suvokti), sokratiškasis vi- 
suotinybės kildinimo iš daugybės ypatingų atvejų būdas, 
kuriam būdingas tam tikras išdidus maloningumas, šitas 
šnekumas pateikiant pavyzdžius mums yra nuobodokas, 
įkyrokas ir varginantis. Konkretaus atvejo visuotinybė 
mums veikiau tuoj iškyla kaip visuotinybė, nes mūsų reflek- 
sija jau pripratusi prie visuotinybės ir mums jau nereikia 
varginančio ir išsamaus jos atribojimo nuo konkrečių atve- 
jų, todėl mums nebereikia tokios daugybės pavyzdžių, be 
kurių negali apsieiti Sokratas, kai jis išskirtą abstrakciją pa- 
teikia sąmonei ir, kad užfiksuotų ją kaip visuotinybę, ją vis 
kartoja ir, taip kartojant, sukuriamas subjektyvus abstrakci- 
jos tvirtumas. 

Taigi pagrindinis dalykas yra tas: žmogus, su kuriuo Sok- 
ratas kalbasi, savo sąmonėje pats turi išplėtoti visuotinybę 
iš tam tikro jam žinomo vaizdinio. Tiesioginis tokio būdo pa- 
darinys gali būti sąmonės nuostaba, kad tame, kas jai taip 
gerai žinoma, glūdi ir tokie dalykai, kurių ji visiškai neieš- 
kojo. Pavyzdžiui, kiekvienas turi ir žino tapsmo vaizdinį. Kai 
apie jį pradedame samprotauti, tai pamatome, kad to, kas 
tampa, nėra, bet taip pat ir yra, taigi tapsmas yra būtis ir ne- 
būtis. Tapsmas yra šitas paprastas vaizdinys, tam tikra vie- 
nybė skirtybių, kurios taip labai skirtingos, kaip būtis ir nie- 
kas, bet kartu tai yra būties ir nieko tapatumas. Galimas 
daiktas, kad mes nustebsime, jog šiame paprastame vaizdi- 
nyje slypi toks didžiulis skirtumas. 

c. Kai Sokratas išplėtodavo tokią visuotinybe, tai iš dalies 
gaudavo visiškai formalų rezultatą - įtikindavo savo pašne- 

kovus, kad jeigu jie anksčiau manė gerai žiną tam tikrą da- 
lyką, tai dabar jie supratę, kad tai, ką jie žinojo, yra paneig- 
ta. Taigi Sokratas, klausinėdamas savo pašnekovą, kartu 
siekdavo jį paakinti, kad jis darytų išlygas, priešingas tiems 
teiginiams, kuriais jis iš pradžių rėmėsi. Taip atsiranda prieš- 
taravimas, kuriame susiduria paties pašnekovo vaizdiniai. 
Toks yra didžiumos Sokrato pokalbių turinys. Taigi Sokratas 
plėtoja tokį požiūrį, kuris yra priešingas tam, kurį sąmonė 
iš pradžių turėjo; pirmutinis viso to padarinys - sąmonė su- 
sipainioja savyje, dėl to ji sutrinka. Sukurti tokią situaciją — 
pagrindinė Sokrato pokalbių tendencija. Taip jis nori pasiek- 
ti, kad pašnekovas susigėstų ir suprastų, kad tai, ką mes lai- 
kėme teisinga, dar nėra tiesa, nes tai pilna prieštaravimų. 
Dėl to turįs kilti poreikis rimčiau siekti pažinimo. Tatai ir yra 
pagrindinė Sokrato manieros ypatybė. 

Pavyzdžių mums pateikia Platonas savo „Menone“. Sok- 
ratas klausia: „Pasakyk man, dėl dievų, kas yra dorybė“. 
Menonas iškart prabyla apie skirtumus, atskirai aptaria vy- 
rų ir moterų dorybes. „Vyro dorybė yra gerai tvarkyti vals- 
tybės reikalus padedant draugams ir kenkiant priešams; 
moterų dorybė - tvarkyti namų ūkį; kitokia yra vaiko, jau- 
nuolio, senio ir t. t. dorybė“. Sokratas nesutinka su juo: šis 
atsakymas esąs ne tai, ko buvo klausta; klausta buvo apie 
visuotinę dorybę, kuri aprėpia visas dorybes. Menonas: „To- 
kia dorybė yra kitiems vadovauti, jiems įsakinėti“. Sokra- 
tas pateikia šiam požiūriui prieštaraujantį atvejį: vaikų ir 
vergų dorybė nėra įsakinėti. Tada Menonas sako nežinąs, 
kas tai galėtų būti - tai, kas bendra visoms dorybéms. Sok- 
ratas paaiškina, kad tai tas pat kaip figūra, kuri yra ben- 
drybė, apimanti tai, kas apskrita, keturkampa ir t. t. Me- 
nonas pabando pasukti kitur, teigdamas, kad dorybė - tai 
gebėjimas įgyti gėrybių, kurių žmogus trokšta. Atsakyda- 
mas į tai, Sokratas nurodo, kad, pirma, kalbėti apie gėry- 
bes šiuo atveju neverta, nes to, ką žmogus laiko blogiu, jis 
nesiekia, ir kad, antra, dalykai, kurių siekiama, turi būti 

įgyjami teisingai. Taip Sokratas suglumina Menoną, nes pa- 
rodo, kad jo dorybės vaizdiniai yra klaidingi. Tada Meno- 
nas sako: „Anksčiau, kol dar pats tavęs nepažinojau, girdė- 
jau apie tave, kad tu ir pats esi apniktas abejonių (&ropetc), 
ir kitus į jas įstumi. O dabar tu apžavėjai taip pat ir mane 
(YontsóstG xal papUudTtTELĘ xal dTExVOS xacenaóets), ir aš 
esu visiškai sutrikęs (xroptac). Tu man panašus, jei galima 
taip pajuokauti, į vieną jūros žuvį, į elektriškąjį ungurį, nes 
apie jį sakoma, kad jis apsvaigina (vapxav) tą, kuris prie jo 
prisiartina ir jį paliečia. Tą patį tu padarei man, nes apdu- 
jo ir mano kūnas, ir siela, ir aš nebežinau, ką tau atsakyti, 
nors aš apie dorybę esu kalbėjęsis (Mdyouc) tiek ir tiek kar- 
tų su daugybe žmonių ir, man rodos, aš kalbėjau teisingai. 
Tačiau dabar aš net nebeišmanau, ką man sakyti. Todėl tu 
gerai darai, kad nevyksti į svetimus kraštus; juk lengvai ga- 
lėtų atsitikti, kad jie tave užmuštų kaip burtininką ***. Sok- 
ratas vėl nori „ieškoti“. Dabar kalba Menonas: „Kaip tu gali 
ieškoti tokio dalyko, apie kurį teigi, kad jo nepažįsti? Kaip 
gali trokšti to, ko nežinai, kaip jis atrodo? Jei netyčia tai su- 
rasi, iš kur žinosi, kad kaip tik to dalyko ieškojai, juk tu pri- 
sipažįsti, kad jo nepaZisti?"*9 Maždaug taip baigiasi dau- 
guma Ksenofonto ir Platono dialogų, ir mūsų visiškai ne- 
patenkina jų rezultatas, jų turinys. Taip yra Platono dialoge 
,Lisidas", kur Sokratas svarsto, ką žmonėse išugdo meilė 
ir draugystė; Platono „Valstybė“ pradedama nagrinėjimu, 
kas yra teisingumas. Pašnekovas sugluminamas, todėl jis 
paakinamas mąstyti, o tai ir yra Sokrato tikslas. Šitas gry- 
nai negatyvus aspektas yra pagrindinis dalykas. Tai toks 
sumišimas, nuo kurio filosofija apskritai turi pradėti ir ku- 
rį ji pati sau turi sukurti; viskuo turi būti abejojama, visų 
prielaidų turi būti atsisakyta, kad būtų išlaikyta tai, ką su- 
kuria pati sąvoka. | 

Toliau būtina nurodyti teigiamą momentą, kurį Sokratas 
išplėtojo sąmonėje. Tatai yra ne kas kita, o gėris, nes jis su- 
kuriamas iš sąmonės žinojimu, tai pažintas gėris, grožis, tai, 

kas vadinama idėja, amžinumas, gėris, visuotinybė savaime 
ir sau, kuri yra apibrėžta mintimi; šita laisva mintis sukuria 
visuotinybę, tiesą, o kadangi pastaroji yra tikslas — gėrį. Šiuo 
požiūriu Sokratas yra kitoks negu sofistai, netgi priešingas 
jiems. Pasak sofistų, žmogus yra visų daiktų matas, bet žmo- 
gus šiuo atveju dar neapibrėžtas, jo apibrėžtis dar slypi ja- 
me pačiame; jis privalo padaryti save tikslu, todėl šitame 
tiksle dar glūdi ypatingybė. Sokrato požiūriu, žmogus irgi 
yra matas, tačiau žmogus kaip mąstymas; šis matas, išreikš- 
tas objektyviu būdu, yra tiesa, gėris. Tačiau mes neturime 
kaltinti sofistų dėl to, kad, gyvendami tokiu laiku, kuris ne- 
turėjo apibrėžtos krypties, jie gėrio nepavertė principų; ir 
Sokratas dar neatrado gėrio, kuris, taip kaip tiesa, teisingu- 
mas, dabar yra visko pagrindas. Gėris yra tam tikra švieti- 
mo pakopa, tačiau tai, kad gėris yra tikslas savaime, yra Sok- 
rato atradimas švietimo, žmogaus sąmonės srityje; anokia 
blogybė, kad jie anksčiau nepadarė kitų atradimų - kiekvie- 
nam atradimui savo laikas. 

2. Tokia, trumpai tariant, yra Sokrato filosofavimo manie- 
ra ir jo filosofija. Gali atrodyti, kad, žiùi :ami tik principo, 
mes dar menkai atskleidėme Sokrato filosofiją; bet svarbiau- 
sias dalykas yra tas, kad pati Sokrato sąmonė priėjo tik prie 
šitos abstrakcijos. Gėris yra visuotinybė, jis atskleidžiamas 
mąstymu ir jau nebėra labai abstraktus, kaip Anaksagoro 
voUc, O yra tokia visuotinybe, kuri pati save apibrėžia pačio- 
je savyje, kuri save realizuoja ir turi būti realizuota, - tai gė- 
ris kaip pasaulio, kaip individo tikslas. Tatai yra tam tikras 
savyje konkretus principas, tačiau jis dar neatskleistas jo 
konkrečia apibrėžtimi; ir ši abstrakti laikysena yra sokratiš- 
kojo principo trūkumas. Teigiamas aspektas lieka neatskleis- 
tas, nes principas nėra toliau plėtojamas. 

a. Pirmoji sokratiškojo principo apibrėžtis yra ta didžioji, 
nors tik formali apibrėžtis, kad sąmonė tiesą pasisemia pati 
iš savęs ir tik iš čia turi ją semti. Tai, kad sąmonė veda į sa- 
ve pačią, yra subjektyviosios laisvės principas. 

Paties Sokrato sąmonėje šitas principas įgijo tokį pobū- 
dj, kad jis mano, jog kiti mokslai žmogui nereikalingi, jis tu- 
rįs rūpintis tik tuo, kas iš esmės yra jo moralinė prigimtis, 
kad darytų tai, kas geriausia, ir žinotų tai, kas tikriausia. Sok- 
ratas moko kiekvieną susirasti šitą visuotinybę, šitą absoliu- 
tumą sąmonėje kaip jos netarpišką esmę. Įstatymą, tiesą, gė- 
rį, kurie anksčiau buvo pateikiami kaip tam tikra būtis, Sok- 
ratas grąžino į sąmonę. Tačiau tai nėra vienas atsitiktinis 
reiškinys, įvykęs šitame individe, Sokrate; ir Sokratą, ir jį 
kaip reiškinį mes privalome suprasti. Mes matome, kad vi- 
suotinėje sąmonėje, tautos, kuriai jis priklausė, dvasioje do- 
rovė virsta morale, o Sokratas stovi šitos permainos prieky- 
je kaip jos sąmonė. Pasaulio dvasia čia pradeda gręžtis at- 
gal, ir vėliau ji tai padarys iki galo. Iš šito aukščiausiojo taško 
reikia vertinti ir Sokratą, ir Atėnų tautą bei Sokratą joje. Čia 
prasideda sąmonės refleksija savyje pačioje, sąmonės savęs 
kaip tokios žinojimas, žinojimas, kad ji yra esmė, kitaip sa- 
kant, prasideda sąmonė, kad Dievas yra dvasia, o išreiškus 
grubesne, labiau jusline forma, prasideda sąmonė, kad Die- 
vas įgyja žmogaus pavidalą. Šita epocha prasideda tada, kai 
atsisakoma esmės kaip tam tikros būties, nors tai būtų, kaip 
ligtol, tik abstrakti, mąstoma būtis. Tačiau dorovinėje tauto- 
je, pasiekusioje aukščiausią klestėjimo tašką, ši epocha pa- 
sirodo kaip grėsminga arba beprasidedanti dar nevaržoma 
tos tautos žūtis. Juk jos, kaip ir apskritai senovės tautų, do- 
rovė reiškėsi kaip dorovinė prigimtis, kaip esama visuotiny- 
bė, ir ji turėjo ne individo įsitikinimo savojoje sąmonėje for- 
ma, o netarpiško absoliutumo forma. Tatai yra esamas, ga- 
liojantis įstatymas, jo nebūtina tikrinti ir bandyti; jis yra tas 
galutinis dalykas, kuriuo dorovinė sąmonė pasitenkina. Tuo 
tarpu moralinė sąmonė klausia: ar tai iš tikrųjų įstatymas sa- 
vaime? Taip, jis yra valstybės įstatymas, jis galioja kaip die- 
vų valia; jis yra bendroji lemtis, jis turi esamybės pavidalą, 
ir visi jį uZ tai pripažįsta. Tačiau sąmonė, kuri iš visko, kas 
turi esamybės formą, sugrįžta į save, - ši sąmonė reikalauja 

žinoti, ar tas įstatymas yra ir tiesa, ji siekia šiame įstatyme 
surasti save kaip sąmonę. Anuo metu Atėnų tautoje prasi- 
dėjo toks grįžimas į save; pradėta abejoti, ar esami įstatymai 
yra esami, susvyravo tai, kas buvo laikoma esama teise - įsi- 
vyravo didžiausia laisvė bet kokios būties ir bet kokio galio- 
jimo atžvilgiu. Šitas grįžimas į save yra brandžiausias grai- 
kų dvasios žiedas, kadangi jis yra nebe esamų papročių bū- 
tis, o gyva jų sąmonė, kuri dar turi tą patį turinį, bet, kaip 
dvasia, jame laisvai juda, ix tai yra tokia kultūros pakopa, į 
kurią spartiečiai nesugebėjo pakilti. Tai, kad papročiai yra 
tarsi tam tikras laisvas tų papročių arba Dievo savigarbos 
jausmas, džiugus gėrėjimasis tais papročiais, - tai yra aukš- 
čiausias dorovės gyvybingumas. Šitas savigarbos jausmas 
netarpiškai yra dvasia; jis yra tokios pat vertės ir rango kaip 
sąmonė ir būtis. Kas yra, tas yra sąmonė, viéna nėra viršiau 
už kita; įstatymų galiojimas sąmonei nėra našta, lygiai kaip 
ir visa realybė jai nėra kliūtis, sąmonė yra tikra pati savimi. 
Tačiau šitas grįžimas dabar yra pasirengimas išsižadėti šio 
turinio ir teigti jį sau kaip šio turinio nebeturinčią abstrak- 
čią sąmonę, supriešintą su juo kaip su būtimi. Iš sąmonės ir 
būties šitokios pusiausvyros kaip savarankiškas dalykas iš- 
kyla sąmonė sau, ir šita skilimo pusė yra savarankiškas su- 
pratimas; sąmonė, remdamasi savimi ir jausdama savo sa- 
varankiškumą, jau netarpiškai nebepripažįsta to, kas nori 
galioti, o reikalauja, kad tokie dalykai jai įrodytų savo teisė- 
tumą, t. y. ji nori pati save suvokti juose. Taigi šitas sąmo- 
nės grįžimas į save yra atskirybės izoliavimasis nuo visuoti- 
nybės; ir tai yra nusikaltimas, tai yra rūpinimasis savimi 
valstybės sąskaita (rūpinimasis tuo, ar aš būsiu amžinai 1š- 
ganytas, ar pasmerktas; filosofinė amžinybė yra dabartiška 
laike: esminis, substancialus žmogus). Valstybė turi savo ga- 
lią, kuri yra visuotinybės tolydumas, - jo nepertraukia atski- 
ri individai, tai viena dvasia, kai atskira sąmonė nežino kito 
turinio ir esmės, tik įstatymą. Dabar valstybė savo galią pra- 
rado. Tukididas sako, kad Peloponeso kare kiekvienas ma- 

nė, kad blogai sekasi ten, kur jo nėra. Papročiai pašlijo, nes 
atsirado viltis, kad pats žmogus sukurs sau savo ypatingas 
maksimas; individas turi rūpintis savimi ir savo dorove - tai 
reiškia, kad jis tampa morališkas. Bendrųjų papročių atme- 
timas ir moralė - šie du dalykai pasirodo kartu. 

Mes matome, kad Sokratas veikia būdamas įsitikinęs, kad 
šiuo laiku kiekvienas pats turi rūpintis savo dorove. Jis rū- 
pinasi savo dorove gilindamasis į save ir samprotaudamas 
apie save, kad savo sąmonėje surastų tą visuotinę dvasią, 
kuri realybėje jau išnyko; jis padeda kitiems rūpintis savo 
dorove, žadindamas juose sąmonę, jog jie savo mintyse tu- 
ri gėrį ir tiesą, t. y. turi veikimo ir žinojimo esamybę savai- 
me ir sau. Dorovė dabar jau nėra duota netarpiškai, taip, 
kaip vanduo žemėje, ja reikia pasirūpinti, - taip, kaip būti- 
na iš anksto pasirūpinti vandeniu, kai laivas plaukia į ten, 
kur vandens nėra. Netarpiškumas nebegalioja, jis turi patei- 
sinti save prieš minties teismą. Šitas bendras gyvenimo kon- 
tekstas padeda suprasti Sokrato ir jo filosofijos savitumą; jis 
paaiškina ir Sokrato likimą. 

Šitas sąmonės grįžimas į save pasirodo - tai labai gerai 
matyti Platono filosofijoje - tokia forma, kad žmogus nieko, 
taip pat ir dorybės, negali išmokti. Tai nereiškia, kad dory- 
bė nepriklauso mokslui, tai reiškia, kad gėris, anot Sokrato, 
neateina iš šalies; gėrio negalima išmokyti, nes jis slypi dva- 
sios prigimtyje. Apskritai žmogus nieko negali gauti kaip to, 
kas duodama iš šalies, įgyti pasyviai, taip kaip vaškas kad 
įgyja tam tikrą formą; viskas glūdi pačioje žmogaus dvasio- 
je, ir tik atrodo, kad jis visko išmoksta. Taip, viskas praside- 
da iš išorės, bet tai tik pradžia; iš tikrųjų tai tik postūmis 
dvasios plėtotei. Viskas, kas žmogui vertinga, kas amžina, 
kas egzistuoja savaime ir sau, - visa tai glūdi pačiame žmo- 
guje ir plėtojasi iš jo paties; išmokti — reiškia įgyti išoriškai 
apibrėžtų dalykų žinojimą. Nors išoriniai dalykai gaunami 
patyrimu, bet jų visuotinybė priklauso mąstymui, tačiau ne 
subjektyviam ir blogam mąstymui, o tikram ir visuotinam. 

Subjektyvumo ir objektyvumo priešingume visuotinumas 
yra tai, kas yra ir subjektyvu, ir objektyvu; subjektyvumas 
yra tik tam tikra ypatingybė, o objektyvumas irgi yra tam 
tikra ypatingybė kaip subjektyvumo priešybė; visuotinybė 
yra jų vienybė. Pagal sokratiškąjį principą žmogui niekas ne- 
galioja, niekas neturi jokios tiesos be dvasios liudijimo. Šiuo- 
se dalykuose žmogus yra laisvas ir yra pats savyje; tai ir yra 
dvasios subjektyvumas. Antai Biblijoje sakoma: „kūnas ma- 
no kūno, kaulas mano kaulo“, taip ir čia tai, kas man priva- 
lo galioti kaip tiesa, kaip teisėtumas, yra dvasia iš mano dva- 
sios. Ir tai, ką dvasia šitaip pasisemia pati iš savęs, kas jai to- 
kiu būdu galioja, turi būti įgyjama iš jos kaip tam tikros 
visuotinybės, iš kaip visuotinybė veiklios dvasios, o ne iš jos 
aistrų, interesų, norų, savivalės, siekių, polinkių ir t. t. Nors 
tokie dalykai irgi priklauso mūsų vidiniam gyvenimui ir yra 
gamtos mums įdiegti, bet jie yra mūsų savastis tik gamtiniu 
būdu, nes priklauso ypatingybės sričiai: tai, kas yra viršum 
jų, yra tikrasis mąstymas, sąvoka, protingumas. Atsitiktinei, 
partikuliariai vidujybei Sokratas priešina visuotinę, tikrąją 
minties vidujybę. Taigi Sokratas žadino savąją sąžinę ne tik 
sakydamas, kad žmogus yra visų daiktų matas, bet ir saky- 
damas, kad žmogus kaip mąstantis yra visų daiktų matas. 
Platonas - pamatysime vėliau - šitą mintį formuluoja taip: 
žmogus tik prisimena tai, ką jis tariasi suvokiąs. 

Čia, žinoma, Sokratui reikia atsakyti į klausimą, kas yra 
geris. Gėrio apibrėžtį jis supranta ne jo įprastu aspektu; gė- 
ris kaip tikslas savaime ir sau yra ir gamtos filosofijos prin- 
cipas. Sokratas gėrį pirmiausia supranta žmonių veiksmų ar- 
ba pasaulio apskritai galutinio tikslo požiūriu. Šitokia gėrio 
apibrėžtis yra žinoma kaip apibrėžtumas ypatingume, kaip 
tai įprasta empiriniuose moksluose. Sokratas niekino visus 
kitus filosofinius mokslus, juos menkino ir dažnai teigė, kad 
tai esančios tuščios žinios, žmogui neturinčios jokios pras- 
més; žmogus turįs pažinti vien tai, kas gera, jis turįs ieškoti 
tik to, kas žmogui naudinga; toks Sokrato vienašališkumas 

visai nuoseklus. Tokia religija jam buvo ne tik esminis daly- 
kas, į kurį turi būti kreipiamos mintys, bet ir išskirtinis da- 
lykas. Toks požiūris nesuteikė apibrėžtumo Sokrato gėriui; 
net ir žmonių veiksmų požiūriu gėris taip ir liko neapibrėž- 
tas, ir galutinis apibrėžtumas (apibrėžiantysis momentas), 
Sokrato požiūriu, yra tai, ką mes galime pavadinti subjek- 
tyvumu apskritai. 

Kai sakome, kad gėris turi būti apibrėžtas, tai pirmiausia 
reiškia, kad, pirma, gėris yra tik visuotinė maksima (dėl ši- 
to paprasto visuotinumo jis sueina į prieštarą su realybės 
būtimi, antraip gėriui trūktų individualumo ir veiklumo); 
antra, gėris nėra inertiškas, nėra tik mintis, o yra realus ir 
apibrėžiantis, taigi jis turi būti veiksmingas; toks jis yra sub- 
jektyvumo, žmogaus veiklos dėka. Gėrio apibrėžtumas reiš- 
kia, kad jis yra realus, t. y. susijęs su subjektyvumu, su in- 
dividais, tai reiškia, kad individai yra geri, kad jie žino, kas 
yra gėris, — ir tokį santykį mes vadiname moralumu. Žmo- 
nės privalo teisingumą žinoti ir sąmoningai jį vykdyti; tatai 
yra moralumas, kuris nuo dorovės skiriasi tuo, kad ši teisin- 
gumą vykdo nesąmoningai. Doras (padorus) žmogus toks 
yra, nesvarstęs, tai jo būdas, jis tvirtai žino, kas yra gera; ta- 
čiau kai tai ateina į sąmonę, tada iškyla reikalas rinktis, ar 
aš noriu gėrio, ar ne. Šita moralumo sąmonė lengvai pasi- 
daro pavojinga, nes ji skatina individo pasipūtimą, kuris ky- 
la iš jo miglotos nuomonės apie save ir kuriuo remiasi jo pa- 
sirinkimo sąmonė: aš esu viešpats, aš renkuosi gėrį, o tokia 
nuostata reiškia: aš žinau, kad esu padorus ir puikus žmo- 
gus. Dėl to, kad aš savo paties valia sprendžiu apie gėrį, aš 
įgyju savo paties puikumo sąmonę; šitas mano pasipūtimas 
glaudžiai susijęs su moralumu. Sokratas dar nepriėjo prie 
šios gėrio ir jį pasirenkančio subjekto priešpriešos, jis tik 
svarsto gėrio apibrėžtį ir jos ryšį su subjektyvumu, kuris, 
kaip individas, sprendžia apie gėrį, t. y. kaip asmuo, kuris 
gali rinktis, save susieja su vidine visuotinybe. Tatai reiškia, 
pirma, gėrio žinojimą, antra, žinojimą, kad subjektas yra ge- 

ras, kad tai yra jo būdas, jo įprotis (habitus); kad subjektas 
yra kaip tik toks, - senovėje tai buvo vadinama dorybe. 

Todėl mums suprantama kritika, kurią Aristotelis*“* išsa- 
kė apie Sokrato dorybių apibrėžtį, tos apibrėžties principą: 
„Sokratas apie dorybę kalbėjo geriau negu Pitagoras, tačiau 
taip pat ne visiškai teisingai, kadangi jis dorybes prilygi- 
no Zinojimui (£xtoctvjuaz). Tačiau tai neįmanoma. Juk bet 
koks žinojimas yra surištas su tam tikru pagrindu (A6yoc), 
bet pagrindas yra tik mąstyme; taigi, pasak Sokrato, visos 
dorybės kyla protingojoje sielos dalyje. Todėl Sokratui at- 
sitinka taip, kad jis nepripažįsta aloginės, jaučiančios*“, sie- 
los dalies, būtent aistros (za904) ir papročių (ž904)“, kurie 
irgi priskiriami dorybei. Pathos čia yra ne aistra, o veikiau 
proto polinkis ir noras. 

Tatai yra gera kritika. Mes matome, kad tai, ko Aristote- 
lis pasigenda Sokrato dorybės apibrėžime, yra subjektyvio- 
ji dorybės pusė, kurią mes šiandien vadiname širdimi. Pa- 
sak Sokrato, gėris yra tik tai, kas įžvelgiama protu, todėl 
pažinimas yra vienintelis dorybės momentas. Dorybė - tai 
apibrėžti save ne pagal partikuliarius, o pagal visuotinius 
tikslus; bet dorybė nėra vien tik ši įžvalga, vien tik ši sa- 
monė. Kad įžvelgtasis gėris ir tiesa būtų dorybė, dar rei- 
kia, kad su jais būtų tapatus ir pats žmogus, jo širdis, sie- 
la, dar reikia to momento, kurį galima pavadinti apskritai 
dorybės būtimi arba realizavimu; ir ši būties pusė yra tai, 
ką Aristotelis vadina alogiškumu. Jei gėris turi šį realumą, 
šį visuotinį realumą, tai tada jis, kaip visuotinė būtis, yra 
paprotys, o jei atskiros sąmonės realumą, tai tada gėris yra 
aistra, nes aistra yra tam tikros pavienės subjektyvios va- 
lios apibrėžtumas. Gėrio įžvalgai šiuo atveju trūksta sub- 
stancialumo arba materijos. Kartu čia iš dorybės apibrėži- 
mo išleidžiama tai, kas, kaip matėme, išnyksta tikrovėje — 
reali tautos dvasia, iš kurios sąmonė sugrįžta į save; taigi 
dorybės apibrėžimas yra tik įžvalgos subjektyvumas, ku- 
riam trūksta papročio realumo, kuris atskiro žmogaus po- 

žiūriu yra aistra. Bendras gėris yra pavienio Žmogaus aist- 
ra, žmogų judinanti visuotinybė. Tačiau kadangi mes esa- 
me įpratę gėrį, dorybę, praktinį protą ir kita dėti vienoje 
pusėje, tai kita pusė, kaip moralumo priešingybė, mums 
yra abstraktus juslumas, polinkis, aistra, taigi blogoji pu- 
sė. Tačiau kad ta visuotinybė taptų realybe, ją kaip atski- 
rybę turi apdoroti sąmonė; ir kaip tik ši atskirybė yra rea- 
lizavimas. Ir jeigu nebijotume būti blogai suprasti, tai ga- 
lėtume sakyti, kad visuotinybė yra atskiro Žmogaus 
interesas. Aistra (meilė, ambicija, garbės troškimas) yra ta 
visuotinybė, kuri esti ne kaip protinga įžvalga, o kaip veik- 
la, taigi aistra yra visuotinybė kaip save realizuojantis da- 
lykas. Tačiau mums nebūtina narplioti savojo išsilavinimo 
klaidingų vaizdinių ir prieštaravimų kamuolio. 

Aristotelis* toliau sako: „Ir Sokratas, ieškodamas dory- 
bės, vienur buvo teisus, o kitur klydo. Sutapatinęs dorybę 
su supratingumu, jis klydo, bet teisingai sakė, kad dorybė 
neįmanoma be supratingumo" - tikslo visuotinybė neatsie- 
jama nuo mąstymo. „Sokratas manė, kad dorybės yra proto 
sprendimai - visos dorybės esančios žinojimas, o mes sako- 
me: dorybės su proto sprendimais sudaro vienybę“. Tatai 
yra labai teisinga apibrėžtis; viena vertus, visuotinybė pra- 
sideda nuo mąstymo; tačiau kad dorybė būtų charakteris, ji 
turi būti visas Žmogus - jo širdis, siela ir t. t. Taigi kai susi- 
duriame su dorybe, mums būtinai turi iškilti šie du aspek- 
tai: visuotinybė ir realizuojantis individualumas, realioji 
dvasia. Pastarojo ypatingą formą matome Sokrato mokyme, 
o pirmąjį dar būtina smulkiau aptarti. 

b. Pačioje visuotinybėje esama pozityvaus ir negatyvaus as- 
pekto. Sokratas suvokė, kad dorovės realumas tautos dva- 
sioje pašlijo. Sokratas todėl ir iškilo taip aukštai, kad įsisą- 
monino kaip tik tai, kas jau buvo, kad išreiškė tai, kas tuo 
metu vyko. Jis šioje sąmonėje pakėlė dorovę iki supratingu- 
mo, proto įžvalgos, bet šis veiksmas kaip tik ir buvo įsisą- 
moninimas, kad papročių, dorovinių įstatymų apibrėžtumas 

ir netarpiškumas pradėjo svyruoti ir kad tai, kas įveikė ne- 
tarpišką jų būtį ir galiojimą, jų būties savaime šventumą, yra 
sąvokos galia. Net jei proto įžvalga pozityviai ir pripažįsta 
kaip įstatymą tai, kas jau galioja kaip įstatymas (pozityvu- 
mas šiuo atveju reiškia laikyti įstatymą savo prieglobsčiu), 
tai tas galiojantis įstatymas vis dėlto jau yra perėjęs per ne- 
gatyvumą ir praradęs absoliučios būties savaime formą (tai 
dar ne Platono respublika). Taigi jei būtent sąvokai paaiškė- 
ja, kad galiojantys įstatymai ta forma, kuria jie galioja įžval- 
gos neturinčiai sąmonei, neturi tiesos, kad jie nėra tie visuo- 
tiniai įstatymai, kokie jie turėtų būti pagal apibrėžtumą (tie- 
sa yra ne šitas gėris ir anas teisingumas, o visuotinybė grynai 
savaime, absoliutusis gėris), tai šitai yra tuščia, neturi realu- 
mo. Kai girdime kalbant apie gėrį savaime, grožį savaime, 
tai, kad veltui nesibastytume, reikalaujame, kad vėl būtų ei- 
nama prie visuotinybės apibrėžties išplėtimo. 

Antra: Sokratui likus prie gėrio neapibrėžtumo, apibrėž- 
tumas įgyja šią konkretesnę reikšmę: jis išreiškia ypatingy- 
bę, taigi apibrėžimas yra susijęs su ypatingu gėriu. Bet ta- 
da išeina, kad visuotinybė yra tik ypatingo gėrio neigimo 
rezultatas; bet šitas ypatingas gėris šiuo atveju yra ypatin- 
gi įstatymai, įstatymai kaip galiojantys įstatymai, dorovin- 
gumas apskritai, tai, kas graikų laikais galiojo kaip papro- 
čiai. Kai dabar mintis, minties refleksija kreipia į visuoti- 
nybę, tai atsitinka taip, kad šiuo būdu atskleidžiamas tų 
ypatingų įstatymų ribotumas ir jie išklibinami. Tatai yra tei- 
singas, bet pavojingas dalykas. Mąstančioji sąmonė, reflek- 
sija kiekvienoje ypatingybėje atskleidžia jos trūkumus, tai- 
gi ji nebelaikoma nepajudinama, jos tvirtumas jau pakirs- 
tas. Savaime yra nenuoseklu ribotus dalykus pripažinti 
absoliučiais, tačiau šitą nenuoseklumą nesąmoningai ištai- 
so dorovinis žmogus; šitas ištaisymas yra subjekto dorovin- 
gumas, sambūvis apskritai. Tiesa, galimi kolizijų kraštuti- 
numai, jie neatneša laimės, bet tai didelė retenybė. Tai, kaip 
mąstymas, kuris visuotinybe laiko tai, kas turi tik visuoti- 

nybės formą, išklibina ypatingybę, konkrečiau paaiškins 
pavyzdys iš Ksenofonto. 

Jeigu aukščiausias dalykas dabar yra sąmoninga visuoti- 
nybė, tiesa ir gėris, tai iš čia plaukia, kad tai, kas yra ne vi- 
suotina, o ypatinga, tokios reikšmės nebeturi. Tai, kad ypa- 
tingybės sritis save atskleidžia kaip nepakankamą, mes jau 
žinome iš dialektikos, kurioje tai, kas ribota, save įveikia; ta- 
čiau galioti nepradeda ir visuotinybė, abstraktusis savaime. 
Abu visuotinybės aspektus, pozityvųjį ir negatyvųjį, randa- 
me pavaizduotus kaip susietus Ksenofonto „Atsiminimuo- 
se“. Šiuo veikalu siekiama pateisinti Sokratą, kurį Ksenofon- 
tas atskleidė tiksliau ir patikimiau negu Platonas. Ketvirto- 
je šio veikalo knygoje Ksenofontas parodo, kaip Sokratas 
patraukia jaunuolius, skatindamas jų žingeidumą ir siekda- 
mas, kad jie įgytų išsilavinimą, ir apie tai mes jau esame kal- 
bėję; tačiau kartu Ksenofontas pasakoja, kaip Sokratas juos 
pats iš tikrųjų mokė ir ko jie išmokdavo bendraudami su 
juo: „jis visiškai liovėsi... pinkliojęs: kuo paprasčiau bei aiš- 
kiau išdėstydavo, ką, jo nuomone, žmogui būtina žinoti ir 
kuo geriausia vadovautis gyvenime"**, Sokratas atskleisda- 
vo jaunuoliams gėrį ir tiesą apibrėžtuose dalykuose, prie ku- 
rių jis apsistodavo, kadangi nenorėjo pasitenkinti vien abst- 
rakcijomis. 

x. Apie tai Ksenofontas pateikia pavyzdį iš Sokrato po- 
kalbio su sofistu Hipiju. Sokratas teigia, „kad žmogus, gy- 
venantis pagal įstatymus, yra teisingas“ ir kad „dievai pa- 
daro įstatymu tai, kas teisinga“. Ksenofontas leidžia Hipijui 
prieštarauti: „Kas gi, Sokratai, gali taip rimtai žiūrėti į įsta- 
tymus ir paklusnumą jiems, jei ir patys jų sudarytojai daž- 
nai atšaukia bei keičia įstatymus“, taigi iš čia išplaukia, kad 
jie nėra absoliutūs. Sokratas į tai atsako: „Bet juk valstybės 
neretai pradeda kara, o paskui vėl sudaro taiką“, - ir tokiu 
būdu nepritaria karui, taigi tai, ko jos norėjo, panaikina, ta- 
ria tai nesant esamybe savaime, ir Sokratas nurodo, „kad 
valstybė, kurios piliečiai labiausiai žiūri įstatymų, taikoje 

klesti, karo metu yra nenugalima"**. Tai vienas aspektas: 
Sokratas nekreipia dėmesio į prieštarą ir pripažįsta įstaty- 
mus, teisiškumą tokiais, kokie jie yra kiekvieno žmogaus 
vaizduotėje. Čia mes matome teigiamąjį turinį. Tačiau jei pa- 
klausime, kas yra šitie įstatymai, tai paaiškės, kad, viena ver- 
tus, tai yra tie įstatymai, kurie galioja valstybėje ir vaizduo- 
tėje, antra vertus, šitie įstatymai patys paneigia savo api- 
brėžtumą ir galioja kaip neabsoliutūs, antai draudimas 
meluoti, apgaudinėti, vogti, plėšti. 

B. Ir ši kita, negatyvioji, dalyko pusė išplaukia iš tų pa- 
čių sąsajų. Sokratas, pasak Ksenofonto, kad Eutidemas su- 
voktų proto įžvalgos svarbą, įtraukia jį į pokalbį, klausda- 
mas, ar jis, siekdamas dorybės, nori „išsiugdyti savybių, bū- 
tinų valstybės veikėjui, ūkvedžiui, valdytojui, trumpai 
tariant, žmogui, siekiančiam duoti naudos ir kitiems, ir pa- 
čiam sau“. Eutidemas paaiškina, kad jis iš tikrųjų to siekia. 
Sokratas toliau klausia, ar galima tokių dalykų pasiekti pa- 
čiam nebūnant teisingam ir ar jis, Eutidemas, jau yra teisin- 
gas ir yra išsiugdęs teisingumo supratimą. Eutidemas tai pa- 
tvirtina: „Aš turiu tvirtą pagrindą tikėtis, kad nepasirodysiu 
esąs mažiau teisingas už jokį kitą žmogų“. Tada Sokratas 
klausia, ar teisuoliai turi kokių nors atskirų uždavinių, kaip, 
sakysim, dailidės, ir ar jie galėtų išpasakoti tuos savo veiks- 
mus, panašiai kaip dailidės gali parodyti savuosius? Pašne- 
kovas sutinka su tuo sakydamas, kad jis lengvai galįs tai pa- 
daryti. Tada Sokratas pasiūlo: „Parašykime štai čia T, o štai 
čia N. Paskui tai, kas mums atrodys esąs teisingas veiksmas, 
rašysime prie T raidės, o kas neteisinga - prie N“. Eutide- 
mas sutinka; Sokratas išdėsto, kad meluoti, apgaudinėti, 
plėšti, vogti, laisvuosius parduoti į nelaisvę priskiriama prie 
neteisingų veiksmų ir rašytina prie N. Tačiau Sokratas klau- 
sia, ar bus teisinga, „jei strategas paims neteisingai pasiel- 
gusių priešų miestą ir parduos jo gyventojus į nelaisvę?“ 
„Arba jei jis kariaudamas griebsis prieš priešus klastos“, 
„plėšdamas bei grobdamas anų gerą“. Eutidemas turi pripa- 

žinti, „kad šitai bus teisinga“. Tada Sokratas daro išvadą, 
„kad visa, ką esame priskyrę prie neteisingų veiksmų, da- 
bar reikia įrašyti ir prie teisingų”. Eutidemas įsiterpia teig- 
damas, kad jis manęs, jog apie tokius veiksmus, kaip mela- 
vimas, apgavystė ir t. t., Sokratas klausinėjo, turėdamas gal- 
voje tik draugus, tad minėtieji poelgiai su draugais yra 
neteisingi. Sokratas sutinka, bet tęsia: „Na, o jeigu koks nors 
strategas, matydamas, kad kariuomenės narsa mąžta, sume- 
luos savo kariams, jog sąjungininkai jau visai čia pat, ir šis 
melas pakels jų dvasią? Prie ko priskirsime tokią apgaulę?“ 
Paaiškėjus, kad Eutidemas priskirtų ją prie teisingų veiks- 
mų, Sokratas tęsia: „Na, o jeigu koks žmogus yra puolęs į 
neviltį, todėl draugas, bijodamas, kad jis nepakeltų prieš sa- 
ve rankos, slapta paims ir išneš kardą ar panašų daiktą? Prie 
ko priskirsime tokį poelgį?“ Eutidemas vėl turi sutikti, kad 
tai nebus neteisinga'*?. Taigi vėl pamatome, kad tos pačios 
apibrėžtys ir draugų atžvilgiu gali būti priskiriamos ir prie 
teisingų, ir prie neteisingų poelgių. 

Cia mes matome negatyvųjį aspektą — Sokratas išklibina 
tai, kas vaizduotei buvo tvirta. Nemeluoti, neapgaudinėti, 
neplėšti — tiesioginei vaizduotei tai yra teisinga, ji tai laiko 
tvirtu dalyku; bet kai šitie tvirti, galiojantys dalykai palygi- 
nami su kitais, kuriuos ji taip pat laiko ir teisingais, ir tvir- 
tais, tai pasirodo, kad jie yra prieštaringi - tada tie tvirti da- 
lykai susvyruoja, jie jau nebelaikomi tvirtais. Pozityvus mo- 
mentas, kurį Sokratas dabar deda vietoj tų tvirtų dalykų, 
kurie griūva, yra iš dalies prieštaringas — vėl paklusimas įsta- 
tymams. Mes turime reikalą su visiškai bendrais, neapibrėž- 
tais dalykais, ir šitas „Žiūrėti įstatymų“ dabar reiškia vykdy- 
ti tai, ką liepia įstatymai, taip kaip juos įsisąmonina papras- 
toji vaizduotė - nemeluoti, neapgaudinėti ir t. t.; bet šitie 
įstatymai kartu yra tokie, kad jiems, apskritai paėmus, me- 
las, apgavystė, plėšimas yra neteisiškumas, o sąvokai tokios 
apibrėžtys yra nepatenkinamos. Antra vertus, tai, kas netar- 
piškai galioja, proto įžvalgoje turi būti ištarpininkauta, nei- 

giama, tai turi būti pateisinta ir, jeigu yra teisinga, tam turi 
būti nubrėžtos ribos, ir tokios apibrėžtys turi būti paremtos 
visumos konstrukcija. Tačiau tokios proto įžvalgos Sokrato fi- 
losofijoje iš dalies nerandame, ir ji savo turiniu lieka neapib- 
rėžta, kaip kad anas apskritai paklusimas įstatymams; iš da- 
lies šiai įžvalgai būdingas tas aspektas, kad ji reiškiasi kaip 
galiojančių įstatymų įveika, ir tada realiai tai yra tam tikras 
atsitiktinumas. Pirma, ne kiekvienas turi šią proto įžvalgą, 
antra, tas, kas ją turi, gali apsiriboti neigimu; ji yra atsitikti- 
numo momentas, kylantis mokantis ir bendraujant iš Sok- 
rato charakterio, nes kaip tik Sokrato charakteris buvo tas 
nepajudinamumas ir kaip tik charakteris sutvirtindavo ben- 
draujantiji substancialiomis žiniomis ir įpročiais, tačiau juk 
buvo ir tokių, kuriems Sokratas „įvarė tikrą neviltį“ ir kurie 
,lenkdavosi jo per varstą'*"?. 

Sokratas paprastai nurodo kokį nors visuotinį priesaką, 
pavyzdžiui, „Nežudyk ; jo visuotinumas susietas su tam tik- 
ru ypatingu turiniu, o šis turinys yra sąlygiškas. Kai įsisą- 
moninamas šis turinio sąlygiškumas, tai tvirtumas, kuris 
plaukia iš šito priesako visuotinumo, pradeda svyruoti. Tai- 
gi įstatymų ar priesakų galiojimas priklauso nuo aplinkybių, 
jie yra toks dalykas, kurį sąlygoja aplinkybės, nuomonės; 
būtent proto įžvalga suranda šias sąlygas ir aplinkybes, taip 
atsiranda išimtys įstatyme, kuris turėtų besąlygiškai galioti. 
Pasisavinti kito nuosavybę yra neteisinga, tai nepajudinamai 
aišku. Tačiau jeigu svarstant prieinama prie nuomonės, kad 
ypatingu atveju tai nėra neteisinga, tai nepajudinamas tvir- 
tumas sunaikinamas; taigi principai išjudinami. Juk princi- 
pams būtina visuotinumo forma, tik taip jie gali būti tvirti. 
Kai visuotinumas apribojamas ypatingais atvejais arba ins- 
tancijomis, tai su visuotinumu išnyksta ir principo tvirtu- 
mas; tas principas pasirodo esąs ypatingas, jis ir galioja, ir 
negalioja. Tatai priklauso nuo aplinkybių, o šios yra atsitik- 
tinės — atsitiktinės objektyviai arba tas atsitiktinumas atsi- 
randa dėl mano interesų. 

y. Taigi šiuo atveju mes matome taip apibrėžtą, realizuo- 
tą visuotinybę: tai bendras įstatymų įvardijimas; bet iš tik- 
rųjų, kadangi esama šių išnykstančių momentų, tatai yra 
neapibrėžta visuotinybė, o jos neapibrėžtumo trūkumas 
dar nėra kompensuotas. Veikiau mes tik matome, kaip 
nyksta esami įstatymai; tiesioginis padarinys, su kuriuo 
mes čia susiduriame, yra tas, kad dėl reflektuojančios są- 
monės formavimosi visa, kas galioja sąmonėje, - papročiai, 
įstatymai - tampa abejotina. Būtina pabrėžti, kad Aristofa- 
nas buvo vienas iš tų, kurie Sokrato filosofiją suvokė šiuo 
negatyviu aspektu. Šita Aristofanui būdinga vienašališka 
Sokrato samprata gali būti traktuojama kaip prologas dra- 
mos, kurioje ir Atėnų tauta pastebėjo Sokrato filosofavimo 
negatyvumą ir nuteisė jį mirti. Kaip Žinia, Aristofanas Sok- 
ratą padarė teatro personažu, lygiai taip jis tokiais perso- 
nažais padarė ne tik, pavyzdžiui, Aischilą, ypač Euripidą, 
bet ir atėniečius apskritai, jų karo vadus, personifikuotą 
Atėnų tautą, net pačius dievus, taigi leido sau tokią laisvę, 
kuria negalėtume patikėti, jei ji nebūtų istoriškai paliudy- 
ta. Dabar ne metas nagrinėti tikrąjį Aristofano komedijų 
pobūdį, juoba pašaipą, kurią jis nukreipė į Sokratą. Pirma- 
sis dalykas mums apskritai neturėtų kristi į akis, o dėl Aris- 
tofano - mums nebūtina nei jį teisinti, nei ieškoti švelni- 
nančių aplinkybių. Pakaks, jei pasakysime, kad tatai prieš- 
tarauja mūsų vokiškajam rimtumui, kai matome, kaip 
Aristofanas išveda į sceną gyvus žmones, vadina juos jų 
pačių vardais, kad iš jų pasijuoktų, ypač jei taip elgiamasi 
su tokiu moraliu ir garbingu žmogumi kaip Sokratas. 

Chronologiniais argumentais mėginta pagrįsti, kad Aris- 
tofano kūrinys niekaip neprisidėjo prie Sokrato nuteisimo. 
Akivaizdu, kad su Sokratu buvo pasielgta visiškai neteisin- 
gai; bet taip pat reikia pripažinti, kad Aristofanas savo „De- 
besyse“ buvo visiškai teisus. Šitas poetas — jis Sokratą pa- 
vaizdavo juokingą ir jį kandžiai pašiepė, - nebuvo papras- 
tas juokdarys, linksmintojas ar lėkštas pokštininkas, kuris 

šaiposi iš švenčiausių ir gražiausių dalykų, visko išsižada 
ir viską aukoja savo šmaikščiam sąmojui, kad tik palinks- 
mintų atėniečius. Iš tikrųjų čia viskas turi daug gilesnį pa- 
grindą, ir Aristofano juokuose slypi gilus rimtumas. Jis ne- 
norėjo tik pokštauti; juoktis iš to, kas verta pagarbos, yra 
banalu ir lėkšta. Varganas sąmojis yra tas, kuris nėra sub- 
stancialus, kuris nesiremia prieštaromis, esančiomis pačia- 
me dalyke; Aristofanas toli gražu nebuvo prastas pokšti- 
ninkas. Ir apskritai neįmanoma prilipdyti iš išorės pajuo- 
ką prie tokio dalyko, kuris nesišaipo pats iš savęs, pats 
savyje neturi pašaipos, ironijos savo atžvilgiu. Komiškumas 
yra parodyti žmones ar dalykus, kaip jie patys ardo save 
savo pasipūtimu. Ir jeigu dalykas savyje nėra savo paties 
prieštara, tai jo komiškumas yra paviršutiniškas ir nepa- 
grįstas. Aristofanas ne tik šaiposi iš Šžuoc ar iš Euripido, - 
jo ėžuos pajuokoje slypi gilus politinis rimtumas. Iš visų 
jo veikalų matyti, koks gilus patriotas jis buvo, koks kilnus, 
puikus ir tikras Atėnų pilietis. 

Kalbant apie Aristofaną, būtina atkreipti dėmesį į tai, kad 
jo komedijos yra esminė Atėnų tautos gyvenimo dalis, ir 
Aristofanas yra tokia pat būtina figūra kaip ir iškilusis Peri- 
klis, lengvabūdiškasis Alkibiadas, dieviškasis Sofoklis ir mo- 
rališkasis Sokratas; taigi Aristofanas irgi priklauso šitam 
žvaigždynui. Mes matome giliausio rimtumo patriotą, kuris 
nepabijojo vienoje savo pjesėje patarti taiką, nors už tai bu- 
vo numatyta mirties bausmė. Šitoje pjesėje, persunktoje gi- 
liausio ir blaiviausio patriotizmo, vaizduojamas palaimingas, 
patenkintas tautos gėrėjimasis savimi ir savęs gyrimas. Ko- 
miškas yra šitas įsitikinimas savo paties teisumu, kai, pasi- 
kliaujant tam tikrais dalykais ir jais vadovaujantis, labai rim- 
tai kažkas daroma ir kai visuomet išeina priešingai negu bu- 
vo sumanyta, ir vis dėlto nekyla nė mažiausios abejonės ir 
visai nesusimąstoma dėl savo veiksmų: tauta lieka įsitikinusi 
ir savo pačios, ir savo reikalo teisumu. Šituo laisvosios Atė- 
nų dvasios aspektu, šituo puikybės pilnu mėgavimusi savi- 

mi nepaisant visų praradimų, šituo nesudrumsčiamu tikėji- 
mu savimi, kad ir kokie pragaištingi būtų realūs to įsitikini- 
mo padariniai, - šituo aukščiausio komiškumo reginiu gali- 
me gėrėtis Aristofano pjesėje. 

„Debesyse“ susiduriame ne su tokiu tiesioginiu komišku- 
mu, - pjesėje išreiškiamas protestas yra tyčinis. Aristofanas 
vaizduoja Sokratą kaip komišką figūrą, nes jis savo morali- 
nėmis pastangomis prieina prie priešingų negu siekta pada- 
riniu, o jo mokiniai džiaugiasi su jo pagalba padarę protin- 
gų ir įžvalgių atradimų, kuriuos jie laiko savo laime, bet šie 
išvirsta į bjaurastį ir tampa priešingybe to, ko jie tikėjosi. 
Puiki įžvalga, prie kurios, kaip vaizduojama pjesėje, priėjo 
Sokrato mokiniai, yra įžvalga niekumo apibrėžto gėrio įsta- 
tymų, kurie naiviai sąmonei galiojo kaip tiesa. 

Aristofanas pašiepia Sokratą ir pavaizduoja jį nuodugniai 
tiriant, kiek nušoka blusos, dėl to jis prie jų kojų lipina vaš- 
ką. Istoriškai tai nepagrįsta, tačiau tikra tai, kad Sokrato fi- 
losofijai būdingas aspektas, kurį Aristofanas su kartėliu iš- 
kėlė. Tai įrodymas, kad Aristofanas Sokrato filosofiją suvo- 
kė gana tiksliai. 

Taigi trumpas „Debesų“ siužetas yra toks. Strepsiadas, 
garbingas, senamadis Atėnų pilietis, turi daug vargo su sa- 
vo naujamadžiu sūnumi išlaidūnu, kurį išlepino motina ir 
dėdė. Sūnelis laiko arklius ir apskritai gyvena išlaidauda- 
mas ne pagal savo galimybes. Todėl tėvas vargsta su kre- 
ditoriais ir, bėdos prislėgtas, eina mokytis pas Sokratą. Čia 
senis išmoksta, kad ne tai ar anai, o šitai yra teisinga, susi- 
pažįsta su stipriais ir silpnais argumentais (įttwov Aóyos), 
jis perpranta įstatymų dialektiką ir išmoksta, kaip įrody- 
mais paneigti tam tikrą apibrėžtą įstatymo nuostatą, pavyz- 
džiui, nuostatą, kad reikia apmokėti skolas. Po to jis ir sū- 
nų priverčia eiti mokytis pas Sokratą; ir sūnus pasisemia 
deramos išminties. Apsiginklavęs šita nauja argumentų ir 
argumentų ieškojimo išmintimi, Strepsiadas gali stoti prieš 
didžiausią jį slegiantį blogį, prieš ramybės neduodančius 

kreditorius. Šie iš tikrųjų vienas po kito skubinasi pas jį at- 
siimti savo pinigų. Tačiau Strepsiadas dabar jau moka juos 
vaišinti gerais argumentais, jis išaiškina, kad neprivalo 
jiems nieko mokėti, ir nuramina juos visokiais užrašais; jis 
net tyčiojasi iš jų (juos nutildo savo argumentais) ir yra la- 
bai patenkintas, kad tokių dalykų išmoko iš Sokrato. Tačiau 
greitai scena keičiasi ir dalykai pasisuka kitaip. Sugrįžta sū- 
nus, jis labai įžūlus su savo tėvu, galiausiai jis tėvą net pri- 
lupa. Tėvas baisiausiai pasipiktina tuo kaip pačia didžiau- 
sia niekšybe, bet sūnus jam įrodo, kad jis turi visišką teisę 
tėvą musti, — įrodo tais protingais argumentais ir pagal tą 
metodą, kurių jis išmoko pas Sokratą. Komedija baigiasi 
tuo, kad Strepsiadas prakeikia Sokrato dialektiką, sugrįžta 
prie savo senų papročių ir padega Sokrato namą. 
Utriravimas, kuriuo šiuo atveju būtų galima apkaltinti 
Aristofaną, yra tas, kad jis šitą dialektiką išplėtojo iki pačių 
karčiausių jos padarinių; tačiau nepasakytume, kad šia pje- 
se jis buvo neteisingas Sokrato atžvilgiu. Aristofanas toli gra- 
Zu nėra neteisus, negana to, esame priversti Zavétis jo po- 
žiūrio gilumu; jis atskleidė (žinoma, savitai) negatyviaja 
Sokrato dialektikos pusę ir tvirta ranka ją pavaizdavo. Juk, 
pasak Sokrato metodo, sprendimas visuomet perkeliamas į 
subjektą, į sąžinę, ir jei šie yra blogi, turi pasikartoti Strep- 
siado istorija. Sokrato visuotinumas turi negatyvųjį aspek- 
tą; tatai yra įveika tiesos (įstatymų), kokia ši įveika yra ne- 
tarpiškoje sąmonėje (tuo įsitikinome iš vieno jo pokalbio); 
atsisakiusi šios tiesos, sąmonė įgyja visišką laisvę nuo api- 
brėžto turinio, kuris jai galioja kaip turinys savaime. Šita 
laisvė be turinio, realybė kaip dvasia, yra indiferentiška tu- 
riniui; realizuota laisvė nėra tvirtas jos turinys, bet laisvės 
ir visuotinybės savitarpio persismelkimas yra dvasia. Dva- 
sia, kaip turinio ir laisvės vienybė, kaip tik ir yra tiesa; tas 
laisvės turinys, kuris yra neišlavintai sąmonei, yra iškrikęs, 
ir jeigu toks turinys jo apibrėžtume laikomas absoliučiu, tai 
jis nesireiškia tai sąmonei kaip dvasinis turinys. Sokrato dia- 

lektika nukreipta prieš tokį neišlavintos dvasios žinojimą 
apie savo turinį; dialektika jį išklibina ir parodo, kad šis tu- 
rinys, toks, koks jis pasirodo dvasiai, neturi tiesos. Sąmonė 
praranda šį vaizdinį apie savo tiesą kaip šį iškrikusiu tapusį 
turinį ir tampa laisva. 

c. Jeigu toliau nagrinėsime, kas šitoje sąmonėje yra tiesa, 
tai turėsime prieiti prie klausimo, kaip pats Sokratas supra- 
to visuotinybės realizavimą. 

Būtina pastebėti, kad neišlavinta dvasia ne taip seka pas- 
kui savo sąmonės turinį, kaip jis dvasiai pasirodo jos sąmo- 
nėje; ši dvasia tą turinį kartu įveikia, kitaip sakant, ji kaip 
dvasia pati koreguoja tai, kas jos sąmonėje yra neteisinga, 
taigi ji yra laisva kaip sąmonė savaime, bet ne kaip sąmonė 
sau. Pavyzdžiui, sąmonėje galioja priesakas „Nežudyk“, iš- 
reiškiantis pareigą, ir tai yra visuotinis įstatymas; taigi, jei 
sąmonė apie tai klausiama, ji tai išsako kaip priesaką. Tačiau 
ta pati sąmonė, jei tik, žinoma, į ją nėra įsimetusi bailumo 
dvasia, - ta pati sąmonė kare drąsiai muš priešus ir juos Žu- 
dys; ir šiuo atveju, jeigu sąmonės klausiama, ar tai yra prie- 
sakas žudyti savo priešus, ji atsako teigiamai. (Budelis irgi 
žudo.) Tačiau jeigu su priešininku ir priešiškumu sąmonė su- 
siduria privačiame vaide, tai ji nesivadovauja priesaku Zu- 
dyti savo priešus. Taigi dvasia galima pavadinti tai, kas sa- 
monei kai kada įperša vieną dalyką, o kai kada - priešingą 
dalyką; tatai yra dvasia, tačiau kartu ir tam tikra bedvasė sa- 
monė. Pirmasis žingsnis, kurį būtina žengti, kad sąmonė pa- 
sidarytu dvasiška, yra negatyvusis aspektas — savo sąmonės 
laisvės įgijimas; ši laisvė yra tuščia (toks yra sokratiškosios 
dialektikos rezultatas), tačiau tai, kas ateina į sąmonę, būdą, 
kuriuo ta laisvé mąstoma kaip visuotinė, jos realizaciją ma- 
tome Aristofano komedijoje kaip privatų interesą, - arba toje 
laisvėje, kaip dvasioje, kuri savo formą pirmiausia suvokia 
kaip visuotinę, matome blogą dvasią, Strepsiado ir jo sūnaus 
dvasią, kuri yra tik negatyvi įstatymų turinio sąmonė. Nuo- 
seklia tapusi sąmonė įveikia šitą atskiro atvejo įstatymą, ji 

sugretina jį su jo priešybe ir tada jai nelieka tiesos savaime; 
sąmonė įveikia tą turinį, kuris jai pasirodo šiuo atskiru at- 
veju, bet ji dar neturi pozityvios tiesos, kurią būtų galima 
pažinti jos apibrėžtume. 

Šitas trūkumas gali būti suvoktas dvejopai. Pirma, šita 
laisvė kaip tam tikra būtis yra visuotinė esamybė savaime; 
tai realizuojanti, apibrėžianti laisvė, veiklumas, kurio pasi- 
gedo Aristotelis. Antra, laisvė, kadangi pirmuoju atveju ji 
yra tik grynas judėjimas, - tai jos turinys. «. Jeigu kalbėsi- 
me apie pozityvumą, apie turinio įgyvendinimą, tai Sokra- 
to filosofijoje turinio vietą vėl užima ankstesnis reikalavimas 
laikytis įstatymų, taigi mes matome kaip tik nenuoseklų 
mąstymą ir įsivaizdavimą, taip pat proto įžvalgą į atskirų 
įstatymų tiesą, tačiau tokią įžvalgą, kuri yra tokio pobūdžio 
kaip mūsų moralės įrodymai. Jų pradžios taškas yra tam tik- 
ra apibrėžtis, kuria kaip pagrindu arba visuotinybe remiasi 
tam tikras įstatymas ar pareiga; tačiau šitas pagrindas pats 
nėra absoliutus ir paklūsta tai pačiai dialektikai. Antai sai- 
kingumas prisakomas kaip pareiga remiantis tuo, kad nesai- 
kingumas pakerta sveikatą, šiuo atveju sveikata yra tas ga- 
lutinis dalykas, kuris galioja kaip absoliutus; tačiau jis yra 
kaip tik neabsoliutus, nes esama kitų pareigų, kurios prisa- 
ko ne tik sveikatą, bet ir pačią gyvybę statyti pavojun ir net 
aukoti. Vadinamosios kolizijos ir yra tai, kad pareiga, kuri 
skelbiama absoliučia, pasirodo esanti neabsoliuti; šitoje nuo- 
latinėje prieštaroje ir sukasi moralė. Kaip tik šita prieštara 
Sokrato sąvokose parodo grynąją visuotinybę kaip esmę, ku- 
rioje ištirpsta visos apibrėžtys, kurios šiaip sąmonei galioja 
kaip esančios savaime, antra vertus, kadangi šita visuotiny- 
bė turi įgyti tam tikrą turinį, tai į tą vietą ateina vėl tas pats 
turinys. Tiesa čia yra grynoji proto įžvalga, t. y. šitas sąmo- 
nės judėjimas, ir visuotinybė. B. Šita turinio, įgyvendinimo 
stoka yra tam tikro turinio, bet ne savivalės, atkūrimas, - tai 
sąmonės peržiūrėti ir jai save patvirtinę įstatymai. Sokrato 
filosofijoje kaip tik ir pasirodo šitas turinio sudvasinimas — 

tai turinio žinojimas, pažinimas, jo pagrindo, kuris yra vi- 
suotinybė, atskleidimas; bet ši visuotinybė tik formaliai yra 
pagrindas, nes tai nėra absoliučiai reali visuotinybė, kurioje 
būtų priešybės; tai tik formali proto įžvalga, o ne esmė. Dar 
esama daug savarankiškų pagrindų, kaip kad pirmiau bu- 
vo daugybė įstatymų, ir proto įžvalga dar neišsakoma kaip 
realus, besąlygiškas momentas, kuris pajungia sau anuos pa- 
grindus, yra jų esmė; ši įžvalga mums atrodo kaip daugybė 
pagrindų, o ne jų vienybė, arba mes galime tuos pagrindus 
traktuoti kaip daugybę įstatymų, pareigų, kurie sąmonei yra 
esami įstatymai. Tikrasis pagrindas yra dvasia, būtent tau- 
tos dvasia — tam tikros tautos santvarkos įžvalga ir individo 
ryšio su šita realia visuotine dvasia įžvalga. 

Įžvelgti taip prasidedantį visuotinybės apribojimą, Zino- 
ti, kad jis yra ne atsitiktinis, o tvarus, tai yra pažinti visuoti- 
nybę jos apibrėžtume, įmanoma tik visame tikrovės tam tik- 
ros sistemos sąryšyje. Kasdieniame gyvenime šitas apribo- 
jimas vyksta nesąmoningai (atėniečių gyvenime tai iš dalies 
atlikdavo papročiai), nepaliesdamas paties principo, paties 
pagrindinio teiginio, kuris išlieka tvirtas; susidūrę su išim- 
timi, mes sakome: šita visuotinybė nereiškia, kad negali bū- 
ti apribojimo. Mes užmirštame tą principo apribojimą, ku- 
ris plaukia iš įstatymo mumyse, valstybės įstatymų, gyveni- 
mo būklės apskritai; tai, kas tvirta, mūsų akyse kaipmat 
įgyja visuotinybės pavidalą. Kitas dalykas, kad šitas apribo- 
jimas pasirodo sąmonei; jei sakoma, kad principas nėra toks 
visuotinis, kad nebūtų galima įžvelgti apribojimo jo apibrėž- 
tume, tai principas tik apskritai išklibinamas. Įstatymuose, 
papročiuose, vyriausybėje, valdžioje, tikrajame valstybės gy- 
venime glūdi tie patikslinimai, kurie atsveria nenuoseklumą, 
kai apibrėžtas turinys išsakomas kaip absoliučiai galiojantis. 

Taigi viena priešais kitą stovi dvi pusės: viena - tai vi- 
suotinybė kaip tokia, įstatymai, pareigos apskritai; kita - tai 
dvasia apskritai, kuri savo abstraktume yra veikiantis in- 
dividas, tai, kas sprendžia, subjektyvu. Abi šios pusės ne- 

išvengiamai yra ir Sokrato sąmonėje: turinys ir valdžia 
šiam turiniui. Visuotina čia yra negatyvumo kaip vystymo- 
si stoka pačioje šitoje visuotinybėje. Tas negatyvumas, ku- 
ris čia yra realus veiksnys visuotinybės atžvilgiu, yra indi- 
vidualybės kaip tokios momentas, veiklumas, kuris suku- 
ria apibrėžtį, kuris apsisprendžia. Jei mums visiškai aišku, 
kad realūs veiksmai - tai ne tik apibrėžtos pareigos ir jas 
atitinkantis elgesys, o kad kiekvienas konkretus atvejis iš 
tikrųjų yra tam tikra pareigų kolizija, tam tikras konkretu- 
mas įvairiopų apibrėžčių, kurios mūsų moraliniame sam- 
protyje skiriasi, bet dvasia jas traktuoja ne kaip absoliučias 
ir jas sujungia savo sprendimo vienybėje, tai šitą grynąją 
sprendžiančiąją individualybę, šitą žinojimą, - kas yra tei- 
singa, mes vadiname sąžine, kaip kad sąmonės grynąją vi- 
suotinybę (ne ypatingą, o kiekvieno Žmogaus) vadiname 
pareiga. Viršuje yra tai, kas vadinama tautos dvasia, papro- 
čiais. Šitos vieningos bendros dvasios vietą dabar užima at- 
skiroji dvasia, save apsprendžianti individualybė. Kadan- 
gi dėl to ypatingybė, teisėtumas sąmonei pasidaro netvir- 
ta ir nepatikima, tai subjektas tampa apibrėžiančiu ir 
sprendžiančiu. Ar sprendžia gera, ar bloga dvasia, - tai da- 
bar priklauso nuo subjekto. Perėjimas prie sprendimo re- 
miantis pačiu savimi prasideda nuo Sokrato; ligtol šis 
sprendimas graikams buvo toks, kuriame nedalyvavo sa- 
monė. Sokratas šitą sprendžiančiąją dvasią perkėlė į sub- 
jektyvią Žmogaus sąmonę, todėl pirmučiausia kyla klausi- 
mas, kaip šitas subjektyvumas reiškėsi pačiame Sokrate. 
Kadangi asmuo, individas dabar tampa tuo, kas sprendžia, 
tai mes šitaip vėl sugrįžtame prie Sokrato kaip asmens, 
kaip subjekto, ir tai, apie ką bus kalbama toliau, yra jo as- 
mens atskleidimas. 

Jeigu kalbėsime apskritai apie Sokrato asmenybę, tai apie 
ją kai kas jau buvo pasakyta; jis pats buvo didžiai taurus, la- 
bai išsilavinęs ir kilniai mąstantis žmogus - daugiau nebėra 
ką bepridurti. Dar galima pastebėti, „kad nebuvo nieko nau- 

dingesnio, kaip bendrauti su juo, būti greta visur bei viso- 
kiomis aplinkybémis"*"; tačiau kai dorovė atremta į subjek- 
tyvumą, iškyla charakterio atsitiktinumo svarba. Valstybės 
piliečių ugdymas, pats gyvenimas tautoje yra visiškai kito- 
kia jėga, formuojanti individą, palyginti su tuo, kai indivi- 
das ugdomas įrodinėjimu ir argumentais. Kad ir koks svar- 
bus ugdymo požiūriu būtų bendravimas su Sokratu, tačiau 
šitas atsitiktinumas čia negalėjo nepasirodyti. Matome, kad 
vėliau toks likimas ištiko ir pačius genialiausius Žmones, pa- 
vyzdžiui, Alkibiada, Kritija, - jie savo tėvynėje buvo pa- 
smerkti kaip priešai, kaip išdavikai, kaip griovėjai, net kaip 
valstybės prispaudėjai ir tiranai, — ir tatai buvo nelemti su- 
maišties ženklai. 

Dar būtina nurodyti tą savitą formą, kuria Sokrato asme- 
nyje reiškėsi šitas subjektyvumas, kuris yra sprendimus pri- 
imantis vidinis tikrumas. Kadangi čia kiekvienas turi tokią 
savo dvasią, tai ji jau reiškėsi kaip jo dvasia. Iš čia plaukia 
tas dalykas, kuris vadinamas Sokrato genijumi (Šaipoviov); jis 
reiškia tai, kad dabar žmogus sprendžia pagal savo įžvalgą, 
kylančią iš jo paties. Tačiau kalbant apie šitą keistąjį, tiek 
daug plepalų sukėlusį Sokrato vaizdinį - apie garsųjį jo ge- 
nijų, nereikia įsivaizduoti globojančios dvasios, angelo ar 
panašaus vaizdinio, lygiai kaip genijumi neturi būti laiko- 
ma ir sąžinė. Juk sąžinė yra visuotinės individualybės vaiz- 
dinys, pačia savimi tikros dvasios, kuri kartu yra visuotinė 
tiesa, vaizdinys. Sokrato daimonas yra visiškai būtina kita 
jo visuotinumo pusė - jis įsisąmonino tiek dvasios visuoti- 
nybę, tiek kitą dvasios pusę - atskirybę. Grynoji Sokrato są- 
monė iškilo virš abiejų pusių. Mes galime nurodyti šiai pu- 
sei būdingą trūkumą - visuotinybės stoka kompensuojama 
nepakankamai, tik pavieniu būdu, taigi neatstatoma tai, ką 
sugriovė negatyvumas. Objektas Sokratui buvo jo sprendi- 
mai atskiruose veiksmuose ir poelgiuose; Sokratas turėjo šių 
individualių veiksmų sąmonę. Tai ne fantazavimas, prieta- 
rai ar dar kas nors, - tai yra tam tikras būtinas traktavimo 

būdas, tik Sokratas šito būtinumo neįžvelgė, šitas momen- 
tas jo vaizduotei iškilo tik apskritai. Todėl jis pasirodo kaip 
toks savitumas, kuris būdingas tik atskiram žmogui; dėl to 
šitas momentas atrodo įsivaizduotas, nepasirodo toks, koks 
yra iš tikrųjų. 

Subjekto vidus žino ir sprendžia remdamasis savimi; ši- 
tas vidus Sokrato asmenyje dar turi savitą formą. Genijus 
dar yra tai, kas nesąmoninga, išoriška, kas sprendžia; vis 
dėlto tai yra tam tikras subjektyvumas. Genijus yra ne pats 
Sokratas, ne jo nuomonė, įsitikinimas, o nesąmoninga galia; 
Sokratas yra verčiamas. Kartu orakulas nėra išorinis dalykas, 
tai jo orakulas. Jis turi formą tokio žinojimo, kuris yra su- 
sietas su tam tikru nesamoningumu, taigi tokio žinojimo, 
kuris, esant kitoms aplinkybėms, gali pasireikšti ir kaip mag- 
netizmo būsena. Mirties patale, sergant, katalepsijos būse- 
noje gali atsitikti, kad žmogus sužino dalykų sąryšius, ateitį 
arba dabartį, kurie, vertinant protu paaiškinamų sąsajų po- 
žiūriu, jam yra visiškai nepasiekiami. Tai yra tokie faktai, ku- 
rie dažnai visiškai nepagrįstai besąlygiškai neigiami. Šis bū- 
das yra tas pat, kas žinojimas, sprendimas, apibrėžimas yra 
savyje, ir jie kyla iš sąmonės supratingumo; su tokiais daly- 
kais susiduriame kalbėdami apie Sokratą, bet jie nėra įsisą- 
moninti. 

Toks yra Sokrato genijus; ir šitas genijus būtinai turėjo 
pasirodyti kaip tik Sokrate. Būdinga, kad jame šito vidinio 
žinojimo forma įgijo tam tikrą daimono pavidalą: smulkiau 
panagrinėti šį santykį mes turime dar ir kitų momentų at- 
žvilgiu. Kurlink šis genijus nukreipė Sokratą ir kokia anks- 
čiau buvo sprendimo forma - tai istoriškai patikimai ir api- 
brėžtai liudija Ksenofontas. 

Kadangi gėris yra mąstomas tikslas, randasi pareigų ko- 
lizija; ją taip pat nulemia valstybės įstatymai, papročiai, gy- 
venimo tikrovė. Esant žinojimo laisvei, - ją pamatome Sok- 
rato asmenyje, - kai reikia sau apibrėžti, kas yra teisinga, kas 
yra gera, kai, be šitos visuotinybės, žmogus ir savo dalinių 

reikalų požiūriu turi spręsti, ką jis privalo daryti, - esant to- 
kiai žinojimo laisvei, subjektas save padaro sprendžiančiuo- 
ju. Kalbėdami apie tai, mes turime suprasti, kas yra esmin- 
ga graikiškosios laisvės pozicijai. 

Moraliniu aspektu graikų dvasios poziciją galima api- 
brėžti kaip naivią, netarpišką dorovę. Žmogus dar nebuvo 
toks, kad pats savyje reflektuotų, apibrėžtų save remdama- 
sis savimi; juoba neegzistavo tai, ką mes vadiname sąžine. 
Tokios dorovės, įstatymų, papročių ir t. t. ne tik būta - jie 
buvo tvirtai nustatyti ir veikė; viena vertus, savo pagrin- 
do požiūriu jie buvo vertinami kaip tradicija, kuri sau plė- 
toja save be apibrėžtos sąmonės. Šitie įstatymai turėjo to- 
kią formą, kad jie yra dieviški, pačių dievų sankcionuoti 
įstatymai. Mes žinome, kad graikai savo sprendimams tu- 
rėjo įstatymus; bet, antra vertus, jie taip pat turėdavo pri- 
imti sprendimus netarpiškais atvejais — ir privačiuose, ir 
valstybės reikaluose. Tačiau graikai dar nesprendė remda- 
miesi subjektyvia valia. Karo vadas ar tauta dar savo valia 
nespręsdavo, kas būtų geriausia valstybei; nedarė to ir in- 
dividas savo šeimos reikaluose. Kai reikėdavo priimti to- 
kius sprendimus, graikai kreipdavosi į orakulus, atsiklaus- 
davo jų, ir toks subjektyvus momentas būdavo lemiamas; 
romėnai spręsdavo iš paukščių skrydžio; dėl to paties bū- 
davo apžiūrimi ir aukojamųjų gyvulių vidaus organai, taip 
pat būdavo klausiama pranašų (uxvttz) patarimų. Karo va- 
dui, kuris turėjo vesti į mūšį, savo sprendimą reikėjo gauti 
iš aukojamųjų gyvulių vidurių, apie tai dažnai pasakojama 
Ksenofonto veikale „Anabasis“; Pausanijas kankinosi visą 
dieną, kol pagaliau įsakė pradėti mūšį*"“. Tai, kad tauta ne- 
siima spręsti, neprisiima subjekto vaidmens, o sprendimą 
palieka kitiems, išoriniams veiksniams, - yra esminis grai- 
kų dvasios momentas; apskritai orakulai būtini visur, kur 
žmogaus vidus dar nėra toks nepriklausomas ir laisvas, 
kad žmogus sprendimus semtų tik pats iš savęs; tai reiš- 
kia, kad subjektyviosios laisvės dar nėra. Šitoji laisvė yra 

tai, ką mes dabar suprantame sakydami laisvė; tokios lais- 
vės graikuose dar nebuvo, ir tuo mes dar labiau įsitikinsi- 
me, kai kalbėsime apie Platono valstybę. Tai moderniųjų 
laikų požymis - asmuo sąmoningai laikosi to, ką jis daro; 
mes norime apsispręsti vadovaudamiesi protingumo pa- 
grindais, juos laikome galutiniu dalyku. Graikai dar netu- 
rėjo šitokio beribiškumo sąmonės. 

Pirmoje Ksenofonto „Atsiminimų“ knygoje, kur Sokra- 
tas ginamas nuo jam metamų kaltinimų daimoniškumu, 
apie Sokratą iš pat pradžių sakoma: „Kai nori tinkamai 
tvarkyti ūkį ar imtis valstybinių pareigų, sakydavo Sokra- 
tas, dar reikia ir orakulo patarimo. Mat jis manė, kad gali- 
ma išmokti dailidės, kalvio amato, žemdirbystės, vadovauti 
žmonėms, prižiūrėti darbus, vesti apskaitą, tvarkyti ūkį, ri- 
kiuoti armijos dalinius, - šiaip tam visai užtenka Žmogaus 
proto; tačiau spręsti svarbiausius dalykus (td uėyvoTa) čia 
dievai pasilieką sau, žmonėms neatskleisdami nieko“. To- 
kius dalykus, kaip antai kas yra teisingumas ir neteisingu- 
mas, kas yra drąsa ar bailumas, žino patys Žmonės, bet yra 
dalykų, kurių jie nežino. „Štai ūkininkas, pasisodinęs gra- 
žų sodą, nežino, kas skins vaisius; pasistatęs puikų namą 
nežino, kas jame gyvens; karvedys nėra tikras, kad pasieks 
pergalę, valstybės veikėjas nežino, ar jo politika bus sėk- 
minga; vyras, besidžiaugiantis, kad veda gražuolę, nežino, 
ar neteks per ją sielvartauti; susigiminiavęs su įtakingais 
valstybės žmonėmis nežino, ar kaip tik per juos neteks pra- 
rasti piliečio teisių. Sokratas sakydavo, kad Žmonės, įsiti- 
kinę, jog čia dievybė neturinti galios ir viskas priklausą tik- 
tai nuo žmogaus proto, - pamišėliai. ... Kai tenka veikti, kur 
nėra aišku, per orakulą reikia atsiklausti dievų *?. Prana- 
šavimų esama visokių: „Dauguma žmonių visai nesusimąs- 
tydami sako, kad juos perspėją ir paskatiną paukščiai bei 
atsitiktiniai praeiviai; tuo tarpu Sokratas kalbėjo taip, kaip 
manė - nurodymus jam duodanti dievybé"*^, jo daimonas. 
Taip kalba Ksenofontas. Orakulas buvo esminė graikų sa- 

monės sąlyga; būdami laisvi, graikai sprendimo ieškodavo 
išoriniuose dalykuose. Apie tai, kas yra svarbiausia, jie pa- 
likdavo spręsti dievams. Mes esame kitokie. Jei kas nors 
somnambulizmo ar priešmirtinėje būsenoje sužino ateitį, 
šitai vertinama kaip aukštesnė įžvalga; bet įsigilinus paaiš- 
kėja, kad tai tik individo interesai, partikuliarūs dalykai. 
Jeigu kas nori vesti ar statytis namą, tai galimi padariniai 
čia svarbūs tik šitam individui; šis turinys yra tik partiku- 
liarus. Tikrasis dieviškumas, visuotinybė yra pati žemdir- 
bystės institucija, šeima, teisės institutai; šių dalykų požiū- 
riu mano žinojimas, kad aš žūsiu arba nežūsiu, jeigu plauk- 
siu šiuo laivu, yra nereikšmingas. Tai yra toks klaidingas 
požiūris, kuris lengvai įsiskverbia ir į mūsų vaizdinius; Zi- 
noti, kas teisinga, dora, - tai daug aukštesnis dalykas, ne- 
gu žinoti tokius partikuliarius dalykus. 

Sokrato daimoniškumas atsiskleisdavo jame irgi tik per 
patarimus apie tokių partikuliarių dalykų padarinius. Jo dai- 
moniškumas nebuvo susijęs su visuotiniais dalykais - me- 
no arba mokslo, šie priklausė visuotinės dvasios sričiai; Sok- 
rato daimonas jam patardavo, ar jo draugams verta leistis į 
kelionę, jei taip, tai kada. Žinoma, ir čia slypi tam tikra vi- 
suotinybė; protingas žmogus gali daug numatyti, kad jis ka 
nors patartų arba ko nors nepatartų. Taigi Sokratui buvo bū- 
tina, kad, jam pačiam prisiėmus tai, apie ką anksčiau spręs- 
davo orakulas, jo vidiniai sprendimai reikštųsi kaip Šaipov, 
kaip orakulo balsas. Taigi daimoniškumas yra tarp orakulo 
išoriškumo ir grynojo dvasios vidujiškumo; jis yra tam tik- 
ra vidujybė, tačiau tokia, kuri įsivaizduojama kaip skirtin- 
gas nuo Žmogaus valios genijus, - tai ne paties Žmogaus 
protingumas ar savivalė. Įdėmiai įsižiūrėjus į Sokrato dai- 
moniškumą, galima pamatyti formą, kuri artima somnam- 
bulizmui, sąmonės susidvejinimui, o ir pačiam Sokratui, at- 
rodo, akivaizdžiai būdinga tai, kas primena magnetizmo bū- 
seną: antai jis dažnai tarsi sustingsta (pavyzdžiui, karo 
stovykloje), puola į katalepsiją ar ekstazę. Naujausiais laikais 

mes irgi matome tokius dalykus, kaip žvilgsnio sustingimas, 
vidinis žinojimas, visokie regėjimai — praeities, tikslingiau- 
sio poelgio ir t. t. Taigi Sokrato daimonas vertintinas kaip tik- 
roviška būsena; jis ypatingas - tai ne tik liguistumas, tai ne- 
išvengiamai išplaukia iš Sokrato sąmonės pozicijos. Tačiau 
šitas sąmonės atsigręžimas į save, kurį pirmą kartą pamato- 
me Sokrato asmenyje, dar įgyja tam tikrą fiziologinę išraiš- 
ką. Mat Sokrato principas yra visos pasaulio istorijos posū- 
kio kulminacinis taškas - orakulo vietą užėmė individų dva- 
sios liudijimas, o sprendimą subjektas prisiima sau. Taip 
išbaigiama antroji sokratiškosios sąmonės pusė. Toks buvo 
Sokrato gyvenimo būdas ir tokia jo paskirtis. 

3. Su šituo daimonu, kuris tapo pagrindiniu Sokrato ap- 
kaltos punktu, mes įžengiame į jo likimo ratą. Iš čia išplau- 
kia ir jo likimo neišvengiamybė. Sokrato amžininkai, kurie 
kalbėjo Atėnų tautai kaip jo priešininkai ir kaltintojai, suvo- 
kė Sokratą kaip žmogų, kuris siekė įdiegti sąmonėn, kad tai, 
kas galioja savaime ir sau, neturi absoliučios būties, taigi su- 
vokė kaip žmogų, kuris nepripažįsta tautos pripažįstamų 
dievų ir tvirkina jaunuomenę. Jaunuomenės tvirkinimas 
reiškė, kad Sokratas išklibino tai, kas netarpiškai galiojo. Kad 
jis nepripažino tų dievų, kuriuos pripažino valstybė, - šis 
kaltinimas pagrįstas iš dalies jo įrodinėjimu, kad dievams 
nėra malonūs tie dalykai, kuriuos žmonės tokiais laiko, iš da- 
lies pačiu jo genijumi, bet ne tuo, kad Sokratas jį būtų skel- 
bęs savo dievu. Tačiau graikams tas genijus buvo toks po- 
sūkis, kuris palietė sprendimo individualumą - jie siejo tą 
individualumą su individo atsitiktinumu, todėl jie individo 
sprendimo atsitiktinumą laikė tokiu pat išoriniu dalyku, 
koks yra aplinkybių atsitiktinumas, t. y. jie klausdavo savo 
orakulo patarimo; pasaR tokios sąmonės, atskira valia pati 
yra tai, kas atsitiktina. Sokratas perkėlė į save apsisprendi- 
mo atsitiktinumą, o jo daimonas - graikai laikė jį visuotiniu 
daimonu, o Sokratas jį turėjo savo sąmonėje - įveikė tą iš- 
orinį daimoną. 

Sokratas su šituo nauju principu kaip Atėnų pilietis, kaip 
asmuo, užsiimantis tokiu kitų piliečių mokymu, savo asme- 
nybe suėjo į konfliktą su visa atėniečių tauta, taigi į konflik- 
tą ne tik su tam tikra, ne tik su valdančiąja tautos dalimi, o 
su pačia atėniečių tautos dvasia. Atėniečių tautos savaime 
dvasia, jos valstybinė santvarka, visas jos gyvenimas buvo 
pagrįstas dorove, religija, tuo, kas yra savaime ir sau, kas yra 
tvirta ir patvaru. Sokratas šitą tiesą perkėlė į vidinį sąmo- 
nės sprendimą, jis to principo mokė ir pavertė jį gyvu san- 
tykiu. Taip jis suėjo į prieštarą su tuo, ką atėniečių tauta lai- 
kė teisingumu ir tiesa; dėl to jis buvo teisėtai apkaltintas, ir 
šitą kaltinimą, taip pat tolesnį Sokrato likimą, mums būtina 
panagrinėti. 

Sokratui mesti kaltinimai ir jo likimas gerai žinomi. Gali- 
ma tarti, kad jie prieštarauja pačiam Sokrato užsiėmimui, 
tam, kad jis savo tėvynainius mokė gėrio. Tačiau žinant tai, 
kas buvo Sokratas ir jo tauta, galima įžvelgti šito likimo ne- 
išvengiamumą. Kalbėdami apie Sokratą, turime kalbėti ne 
apie jo filosofinę sistema, o apie individualaus gyvenimo is- 
toriją. Išpuoliai, kuriuos teko išgyventi Sokratui, buvo dve- 
jopi; jį užsipuolė Aristofanas „Debesyse“, o po to jis buvo 
formaliai apkaltintas prieš tautą. 

Formalus Sokrato apkaltinimas prieš tautą. Mes neturėtume, 
taip kaip Tennemannas*^, apie Sokrato likimą sakyti, kad 
atėniečių elgesys Sokrato atžvilgiu buvo papiktinantis: 
„Žmonijai negali nesukelti pasipiktinimo tai, kad šitas pui- 
kus žmogus turėjo išgerti nuodų taurę kaip auka klastos, ku- 
ri tokia dažna demokratijoje. Toks žmogus kaip Sokratas, ku- 
ris vienintele savo veiklos gaire laikė teisę“ (šiuo atveju rei- 
kėtų kalbėti ne apie teisę apskritai, o tik apie tam tikrą teisę — 
moralinės laisvės teisę) „ir kuris nė per žingsnį nenukrypo 
nuo šito tiesaus kelio, būtinai turėjo įsigyti daug priešų“ (ko- 
dėl? Tai paika, nes paremta moraline veidmainyste, kai no- 
rima būti geresniam už kitus, kurie tada pavadinami prie- 
šais), „kurie buvo įpratę veikti iš visai kitų paskatų. Jei pri- 

siminsime papročių pagedimą ir trisdešimties tiranų valdžią, 
tai reikia tik stebėtis, kad jis nekliudomas galėjo veikti iki 
septyniasdešimties savo gyvenimo metų. Bet jeigu net tira- 
nai neišdrįso pakelti prieš jį rankos, tai juoba keista, kad, nu- 
vertus despotizmą ir vėl atkūrus teisišką valdžią ir laisvę“ — 
kaip tik dėl to ir iškilo pavojus atėniečių principui - „toks 
žmogus kaip Sokratas galėjo tapti klastos auka. Šį reiškinį 
tikriausiai galima paaiškinti tuo, kad Sokrato priešams rei- 
kėjo laiko įgyti šalininkų, o to jie negalėjo padaryti esant 
trisdešimties tiranų valdžiai, nes tada jų pačių vaidmuo bu- 
vo nežymus“. 

Sokrato procese būtina išskirti du aspektus. Vienas - tai 
kaltinimo turinys ir nuteisimas teisme, kitas — tai Sokrato 
santykis su tauta, su suverenu. Teismo eigoje išryškėjo du 
dalykai: kaltinamojo santykis su kaltinimo turiniu ir kalti- 
namojo santykis su tauta, jos kompetencijos, arba jos galių, 
pripažinimas. Sokratas teisėjų buvo pripažintas kaltu jo kal- 
tinimo turinio požiūriu, bet mirti jis buvo nuteistas todėl, 
kad atsisakė pripažinti tautos kompetenciją, jos viršenybę 
kaltinamojo atžvilgiu. 

a. Kaltinimas susidėjo iš dviejų punktų: „Sokratas kaltas, 
kad nepripažįsta valstybinių dievų ir vietoj jų perša naujas 
dievybes; be to, kaltas, kad tvirkina jaunuomenę“**“. Pirma- 
sis punktas kartu susijęs su Sokrato daimonu. Kaltinimą, 
taip pat ir Sokrato gynimąsi, panagrinėsime smulkiau; abu 
šiuos dalykus vaizduoja Ksenofontas, o Platonas mums pa- 
liko „Apologiją“. Tačiau čia mums nereikėtų apsiriboti tuo, 
kad Sokratas buvo puikus žmogus, kuris nekaltai nukentė- 
jo ir t. t.; šituo kaltinimu Atėnų tautos dvasia pasipriešino 
principui, kuris jai pasidarė pražūtingas. 

Dėl kaltinimo pirmojo punkto, kad Sokratas negerbia vals- 
tybinių dievų, o perša naujas dievybes, jis, Ksenofonto liu- 
dijimu *7, atsako, kad jis, kaip ir visi kiti, visuomet aukojo 
aukas ant viešųjų aukurų, ir tai matė visi jo tévynainiai, o ir 
jo kaltintojai irgi galėjo matyti. O į kaltinimą, kad jis perša 

naujus dievus, nes girdi dievybės balsą, kuris nurodo, ką jis 
turėtų daryti, Sokratas atsako, kad jis čia galįs pasiremti ir 
pranašautojais, kurie įžvelgia dieviškus nurodymus paukš- 
čių balsuose ir skrydyje, žmonių posakiuose (pitijos balse), 
aukojamų gyvulių vidurių padėtyje ir net griaustinyje bei 
žaibavime. Kad Dievas numato ateitį ir, jeigu jis to nori, ją 
nurodo, - tai pripažįsta visi, taip pat ir jis; Dievas gali ir ki- 
taip atskleisti ateitį. Kad jis nemeluoja teigdamas girdįs Die- 
vo balsą, tai jis galėtų patvirtinti liudijimais savo draugų, ku- 
riems jis dažnai pranešdavo Dievo patarimus, ir tai po to vi- 
suomet pasitvirtindavo. Ksenofonto žodžiais*"*, Sokratas 
netyrinėjo gamtos, kaip kad darė sofistai (iš čia ir atsirasda- 
vo ankstesnieji ateistai, kaip kad Anaksagoras, Protagoras, 
kurie laikė Saulę akmeniu*?), ir nieko šventvagiška nei da- 
rė, nei sakė. 

Kalbėdamas apie įspūdį, kurį teisėjams padarė Sokrato 
atsakymas į šitą kaltinimo dalį, Ksenofontas“ liudija, kad jie 
sunerimo - vieni dėl to, kad netikėjo, ką jis sakė, kiti - iš pa- 
vydo, kad iš dievų jis susilaukia didesnio palankumo negu 
jie patys. Tokia reakcija labai natūrali. Ir dabar tokiais atve- 
jais reaguojama dvejopai. Arba netikima tokiu žmogumi, ku- 
ris giriasi tokiais ypatingais apreiškimais, ir būtent apreiš- 
kimais apie atskirus veiksmus ir likimus, - netikima nei ap- 
skritai, kad tokie apreiškimai galimi, nei tuo, kad tokį 
apreiškimą gavo būtent šis subjektas. Arba, jei kas nors už- 
siima tokiais pranašavimais, jam pagrįstai uždraudžiama tuo 
verstis ir jis įkalinamas. Apskritai paėmus, tokiam pranašau- 
tojui neprieštaraujama, kad Dievas viską numato ir kad jis 
tokį numatymą gali atskleisti kokiam nors žmogui; taigi ir 
abstracto šie dalykai pripažįstami, bet iš tikrųjų jais netikima 
nė vienu atskiru atveju. Netikima tuo, kad jam, atskiram as- 
meniui, kas nors apreiškiama. Kodėl būtent jam, o ne ki- 
tiems? Ir kodėl buvo apreikšti tokie menkniekiai, visiškai ne- 
reikšmingi dalykai — ar šitam asmeniui kelionė pasiseks, kuo 
baigsis jo reikalas su kitu asmeniu, ar jis savo ginamąja kal- 

ba teisme apsigins? Ir kodėl iš begalės su atskiru žmogumi 
susijusių aplinkybių apreiškiamos būtent šitos, o ne kitos? 
Pagaliau kodėl apreiškiami ne daug svarbesni, su ištisų vals- 
tybių gerove susiję dalykai? (Magnetizmas mokslų nestumia 
pirmyn.) Todėl žmonės netiki nė vienu asmeniu, neatsi- 
žvelgdami į tai, kad, jeigu galima nuspėti ateitį, tai toks nu- 
spėjimas gali reikštis tik kokiame nors žmoguje. Šis netikė- 
jimas, kuris nors ir neneigia pačios visuotinybės ir bendros 
galimybės, bet netiki nė vienu tokiu apibrėžtu atveju, iš tik- 
rųjų yra netikėjimas paties dalyko realumu ir tiesa. Tuo ne- 
sąmoningai netikima todėl, kad absoliuti sąmonė (o tik su 
tokia sąmone gali būti siejamas numatymas) pirmiausia ap- 
skritai kaip tam tikro pozityvumo nežino tokių menkniekių, 
kokie yra šių pranašysčių objektas, kokie yra Sokrato pra- 
našysčių objektas; dvasioje tokie menkniekiai yra tiesiog iš- 
nykę. Antra, absoliučioji sąmonė nežino ateities kaip tokios, 
ji nežino ir praeities; ji žino tik dabartį. Tačiau tokios sąmo- 
nės dabartyje, jos mąstyme kaip priešingybė dabarčiai išky- 
la ateitis ir praeitis, todėl ta sąmonė žino ir apie ateitį bei 
praeitį; bet praeitį ji žino kaip suformuotą dalyką. Juk pra- 
eitis yra dabarties kaip tikrovės išsaugojimas; o ateitis šiuo 
požiūriu yra priešingybė, ji veikiau yra beformė. Iš šios pa- 
vidalo neturinčios ateities dabartyje reiškiasi ir formą įgyja 
tik tai, kas bendra; taigi ateityje apskritai neįmanoma įžvelg- 
ti formos. Mes miglotai nujaučiame, kad kai Dievas veikia, 
jo veiklai nebūdingas partikuliariumas, jis neužsiima parti- 
kuliariais dalykais. Tokie daliniai dalykai laikomi per men- 
kais, kad Dievas juos atskleistų atskiru, visiškai ypatingu at- 
veju. Pripažįstama, kad Dievas apibrėžia taip pat ir atskiry- 
bę, bet tik kaip tokių atskirybių visybę, kaip visas atskirybes; 
sakoma, kad Dievo veikimas turi visuotinį pobūdį. - Taigi ir 
Sokrato daimonas susijęs ne su tuo, kas tikra, kas yra savai- 
me ir sau, o su tuo, kas partikuliaru, todėl jo daimoniški ap- 
reiškimai yra menkesnės reikšmės negu jo dvasios, jo mąs- 
tymo apreiškimai. 

Sokratui jo genijus tam tikra prasme buvo valią turinti 
ir sprendimus priimanti atskira individualybė; bet jam pa- 
čiam jis turėjo tam tikros esamybės, įsivaizduojamo veikė- 
jo, tam tikros esybės formą, ir tą genijų jis skyrė nuo savo 
individualybės, savo sąmonės, taigi jis suprato jį kaip tai, 
kas savita, o ne kaip atskirą sprendžiančiąją valią. Graikų 
vaizdiniuose būta tokio aspekto. Toks individualybės žino- 
jimas yra atsitiktinumo suvokimas; šis žinojimas buvo įgy- 
jamas, pavyzdžiui, iš paukščių atsitiktinių skrydžių ir bal- 
sų. Tačiau tokie pat atsitiktiniai yra sprendimai ir mūsų 
kultūroje; sprendimus šiuo atveju priima mano valia, taigi 
vidinis atsitiktinumas, o aš pats noriu būti šis atsitiktinu- 
mas. Graikai, kuriems sąmonės atsitiktinumo aspektas bu- 
vo tam tikra esamybė, o to atsitiktinumo žinojimas buvo 
orakulas, - graikai šitą individualybę suprato kaip visuoti- 
nį žinojimą, ir orakulo kiekvienas gali klausti patarimo. Ta- 
čiau Sokratui, kuris tai, kas teigiama išorėje, perkėlė į sa- 
mone, kaip tai yra pas mus, bet perkėlė ne visiškai, - Sok- 
ratui sprendimas dar buvo tam tikras esamas balsas, bet ne 
individualybės kaip tokios balsas, ne sprendimas, kuris sa- 
vybingas kiekvienam (ką žmonės paprastai vadina sąžine), 
o vaizdinys, kaip, pavyzdžiui, Jupiteris ar Apolonas ir t. t.; 
todėl tai įgijo ir savitumo, ir tam tikro ypatingumo regimy- 
bę, o ne tam tikros visuotinės individualybės formą; tokio 
dalyko jo teisėjai, savaime aišku, negalėjo pakęsti, nesvar- 
bu, ar jie tikėjo jo daimonu, ar ne. (Tai, kas iš tikrųjų die- 
viška, priklauso kiekvienam; talentas, genijus yra tam tik- 
ra atskirybė, savitumas, bet jie įgyja tiesą savo kūriniuose, 
kurie turi visuotinį pobūdį.) Graikų pasaulyje tokie apreiš- 
kimai turėjo turėti tam tikrą apibrėžtą būdą; būta, taip sa- 
kant, oficialių (ne subjektyvių) orakulų, pitijų, medžių ir 
t. t. Tačiau jei tokie dalykai pasireiškia štai šitame Zmogu- 
je, kuris yra paprastas pilietis, tai atrodo ir neįtikėtina, ir 
neteisinga. Sokrato Šaiuov buvo kitokio pobūdžio apreiš- 
kimas, ne toks, kuris buvo pripažintas graikų religijoje. 

Delfų Apolono orakulo pitija Sokratą paskelbė išmintin- 
giausiu iš graikų“!, ir toks orakulo požiūris į jį vertas dėme- 
sio. Delfų orakule Apolonas buvo žinantis dievas - žinančių- 
jų globėjas; aukščiausias šio orakulo priesakas buvo „Pažink 
pats save“. Šis priesakas yra dvasios įstatymas, tai ne žmo- 
giškojo partikuliarumo pažinimas. Šitą priesaką Sokratas 
įvykdė pavertęs yvà9c caurov graikų devizu; jis yra tas he- 
rojus, kuris vietoj Delfų dievo įtvirtino principą: žmogus ži- 
no savyje, kas yra tiesa, jis turi žiūrėti į save. Tuos priesako 
Žodžius išsakė pitija, o perversmas yra tas, kad orakulo vie- 
ton buvo padėta savoji žmogaus savimonė, visuotinė kiek- 
vieno Žmogaus mąstymo sąmonė. Ir šitas vidinis tikrumas, 
šiaip ar taip, yra tam tikras kitas, naujas dievas, nebe ligto- 
linis atėniečių dievas; taigi Sokratui mestas kaltinimas yra 
visiškai teisingas. 

Pereikime prie kaltinimo antrojo punkto, pasak kurio Sok- 
ratas tvirkino jaunuomenę. Atsikirsdamas į šį kaltinimą, Sok- 
ratas ir šiuo atveju sako, kad Delfų orakulas pasakęs, jog nie- 
kas nėra nei laisvesnis (garbingesnis), nei teisingesnis, nei 
išmintingesnis (owppovėoTepos) už Sokrata**. Paskui jis ši- 
tam kaltinimui priešpriešina visą savo gyvenimą. Ar jis sa- 
vo pavyzdžiu, kurį rodė, ir ypač rodė tiems, su kuriais ben- 
dravo, ką nors stūmė į blogį?*** Kadangi jis bendram kalti- 
nimui priešpriešino savo gyvenimą, save kaip pavyzdį, tai 
kaltinimas turėjo būti aiškiau apibrėžtas. Todėl prabilo liu- 
dytojai. Meletas nurodė, kad žinąs jaunuolių, kuriuos Sok- 
ratas įkalbėjęs klausyti jo labiau negu tėvų***. Šitą kaltinimo 
punktą daugiausia palaikė Anitas; kadangi jis parėmė jį sa- 
vo liudijimais, tai teismas tuo pasitenkino ir, šiaip ar taip, bu- 
vo nuspręsta, kad dalykas įrodytas. Apie tai Sokratas papa- 
sakojo plačiau jau išėjęs iš teismo***. Ksenofontas dėsto, kad 
Anitas nusistatė prieš Sokratą dėl to, jog pastarasis pasakęs 
Anitui, kuris buvo gerbiamas žmogus, kad jis savo sūnų tu- 
rįs rengti ne odininko amatui, o turįs jį vertai auklėti laisvu 
piliečiu. Pats Anitas buvo odininkas, ir nors jo darbą dau- 

giausia dirbo vergai, tačiau šis amatas savaime jokiu būdu 
nebuvo žeminantis, ir Sokrato žodžiai šiuo atžvilgiu yra dvi- 
prasmiški. Sokratas priduria, kad jis susipažino su Anito sū- 
numi ir nepastebėjo jame jokių ydingų polinkių; tačiau Sok- 
ratas išpranašavo, kad jis nepasiliks prie šito vergams tin- 
kančio darbo, prie kurio jį pratino tėvas. Kadangi prie jo 
nėra tinkamo (sumanaus, protingo, iškalbaus) žmogaus, ku- 
ris juo uZsiimtu, tai jį užvaldys blogos aistros ir jis pasileis. 
Ksenofontas priduria, kad viskas įvyko taip, kaip buvo sa- 
kes Sokratas, - jaunuolis prasigėrė, gėrė dieną naktį ir visiš- 
kai smuko. Tai lengva suprasti - žmogus, kuris pagrįstai ar 
nepagrįstai jaučiasi esąs tinkamas tam tikram geresniam, 
aukštesniam užsiėmimui ir dėl tokios vidinės nedermės yra 
nepatenkintas savo padėtimi, bet kitokios, deja, negali pa- 
siekti, tokį žmogų šis nepasitenkinimas pusėtinybe nuveda 
blogais keliais, o jie labai dažnai pražudo žmones. Taigi Sok- 
rato pranašystė visiškai natūrali. 

Į apibrėžtesnį kaltinimą, kad jis sugundąs sūnus neklau- 
syti savo tėvų, Sokratas atsako klausdamas, ar tada, kai pa- 
sirenkama kokia nors valstybės tarnyba, pavyzdžiui, karo 
vado pareigos, svarbiausias dalykas yra tėvai ar veikiau pats 
įgudimas karo mene. Taip ir visuose reikaluose pranašesni 
yra tie, kurie atskleidė savo sugebėjimus tam tikrame užsi- 
ėmime arba moksle. Tad ar reikia stebėtis, kad jis teisme kal- 
tinamas tuo, kad sūnūs palaikydavo jį pranašesniu už tėvus, 
kai iškildavo reikalas spręsti, kas Žmonėms yra aukščiausias 
gėris, t. y. kaip išugdyti save kilniu žmogumi*“. Toks atsa- 
kymas visiškai teisingas, antra vertus, mes matome, kad ir 
šiuo atveju Sokrato atsakymas nevadintinas išsamiu; juk ja- 
me nepaliestas tikrasis, esminis kaltinimo punktas. Tai, ką jo 
teisėjai nusprendė esant neteisingu dalyku, buvo trečiojo as- 
mens moralinis įsikišimas į absoliutų tėvų ir vaikų santykį. 
Apskritai apie tai neįmanoma daug kalbėti, nes čia viską le- 
mia tokio kišimosi būdas. Kai kada toks kišimasis būtinas, 
bet apskritai jo neturėtų būti, bent jau tada, kai taip daryti 

sau leidžia atsitiktinis privatus asmuo. Vaikai privalo turėti 
vienumo su tėvais jausmą, ir tatai yra pirmasis netarpiškas 
dorovinis santykis; kiekvienas auklėtojas turi gerbti šitą tar- 
pusavio priklausomybės jausmą, palaikyti jo grynumą ir jį 
plėtoti. Todėl jeigu tretysis įsikiša į šitą tėvų ir vaikų santy- 
kį ir šiuo įsikišimu vaikams jų pačių labui išmušamas pasi- 
tikėjimas tėvais ir įteigiama mintis, kad jų tėvai yra blogi 
žmonės, kad jie savo bendravimu ir auklėjimu, savo netei- 
singu elgesiu gadina vaikus, tai toks dalykas negali nekelti 
pasipiktinimo. Blogiausia, kas gali ištikti vaikus jų dorovės 
ir jų būdo požiūriu, tai susilpnėjimas arba net nutrūkimas 
minėto ryšio, kuris visuomet turi būti gerbiamas, to ryšio 
virtimas neapykanta, panieka ir priešiškumu. Kas taip da- 
ro, tas pakerta dorovę pačiu esmingiausiu būdu. Šita vieny- 
bė, šitas pasitikėjimas yra motiniškasis dorovės penas, ku- 
riuo misdamas susiformuoja žmogus; ankstyvas tėvų prara- 
dimas yra didžiulė nelaimė. Sūnus ar duktė turi atplėšti save 
nuo natūralios vienovės su šeima ir tapti savarankiški, ta- 
čiau tai turi būti laisvas, neprievartinis atsiskyrimas, kuriam 
svetimas priešiškumas ir panieka. Jei toks skausmas paten- 
ka į sielą, tai reikia didelės jėgos ir susivaldymo, kad jį įveik- 
tum ir užgydytum žaizdą. 

Kalbant apie aną Sokrato atvejį, kyla įspūdis, kad per jo 
įsikišimą jaunuolis pasidarė nepatenkintas savo padėtimi. 
Galimas daiktas, kad Anito sūnus apskritai manė, jog jam 
dirbti nepritinka, tačiau visai kas kita, kai toks nepasitenki- 
nimas yra įsisąmoninamas ir patvirtinamas autoritetu tokio 
žmogaus kaip Sokratas. Pagrįstai galima spėti, kad savo po- 
kalbiais Sokratas pažadino jame tą netinkamumo jausmą, 
kuris po to sutvirtėjo ir suvešėjo. Sokratas pastebėjo jaunuo- 
lyje slypinčius gabumus, pasakė jam, kad jis galėtų siekti 
aukštesnių dalykų; taip buvo užfiksuotas šio suskilimas, pa- 
stiprinta vidinė nedermė ir nesantaika, jauno žmogaus ne- 
pasitenkinimas savo padėtimi, savo tėvu, ir tai buvo jo pra- 
žūties šaknis. Taigi ir šitas kaltinimas nelaikytinas nepagris- 


493 


GRAIKŲ FILOSOFIJA 


tu, nes jis yra visiškai pagrįstas. Teismas pripažino šitą kal- 
tinimą pagrįstu, ir tai nėra neteisinga. 

Klausimas tiktai tas, kaip tauta gali susigaudyti tokiuose 
dalykuose, ar tokie reikalai gali būti įstatymų leidybos ob- 
jektas, ar apie šiuos kaltinimo punktus apskritai gali spręsti 
teismas. Pagal mūsų įstatymus a) tokios pranašystės yra ne- 
leistinos ir būtų draudžiamos (inkvizicija, Kaliostras); B) toks 
moralinis kišimasis - jis mūsų visuomenėje yra organizuo- 
tas, šią pareigą vykdo tam tikras luomas, - vis vien būna 
bendro pobūdžio. Neklusnumas tėvams yra pirmasis anti- 
dorovinis principas. Tačiau ar tokie dalykai turi būti spren- 
džiami teisme? Tatai pirmiausia valstybės teisės klausimas, 
ir valstybei dabar pripažįstamas labai platus veiklos laukas. 
Tačiau jeigu, pavyzdžiui, koks nors profesorius, koks nors 
pamokslininkas užsipultų tam tikrą religiją, tai vyriausybė, 
žinoma, atkreiptų į tai dėmesį, ir ji būtų visiškai teisi, nors, 
kai ji tai daro, kyla triukšmas. Esant minties ir žodžio lais- 
vei, tokią ribą labai sunku nubrėžti, ir šiuo atveju paprastai 
remiamasi nebyliu susitarimu; tačiau yra tam tikras taškas, 
kurio nevalia peržengti, pavyzdžiui, draudžiama raginti su- 
kilti. Sakoma, kad blogi principai sugriauna patys save ir ne- 
gali savęs realizuoti. Tatai teisinga tik iš dalies — juk sofistų 
iškalba sužadindavo minios aistras. Arba sakoma, kad tai tik 
teorija, ne veiksmai. Tačiau valstybė pagrįsta mintimi, jos eg- 
zistavimas priklauso nuo Žmonių įsitikinimų; ji yra tam tik- 
ra dvasinė, o ne fizinė karalystė, ir dvasia šiuo atveju yra es- 
minis dalykas. Todėl esti maksimų ir principų, kurie yra 
valstybės atrama, ir kai į juos pasikėsinama, vyriausybė tu- 
ri įsikišti. 

Atėnuose dar buvo visai kita padėtis, ir spręsdami apie 
Sokratą, turime remtis Atėnų valstybe ir jos papročiais. Pa- 
gal Atėnų įstatymus, t. y. pagal absoliučios valstybės dvasią, 
abu dalykai, kuriuos darė Sokratas, pražūtingai veikė šią 
dvasią. Mūsų politinėje santvarkoje valstybių visuotinybė 
yra stipresnė, ji leidžia individams laisviau veikti, nes jie šiai 

visuotinybei negali būti itin pavojingi. «. Taigi Atėnų vals- 
tybė negali nesunykti, jei žūsta oficialioji religija, kuria vis- 
kas paremta, tuo tarpu mūsų valstybė daugiau yra savaime 
absoliuti galia. Sokrato daimonas irgi yra kita dievybė, ne ta 
ir ne tos, kurios buvo pripažįstamos; šis daimonas buvo 
prieštaravimas oficialiajai religijai, jis kėlė tam tikros subjek- 
tyvios savivalės grėsmę. Tradicinė graikų religija buvo taip 
glaudžiai susijusi su valstybės gyvenimu, kad be jos valsty- 
bė negalėjo egzistuoti; religija buvo vienas oficialiosios įsta- 
tymų leidybos aspektas. Todėl tauta neišvengiamai turėjo 
laikyti nusikaltimu naujo dievo įvedimą, kuris savimonę pa- 
darė principu ir stūmė į neklusnumą. Galėtume apie tai gin- 
čytis su atėniečiais, tačiau turime sutikti, kad jų požiūris bu- 
vo nuoseklus ir būtinas. 8. Tėvų ir vaikų santykio ardymas 
taip pat nėra netikras. Dorovinis tėvų ir vaikų ryšys atėnie- 
čių gyvenime buvo daug tvirtesnis, jis jiems buvo daug svar- 
besnis gyvenimo pamatas negu mūsų visuomenėje, kurioje 
esama subjektyviosios laisvės. Pietetas yra atėniečių valsty- 
bės pagrindinis tonas, jos substancialumas. Sokratas užsi- 
puolė ir pažeidė Atėnų gyvenimą dviejų pagrindinių daly- 
kų požiūriu; atėniečiai tai pajuto ir netruko įsisąmoninti. Tad 
ar reikia stebėtis, kad Sokratas buvo pripažintas kaltu? Ga- 
lėtume pasakyti, kad kaltu jis turėjo tapti. Tennemanno*" 
žodžiais: „Nors šie kaltinimo punktai akivaizdžiausiai neati- 
tiko tiesos, Sokratas vis vien buvo nuteistas mirti, nes jis 
mąstė per daug iškiliai, kad galėtų nusileisti iki kasdienių že- 
mų priemonių, kuriomis paprastai nuperkamas teisėjų 
nuosprendis“. Tačiau visa tai netiesa. Sokratas teismo buvo 
pripažintas kaltu, bet jis nebuvo nuteistas mirti. 

b. Tatai jau yra kita jo proceso pusė, ir čia prasideda ant- 
roji jo likimo pusė. Pagal atėniečių įstatymus kaltu pripažin- 
tas žmogus turėjo teisę pats pasiskirti bausmę. Ši galimy- 
bė liečia tik bausmės pobūdį, o ne bausmę apskritai; teisė- 
jai jau nusprendė, kad Sokratas nusipelno bausmės. Taip 
nusprendus heliastų teismui, Sokratas galėjo kreiptis į tau- 

tą ir prašyti (ne formaliai apeliuoti) dovanoti bausmę - tai 
puikus Atėnų teisėtvarkos institutas, liudijantis apie huma- 
nišką jos pobūdį. Heliastai, kaip kad Anglijoje prisiekusių- 
jų teismas, nusprendė Sokratą esant kaltą. Po to teisėjas pa- 
skiria bausmę; taip būdavo ir Atėnuose, tik čia dar huma- 
niškiau buvo paliekama pačiam kaltinamajam pasiskirti 
bausmę, bet ne savo nuožiūra, o žiūrint nusikaltimo pobū- 
džio: piniginė bauda arba ištrėmimas. Pripažintasis kaltu 
pats tampa savo teisėju. Tokia tvarka reiškė, kad kaltina- 
masis sutinka su teismo nuosprendžiu ir pats pripažįsta sa- 
ve kaltu. Tačiau Sokratas atsisakė pasiskirti sau bausmę, 
tam tikrą piniginę baudą arba ištrėmimą; taigi Sokratas ga- 
lėjo rinktis arba šias bausmes, arba mirtį. Sokratas atsisakė 
rinktis vieną iš anų bausmių, taigi įkainoti save, taip kaip 
to reikalavo formalumas, nes, jo žodžiais, jis taip būtų pri- 
pažinęs savo kalte**; tačiau juk kalbama jau ne apie kalte, 
o tik apie bausmės pobūdį. 

Žinoma, šitą atsisakymą galima laikyti moraline didybe, 
antra vertus, jis šiek tiek prieštarauja tam, ką Sokratas vė- 
liau kalbėjo kalėjime, - kad jis čia sėdi, nes taip atėniečiams 
atrodo geriau, ir jam geriau paklusti įstatymams, todėl jis 
nenori bėgti. Tačiau toks paklusimas būtų ir pirmasis atve- 
jis, nes atėniečiai nusprendė jį esant kaltą, todėl jų nuosp- 
rendis turi būti gerbiamas ir kaltinamasis pats turi pripažinti 
savo kaltumą. Kad būtų nuosekus, Sokratas turėjo tarti, jog 
geriau pasirinkti bausmę, mat jis taip būtų paklusęs ne tik 
įstatymams, bet ir nuosprendžiui. Antai dieviškoji Sofoklio 
Antigonė, šis puikiausias paveikslas, koks tik yra buvęs že- 
mėje, eina mirti su tokiais žodžiais lūpose: 


Bet jeigu akyse dievų bus tai gražu, 
Nukentus pripažinsiu, jog suklydau aš“. 


Periklis taip pat pakluso tautos kaip suvereno nuospren- 
džiui; mes taip pat matome, kad Romos respublikoje kilmin- 


496 


SOKRATAS 


giausieji asmenys kreipiasi su prašymais į piliečius. Tačiau 
Sokratas nesutiko šitaip paklusti. Mus žavi šitas moralinis 
savarankiškumas, kuris, suvokdamas savo teisę, ją išpažįsta 
ir nėra linkęs nei elgtis kitaip, nei pripažinti neteisingumu 
tai, ką jis laiko teisingumu. Todėl Sokratas pasmerkia save 
mirčiai. Jo atsisakymas parodyti tautai savo nuolankumą jos 
valdžiai atvedė jį į mirties nuosprendį. Kadangi jis nenorė- 
jo pats paskirti sau bausmės, vadinasi, atsisakė pripažinti 
teisminę tautos valdžią, tai jo likimas buvo mirtis. Apskritai 
tautos, valdžios suverenitetą jis pripažino, bet nepripažino 
jo šiuo atskiru atveju; tačiau šį suverenitetą būtina pripažinti 
ne tik apskritai, bet ir kiekvienu atskiru atveju. Taigi jo da- 
lia buvo mirtis. Mums teismo kompetencija yra savaime su- 
prantamas dalykas, ir nusikaltėliai dabar baudžiami be ko- 
kių nors išlygų; tačiau atėniečių gyvenime galiojo savitas 
reikalavimas, kad nuteistasis savęs vertinimo aktu pats aiš- 
kiai pripažintų teismo nuosprendį - kad jis yra kaltas - ir jį 
sankcionuotų. (Dabar subjektas paliekamas ramybėje, o žiū- 
rima tiktai veiksmų.) Nors to nėra ir Anglijoje, bet ten dar 
matome panašų dalyką, kai kaltinamasis klausiamas, pagal 
kokius įstatymus jis nori būti teisiamas. Tada jis atsako, kad 
nori būti teisiamas pagal savo šalies įstatymus ir savo tau- 
tos teismo; taigi čia teismo procesas pradedamas įstatymų 
ir teismo pripažinimu. 

Sokratas teismo nuosprendžiui priešpriešino savo sąži- 
nę ir išteisino save jos teisme. Tačiau jokia tauta, bent jau 
laisva tauta, ir ypač tokia kaip atėniečiai, negali pripažinti 
sąžinės teismo, nes šiam nežinomas kitas savo pareigos 
įvykdymo suvokimas, tik tas, kurį turi sąžinė. Tačiau jeigu 
tu turi suvokimą, kad įvykdei savo pareigą, tai ir mes turi- 
me turėti šitą suvokimą, kad tu ją įvykdei. Juk tauta šiuo 
atveju yra vyriausybė, teismas, visuotinybė. Ir pirmasis 
valstybės apskritai principas yra tas, kad nėra aukštesnio 
proto, aukštesnės sąžinės, aukštesnio padorumo, ar dar 
kaip tai pavadinsime, negu tai, ką valstybė pripažįsta esant 

teisingumu. Kvakeriai, anabaptistai ir t. t., kurie priešinasi 
tam tikroms valstybės teisėms, pavyzdžiui, valstybės gyni- 
mo teisei, tikroje valstybėje negali būti toleruojami. Šita 
skurdi laisvė galvoti ir manyti ką kas nori negalima, lygiai 
kaip ir pasitraukimas į savo pareigos suvokimą. Jeigu šitas 
suvokimas nėra veidmainystė, tai pareiga, kurią vykdo in- 
dividas, kaip tokia turi būti pripažįstama visų. Jeigu tauta 
gali klysti, tai juolab gali klysti individas, o kad pastarasis 
gali klysti, ir net labiau negu tauta, jis turi tai suvokti. Teis- 
mas taip pat turi sąžinę ir privalo kalbėti pagal ją; teismas 
yra privilegijuota sąžinė. Teisės sferoje galimas prieštara- 
vimas, kad kiekviena sąžinė reikalauja ko nors kita; galio- 
ja tik teismo sąžinė. Teismas yra visuotinė įstatymų sąži- 
nė, kuri neprivalo pripažinti kaltinamųjų ypatingų sąžinių. 
Žmonės per lengvai įtiki, kad jie įvykdė savo pareigą, ta- 
čiau, nors jie ir yra tuo įsitikinę, teisėjas ištiria, ar ta parei- 
ga iš tikrųjų įvykdyta. 

Sokratas nepanoro nusižeminti prieš tautą, kad prašytų 
bausmės sušvelninimo; dėl to Sokratas buvo nuteistas mir- 
ti, ir šis nuosprendis buvo įvykdytas, nes Sokratas nepripa- 
žino tautos viršenybės; toks nuosprendis nebuvo bausmė už 
nusižengimą, dėl kurio teismas jį laikė kaltu. Kaip tik iš žmo- 
nių, kurie iškyla tautoje, tauta turi matyti tokį jos viršeny- 
bės pripažinimą; antai Periklis kreipiasi į piliečius ir prašo 
pasigailėti Aspasijos ir Anaksagoro, ir tai - prašyti pasigai- 
lėjimo - individo nežemina, nes jis turi nusilenkti prieš ben- 
drą galią, o šita reali, iškili, visuotinė galia yra tauta. Tai, kad 
Sokratas savo mirtį sutiko tauriausiu, ramiausiu (vyriškiau- 
siu) ir narsiausiu būdu, yra savaime suprantama, iš jo nie- 
ko kito nebuvo galima tikėtis. Platono papasakota gražioji 
jo paskutinių valandų scena, nors ir nepasižymi kuo nors 
ypatinga, yra iškilus paveikslas ir visada liks kilnaus poel- 
gio pavaizdavimas. Paskutinis Sokrato pokalbis yra populia- 
rioji filosofija, ir kaip tik čia pirmą kartą išnyra sielos nemir- 
tingumo idėja; tačiau šita mintis neguodžia; Homero Achi- 

las požemių pasaulyje sako, kad jam mieliau vergauti žemė- 
je, negu būti čia. 

Atėnų tauta turėjo teisę ginti savo įstatymus, savo papro- 
čius nuo šito puolimo, nuo sokratiškojo jų pažeidimo. Sok- 
ratas pažeidė savo tautos dvasią, jos dorovinį gyvenimą; ir 
šitas pažeidimas buvo nubaustas. Tačiau Sokratas yra ir he- 
rojus, kuris gina absoliučią teisę - savimi pačia įsitikinusios 
dvasios, sąmonės, kuri savyje sprendžia, teisę. Dabar, kaip 
sakyta, naujasis principas suėjo į konfliktą su savo tautos 
dvasia, su esamu įsitikinimu, todėl jis turėjo sukelti tokią re- 
akciją. Tačiau bausme sunaikinamas tik individas, o ne prin- 
cipas; pašalinus individą, atėniečių tautos dvasia neatsiga- 
vo po patirto pažeidimo, po pažeidimo užglaistymo. Netei- 
singa individualybės forma atmetama, ir atmetama 
prievartos būdu, kaip bausmė. O principas vėliau iškils sa- 
vo tikrąja forma. Tikroji šio principo forma yra visuotinis bū- 
das, kuriuo jis vėliau reiškėsi; jo neteisingumas, su kuriuo 
susidūrė atėniečiai, buvo tas, kad jis iškilo tik kaip tam tik- 
ro individo savastis. Principo tiesa - tai įtvirtinti save visuo- 
tiniu pasaulinės dvasios pavidalu. Taip suprasti Sokratą ga- 
léjo ne jo pasaulis, o ainiai, nes tas vėlesnis pasaulis iškilęs 
virš jų abiejų. 

Galima sau vaizduotis, kad toks likimas nebuvo būtinas, 
kad Sokrato gyvenimas nebūtinai turėjo pasibaigti būtent ši- 
taip; Sokratas būtų galėjęs gyventi ir mirti kaip privatus fi- 
losofas, jo mokiniai būtų galėję ramiai pasisavinti jo moky- 
mą ir jį skleisti, o valstybė ir tauta nebūtų kreipusios į tai dė- 
mesio; taigi Sokrato apkaltinimas atrodo atsitiktinis. Tačiau 
turime pasakyti, kad šitam principui buvo parodyta derama 
pagarba tik tokia baigtimi. Šitas principas buvo ne tik nau- 
jas ir savitas, - jis buvo absoliučiai esminis save pačią plėto- 
jančios sąmonės momentas, tokia visybė, kuriai buvo skirta 
pagimdyti naują, aukštesnę tikrovę. Šio principo vertę lėmė 
tai, kad jis nebuvo tik tam tikra nuomonė, mokymas ar 
pan., - jis pasirodė kaip tiesioginis santykis su tikrove. Šis 

santykis savaime slypéjo šiame principe, tai tikroji šio prin- 
cipo pozicija - jis buvo priešiškas esamam graikų dvasios 
principui. Ir atėniečiai jam pripažino šią garbę; jie patys tei- 
singai suprato, kad šio principo santykis su tikrove buvo bū- 
tent toks, priešiškas, ir jie pasielgė pagal savo supratimą. Tai- 
gi Sokrato apkalta buvo ne atsitiktinė, o neišvengiamai są- 
lygota jo principo. Arba galima sakyti, kad atėniečiams tenka 
garbė, jog jie atpažino minėtą santykį ir net pajuto, kad jie 
patys jau užsikrėtę šiuo principu. 

c. Paskui atėniečiai apgailestavo nuteisę Sokratą ir jo 
kaltintojus nubaudė, vienus mirtimi, kitus ištrėmimu, nes 
apskritai pagal atėniečių įstatymus kaltinimą pateikęs as- 
muo už tai, kad kaltinimas pasirodydavo esąs nepagrįstas, 
turėjo būti baudžiamas ta pačia bausme, kuria priešingu at- 
veju būdavo baudžiamas nusikaltėlis. Toks yra paskutinis 
šios dramos veiksmas. Viena vertus, savo atgaila atėniečiai 
pripažino šio žmogaus individualią didybę; antra vertus, 
jie taip pat pripažino (ir tai yra gilesnė jų atgailos prasmė), 
kad Sokrato išreikštas principas, pražūtingas ir jų atžvilgiu 
priešiškas, - naujų dievų įvedimas ir tėvų negerbimas, - 
jau yra sudygęs jų pačių dvasioje, kad jie patys jau apimti 
šio nesutarimo, kad, smerkdami Sokratą, jie smerkė save. 
Jie apgailestavo, jog pagrįstai nuteisė Sokratą, ir tai, matyt, 
turėjo reikšti, kad jie būtų norėję, kad taip nebūtų atsiti- 
kę. Tačiau iš atgailos neišplaukia, kad tai neturėjo įvykti, 
tai neturėjo įvykti tik jų sąmonei. Jeigu šis dalykas toks at- 
rodė jų sąmonei, tai iš čia neišplaukia, kad tai ir savaime 
neturėjo įvykti. Ir vienas, ir kitas požiūris yra nekaltybė, 
kuri yra kalta ir gailisi dėl savo kaltės; tokia nekaltybė bū- 
tų tik bedvasis ir paniekos vertas dalykas, jei iš tikrųjų ne- 
būtų kaltė. Šiuo atveju mes matome ne nekaltąjį, kuriam 
nepasisekė; tai būtų nevykėlis. Jeigu tragedijoje susiduria 
tiranai ir nekaltieji, tai ji yra lėkšta, viso labo tuščia ir ne- 
protinga, nes tai tik paprastas atsitiktinumas. Didis žmo- 
gus nori būti kaltas, jis prisiima didelę koliziją; antai Kris- 

tus paaukojo savo individualybę, išsižadėjo jos, bet jo pra- 
dėtas reikalas nežuvo. 

Taigi Sokrato likimas yra tikrai tragiškas. Tatai kaip tik 
yra visuotinis dorovinis tragiškas likimas, kai tam tikra tei- 
sė susiduria su kita teise, ir susiduria ne taip, kad viena iš 
jų yra teisė, o kita - neteisė, o taip, kad jos abi yra teisės, 
kurios susipriešina ir viena sudūžta atsitrenkusi į kitą; jos 
abi nukenčia ir taip pateisina save viena kitos atžvilgiu. Pa- 
ti atėniečių tauta tada įžengė į tokį švietimo tarpsnį, kai in- 
dividuali sąmonė atskiria save nuo bendrosios dvasios ir 
tampa sąmone sau; ji tai matė Sokrate (ir ji pati, ir Sokra- 
tas buvo teisūs), bet kartu juto, kad tai yra pražūtis; taigi 
ji nubaudė čia tai, kas slypėjo joje pačioje. Sokrato princi- 
pas nebuvo vieno individo nusižengimas, į šį nusižengimą 
buvo įtraukti visi atėniečiai; tai buvo būtent toks nusikal- 
timas, kurį tautos dvasia įvykdė savo pačios atžvilgiu. Ši 
įžvalga panaikino Sokrato pasmerkimą, ir tautos dvasiai at- 
rodė, kad Sokratas nepadarė jokio nusikaltimo; juk tautos 
dvasia apskritai dabar pati sau yra į save iš visuotinybės 
savyje sugrįžtanti sąmonė. Tatai yra suirimas tautos, kurios 
dvasia greitai išnyks iš pasaulio, bet išnyks taip, kad iš jos 
pelenų iškils aukštesnė dvasia. Juk pasaulinė dvasia paky- 
lėjo save į aukštesnę sąmonę. 

Sokratas yra herojus, nes jis sąmonėje atpažino aukštes- 
nį dvasios principą ir jį išreiškė. Šitas aukštesnis principas 
turėjo absoliutų pateisinimą. Pasirodęs, šitas principas būti- 
nai turėjo atsitrenkti į kitą dvasinės sąmonės formą, kuri bu- 
vo Atėnų gyvenimo, pasaulio, į kurį įžengė Sokratas, sub- 
stancialumas. Graikų pasaulio principas dar negalėjo pakęsti 
subjektyvios refleksijos principo, todėl pastarasis iškilo kaip 
priešiškas ir griaunantis. Taigi Atėnų tauta ne tik turėjo tei- 
sę, bet ir privalėjo reaguoti į jį pagal savo įstatymus, todėl ji 
įvertino šį principą kaip nusikaltimą. Tokia yra herojų pa- 
dėtis apskritai pasaulinėje istorijoje; per juos ateina naujas 
pasaulis. Šitas naujas principas prieštarauja ligtoliniam prin- 

cipui ir jį griauna; taigi herojai pasirodo kaip prievartiniai 
įstatymų laužytojai. Kaip individai jie žūva, bet naujasis 
principas, nors ir kitu pavidalu, prasikala ir nustelbia anks- 
tesnįjį. Šitas Sokrato principas buvo tai, kas kitu pavidalu 
pražudė graikų gyvenimą; Alkibiadas ir Kritijas buvo di- 
džiausi Sokrato numylėtiniai: Kritijas buvo pats veikliausias 
iš trisdešimties tiranų, Alkibiadas - lengvabūdiškumo geni- 
jus, žaidęs atėniečių tauta. Šitai meta šešėlį ant Sokrato. Sub- 
jektyvaus požiūrio principą jiedu įgyvendino praktiškai, pa- 
gal šį principą jie gyveno“*. 

Atėnų valstybė gyvavo dar ilgai, bet jos savitumo gėlės 
greitai nuvyto. Sokratas savitas tuo, kad jis sugavo šitą 
principą mintyse, pažinime ir padarė jį galiojančiu jiems. 
O tai ir buvo aukščiausias jo pripažinimo būdas. Pažinimas 
atvedė į nuopuolį, tačiau jis atnešė ir išganymo principą. 
Taigi tai, kas kitiems buvo tik pražūtis, Sokratui kartu bu- 
vo principas (nes tai buvo pažinimo principas), kuriame 
slypėjo pasveikimo galimybė. Visa tolesnė istorija buvo ši- 
to principo plėtotė. 

Sąmonės vidujiškumo sau (Innerlichsein fūr sich) prin- 
cipas lėmė, kad vėlesnieji filosofai nusišalino nuo valstybės 
reikalų, apsiribojo vidinio pasaulio formavimo dalykais, nu- 
sišalino nuo bendro tautos dorovinio ugdymo tikslo, užėmė 
priešišką poziciją Atėnų dvasios, Atėnės atžvilgiu. Su tokia 
pozicija susiję ir tai, kad Atėnuose dabar suvešėjo partiku- 
liarūs tikslai ir interesai. Šitų procesų bendrumas su Sokra- 
to principu yra tas, kad dabar ne nuo valstybės santvarkos, 
ne nuo visuotinybės, o nuo subjekto apsisprendimo ir pasi- 
rinkimo priklauso tai, kas, jo požiūriu, yra teisėtumas, pa- 
reiga, ką jam būtina daryti, kas yra gera ir naudinga jam ir 
valstybei. Šitas apsisprendimo remiantis savimi principas in- 
dividui iškilo kaip Atėnų tautos pražūtis (ir ja tapo), nes jis 
nesiderino su tautos santvarka. Aukštesnis principas visada 
pasirodo kaip pražūtis, nes jis dar nėra vieningas su tuo, kas 
tautoje substancialu. Atėnų gyvenimas nusilpo, valstybė pa- 

sidarė bejėgiška išorės atžvilgiu, nes jos dvasia suskeldėjo. 
Atėnai pasidarė priklausomi nuo Spartos, galiausiai tokias 
valstybes išoriškai užvaldė makedoniečiai. 

Taigi mūsų kalba apie Sokratą baigta. Mano pasakojimas 
buvo kiek išsamesnis, nes taip galima gražiai suderinti vi- 
sas ypatybes; ir apskritai tai yra didysis istorijos posūkis. 
Sokratas mirė pirmaisiais 95-osios olimpiados metais (399- 
400 m. pr. Kr.), turėdamas 69 metus, tai buvo olimpiada, vy- 
kusi po Peloponeso karo; mirė praėjus 29 metams po Peri- 
klio mirties ir 44 metai prieš Aleksandro gimimą. Jis išgyve- 
no Atėnų puikybės ir prasidėjusio nuosmukio metus; jam 
teko patirti aukščiausią jų suklestėjimą ir nelaimių pradžią. 


C. SOKRATIKAI 


Sokratikai yra trečiasis antro periodo tarpsnis; trečiasis 
periodas yra Platonas ir Aristotelis. 

Sokratas žymi filosofinės dvasios (mąstymo) posūkio taš- 
ką. Jis iškėlė pažinimo ir visuotinybės klausimą. Su juo ir 
nuo jo pasirodo žinojimas, pasaulis pakyla į sąmoningos 
minties karalystę ir ši tampa objektu. Daugiau jau nebema- 
tome, kad būtų klausiama ir reikalaujama atsakyti, kas yra 
esmė, gamta, - klausiama, kas yra tiesa; kitaip sakant, esmė 
apibrėžė save taip, kad ji yra ne tai, kas yra savaime, 0 yra 
tokia, kokia ji yra pažinime. Todėl matome, kad iškyla ir 
svarbiausiu tampa klausimas, koks yra save patį suvokian- 
čio mąstymo santykis su esme. Tiesa ir esmė nėra tas pat; 
tiesa yra pažinta (mąstoma) esmė, o esmė yra paprastas ,sa- 
vaime". Nors šitas paprastas „savaime“ pats yra mintis ir yra 
mintyje, tačiau kai sakoma, kad esmė yra grynoji būtis arba 
esmė yra voūs — a) būtis, B) tapsmas, y) būtis sau (atomai), 
Š) saikas (būtinybė), galiausiai sąvoka kaip mąstymas apskri- 
tai, - tai šitaip netarpiškai pasakoma, kad esmė turi objekti- 
nį pobūdį. Arba esmė yra paprasta objektiškumo ir mąsty- 

mo vienybė; ji nėra grynai objektinė, nes būties negalima 
matyti, girdėti ir t. t., ji nėra nei esamybės priešybė - gry- 
nasis mąstymas, nes pastarasis yra savimonė, būtis sau, ku- 
ri skiria save nuo būties ir esmės. Ji nėra ir iš savo skirtybių 
į save sugrįžtanti vienybė, taigi nėra pažinimas ir Žinojimas. 
Pastaruosiuose savimonė deda save vienoje pusėje kaip 
esmę, kaip būtį sau, o kitoje pusėje - būtį; savimonė suvo- 
kia šitą skirtingumą ir sugrįžta iš šio atskyrimo į abiejų pu- 
sių vienybę. Šita vienybė kaip rezultatas yra tai, kas žino- 
ma, tiesa. Vienas tiesos momentas yra savęs paties tikrumas; 
šitas momentas prisideda prie esmės, prisideda sąmonėje ir 
sąmonei. 

Šitas judėjimas ir jo tyrinėjimas yra tai, kuo pasižymi po- 
sokratinis filosofijos laikotarpis, - užsiimama ne išlaisvinta, 
grynai objektine esme, o ji nagrinėjama vienybėje su savęs 
paties jusliniu tikrumu. Tatai nereikėtų suprasti taip, tarsi šis 
pažinimas pats yra paverstas esme, tad jis galioja kaip ab- 
soliučios esmės turinys ir definicija; kitaip tariant, tatai ne- 
reikėtų suprasti taip, tarsi esmė būtų apibrėžta kaip būties 
ir mąstymo vienybė, kurią mato filosofinė sąmonė, lyg ta fi- 
losofija mąstė ją būtent taip; tiesiog ši filosofija jau negalėjo 
kalbėti apie esmę ir esmingumą neliesdama šito momento, 
savęs paties tikrumo. Tai yra tarytum tarpinis laikotarpis, 
kuris pats yra pažinimo judėjimas ir pažinimą traktuoja kaip 
mokslą apie esmę, kuris kaip tik pirmą kartą ir sukuria aną 
vienybę. 

Šitame apibrėžime mes matome pažinimą apskritai: kar- 
tais subjektyvia reikšme ir atskirybės kaip savęs paties tik- 
rumo arba kaip jausmo reikšme - tada sąmonė tuo apsiri- 
boja kaip esminiu dalyku, apskritai tai teigia kaip esmę; kar- 
tais, priešingai, matome grynąjį mąstymą jo judėjime ir 
atskirybę, taip pat matome, kad jsisamoninamos įvairiopos 
visuotinybės atmainos; kartais matome, kad nejudamas, tik 
su savimi pačiu santykiuojantis mąstymo apskritai papras- 
tumas padaromas sąmonės kaip atskirybės esme bei jos pa- 

žinimo esme; kartais matome šį mąstymą kaip sąvoką, ku- 
rios santykis su viskuo - su bet kokiu apibrėžtumu, taigi ir 
sąvokos apibrėžtumu, - yra negatyvus, lygiai taip pat ir su 
pačiu Zinojimu bei pažinimu. 

Iš šios apibrėžties aiškėja, su kokiomis filosofinėmis sis- 
temomis mes galime susidurti. Šiuo laikotarpiu nagrinėja- 
mas mąstymo santykis su būtimi arba visuotinybės santy- 
kis su atskirybe. Šitas santykis prieštaringas; mes matome, 
kad tas prieštaravimas, sąmonės prieštaravimas, apie kurį 
įprastas įsivaizdavimas neturi supratimo, nes jis yra tam 
tikras sąmonės sujaukimas ir be minties klajoja sąmonėje, - 
kad tas prieštaravimas yra jsisamoninamas; minėtasis san- 
tykis yra filosofijos objektas, visuotinybė apskritai traktuo- 
jama kaip esmė; filosofija pati tampa pažįstančiu mokslu, 
tačiau šis neišeina už savo sąvokos ribų ir, kaip išsiskleidęs 
ir besiplečiantis mokslas apie tam tikrą turinį, negali pats 
sau duoti to turinio, o tik gali jį mąstyti ir paprastu būdu 
apibrėžti. 

Minties srityje Sokrato įtaka buvo plati ir formuojanti; 
svarbiausias mokytojo poveikis, jo nuopelnas tas, kad jis 
sujaudina protus ir duoda stiprų akstiną. Sokrato poveikis 
buvo subjektyvus bei formalus ir pasireiškė tuo, kad indi- 
vide, subjekte jis sukėlė vidinę nesantaiką. Pats poveikio 
rezultatas buvo paliktas kiekvieno nuožiūrai, savajai valiai, 
nes Sokrato principas buvo subjektyvi sąmonė, o ne objek- 
tyvi Mintis. 

Pats Sokratas priėjo tik prie to, kad jis sąmonei apskri- 
tai nurodė paprastą savęs paties mąstymo esmę, gėrį, ir ty- 
rinėjo apibrėžtas gėrio sąvokas, ar jos tinkamai išreiškia tą 
dalyką, kurio esmę jos turi nusakyti, ar iš tikrųjų dalykas 
jomis apibrėžiamas. Gėris buvo padarytas veikiančio Zmo- 
gaus tikslu. Sokratas paliko ramybėje visą vaizdinių pasau- 
lį, objektinę esmę apskritai, ir nemėgino surasti perėjimo 
nuo gėrio, nuo to, kas įsisąmoninta, esmės, prie daikto, ne- 
siekė pažinti esmės kaip daiktų esmės. Visa dabartinė 

spekuliatyvi filosofija visuotinybę traktuoja kaip esmę, ta- 
čiau, pirmą kartą išnirusi, visuotinybė atrodo taip, kad ji yra 
tik pavienė, atskira apibrėžtis ir kad be jos dar gali būti dau- 
gybė kitų apibrėžčių. Tik visas pažinimo judėjimas išsklai- 
do šią regimybe, ir visatos sistemos esmė yra sąvoka, į dalis 
suskirstyta visuma. 

Iš Sokrato mokymo radosi pačios įvairiausios mokyklos 
ir principai. Tai, kaip Sokratas mokė, Sokrato mokymo bū- 
das turėjo daug šalininkų, daug jo draugų liko jam ištikimi 
ir nenuėjo toliau (daugelis jų tapo rašytojais), o pasitenki- 
no istoriškai teisingu atpasakojimu pokalbių, kuriuos Sok- 
ratas su jais vedė arba kuriuos jie girdėjo; dažnai jie ir pa- 
tys tokio pobūdžio pokalbius tiesiog išgalvodavo, tačiau su- 
silaikydavo nuo spekuliatyvių tyrinėjimų ir, apsiriboję 
praktiniais tikslais, tvirtai ir ištikimai vykdė pareigas, uždė- 
tas luomo bei padėties, buvo ramūs ir patenkinti. Žymiau- 
sias ir puikiausias iš jų yra Ksenofontas. Ir jeigu paklausi- 
me, kuris iš jų - Platonas ar Ksenofontas - teisingiau pavaiz- 
davo Sokratą, jo asmenybę ir mokymą, tai neabejotinai 
turėsime atsakyti, kad asmenybės ir metodo, pokalbių išori- 
nės formos apskritai požiūriu kaip tik Platonas sukūrė tiks- 
lų, galbūt net labiau suformuotą Sokrato paveikslą, bet jo Ži- 
nojimo turinio ir mąstymo išlavinimo lygio požiūriu Kseno- 
fontas yra pranokesnis. 

Sokratikais aš vadinu Sokratui ištikimus mokinius, kurie 
perėmė jo filosofavimo būdą. Juose matome abstraktų sok- 
ratiškosios manieros supratimą, dėl to jis reiškiasi vienaša- 
liškai ir tampa įvairiopas. Sokratui priekaištaujama, kad iš 
jo mokymo radosi labai skirtingos filosofijos, tačiau tai kyla 
iš paties jo principo neapibrėžtumo ir abstraktumo. Skirtin- 
gos filosofijos yra tik apibrėžtos paties šito principo formos, 
kurios pirmučiausia atpažįstamos filosofiniuose požiūriuo- 
se bei būduose ir kurias mes vadiname sokratiškomis. 

Be Ksenofonto, daug kitų sokratikų irgi rašė dialogus, ku- 
rie iš dalies buvo paremti tikrais pokalbiais su Sokratu, o iš 

dalies buvo jų pačių sugalvoti Sokrato maniera. Minimi Ais- 
chinas, Faidonas, Antistenas ir daug kitų (mus pasiekė tik 
vienas kitas Aischino dialogas), taip pat ir batsiuvys Simo- 
nas, „kurio dirbtuvėje Sokratas dažnai kalbėdavosi ir kuris 
po to kruopščiai užrašydavo jo žodžius“. (Aš nekalbu apie 
literatūrinę to dalyko pusę.) Jo, kaip ir kitų autorių, dialogų 
pavadinimus mums pateikia Diogenas Laertijas*!; bet jie 
mūsų nedomina. 

Viena sokratikų dalis tiesiogiai laikėsi Sokrato mokymo 
ir manieros, bet kita ėjo toliau ir, remdamasi Sokratu, su- 
formavo tam tikrą ypatingą filosofijos aspektą bei požiūrį, 
kurį filosofinė sąmonė buvo įgijusi Sokrato dėka, ir juos 
įtvirtino. Tokiame požiūryje glūdi savimonės savyje abso- 
liutumas ir jos savaime ir sau esančio visuotinumo santy- 
kis su atskirybe. 

Iš tų sokratikų, kurie turi tam tikrą savitą vertę, pirmiau- 
sia reikia paminėti megariečius, kurių pats iškiliausias Euk- 
leidas Megarietis. Po Sokrato mirties saujelė jo draugų iš 
Atėnų pabėgo į Megarą; tarp jų buvo ir Platonas. Eukleidas 
gyveno Megaroje ir jais pagal išgales (gerai) pasirūpino“? . 
Vėliau, kai Sokrato nuosprendis buvo panaikintas ir jo kal- 
tintojai nubausti, dalis sokratikų sugrįžo į Atėnus, ir viskas 
išsilygino. Mes aptarsime tris sokratikų mokyklas - be mi- 
nėtų megariečių, dar kirėniečių ir kinikų mokyklas. Visos 
trys labai skirtingos, ir jau iš to darosi aišku, kad pats Sok- 
ratas pozityvios sistemos neturėjo. Šiems sokratikams svar- 
biausias dalykas yra subjekto apibrėžimas, bet subjektas api- 
brėžiamas apibrėžiant visuotinybę. Tiesa ir gėris yra princi- 
pas, absoliutumas, kuris kartu yra subjekto tikslas, ir šitas 
tikslas reikalauja samprotavimo, dvasios lavinimo, mąstymo 
kultūros apskritai, kad mokėtum paaiškinti, kas apskritai yra 
gėris ir tiesa. Šitos sokratiškos mokyklos, apskritai paėmus, 
laikosi požiūrio, kad subjektas yra sau pačiam tikslas ir kad 
jis savo žinojimo lavinimu pasiekia savo subjektyvų tikslą. 
Tačiau apibrėžimo forma yra mokslas, visuotinybė, bet taip, 

kad šis mokslas ne lieka abstraktus, o pateikia visuotinybės 
apibrėžčių plėtotę. 

Megariečiai yra abstrakčiausi; jie laikosi gėrio apibrėžties. 
Megariečių mokyklos principas buvo paprastas gėris, gėris 
paprasta forma, paprastumo principas; su gėrio paprastumo 
teigimu jie siejo dialektiką. Jų dialektika: viskas, kas apibrėž- 
ta, ribota, nėra tiesa. Tikslas pagal megariecius - žinoti vi- 
suotinybę; ir šita visuotinybė jiems galiojo kaip absoliutas, 
turintis visuotinybės formą, ir tokia forma jis privalėjo būti 
išlaikytas. 

Kirėniečiai mėgino gėrį apibrėžti tiksliau ir vadino jį 
džiaugsmu, malonumu. Atrodo, kad kirėniečių mokyklos 
principas labai tolimas, netgi priešingas Sokrato požiūriui. 
Toks laikinos esaties, pojūčio principas mums atrodo kaip 
tiesioginė gėrio priešybė; bet tai ne tas atvejis. Čia keliamas 
klausimas, kas yra gėris, ir kirėniečių mokykla turiniu pa- 
daro malonumą, kuris atrodo esąs tai, kas apibrėžta; tačiau 
tai darant turi būti remiamasi išlavinta dvasia. Šiuo atveju 
kalbama apie malonumą, kokį jį apibrėžia mintis. Kirėnie- 
čiams irgi galioja visuotinybė, bet galioja taip, kad jai pri- 
pažįstama apibrėžtis kas tai yra; šią apibrėžtį jie sieja su ma- 
loniu pojūčiu. 

Kinikai gėrį irgi apibrėžia tiksliau, bet jų apibrėžtis prie- 
šinga kirėniečių apibrėžčiai. Ir jie visa, kas ypatinga, ribota, 
kuo Žmonės rūpinasi, laikė negeistinais dalykais. Ju princi- 
pas yra gėris. Tačiau koks jo turinys, kokia apibrėžtis? Kini- 
kų apibrėžtis: Žmogaus turi Žiūrėti to, kas atitinka jo prigim- 
tį, kas tiesiog yra natūralu. Ir kinikai dvasios lavinimą visuo- 
tinybės žinojimu laikė principu, tačiau šituo visuotinybės 
žinojimu turi būti pasiekta individo apibrėžtis, kad jis būtų 
abstrakčioje visuotinybėje, laisvas, nepriklausomas ir indi- 
ferentiškas visam tam, kas šiaip jau galioja. 

Nebūtina nuodugniai nagrinėti šių trijų mokyklų. Kirė- 
niečių principą vėliau moksliškiau išplėtojo epikūrininkai, o 
kiniku - stoikai. 

1. Megaros mokykla 


Eukleidas laikomas megarietiškojo mąstymo pradininku. 
Kadangi jis ir jo mokykla pripažino visuotinumo formas, o 
bet kokį ypatingumą stengėsi ir iš tikro mokėjo sunaikinti 
(jiems buvo prikaišiojama polemikos manija), tai jie buvo 
praminti eristikais. Megariečiai labiausiai pabrėžė prieštarą, 
kurią savyje turi atskirumo aspektas. Kad sukeltų sumaištį 
ypatingybės sąmonėje, jie labai išlavino dialektiką, bet apie 
juos pasakojama, kad jie buvo ne tik dideli dialektikos meist- 
rai, bet ir nirštūnai, todėl kai kas sakė, jog juos reikėtų va- 
dinti ne mokykla (oxoA»), bet tulžimi (yoAx,)*?. Jie atsidėjo 
pirmiausia dialektikos tobulinimui, taigi jie užėmė Elėjos 
mokyklos ir sofistų vietą. Atrodo, kad jie iš naujo atkūrė Elė- 
jos mokyklą (dėl to ši ir jie savaime yra tas pat); bet iš da- 
lies jie nuo jos skyrėsi, nes elėjiečiai dialektikai teigė, kad es- 
mė yra būtis arba vienis ir jokia ypatingybė nėra tikra, o me- 
gariečiai teigė, kad būtis yra gėris (skeptikai dialektiką 
naudojo kalbėdami apie subjektyviosios dvasios užsisklen- 
dimą savyje). Tuo tarpu sofistai judėjimo, apie kurį jie kal- 
bėjo, neatitraukė į paprastą visuotinumą kaip į tvirtą ir pa- 
stovų dalyką. Stilponas, Diodoras ir Menedemas irgi mini- 
mi kaip įžymūs eristikai. 


a. Eukleidas 


Tatai yra tas Eukleidas, apie kurį pasakojama, kad, vy- 
raujant įtampai ir net didžiausiam priešiškumui tarp Atė- 
nų ir jo tėvynės Megaros, jis dažnai, nebodamas mirties 
bausmės, atsėlindavo į Atėnus persirengęs moteriškais rū- 
bais, kad galėtų pasiklausyti Sokrato ir pabūti jo draugijo- 
je**. Šio Eukleido nereikia painioti su garsiuoju matemati- 
ku*“. Eukleidas teigė, kad gėris yra vienis, tačiau vadina- 
mas daugeliu vardų; kai kada gėris vadinamas supratimu, 
kai kada dievu, taip pat protu (v005) ir kitais vardais; o to, 

kas gėriui priešinga, apskritai nėra*“. Taigi principas čia bu- 
vo gėris kaip tai, kas paprasta, kaip tiesos paprastumas, ku- 
ris yra tapatus tiesai. Iš čia jau aiškėja, kad megariečiai gė- 
rį laikė absoliučiąja esme, ir laikė, apskritai paėmus, ben- 
dresne prasme negu Sokratas; bet jie šalia šio gėrio 
nepalikdavo galioti, kaip kad Sokratas, dar daugybės vaiz- 
dinių kaip tokio dalyko, kuris žmonėms neturi būti svar- 
bus, jie kovojo su jais kaip dar galiojančiais, nors žmonių 
atžvilgiu jie yra indiferentiški, - jie teigė, kad jų tiesiog né- 
ra. Taigi megariečiai laikėsi elėjiečių apibrėžties, pagal ku- 
rią yra tik būtis, o tai, kas negatyvu, visai neegzistuoja. Kad 
viso kito visai nėra, megariečiai įrodinėjo taip pat kaip ir 
elėjiečiai. Visuose vaizdiniuose jie atskleisdavo prieštara- 
vimus, ir tuo buvo pagrįsta jų diskusijų aistra. 

Tam jiems patarnavo jų dialektika. Kadangi dialektika 
ir yra šito niekumo atskleidimas, tai tuo megariečiai labiau- 
siai ir išgarsėjo; be Eukleido, tai pasakytina ypač apie Eu- 
bulidą bei Stilponą, kurių dialektika irgi atsiremia į prieš- 
taravimus, matomus išoriniame vaizdinyje ir kalboje, todėl 
jų dialektika iš dalies net virsdavo grynu kalbos žaidimu. 
Sokrato dialektika buvo atsitiktinio pobūdžio, nes jis iškli- 
bindavo tik atskirus vaizdinius, ypač moralinius ir Zinoji- 
mo vaizdinius; tuo tarpu megariečiai dialektiką pavertė 
bendresniu ir esmingesniu dalyku. Sokratas kalbėdamas 
pasitelkdavo į pagalbą paplitusius vaizdinius apie pareigą, 
apie moralinį gėrį, paprasčiausius vaizdinius ir būdus kal- 
bėti apie tai, kas yra žinojimas, o megariečiai (jų filosofinė 
dialektika) atsigręžė daugiau į formalųjį įsivaizdavimo ir 
kalbėjimo aspektą, bet dar ne į grynųjų sąvokų apibrėžtis — 
tai padarė vėlesnieji skeptikai; juk tuo metu dar nebuvo ži- 
nojimo ir mąstymo abstrakčiomis sąvokomis. Jie visais įma- 
nomais būdais sumaniai atskleidžia žinojimo ir mąstymo 
prieštaravimus ir juose supainioja pašnekovą, kad jį sutrik- 
dytų. Apie jų pačių dialektiką pasakojama nedaug, daugiau 
apie sutrikimą, kurį jie sukeldavo įprastoje sąmonėje ir įsi- 

vaizdavime. Apie tai pasakojama daugybė juokingų nuti- 
kimų. Jie pritaikė dialektiką paprasto pokalbio manierai. 
Tai, ką mes vadiname pokštu, jiems buvo rimtas užsiėmi- 
mas. Sokratas irgi visaip išversdavo samprotavimus apie 
paprastus dalykus. (Lygiai taip ir mūsų pokalbiuose indi- 
vidas, ką nors teigdamas, stengiasi tai padaryti įdomiai ir 
įspūdingai.) Daugelis anekdotų apie jų diskutavimo išmo- 
nes, apie jų mįsles skamba juokingai, bet kai kurie iš tik- 
rųjų susiję su tam tikra mąstymo kategorija; jie įsibrauna į 
tą kategoriją ir parodo, kad mes įpuolame į prieštaravimus, 
į prieštaravimus sau, jei pripažįstame jos galiojimą. 

„Eukleidas, kad ir koks užsispyręs būtų ginčuose, dis- 
kutuodamas išlikdavo labai ramus žmogus. Pasakojama, 
kad vieną kartą, kilus ginčui, jis taip įpykino savo prieši- 
ninką, kad tas surikęs: „Aš geriau mirsiu, negu liksiu tau 
neatkeršijęs!“ O Eukleidas jam ramiausiai atsakęs: „Ir aš 
geriau mirsiu, jeigu švelniais argumentais (lenitate verbo- 
rum) nenuraminsiu tavo pykčio, kad tu mane vėl mylėtum 
kaip anksCiau"*". 


b. Eubulidas 


Taigi visa tai, kas ypatinga, megariečiai parodydavo kaip 
nesamą dalyką ir išradingais kalbos posakiais stengdavosi 
supainioti sąmonę jos kategorijose. Kai kurie iš šių posakių 
mums išliko, išliko ir pavadinimai; tatai daugiausia sofizmai, 
kurių išradimas priskiriamas vienam iš Eukleido mokinių 
Eubulidui Miletieciui**. Jų klausantis pirmiausia kyla įspū- 
dis, kad jie yra paprasti sofizmai, kuriems neverta duoti at- 
kirčio, net ir jų klausytis. Tokius dalykus ilgai nesvarstę pa- 
vadiname kvailystėmis, juos laikome nevykusiu pokštu. Ta- 
čiau iš tikrųjų juos lengviau atmesti, negu apibrėžtu būdu 
paneigti. Iš esmės jais siekiama suvilioti pašnekovą bendram 
pokalbiui, po to jį supainioti ir jam parodyti, kad jis pats sau 
prieštarauja. Megariečių filosofija neturi tikros mokslinės 

vertės. Įprastuose bendruose pokalbiuose svarbu, kad vieni 
kitus suprastų, svarbu žinoti, ką kitas galvoja apie tam tikrą 
dalyką, žinoti, kad jis mus supranta, ir mus tai tenkina (ar- 
ba pasiguodžiame tuo, kad Dievas mus supranta), o šitie so- 
fizmai iš dalies turi parodyti, kad tai, ką mes suprantame 
taip, kaip tai buvo pasakyta, yra nepatenkinama. Supainio- 
ti paprastą pokalbį, kad pašnekovas nežinotų, ką atsakyti, 
mums atrodo žaidimas ir kvailas pokštas. Mes tariame, kad 
kitas žino, ką jis mano, ir pagal tai pasirenka žodžius, todėl 
čia ieškoti formalių prieštaravimų yra tuščias žaidimas Zo- 
džiais. Todėl mūsų vokiškasis rimtumas atmeta taip pat ir 
žodžių žaismą kaip lėkštą sąmojį. Tačiau graikai grynąjį žo- 
dį ir grynąjį sakinio traktavimą vertino taip pat kaip ir patį 
dalyką. Ir jeigu žodis ir dalykas vienas kitam prieštarauja, 
tai aukštesniu reikia laikyti žodį; juk neišsakytas dalykas yra 
neprotingas, o tai, kas protinga, egzistuoja tik kaip kalba. 
Apskritai ir Aristotelio veikaluose, jo sofistų argumen- 
tų paneigimuose, randama daug pavyzdžių, kuriuos sukū- 
rė ir senieji sofistai, ir eristikai, bei šių sofizmų sprendimų. 
Eubulidas rašė ir prieš Aristotelį, tačiau nieko neisliko*?. Ir 
Platono kūriniuose esama tokių pokštų, dviprasmybių, ku- 
riomis siekiama išjuokti sofistus ir parodyti, kokiais niekais 
jie užsiiminėjo. Tačiau eristikai nuėjo dar toliau. Jie net bū- 
davo rūmų juokdariai, antai Diodoras?“ pas Ptolemajus. Iš 
istorijos šaltinių sužinome, kad dialektikos menas sutrik- 
dyti pašnekovus klausimais ir mokėti atsakyti į juos buvo 
tapęs visų graikų filosofų užsiėmimu viešose vietose ir net 
žaidimu prie karalių stalo. Rytų šalies karalienė atvyko pas 
Saliamoną, kad šis įmintų jos užduotą mįslę, o prie kara- 
lių stalų sėdi susirinkę filosofai ir trykšta sąmojingi pokal- 
biai - filosofai kimba prie vienas kito žodžių ir linksmina- 
si. Graikams nebuvo didesnio malonumo kaip ieškoti prieš- 
taravimu, kurie slypi kalboje ir įprastuose vaizdiniuose; tai 
toks mokslas, kurio objektas yra ne tiesa ar tai, kas ja va- 
dinama, o kalbos (arba jos abstrakčių momentų, jos teigi- 

nių) formalioji pusė, kalbos netikslumų arba veikiau joje 
esančio neadekvatumo isisamoninimas ir atskleidimas, - 
taip parodomi joje slypintys prieštaravimai. Prieštara šiuo 
atveju pasirodo ne kaip gryna sąvokos priestara — šiuo at- 
veju parodoma, kad ji yra susipynusi su konkrečiais vaiz- 
diniais. Tokie vaizdiniai nenukreipti nei į konkretų turinį, 
nei į grynąją sąvoką. Kiekvienas teiginys susideda iš sub- 
jekto ir predikato, kurie yra skirtingi, bet vaizdinyje mes 
tariame esant jų vienybę; ir tai, kas įprastai sąmonei yra 
tiesa, yra paprastumas, kuris nėra prieštaringas. Tačiau iš 
tikrųjų paprastas, pats sau lygus teiginys yra nieko nesa- 
kanti tautologija, o ten, kur kas nors pasakoma, turi būti 
skirtybės, o įsisąmoninus jų skirtingumą, - prieštara. Tada 
įprasta sąmonė prieina savo ribas, nes, atradusi prieštarą, 
ši sąmonė atranda tik suirimą, savęs įveiką. Ji neturi supra- 
timo, kad tik priešybių vienybė yra tiesa, kad kiekviename 
teiginyje yra tiesa ir netiesa, jeigu tiesą suprasime kaip tai, 
kas paprasta, o netiesą - kaip tai, kas priešinga ir kas prieš- 
tarauja; tačiau tai, kas pozityvu (ana vienybė) ir kas nega- 
tyvu (ši prieštara), čia išsiskiria. 

Eubulido teiginiuose pagrindinė apibrėžtis buvo ši: ka- 
dangi tiesa yra paprasta, tai ir atsakymas turi būti papras- 
tas, taigi į klausimą negalima atsakyti su išlygomis, kaip 
kad darė Aristotelis?!; apskritai tai yra sampročio reikala- 
vimas. Pašnekovo supainiojimas pagrįstas reikalavimu at- 
sakyti „taip“ arba „ne“, bet pašnekovas nesiryžta rinktis 
vieno iš tų dviejų atsakymų. Taip pašnekovas sutrikdomas, 
nes atsakymo nežinojimas išduoda išsilavinimo stoką. Tai- 
gi tiesos paprastumas suvokiamas kaip principas. Mūsų lai- 
kais šis principas reiškiasi ta forma, kad tariama, jog iš 
dviejų vienas kitam prieštaraujančių dalykų vienas yra tei- 
singas, o kitas klaidingas, jog tam tikras teiginys yra arba 
teisingas, arba klaidingas, jog tam tikras objektas negali tu- 
rėti dviejų vienas kitam prieštaraujančių predikatų. Tatai 
yra pagrindinis sampročio principas, principium exclusi ter- 

tii, kuris turi didelę reikšmę visuose moksluose. Šitas prin- 
cipas susijęs su Sokrato ir Platono principu „tiesa yra vi- 
suotinybé"; pastarasis principas, abstrakčiai suprastas, reiš- 
kia sampročio tapatumą - pasak jo, tai, kas teisinga, netu- 
ri prieštarauti sau. Stilponas šitai dar labiau išryškino. Taigi 
megariečiai tvirtai laikosi šito mūsų sampročio logikos 
principo; reikalaujama, kad tiesa turėtų tapatumo formą. 
Nors to reikalavo, bet patys nežiūrėjo visuotinybės, o 
įprastoje vaizduotėje ieškojo pavyzdžių, kuriais galėtų trik- 
dyti savo pašnekovus, ir juos sujungė į tam tikrą sistemą. 
Pateiksime vieną kitą išlikusį pavyzdį. 

a. Vienas pavyzdys vadinasi „Melagis': jeigu kas nors pri- 
sipažįsta, kad jis meluoja, tai ar jis meluoja, ar sako tiesą??? 
Čia reikalaujama paprasto atsakymo; tiesa turi būti papras- 
ta, todėl vienas atsakymas turi panaikinti kitą. Klausiamas, 
ar jis meluoja, pašnekovas turi atsakyti „taip“ arba „ne“. Jei- 
gu jis sakys, kad sako tiesą, tai jis prieštaraus savo kalbos tu- 
riniui, nes juk jis prisipažino, kad meluoja. O jeigu jis sakys 
„taip“ (kad meluoja), tai jis, priešingai, sakys tiesą; taigi jis 
nemeluos, bet ir meluos, nes jis sakys tiesą, o sakėsi mela- 
vęs. Tačiau kadangi tiesa yra paprasta, tai būtinas paprastas 
atsakymas, o tokio atsakymo neįmanoma pateikti. Čia esa- 
ma dviejų priešybių — melo ir tiesos - suvienijimo (taigi ma- 
tome netarpišką prieštarą); šitas dalykas visais laikais nuo- 
lat iškildavo įvairiomis formomis ir nedavė ramybės žmo- 
nių protui. Chrisipas, garsus stoikas, parašė apie tai šešias 
knygas?“ Kitas filosofas, Filetas Kosietis, mirė nuo džiovos, 
kurią jis gavo be saiko gilindamasis į šią dviprasmybe ir mė- 
gindamas ja išspręsti™. Su visiškai panašiu dalyku susidu- 
riame naujaisiais laikais - žmonės kamuojasi spręsdami už- 
davinį, kuris jau tapo beveik nemirtingas, - apskritimo 
kvadratūrą. Jie ieško tam tikro paprasto santykio tarp daly- 
kų, kurie yra nebendramačiai, ir jie sutrinka, nes negali ras- 
ti paprasto atsakymo, - jų turinys yra prieštaringas. Ši pa- 
sakaitė apie melagį ėjo iš kartos į kartą. Antai ją randame 

„Don Kichote“, kur Sanča, Baratarijos salos valdytojas, atlik- 
damas teisėjo pareigas, susiduria su daugybe suktų bylų, 
viena jų panaši į mūsų aptartąjį pavyzdį. Sančos valdose 
esama tilto, kurį keliautojams pastatė turtingas žmogus, bet 
prie to tilto jis pastatė ir kartuves. Kiekvienam buvo leidžia- 
ma pereiti tiltą, bet tik su sąlyga, kad jis pasakys tiesą, kur 
jis eina, o jeigu pameluos, bus pakartas. Ir štai ateina prie 
tilto žmogelis ir į klausimą, kur einąs, atsako atėjęs, kad bū- 
tų pakartas šiose kartuvėse. Tilto sargai visiškai sutrinka. Jei- 
gu jie jį pakars, tai paaiškės, kad jis sakė tiesą, taigi jam rei- 
kėjo leisti pereiti tiltą, o jeigu jis bus praleistas, tai tada jis 
bus sakęs netiesą. Ieškodami išeities iš šitos painiavos, jie 
kreipiasi į išmintingąjį valdytoją, kuris išmintingai nuspren- 
džia, kad tokiais abejotinais atvejais reikia rinktis švelnesnį 
variantą, taigi keliautojui reikia leisti pereiti tiltą. Sanča ne- 
kvaršina sau galvos. Tai, kas turėtų būti padarinys, padaro- 
ma turiniu arba pačia priežastimi su apibrėžtimi, kuri yra tu- 
rinio priešybė kaip padarinys: pakorimo, kuris teigiamas 
kaip tiesa, padarinys turi būti nepakorimas, o nepakorimo, 
kaip įvykusio veiksmo, padarinys turi būti pakorimas. Tad 
aukščiausioji bausmė kaip padarinys yra mirtis, bet savižu- 
dybės atveju pati mirtis padaroma nusikaltimo turiniu, tai- 
gi ji negali būti bausmė. 

Aš pateiksiu dar vieną tokį pavyzdį ir atsakymą. Mene- 
demo paklausė, ar jis liovėsi mušęs savo tėvą. Taip jį norėta 
pastatyti keblion padėtin, nes ir teigiamas, ir neigiamas at- 
sakymas šiuo atveju yra vienodai blogas. Juk jeigu jis sakys 
„taip“, tai reikš, kad anksčiau jis tėvą mušė, o jeigu atsakys 
„ne“ — vadinasi, jis jį vis dar muša. Menedemas atsakė, kad 
jis nei liovėsi mušęs, nei yra jį mušęs. Priešininkas tokiu at- 
sakymu liko nepatenkintas?“. Tačiau iš tikrųjų toks atsaky- 
mas, kuris yra dvireikšmis, nes įveikia abi alternatyvas, yra 
tikras atsakymas; lygiai taip ir į anksčiau minėtą klausimą, 
ar žmogus kalba tiesą sakydamas, kad jis meluoja, tikras at- 
sakymas yra tas, kad jis kartu sako tiesą ir meluoja, taigi tie- 

sa yra ši prieštara. Tačiau prieštara nėra tai, kas tikra, ji ne- 
gali atsidurti vaizdinyje (Sančos vaizdinyje). Prieštara išky- 
la sąmonėje kaip priešybių įsisąmoninimas; ji pasirodo jus- 
liniuose daiktuose, būtyje, laike, tik reikia ją čia atskleisti. Ši- 
tie sofizmai nėra prieštaros regimybė, jie yra tikra prieštara. 
Pavyzdyje matome dvi priešybes, taigi mes turime pasirin- 
kimą, tačiau pati apibrėžtis yra prieštara. 

B. Pavyzdžiais „Paslėptasis“ ir „Elektra“ teigiama priešta- 
ra, kad mes tam tikrą asmenį ir pažįstame, ir nepažįstame. Aš 
kieno nors klausiu: „Ar tu pažįsti savo tėvą?“ Jis atsako: 
„Taip“. Aš klausiu toliau: „Kai aš tau rodau tą, kuris paslėp- 
tas už užuolaidos, ar tu jį pažįsti? - „Ne“.- „Bet tai tavo tė- 
vas, vadinasi, tu nepažįsti savo tėvo“. Su tuo susiduriame ir 
„Elektroje“. Ar Elektra turi sakyti, kad pažįsta priešais ją sto- 
vintį savo brolį Orestą, ar kad jo nepažįsta? Šitie pavyzdžiai 
atrodo lėkšti, bet juos įdomu panagrinėti smulkiau. «) Pažin- 
ti reiškia arba ką nors turėti vaizdinyje kaip „šitą“, taigi turė- 
ti ne neapibréztai ir apskritai, o būtent kaip „šitą ; 8) jis nu- 
rodomas kaip „šitas“ - paslėptasis arba Orestas yra „šitas . Ta- 
čiau Elektra nepažįsta jo, nors ji turi jo vaizdinį; vaizdinio 
„Šitas“ ir tas „šitas“, kuris yra čia, jai nėra tas pats. Tačiau iš 
tikrųjų vaizdinio „šitas“ kaip tik ir nėra tikrasis „šitas“. Šis 
prieštaravimas išsprendžiamas tokia apibrėžtimi (6pos): Elek- 
tra pažįsta Orestą savo vaizdinyje, bet ne kaip „šitą“. Taigi to- 
liau: sūnus pažįsta tėvą, kai jį mato, t. y. kai jis jam yra „ši- 
tas“, tačiau paslėptas jis nėra jam „šitas“, o tam tikras įveik- 
tas „šitas“. Paslėptasis, kaip tam tikras „šitas“ vaizdinyje, 
tampa visuotinis ir praranda savo juslinę būtį. Taigi tokiuose 
siužetuose iškyla aukštesnė prieštara tarp visuotinybés ir „Ši- 
to“, nes buvimas apskritai vaizdinyje reiškia, kad tas dalykas 
jau yra visuotinybės elemente. Įveiktas kaip „šitas“, jis esti ne 
tik vaizdinys; tiesa yra visuotinybėje - visuotinybės sąmonė. 
Juk visuotinybė kaip tik ir yra priešybių vienybė; apskritai ši- 
toje filosofijos formoje visuotinybė yra esmė, „šito negaty- 

vumas" — o „šitas“, juslinė būtis visuotinybėje įveikiama. (Ši- 
tą juslinės būties įveiką visuotinybėje, kaip matysime, labai 
gerai įsisąmonino ir atskleidė Stilponas.) 

y. Kiti tokio pobūdžio sąmojai yra reikšmingesni, pavyz- 
džiui, argumentai, vadinami „Kaupėju“ (cupetTn5)*? ir „Pli- 
kiu” (paXaxp0z)9. Jie abu yra paremti blogaja begalybe ir 
kiekybiniu didėjimu, kuris negali pasiekti kokybinės prieš- 
taros, tačiau galų gale susiduria su absoliučia kokybine prieš- 
tara. „Plikis“ atvirkščiai pateikia tą pačią problemą kaip ir 
„Kaupėjas“. Čia klausiama, ar vienas grūdas yra krūva, ar- 
ba klausiama, ar, išpešus vieną plauką, žmogus pasidaro pli- 
kis. Atsakius neigiamai, vėl klausiama: o dar vienas grūdas, 
dar vieną plauką? Ir dabar atsakius neigiamai, klausimas 
nuolat kartojamas, vis pridedant po grūdą ar išraunant po 
plauką. Kai pagaliau sutinkama, kad jau yra krūva arba pli- 
kė, tai išeina, kad paskutinis pridėtas grūdas ar paskutinis 
išrautas plaukas padarė krūvą arba plikę, taigi išeina tai, kas 
iš pradžių buvo neigiama. Bet kaip vienas grūdas gali būti 
krūva, kuri susideda iš tiek daug grūdų? Taigi teigiama, kad 
vienas grūdas nėra krūva. Prieštara šiuo atveju yra ta, kad 
pridedamas arba atimamas vienetas virsta savo priešybe, 
daugiu. Kartoti vienetą reiškia teigti daugi; kartojimas sąly- 
goja tai, kad vienoje vietoje atsiduria daug pavienių grūdų. 
Vienetas tampa savo priešybe, krūva; atimamas vienetas 
virsta plikumu. Vienetas yra krūvos priešybė, bet vienetai 
taip pat yra ir viéna. Kitaip sakant, atrodo, kad kiekybiné tą- 
sa nieko nekeičia, o tiktai padidina arba sumažina, tačiau ga- 
lų gale ji virsta savo priešybe. Tam tikras be galo mažas ar 
be galo didelis dydis jau nebėra dydis. Mes visuomet per- 
skiriame kokybę ir kiekybę. Daugis yra tam tikras kiekybi- 
nis skirtumas; bet šitas indiferentiškas kiekio, dydžio skir- 
tumas galiausiai pavirsta kokybiniu skirtumu. Šita apibrėž- 
tis yra nepaprastai svarbi, tačiau mūsų sąmonei ji nėra 
netarpiškai duota. Pavyzdžiui, sakoma, kad vienas grašis, 

vienas taleris yra niekis, bet šitas niekis ištuština piniginę, 
ir tai yra labai kokybiškas skirtumas. Kaitinamas vanduo da- 
rosi vis karštesnis; ir, esant 80 Reaumuro laipsnių tempera- 
tūrai, jis staiga virsta garais. Šitas kiekybės ir kokybės skir- 
tumas, jų prieštara yra labai svarbi, bet mūsų samprotis ne- 
pripažįsta dialektinio jų virtimo vienos kita, nes jis laikosi 
požiūrio, kad kokybė nėra kiekybiška, o kiekybė nėra koky- 
biška. Anuose pavyzdžiuose, kurie atrodo kaip pokštai, glū- 
di mąstymo apibrėžčių, kurios ir yra visų svarbiausia, gilus 
traktavimas. 

Tokių pokštų megariečiai turėjo be galo daug; vieni iš jų 
svarbesni, kiti nereikšmingi. Daug kitų tokių posakių patei- 
kia Aristotelis savo „Sofistiniuose paneigimuose“ ; visi šie pa- 
vyzdžiai atskleidžia labai formalią prieštarą, kuri būdinga 
kalbai, prieštarą, kurią sąlygoja kalbos forma, nes kaip tik 
kalboje atskirybė įimama į visuotinybę. „Kas tai? - Tai Sok- 
ratas. - Ar Sokratas ne generis masculini? - Taip. - Tai yra ge- 
neris neutrius, taigi išeina, kad Sokratas yra generis neut- 
rius'*". Arba antai Aristotelis?!* pateikia argumentą; tai pa- 
meistrių pokštas, jų gausu „Eulenspiegelyje“. Aristotelis 
nuoširdžiai stengiasi išnarplioti šį painų pokštą. „Šitas šuo 
yra tavo, jis turi šuniukų; taigi šitas šuo yra tėvas. Taigi tu 
turi tėvą, kurio vaikai yra šunys; vadinasi, tu pats esi šunų 
brolis ir pats esi šuo”. Anuomet, o ir paskesniais laikais, grai- 
kų išmonė tokiems pokštams buvo neišsemiama. Pamatysi- 
me, kad skeptikai toliau išplėtojo dialektinį aspektą ir jį pa- 
kėlė į aukštesnę pakopą. 


c. Stilponas 
Vienas žymiausių eristiku yra Stilponas, megarietis pagal 
kilmę. Diogenas pasakoja, „kad jis buvo labai stiprus ginči- 


ninkas. Jis taip lenkė visus sąmojingu savo kalbos aštrumu, 
kad visai Graikijai dėl jo (apoo60xv sic xùtóv) kilo pavojus 

(kurio ji vos išvengė) sumegarėti (ueyapica:)“. Jis gyveno 
Megaroje Aleksandro Didžiojo laikais ir po jo mirties (114 
ol., 1; 324 m. pr. Kr.), kai Aleksandro generolai kariavo tar- 
pusavyje. Ptolemajas Soteras, Demetrijas Poliorketas, Anti- 
gono sūnus, užėmę Megarą, reiškė jam visokeriopą pagar- 
bą. „Atėnuose, pasakojama, visi subėgo iš savo dirbtuvių, 
kad jį pamatytų, ir kai kažkas jam pasakė, kad visi stebisi 
juo kaip kokiu neregėtu Zvérimi, jis atsakė: „Ne kaip Zvéri- 
mi, o kaip tikruoju žmogumi““". Pirmiausia krinta į akis, kad 
Stilponas visuotinybę supranta kaip formalų, abstraktų sam- 
pročio tapatumą. Tačiau pagrindinis jo tikslas, kaip matyti 
iš jo pateikiamų pavyzdžių, visada yra išsaugoti visuotiny- 
bės formą ypatingybėje. 

a. Diogenas, kalbėdamas apie Stilpono nagrinėjamą „ši- 
to” ir „visuotinybės“ prieštarą, nurodo tokią jo mintį: „Kas sa- 
ko, kad yra žmogus, tas sako, kad nėra jokio žmogaus; juk 
jis nesako šitas Žmogus arba anas. Tai kodėl pirmiau šitas, o 
ne anas? Taigi taip pat ir ne šitas“. Kiekvienas sutiks, kad 
žmogus yra visuotinybė ir nėra suprantamas kaip apibrėž- 
tas „šitas“; tačiau mūsų vaizdinyje dar tebestovi „šitas . Bet 
Stilponas sako, kad „šito“ visai nėra, ir galima sakyti, kad yra 
tik visuotinybė. Pasak Diogeno Laertijo: „Jis panaikino rū- 
šis“; ir Tennemanno?? požiūriu jis atmeta būtent rūšis. Ta- 
čiau remiantis tuo, ką Stilponas mums pateikia, galima 
spręsti, kad yra priešingai - jis teigia visuotinybe ir pašali- 
na atskirybę. 

Tai, kad Stilponas fiksavo visuotinumo formą, atsispindi 
daugybėje anekdotų, kuriuose pasakojama apie kasdienį 
Stilpono gyvenimą. Taigi jis sako: „Kopūstų, kuriuos čia ma- 
tote, čia nėra. Juk kopūstų jau buvo prieš daug tūkstančių 
metų; taigi kopūstai yra ne tie, kuriuos jūs matote'?*"*; vadi- 
nasi, egzistuoja tik visuotinybė, o „šitų“ kopūstų nėra. Kai 
aš sakau „šitie“ kopūstai, tai aš sakau visai ką kita, ne tai, ką 
manau; juk aš sakau „visi kiti kopūstai . 


519 


GRAIKŲ FILOSOFIJA 


Apie jį dar pasakojamas kitas anekdotas. „Kartą jis ginči- 
josi su kiniku Kratetu ir staiga nutraukė pokalbį, nes norėjo 
nusipirkti žuvies. Kratetas įgėlė: „Ką, tu bėgi nuo kalbos?“ 
(Jis norėjo pajuokti pašnekovą, taip kaip kasdieniame gyve- 
nime pašiepiami tie, kurie nežino, ką atsakyti; kalba laiko- 
ma tokiu didžiu dalyku, kad, atrodo, geriau atsakyti bet ką, 
negu apskritai nieko, todėl manoma, kad į viską būtina at- 
sakyti.) „Stilponas atsakė: „Aš bėgu tik nuo tavęs, o ne nuo 
kalbos; juk kalba neprapuls, o žuvį išpirks'*?. Tai, apie ką 
kalbama šituose paprastuose pavyzdžiuose, atrodo banalu, 
nes tai labai banalūs dalykai; tačiau visa tai, išreikšta kita for- 
ma, yra gana svarbu, ir apie tai dar reikėtų pakalbėti. 

Dabarties filosofinis išsilavinimas dar nėra priėjęs prie sa- 
monės ir minties, kad filosofuojant apskritai galioja visuoti- 
nybė, taigi kad išsakyta gali būti tik visuotinybė, o ne tai, kas 
manoma, ne „šitas“. Su kasdieniu Žmonių protu, su naujų- 
jų laikų skepticizmu, su filosofija apskritai, kurie teigia, jog 
jusliniame tikrume glūdi tiesa, jog tai yra tikra, jog uz mū- 
sų egzistuoja jusliniai daiktai ir kad tai, ką žmonės mato, gir- 
di ir t. t., jie laiko tikru dalyku, - su taip teigiančiais tikrai 
nereikia leistis į ginčus ir mėginti tai paneigti argumentais; 
šie Žmonės tvirtina, kad tai, kas netarpiška, yra tiesa. Juos 
reikia suprasti tik pagal tai, ką jie sako, o sako jie visuomet 
ne tai, ką mano. Įdomiausia, kad jie net negali pasakyti, ką 
mano. Jie mano, kad kalba apie jusliška, o iš tikrųjų tai yra 
visuotinybe, visa jusliška, „šito“ neigimas arba, kitaip tariant, 
„Šitas“ yra visi „šitie“. Mąstyme glūdi tik visuotinybė, „šitas“ 
yra tik tai, kas manoma; kai aš sakau „šitas“, tai jis yra tai, 
kas bendriausia. Pavyzdžiui, čia yra tai, ką aš rodau - dabar, 
kalbėdamas; bet „čia“ ir „dabar“ yra visi „čia“ ir „dabar“. Kai 
aš sakau „aš“, tai turiu galvoje save, šitą atskirą asmenį, ku- 
ris skirtingas negu visi kiti. Kaip tik toks aš esu kaip save 
manantis; bet aš visiškai negaliu savęs, kuris save manau, iš- 
sakyti. „Aš“ yra absoliuti išraiška. Aš ir niekas kitas, tik aš - 

taip visi sako apie save, bet „aš“ yra kiekvienas. Kas tai 
yra? — Aš. - Tai yra visi. Tai, kas visuotina, - yra; bet ir atski- 
ra yra tik visuotina, todėl žodyje, kalboje, kurie yra iš dva- 
sios gimusi egzistencija, atskirybei, tokiai kokia ji yra mano- 
ma, nėra vietos. Apskritai kalba iš esmės išreiškia tik tai, kas 
visuotina; bet tai, kas manoma, yra ypatinga, atskira. To- 
dėl tai, kas manoma, kalba negali būti pasakyta. Jeigu aš 
noriu save išskirti iš kitų savo amžiumi, gimimo vieta, tuo, 
ką aš esu padaręs, kur iki šio laiko esu buvęs ar esu dabar 
ir jeigu aš noriu šitaip save kaip tokią atskirybę apibrėžti, 
tai vis vien niekas nepasikeičia. Aš dabar esu tiek metų, bet 
šitas „dabar“, kurį aš sakau, yra visi „dabar“. Jeigu aš šitą 
„dabar“ apibrėšiu pradėdamas nuo tam tikro laiko (pavyz- 
džiui, nuo Kristaus gimimo ir t. t.), tai šituo „dabar“ fiksuo- 
jama tik šita epocha, o jis nuolatos pasislenka. Viena riba 
tik apibrėžia kitą: nuo dabar prieš 1805 metus - ir dabar 
1805 metais po Kristaus gimimo, o visuma lieka neapibrėž- 
ta, ji turi pradžios ar pabaigos neturinčius „prieš“ ir „po“. 
Tas pat pasakytina ir apie „čia“; šitas „čia“ yra kiekvienas, 
o kiekvienas yra tam tikrame „čia“. Tokia yra prigimtis vi- 
suotinumo, kuris save pareiškia kalboje. Mes apskritai var- 
tojame tikrinius vardus, kai prireikia tobulai apibrėžti ką 
nors atskira, kai reikia pavadinti „šitą ; tačiau mes turime 
skaitytis su tuo, kad tokiais vardais mes neišsakome paties 
dalyko. Vardas, kaip vardas, nėra tokia išraiška, kurioje glū- 
dėtų tai, kas aš esu; jis yra tam tikras ženklas - atsitiktinis 
veiklios atminties ženklas. 

5. Kadangi Stilponas visuotinybę išsakė kaip savarankiš- 
ką, tai jis viską ardė. Pasak jo, tai, kas skirtingai apibrėžta, yra 
skirtinga, todėl apibrėžties fiksavimas yra savarankiškumo 
fiksavimas. Kadangi daiktų savybės yra apibrėžtumas 
(Koyos) sau, tai daiktas yra suiręs, jis yra daugelio savaran- 
kiškų apibrėžčių agregatas. Taip teigė Stilponas. Daikto api- 
brėžtys (Aoyot, visuotinumo forma) yra skirtingos, yra tai, 

kas kita. Kadangi apibrėžtys (kurios yra realios) yra atskir- 
tos viena nuo kitos, tai nieko individualaus nėra. Kai sako- 
ma, kad Sokratas užsiima mūziniu menu ir kad Sokratas yra 
žmogus, tai šitie etėn vienas nuo kito skiriasi; taigi jei Sok- 
ratas yra vienas, tai šis vienis neturi tiesos, nes tik visuoti- 
nybė yra tiesa?!*. 

Y. Dėmesio vertas tas dalykas, kad Stilponas įsisąmoni- 
no šitą tapatumo formą. Jis teigė, kad jokiam objektui nega- 
lima priskirti kitokio negu jis pats predikato”, taigi teiginys 
gali būti tik tautologiškas. „Jei apie arklį sakome, kad jis bė- 
ga, tai nereiškia, kad bėgimo predikatas, kuris čia priskirtas 
objektui, jam tapatus. Sąvokų apibrėžtys yra skirtingos: 
„Žmogus“ yra kita negu „geras“, „arklys“ — kita negu „bėg- 
ti“. Juk jeigu kas nors mūsų klausia apie kiekvieno iš jų sa- 
voką, tai mes nenurodome tos pačios sąvokos jiems abiem. 
Todėl klysta tie, kurie sako skirtinga apie skirtinga. Juk jei- 
gu „Žmogus“ ir „geras“ arba „arklys“ ir „bėgti“ būtų tas pat, 
tai kaip mes apie duoną ir vaistus taip pat galėtume sakyti, 
kad jie yra geri, arba apie liūtą ir šunį taip pat sakyti, kad 
jie bėga.'*!š „Taigi neturime sakyti, kad žmogus yra geras ar- 
ba kad Žmogus yra karvedys, o turime sakyti, kad žmogus 
yra tik žmogus, kad geras yra tik geras, kad karvedys yra 
tik karvedys; neturime sakyti „šimtas tūkstančių raitelių“, o 
turime sakyti, kad raiteliai yra tik raiteliai, kad šimtas tūks- 
tančių yra tik šimtas tūkstančių. 


2. Kirėnės mokykla 


Sokratas siekė lavintis kaip individas. To paties siekė ir 
jo mokiniai, susibūrę į kinikų ir Kirėnės mokyklas. Kirėnie- 
čiai nesitenkino gėrio kaip visuotinybės apibrėžtimi, o mė- 
gino gėrį apibrėžti tiksliau ir susiejo jį su atskiro žmogaus 
malonumu, džiaugsmu. Atrodo, kad kinikai laikosi visiškai 
priešingo požiūrio. Individualus gyvenimas, praktinė filoso- 

fija yra pagrindinis tikslas. Kirėniečiai siekia patenkinti sa- 
vo ypatingą subjektyvumą; malonumu galima laikyti bet ką. 
Kinikai irgi siekia patenkinti subjektą, taigi šiuo atžvilgiu jie 
tapatūs kirėniečiams. Tačiau apibrėžtas patenkinimo turinys 
kinikams yra natūrali reikmė; taip jie išreiškia neigiamą 
nuostatą to, ką kiti daro, kas kitiems vertinga, atžvilgiu. Ap- 
skritai šių mokyklų tikslas yra tas pats - individo laisvė ir 
savarankiškumas. 

Paprastai kalbant, Kirėnės mokyklos principas yra tas, 
kad žmogaus paskirtis, jo aukščiausias ir esminis tikslas yra 
malonumas, malonūs pojūčiai. Malonumą mes laikome ba- 
naliu žodžiu. Esame įpratę sakyti, kad yra aukštesnių daly- 
kų už malonumą, esame įpratę malonumą traktuoti kaip ne- 
turiningumą. Malonumą galima pasiekti tūkstančiais būdų, 
jis gali būti pačių įvairiausių dalykų rezultatas; mūsų sąmo- 
nei šita įvairovė yra labai svarbi ir didžiai esminga. Todėl ši- 
tas principas mums pirmiausia atrodo esąs banalus, ir ap- 
skritai iš tikrųjų taip ir yra. Iki Kanto filosofijos bendrasis 
principas buvo mokymas apie laimę; to meto filosofams, pa- 
vyzdžiui, Mendelssohnui, Eberhardtui ir kt., malonių ir ne- 
malonių pojūčių požiūris buvo tapęs galutine esmine api- 
brėžtimi, kai net tragedija joje pavaizduotais nemaloniais 
dalykais turi žadinti malonius pojūčius. 


a. Aristipas 


Kirėniečiai vardą gavo iš savo mokyklos pradininko ir va- 
dovo Aristipo, kuris buvo kilęs iš Afrikos miesto Kirėnės. Jis 
ilgą laiką bendravo su Sokratu ir mokėsi iš jo; tiesą sakant, 
jis jau buvo didžiai išsilavinęs žmogus dar iki to laiko, kai 
pradėjo lankyti Sokratą. Aristipas išgirdo apie Sokratą arba 
Kirėnėje, arba olimpinėse žaidynėse, kurias kirėniečiai lan- 
kė, nes jie irgi buvo graikai. Jo tėvas buvo pirklys, o jis pats 
vienos prekybinės kelionės metu atvyko į Aténus?". Jis ne- 
sitenkino bendrais žodžiais apie gėrį ir grožį (tuo apsiribojo 

Sokratas), o suteikė jiems apibrėžtą turinį: sąmonėje reflek- 
tuotą esmę aukščiausiame jos apibrėžtume jis apibrėžė kaip 
atskirybę. Jo požiūriu, esmė, visuotinybė, mąstymas yra re- 
alybės aspektas kaip atskira sąmonė, ir šis aspektas turi rū- 
pėti žmogui - malonumas ir pasitenkinimas yra vienintelis 
dalykas, kurio protinga siekti. 

Kalbant apie Aristipą, svarbiausias dalykas yra jo charak- 
teris, jo asmenybė. Jis ieškojo malonumų kaip protingas ir 
išsilavinęs žmogus, kuris dėl savo išlavintos minties buvo vi- 
siškai indiferentiškas bet kokiai ypatingybei, aistroms, kuris 
iškilo virš visų varžančių saitų. Kai malonumas paverčiamas 
principu, tai mums iškart kyla vaizdinys, kad ir juslinis, ir 
dvasinis malonumas padaro žmogų.priklausomą, o tai ne- 
gali neprieštarauti laisvės principui. Tačiau taip nereikia su- 
prasti nei kirėniečių, nei epikūrininkų mokymo, apskritai ir 
vieni, ir kiti laikėsi to paties principo. Čia svarbūs du daly- 
kai. Vienas - tai principas sau, malonumo apibrėžtis. Antras 
dalykas - žmogus formuoja savo dvasią ir šito dvasios for- 
mavimo dėka pasiekia tobulą laisvę, kokią tik įmanoma jam 
pasiekti šiuo formavimu; antra vertus, tik laisve Žmogus iš- 
lavina dvasią, ir tik šio dvasios formavimo dėka jis geba pa- 
tirti malonumą. Galima sakyti, kad šitas principas nėra filo- 
sofinis, kad paversti malonumą principu - tai filosofijos 
priešingybė; tačiau nereikia išleisti iš akių tos aplinkybės, 
kad būtent dvasios formavimas, minties lavinimas čia pada- 
romi sąlyga, kurios dėka tik ir įmanoma pasiekti malonumą. 
Žodžiu, Aristipas buvo aukštos kultūros žmogus ir išsilavi- 
nima vertino kaip aukščiausią dalyką. Ir kai jis 9ov*, pada- 
rė savo principu, tai jis rėmėsi tuo, kad malonumas gali bū- 
ti principas tik filosofiškai išsilavinusiam žmogui. Taigi Aris- 
tipo principas buvo šis: tai, ką mes jaučiame kaip 
malonumą, mes žinome ne tiesiogiai, o sužinome mastyda- 
mi ir filosofuodami. 

Pagal tokias nuostatas Aristipas gyveno; mus pasiekusios 

žinios apie jį - tai daugiau anekdotai ir pasakojimai apie jo 
gyvenimo būdą, o ne filosofinis mokymas. Paprastai sakoma, 
kad šitą principą filosofiškai išplėtojo, — beje, išplėtojimas ne 
itin vertingas, - jo vėlesni sekėjai Aristipas Jaunesnysis ir Te- 
odoras; jie bei kiti kirėniečiai ir laikomi Kirėnės mokykla, ku- 
ri vėliau virto epikūrizmu. Hegesijas ir Anikeris įžymūs tuo, 
kad išplėtojo pradinį principą. Būtina pabrėžti, kad šita mo- 
kykla, siekdama didesnio visuotinybės nuoseklumo, pasida- 
rė nenuosekli savo principo atžvilgiu. 

Iš daugybės anekdotų apie Aristipą įdomiausi tie, kurie 
atskleidžia jo dvasiškai turtingos ir laisvos galvosenos 
bruožus. Kadangi jis gyvenime orientavosi į malonumo ieš- 
kojimą, bet su proto pagalba (todėl jis savaip yra filosofas), 
tai jo ieškojo su apdairumu, dėl to nepuldavo į akimirkos 
malonumą (nes iš jo kyla didelis blogis) ir be nerimo (filo- 
sofija kaip tik ir išsklaido visokius būgštavimus), kuris vi- 
sur mato nelaimes ir galimus blogus padarinius; apskritai 
malonumo ieškojo vengdamas bet kokios priklausomybės 
nuo daiktų, vengdamas susirišti su tokiais dalykais, kurie 
patys yra kintami. Apie jį sakoma, kad jis prisitaikydavo 
prie bet kokios situacijos, susigaudydavo esant bet kokioms 
aplinkybėms, išlikdavo toks pat visur - ir karaliaus rūmuo- 
se, ir didžiausiame varge. Esą Platonas apie jį pasakęs, kad 
tik jis moka dėvėti ir purpurinę mantiją (ykauvėx), ir skar- 
malus. Dažniausiai jis gyveno Dionisijo, kuris jį mėgo, rū- 
muose ir veltėdžiavo, bet visada išlikdavo labai savarankiš- 
kas; todėl kinikas Diogenas pavadino jį karališkuoju šuni- 
mi. Šie pasakojimai liudija didelę jo apatiją. „Kartą 
Dionisijas spjovė į jį ir jis tai ramiai nukentė; priekaištau- 
jamas už tai, atsakė: žvejai nepyksta, kai juos aptaško jū- 
ra, kad tik sugautų bent menkiausią žuvelę, tai nejau aš ne- 
nukęsiu spjūvio, kad sugaučiau banginį.“ Jis mėgavosi da- 
barties malonumais ir nekvaršino sau galvos dėl tų, kurių 
dabar nėra. Kai sykį Dionisijas jam pasiūlė pasirinkti vie- 

ną heterą iš trijų, jis pasirinko jas visas, sakydamas, kad ir 
Paris nukentėjo suteikęs pirmenybę vienai, bet, nuėjęs su 
jomis iki rūmų prieškiemio, visas tris paleido?^. 

Jis pirmasis iš visų sokratikų reikalavo pinigų iš tų, ku- 
riuos mokė. Jis pats irgi nusiuntė pinigų Sokratui, tačiau šis 
juos sugrąžino. Kai jis iš vieno Žmogaus, kuris norėjo, kad 
Aristipas mokytų jo sūnų, pareikalavo penkiasdešimties 
drachmų, o šis pasakė, kad tokia suma per didelė, nes jis už 
tokius pinigus galįs nusipirkti vergą, tai Aristipas jam ir pa- 
tarė taip padaryti, sakydamas, kad tada jis turėsiąs du ver- 
gus. Kitą kartą, kai Sokratas jį paklausė, iš kur jis turįs tiek 
daug pinigų, atsakė jam klausimu - o iš kur Sokratas jų tu- 
rįs tiek mažai. Pačiam pinigų turėjimui jis neteikė reikšmės 
ir svarbesniu laikė malonumą kaip jų padarinį; jis švaisty- 
davo pinigus kokiam nors skanėstui. Kartą jis už 50 drach- 
mų nusipirko kurapką; kai kažkas supeikė už tokį išlaidu- 
mą, jis to žmogaus paklausė, ar jis pirktų ta kurapka už obo- 
lą, o šiam pritariamai atsakius, paaiškino, kad jam pačiam 
50 drachmų verta ne daugiau. Kartą, kai jis keliavo po Afri- 
ką”, jo vergas nusikamavo nešdamas jo pinigus; matyda- 
mas tai, Aristipas jam liepė išmesti tuos pinigus, kurių per 
daug, ir nešti tiek, kiek pajėgia”. 

Pabrėždamas išsilavinimo vertę, jis į klausimą, kuo neiš- 
silavinęs Žmogus skiriasi nuo išsilavinusio, atsakė: tuo, kad 
akmuo nesėdi ant akmens??*, taigi, pasak jo, šis skirtumas 
esąs toks didelis, kaip skirtumas tarp akmens ir žmogaus. Ir 
tai nėra visiškai netikslu; juk tik išsilavinimo dėka žmogus 
yra toks, koks jis turi būti kaip žmogus; tai jo antrasis gimi- 
mas, nes jis lavinimu įvaldo tai, ką turi iš prigimties, ir tik 
tada jis yra dvasia. Tačiau šiuo atveju nereikia turėti galvo- 
je dabarties neišsilavinusių Žmonių, nes mūsų visuomenėje 
išsilavinimo šaltinis jiems yra pačios gyvenimo sąlygos, pa- 
pročiai, religija, ir visa tai šiuos Žmones iškelia virš tų, ku- 


* Graikų teatruose suolai būdavo iš akmens. Vert. 

rių gyvenimo sąlygos tokios nėra. „Tuos, kurie užsiima ki- 
tais mokslais, bet apleidžia filosofiją, Aristipas lygina su Pe- 
nelopės jaunikiais" „Odisėjoje“, „jiems buvo pasiekiama Me- 
lanta ir kitos tarnaitės, tačiau jie negavo karalienės“?**. „Kai 
viena hetera Aristipui pasakė, kad nuo jo turi vaiką, jis jai 
atsakė, kad ji tiek težino, ar nuo jo, kiek, eidama per erškė- 
čių krūmus, galėtų pasakyti, kuris spyglys ja įdūrė.'?* 
Aristipo ir jo sekėjų mokymas visiškai paprastas. Sąmo- 
nės santykį su esme jis suvokė pačia paviršutiniškiausia, 
pradine jo forma ir laikė esmę būtimi, taip kaip ji netarpiš- 
kai yra sąmonei, t. y. kaip pojūtis. Dabar mes tai, kas tikra, 
galioja, kas esti savaime ir sau, skiriame nuo praktinių da- 
lykų, nuo gėrio, nuo to, kas turi būti tikslas. Kirėniečiai 
abiejų tiesų — ir teorinės, ir praktinės — požiūriu apibrėžian- 
čiu momentu laiko pojūtį. Kitaip sakant, jų principas yra 
ne pats objektyvumas, o sąmonės santykis su objektišku- 
mu. Taigi kirėniečiai teigė: teoriniu požiūriu tiesa yra tai, 
kas yra pojūtis, o ne tai, kas yra pojūtyje, ne pojūčio turi- 
nys, o būtent jis pats kaip pojūtis. Pojūtis nėra objektyvus; 
objektiškumas egzistuoja tik pojūtyje. „Mes negalime po- 
jūčio teigti kaip tam tikros esamybės ir ją laikyti tiesa; to- 
dėl mes tvirtiname, kad ta saldumo, baltumo pajautimo 
priežastis yra objektas, kuris yra baltas, saldus'?* ir t. t. 
„Kaip kad teorinė tiesa yra pojūtis, taip pojūtis yra ir prak- 
tinė tiesa arba tikslas“, taigi tiesos turinys, realybė yra tik 
pojūtis. „Pojūtis, kuris yra tikslas“, tokiu atveju pojūčio 
skirtingumas yra ne indiferentiškas juslinių pojūčių (dau- 
gio) skirtingumas, o susipriešinimas sąvokos: santykis su 
veikme, kuri yra neigiama - lygiai taip pat neigiama ir kaip 
objektas, „malonus arba nemalonus pojūtis, arba nei toks, 
nei kitoks. Tikslas“ kaip tikslas savo paprastos esmės po- 
žiūriu savo priešpriešoje „lygiai taip yra gėris arba blogis“; 
tai, ką aš juntu kaip teisinga, todėl, kad aš tai juntu, - tai 
yra malonu, teisingiau - teikia pasitenkinimą. „Taigi malo- 
nus pojūtis yra gėris, nemalonus - blogis. Dėl to pojūčiai 

yra pažinimo kriterijai ir veikimo tikslai“, jie yra teorinė ir 
praktinė tiesa. „Mes gyvename jų paisydami, turint galvo- 
je tikrovę ir patikimą (švapytą xat e0dox ROE! npoo£yovtsc); 
pirmojo dalyko paisome laikydamiesi teorinių pažiūrų 
(xata TX &AXa nady), antrojo - žiūrėdami malonumo. '??7 
Taip mes įžengiame į sritį, kurioje aiškiai matyti dvi api- 
brėžtys; su jomis susiduriame visose vėlesnėse filosofijose, 
ypač stoikų, naujųjų akademikų ir t. t. Viena yra pati api- 
brėžtis — kriterijus, kita — tai klausimas, kas apibrėžtis yra 
subjektui, kas yra žmogaus apibrėžtis. Dėl to išnyra išmin- 
čiaus vaizdinys: ką išminčius daro? kas yra išminčius? ir 
t. t. Vėlesnės filosofijos, išskyrus Platoną ir Aristotelį, dau- 
giausia ir nagrinėja šiuos du klausimus. Tai, kodėl iškyla kaip 
tik jie, aiškėja iš to, kas jau buvo pasakyta. Sokratui gėris, 
tiesa yra visuotinybė, tikslas, tačiau jo mokyme jie dar yra 
apibrėžti kaip savyje neturintys turinio; dabar atsiranda rei- 
kalas tą turinį surasti ir jį apibrėžti. Apie gėrį galima plepėti 
metų metus, tačiau klausimas yra tas: kas yra gėris? Kokia 
yra tikslesnė jo apibrėžtis? Tai yra jo kriterijus. Kitas klausi- 
mas - ką subjektas turi sau padaryti apibrėžtimi? Kas yra 
subjekto interesas, kas čia išryškėja? Kirėniečiai teigia turi- 
nį kaip malonumą. Tai graikų dvasios posūkis. Kai galioja 
tautos religija, valstybės santvarka, įstatymai, kai tautos na- 
riai laikosi požiūrio, kad jie visam tam yra tapatūs, kad jie 
su visu tuo yra viéna, tai individui neiškyla klausimas, ka 
jis pats kaip individas sau turi daryti. Visi tie dalykai yra 
esantys (vorhanden) ir yra esantys jame. Tačiau jei tokio su- 
tarimo nebėra, jei individas jau atskilęs nuo savo tautos pa- 
pročių, jei jis savo substancialumo neberanda savo šalies re- 
ligijoje, įstatymuose ir t. t., tai individas pradeda rūpintis sa- 
vimi, nes jis nebemato esant to, ko jis nori, jis neberanda 
pasitenkinimo dabartyje, savo dabartyje. Štai, tiksliau ta- 
riant, ta priežastis, dėl kurios ir iškyla klausimas: kas indi- 
vidui yra esminis dalykas? Ko žiūrėdamas jis turi save ug- 
dyti, ko siekti? Taip prieš individą išnyra idealas, ir šis idea- 

las yra išminčius. Paprotinėje, religinėje būklėje žmogaus 
apibrėžtis yra duota esamuose dalykuose. Jo apibrėžtis - lai- 
kytis įstatymų, papročių, išpažinti religiją; tai, kas tai yra, eg- 
zistuoja tautos religijoje, įstatymuose. Tačiau kai atsiranda 
nesutarimas, individas turi gilintis pats į save ir savo viduje 
ieškoti savo apibrėžties. 

Taigi pagrindinis kirėniečių mokyklos principas yra po- 
jūtis, jis turi būti tiesos ir gėrio kriterijus. Daugiausiai turi- 
me žinių apie vėlesniuosius kirėniečius, ypač apie Teodorą, 
Hegesiją, Anikerį, kurie toliau moksliškai formavo Aristipo 
principą, kol jis sunyko ir virto epikūrizmu. Tačiau gvilden- 
ti tolesnį kirėniečių principo plėtojimąsi ypač įdomu todėl, 
kad ši plėtotė neišvengiamais dalyko padariniais peržengia 
to principo ribas, taigi tolesnis principo formavimas iš esmės 
yra jo įveika. Pojūtis yra neapibrėžta atskirybė. Antra ver- 
tus, kai dabar šiame principe pradeda galioti mąstymas, ap- 
dairumas, dvasios formavimas, tai mąstymo visuotinumo 
principu sunaikinamas anas atsitiktinumo, atskirumo, gry- 
nojo subjektyvumo principas. 


b. Teodoras 


Iš vėlesniųjų kirėniečių pirmiausia dar paminėtinas Te- 
odoras, žinomas kaip mokytojas. Jis išgarsėjo tuo, kad nei- 
gė dievų buvimą ir už tai buvo ištremtas iš Atėnų?2. Sis fak- 
tas pats savaime nėra įdomus ir neturi spekuliatyvios reikš- 
mės; juk pozityvūs dievai, kuriuos jis neigė, patys nėra 
spekuliatyvaus proto objektas. Teodoras pasižymėjo dar ir 
tuo, kad į sąmonės turimą esmės vaizdinį labiau įjungė vi- 
suotinybę, apibrėžęs džiaugsmą ir kęsmą kaip galutinį tiks- 
lą, bet apibrėžęs taip, kad pirmasis iš jų priklauso suprati- 
mui, o antrasis - nesupratimui. Jis skyrė gėrį ir tikslą, pirmąjį 
pagal jo formą, antrąjį - pagal realumą ir turinį; formalųjį 
gėrį jis apibrėžė kaip supratimą ir teisingumą, blogį - kaip 
jiems priešingą dalyką, o malonumą ir skausmą laikė indi- 

ferentiškais???. Kai jsisamoninama, kad atskiri, jusliniai da- 
lykai, pojūčiai, bent jau netarpiški, - kad jie neturi būti trak- 
tuojami kaip esmė, tai sakoma, kad jais reikia mėgautis pro- 
tingai, t. y. kad pojūtis kaip tai, kas jis yra, kaip netarpišku- 
mas, nėra esmė. Apskritai juslumas kaip pojūtis teoriškai ir 
praktiškai yra tai, kas visai neapibrėžta, ta ar kita atskirybė; 
todėl tampa būtina vertinti šią atskirybę, t. y. ją traktuoti 
kaip visuotinumo formą, todėl visuotinumas neišvengiamai 
atsiranda vertinime. Nes jausti harmoningus jausmus, jausti 
malonumą - apribojus atskirumą - yra formavimas, visuo- 
tinumas: pirmiausia peržengiamas atskirumas ir svarstoma, 
kaip įgyti didesnį malonumą. Kuris iš daugybės malonumų 
teikia daugiausiai pasitenkinimo? - Tas, kuris harmoningiau- 
siai dera su manimi. - Kas esu Aš? - Aš esu įvairialypis. Di- 
džiausia harmonija su manimi glūdi tik mano ypatingos esa- 
ties ir sąmonės derėjime su mano esmine substancialia bū- 
timi. O kas gi šioji yra? - Samprotis, teisingumas, kurių dėka 
sužinoma, kur ieškoti malonumo. Taigi kai sakoma, kad mė- 
gautis būtina protingai arba kad laimės reikia ieškoti apdai- 
riai ir apgalvotai, tai yra tik tušti žodžiai ir bemintės kalbos. 
Juk pojūtis ir laimė visa tai aprėpia, pojūtis ir laimė sąvokos 
požiūriu yra tai, kas atskira ir kinta, neturi visuotinumo ir 
pastovumo. Visuotinybė (samprotis) kaip tuščia forma kabo 
ant jai visiškai netinkamo turinio. 


c. Hegesijas 


Todėl dėmesio verta tai, kad Hegesijas, kitas kirėnietis, 
kaip tik pripažino šitą pojūčio ir visuotinybės neatitikimą, 
nes visuotinybė priešinga atskirybei ir joje glūdi ir tai, kas 
malonu, ir tai, kas nemalonu. Kadangi jis griežčiau suvokė 
visuotinybę ir daugiau jos žiūrėjo, tai jam išnyko bet kokia 
atskirumo apibrėžtis, o galų gale ir pats atskirybės princi- 
pas. Jis įsisąmonino, kad pojūtis, atskirybė savaime yra nie- 
kas. Kadangi jis pojūtį, malonumą irgi laikė tikslu, tai po- 

jūtį jis suvokė kaip visuotinybę. Jei malonumas yra tikslas, 
tai reikia klausti apie jo turinį; ištyrus šį turinį, paaiškėja, 
kad bet koks turinys yra ypatingas, todėl neatitinka visuo- 
tinybés; čia įpuolama į ypatingybės dialektiką. Iki šitos iš- 
vados Hegesijas laikosi kirėniečių principo. Visuotinybė yra 
tame, ką Hegesijas kalbėjo, kaip kad mes gana dažnai gir- 
dime sakant, „kad nėra jokios“ (jokios ypatingos) „tobulos 
laimės“. Hegesijas: „Kūną kamuoja visokios kančios, ir sie- 
la kenčia kartu su juo; todėl nesvarbu, ar mes pasirenkame 
gyvenimą ar mirtį. Savaime niekas nėra nei malonu, nei ne- 
malonu“, t. y. malonumas savaime yra tuščias žodis, bepras- 
miška teigti malonumą kaip tai, kas yra savaime, nes jis vei- 
kiau yra niekumas, savyje neturintis jokios apibrėžties, - tai 
objektyvaus apibrėžtumo neigimas. Šitas malonumo ir ne- 
malonumo kriterijus pats yra visiškai neapibrėžtas, ir He- 
gesijas jį tokiu laikė. „Malonumo retumas, naujumas arba 
perteklius vieniems sukelia malonumą, kitiems nemalonu- 
mą. Skurdas ir turtas malonumui neturi jokios reikšmės; juk 
mes matome, kad turtingieji neturi daugiau džiaugsmo ne- 
gu vargšai. Taip pat vergija ir laisvė, kilmingumas ir nekil- 
mingumas, garsumas ir negarsumas yra indiferentiški ma- 
lonumo požiūriu.'?*? 

„Tik kvailiui gyvenimas svarbus, išminčius jam abejin- 
gas“, todėl jis yra nepriklausomas; taip užfiksavus visuoti- 
nybę, nublanksta viskas, kas ypatinga, net pats gyvenimas. 
„Išminčius gyvena tik sau, dėl savęs; kitų jis nelaiko tokiais 
pat vertais, kaip jis. Juk jeigu jis iš kitų ir turėtų didžiausios 
naudos (malonumo) (xapzoU69x:), tai ji vis vien neprilygtu 
tam, ką jis pats sau duoda.“ Išminčius - tai tas požiūris, ku- 
ris pas mus dabar iškyla klausimuose: Ką aš galiu Žinoti? 
Kuo man tikėti? Ko aš galiu tikėtis? Koks yra aukščiausias 
subjekto interesas? Čia neklausiama, kas yra tiesa, kas yra 
teisinga savaime ir sau, kaip teisinga apibrėžta savyje. Čia 
klausiama, kas yra tikra ir teisinga individui kaip jo izval- 
ga, įsitikinimas ir žinojimas, kaip jo egzistavimo būdas. Dio- 

geno liudijimu, „Hegesijas ir jo draugai atmetė taip pat ir 
pojūtį, nes jis neduoda tikslaus pažinimo“. Tatai apskritai yra 
skeptiška. Toliau jie dar sako: „Reikia elgtis taip, kaip pro- 
tui atrodo geriau (ràv T'’EÙAÓYWG qpatvoguévov TAVTA 
TpaTtTetv). Klaidas reikia atleisti; juk niekas neklysta savano- 
riškai, o tik tam tikros aistros stumiamas. Išminčius nejau- 
čia neapykantos, jis moko. Jis siekia ne įgyti gėrybių (¿v tī 
&yYa9Ov aipeoet), o išvengti blogybių; jo tikslas - gyventi be 
negalavimų ir kančių **!. 

Matome, kad Hegesijas pasiekė didelio minties nuosek- 
lumo. Jei, kalbant apie atskirybę, mintis lieka tai, kas esmin- 
giausia, bet ji jimama į visuotinumą, tai joje išnyksta visi api- 
brėžtumai, kurie priklauso jausmui, taip pat išnyksta api- 
brėžtumų suma - arba sąmonės atskirumas kaip toks, - 
malonumo, pasitenkinimo suma; apskritai išnyksta gyveni- 
mas kaip neesmingas dalykas. Individualios laisvės princi- 
pas čia, atrodo, nukrypsta tik į atskirybę, ir jeigu ji mąsto- 
ma kaip visuotinybė, tai viskas, kas ypatinga, dingsta ir tam- 
pa indiferentiška. Šitą savimonės visuotinumą ir laisvę, 
kuriuos Hegesijas iškėlė kaip principą, jis nusakė kaip visiš- 
ką abejingumą (iš čia ateina stoikų ir epikūrininkų „Viskas 
yra tas pat^); išminčiaus būsena - abejingumas, kuris reiš- 
kia nusigręžimą nuo bet kokios realybės, visišką gyvenimo 
suvidujinimą, ir mes matome, kad į tokią išvadą atsiremia 
visos to laiko ir to pobūdžio filosofinės sistemos. Pasakoja- 
ma, kad Hegesijui, kuris gyveno Aleksandrijoje, ten valdęs 
Ptolemajas uždraudė mokyti, nes jis savo klausytojams 
įkvėpdavo tokį abejingumą gyvenimui ir bodėjimąsi juo, 
kad jie prieidavo iki savizudybes?*. 


d. Anikeris 
Dar minimas Anikeris ir jo sekėjai, kurie, tiesą sakant, vi- 


siškai atsisako kirėniečių mokyklos principo apibrėžtumo. 
Visuotinybė mokykloje sunyksta, ir ta mokykla suyra. Ani- 

keris pastüméja filosofinį lavinimą kita kryptimi, kurios vė- 
liau laikėsi aristotelininkai ir Ciceronas; tai jau populiario- 
sios filosofijos pakraipa. Apie juos sakoma, kad jie pripaži- 
no draugystę kasdieniame gyvenime, taip pat dėkingumą, 
pagarbą tėvams ir tarnavimą tėvynei kaip dalykus, kurie yra 
žmogaus tikslas ir interesas. „Nors išminčius užsikrauna 
sunkumų ir rūpesčių, tačiau jis gali būti laimingas, nors per 
anuos dalykus pats patiria mažai malonumų. Draugystės 
reikia siekti ne vien dėl naudos (ta td; ypstas), bet ir dėl iš 
jos atsirandančio palankumo; dėl meilės draugui galima už- 
sikrauti nepatogumų ir sunkumų naštą“*. Taigi filosofija 
praranda savo teoriškai spekuliatyvų pobūdį ir įgyja popu- 
liarų, daugiau moralinį pobūdį. Čia prasideda tas moralinio 
filosofavimo būdas, kuris vyrauja Cicerono ir vėlyvųjų pe- 
ripatetikų mokyme, kurie rėmėsi tuo metu tokia virtusia 
Aristotelio filosofija. 

Tokia tat yra kirėniečių mokyklos raida: vienas posūkis - 
tai paties principo įveikimas, peršokimas per jį; kitas po- 
sükis — tai virtimas populiariąja filosofija, kuriai mąstymo 
nuoseklumas jau nebesvarbus. Kriterijus ir išminčius dabar 
yra labai dažnai išnyrantys žodžiai; xpvTĄptov yra sprendi- 
mas, apibrėžtumas visuotinybės požiūriu. Kadangi savimo- 
nės atskirumas suvokiamas kaip esmė, bet kaip esmė ap- 
skritai, taigi suvokiama kaip visuotina, todėl atsiranda tai, 
kas paprastai vadinama išminčiaus idealu; jis yra atskiras 
dalykas, bet įsivaizduojamas kaip visuotinis. Stoikų ir epi- 
kūrininkų kalbos apie išminčių yra įgijusios visuotinį po- 
būdį, tai - kalbėjimas be sąvokos; kalbama apie išminčiaus 
tikslą, o ne apie bendrą pasaulio tikslą. Vietoj mokslo apie 
savaime ir sau objektyvius dalykus matome tiesą ir teisę 
kaip turinį, kuris turi egzistuojančio subjekto formą. Tačiau 
kalbama ne apie išmintingą žmogų, 0 apie visatos išmintį, 
apie realųjį protą. Trečioji apibrėžtis yra tokia: visuotiny- 
bė yra gėris; realybės aspektas yra malonumas, laimė, o tai 
jau yra atskira egzistencija, netarpiška tikrovė. Kaip jie tar- 


533 


GRAIKŲ FILOSOFIJA 


pusavyje dera? Filosofinės mokyklos nustatė šių dviejų 
apibrėžčių (kurios aukštesne reikšme yra būtis ir mąsty- 
mas) sąryšį. 


3. Kinikų mokykla 


Apie šią mokyklą negalima pasakyti nieko ypatinga. Ki- 
nikai buvo menko filosofinio išsilavinimo ir nesukūrė ko- 
kios nors sistemos ar mokslo; tik vėliau stoikai jų pažiūras 
pavertė apibrėžta filosofine disciplina. Kinikai, taip kaip ki- 
rėniečiai, siekė apibrėžti, kokiu principu sąmonė privalo 
remtis ir pažinimo, ir veikimo srityje. Kinikai irgi teigė gė- 
rį kaip visuotinį tikslą. Kur individualiam žmogui jo ieško- 
ti? Kirėniečiai, vadovaudamiesi savuoju apibrėžtu princi- 
pu, savęs kaip tam tikros atskirybės sąmonę arba jausmą 
laikė esme sąmonei, o kinikai tokia esme laikė šitą atskiry- 
bę, kadangi ji man netarpiškai turi visuotinumo formą, 
t. y. kadangi aš esu bet kokiam atskirumui indiferentiška, 
laisva sąmonė. Jų požiūris pirmiausia priešingas kirėniečių 
požiūriui; pastariesiems jausmas pasirodo kaip principas, 
kuris, kadangi jis privalo būti apibrėžtas minties, išplėto- 
jamas iki visuotinumo ir visiškos laisvės; tuo tarpu kinikų 
pradžios taškas yra visiška laisvė ir nepriklausomybė kaip 
žmogaus apibrėžtis. Tai tas pats savimonės indiferentišku- 
mas, kurį Hegesijas išsakė kaip esmę; taigi kirėniečių ir ki- 
nikų pozicijų kraštutinumai patys save įveikia savo pada- 
riniuose, ir jos virsta viena kita. Kirėniečiai daiktus sugrą- 
Zina į sąmonę ir prieina prie išvados: man niekas nėra 
esmė; kinikai irgi domisi tik patys savimi, ir atskira savi- 
monė jiems irgi yra principas. Kinikai, bent jau iš pradžių, 
paskelbė žmogaus apibrėžties principą: minties ir realaus 
gyvenimo laisvė bei indiferentiškumas bet kokios išorinės 
atskirybės, ypač tikslų, poreikių ir malonumų atžvilgiu; to- 
dėl savęs lavinimas jiems reiškė ne tik, kaip kad kirėnie- 

čiams, vidinę nepriklausomybę, abejingumą poreikiams bei 
malonumams, bet ir akivaizdžius nepriteklius, poreikių ap- 
ribojimą pačiais būtiniausiais dalykais, kurių tiesiogiai rei- 
kalauja prigimtis. Kinikams gėrio turinys - tai didžiausia 
nepriklausomybė nuo prigimties, t. y. minimalūs poreikiai; 
tai reiškė bėgimą nuo malonumų, nuo malonių pojūčių. 
Tai, kas apibrėžia, čia yra negatyvusis momentas; vėliau ši 
kinikų ir kirėniečių prieštara atgyja stoikų ir epikūrininkų 
požiūryje. Taigi matome, kad kinikai negatyvumą padaro 
savo principu, bet tai yra tas pats negatyvumas, su kuriuo 
mes susidūrėme ir kirėniečių filosofijoje, nagrinėdami jos 
plėtotę. 

Mokslinės reikšmės kinikų mokykla neturi; ji yra tik vie- 
nas momentas, kuris būtinai turi iškilti visuotinybės sąmo- 
nėje: sąmonė savo atskirume turi suvokti save kaip laisvą 
nuo bet kokios daiktų ir malonumo priklausomybės. (Kas 
yra priklausomas nuo turto ar malonumo, tam kaip reali są- 
monė toks daiktiškumas arba sąmonės atskirumas iš tikrų- 
jų yra esmė.) Tačiau kinikai šitą momentą fiksavo taip, kad 
jie laisvę teigė kaip tikrą atsisakymą nuo nebūtinų turėti da- 
lykų; jie pripažino tik tokį abstraktų sustingusį savarankiš- 
kumą, kuris nesileidžia į malonumus ir neturi bendrojo gy- 
venimo interesų. Tačiau tikroji laisvė yra ne šis bėgimas nuo 
malonumo ir nuo reikalų, kurie susiję su kitais žmonėmis ir 
kitais gyvenimo tikslais, — tikroji laisvė reiškia tai, kad sąmo- 
nė, būdama visiškai susipynusi su realybe, vis vien iškyla virš 
jos ir yra laisva nuo jos. 


a. Antistenas 


Antistenas, atėnietis ir Sokrato draugas, buvo pirmasis, 
kuris pasireiškė kaip kinikas. Jis gyveno Atėnuose ir mokė 
viename gimnasijuje, kuris buvo vadinamas Kinosargu, ir 
buvo pramintas ¿=)oxúov, paprastu šunimi. Jo motina bu- 
vo kilusi iš Trakijos, ir tai jam dažnai būdavo prikaišioja- 

ma; mes tokį priekaištą laikytume nederamu. Antistenas į 
šį priekaištą atsakydavo, kad dievų motina buvo frigė ir 
kad atėniečiai, kurie taip giriasi esą čionykščiai, iš tikrųjų 
nėra kilmingesni už vietinius moliuskus ar Ziogus. Jis mo- 
kési pas Gorgija ir Sokratą, kasdien iš Pirėjo eidavo į mies- 
tą, kad galėtų paklausyti Sokrato?*. Jis parašė daug veika- 
lų ir, įvairiais liudijimais, buvo labai išsilavinęs, kilnus ir 
rimtas žmogus, kuris suteikė tam tikrą vertę išoriškai var- 
gingam gyvenimo būdui. Žinoma daug jo kūrinių pavadi- 
nimų?*. Antisteno principai paprasti, jo mokymo turinys 
yra visuotinybė. Smulkiau gvildenti jo mokymą nėra rei- 
kalo. Jis susideda iš gražių ištarmių (bendrų taisyklių), kaip 
antai: kad dorybei užtenka jos pačios ir jai nieko daugiau 
nereikia, tik charakterio sokratiškojo tvirtumo; kad netu- 
rėti jokių poreikių yra dieviška ir kad turėdamas jų kiek 
įmanoma mažiau artéji prie dieviškumo?“. Gėris yra gra- 
Zu, blogis - bjauru; dorybė yra veiksmai, jai nereikia daug 
kalbų, įrodinėjimo ir mokymo; žmogaus paskirtis yra do- 
rovingas gyvenimas; išminčius tenkinasi pats savimi, nes 
jis turi viską, ką tariamai turi kiti; jam užtenka jo paties do- 
rybės, jis visame pasaulyje jaučiasi kaip namie; jeigu jis nė- 
ra šlovingas, tai reikia vertinti ne kaip blogį, o kaip palai- 
mą ir t. t." (Kirėniečiai mokė priešingai, kad malonumas 
savyje surandamas tik mąstymu.) Taigi čia vėl matome tą 
patį nuobodų gražbyliavimą apie išminčių, kurį vėliau dar 
labiau išplėtojo stoikai ir epikūrininkai, apie idealumą - tai 
subjektas, jo paskirtis, jo pasitenkinimas, o galiausiai sub- 
jekto pasitenkinimas teigiamas kaip jo poreikių supapras- 
tinimas. 

Kai Antistenas sako, kad įrodinėjimas ir mokymas dory- 
bei nereikalingi, tai jis užmiršta, kad kaip tik savo dvasios 
lavinimu įgijo dvasios nepriklausomybę. Savąjį išsižadėjimą 
visko, ko žmonės paprastai trokšta, jis vertino tik kaip išsi- 
lavinimo rezultatą. Mes taip pat matome, kad pati dorybė 
čia įgyja kitą reikšmę. Ji jau nebėra nesąmoninga dorybė, to- 

kia kaip netarpiška dorybė laisvos tautos laisvo piliečio, ku- 
ris taip vykdo savo pareigas tėvynei, luomui ir šeimai, kaip 
to netarpiškai reikalauja tėvynė ar luomas. Sąmonė, išėjusi 
iš savęs, dabar turi tapti dvasia, apimti visą realybę ir įsisą- 
moninti arba suvokti ją kaip savą. Tačiau būsenos, kurios pa- 
prastai vadinamos sielos nekaltybe ar grožiu ir pan., yra vai- 
kystės būsenos, kurios dabar liaupsinamos vietoj šitos pas- 
tarosios, bet žmogus, kadangi jis yra protingas, iš jų turi 
išeiti, kad, įveikęs šitą netarpiškumą, vėl sukurtų save. 

Šioje kinikų filosofijoje Antistenas dar buvo kilni ir švie- 
si figūra. Tačiau ši figūra jau stovi prie tos ribos, už kurios 
prasideda grubumas, elgesio vulgarumas, begėdiškumas, ir 
šią ribą kinikai vėliau peržengė. Todėl kinikai buvo visaip iš- 
juokiami ir pašiepiami, ir tik dėl savo individualumo ir cha- 
rakterio tvirtumo kai kurie kinikai yra įdomūs. Apie Anti- 
steną pasakojama, kad, kai jis mėgino atkriepti dėmesį į sky- 
lę savo apsiauste, Sokratas jam pasakęs: „Pro tavo apsiausto 
skylę aš matau tavo tuštybę (ę:xod0Eixv)“***. Sokratas pata- 
rė Antistenui paaukoti gracijoms. 


b. Diogenas 


Diogenas Sinopietis, xoóov, priklauso tiems kinikams, ku- 
rie savo poziciją grindė laisvės ir nepriklausomybės apibrėž- 
timis, bet jos buvo daugiau negatyvaus pobūdžio ir iš esmės 
reiškė poreikių atsisakymą. Tačiau toks kraštutinis poreikių 
sumažinimas tėra abstrakti laisvė. Konkreti laisvė - ne bėg- 
ti nuo poreikių, o būti abejingam jiems: likti laisvam malo- 
numuose, būti dorovingam ir dalyvauti teisiniame žmonių 
gyvenime. Abstrakti laisvė, priešingai, yra dorovės atsisaky- 
mas, - žmogus pasitraukia į savo subjektyvumą, dėl to ji yra 
tam tikras nedorovingumas. 

Kinikų nuostatas atitinka jų garderobas. Stora laukinio 
alyvmedžio lazda, jokių apatinių drabužių, tik dvigubas api- 
plyšęs apsiaustas, kuris kartu buvo ir paklotas nakčiai, elge- 

tos krepšys, kuriame sukrauti būtiniausi reikmenys, indas 
vandeniui semti??? - tai apranga, iš kurios galima atpažinti 
kiniką. Didžiausią reikšmę jie teikė poreikių paprastumui, 
ir toks sekimas gamta atrodo gana patrauklus. Juk poreikiai 
reiškia priklausomybę nuo gamtos, o pastaroji priešinasi 
dvasios laisvei; todėl savaime peršasi mintis, kad šita pri- 
klausomybė turi būti sumažinta iki minimumo. Tačiau pats 
šitas minimumas yra neapibrėžtas; ir jeigu šiuo atveju ver- 
tingu laikomas apsiribojimas tik gamtiniais poreikiais, tai 
taip per daug sureikšminami kiti poreikiai ir pats jų atsisa- 
kymas. Tai tas pat, kas atsiskleidžia ir vienuoliško gyvenimo 
principe. Atsisakymas, neigimas kartu yra ir teigimas to, ko 
atsisakoma; atsisakymu per daug iškeliamas ir pats atsisa- 
kymas, ir reikšmingumas to, ko atsisakoma. Jau Sokratas ki- 
nikų rūbus vertino kaip puikybę. Drabužiai nėra protu pa- 
grįstos apibrėžties dalykas, juos apsprendžia poreikis. Šiau- 
rėje tenka rengtis kitaip negu centrinėje Afrikoje, žiemą 
nesivelkame medvilninių palaidinių; tai vyksta savaime. De- 
talės nėra apibrėžtos protu, jos paliekamos atsitiktinumui ir 
nuomonei. Ne mano reikalas čia kažką išradinėti; ačiū Die- 
vui, tai jau išrado kiti. Nustatyti savo švarko sukirpimą aš 
galiu palikti madai, ir jau siuvėjas jį man pasiūs. Svarbiau- 
sia šiuo atveju yra tam tikras abejingumas, su kuriuo į to- 
kius dalykus reikia žiūrėti. Jei dalykas man nesvarbus, tai jis 
ir vertintinas kaip tai, kas indiferentiška. (Priklausyti nuo 
mados, nuo įpročio vis dėlto geriau, negu priklausyti nuo 
gamtos.) Naujaisiais laikais senovės vokiečių rūbai buvo 
svarbūs kaip patriotizmo ženklas. Tačiau netinka proto pa- 
stangas nukreipti į tokius dalykus; juose turi vyrauti tik tam 
tikras abejingas požiūris. Kai norima atkreipti į save déme- 
sj, tai tiems dalykams atsidedama; dabitiškumas - tai kova 
su mada. Tokiuose dalykuose man nebūtina pačiam save 
apibrėžti, man nebūtina tuos dalykus įtraukti į mano inte- 
resų ratą, reikia tik pasikliauti tuo, kas jau yra nusistovėję, 
apibrėžta. 

Tokią pat mintį kinikai siejo ir su kitais poreikiais. Toks 
gyvenimo būdas, kaip kinikų, turi būti išsilavinimo rezulta- 
tas, šią gyvenseną esmingai sąlygoja dvasios išlavinimas ap- 
skritai. Kinikai dar nebuvo anachoretai; jų sąmonė dar bu- 
vo glaudžiai susieta su kita to meto sąmone. Antistenas ir 
Diogenas gyveno Atėnuose ir tik ten galėjo egzistuoti. Ta- 
čiau lavinimas apskritai - tai ir jo orientacija į didžiausią po- 
reikių bei jų patenkinimo būdų įvairovę. Naujaisiais laikais 
poreikių itin pagausėjo, bendrieji poreikiai suskilo į daugy- 
bę ypatingų poreikių bei jų patenkinimo būdų. Tai sampro- 
čio sritis, tai jo veikla; taigi šitaip sampročio taikyme savo 
vietą turi ir prabanga. Moralės požiūriu prieš tokius daly- 
kus galima kelti balsą, bet valstybėje visi gebėjimai, visi po- 
linkiai, visi būdai privalo išsitekti ir galėti skleistis; kiekvie- 
nas individas, jei tik nori, gali būti jų dalininkas, ir jam pri- 
valomas tik vienas dalykas - žiūrėti to, kas visuotina. 
Svarbiausia - nesureikšminti dalyko labiau, negu jis to ver- 
tas, arba, apskritai paėmus, neteikti didelės reikšmės nei po- 
reikių turėjimui, nei jų atsisakymui. 

Diogenas Sinopietis, labiausiai išgarsėjęs kinikas, dar 
daugiau už Antisteną išsiskyrė ir savo išorine gyvensena, 
ir savo geliančiais, dažnai sąmojingais išpuoliais, karčiomis 
ir sarkastiškomis replikomis?“ Tačiau jis dažnai susilauk- 
davo ir tokių pat atsakymų. Jis buvo vadinamas šunimi, o 
jis pats Aristipą vadino karališkuoju šunimi; gatvės vaikė- 
zai su Diogenu elgėsi taip, kaip su Aristipu elgėsi karaliai. 
Diogenas garsus tik savo gyvenimo būdu; jam, taip pat vė- 
lesniems šios pakraipos atstovams, kinizmas buvo veikiau 
tik gyvenimo būdas, o ne filosofija. Jis apsiribojo būtiniau- 
siais gamtiniais poreikiais, šaipėsi iš kitų, kurie galvojo ne 
taip kaip jis, o šie savo ruožtu šaipėsi iš jo manieros. Dio- 
genas gyveno visur - Atėnų gatvėse, turgavietėse, statinė- 
se, bet paprastai „jis leido laiką ir miegojo Jupiterio stojoje 
Atėnuose, todėl jis sakydavo, kad atėniečiai jam pastatė 
prabangią buveinę“. 

Apie Diogeną galima papasakoti tik anekdotų. „Plauk- 
damas laivu į Aiginą, jis pateko į piratų rankas ir turėjo bū- 
ti parduotas Kretoje kaip vergas. Paklaustas, ką mokąs da- 
ryti, jis atsakė, kad moka valdyti žmones, ir liepė šaukliui 
paskelbti: kas nori pirkti šeimininką. Jį nupirko Kseniadas 
iš Korinto, kurio sūnus jis mokė ir auklėjo.'*** Daug istori- 
jų pasakojama apie jo gyvenimą Atėnuose. Jo grubumas ir 
niekinamas požiūris ten buvo Aristipo kaip veltėdžio filo- 
sofijos priešingybė. Aristipas neteikė jokios reikšmės nei 
savo malonumams, nei jų atsisakymui, o Diogenas teikė di- 
delę reikšmę savo skurdumui. „Kartą Diogenui plaunant 
savo kopūstą, pro šalį ėjo Aristipas; Diogenas jam sušuko: 
„Jei pats mokėtum nusiplauti kopūstą, nelakstytum paskui 
karalius"; Aristipas jam atšovė: „Jei tu mokėtum elgtis su 
žmonėmis, tau nereikėtų plauti kopūsto“?***. „Kartą jis Pla- 
tono namuose purvinomis kojomis pripėdavo jo gražiuo- 
sius kilimus, sakydamas, kad taip jis trypiąs Platono išpui- 
kima (tug0v). - „Bet trypi kitu išpuikimu', - taip pat taik- 
liai atsakęs Platonas^?**. „Kartą, kai Diogenas stovėjo 
kiaurai sulytas ir aplinkiniai jo gailėjo, Platonas pasakė: 
„Jeigu jo gailitės, tai eikit sau"; taip jis norėjo atkreipti dė- 
mesį į Diogeno puikavimosi priežastį?*?; juk nebus prasmės 
to daryti, jei nebus kam pasirodyti, kad kiti stebėtųsi. „Kar- 
tą jis gavo pylos" (apie tai pasakojama daug anekdotų), „ta- 
da ant savo žaizdos užsiklijavo didžiulį pleistrą ir jame su- 
rašė vardus tų, kurie jį mušė, kad visi juos pasmerktų.“ 
(Gerai žinoma, kad Diogenas numetė šalin savo taurę kaip 
nereikalingą.) „Jis taip pat mėgino valgyti žalią mėsą, bet 
iš to nieko neišėjo, nes jis negalėjo jos suvirškinti.'?** „Kai 
jį apspitę jaunuoliai sakė bijantys, kad jis jiems neįkąstų, 
jis atsakė: , Nusiraminkit, šunys tokių burokų (teútňta) ne- 
ėda“. Kartą per puotą vienas svečias numetė jam kaulą lyg 
kokiam šuniui; jis priėjo prie to kaulo ir apšlapino kaip 
šuo.'** Jis gerai atsakė vienam tiranui, kuris jo paklausė, 
kokia bronza geriausiai tinka paminklams: „Ta, iš kurios 

nulieti Harmodijas ir Aristogitonas'**. Gyveno gatvėje, ten 
ir mirė sulaukęs labai senyvo amziaus??. 


c. Vėlyvieji kinikai 


Antistenas ir Diogenas, kaip sakyta, buvo labai išsilavinę 
žmonės. Vėlesnieji kinikai ne mažiau piktina kraštutiniu be- 
gėdiškumu, bet jie dažnai yra viso labo kiauliški įžūlūs el- 
getos, kuriems teikia pasitenkinimą jųjų įžūlumas kitų at- 
žvilgiu. Jie neverti filosofijos dėmesio. Jie užsitarnavo šunų 
vardą, kuriuo tuo laiku buvo pavadinta ši filosofijos mokyk- 
la; juk šuo yra begėdis gyvulys. Antai Kratetas ir Hiparchi- 
ja, kinikė iš Tėbų, turgavietėje viešai demonstravo savo 
jungtuves?*. 

Šita nepriklausomybė, kuria puikavosi kinikai, iš tikrųjų 
yra priklausomybė. Kiekvienoje veiklaus gyvenimo srityje 
glūdi pozityvios laisvės, dvasingumo momentas. Taigi kini- 
kų pozicija reiškia išsižadėjimą srities, kurioje galima mė- 
gautis laisvės elementu. 


ŠALTINIŲ SANTRUMPOS 


Autorius, veikalo pavadinimas 
[ir jo lietuviškas vertimas) 


Alexander Aphrodisiensis 


Aristoteles: De anima [Arstotelis, 


Apie sielą. - Aristotelis, 
Rinktiniai raštai, Vilnius, 1990] 
Aristoteles: De arte rhetorica 


Aristoteles: 
Aristoteles: 
Aristoteles: 
Aristoteles: 
Aristoteles: 
Aristoteles: 
Aristoteles: 


De caelo 

De generatione animalium 

De generatione et corruptione 
De mundo 

De sensu 

De sophisticis elenchis 

De Xenophane, 


Zenone et Gorgia 


Aristoteles: Magna Moralia 


Aristoteles: Metaphysica 


Aristoteles: Nicomachea ethica 
[Aristotelis, Nikomacho etika. - 
Aristotelis, Rinktiniai raštai] 


Aristoteles: Physica 


Athenaios: Deipnosophistai 


Cicero 
Cicero 
Cicero 
Cicero 


: Lucullus sive Academica priora 

: De divinatione 

: De finibus bonorum et malorum 
: De natura deorum 

Santrumpa 


Alexander Aphrod. 
Kom. Aristot. 
Aristot. an. 


rhet. 
cael. 


Aristot. 
Aristot. 
Aristot. 
Aristot. 
Aristot. 
Aristot. 
Aristot. 
Aristot. 
ne, Zenone et Gorgia 
Aristot. MM 
Aristot. metaph. 
Aristot. NE 


gen. an. 
gen. corr. 
mund. 

sens. 

SE 

de Xenopha- 


Aristot. phys. 
Athen. 

Cic. ac. 2 
Cic. div. 

Cic. fin. 


Cic. nat. deor. 

Cicero: Tusculanae disputationes 

Clemens Alexandrinus: Stromata 

Demetrius Phalereus: De elocutione 

Diogenes Laertios: De vita et moribus 
philosophorum od. De clarorum 
philosophorum vitis 

Eusebius: Historia ecclesia 

Eusebius: Praeparatio evangelica 

Gellius: Noctes Atticae 

Herodotus: Historiae [Herodotas, 
Istorija, Vilnius, 1988] 

Homer: Ilias [Homeras, lliada, 
Vilnius, 1962] 

Horaz: Saturae sive sermones 

lamblichus: De vita Pythagorae 


Johannes Philoponus ad Aristot. de anima 


Platon: Apologia [Platonas, Sokrato 


apologija. - Platonas, Sokrato apologija. 


Kritonas, ALK/Aidai 1995] 

Platon: Cratylus [Platonas, 
Kratilas, ALK/Aidai 1996] 

Platon: Euthydemus 

Platon: Gorgias 

Platon: Menon 

Platon: Parmenides 

Platon: Phaedon [Platonas, Faidonas, 
ALK/Aidai 1999] 

Platon: Protagoras 

Platon: Sophistes 

Platon: Symposion [Platonas, Puota. - 
Platonas, Puota. Faidonas, 
Klaipėda, 1935] 

Platon: Theaetetus 


543 


Cic. Tusc. 

Clem. Alex. strom. 
Demetr. eloc. 
Diog. Laert. 


Eus. hist. eccl. 
Eus. praep. ev. 
Gell. 

Herodot 


Hom. II. 


Hor. sat. 

lambl. vita Pyth. 
Joh.  Philoponus, 
Kom. Aristot. an. 
Plat. apol. 


Plat. Crat. 


Plat. Euthyd. 
Plat. Gorg. 
Plat. Men. 
Plat. Parm. 
Plat. Phaed. 


Plat. Prot. 


Plat. soph. 
Plat. symp. 


Plat. Theaet. 

Platon: Timaeus (Platonas, Timajas. - 
Platonas, Timajas. Kritijas, 
ALK/Aidai 1995] 

Plinius Secundus: Naturalis historia 

Plotinus: Enneades 

Plutarch: Adversus Colotem 

Plutarch: De esu carnium 

Plutarch: De fraterno amore 

Plutarch: De Iside et Osiride 

Plutarch: Lysander 

Plutarch: Pericles [Plutarchas, Periklis. - 
Plutarchas, Rinktinés biografijos, 
Vilnius, 1962] 

Plutarch: Placita philosophorum 

Plutarch: Quaestiones convivales 

Porphyrius: Vita Pythagorae 

Proclus in Timaeum commentaria 


Seneca: Naturales quaestiones 
Sextus Empiricus: Adversus mathematikos 


Sextus Empiricus: Pyrrhoniae hypotyposes 


Simplicius ad Aristot. Phys. 
[ištrauka: Parmenidas „Apie prigimtį” - 
„Naujasis židinys“, 1991 Nr.10] 
Sophokles: Antigone [Sofoklis, 
Antigoné. - Antikinés tragedijos, 
Vilnius, 1988] 
Stobaeus: Eclogae physicae et ethicae 
Strabon: Geographika 
Suidas [od. Suda] = leksikono pavadinimas 
Tacitus: Annales [Tacitas, Analai. - 
Publijus Kornelijus Tacitas, 
Rinktiniai rastai, Vilnius, 1972] 

Plat. Tim. 


Plin. nat. 

Plot. enn. 

Plut. adv. Colotem 
Plut. esu carn. 
Plut. frat. amore 
Plut. Is. 

Plut. Lys. 

Plut. Per. 


Plut. plac. phil. 

Plut. quaest. conviv. 
Porphyr. vita Pyth. 
Procl., Kom. Plat. 
Tim. 

Sen. nat. 

Sext. Emp. adv. 
math. 

Sext. Emp. Pyrrh. 
hyp. 

Simpl., Kom. Aristot. 


phys. 


Soph. Ant. 


Stob. ecl. phys. 
Strab. 

Suid. 

Tac. ann. 

Theon [iš Smirnos] = platonikas, Theon Smyrn. 
veikalo apie matematiką autorius 
Theophrastus: De sensu Theophr. sens. 
Valerius Maximus: Facta et Val. Max. 
dicta memorabilia 
Xenophon: Apologia Socratis Xen. ap. 
Xenophon: Memorabilia [Ksenofontas, Xen. mem. 


Atsiminimai apie Sokrata, 
Vilnius, 1993] 


PAAISKINIMAI 


! Hegelio filosofijos traktatu jvadas, p. XLVI-L. 

? Mes apskritai dabar taip pažengėme pirmyn, įgijome tokį di- 
delį rimtumą ir tokius aukštus poreikius, kad galime pripažinti tik 
idėjas ir tik tai, kas mūsų proto gali būti pateisinta; antai ir Prūsi- 
jos valstybė pastatyta ant proto pamatų. 

? Herders Werke: Zur Philosophie und Geschichte, Teil V, S. 
184-186 (Stuttgart und Tübingen, 1828). 

* Žr. Marheineke, Lehrbuch des christlichen Glaubens und Le- 
bens, Berlin 1823, $ 133-134. E 

* Encyklopádie 8 13, Anmerkung. 

$Flatt: De Theismo Thaleti Milesio abiudicando. Tub. 1785. 4. 

"Bruckeri Historia critica philosophiae, Tom. I, p. 465-478 etc. 

* Geschichte der ionischen Philosophie, S. 12-13. 

? Plg. p. 91. 

? Aristot. metaph. I, 2. 

! Tiesa sakant, ,savo mastymas" yra pleonazmas. Kiekvienas 
mąsto sau; niekas negali mąstyti kitam. 

? Herodot II, 53. 

P? Diog. Laert. I, 8 8. 

6 Plut. Is. (T. II, p. 369, ed. Xyland.) 

I5 Sanchuniathonis Fragmenta ed. Rich. Cumberland, Londin. 
1720, 8; į vokiečių kalbą išvertė J. P Kassel. Magdeb. 1755, 8 (S. 1- 
4). - Sie fragmentai, kurie yra Eusebijo kürinyje (praep. ev. I, 10), 
paimti i$ Sanchuniathono graikiškojo vertimo; iš finikiečių kalbos 
jį išvertė gramatikas Filonas iš Biblo. Filonas gyveno Vespasiano lai- 
kais ir Sanchuniatoną priskiria giliai senovei. 

'* Berosi Chaldaica. Taip pavadinti fragmentai iš Juozapo, Sin- 
celo ir Eusebijo veikalų, kuriuos surinko Scaligeris ir pateikė kaip 
savo knygos De emendatione temporum priedą; ištisai jie paskelbti 
Fabricijaus Bibliotheca Graeca, T. XIV, p. 175-211 (p. 185-190). - Be- 
rosas gyveno Aleksandro Makedoniecio laikais, atrodo, kad jis bu- 
vo Belo žynys ir naudojosi Babilono šventyklų archyvais. 

17 Aristot. metaph. III, 4: rept èv tov pu9txoc coptCouévovy o0x 
&Etov peta orouóT  oxontiv. 

1 Paskaitose, skaitytose 1825-1826 metais. 

? Confucius, Sinarum philosophus, s. scientia Sinensis Latine 
exposita studio et opera Prosperi Juonetta, Herdtrich, Rouge- 
mont, Couplet, PP S. J. Paris. 1687, fol.; tatai veikiau parafrazės, 
o ne vertimas. 

? Mémoires concernant les Chinois (Paris 1776 sqq.): Tom. II, p. 
1-364, Antiquité des Chinois par le Pére Amiot (p. 20, 54 etc.). 

? Windischmann: Die Philosophie im Fortgang der Weltge- 
schichte, Bd. I, S. 157. „Apie šitą išsiplėtojusią universalia visu kua 
tarpusavio sąveiką bendroje apytakoje aiškiai kalba Konfucijus (sa- 
vo komenatre apie I king)“ ir t. t.; sąvokos čia nėra nė žymės. 

2 Windischmann, ten pat, p. 125. 

3 Mémoire sur la vie et les opinions de Lao-Tseu, par Abel Re- 
musat, Paris 1823; p. 18 sqq.; Extrait d'une lettre de Mr. Amiot, 16 
Octobre 1787, de Peking (Mémoires concernant les Chinois, T. XV), 
p. 208 sqq. 

^ Abel Remusat, l. c., p. 31 sqq.; Lettre sur les caractères des Chi- 
nois (Mémoires concernant les Chinois. T I), p. 229 sqq. 

25 Žr. ten pat. 

* Transactions of the Royal Asiatic Society of Great-Britain and 
Ireland, Vol. I., Part. I (London 1824): p. 19-43; (II, on the Philo- 
sophy of the Hindus, Part. I. by Henry Thomas Colebrooke. Read 
June 21, 1823). 

7 Ten pat, p. 92-118; (VII, Essay on the Philosophy of the Hin- 
dus, Part. II. by Henry Thomas Colebrooke). 

2 plat. Tim., p. 45-46 (Steph.); p. 50-53 (Bekk.). 

? Diog. Laert. I, S 42. 

V bid. I, S 41. 

31 [bid. I, 8 40: ó dė Atxatapyog oüte cogoúç, oüte quXocógouc 
Q79Giv AUTOUC YEYOVĖVAL, GUVETOUĘ ÔÈ TIVAL xai vouo9ecuxoUc. 

? Herodot I, c. 169-171. 

3 Diog. Laert. I, 48: xpooetyov aùtö ó OTjuoc, xai 1j9éo xal tu- 
pavveto9ai hYelov nap’ aUTOU. 

* Tukididas (I, 6) kaip graikų ir barbarų skirtumą nurodo tai, kad 
graikai, pirmiausia atėniečiai, taikos metu ginklų nesinešiodavo. 

5 Diog. Laert. I, 8 49. 

% |bid. I, 8 50. 

7 Ibid. I, 8 53-54. 

3 [bid. I, 8 66-67. 

*Ibid. I, 8 58. 

* Herodot, I, c. 30-33. 

* [bid. I, c. 143. 

*? Ibid. I, c. 2: Gate (ot 'A99vatot) xai ės 'Iovtav 0ocepov Oç OLX 
ixavję oons tfjg AttUxTjs, &rtoxtag £&éneudav. c. 12. xai "Iova 
ev 'A9vvatot xat vriatotOvy TOLG ttoÀAAoUG Oxtoav. 

? Diog. Laert. I, 8 22. 

“Ibid. I, 8 37. 

+ Herodot I, c. 75. 

*é Diog. Laert. I, 8 25. 

v Ibid. I, S 23. 

* Bruckeri Historia critica philosophiae. Tom I, p. 460. 

* Plut. plac. phil. I, 3. 

? Diog. Laert. I, $ 24. 

31 [bid. I, § 27. 

°: Herodot I, c. 74. 

? Diog. Laert. I, 8 34; et Menagius ad h. 1. 

5 Ibid. I, S 26. 

5 Ibid. I, 8 27-33. 

% [bid. I, S 38. 

Y Tennemann, Geschichte der Philosophie, Leipzig 1798-1819, 
Bd. I, S. 414. 

* Diog. Laert. I, 8 39. 

9 Herodot II, 20; Sen. nat. IV, 2; Diog. Laert. I, $ 37. 

* Diog. Laert. I, 8 23 et 34-35. 

*! Aristot. metaph. I, 3. 

? [bid: ¿net dė pavepov, ótt tàv EE &pyric altiov dei Aafetv 
ėntoTnUunv (tóte ya ciðévat pauèv Éxacotov, ótav TAV ntpotnv 
aiTiav oloue9a yvupiletv), TA A aitia AėyeTai TeTPAYGĘ, àv uiav 
uėv aitiav pauėv elvat thv oVGiav xai TO Ti Tv elvai (dvayeTai 
Y&p TO Šia Ti TPOTOV elg tóv Aóyov čoyatov: atttov dė xal doyn 
TO dd Ti TpPOTOV), utav ÔÈ tijv Ay xal TO UTOxELUEVOV, TPLTNV 
dė 69ev 4j exh ts xivhoewg, TET4PTNV 0€ Thv &vttxeuuévny aitiav 
TAÚTY, Xal TO oU Évexa xai TO dyaðóv (TĖMOL yàp YevéceoG naong 
TOUT ėoTi) — rapaAaDousv xai touc TPOTEPOV TjuOv el &éxtoxeduv 
TOV Óvtov éA96vtaG xal gtiocogfjcavtag nepi tfj; &Ar9e(ac: 970v 
y&Q Ótt x&xctvot AéYoucty Gpy&s ttvac xal aiTias. £reADoUoct YoOv 
čotat tt mpoÚpYOu tfj u£908o TT vov: Y) Yàp ÉTepóv tt yévoç 
eUpT00LUEv aiTias, T, tatg vv Aeyouevais uXAAXOV TtLOTEUOOLEY. 

9 Sen. nat. VI, 6: totam terram subiecto iudicat humore portari 
et innatare. 

“Plut. plac. phil. I, 3. 

6 Tiedemann, Geist der spekulativen Philosophie, Marburg 
1791-1797, Bd. I, S. 36. 

$ Tennemann, ten pat, t. I, p. 59, čia pateikia Aristot. gen. corr. 
I, 1, kur visai nekalbama nei apie sutirštėjimą ir suskystéjima, nei 
apie Talį; toliau dar nurodoma Aristot. cael. III, 5, kur pasakyta tik 
tai, kad tie, kurie kalba apie vandenį arba orą, arba apie kažką sub- 
tilesnį už vandenį ir kažką grubesnį už orą, šitą skirtumą apibrė- 
Zia kaip ruxvótr ir uavótņs; bet ten nepasakyta, kad šitą skirtu- 
mą minėjo Talis. Tiedemann, ten pat, p. 38, dar pateikia ir kitus šal- 
tinius. Tačiau tik vėlesni autoriai priskiria Taliui minėtą perskyrą 
(žr. Ritter, Ionische Philosophie, 5.15). 

é Aristot. an. I, 2; taip pat 5. 

$ Diog. Laert. I, § 24. 

9 Mes matome, kad jau Taliui buvo žinoma elektra. Kitas paaiš- 
kinimas čia yra tas, kad žhexTpov yra tam tikras metalas. Pasak Al- 
dobrandini (ad. Diog. Laert. I, 24), tai esąs tam tikras akmuo, ku- 

ris toks priešiškas nuodams, kad vos nuodai jį paliečia, jis tuoj ima 
šnypšti. 

? Diog. Laert. I, S 27. 

" Plut. plac. phil. I, 7. 

? Cic. nat. deor. I, 10. Tiedemann, ten pat, p. 42, mano, kad ši 
teksto vieta galbüt yra sugadinta, nes Ciceronas ir po to (c.11) 
Anaksagorui priskiria: primus omnium rerum descriptionem ... 
mentis infinitae vi ... confici voluit. 

? Epikürininkas, į kurio lūpas tai įdėta, kalba - fidenter, ... nihil 
tam verens quam ne aliqua de re dubitare videretur (c. 8) - ir prieš 
tai, ir po to apie kitus filosofus menkinamai, ir šis dėstymas, ma- 
tyt, reikalingas tik tam, kad būtų galima pateikti juokingus daly- 
kus. Aristotelis visa tai suprato geriau. 

^! Cic. ac. 2 IV, 37: Thales, ... ex aqua constare omnia, ... Anaxi- 
mandro populari et sodali suo non persuasit. 

^ Tennemann, ten pat, p. 413. 

"6 Temistijas, kuriuo remiasi Bruckeris (Tom. I, p. 478); tačiau tai sa- 
koma ir apie kitus, pavyzdžiui, Ferekida, kuris už jį buvo vyresnis. 

Z Diog. Laert. II, 8 1-2. 

78 Ibid. II, 8 1: šgaoxev dpynv xai ototyetv TO &metpov, où 
Otopi ov dėpa 7? Bop T, AARO tt. 

? Plut. plac. phil. I, 3: Cic. nat. deor. I, 10: Anaximandri opinio 
est, nativos esse deos longis intervallis orientes occidentesque, 
eosque innumerabiles esse mundos. 

* Aristot. phys. III, 4. 

*! Ibid. I, 4: oi Š” èx toU &uóc £vosoaG TAZ évavttórrtag exxptveo- 
Dat, Gorep '"AvaE(uavOpóg qnot. xai 600t Ò £v xal TOMA pasy 
elvat, donee 'Eunedoxhję xat Avakayópaç: èx toO utvuatoc yàp 
xai oütot é&xxpivouct TAa. Metaphys. XII, 2. toùt’ £oti tò 'Ava- 
Eayopou Ev (BėlTltov yàp 7, Ouo zàvta) xai 'EunedoxAėoUs TO 
utvua xat Avačtugvðcov. Taigi viskas vienyje glūdi kaip reali gali- 
mybė (Juvaue). Pasak Aristotelio: où uóvov xata cuufeQvnzós 
švAeyeTAL Yívea at èx uh Óvtoc, &AXA&. xat ¿Ë 6vroç vCrvexac TAVTA, 
Ouvauet uévtot Óvroc, èx wh GvTOS 96 évepyeta. 


s: Diog. Laert. II, 8 1. 

5Simplicius ad Aristot. phys. I, 2, p. 5, b. 

^ Aristot. metaph. I, 8. 

Stob. ecl. phys., c.11, p. 294; ed. Heeren. 

* Simpl., Kom. Aristot. phys. p. 6, b. xat, taŭta qnot ó 
Ocóppactog napanrinolws to 'Avažiudvėpo Aéyetv tòv 'Ava- 
Eayopav. 'Exeivos Y&p qratv, év TA dtaxptos: to dneipov tà ovy- 
yevi pépeoðat npoc XAANAa, xal 6, vt Lev Èv TO TVT! ypuoóc Tv, 
ytvec9at ypucóv, 6, tt dė YT, yv. ouotoc dė xai vàv XAXov Éxac- 
tov. 05 OÙ Ytvopévov, AA. UTAPYGYTOV TPOTEPOV. 

7 Plut. quest. conviv. VIII, 8. 

Stob. ecl. phys., c. 24, p. 500. 

9 Aristot. metaph. I, 5. 

? Eus. praep. ev. I, 8; Bruckeri Historia critica philosophiae, 
Tom. I, p. 487. 

?! Stob. ecl. phys. 25, p. 510: tXjuata Xépog tpoyottÓT, TUDOS 
um ea. 

? Diog. Laert. II, 8 3. 

? plut. plac. phil. I, 3. 

* Cic. nat. deor. I, 10: Anaximenes aera ... statuit ... esse immen- 
sum et infinitium et semper in motu. 

"oūtos dpynv dėpa elne xai tò &metgov. - Tačiau ir Xpy?jv xai 
&retpov galima laikyti sakinio veiksniu, o dėpx - tariniu. 

*$ Aristot. phys., p. 6. 

? Aristot. metaph. I, 8. 

* Dar kalbama apie Pitagoro mokytoją Ferekida. Hermias in ir- 
risione gentilium, c. 12 (citante Fabricius, Kom. Sext. Emp. Pyrrh. 
hyp. III, 4, 8 30): $egexóóqs uév àpeyxXq Elva: A&vov Živa xai 
X9ovinv xai Kpóvov: Zžva u£v TOv ai9épa, XSovinv dė thy Yt,v, 
Kpóvov dė TOv ypóvov. O uėv aip (ignis) tò noroŭv, 7, dė YÅ TO 
r&cyov, ó dė ypóvoc £v à TX yıvópeva. Kaip jonėnų filosofai taip 
pat minimi Diogenas Apolonietis, Hipasijas, Archelajas; tačiau apie 
juos mes nieko nežinome, išskyrus jų vardus ir tai, kad jie pripa- 
žino vienokį ar kitokį pradą. 

? Aristot. metaph. I, 8. 

1? [bid. I, 3. 

10! Alexander Aphrod. Kom. Aristot. 

1? Aristot. metaph. I, 6; III, 3. 

15 Diog. Laert. VIII, $ 6-7. 

1^ [bid. VIII, 8 1-3. 

"5 Ibid. VIII, § 45. 

1% Tennemann, ten pat, t. I, p. 413-414. 

10 Herodot. IV, c. 94-96. 

106 Žr. Porphyr. vita Pyth., 14-15 et Rittenshus. ad h.1. 

!? Herodot III, 39. 

"0 Diog. Laert. I, $ 116. 

M bid. I, 8 119: Zeùç u£v xat ypOvos cic dei xat y9ov fjv. X9ovi 
dė óvoua èyéveto yi, ènetðh wr? Zeus yėpas Oi0ot. Menagius, 
Kom. Diog. Laert. 

"2 Diog. Laert. I, 8 118. 

1? [ambl. vita Pyth., c. III, 13-14. 

n4 Herodot II, 154. 

!5 Apie jas neturėtų būti kalbama tik kaip apie šventą dalyką. 
Herodotas dažnai aiškiai sako norįs kalbėti apie egiptiečių dievy- 
bes ir misterijas, nes apie tai kalbėti yra šventa; jis žinąs dar dau- 
giau, bet apie tai kalbėti nėra šventa. 

Ué Individas privalo būti itin atidus savo atžvilgiu, kad ir vidaus, 
ir išorės požiūriu jis būtų gerbtinas Žmogus ir realizuotų save kaip 
dorovinį meno kūrinį. 

"7 Žr. Aristot. metaph. I, 1: xepi Aïyuntov ai uaSvuacixal 
TpPOTOV tEyvat GUVĖGTNIAV' Értel yap TO vOv tep£ovy £9voc Apel MN 
a yoAXsety. Porphyr. vita Pyth., 6; Iambl. vita Pyth., c. XXIX, 8 158. 

! Diog. Laert. VIII, § 3. 

1? Herodot III, 45-47. 

120 Diog. Laert. VIII, 8 8; Iambl. vita Pyth., c. VIII, $ 44; c. XII, 8 58. 

121 Diog. Laert. I, S 12. 

"2 Porphyr. vita Pyth., 8 25; Iambl. vita Pyth., c. VIII, 8 36. 

12 Porphyr. vita Pyth., 8 21-22; Iambl. vita Pyth., c. VII, 8 33-34. 

1? [ambl. vita Pyth., c. XXXII, 8 220-222. 

15 Diog. Laert. VIII, 8 11; Porphyr. vita Pyth., 8 18-20; Iambl. vi- 
ta Pyth., c. II, 8 9-10. 

1$ Menagius ir Casaubonus, Kom. Diog. Laert. VIII, S 19. 

127 [ambl. vita Pyth., c. XXIV, 8 108-109. 

18 Asmenybės originalumas apskritai, jos išorinė išvaizda ir ki- 
tos ypatybės naujaisiais laikais nebėra labai svarbūs. Dabar pasi- 
duodama bendram papročiui (madai), nes šiuo požiūriu neturėti 
savo valios yra savaime ir sau išorinis bei nesvarbus dalykas; to- 
kie atsitiktiniai dalykai paliekami atsitiktinumui, paisoma tik šiems 
išoriniams dalykams tinkančio išorinio protingumo, - vienodumo 
ir visuotinumo. 

1? [ambl. vita Pyth., c. XVII, 8 71-72. 

1% Porphyr. vita Pyth., 8 37; Iambl. vita Pyth., c. XVIII, S. 80-82. 

P! [ambl. vita Pyth., c. XXVIII, 8 150. 

13 Ibid., c. XVII, 8 72-74; c. XX, 8 94-95; Diog. Laert. VIII, 8 10. 

1? [ambl. vita Pyth., c. XXI, S 100. 

3 Ibid., c. XXIX, S 165; Diog. Laert. VIII, S 22. 

13 Porphyr. vita Pyth., 8 32-33; lambl. vita Pyth., c. XXIX, 8 163- 
164; c. XX, 8 96, c. XXI, 8 97. 

1% Diog. Laert. VIII, 8 19, 24; Porphyr. vita Pyth., 8 34; Iambl. vi- 
ta Pyth., c. XXIV, 8 107. 

57 Diog. Laert. VIII, 8 39. 

18 Porphyr. vita Pyth., S 40. 

1 Tennemann, ten pat, t. I, p. 414. 

1# Diog. Laert. VIII, 8 39-40; Iambl. vita Pyth., c. XXXV, S 248- 
364; Porphyr. vita Pyth., 8 54-59. 

"i Plat. Tim., p. 20 Steph. (p. 8 ed. Bekk.). 

12 Anonymus, De vita Pythagorae (apud Photium), $ 2. 

1? Aristot. metaph. I, 5, passim. 

4 Ibid. I, 6: čte Šė napa TA alo9nt1à xa! tà cir, ta ua9nua- 
tux& tv TPAYLATOV elvat qnot uetaEo, diapėpovTA tOv u£v 
alc9r tov tà &iðta xai daivnTa elvat. vv Ó eidov TO tX uev TOMA 
atra Óuota elvat, TO dė eldoc AUTO Ev Éxacotov uovov. 

H5 Porphyr. vita Pyth., 8 46-47. 

1% Ibid., 8 48, 53. 

17 Sext. Emp. Pyrrh. hyp. III, 18, 8 152: paot yoūv, 6tt ta 


GALVOUEVA Éx ttvog guvéatrxev: &mxÀAX dė elvat Oct TA atoryeta, ... 

oU uóvov px XOÓnAa, XAAX xal owpata ott Tà ocotyeta. Sext. 
Emp. adv. math. X, 8 250 iki 251: tò u£v oov parvoušvyv civar A&vetv 
thy TOV wv &pyrnv, APUGLIXOV TL ÉOtU TAV YAP TO gatvouevov 
¿Ë apavõv òpeiñet Guvictao9ai. Toivuv &ÓvjAouc xal &gavetg 
UnxéÜDevto TAS tov Awy Xpyac. 

5 Aristot. metaph. I, 5. - Aristotelis čia kalba trumpiau remda- 
masis tuo, kad tai jis aptarė kitur (žr. išn. 157). 

1» Ibid. XIII, 4 ... ov touc AóYouc eic TOUĘ &pt9uouc dvATTOV, olov 
ti &ott xatpóc, 7, TO dixaLov, A Yduos. 

15 Ibid. I, 5: xà5 To0T0v (dp:9udv) apyàg vov Óvtov apy&c 
of Ynoav elvat ttXvtov. 

> Sext. Emp. adv. math. X, § 260-261: oi TE &grOuot návteç xat 
xùtol LTO TO Ev TETTOXAOL“ xat yàp T dUdĘ pia ttG £oti Sud, 
xal 3, tgt&c Év TL &otl, tpt&s; xai fj Aekdc, Èv àpiOuoU xegaAatov. 
šv9ev xtvr9eig ó [Iu9ayópaz doy ėpnoev elvat tov Óvtov TAV 
ovada, NG XATA uetoyfjv, Exaotov TOV Óvtov Èv Aévecat. 

1? Aristot. metaph. I, 6. 

153 Ibid. XIII, 5. 

1 Ibid. I, 5: cou dė àpr9uoU otoryeta TO TE &pttov xai TO nE- 
ptttÓv, TOVTUV QË TO èv TETEpPAGUĖVOV TO dė &retpov, TO Š Ev è% 
dupotėpov elvat TOUTWV (xai yap &prttov elvat xat TEpPLTTOV), TOV 
d" àpiOuóv èx toU évóg; Qot9uous dė, xadanep ctprrat, TOV OAov 
OVTAVOV. 

55 Theon Smyrn., c. 5, p. 30 ed. Bullialdi: 'Aprototėhnę dė ëv tõ 
Tu9Savoptxo: TO Év pactv kDporÉpov uet&yetv tfjg pooEoG' prio 
uèv yo TPOOTEŠĖV TEPLTTOV norel, TEPLTTO dė &pttov. Ó oÚx dv 
700vato, EL UA dugolv taiv puccolv UeteiyE. ŠIO xai dpttoréprt- 
tov xaActa9at TO Ev. (Aristoxenus - Stob. ecl. phys., c. 2, p. 16). Ge- 
riau: kadangi vienetas yra 1) aritmetinis vienetas, nelyginis skai- 
čius, ir 2) vienybė, tai, kas lygu sau pačiam, skaičiaus pradas ap- 
skritai. 

1% Sext. Emp. adv. math. X, S 261-262. 

157 Fabricius, Kom. Sext. Emp. Pyrrh. hyp. III, c. 18, 8 153. 

158 Aristot. metaph. I, 6: tò dė dvTi toU dmneipou Oç vòs dudda 


zoroa — toUt Atov“ et 
rogat — roUt' lOtov: et sqq. 

1? [bid. I, 5. 

19 Sext. Emp. adv. math. X, 8 262. 

161 Ibid. X, 8 263-265. 

162 Ibid. X, S 266-268. 

16 Ibid. X, S 269-273. 

Ie bid. X, 8 274-277. 

16 Apie tuos, kurie idėjas laiko pirmavaizdziais, Aristotelis kal- 
ba labai gerai (Aristot. metaph. I, 9): tò è Aévetv napaðeiyuata 
aura elvat xat METÉYELY a0tGv TAAA xevoAoyetv EGTi xai PETI- 
popàg AėyELv mot tuxác. Ti yap oT. TO špyalouevov TPOSL TAS iðtas 
dnoBAėTOV. 

16 Ibid. I, 5: ot é Ilu9ayopetot 900 uèv tàs pyas... eipTxAOL,... 
togoUtoy dė npocenéeocav, Ó xai Idtov AUTOV atiy, ŠTL TO nE- 
pacuévov xal TO &metpov xai TO Ev OUX ETĖPAS Tiyas, AT Ynoav elvat 
púoerg, olov nöp T yv A vt totoUtov Écepov, AAA aUTO TO &retpov 
xal AUTO TO ëv obcíav elvat TOUTOV, œv XATYOPOUVTAL. Oto xai 
dptYuov elvat thv oUctav &ravtov. 

167 [bid. I, 6. 

18 bid. I, 5. 

16 Aristot. cael. I, 1. 

170 Gnomicorum poetarum opera: Vol. I. Pythagoreorum au- 
reum carmen ed. Glandorf: Fragm. I, V. 45-48; Sext. Emp. adv. 
math. IV, 8 2, et Fabricius, Kom. Sext. Emp. adv. math. 

7" Pitagorui. 

1? Sext. Emp. adv. math. IV, 8 3; VII, 8 94-95. 

173 Fabricius, Kom. Sext. Emp. adv. math. IV, 8 3: 

Mouvaàos èx xeu9uovog dxnpaToU čz T àv ixntar 

Terpad' èni Zarėnv, $ Oh TĖXE UNTEPA TAVTOV 

[Mavdoyėa, npéoßerav, ópov nepi xot tt9etoav 

"Arponov, axauatov, dexdkdA xAetouct uiv QKYVYV. 

174 Sext. Emp. adv. math. X, 8 277-283. 

175 Aristot. metaph. I, 8: ¿É àv Uxor:9evTai xai Aéyouctv, oúóšv 
uXAAov nepi TOV uaÜ9ruattixov Aéyouct Goutov Y) Tepl TOv 
aic INTON. 


é Porphyr. vita Pyth., S 30. 

17 Jambl. vita Pyth., c. XXVI, § 115. 

"8 Sext. Emp. Pyrrh. hyp. III, 18, 8 155; Sext. Emp. adv. math. 
IV, S 6-7; VII, 8 95-97; X, S 283. 

1? Aristot. metaph. I, 5. 

180 Aristot. cael. II, 13. 

181 Ibid. II, 9. 

182 Žr. Aristotelio pateiktą pagrindimą, ten pat. 

183 Aristot. an. I, 2. 

15! Ibid. I, 3. 

15 Cic. Tusc. I, 16: Pherecydes Syrius primum dixit animos ho- 
minum esse sempiternos: antiquus sane fuit enim meo regnante 
gentili (giminaiciui Servijui Tulijui). Hanc opinionem discipulus ei- 
us Pythagoras maxime confirmavit. 

1% Herodot II, c. 123. 

1$ Siela apsuka tam tikrą rata: Diog. Laert. VIII, 8 14: npõrtóv tė 
qaot TOUTOV XTogrjvat thv þuyhy xuxAov dvayxns &ustBoucav XA- 
hote &AAotz évOgto at Cworg. 

18 Taip pat ir getai tikėjo nemirtingumu - Herodotas vadina jį 
a9avatilovras (IV, c. 93) - ir todėl buvo narsūs. 

189 Diog. Laert. VIII, S 4-5, 14; Porphyr. vita Pyth., 8 26-27; Iambl. 
vita Pyth., c. XIV, 8 63. 

1% Hom. Il. XVI, V. 806-808; XVII, V. 45 sqq. 

191 Aristot. an. I, 3. 

1922 Aristot. MM I, 1. 

53 Gnomicorum poetarum opera: Vol. I. Pythagoreorum au- 
reum carmen ed. Glandorf: Fragm. I, V. 1-4. 

1 Teorinis žinojimas yra šiek tiek kitoks dalykas. Spekuliacija 
yra viena, o mintis kaip esmė - kas kita; šitoje visuotinės sąmonės 
ir atskiros sąmonės abstrakčioje prieštaroje glūdi tiesa. 

1 Diog. Laert. VIII, 8 16. 

? Aristot. metaph. I, 8. 

1? Diog. Laert. VIII, § 14. 

1% Ibid. VIII, 8 27. 

1? Ibid. VIII, 8 12. 

= Aristot. phys. IV, 6. 

21 Diog. Laert. VIII, $ 26-28. 

*2 Aristot. de Xenophane, Zenone et Gorgia I, 5. 

25 Diog. Laert. IX, 8 18-20. 

24 Tennemann, ten pat, t. I, p. 151 ir 414. 

205 Strab. VI, ab init.: xaubavti 9^ XAAog Guugx7?s xóAnoc, šv à 
TÓG, f|» ol Uėv xricavteg Ooxaieig "YéAnv, oi Që "EXAqv, X6 
xprvns ttvóg: oi dė vūv 'EXéav óvouatCouctv: £E Ac [Mapuevišnę xai 
Znvav éyévovcto, švėpec [lu9ayopetot. Boxet dė uot xai OU exeivoug, 
xai Ért TPOTEPOV EUvoun9jvat. 

206 Cic. ac. 2 IV, 42: princeps Xenophanes, quem modo nomina- 
vi: deinde eum secuti Parmenides et Zeno: itaque ab his Eleatici 
philosophi nominabantur. 

7" Brandis: Commentationum Eleaticarum P I, Altonae 1813. 

208 Cic. ac. 2 IV, 23. 

29 Sext. Emp. Pyrrh. hyp. I, 33, 8 225: šv elvat tò x&v, xai cov 
9tóv ouuu totg näo: et sqq. 

2? Simpl., Kom. Aristot. phys. p. 5b—-6; Plut. plac. phil. II, 4. 

21 Clem. Alex. strom. V, 14, p. 174, ed. Potter: 

Etc 9e04 čv te 9gotot xai &vO9porotct uévratos 

Oūti Šėuas 9vmtzotot polog, o98€ vėnua. 

7? Sext. Emp. adv. math. IX, 8 144: ObAoc óp&, olos dė voet, 
o0Aog dė T axoúgt. Diog. Laert. IX, 8 19: oúunavta dė elvat voūv 
xal poóvmotv, xat didLov. 

23 Aristot. de Xenophane, Zenone et Gorgia, c. 1. 

2^ [bid., c. 2. 

215 Žr. Simpl., Kom. Aristot. phys. p. 22, b. 

216 Žr. Diog. Laert. IX, 8 19: xpàróz te &negńvato, ött t&v TO 
ytwvėuevov pðaptóv &attv. 

27 Tennemann, ten pat, t. I, p. 156. 

23 Aristot. de Xenophane, Zenone et Gorgia, c. 1. 

2? Sext. Emp. adv. math. VII, 8 47-52, 110, 111; VII, 8 326; Sext. 
Emp. Pyrrh. hyp. II, c. 4, 8 18: 

Kai tò uėv o0v oagèg oŭ ttc avp (Bev: oùåé tt Éotat 

Eidos duo! Jeðv te xat doca Nėyo nepil TAVTOV. 


Ei ydp xai TA uarota TUxOL TETEAEOUĖVOV EiTOV. 

Abtóc ÓuoG oùx olde: ŠoxOc A èni KAG! TĖTUXTAL... 

ote KPLTTPLOV ytveoYau... TOv doEaoTOv AóYov, toutéGtt, TOV toU 

eixótoc, &AA u?) TOV toU TAYLOU &yóuevov. Ó dė Yvoptuoc aUTOU 

[lapueviðng toU Uėv ÓoEaotoU Aópou xatéyvw. 

?? Brandis, 1. 1., P I, p. 68. 

21 Sext. Emp. adv. math. IX, 8 193: 

Mavra Neots dvėšnxav "Ounpoc 9' 'Hotoóó0c TE, 

"Occa nap’ kv9pomotot òveiðea xai Vdyoc oti, 

KAéntetv, potyeUety TE, xai QAATAouç &rtatEUELV. 

22 Sext. Emp. adv. math. X, S 313, 314; Simpl., Kom. Aristot. 
phys., p. 41: 

"Ex yainę yàp TAvTA xai ci; yf» tavta ceAeuta. 

Mavtec yàp yainę te xai 089atoc éxyevóuec9a. — 

Už xat ó8op nav?’ 6cca vivovtat Hè qoovtat. 

2? Sext. Emp. adv. math. VII, 8 111. 

75 Diog. Laert. IX, 8 21: ėxowovnos dė xai Apevia xat AtoyaiTn 
rà Ilu9avoptxo, ... Yévouc TE UTAPYGV NauTpoU xai TAOUGLOS, UT“ 
'Auetvtov, AAA& oby mO Zevopavous cig Tjouytav TPOETPA TI. 

25 Ibid. VIII, 8 23. 

2% plat. Theaet., p. 183 (263, ed. Bekk.); Plat. soph., p. 217 (p. 
127). 

77 Plat. Parm., p. 127, Steph. (p. 4, ed. Bekk.). 

?5 Tennemann, ten pat, t. I, p. 415. 

?? Diog. Laert. IX, 8 23; et Casaubonus, Kom. Diog. Laert. 

??Sext. Emp. adv. math. VII, 8 111. 

2! Ibid. VII, 8 112. 

22 Ibid. VII, 8 113. 

5 Procl., Kom. Plat. Tim., p. 29, b (Brandis, 1. 1., p. 103 sqq.); 
Simpl., Kom. Aristot. phys., p. 25 a. 

* Simpl., Kom. Aristot. phys., p. 19a ir 25 a, b. 

35 Simpl., ten pat, p. 17a; p. 31a. 

6 Simpl., ten pat, p. 31 b. 

27 Simpl., ten pat, p. 19. 

28 Plot. enn. V, libr. I, c. 8: Mapuevidnę ýnteto tfj; rorautns ŠóEËms 


xX90cov tig TAUTO GUVAYEV ðv xal tO voūv, xal TO Óv oÚx èy 

alo Nntoic ėTi9eTO* TO yàp AUTO vosiv EoTi TE xai elvat A€vov, xai 
&xtvrjtóv Që Aévet TOUTO. 

2° Simpl., ten pat, p. 27 b, 31 b. 

29 Plot. enn. V, libr. I, c. 8: tò òv cpalpnę 6Yxe anerxatwv, ött 
r&vta Šyel TEpPLELANUUĖVAI, xai ótt TO voglv. oÚx ÉEo, dA èv 
ÉaUTO. 

4! Simpl., ten pat, p. 7 b; 39 a. 

22 Aristot. metaph. I, 3 ir 5. 

23 Plut. plac. phil. II, 7; Eus. hist. eccl. XV, 38; Stob. ecl. phys., c. 
23, p. 482-484; Simpl., ten pat, p. 9a; 7 b. 

24 Žr. Brandis, 1. 1., p. 162. 

25 Theophr. sens., p. 1. ed. Steph. 1557 (citante Fülleborn, p. 92). 

Hé TONUTALYKTOV. 

> Diog. Laert. IX, 8 24. 

28 Plut. Per., c. 26. 

29 Simpl., ten pat, p. 7 ir sqq. 

20 Aristot. phys. I, 2. 

5! Diog. Laert. IX, 8 25. 

22 Žr. Plat. Parm., p. 126-127. Steph. (p. 3-5, Bekk.). 

33 Diog. Laert. IX, 8 28. 

3 [bid. IX, § 26-27; Menagius, Kom. Diog. Laert.; Val. max. III, 3. 

25 Aristot. de Xenophane, Zenone et Gorgia, c. 3. 

26 Ibid., c. 4: ote A oùåév &£ott napa rov 9eóv. Y, xat TAANA 
didia NAVTA. 

37 Plat. Parm., p. 127-128 Steph. (p. 6-7, Bekk.). 

28 Simpl., Kom. Aristot. phys., p. 30, a: ŠeixvuTai, Öt. Ei nora 
£ott, xai u&yaAa xai utxo& &ott X. T. À. 

29 Simpl., ten pat, p. 30 b. 

%0 Aristot. phys. VI, 9. 

%1 Diog. Laert. VI, 8 39; Sext. Emp. Pyrrh. hyp. III, 8, 5 66. 

262 Bayle, Tom. IV, art. Zenon, not. E. 

263 Aristot. phys.: ytvetai dė napa taùtò cf; Otyocouta... "Oti TO 
TpoėxOv où xaraAauBaverat, Vedos: öte yap TPOEXEL, oÙ xaTa- 
NauBdverai: &AX 6p. xaxaAau&vecxat, sinep woer OccBrévat thv 


TETEPAGLUĖVAV. 

%4 Ibid.: tpitog... cuuBaivei Aė napa TO NauBaverv TOV ypóvov 
cuyxeio9ai éx TOV vūv: UA tÕouévou yàp toutou oùx Éotat ó GUA- 
AoyLoLOs. 

%5 Ibid.: čar. Š ó tapaAovtopós &v TO TO UĖV napa XLVOULEVOY, 
to dė nap’ hpeuoDv TO loov uéve9oc dEiodv tõ low tayer TOV loov 
pėpeo9ai xypóvov: TOUTO Š” ot beūdos. 

%6 Tennemann, ten pat, t. I, p. 190. 

%7 Diog. Laert. IX, 8 1. 

28 bid. IX, 8 15. 

?? bid. IX, 8 3. 

270 [bid. IX, S 2; Cic. Tusc. V, 36. 

1 Fabricius, Kom. Sext. Emp. adv. math. VII, S 127; Procli ope- 
ra, ed. Cousin, Tom. III, p. 115 iki 116. 

?? Diog. Laert. IX, 8 6. 

7? Ibid. IX, 8 13. 

274 Ibid. IX, 8 14. 

75 [bid. IX, 8 12 ir 6. 

26 Stephanus: Poesis philosophica, p. 129 sqq. 

77 Cic. nat. deor. I, 26, III, 14; Cic. fin. II, 5; Diog. Laert. IX, 8 6. 

7? Aristot. rhet. III, 5. 

2 Demetr. eloc., 192, p. 78, ed. Schneider. 

?" Diog. Laert. II, S 22; IX, 8 11-12. 

281 Aristot. metaph. IV, 7: navta elvat xat uù elva. (Ibid. I, 4: 
oùðèv uūMAOv TO Ov TOU UA Óvtoc elvat.) 

282 Aristot. metaph. IV, c. 3. 

283 Plat. Crat., p. 402 init. Henr. Steph. (p. 42, Bekk.); Aristot. me- 
taph. I, 6; XIII, 4. 

75! Aristot. metaph. IV, 5. 

285 Aristot. cael. III, 1: tė uėv &AAx vta ... etv, elvat dė nayiwg 
oùĝév, èv dė tt uóvov Onoyévety, È% 00 TAUTA TAVTA ueta- 
GynUatileo9ai rt£quxev. 

2 Sext. Emp. Pyrrh. hyp. I, 29, 8 210-211; II, 6, 8 63. 

27 Aristot. mund., c. 5: cuvafetas ovàa xai oùyl ova, ouu- 
pepóuevov xal Otagepóuevov, ouváðov xal OtdOov: xai Èx TAVTOV 


et ` 3 3 1 , 
čv, xai ÈE Ėvoc NAVTA. 

23 Sext. Emp. adv. math. IX, 8 337: ó è Aivnotėnuos xara 
'He&xAettov, xai Érepov, poi, TO uépoc toU hou xai TAUTOV. A 
Y&p ocu xai ÖA £ati xai uépos. MN ÈV xat& TOV xócpov, u£po 
ŠÉ xatra thv tobŠg toU LOou PUB. 

? Plat. symp., p. 187 init. Henr. Steph. (p. 397, ed. Bekk.): tò èv 
Y&e qnot 9uxpepóuevov abto abto Cuugépso9at. 

20 Aristot. metaph. I, 3, 8. 

?! Sext. Emp. adv. math. IX, 360; X, S 233. 

?? |bid. X, 8 216. 

3 [bid. X, 8 231-232: tò àv xai TO... TPOTOV ... copa xpovoc totiv. 

?* Aristot. an. I, 2. 

?5 Joh. Philoponus, Kom. Aristot. an. I, 2, p. 20. 

2% Žr. Aristot. metaph. I, 4. 

?" Diog. Laert. IX, 8 8. 

28 Clem. Alex. strom. V, 14, p. 712, ed. Pott. (Stephanus, l.l., p. 
131.): [lupos toona? npõtov 94Aacoa, Jaraoong dė TO uév ñutou 
Y), TO 9& ñutou TPNOTNP (obpavóg xal TA éprepreyópeva). 

?? Diog. Laert. IX, 8 9. 

30 Clem. Alex. strom. V, 14, p. 711. 

301 [bid. VI, 2, p. 746 (Stephanus, l.l., p. 131). 

3? Tennemann, ten pat, t. L, p. 218; Diog. Laert. IX, 8 8; Eus. 
praep. ev. XIV, 3. 

303 Žr. Stob. ecl. phys., c. 22, p. 454. 

34 Sext. Emp. Pyrrh. hyp. III, c. 24, 8 230: ó 9e 'Hpg&xAetcoc qnot, 
Oti xai TO (rv xai TO &no9avetv, xal ėv TO (ñv juo toti xat év 
tà TE9VAvaL: GTE uèv yàp huels Couev, TA; uyàc huöv ve9vavat, 
xai èv uiv tetapa, öte dė huets àxoOvrioxouev, và; juyx&c Xva- 
Broūv xat Cry. 

5 Plut. esu carn. I, p. 995 ed. Xyl. 

*6 Diog. Laert. IX, 8 7; Simpl., Kom. Aristot. phys., p. 6; Stob. ecl. 
phys., c. 3, p. 58-60. 

37 Plut. plac. phil. I, 28. 

308 Clem. Alex. strom. III, 3, p. 520. 

39 Sext. Emp. adv. math. VII, 8 126-127. 

310 Diog. Laert. IX, S 1: ModupaSin vóov où 39i9&oxet: "Hotodov 

yàp àv ėdidale xai Ilu9ay6prv, a09i; te Zevopavea te xai 'Exa- 
tatov. elvat yap v TO gogóv ériotac9at YvOLUTV, Hte ot éyxu- 
Bepvrjoec: TAVTA did TAVTOV. 

3! Sext. Emp. adv. math. VII, S 127. 

32 [bid. VII, 8 129: uvnuovtxr, dUvau:ę, įgyti vaizdinius; Mnemo- 
sinė, Mnemė nėra mūsų atmintis (Mnemosinė - mūzų motina), ap- 
skritai vaizduotė ir sąmonė. 

3? [bid. VII, 8 130. 

34 Įdomu, kad Tennemanas (ten pat, t. I, p. 233) priskiria He- 
rakleitui žodžius: „Mąstymo pamatas, jo galia yra už žmogaus“. Be 
to, jis cituoja Seksta (Sext. Emp. adv. math. VII, S 349): oi uev 
Ot&votav elvat ÉAeEav éxtóc toU couatoc, oc Aivnoiðnuoç xata 
'"Heax3etcov. 

315 Sext. Emp. adv. math. VII, 8 131-132. 

316 Ibid. VII, 8 133. 

317 Spinoza: Ethices, P II, propos. XLIV, coroll. II (p. 118, ed. 
Paul). 

?5 Fabricius, Kom. Sext. Emp. Pyrrh. hyp. III, 24, S 230, p. 185, 
nota C Herakleit. alleg. Hom., p. 442-443, ed. Gale; Clem. Alex. 
paedag. III, 1, p. 251, ed. Pott. 

?? Tennemann, ten pat, t. I, p. 415 (Diog. Laert. VIII, S 74). 

"Sturz: Empedocles Agrigentinus, p. 9-10. 

321 Dodwell: De aetate Pythag., p. 220. 

322 Aristot. metaph. I, 3. 

3 Diog. Laert. VIII, 8 59. 

34 Ibid. VIII, 8 73, 66. 

35 bid. VIII, $ 72. 

326 Ibid. VIII, 8 63-66. 

327 [bid. VIII, 8 67-71. 

9 Sturz, 1.1., p. 530: Reliquiae t&v xa9apuov, V. 364 iki 376. 

?? Diog. Laert. VIII, 8 54-56. 

30 Aristot. metaph. I, 3; Aristot. gen. corr. I, 1. 

?! Aristot. metaph. I, 4. 

?? [bid. I, 8; III, 1; XII, 10. 

39 Sext. Emp. adv. math. VII, S 120; IX, S 10; X, S 317. 

?* Aristot. metaph. III, 4; Sext. Emp. adv. math. I, 8 303; VII, 


8 92, 121. 


?5 Aristot. an. I, 2; Fabricius, Kom. Sext. Emp. adv. math. VII, 


S 92, p. 389, not. T. 


ae, 


ctvokdywv, got A&youct nepi ataSTrjaeoc, ATOTOTATOV Tt TOLOUGLY“ 


r&vta yàp tX alo9ntà ntà rotoUcty... TA (Ora Ei; tavta dvayOU- 


Oty 


3 Sext. Emp. adv. math. I, S 303; VII, 8 121. 
337 Aristot. phys. I, 4. 


338 Aristot. gen. corr. I, 1; II, 6; Empedoclis Physicorum reliqui- 


libr. I, V. 105-108 (ed. Fr. Guil. Sturz, p. 517). 
39 Žr. Aristot. metaph. III, 3. 

3⁄0 Aristot. gen. corr. I, 1. 

*1 Aristot. metaph. I, 4. 

%2 Diog. Laert. IX, § 30. 

33 Aristot. phys. p. 7. 

?* Aristot. metaph. I, 4. 

*5 Hegel: Logik, Buch I, Abschnitt 2, Kapitel 3. 
* Hegel: Logik, Buch I, Abschnitt 1, Kapitel 2. 
w Aristot. gen. corr. I, 8. 

$$ Tennemann, ten pat, t. I, p. 261. 

» Aristot. gen. corr. I, 8. 

0 Aristot. metaph. I, 4. 

351 Aristot. gen. corr. I, 8. 


352 Aristot. sensu, c. 4. Anuoxpiros Aè xat ot mAetatot tàv pu- 


` TO yàp Aeuxov xai TO uéAav TO év TpaxV qrotv elvat TO Šš 


Aetov. 


?? Diog. Laert. IX, 8 31-33. 


34 Plut. plac. phil. I, 26; Stob. ecl. phys., c. 20. p. 394; Tenne- 


mann, ten pat, t. [, p. 278. 


355 Diog. Laert. IX, 8 41; Tennemann, ten pat, t. I, p. 415. 


5€ Diog. Laert. IX, 8 34. 

357 Val. Max. VIII, 7; extern. 4. 

358 Diog. Laert. IX, 8 35-36. 

359 [bid. IX, S 39. 

3? Sext. Emp. adv. math. VII, § 135. 

%1 Aristot. an. I, 2: dtėuov tà agatpostóT, puy Aévet. 

* Plut. plac. phil. IV, 8. 

*$ Anaxagore Clazomenii fragmenta, quae supersunt omnia, 
edita ab E. Schaubach. Lipsiae 1827. 

** Aristot. metaph. I, 3. 

5 Ibid. I, 4. 

%6 Diog. Laert. II, 8 6-7. 

3⁄7 Aristot. metaph. I, 3. 

** Diog. Laert. II, 8 7; Tennemann, ten pat, t. I, p. 300. 

%9 Plut. Per., c. 4. 

?? [bid., c. 5. 

1 Ibid., c. 16. 

3⁄2 Diog. Laert. II, 8 12. 

33 Plut. Per., c. 6. 

?^ Diog. Laert. II, 8 10; Plut. Lys., c. 12. 

$5 Plut. Per., c. 32. 

3⁄6 Diog. Laert. II, 8 12-14; Plut. Per., c. 32; Menagius, Kom. Diog. 
Laert. II, 8 7. 

37 Aristot. metaph. I, 3: pgavepóg uėv oov 'Avabavópav Iouev 
dykuevov TOUT0V tàv AóYov: aitiov Ò éÉyec npótepov “Epuórtuos 
ó KAaCopévtog eiTeiv. 

38 Sext. Emp. adv. math. IX, 8 7. 

?? Plin. nat. VII, 53; Bruckeri Historia critica philosophiae, Tom. 
I, p. 493—494, not. 

?? Diog. Laert. I, 8 109. 

31 Aristot. an. I, 2. 

3? [bid. I, 2. 

39 [bid.: &Ao0v elvat xat dutvyjį TE xat xa9apóv... axa97) qroiv 
elvat TOV voūv, xal xotvóv oùoèv oUdevi tv &AXcv Éyetv. Aristot. 
phys. VIII, 5; Zr. Aristot. metaph. XII, 10. 

? Aristot. metaph. IV, 4; XII, 6. 

355 [bid. I, 8. 

9» Ibid.: ¿x Š? roúrov cuyuatvec Xéyevvy abt TAC PxA TO TE 
€v (roUto yàp &àxAoUv xai &ptyec) xai 9acepov, xadanep ðv, otov 


ti9euev TO aópta tov TPiv ópraOT,vat xai uevaoyetv eidoUs ttvÓG. 

39 Sext. Emp. Pyrrh. hyp. III, c. 4, 8 33. 

388 Aristot. cael. III, 3: 'Avaķayópaç ò 'Euzedoxhdei évavtiog Aévet 
TEpL TOV Grtotyctov. Ó UĖV yp nöp xal yTv xai TA ooctotya 
toUtots, OTOLYETA Noty elvari cov aoguaxtov xai auvxetoOQac navt 
&x toutov. 'Avažayopac dė tobvavtiov: TA yàp Ópuotouepr, GToLyeia 
(Ayw ŠQ otov a&pxa xai óotoUv xai tv totoütov Éxacctov), dėpa 
de xai nöp uivua toUtov xal t&v KAAov GTEPUATUV TAVTOV“ elvat 
y&p &x&tepov aUTOV ÈE dopatwv Ópotouepov TAVTOV TjOpotou£vov. 
0t xal yiyveo9ai TAVTA £x TOUTAV. 

389 Aristot. metaph. I, 3: 'Ava£ayópac dė ó KAaCouévtoc TA uev 
Arxia TpPOTEPOS àv toutou (Empedokles), vot; ò’ épyotc Ŭotepos, 
&ntl(poug elvat phot TAG poxas: oyEðòv yap ATAVTA TA ÓLotouep?,, 
xa9áncep OQÓop A rüp, oro vivveo9at xai anóńňńňvoðai qnot 
GcuYxpicet xai Otaxptoec uóvov, XAXoc Ò oüce yíyvea9at oüc 
&roAXAuc9at, AA Otauévetv dtdta. Aristot. metaph. I, 7. 

30 Aristot. phys. I, 4: óc où Ytyvouévou oúÓgv0çs £x toU Už óvtoc: 
et sqq. 

31 Diog. Laert. II, 8 6; Sext. Emp. adv. math. IX, 8 6. 

32 Aristot. phys. VIII, 1: ėu00 t&vtov Óvtov xat 7jpeuoUvtov TOV 
&nttpov ypóvov, xtivrotv éunxocrjcat TOV voUv xai Oraxptvat: et sqq.; 
Aristot. metaph. I, 3 fin. 

33 Aristot. gen. an. I, 18: 'Ava£ayópac ušv yap cùňóywç onol 
c&pxag èx tfj; tpogr); tpootévat cata oapetv. 

9 Aristot. phys. I. 4: t6 qao: (bet ne vien tik Anaksagoras) x&v 
év ravtl ueuty9at, Sótt xàv èx mavtóc £ovov yivópevov: patvea- 
Qat dė Otagépovta xai mpooayopsósoD9at Étepa &RAXRAGv Ex toD 
uXAtoca Wnepéyovtog AIA TO nAŅIoz ¿v TA LiEEL TOV &ret(pov: ciàtx- 
pvàg èv Yàp ÓAov Aeuxov T, u£Aav T) YÀAuxo T) c&pxa Ù Ó0t00v 
oÚx elvat, óvou dė nActatoy Éxaacovy Éyet, voüto Ooxety elvat TÙY 
úcty toU TPAyYLUaTOS. Aristot. metaph. IV, 5. 

3 Aristot. an. I, 2. 

3% Aristot. metaph. I, 4. 

$ Plat. Phaed., p. 97-99 (p. 87-89). 

38 Sext. Emp. adv. math. VII, 8 89-91. 

59 Sext. Emp. Pyrrh. hyp. I, c. 13, 8 33. 

+ Aristot. metaph. IV, 7. 

“ [bid. IV, 5. 

*? Plat. Prot., p. 310-314, Steph. (p. 151-159, Bekk.). 

*9 [bid., p. 314-317 (p. 159-164). 

+% Ibid., p. 318-320 (p. 166-170). 

*5 [bid., p. 320-322 (p. 170-174). 

4% Ibid., p. 322-323 (p. 174-176). 

w Ibid., p. 323-324 (p. 176-178). 

** Ibid., p. 324—326 (p. 178-182). 

*? [bid., p. 326-328 (p. 182-184). 

*? Ibid., p. 349 (p. 224-225). 

*!! [bid., p. 360 (p. 245). 

*? Plat. Men., p. 91 (p. 371). 

*? Plat. Gorg., p. 452 ir 457 (p. 15 ir 24). 

*5 Plat. Euthyd., p. 283-284 (p. 416-418). 

“5 Ibid., p. 298 (p. 446). 

3 Xen. mem. II, 1, 8 21 sqq. 

417 Diog. Laert. IX, 8 50. 

*'* [bid. IX, 8 54. 

“Plat. Prot., p. 338 fin. (p. 204); maideias uéytocov uépog elvat, 
zept &ràv ŠeLvov elvat. 

+% Plut. Per., c. 36. 

421 Diog. Laert. IX, 8 51-52; 55; Sext. Emp. adv. math. IX, 8 56. 

12 Plat. Theaet., p. 152 (p. 195); Sext. Emp. Pyrrh. hyp. I, c. 32, S 216. 

$3 Sext. Emp. adv. math. VII, S 388; Plat. Theaet., p. 152 (p. 195-196). 

*^ Plat. Theaet., p. 152 (p. 197): ëv èv aùtò xa9' aUTO oUdEV 
ÉG tty. 

*5 [bid., p. 152 (p. 196). 

+% [bid., p. 154 (p. 201). 

*27 Sext. Emp. adv. math. VII, S 60. 

** Plat. Theaet., p. 159 (p. 212), passim. 

32 Sext. Emp. Pyrrh. hyp. I, c. 32, 8 217-219. 

+% Plat. Theaet., p. 153-157 (p. 199-206). 

331 Tiedemann, ten pat, t. I, p. 362. 

3? Sext. Emp. adv. math. VII, 8 65. 

t [bid. VII, 8 66. 

*^ Ibid. VII, 8 67. 

35 Aristot. de Xenophane, Zenone et Gorgia, c. 5. 

t Sext. Emp. adv. math. VII, 8 68-70. 

* Ibid. VII, 8 71. 

8 bid. VII, 8 73-74. 

*9 bid. VII, 8 75-76. 

^? Ibid. VII, 8 77-80. 

“1 [bid. VII, 8 83-84. 

“2 [bid. VII, 8 85. 

“> Soph. Ant. V, 454—457. 

*" Diog. Laert. III, 8 56. 

*5 Cic. Tuscul. V, 4. 

*6 Diog. Laert. II, 8 44; žr. Menagius, Kom. Diog. Laert. 

“7 Tennemann, ten pat, t. II, p. 25. 

* Xen. mem. II, 1, § 21 ir 34. 

w Diog. Laert. II, S 18-20. 

*» Ibid. II, 8 22-23; Plat. apol., p. 28 (p. 113). 

si Plat. symp., p. 219-222 (p. 461—466). 

*? Xen. mem. I, 1, 8 18; Plat. apol., p. 32 (p. 120-121). 

453 Plut. Per., c. 5 ir 7. 

55! Tennemann, ten pat, t. II, p. 26. 

*55 Plat. symp., p. 212; 176; 213-214; 223 (p. 447; 376-378; 449- 
450; 468—469). 

+ Xen. mem. I, 1, § 10. 

*7 Ibid. I, 1, 8 11-16; Aristot. metaph. I, 6. 

+38 Aristot. metaph. XIII, 4. 

** 1825 m. paskaitos. 

*9 plat. Theaet., p. 210 (p. 322). 

*! Plat. Men., p. 71-76 (p. 327-337). 

*€ Ibid., p. 77-80 (p. 339-346). 

+ Ibid., p. 80 (p. 347). 

*€ Aristot. MM I, 1. 

*5 Nelogiška; tuoj po to Platonas sako: ŠieiAeto thv Quy? cic 


TE TO ÀOYov Éyov, xai eig TO &Aovov. 

4 Aristot. NE VI, 13: Koxpatnę v5 uėv òp9õs ėlnTe!, TA dA 


uaptavev: OTL èv Y&p ppovhoets, weto elvat tt&oag TAG dpETAS, 


Jju&pravev: ti Ò’ ox &veu ppovýocwg, xaAGG ÉAeve. — Xoxpátns 


£v o0v AÓYOUG TAG &pec&c QETO elvai: ériocrjuac yàp elvat nasag. 


Quei òè ueta Aóyov. 


*7 Xen. mem. IV, 2, S 40. 

+68 Ibid. IV, 4, 8 12-16; 8 25. 

*€ Ibid. IV, 2, 8 11-17. 

3? Ibid. IV, 2, S 40. 

“Ibid. IV, 1, 8 1. 

3? Žr. Herodot IX, 33 sqq. 

37? Xen. mem. I, 1, 8 7-9. 

*^ Ibid. I, 1, S 3-4. 

$5 Tennemann, ten pat, t. II, p. 39 ir t. 

“é Xen. ap., 8 10; Xen. mem. I, 1, § 1; Plat. apol., p. 24 (p. 104). 
37 Plat. apol., 8 11-13; Xen. mem. I, 1, $ 2-6; 19. 

48 Xen. mem. I, 1, 8 11: Oùðeiç dė nwnrote Xoxpátouc oùåèv 


3 ` ` ` % , v f v L v 4 
doeBės o00£ &vóatov UTE TPATTOVTOS elüev, obte AÉYovtos Zxou- 


cev. 000€ yp nepli tfjg tOv TAVTOV PUGEUĘ, nep tv MOV ol 


TAeioTOt OteAevero CLONY, ŠTWL Ó XAMOVUEVOS UTO tv GOPLOTOV 


XOGLUOC Équ. 


(p. 


*? Plat. apol., p. 26 (p. 108-109). 

38 Ibid., 8 14; Zr. Xen. mem. I, 1, 8 17. 

+1 Plat. apol., p. 21 (p. 97). 

*2 Xen. ap., 8 14. 

Ibid., 8 16-19; Xen. mem. I, 2, 8 1-8. 

+ Xen. ap., S 20; Zr. Xen. mem. I, 2, 8 49 sqq. 

485 Xen. ap., S 27; 29-31. 

+ Ibid., 8 20-21; Xen. mem. I, 2, 8 51-55; Plat. apol., p. 24-26 
103-107). 

+ Tennemann, ten pat, t. II, p. 41. 

** Xen. ap., 8 23: órt tò orottuio9at óuoAXovoUvros ein &Otxeiv. 
4» Soph. Ant. V, 925-926. 

1*9 Xen. mem. I, 2, 8 12-16; et sqq. 

*! Diog. Laert. II, § 122-123; 8 60-61; 8 105; VI, 8 15-18. 


568 


PAAIŠKINIMAI 


*? Ibid. II, § 106. 

393 Ibid. VI, 8 24. 

*?' Gell. VI, 10. 

*5 Menagius, Kom. Diog. Laert. II, 8 106. 

** Diog. Laert. II, 8 106; zr. Cic. ac. 2 IV, 42: Vides... quam non 
multum a Platone (dissenserint) Megarici, quorum fuit nobilis dis- 
ciplina etc. 

497 Plut. frat. amore, p. 489, D (ed. Xyl.); Strob. serm. LXXXIV, 
15 (Tom. III, p. 160, ed. Gaisford); Bruckeri Historia critica philo- 
sophiae, Tom. I, p. 611. 

** Diog. Laert. II, S 108. 

3? Ibid. II, § 109. 

50 Ibid. II, 8 111-112. 

*! Aristot. SE, c. 24. 

502 Cic. ac. 2 IV, 29; Cic. div. II, 4. 

*? Diog. Laert. VII, S 196. 

** Athen. IX, p. 401 (ed. Casaubonus 1597); Suidas v. DiAntūs, 
Tom. III, p. 600; Menagius, Kom. Diog. Laert. II, S 108. 

*5 Diog. Laert. II, $ 135. 

5% Bruckeri Historia critica philosophiae, Tom. I, p. 613. 

57 Cicero, 1.1. 

** Brucker, l.l., Tom. I, p. 614, not. s. 

* Aristot. SE, c. 14; Buhle, ad. h. 1. argumentum, p. 512. 

51 Aristot. SE, c. 24. 

?!! Diog. Laert. II, 8 119, 113, 115. 

?? Ibid. II, 8 119: dervos dė ğyav ðv £v totg éptottxotc, vpet 
xai tà ctn, xai ÉAevE tòv Aéyovta ávOpomov elvat, unóéva. oUTE 
yap TOvAE Aéyetv obte TOVAE, Ti yàp uXAXov TOvAE A tOvÓE; oce 
pa TOVOE. 

55 Tennemann, ten pat, t. II, p. 158. 

35 Diog. Laert. II, 8 199: xai xaàXiw: To A&yavov oúx Éott TO 
OELXVULEVOV (olus, quod ostenditur, non est). Axyavov ušv yàp Žv 
TpO uupiwv ÈTÕV X. T. A. 

55 Diog. Laert., l.l. 

`é Simpl., Kom. Aristot. phys., p. 26 (Tennemann, ten pat, t. II, 

p. 161): 8a 8& thv nepil TaUTA dyvotav xat oi Meyaptxol xAr9évtec 
qtAócogot, AaBóvtes Os &vapyr, TPOTAOLV, ŠTL v ol AóYot Écepot, 
TaUTra (šitie daiktai) “tep £éottv, xat ött TA ĖTEPA xeyoptocat 
&AXfjAcv, &£Bóxouv AeLxVUVAL AUTOV AUTOU xEyoptauévoy Éxavtov. 
ėnei ydp &AAog ušv AóYoç Xoxpátoug uouctxoU, Aos dė 
ŽoxpatouUs AEuxoU, ein av xai Zoxpatrc aUTOL a0to0 xeyoptou£voc. 

?" Plut. adv. Colotem, c. 22, p. 1119 ed. Xyl. (p. 174, Vol. XIV, ed. 
Hutten): tpaywðiav naye. (ó KoAotnc) và Xr tovt xat tov Biov 

